
— Helena? — sugergždė moteriškas balsas kitame telefono linijos 
gale. — Helena Oldridž? 

Kieno nors paklausta Helena būtų pasakiusi, kad jau taip seniai 
girdėto Edilinos Harkort balso nebeatpažintų. Bet ji atpažino. Tik 
kelis kartus girdėjo tas elegantiškas aristokratiškas intonacijas, bet 
kiekvienas sykis būdavęs reikšmingas. Dėl to, kas tokia buvo skambi- 
nančioji, Helena nepataisė, esą dabar jos santuokinė pavardė Konor. 

— Panelė Edi? Tai jūs? 

— Kokia gera jūsų atmintis. 

Helena mintyse matė moterį, kokią ją prisiminė: aukštą, liesą, 
puikios laikysenos, visada tvarkingais tamsiais plaukais. Jos drabužiai 
būdavo puikiausios kokybės ir neišeinančio iš mados stiliaus. Dabar 
ji turėjo būti netoli devyniasdešimties — Helenos tėvo Deivido 
amžiaus. 

— Turėjau gerus protėvius, — pasakė Helena ir pasigailėjo, 
kad neprikando liežuvio. 

Jos tėvas ir panelė Edi kadaise buvo susižadėję ir ketino su- 
situokti, bet kai Edilina sugrįžo po Antrojo pasaulinio karo, savo 
mylimąjį Deividą jau rado vedusį Helenos motiną Meri Alisą Velš. 
Trauma buvo tokia didelė, kad karta iš kartos jų šeimai priklausiusį 
namą panelė Edi atidavė savo švaistūnui broliui, paliko miestelį, 

pavadintą jos prosenelės vardu, ir taip ir nebeištekėjo. Net šiandien 
kai kurie senesnieji Edilino gyventojai kalba apie Didžiąją Tragediją 
ir šaltai tebežiūri į Helenos motiną. Deivido ir Meri Alisos poelgis 
užbaigė Harkortų giminės — giminės įkūrėjos — tiesioginę liniją. 
Kadangi Edilinas Virdžinijoje buvo visai arti kolonijinio Viljams- 
bergo, jo gyventojai patyrė didžiulį smūgį prarasdami tiesioginius 
palikuonis tų žmonių, kurie kadaise bičiuliavosi su Džordžu Vašing- 
tonu ir Tomu Džefersonu. 

— Taip, iš tiesų turite gerus protėvius, — nedvejodama sutiko 
panelė Edi. — Ir aš taip tikiu jūsų sugebėjimais, kad nusprendžiau 
Jūsų paprašyti man padėti. 

— Jums padėti? — atsargiai paklausė Helena. 

Visą gyvenimą jai pasakojo apie buvusius vaidus ir pyktį, 
kilusius dėl to, kas įvyko jos tėvo gyvenime. Ji neturėjo apie tai 
išgirsti, nes apie viską kalbėta pašnabždomis, bet Helena visada 
buvo smalsuolė. Ji sėdėdavo viename priebučio šone, žaisdavo su 
lėlėmis ir klausydavosi. 

— Taip, brangioji, padėti, — patvirtino panelė Edi globėjiškai, 
priversdama Heleną nurausti. — Neketinu jūsų prašyti iškepti šimto 
pyragaičių bažnytinei mugei, tad galite nesijaudinti. 

— Ašir ne... — Helena buvo bepradedanti gintis, bet susiturėjo. 

Ji stovėjo virtuvėje prie kriauklės ir matė savo vyrą Džeimsą, 
lauke vargstantį su nauja paukščių lesykla. Kas nors turėtų uždrausti 
vyrams pasitraukti į pensiją, jau kažkelintą kartą mąstė ji. Be abejo, 
Džeimsas sugrįš įpykęs dėl lesyklos, ir jai teks išklausyti jo tiradą. 
Kadaise jis vadovavo šimtams tarnautojų per kelias valstijas, bet 
dabar tegalėjo įsakinėti Žmonai ir suaugusiam sūnui. Ne sykį Helena 
pabėgdavo pas Luką, kad ir kur šis būdavo, ir. klausdavo, ar galėtų 
pas jį pagyventi bent dieną. Lukas mesdavo į ją sau būdingą linksmą 
žvilgsnį ir pasiųsdavo ravėti piktžolių. 

— Gerai, — pasitaisė Helena, — kuo galėčiau jums padėti? Na 
ir kas, kad nesikalbėjo su šia moterimi, jau kiek? Dvidešimt metų. 

— Gydytojai pasakė, kad man liko gyventi ne ilgiau kaip metus 
ir... — Ji užsikirto, išgirdusi iš Helenos garsą, panašų į atodūsį. — 
Prašau, nereikia užuojautos. Dar niekas labiau netroško palikti šio 
pasaulio kaip aš. Per ilgai čia užsibuvau. Bet kai išgirdau, kad man 
likę dar visi metai, tai privertė susimąstyti, ką daugiau turiu nuveikti 
savo gyvenime. 

Helena nusišypsojo. Nors panelė Edi ir nebegyvena miestelyje, 
pavadintame kažkokios jos prosenelės vardu, bet paliko jame pėdsaką. 
Miestelis tebeegzistuoja tik panelės Edi dėka. 

— Jūs Edilinui daug padarėte. Esate... 

— Taip, brangioji, žinau, esu už kai ką apmokėjusi, rašiusi laiš- 
kus ir kėlusi bruzdesį, kai norėjo nugriauti visų mūsų namus. Visa 
tai esu dariusi, bet nebuvo sunklu. Tam tereikėjo pinigų ir triukšmo. 
Tai, ko nepadariau, tiesiogiai susiję su kai kuriomis jaunystėje mano 
patirtomis skriaudomis. 

Helena kone garsiai suvaitojo. Štai, pagaliau, pagalvojo ji. Ta 
Istorija. Apie tai, kaip jos motina Meri Alisa baigiantis Antrajam 
pasauliniam karui pavogė panelės Edi širdies draugą. Pagedusi Meri 
Alisa. Ji buvo girdėjusi apie visa tai jau anksčiau. 

— Taip, aš žinau... 

— Ne, ne, — pertraukė panelė Edi. — Kalbu ne apie tai, ką 
jūsų tėvai padarė kažkada seniai, kai dinozaurai dar bastėsi po žemę. 
Kalbu apie dabartį, šią dieną. Tai, kas atsitiko tuomet, pakeitė ir 
šiandieną. 

Susiraukusi Helena nusisuko, nenorėdama matyti, kaip jos 
vyras spardo paukščių lesyklą, kurios jam niekaip nesisekė pastatyti 
tiesiai. 

— Norite pasakyti, jeigu mano tėvas būtų vedęs jus, nemažai 
gyvenimų būtų susiklostę kitaip, — pamažu ištarė ji. 

— Galbūt, — sutiko panelė Edi, bet iš balso atrodė pralinks- 
minta. — Ką jūs žinote apie 1941-ųjų lapkričio keturioliktą? 


S 
6 Judo Deveraux 


— Kad tai buvo prieš pat Perl Harboro užpuolimą? — atsargiai 
paklausė Helena. 

— Tokiu atveju, kaip suprantu, jūsų pasiklausymai, kai buvote 
maža mergytė, vis dėlto neleido jums visko išgirsti, a? 

Nelauktai sau pačiai, Helena nusijuokė. 

— Ne, neleido. Panele Edi, gal malonėtumėte pasakyti, apie ką 
kalbame? Mano vyras tuoj ateis priešpiečių, tad nedaug turiu laiko. 

— Noriu, kad atvyktumėte čionai į Floridą manęs aplankyti. 
Kaip manote, ar ištversite būdama taip ilgai toli nuo savo vyro? 

— Žmogus išėjęs į pensiją. Galiu pas jus pagyventi. 

Panelė Edi sausai susijuokė. 

— Gerai, bet negalite niekam sakyti, kur vykstate ar ką lankysite. 
"Turiu su jumis apie kai ką pasikalbėti, ir mums teks sugalvoti, kaip 
jūs padarysite tai, kas turi būti padaryta. Žinoma, aš viską apmokėsiu. 
Nebent jūsų tai nedomintų. 

— Kelionė už dyką? Atskleistos paslaptys? Dargi labai domina. 
Kaip mes tai sutvarkysime? 

— Visą kelionės informaciją atsiųsiu į savo namą ir jūs ją iš ten 
paimsite. Kaip tas jūsų gražuolis sūnus? 

Helena dvejojo. Ar turėtų atsakyti standartiškai, kaip visiems 
kitiems? Beveik niekas nežinojo, kiek Lukui iš tikrųjų teko išgyventi 
per pastaruosius kelerius metus, bet Helena pagalvojo, kad panelė 
Edi kažkokiu būdu žino. 

— Jis pamažu taisosi. Daugiausia slepiasi soduose apie miestą 
ir kasa duobes. Su niekuo nenori kalbėti apie savo problemas, net 
su manimi. 

— Ojeigu aš pakeisčiau jo gyvenimą? 

— Į gera arį bloga? — paklausė Helena, tačiau ištiesino pečius. 
Vienturtis jos sūnus kenčia, ir neaišku, kaip jam padėti. 


— Į gera, — nuramino panelė Edi. — Gerai, verčiau eikite ir 

apie mane pasakoti. Bilietai turėtų ten būti rytoj iki dešimtos, paim- 
kite juos ir paskui man paskambinkite. Kai čia atskrisite, pasistengsiu, 
kad kas nors jus pasitiktų oro uoste. 

— Gerai, — sutiko Helena ir tuo pat metu atsidarė kiemo durys. 

— Prakeiktas šlamštas! — išgirdo Džeimsą murmant. — Tu- 
rėčiau parašyti į generalinę prokuratūrą apie tokį bevertį medgalį. 

Helena užvertė aukštyn akis. 

— Tam kartui, — sušnabždėjo ji į ragelį. — Turiu eiti. 

Panelė Edi padėjo ragelį, minutėlę sėdėjo prie telefono ir 
stebeilijo į jį, paskui pasiremdama dviem lazdomis atsikėlė nuo 
kėdės. Šiandien kojas tiek skaudėjo, kad jai norėjosi atsigulti ir 
daugiau nebesikelti. Nuklibikščiavo prie didokos dėžutės ant pia- 
nino suolelio ir susimąstė apie joje sudėtas fotografijas bei apie visą 
gausybę istorijų, nutikusių jose ;jamžintiems žmonėms. 

Ji pasiėmė ploną žalią knygą — jų vidurinės mokyklos paskuti- 
nės klasės metraštį. 1937-ųjų laidos. Nė nereikėjo knygos atsiversti, 
nes ir taip juos visus regėjo mintyse ir džiaugėsi, kad pastaruosius 
kelerius metus negyvenanti Ediline. Ilgėjosi šios vietos, ilgėjosi 
medžių ir metų laikų kaitos, bet buvo nemalonu matyti senstančius 
savo draugų veidus. Arba jų pavardes ant antkapių. Kas būtų galėjęs 
patikėti, kad paskutiniai likę gyvi iš bendraklasių bus ji, Deividas ir 
Meri Alisa? Ir Pru — bet ši nesiskaito. Beveik visi kiti pasimirė, kai 
kurie iš jų — neseniai, kai kurie — jau prieš daug metų. Vargšelė 
Sara pasimirė... Edi nebeprisiminė datos, bet žinojo, kad tai buvo 
labai labai seniai. 

Ji padėjo knygą ir pažiūrėjo į dėžutę, kurioje buvo visų jų nuo- 
traukos, bet šios neatidarė. Šiandien jautėsi prasčiau nei paprastai ir 
buvo tikra, kad daktaras klydo. Jai nebeliko gyventi nė metų, ir ačiū 
Dievui! Senas randuotas kojas vis labiau skaudėjo. Būdavo dienų, 
kai keltis iš lovos turėdavo prisiversti. O kai neprisiversdavo atsi- 


kelti, liepdavo tai savo erzinamai įkyriai slaugutei atnešti skreitinį 

kompiuterį ir visą dieną praleisdavo prie jo. Kas per puikus dalykas 
internetas! Ir kiek daug per jį galėjo sužinoti. 

Net paieškojo apie Deivido šeimą ir sužinojo, kad vyresnysis 
Deivido brolis pratempė visą karą. Liko gyvas ir sukūrė sėkmingą 
verslą. Kelis kartus ji kone paskambino šeimai, bet gėla, kurią, Ži- 
nojo, patirsianti, ją suturėjo. Be to, abejojo, ar jie išvis girdėję apie ją. 
Deividas žuvo vos kelios savaitės po to, kai juodu susipažino. 

Eidama į virtuvę Edi mąstė apie Džosliną. Kaip visada vien 
nuo minties apie jaunąją moterį skausmas apmalšdavo ir protas 
nusiramindavo. 

Tai Aleksandras Makdauelas, žmogus, kurio gyvenimas sukosi 
visų paslapčių ir sielvartų centre, Edi supažindino su ta mergina. 

— Jos seneliai, Skovilai, buvo patys artimiausi mano drau- 
gai, — nuo visą gyvenimą rūkytų cigarečių prikimusiu balsu telefonu 
paaiškino Aleksas. — Jų gražuolė dukra Klerė mokėsi geriausiose 
mokyklose. Savo pristatymo visuomenei pokylyje ji susilaukė vie- 
nuolikos pasiūlymų tuoktis. Bet liko netekėjusi iki trisdešimt trejų 
ir tuomet išsirinko užmiesčio klubo visų galų meistrą. 

Panelei Edi gyvenime buvo tekę pernelyg daug patirti, kad 
sureaguotų snobiškai. 

— Koks jis buvo kaip žmogus? 

— Jai geras. Tingus, beveik bemokslis, bet jai geras. Juodu 
susilaukė dukters Džoslinos ir vos po kelerių metų gražuolė Klerė 
pasimirė. 

Galbūt ją užkabino vardas „Klerė“, arba visa tai atsitiko todėl, 
kad Edi tuomet buvo atsidūrusi savo gyvenimo kryžkelėje. Daug 
metų dirbo keliaudama su daktaru Breneriu. Šeimos turtas jam 
suteikė laisvę dirbti be atlygio, tad Breneris keliaudavo po pasaulį 
ir pagelbėdavo ten, kur būdavo reikalingas. Kalbėta, kad jeigu kur 
būtų numesta bomba, daktaras Breneris jau turėtų užsisakęs vietą 
lėktuve ir išskristų dar prieš jai susprogstant. O tiesa buvo tokia, kad 
vietas užsakydavo Edi ir visada lydėdavo daktarą. 

Bet kai Breneris išėjo į pensiją, juo pasekti teko ir Edi. Ar turėtų 
sugrįžti į Ediliną ir gyventi dideliame name drauge su savo broliu, 
mirtinai jai varančiu nuobodulį? O gal tyliai gyventi iš pensijos 
bei santaupų ir galbūt rašyti memuarus — dar viena bedžiaugsmė 
perspektyva? 

Kai Aleksas Makdauelas, žmogus, kurį pažinojo nuo jų abiejų 
kūdikystės, pasiūlė jai darbą administruoti labdaros fondus ir kartu 
prižiūrėti jo draugų vaikaitę, Edi sutiko. 

— Nežinau, koks tas vaikas, — anuomet, prieš daugelį metų, 
prisipažino Aleksandras. — Sprendžiant iš to, kiek žinau, ji galėtų 
būti paveldėjusi savo tėvo smegenis. Taip pat žinau, kad po mo- 
tinos mirties mergaitė gyveno pas savo senelius. Kai šie pasimirė, 
Džoslina — toks mergaitės vardas — buvo palikta visiškai savo 
tėvo globai. 

— Jis jos neskriaudė, a? — skubiai paklausė panelė Edi. 

— Ne, pasistengiau, kad ja nuolatos pasidomėtų privatūs sekliai, 
ir man nieko tokio nepranešė, bet jos tėvas greitai atsikvošėjo. 

— Atsikvošėjo? Kaip suprasti? — griežtai paklausė panelė Edi. 

Aleksas tyliai susijuokė. 

— Blogiau, negu įsivaizduoji. Jis vedė antrą kartą — moterį su 
dviem dukterimis, identiškomis dvynėmis, ir jie drauge važinėjasi 
motociklais. 

Sekundę panelė Edi užsimerkė. Jos mintis užpildė vardas 
„Klerė“ ir motociklų vaizdas. 

— ... Boka Ratone, — toliau pasakojo Aleksas. 

— Atleisk, bet aš kažkaip praklausiau. 

— Aš turiu namą toje pačioje saugomos teritorijos bendruo- 
menėje, kur su savo tėvu, pamote ir dvynėmis įseserėmis — „netik- 
rosiomis', kaip jinai jas vadina, — gyvena Džoslina. Vienas iš mano 
detektyvų su ja pasikalbėjo. 


— Ji kalbėjosi su nepažįstamuoju? — metė panelė Edi. 

Aleksas vėl susijuokė. 

— Tu nepasikeitei, a? Galiu tave patikinti, susitikimas vyko 
gerai prižiūrimas. Juodu buvo NASCAR" lenktynėse. 

— Kur, kur? 

— Privalai tiesiog pasitikėti manimi. Gal tau mano sumanymas 
nepatiks, Edi, bet štai ko tavęs prašau: ar sutiktum kiek pagyventi 
Boka Ratone? Įsikurtum už trijų namų nuo Klerės dukters ir ją 
stebėtum, o kartu dirbtum pas mane. 

Jeigu jis būtų buvęs koks nors kitas žmogus, Edi būtu sutram- 
džiusi savo entuziazmą, bet Aleksas buvo senas patikimas draugas. 

— Mielai, — atsakė ji. — Išties, mielai sutinku. 

— Pamaniau, Floridos šiluma tavo kojoms būtų visai sveika. 

— Nesugrįžti į Ediliną ir nebūti kiekvieno nužvelgiamai su 
gailesčiu, kad likau ssnmerge — štai kas sveikiausia mano kojoms. 

— Tu — senmergė? — nustebo Aleksas. — Aš visada tave 
matysiu dvidešimt trejų ir kaip pačią gražiausią moterį pa... 

— Liaukis, arba įskųsiu tave Lisei. 

— Ji tave myli tiek pat kiek ir aš, — pasiskubino patikinti 
Aleksas. — Tad duok man savo adresą, ir aš tau atsiųsiu visą smul- 
kesnę informaciją. 

— Dėkui, — atsakė Edi. — Labai tau dėkui... 

— Ne, — pertraukė Aleksas. — Tai aš turiu tau dėkoti. Jeigu 
ne tu... 

— Žinau. Pabučiuok visus nuo manęs, — pasakė ji ir padėjo 
ragelį. | 

Praėjo gera minutė ir jos veido vis dar neapleido šypsena. Ji 
labai tikėjo tuo, kad jeigu vienos durys užsiveria, tai atsiveria kitos. 
Durys užsivėrė už daktaro Brenerio, bet tuoj pat atsivėrė naujos. 

Dabar, po tiekos daugybės metų, Džoslina Minton buvo panelės 


“ 


Angl. santrumpa: Nariona/ Association for Stock Car Auto Racing — Nacionalinė stan- 
dartinių automobilių klasės lenktynių asociacija. Čia ir toliau paaiškinimai vertėjo. 

Edi gyvenimo meilė. Vaikas, kurio pati neturėjo. Namų, kurių visą 
laiką ilgėjosi, širdis. 

Kai tik Džoslinai pavykdavo atitrūkti nuo savo pareigų tame 
mažame koledže, vertusiame ją nusidirbti kone iki mirties, bet 
mokėjusiame nedaug, ji šokdavo į automobilį ir važiuodavo namo. 
Privalomai aplankiusi savo tėvą ir pamotę, pasukdavo tiesiai pas Edi 
į namus. Jiedvi apsikabindavo, nuoširdžiai laimingos viena kitą išvy- 
dusios. Džoslina buvo vienintelis žmogus, kurios rūsti Edi išvaizda 
neversdavo jaustis nedrąsiai. Ji glausdavosi prie Edi taip pat stipriai 
kaip ir vaikystėje. „Mano išgelbėtoja, — vadino ji Edi. — Nežinau, 
kaip be tavęs būčiau ištvėrusi savo vaikystę.“ 

Edi suprato, kad tai perdėta: šiaip ar taip, žmonės nenumiršta 
nuo knygų stygiaus. Jie net nenumiršta, jei gauna kentėti namuose 
su tėvu, pamote ir dviem įseserėmis, manančiomis, kad lankytis 
sunkvežimių raliuose reiškia priklausyti aukštuomenei. Bet yra kitko, 
nuo ko galima numirti. 

Ir tiesa tokia, kad jųdviejų susitikimai — geriausia, kas kada 
nors abiem buvo atsitikę. Mergaitę su savo šeima Edi pirmą kartą 
pamatė tik pragyvenusi keturis mėnesius Alekso jai nupirktame 
dailiame name. O jie gyveno name, kuris anksčiau priklausė Džosli- 
nos seneliams ir pagal testamentą po motinos mirties buvo paliktas 
vaikaitei. Nebuvo sunku išsiaiškinti, kad palikti pinigai irgi buvo 
greitai išleisti. 

Panelė Edi matydavo tėvą su pamote, apsitempusius odine 
apranga, jų pernelyg ištįsusias dvynes, vilkinčias tiek mažai, kiek 
buvo leidžiama pagal įstatymus, ir iš paskos tapenančią Džosliną. 
Ši paprastai turėdavo rankoje knygą, o ant veido krisdavo pamaz- 
gų šviesumo plaukai. Bet pirmą kartą, kai Edi gerai į ją įsižiūrėjo, 
giliose mėlynose mergaitės akyse pamatė proto kibirkštį. Nebuvo 
gražuolė kaip kadaise jos motina, — panelė Edi buvo mačiusi nuo- 
traukas, — bet joje buvo kažkas, kuo Edi ta mažylė traukė. Galbūt 


dėl savo tvirto smakro su vos pastebima duobutės užuomina? Sis 

jai priminė kitą tvirtą smakrą, kurį kadaise iš visos širdies mylėjo. O 
galbūt dėl to, kad mergytė tartum žinojo esanti kitokia nei žmonės, 
su kuriais gyveno. 

Iš pradžių panelė Edi du kartus pasitvarkė taip, kad galėtų su 
mergaite pasikalbėti. Viena sykį — bibliotekoje, kur jiedvi pusę 
valandos aptarinėjo knygas apie Narniją, ir tik jau išsiskirdamos 
pasisakė, kas tokios esančios. Antrą sykį tai įvyko, kai panelė Edi 
nusprendė pasivaikštinėti pro mergaitės namą. Ta buvo lauke, važi- 
nėjosi dviratuku, vis sukdama ir sukdama ratus. 

— Vaikystėje mes žaisdavome „klases“, — pasakė panelė Edi. 

— Kas tai yra? 

— Jeigu turi bent kiek kreidos, tau parodysiu. 

Panelė Edi laukė, kol Džoslina nubėgo namo atsinešti krei- 
dos. Anuomet panelei Edi vaikščioti reikėdavo tik vienos lazdos. 
Bet visi tie metai, kai stovėdavo pagelbėdama daktarui Breneriui ir 
jo komandai, atsiėmė savo — krūvis, tenkantis kojoms, vis labiau 
kenkė jų raumenims, ir ji žinojo, kad neilgai trukus būsianti priversta 
ramstytis dviem lazdomis, paskui naudotis vaikštyne, o dar vėliau... 
Ji nemėgo galvoti apie tokius dalykus. 

Pajutusi, kad kažkas ją stebi, apsisuko ir pamatė Džoslinos 
tėvą. Jis vilkėjo kažkuo tokiu, kas jai buvo žinoma kaip „apatiniai 
marškinėliai“ ir ką jos kartos vyrai paprastai nešiodavo paslėpę. Pa- 
našu, kad visas jo kūnas buvo išmargintas tatuiruočių, o barzda jau 
kažkiek dienų neskusta. Jis krapštėsi prie mėlyno motociklo ir nuolat 
pasukdavo rankenėlę, kad šis garsiau burgztų. Kaimynai jau liovėsi 
skundęsi, bet ne todėl, kad saugomos teritorijos bendruomenėje 
jis buvo namo savininkas. Jeigu vien tik tai, jį būtų seniai išmetę 
iš savo tarpo. Garis Mintonas vis dar tebebuvo visų galų meistras, 
kuris vidur nakties ateidavo pataisyti pratekančio unitazo, grasančio 
užtvindyti vonios kambarį. Tai jis sykį ištraukė iš plaukymo baseino 


dugno vaiką ir buvo užsiropštęs į medį nukelti išsigandusio mažylio, 

kai tas per išdykumą ten užsikorė. Taigi taikytis su kelių motociklų 
keliamu triukšmu apskritai nebuvo sunku. 

Bet jis stebėjo panelę Edi taip, lyg mėgintų ją įvertinti, ar yra 
tinkama bendrauti su jo dukra. Panelė Edi nusisuko. Verčiau savęs 
paklaustų, ar vaikas turėtų būti su juo. 

Truko vos kelias minutes, kol Džoslina sugrįžo su kreida, ir 
panelė Edi jai parodė, kaip ant betoninės įvažos nubraižyti „klases“, 
mesti akmenėlį ir ant vienos kojos nušokčioti įkandin jo. Mergytė 
liko sužavėta žaidimu. 

Po kelių dienų, atidariusi savo paradines duris ir išvydusi ant 
laiptukų sėdinčią ir verkiančią, užkritusiais ant veido šviesiais plau- 
kais, liesą, prastai aprengtą mergytę, Edi nenustebo. 

— Atsiprašau, — ištarė pašokdama mažoji, — aš nenorėjau... 

Atrodė, ji nežinojo ką pasakyti. 

Už hibisko krūmo Edi pamatė plastikinio lagaminėlio kamputį 
ir suprato, kad mergytė bėga iš namų. 

Tą pirmą dieną Edi tyčia išlaikė mergytę pas save beveik tris 
valandas. Jiedvi kalbėjosi apie knygas ir mokslo užduotį, Džosli- 
nos atliekamą mokykloje. Edi siekė pamokyti jos tėvą, priversti 
jį nerimauti, nes turėtų daugiau kreipti dėmesio, kur leidžia laiką 
jo dukra. 

Parvesdama Džosliną namo, Edi mąstė, kad kai tėvai atidarys 
duris ir pasijaus lengviau, ji išklosianti jiems, ką mananti. Bet, Edi 
nuostabai, nei tėvas, nei pamotė nė nenutuokė, jog mergytė buvo 
pabėgusi. Dar blogiau, kai jiems pasakė, tie nė kiek nesusirūpino ir 
nenustebo. Elgėsi taip, lyg Džoslina galėtų daryti ką nori, o jiems 
būtų nė motais. 

Tą patį vakarą Edi paskambino Aleksui ir papasakojo, kad vaiko 
padėtis blogesnė, nei jis manęs. 

— Ji nepaprastai protinga, mėgsta mokytis ir siekti kultūrin- 
gumo. Būtum matęs jos veidą, kai aš jai grojau Vivaldį! Tartum tarp 

miestelio silpnapročių gyventų Šekspyras. Ar tau jau pasakojau apie 
tas dvi atstumiančias jos įseseres? 

— Taip, — patvirtino Aleksas, — bet vėl papasakok. 

Kitą savaitgalį, kaip Edi ir tikėjosi, mergytė pasirodė ant šaliga- 
tvio, stengdamasi dėtis lyg šiaip eitų pro šalį. Edi pasikvietė ją vidun, 
paskui paskambino jos tėvui ir paklausė, ar leistų dukrai pasilikti, 
kad Edi galėtų mergaitei padėti dorotis su viena užduotimi. Tai, 
kad nepaklausė, kokia ta užduotis, nei pasiteiravo, kiek laiko duktė 
užtruks, dar labiau sustiprino jos blogą įspūdį apie jį. 

— Taip, — pasakė telefonu jos tėvas. — Girdėjau apie jus ir 
žinau kur gyvenate. Žinoma, Džosė gali pasilikti pas jus. Jeigu turite 
daug knygų, Džosė bus laiminga. Ji visai į savo mamą. 

— Vadinasi, ji gali būti pas mane visą popietę? — paklausė Edi, 
pajausdama savo formalesnį nei paprastai toną. Stengėsi nuslėpti vis 
didėjančią antipatiją tam Žmogui. 

— Žinoma, tegul pasilieka. Mes susiruošėme į ralį, todėl grįšime 
namo vėlai. Ei? Jeigu norite ją pasilikti per naktį, prašom. Neabejoju, 
Džosei tai patiks. 

— Galbūt taip ir padarysiu, — tarė Edi ir padėjo ragelį. 

Džoslina pas ją pernakvojo. Iš tiesų, abi taip džiaugėsi viena 
kitos kompanija, kad mergytė teišėjo sekmadienio vakarą. O prieš 
išeidama apsisuko, pribėgo prie Edi ir ją apsikabino. 

— Jūs geriausia, šauniausia, nuostabiausia iš visų, kuriuos aš 
pažįstu. 

Edi stengėsi išlikti abejinga, bet irgi negalėjo neapkabinti 
mergytės. 

Po to Džoslina leisdavo savaitgalius ir didžiumą šventadienių 
pas Edi namuose. Jos buvo dvi vienišos būtybės, reikalingos viena 
kitos, ir džiaugėsi susiradusios antrosios asmenyje draugę. Jiedvi 
įprato gyventi kartu, šeštadieniais išsiruošdavo kur nors į iškylas, 
sekmadieniais eidavo į bažnyčią, o kai orai būdavo ramūs, sėdėdavo 
sode. 

O dėljos tėvo, tai nors iš pradžių Edi jį smerkė, kad nesirūpina 
dukterimi, paskui pamatė, jog jis taip pat stipriai myli mergytę, kaip 
mylėjo jos motiną, ir tik trokšta, kad Džoslina jaustųsi laiminga. 

— Negaliu suteikti jai to, ką turėtų, jeigu motina būtų gyva, — 
pasakė jis Edi, — bet galbūt jūs įstengsite. Džosė gali lankytis pas 
jus kada tik nori, ir jeigu jums ko nors iš manęs prireiks, tik pasa- 
kykite. — Jis žvilgtelėjo į sėdinčias automobilyje žmoną ir dvynes 
podukras. — Aš joms patinku ir mums drauge gerai, bet Džosė... 
kitokia. 

Edi žinojo, ką reiškia būti kitokiam, ir Džoslina jautėsi savo 
namuose tokia pat ne vietoje, kaip gyvenime kartais pasitaikydavo 
ir pačiai Edi. 

Metai kartu su Džoslina buvo laimingiausi Edės gyvenime. 
Buvo nuostabu mokyti jaunos asmenybės protą, pažindinti ją su 
pasauliu. Kai jos šeima išvyko į „Disnėjaus pasaulį“, Edi nusivežė 
Džosliną į Niujorką, į Metropoliteno operą. Kai įseserės nešiojo 
trumpučius šortus, kad galėtą puikuotis savo ilgomis kojomis, Džo- 
slinai ant kaklo kabojo Edės dvigubas perlų vėrinys. 

Tą vasarą, kai Džosei sukako šešiolika, ji su panele Edi aplankė 
Londoną, Paryžių ir Romą. Keliauti panelei Edei buvo vargas. Mat 
dėl silpnų kojų ir senyvo amžiaus nebeturėjo daug energijos. Bet 
Džoslina dienų dienas klajodavo po tuos miestus ir fotografuodavo. 
Vakarais ji dalydavosi naujais įspūdžiais su panele Edi, o ši pasako- 
davo savo senuosius. 

Londone Edi parodė Džosei, kur susipažino su Deividu, — 
nepasakydama pavardės, — žmogumi, kurį mylėjo ir prarado. 

— Mano gyvenime buvo vienas vienintelis vyras, ir jis buvo 
čia, — pasakė ji, pamodama į didžiulį balto marmuro pastatą, kur 
juodu susitiko. 

Tuo metu Džoslina jau buvo girdėjusi tą istoriją dešimtis 
kartų, bet jai niekada nepabosdavo klausytis. „Vienintelė meilė“, 


„Meilė amžiams“ — tokius apibūdinimus ji buvo girdėjusi daug 

sykių. „Neskubėk, — sakydavo panelė Edi. — Lauk tokios mei- 
lės“, — patardavo ji, ir Džoslina visada sutikdavo. Dėl vienintelės 
tikros meilės. 

Be malonaus jųdviejų drauge leidžiamo laiko, paūgėjusi 
Džoslina dar padėdavo panelei Edi tvarkyti šios administruojamą 
labdarą. Džosė užsiimdavo tyrimu, kaip labdara teikiama, ir kartais 
net keliaudavo pasižiūrėti rezultatų. Per tai ji tris kartus išaiškino 
apgaulę ir susidraugavo su pora žmonių iš vietos policijos skyriaus. 

Bet panelė Edi taip ir nepasakė štai ko: kad pinigai, kuriuos 
dalija, nepriklauso jai. Rūpestingai slėpė faktą, kad juos skiria Alek- 
sandras Makdauelas, gyvenantis Ediline, Virdžinijos valstijoje. Per 
visus savo draugystės su Džoslina metus ji niekada nepaminėjo nei 
jo pavardės, nei miesto. 

Kai Džoslina pradėjo lankyti ne per toliausiai esantį kuklų ko- 
ledžą, Edi jautėsi be jos lyg bejėgė. Iš pradžių Džoslina savaitgaliais 
būdavo tokia apsikrovusi papildomu darbu toje mokslo įstaigoje ir 
viskuo, kas padėtų joje išsilaikyti, kad net neturėdavo laiko paskam- 
binti. Jiedvi mainėsi elektroniniais laiškais ir dažnai siuntinėjo viena 
kitai telefonines žinutes, — Edi mėgo bet kokią pasirodžiusią naują 
technologiją, — bet tai neatstojo tiesioginio bendravimo. 

Po šešių Džosės mėnesių koledže panelė Edi pradėjo mokėti 
už jos mokslą, kad merginai nereikėtų visą laisvą laiką papildomai 
uždarbiauti. Tai buvo padaryta be jos tėvo ar „netikrųjų“, kaip jiedvi 
vadino liesas šviesiaplaukes dvynes, žinios. Edi nemanė, kad jos tėvas 
prieštarautų, bet nenorėjo rizikuoti. Ir ypač nenorėjo rizikuoti, kad 
įseserės, apie tai sužinojusios, neįniktų kaulyti iš Džoslinos pinigų. 
Nors žmonės dažnai kalbėdavo, kaip gražiai mergaitės sutaria, pa- 
nelei Edi taip neatrodė. Kelis kartus jos užėjo pas ją, kai Džoslinos 
nebūdavo namie, ir taip dairėsi aplinkui, lyg mėgindamos nustatyti, 
kiek viskas galėtų kainoti. Edi jautė joms antipatiją tiek pat, kiek 
mylėjo Džosliną. 

Džoslina baigė koledžą, anglų literatūrą, ir gavo valandinį 

darbą toje pačioje mokslo įstaigoje kaip dėstytojo padėjėja. Be to, 
per vieną panelės Edi draugę ji tapo laisvai samdoma talkininke, 
padedančia rašytojams tyrinėti biografijas, kurias šie ketino rašyti. 
Džoslina buvo puiki abiejuose darbuose ir ypač mėgo leisti dienas 
bibliotekose, įsikniaubusi į senus aplankus. 

Sumojusi, kad nežymūs skausmai, kuriuos juto krūtinėje — kai 
kas daugiau nei senėjimo požymis, Edi pradėjo mąstyti apie Džos- 
linos ateitį. Jeigu Edi numirtų ir viską paliktų Džoslinai, kaip ir 
ketino padaryti, ji nė kiek neabejojo, kad „netikrosios“ iš paskutiniųjų 
stengtųsi tai iš jos atimti. 

Edi norėjo palikti Džoslinai kur kas daugiau nei vien savo turtą. 
Norėjo po savęs palikti jai ateitį. Ne. Ko labiausiai ji troško — tai 
palikti jai šeimą. Didžiąją savo gyvenimo dalį Džoslina pragyveno su 
senais žmonėmis: pirma — su savo seneliais, paskui su panele Edi. 
Atsižvelgdama į viską, ką žinojo apie Džosliną, Edi ilgai svarstė ir 
įdėjo daug pastangų, kol sumąstė, kaip suteikti Džoslinai tai, ko jai 
labiausiai reikėjo. 

Dabar ji užvertė prisiminimų knygą ir iš lėto nusigavo į virtuvę. 
Kokią bjaurastį slaugutė palikusi jai pietums? Veikiausiai ką nors 
su žodžiu /aco ant pakuotės dangtelio. Išgirdusi įvažoje sustojant 
naktinių siuntų pristatymų furgoną paimti Helenai skirto paketo, 
ji nusišypsojo. 

Atidariusi šaldytuvą pagalvojo: kaip gerai, kad jos jau nebe- 
bus, kai Džoslina išsiaiškins, jog Edi... Na, ji iš tikrųjų nemelavo, 
bet baisiai daug ką apie save nutylėjo. Kadangi Džoslina mėgdavo 
klausinėti Edi apie ilgą jos gyvenimą, nebuvo lengva praleisti metus 
ir tik paviršutiniškai užsiminti apie visą tiesą, tačiau Edi sugebėjo 
tai padaryti. 

Išsiėmė slaugutės jai paliktą didelę porciją salotų ir padėjo 
ant stalo. Džoslina nepasijaus laiminga, kai jai bus papasakota apie 
kai kuriuos dalykus, bet Edi tikėjo, kad Džosė stengsis rasti į viską 
atsakymus. 

Šypsodamasi Edi pagalvojo apie tai, kaip jos sudarytame Džo- 
slinai gyvenimo plane nėra vietos toms per aukštoms, per liesoms 
įseserėms, visur besipuikuojančioms kone be drabužių. Kad tos 
mergužės tapo „garsenybėmis“, — šio termino panelė Edi neken- 
tė, — labai aiškiai bylojo, koks dabar yra šiuolaikinis pasaulis. 

Džoslina nemanė, jog Edi žino, kiek daug ji turėjusi atsižadėti, 
kad galėtų globoti senutę. Tad dabar Edi troško jai už tai atsilyginti. 
O atsilyginti Edi galėjo tiesa. Bet neketino paprasčiausiai viską jai 
Dapasakoti, norėjo priversti Džosliną pačią ieškoti atsakymų, stengtis 
viską išsiaiškinti, o tam ji buvo labai gabi. 

— Ir prašau, atleisk man, — sušnabždėjo Edi. Be galo karštai 
troško, kad Džoslina atleistų jai už tiek daug taip ilgai nutylėtų 
paslapčių. — Aš pažadėjau, prisiekiau, — šnabždėjo ji. — Ir tesėjau 
žodį. 

Mintyse pradėjo kurti laišką, kurį paliksianti kartu su savo 
testamentu. 


Džoslina paskutinį kartą žvilgtelėjo į save viešbučio veidrodyje. 
„Taigi taip, — pagalvojo ji. — Kaip tik atėjo metas.“ Jai instinktyviai 
norėjosi vėl apsivilkti naktiniais marškiniais ir įsiropšti atgal į lovą. 
Įdomu, ką dieną rodo per HBO"? Ar šis viešbutis turi HBO? Galbūt 
jai reikėtų pasiieškoti tokio, kuris turi. 

Ką pasakytų panelė Edi, jeigu pamatytų ją taip kūprinantis? Nuo 
minties apie panelę Edi akis vėl buvo beužplūstančios ašaros, bet 
sumirksėjusi jas nuvijo. Jau praėjo keturi mėnesiai nuo laidotuvių, 
bet ji vis dar taip ilgėjosi savo draugės, kad kartais nebežinojo, kaip 
galėtų dirbti. Kasdien norėdavosi paskambinti panelei Edi ir jai 
papasakoti, ką patyrusi, bet kaskart susivokdavo, kad jos nebėra. 

— Aš galiu tai padaryti, — ištarė Džosė, žvelgdama į veidro- 
dį. — Neabejotinai, tikrai galiu. 

Buvo apsirengusi santūriai, tamsiu sijonu ir išlyginta balta 
medvilnine palaidinuke, visai kaip panelė Edi ją mokė. Krintantys 
iki pečių tamsiai geltoni jos plaukai, kaspinu sutraukti atgal, labai 
nedaug makiažo. Apie miestelį Ediliną težinojo tiek, kad panelė 
Edi jame užaugo, tad Džoslina nenorėjo atvykti ten apsitempusi 


* Home Box Office — JAV kabelinės televizijos tinklas. 


20 Jude Deveraux 


džinsais ir glaustinuke be petnešėlių, plika bamba ir papiktinti 
vietinius. 

Ji pasiėmė automobilio raktelius, sugriebė už rankenos didžiulį 
juodą lagaminą su ratukais ir nusitempė prie durų. Šiąnakt jau mie- 
gosianti nuosavame name. To namo niekada nebuvo mačiusi, net 
nebuvo apie jį girdėjusi, kol advokatas jai nepasakė, kad paveldėjo 
pagal testamentą, bet vis dėlto namas yra jos. 

Vos prieš kelias dienas ji sėdėjo advokato kontoroje Boka 
Ratone, Floridoje, apsirengusi juodais drabužiais, užsikabinusi 
panelės Edi padovanotus perlus. Nuo panelės Edi laidotuvių jau 
buvo praėję keli mėnesiai, bet testamente buvo nurodyta, kad jis turi 
būti perskaitytas pirmą gegužės dieną po jos mirties. Jeigu ji būtų 
numirusi birželio pirmą, vadinasi, reikėtų laukti vienuolika mėnesių. 
Bet ji pasimirė prieš pat Naujuosius metus, tad Džoslina turėjo laiko 
gedėti, prieš susidurdama su sunkiu išmėginimu išklausyti velionės 
paskutiniosios valios. 

Šalia jos sėdėjo tėvas, o greta jo — pamotė su dvynėmis įseserė- 
mis, Belinda ir Ešle. Bet dabar jos buvo geriau žinomos kaip Belė ir 
Ešė. Dėl nenuilstamų savo motinos pastangų abi tapo modeliais — ir 
žiniasklaidai patiko, kad yra dvynės. Per pastaruosius dešimt metų 
jos puikavosi visų madingiausių žurnalų viršeliuose. Taip pat keliavo 
po pasaulį, demonstruodamos įvairių dizainerių drabužius. Kai jos 
eidavo per kokį prekybos centrą, paauglės sekiodavo iš paskos, išsi- 
žiojusios iš baugios pagarbos. O visokio amžiaus vyrai jas palydėdavo 
gosliais žvilgsniais. 

Bet Džoslinos mintyse, nepaisant šlovės, „netikrosios“ nuo vai- 
kystės laikų liko nė kiek nepasikeitusios. Vaikystėje dvynės mėgdavo 
prasimanyti dalykus, kuriuos Džosė joms neva: padariusi, ir skųstis 
savo motinai. Luiza rūsčiai sužioruodavo į podukrą ir sakydavo: 
„Palauk, grįš namo tavo tėvas.“ Bet kai Garis Mintonas grįždavo, 
jis tik palinguodavo galvą ir kaip įmanydamas stengdavosi nesikišti 
į erzelynę. Jo gyvenimo tikslas buvo smagiai leisti laiką, o ne atstoti 

savo trims dukroms arbitrą. Jis pasitraukdavo į savo dirbtuvę garaže, 
o žmona ir ištįsėlės podukros atsekdavo iš paskos. Džoslina išeidavo 
pas panelę Edi. 

— Tad ką ta sena ragana tau paliko? — paklausė Belė, tiesdama 
kaklą pamatyti Džosliną tolimajame kėdžių eilės gale. 

Džosei niekada nebūdavo sunku atskirti abi dvynes. Belė iš 
jųdviejų buvo guvesnė, lyderis, o Ešė — ramesnė ir darydavo viską, 
ko išjos reikalaudavo sesuo. O tai paprastai reikšdavo kaip nors įgelti 
ir sukelti juoką. Ešė dažnai laikydavosi nuošaly. 

— Savo meilę, — mestelėjo Džoslina, nežiūrėdama įseserės 
pusėn. 

Belė šiuo metu gyveno ištekėjusi už trečio vyro ir jos motina 
leido suprasti, kad santuoka netrukus iširsianti. 

— Vargšelė, — dūsavo Luiza. — Tie vyrai tiesiog nesupranta 
mano brangiosios mažiulės. 

— Jie nesupranta jos įsitikinimo, kad ir susituokusi gali turėti 
meilės romanų iš šalies, — tyliai sumurmėjo Džosė. 

— Kas čia dabar? — griežtai paklausė Luiza lyg būtų norėjusi 
pasakyti: „Palauk, sugrįš tavo tėvas.“ 

Moteris tartum negalėjo suprasti, kad jos „mažiulėms“ šiais 
metais sukaks trisdešimt ir kad jų penkiolika minučių šlovės jau 
smigo suktuku žemyn. Praėjusią savaitę Džosė laikraštyje perskaitė, 
kad pasirodė dvi aštuoniolikmetės, „naujosios Belė ir Ešė“. 

Džoslina nepavydėjo „netikrosioms“ šlovės — nei tos sėkmės, 
kuri, regis, buvo besibaigianti. Jai jos buvo tiesiog tokios pačios: vi- 
sada blogos nuotaikos, amžinai visiems pavydinčios ir niekinančios 
kiekvieną, kas savaitę nepatenkantį į aukštuomenės paskalų skiltį. 
Vaikystėje seserys neprastai pavydėdavo Džoslinai, kad tiek daug 
laiko leidžia „tos turtuolės senos žiežulos“ namuose. Jos nenorėjo 
patikėti, kad panelė Edi kiekvieną savaitę neduodavo Džosei pilno 
kapšelio pinigų. 


— Jeigu ji tau nieko neduoda, tai kodėl ten nuolat vaikštai? 

— Todėl, kad ji man patinka! — vis atšaudavo Džoslina.— Ne, 
todėl, kad ją myliu. 

— Ahaa, — nutęsdavo jos tokiu tonu, kuris leisdavo suprasti, 
kad viską žinančios. 

Džosė tik užtrenkdavo joms prieš nosį savo miegamojo duris, 
arba dar geriau — išeidavo pas panelę Edi. 

Bet dabar panelė Edi buvo išėjusi visiems laikams, o Džoslina 
paprašyta dalyvauti, kai bus skaitomas testamentas. Advokatas, at- 
rodantis dar senesnis nei panelė Edi, įėjo pro šonines duris ir išvydęs 
penkis žmones tartum nustebo. 

— Man buvo pasakyta, kad dalyvaus tik panelė Džoslina, — 
prašneko jis, žvilgtelėdamas į ją, paskui į jos tėvą, lyg reikalautų 
paaiškinti. 

— Aš, ee... — pradėjo Garis Mintonas. 

Metai jam buvo gailestingi: tebebuvo dailus vyras. Tamsiais 
plaukais, smilkiniuose tik šiek tiek paliestais žilumos, ir tamsiais 
antakiais atrodė daug jaunesnis nei buvo iš tikrųjų. 

— Mums rūpi ir savo pačių interesai, — pareiškė žmona šalia jo. 

Tartum metai, kurie nė kiek nepalietė Gario, įsirėžė jo žmonos 
veide. Nuo saulės, cigarečių ir vėjo jos oda taip sudiržo, kad atrodė 
lyg išdžiūvusios mumijos. 

— Juk jūs ne prieš, jeigu čia dalyvausime? — sumurkė advo- 
katui Belė. 

Abi dvynės segėjo mikroskopiniais mini sijonėliais, pagarsėju- 
siosios ilgos jų kojos driekėsi kone iki jo rašomojo stalo. Siauros it 
vamzdžiai glaustinukės, kuriomis vilkėjo, nesiekė bambos. 

Ponas Džonsonas virš savo pusinių stiklų akinių žvilgtelėjo į jas 
ir nežymiai susiraukė. Atrodė, lyg būtų norėjęs jas paraginti apsivilkti 
drabužius. Paskui vėl pažvelgė į Džosliną, pastebėjo paprastą juodą 
jos kostiumėlį su balta krakmolyta palaidinuke po juo, perlus apie 
kaklą ir vos šyptelėjo. 

— Jeigu panelė Džoslina neprieštarauja, galite pasilikti. 


Levandų" rytas 23 


— O,čia tai bent, — nusišaipė Ešė. — Panelė Džoslina. Koledže 
išsimokslinusi panelė. Ar paskaitysi mums knygą? 

— Manau, kas nors tikrai turėtų, — atsakė Džoslina, nenuleis- 
dama akių nuo advokato. — Jos gali pasilikti. Vis tiek viską sužinos. 

— Ką gi, tuomet gerai. — Jis pasižiūrėjo į popierius. — Iš esmės 
Edilina Harkort paliko jums viską. 

— Ir kiek tai yra? — greitai paklausė Belė. 

Ponas Džonsonas pasisuko į ją. 

— Ne man priklauso pasakyti jums ką nors daugiau. Kad ir 
ką panelė Džoslina jums pasakys, tai jos reikalas, bet aš nieko ne- 
atskleisiu. Dabar, gal man atleisite, turiu kitų darbų. — Jis paėmė 
virvele perrištą storo popieriaus aplanką ir padavė per stalą Džosli- 
nai. — Visa informacija čia viduje. Galėsite peržiūrėti dokumentus, 
kai turėsite tam laiko. 

Jis liko stovėti, tad atsistojo ir Džoslina. 

— Dėkui jums, — tarė paimdama aplanką. — Perskaitysiu 
tai vėliau. 

— Patarčiau perskaityti, kai būsite viena. Be pašalinių. Edilina 
parašė kai ką, kas, manau, skirta tik jums. 

— Viskas jai? — paklausė Ešė, pagaliau supratusi, kas buvo 
pasakyta. — O kaip dėl mūsų? Juk mes nuolat lankėme senę. 

Susiraukšlėjus; pono Džonsono veidą perkreipė nežymi šyp- 
senėlė. 

— Kaipgi galėjau pamiršti? — Jis išsiėmė iš kišenės raktelį ir 
atrakino savo rašomojo stalo stalčių. — Ji paliko jums tai. 

Jis iškėlė du mėlynus atlasinius maišelius, jų turinys atrodė 
gumbuotas, lyg viduje būtų brangakmeniai. 

— Ooooo! — sutartinai aiktelėjo Belė ir Ešė. — Mums? Kaip 
miela. Jai nereikėjo to daryti. Mes tikrai nieko nesitikėjome. 

Nušvitusiais savo dažnai fotografuojamais veidais jiedvi atvėrė 
maišelius, paskui nustėrusios pažvelgė į advokatą. 

— Kas tai yra? 

Ešė išvertė savo maišelio turinį į delną. Kokį dvidešimt juodų 
akmenėlių, kai kurie briaunoti kaip smaragdai, kiti — apvalių dei- 
mantų pavidalo. 

— Kas tai? Anksčiau niekada nebuvau mačiusi tokių akmenų. 

— Tai juodieji deimantai? — paklausė Belė. 

— Tam tikra prasme, taip, — sutiko ponas Džonsonas ir te- 
besišypsodamas pasuko durų link, bet, padėjęs delną ant rankenos 
sustojo. Iš ten, kiek pasisukęs, pamerkė Džoslinai akį ir apleido 
kambarį. 

Džoslinai teko stengtis išlikti rimtai. „Juodieji deimantai“ iš 
tikrųjų buvo anglies gabalėliai. 

Kai visi išėjo iš advokato kontoros, nepratarė nė žodžio. Atsi- 
sėdo automobilio gale ir klausėsi, kaip Belė ir Ešė greta jos grožisi 
tais angliukais, keldamos juos prieš šviesą ir aptarinėdamos, į kokį 
aptaisą įstatyti. 

Norėdama paslėpti šypseną, Džosė žvelgė pro langą. Pokštas, 
kurį iškrėtė panelė Edi, palikdama jos gobšioms įseserėmis anglies 
gabalėlius, vertė ją skaudžiai ilgėtis savo draugės. Panelė Edi atstojo 
jai motiną, močiutę, draugę ir patarėją — visas iškart. 

Džosė pakėlė akis ir užpakalinio vaizdo veidrodėlyje pamatė, 
kad tėvas raukiasi į ją. Suprato, jog jis žino, kas tai per „akmenėliai“,ir 
baiminasi netrukus pratrūksiančio įtūžio, kai „netikrosios“ išsiaiškins, 
kas tai yra. Jos daiktai supakuoti gulėjo automobilio bagažinėje, ir 
kai tik jie parvažiuos namo, jį grįš į savo darbą universitete. | 

Tik atsidūrusi savo mažučiame bute prie universiteto Džosė 
atplėšė paketą su panelės Edi testamentu. Ji mėgino drasintis dėl 
to, ką rasianti, bet vis tiek nebuvo pasirengusi pamatyti voką su jos 
mylėtosios senutės braižu ant jo. 

MANO DŽOSLINAI — buvo užrašyta ant voko. 

Drebančiomis rankomis jį atidarė, ištraukė laišką ir pradėjo 


skaityti. 

Mano brangioji, brangioji Džoslina, 


pažadu, nebūsiu sentimentali. Nežinau, ar bus praėję dienos, ar 
mėnesiai po to, kai pasitraukiau iš šio pasaulio, bet kadangi paži- 
nojau švelnią tavo širdį, tu veikiausiai dar sielojiesi. Labai puikiai 
žinau, ką reiškia netektis žmonių, kuriuos myli. Man teko stovėti 
šalia ir stebėti mirštant žmones, kuriuos mylėjau. Aš kone pasku- 
tinė, iš jų pasilikusi. 

Dabar prie reikalo. Namas Boka Ratone — ne mano, taip pat 
ir daugelis jame esančių baldų. Šiuo metu, esu tikra, viskas, kas 
Jame buvo, iškraustyta ir išstatyta parduoti aukcione. Bet nesi- 
jaudink, brangioji: geriausia, kas man priklausė — tai viskas, ką 


pasiėmiau iš Edilino dvaro, ir sugrįš ten pat, iš kur ir kur ižvežta. 


Džoslina padėjo laišką į šalį. „Iš Edilino dvaro?“ — garsiai iš- 
tarė. Niekada nebuvo girdėjusi apie tokią vietą. Iš pradžių sutrikusią, 
paskui ją nusmelkė išdavystės jausmas. Nemažą savo gyvenimo dalį 
praleido šalia panelės Edi, keliavo su ja, susipažino su daug žmonių 
iš jos praeities ir girdėjo šimtus pasakojimų apie laiką greta daktaro 
Brenerio. Bet panelė Edi niekada neminėjo Edilino dvaro. Tai turėjo 
būti kas nors svarbaus, jeigu dvaras pavadintas panelės Edi vardu — 
arba ji buvo pavadinta jo vardu. 


Žinau, brangioji, esi pikta ir užgauta. Matau tai iš tavo su- 
rauktos kaktos. Aš tau tiek daug pasakojau apie savo gyvenimą, 
bet niekada neužsiminiau apie Ediliną Virdžinijoje. Kaip gali at- 
spėti iš neįprasto pavadinimo, miestelis kadaise „priklausė“ mano 
šeimai — arba bent mes taip manėme. Prieš keletą šimtmečių 
mano protėvis su elegantiška žmona ir pilnu vežimu aukso 
atkeliavo iš Škotijos. Jis nusipirko tūkstantį akrų žemės Viljams- 
bergo apylinkėse, įkūrė ten miestą, kurį pavadino savo jaunosios 


žmonos vardu. Pasak šeimos legendos, žmona buvo iš kur kas 

aukštesnių sluoksnių negu jis pats, bet kai jos tėvas nesutiko iš- 

leisti dukters už arklidžių berno, tas pabėgo su mergina ir kartu 
pasiėmė nemažai jos tėvo pinigų. Niekas taip ir nesužinojo, buvo 
ji pagrobta ar nusekė paskui jį savo noru. 

Esu tikra, kad tiesa kur kas mažiau romantiška nei ši legen- 
da, bet Angusas Harkortas apie 1770-uosius pastatė didelį plytų 
namą ir mano šeima gyveno jame, iki aš sulaužiau tradiciją. Tėvas 
paliko namą man vienai, nes mano brolis Bertrandas nemokėjo 
tvarkytis su pinigais. Jeigu turėdavo bent dešimt centų, pirkdavo 
ką nors, kas kainuodavo ketvirtį dolerio. 

Aš augau įsitikinusi, kad gyvensiu Edilino dvare su Deividu 
Oldridžu, žmogumi, su kuriuo buvau susižadėjusi, ir mudu turė- 
sime tvirtą, sveiką ir gražią šeimą. Bet, deja, likimas geba pakeisti 
mūsų gyvenimus. Šiuo atveju tai buvo karas, kuris viską ir visus 
pakeitė. Išvykdama iš Edilino leidau savo broliui gyventi name, 
bet akylai jį stebėjau. Brolis jau seniai miręs, ir dabar daugelį 
metų namas stovi tuščias. 

Brangioji Džoslina, palieku tau namą, apie kurį niekada ne- 
buvai girdėjusi, miestelyje, apie kurį labai stengiausi niekada tau 
neužsiminti. 


Džoslina padėjo laišką ir minutėlę stebeilijo į niekur. Namas 
pastatytas 1770-aisiais? Ir gražiojo Viljamsbergo apylinkėse? Ji ap- 
sidairė po savo varganą butuką. Jis buvo geriausias, kokį išgalėjo išsi- 
nuomoti už savo mažutę algą. O čia visas namas! Ir dargi senoviškas! 

Ji vėl ėmėsi skaityti laišką. 


Yra dar kai kas, ką noriu tau pasakyti. Prisimink, kaip man 
sekdavosi bažnyčioje nuspėti, iš kurių besituokiančiųjų išeis gera 
pora, o kurie nepratemps drauge nė šešių mėnesių? Jeigu prisi- 
meni, aš visada pasirodydavau teisi. Esu tikra, tu taip pat prisi- 


meni, kad remdamasi savo patirtimi nesikišdavau į tavo asmeninį 

gyvenimą — tai yra tuomet, kai tiek suaugai, jog tokį turėtum. 
Bet dabar, kai nebegalėsiu matyti tavo rūstybės, ketinu tau kai ką 
pasakyti. Ediline gyvena tau tinkamas puikus jaunikaitis. Jis — 
dviejų mano mokyklos draugų, Alekso ir Lisės Makdauelų, vai- 
kaitis. Juodu jau mirę, bet jų vaikaitis toks panašus į Aleksą, kad 
kartais pamanydavau, jog tai jis pats. Per vieną iš savo kelionių į 
Ediliną — taip, brangioji, aš ten slapčia nuvykdavau — pasa- 
kiau tai Aleksui ir jis labai juokėsi. Buvo gera matyti jį vėl juokian- 
tis, nes praeityje buvę dienų, kai nerasdavo dėl ko būti linksmas. 
Jo žmona Lisė tiesiog šventoji dėl to, ką padarė. Labai laukiu su 


abiem jais susitikimo geresniame pasaulyje. 


Džoslina pakėlė akis nuo laiško. Jai jaunikis? Nuo tos minties 
norėjosi šypsotis ir verkti tuo pat metu. Dusyk panelė Edi mėgino 
ją supiršti su jaunikaičiais iš bažnyčios, bet abu kartus ji atsisakė net 
nueiti kur nors su jais papietauti. Jie buvo nuobodos, ir ji abejojo, 
ar katram iš jų kada nors gyvenime kilo galvoje kokia kūrybiškesnė 
mintis. Nepaaiškino, kodėl juos atstūmusi, bet tada panelė Edi žinojo, 
kur šuo pakastas. „Alų gerti — ne olimpinė sporto šaka“, — ramiai 
pareiškė ji ir nuėjo. Džosė tamsiai nuraudo. Mat prieš dvi savaites 
panelė Edi važiavo pro Džoslinos namą, kai ji stovėjo lauke su dviem 
jaunikaičiais ant motociklų ir maukė iš skardinėlių alų. Kad ir kaip 
Džosė mėgo baletą, kartais jautė trauką ir savo šeimos gyvenimo 
būdui. 

— Visai kaip mano mama, — garsiai ištarė ji ir vėl nuleido 
akis į laišką. 


Vardu jis Ramzis Makdauelas ir yra advokatas. Bet galiu tave 
patikinti — ne vien tik. Paskutinis mano prašymas: suteik jauni- 
kaičiui šansą įrodyti, kad yra tau tinkamas. Ir prisimink, dėl tokių 
dalykų aš niekada neapsirinku. 

O dėl namo, tai jame yra šiek tiek baldų, nedaug, taip pat 

flygeliuose gyvena kelios nuomininkės, abi jaunos moterys, iš 
šeimų, mano pažinotų daug metų. Sara užaugo Ediline, tad galės 
tau padėti rasti, ko reikės. Tesė šiose vietose nauja, bet pažinojau 
jos senelę geriau nei būčiau norėjusi. 

Štai ir viskas, brangioji. Žinau, kad kuo geriausiai pasinau- 
dosi viskuo, ką tau palieku. Atsiprašau, ten nebus mano ūkvedės, 
bet vargšelė dar senesnė už mane. Turiu sodininką, tad galbūt jis 
sugebės tau padėti dėl visko kitko. 

Linkiu tau kuo didžiausios laimės gyvenime ir prašau atsi- 


mint, kad stebėsiu tave iš anapus kiekvieną minutę. 


Džoslinai prireikė viso vakaro, kol atsipeikėjo nuo laiško. Jį 
skaitydama kone girdėjo, tartum ji būtų čia pat kambaryje, kartu su 
ja. Taip ir užmigo su laišku rankoje. 

Kitą rytą jos protas buvo toks pilnas visko, ką per pastarąją 
parą sužinojo, kad vos pajėgė susitelkti. Darbas dėstytojo padėjėja 
tapo nebepatogus, nes buvo baigusi metus trukusį romaną su vienu 
iš kitų padėjėjų. Kai tik jiedviem pasitaikydavo kartu dirbti, jis per 
stalą niūriai į ją smaksodavo, ir tai buvo labai nemalonu. 

Jis buvo trečias paeiliui vyras iš kuo puikiausiai jai tinkamų, bet 
galų gale Džoslina nebenorėjo nė su vienu turėti reikalų. Žinojo, 
kad taip yra per panelę Edi. Ši papasakojo Džoslinai apie vyrą, kurį 
buvo įsimylėjusi ir kuris žuvo Antrajame pasauliniame kare — tai 
buvusi tikra meilė, ir tik tokios Džoslina troško. 

— Jis man buvo viskas, — sakydavo panelė Edi tuo balsu, kokiu 
kalbėdavo tik apie jį. 

Ji turėjo tik vieną mažą jo, vilkinčio uniforma, fotografiją su- 
lankstomuose rėmeliuose ir laikė ją šalia lovos. Tai buvo nepaprastai 
dailios išvaizdos jaunikaitis, šviesokais plaukais ir tvirtu smakru. Rė- 
melis buvo ovalus ir kitoje jo pusėje buvo įdėta panelės Edi su kariška 
uniforma fotografija. Ji atrodė labai jauna, labai graži. Po Deivido 


fotografija buvo mažutė sruoga plaukų — jos tamsių, perpintų su 

jo gelsvais. Panelė Edi paimdavo rėmelį, ištardavo „Deividas“ ir jos 
akys apsiblausdavo. 

Daug metų Džosė mygo ją smulkmenų, bet panelė Edi tik 
pasakydavo, kad jis — jaunikaitis iš jos karinės patirties, kuri buvo 
žiauri, ir tam įrodyti jai likę randai. 

Bet galiausiai Džoslina kai ką apie jį sužinojo: vadinosi Deividas 
Oldridžas ir buvo susižadėjęs su panele Edi, juodu turėjo susituokti 
Ediline. Tačiau Deividas žuvo kare, ir tuo viskas baigėsi. 

— Nenuostabu, kad ji nemėgdavo užsiminti apie Ediliną, — 
sukuždėjo Džoslina. 

Džoslinai panelės Edi meilė tam vyrui tapo legenda. Įkūnijo 
meilę, kokios ir pati troško. Bet kol kas Džosei nepavyko tokios 
rasti. Panelė Edi taip ir nesužinojo, bet Džosė du kartus gyveno su 
jaunais vyrais ir jautėsi visai laiminga. Buvo miela pareiti namo ir 
rasti ką nors tavęs laukiantį, turėti galimybę papasakoti apie savo 
dieną ir drauge pasijuokti iš to, kas nutiko. Bet kai vyrai prašnek- 
davo apie žiedus, namo hipotekas ir kūdikius, Džoslina pabėgdavo. 
Ji nežinojo, ko jų santykiuose stigo, bet kažko nebūdavo, ir ji ketino 
laukti, kol tai atras. 

O dabar panelė Edi suteikė jai galimybę viską pakeisti. Tą 
vakarą ji peržiūrėjo teisinius dokumentus, atidžiai juos perskaitė ir 
išsiėmė iš paketo raktą. Visi juridiniai klausimai buvo pavesti tvarkyti 
„Makdauelo, Oldridžo ir Velšo“ firmai Ediline. 

„Oldridžo“ pavardė privertė ją akimirką susimąstyti, kol ga- 
lėjo toliau skaityti. Ar panelės Edi mylėto Deivido palikuonys ten 
tebegyvena? 

Pridėtame laiške buvo rašoma, kad kai Džoslina nuvyksianti į 
Ediliną, turinti užsukti į kontorą, ir jai bus pasakyta apie finansinius 
patvarkymus. Laiškas buvo pasirašytas Ramzio Makdauelo. 

Žvelgdama į panelės Edi laišką, Džoslina palingavo galvą. 

— Niekada nepasiduodi, ar ne? — ištarė ir pakėlė aukštyn akis. 

Betgi iš tikrųjų panelė Edi visada pasirodydavo teisi dėl besi- 

tuokiančių bažnyčioje porelių. Daug sykių Džoslina buvo pagavusi 
panelę Edi spoksančią į jauną porelę, daugiau besidominčia vienas 
kitu, nei tuo, ką jiems turėjo pasakyti pastorius. Vėliau ji sakydavo 
Džoslinai — ir tik šiai — ką apie porą mananti: „Tikra meilė“, — 
kartais, būdavo, pasakydavo, bet nelabai dažnai. „Grynas seksas“, — 
sykį teištarė, ir Džoslina nusijuokė. Abiem atvejais ji pasirodė teisi. 

— Ramzis Makdauelas, — sumurmėjo Džoslina, paskui vėl 
pažvelgė į laišką. Jame jis buvo užrašęs savo namų telefono numerį. 
Buvo tik septinta. Impulsyviai pasiėmė mobilųjį ir jam paskambino. 
Atsiliepė po trečio šaukiamojo signalo. 

— Klausau? 

Balsas malonus, žemas ir švelnus. „Kaip šokoladas“, — pagal- 
vojo ji. 

— Ponas Makdauelas? 

— Manau, tai mano tėvas, bet turbūt turiu teisę kalbėti už jį. 
Panelė Minton? 

Ji delsė. Kaip jis atspėjo? 

— Jūs matot, kas skambina? 

— Be to negalima, — atsakė jis. — Juk žinote, kokie mes, tei- 
sininkai. Tenka atsimušinėti nuo masės slaptų machinacijų. Greitai 
atvyksite? 

— Nežinau. — Džosė nusišypsojo iš jo humoro jausmo. — Visa 
tai man gana nauja. Apie Ediliną, kol nepamačiau testamento, nieko 
nebuvau girdėjusi, tebesu šiek tiek priblokšta. 

— Niekada negirdėjote apie mus? Teks jums pasakyti, kad esam 
didžiausias iš mažų miestelių Virdžinijoje. O gal — mažiausias iš 
didelių miestelių? Vis niekaip neprisimenu, kokie, pasak mūsų mero, 
esame. Ak! Palūkėkite! Turiu užrišti vystyklus. Jau, tvarka. Taigi, ką 
jums papasakoti apie mus? 

— Vystyklus? Jūs vedęs? — Sukrėstas jos tonas buvo pernelyg 
iškalbingas, ir kol jis delsė atsakyti, nepatenkinta savimi ji suraukė 
veidą. 

— Tai sūnėnas. Turiu labai vaisingą seserį, kuri kepa juos vieną 
po kito. Ji parodė man liežuvį, bet pasispardė kūdikis. Tai yra tas, 
kuris jos pilve. O dar kitą laiko sau prie šlaunies. Atleiskite man, 
panele Minton, bet turiu persinešti telefoną į kitą kambarį, kol dar 
sesuo į mane ko nors nesviedė. 

Laukdama Džosė šypsojosi. Girdėjo žingsnius, paskui trink- 
telint uždaromas duris ir galiausiai — tylą. 

— Na štai, dabar esu bibliotekoje, kaip mūsų namuose tai 
vadinama, ir jūsų paslaugoms. Tai yra, kalbant metaforiškai. Taigi 
sakykite, kuo galiu jums padėti? 

— Tiesą sakant, neįsivaizduoju. Nežinojau, kad panelė Edi 
turėjo namą, o juolab miestą. 

— Faktiškai, 1864-aisiais jiems teko suteikti mums laisvę, ir... 

— Šešiasdešimt trečiaisiais, — nepagalvojusi pataisė Džosė ir 
tuoj pat pasigailėjo. — Atleiskite, jūs sakėte?.. 

— Aišku... 1863-iaisiais. Emancipacijos proklamacija“. Gal 
pasakytumėte dieną? 

— Sausio pirmąją, — netvirtai pasakė ji, baimindamasi, kad jis 
nepriskirtų jos visažinėms ar dar blogiau. 

— Sausio pirmąją, 1863-iaisiais. Ką gi, matau, kad mudu, aš 
ir jūs, visai neblogai sutarsime. — Juokaujamas jo tonas pakito į 
rimtesnį. — Taigi, ką jums papasakoti? 

— Nežinau, nuo kur pradėti. Noriu išgirsti apie namą, miestą, 
žmones. Apie viską. 

— Kalbėti apie viską telefonu užims pernelyg daug laiko, — 
pasakė jis. — Štai ką siūlau: atvykite čionai,į Ediliną. Mudu susėsime 
ir apie viską pasikalbėsime asmeniškai. Kaip jūs į tai žiūrite, jeigu 
mudu pavakarieniautume ir išsamiai viską aptartume? Tarkime, kitą 
šeštadienį, aštuntą? 


“ 


Prezidento Abraomo Linkolno Pilietinio karo metu paskelbtas vykdomasis dekretas, 
kuriuo Jungtines Valstijose buvo panaikinta vergija ir išlaisvinti juodaodžiai (todėl dar vadinama 
Išlaisvinimo proklamacija). 

Ji giliai įkvėpė oro. Juk tai vos už aštuonių dienų. 

— Nežinau, ar pavyks iki to laiko tenai nukakti. 

— Man atsiųsti automobilį? 

— Aš... ee... tai nebūtina. Turiu automobilį. Tačiau... kaip aš 
išgalėčiau sutaisyti stogą? — leptelėjo ji. 

— Jūs praktiška, — pagyrė Ramzis. — Man tai patinka. Kol 
kas nesu laisvas tiksliai pasakyti, kiek panelė Edi jums paliko, bet 
galiu patikinti, kad stogui puikiai suremontuoti užteks. 

Ji nusišypsojo. Iš pradžių ne itin džiaugėsi mintimi, kad turės 
imtis atsakomybės ir rūpintis labai senu namu, neturėdama iš ko jį 
išlaikyti. 

— Panele Minton, kas verčia jus dvejoti? Gražusis Edilino 
miestelis laukia jūsų, taip pat ir nuostabus senas namas, o čia pat 
šalimais — kolonijinis Viljamsbergas. Ko daugiau galėtumėte norėti? 

Ji buvo beatsakanti „laiko“, bet nutylėjo. Staiga turi vieną iš 
progų, kokios per visą gyvenimą retai pasitaiko. Akimirksniu suprato, 
ką padarysianti: pakeisianti savo gyvenimą. Po panelės Edi mirties 
Džoslina ničnieko dar nepakeitė. Tebeturėjo tą patį darbą, kuris jau 
buvo nebemielas, tą pačią nusistovėjusią kasdienybę, tą patį niūrų, 
tamsų butą. Draugės dabar su liūdesiu žvelgdavo į ją, nes Džosė 
nebeturėjo partnerio. Jos jau kalbėjo, kad jai reikia suorganizuoti 
aklus pasimatymus. Vienintelis Džoslinos gyvenimo pokytis — 
prarasta geriausia draugė. Dabar, jeigu ji vykdavo „namo“, tai į savo 
tėvo namus, su motociklais lauke ir NASCAR lenktynėmis per 
televizorių viduje. Ir turėjo kęsti užjaučiamus pamotės žvilgsnius: 
vargšė Džoslina, beturtė ir be draugo. 

Šiandien penktadienis, ir jeigu rytoj rytą mestų darbą, turėtų 
šiek tiek dienų apmąstyti, ką reikia padaryti, tarkim, išjungti vandenį 
14 

— Gal jums atsiųsti piniginę perlaidą? — paklausė Ramzis, 
matyt, pamanęs, kad jos tyla susijusi su išlaidomis. — Ne, palaukite, 
taip netinka. Turėtumėte man pasakyti savo banko sąskaitos numerį, 

o to nederėtų daryti. Jūs tiek apie mane težinote, kad esu... — jis 
užsikirto. 

— Advokatas? 

— Taip, teisingai. Pasaulio šunsnukiai, metų metus mokomės, 
kaip apiplėšti žmones. O jeigu žaibiškai atsiųsčiau jums čekį? 

— Turiu užtektinai, kad galėčiau padaryti ką reikia, — atsisakė 
ji. — Tik tiek, kad tai labai svarbus žingsnis. 

— Jeigu žinote Emancipacijos proklamacijos datą, vadinasi, 
mėgstate istoriją. Tad kaip galite delsti pamatyti namą, kuris buvo 
pastatytas aštuonioliktame amžiuje? Ten niekur nėra aksominių 
atitvarų kaip muziejuje. Galima tyrinėti ką nori. Ar žinote, kad ar- 
klidės buvo neseniai atstatytos? Ir kad ten yra išlikęs nenukentėjęs 
rūsys. Be to, man regis, palėpė pilna skrynių su senais drabužiais ir 
dienoraščiais. 

— Pone Makdauelai, manau, apsirikote dėl savo pašaukimo. 
Turėtumėte dengtu vežimu keliauti po šalį ir pardavinėti gyvačių 
tepalą. 

— Ne, tik ne gyvačių tepalą. Parduodu panelės Edi „Auksinį 
eliksyrą Jis pagamintas iš vaivorykščių ir pabarstytas aukso dulkėmis 
iš nykštukų puodų. Garantuotai gydo nuo visko, ką jums skauda. 
Turite vaikiną? 

— Ir kuo tas eliksyras jam padėtų? — šypsodamasi paklausė ji. 

— Ne, — rimtai mygo jis, — ar draugaujate su kokiu vaikinu? 

— Ne, nes jis paprašė mano rankos ir aš klykdama pabėgau. 

— Ą, — teištarė jis. 

Džosė pasigailėjo dėl savo replikos. 

— Noriu pasakyti, iš tikrųjų dėjosi ne visai taip. Jis buvo labai 
mielas ir aš nesu prieš santuoką, bet... 

— Aiškinti nebūtina. Paskutinė mano mergina nusivedė mane 
į juvelyrinę parduotuvę ir iš ten mane teko išvežti su greitąja. 

— Gimininga siela. 

— Panašu į tai. Taigi, kaip dėl vakarienės? 

— Galbūt jums kol kas nereikėtų rezervuoti vietų, — atsargiai 
pasakė ji. — Dar galiu nesuspėti iš čia laiku ištrūkti. 

— Kas kalbėjo apie rezervuotas vietas? Aš turėjau galvoje vyną 
ir lakštinius, patiektus ant staltiese dengtų grindų jūsiškiame aštuo- 
niolikto šimtmečio name. Prie žvakių šviesos. O desertui — braškės 
šiltame šokolade. 

— O, dievuliau, — atsiduso ji. — Ketinate pats būti problema, 
a? 

— Tikiuosi, taip. Man patinka mergina, žinanti savo šalies is- 
toriją. Ir patinka ta jūsų nuotrauka, kurią panelė Edi pernai atsiuntė. 
Dar turite tą raudoną bikinį? 

Džoslina nesuturėjo juoko. 

— Ji dalijo tą nuotrauką pusei mūsų bažnyčios vyrų. Maniau, 
kad kai man sukaks dvidešimt šešeri ir tebebūsiu neištekėjusi, ji 
prisegs ją prie medžių su nurodytu telefono numeriu. 

— Kada ta nuotrauka padaryta? — paklausė jis, ir balse lyg 
nuskambėjo baugšti gaidelė. 

Ji kone girdėjo neištartą klausimą: „Prieš kiek gimtadienių tai 
buvo?“ 

— Tiesą sakant, gana seniai, — šelmiškai atsakė. — Taigi, 
pamatysiu jus savaitės pabaigoje? 

— Būsiu ten, — pažadėjo jis, bet balsas nuskambėjo nebe taip 
žaismingai. 

Džoslina padėjo ragelį ir mintyse pradėjo rikiuoti būtinų atlikti 
dalykų sąrašą. Pirmiausia — „kasdien šią savaitę eiti į sporto salę“. 
Jos nuotrauka su bikiniu daryta tik pernai vasarą, bet kas žino, kokios 
permainos įvyko per žiemą po drabužiais? 

„Taigi toks tas Ramzis Makdauelas“, — pagalvojo ji ir atsi- 
stojusi ėmė peržiūrinėti drabužių spintą. Rytoj užsuks pas savo 
profesorių ir įteiks prašymą atleisti iš darbo. Žinojo, kad jis per 
daug neims į galvą; studentų miestelyje į kiekvieną darbą buvo po 
keturis pretendentus. 

Padėjusi ranką ant drabužių, stabtelėjo. Galbūt jau pati galėtų 
parašyti knygą. Ką nors ne iš beletristikos, o iš istorijos. Galbūt galėtų 
parašyti Edilino miestelio istoriją. Pradėtų nuo škoto, pavogusio 
savo šeimininko auksą, ir šio gražiosios dukters, o paskui pabėgusių 
į laukinį kraštą, Ameriką. Kaip 1770-aisiais Edilinas atrodė? Beje, 
ar buvo toks kaip dabar? 

Po dešimties minučių ji susirado miestelį per „Google“. Mies- 
telio istorija buvo maždaug tokia, kaip rašė panelė Edi. Jį įkūrė 
škotas Angusas Harkortas, kuris pastatė savo gražuolei žmonai di- 
delį namą, paskui ėmėsi įdirbti akrus pasėlių. Bet jo žmona Edilina 
jautėsi vieniša, tad Angusas suprojektavo gatves mažučiam miestui 
su aštuoniais nedideliais plotais parkams. Pačiame viduryje iš gilės, 
atsivežtos iš jos tėvo dvaro, pasodino ąžuolą. Per šimtmečius ąžuolas 
tris kartus atsodintas, bet kaskart tai būdavo to paties medžio atžala. 

Džoslina toliau perskaitė, kad dvidešimto amžiaus šeštą de- 
šimtmetį jau josios Edilina Harkort ketverius metus kovojo teisme, 
kai Virdžinijos valstija mėgino iškeldinti gyventojus, nes daugiau 
kaip penki tūkstančiai akrų aplinkinės žemės buvo paversta gamtos 
draustiniu. „Panelė Edi — kaip ją visi vadina — laimėjo bylą, — 
skaitė Džosė, — ir tik todėl mažutis Edilino miestelis išliko iki šių 
dienų. Statyti naujų namų neleidžiama, bet tenai jau stovintys yra 
išsaugoti, tad jame apsilankiusieji jaučiasi, lyg grįžtų laiku atgal.“ 

Miestelyje yra kelios prabangios parduotuvės, traukiančios 
turistus iš Viljamsbergo, bet užvis svarbiausia jo įžymybė — Edi- 
lino dvaras, 1770-aisiais pastatytas Anguso Harkorto ir nuo tada 
gyvenamas tos pačios šeimos. Deja, rūmai ir juos supanti teritorija 
visuomenei uždari.“ 

— Ir džiaugiuosi tuo, — ištarė Džoslina. 

Paskui prisislinko arčiau ekrano geriau įsižiūrėti nuotraukų. Jai 
pasirodė, kad prie vieno iš dailių baltų namų fasado lyg mato iškabą. 


Gal tai Ramzio kontora? Ar jis gyvena tame pačiame pastate, kur 

ir dirba? Paklausė jos, ar draugaujanti su vaikinu, bet ar jis pats turi 
merginą? 

Džoslina spustelėjo pelę ties nuoroda EDILINO DVARAS, ir štai 
ekrane pasirodė namas. Spoksojo į jį išpūtusi akis. Visiškai simetriš- 
kas fasadas, dviejų aukštų, po penkis didelius langus, visas plytinis. 
Iš abiejų šonų — vienaukščiai flygeliai su nedideliais priebučiais. 

— Turbūt juose gyvena mano nuomininkai, — nusprendė ji ir 
nusistebėjo, kad šis nuostabus senas namas priklauso jai. 

Po penkių minučių ji kaip viesulas, plėšiantis lapus, prasiautė 
per savo drabužių spintą. Atsikratys viskuo, ko nebenešioja, o tada 
pasižiūrės, kas likę. Netruko nė penkiolikos minučių, kai žvelgdama 
į ištuštėjusią spintą sumurmėjo: 

— Teks eiti apsipirkti. 

Kai ruošėsi išvažiuoti, vykti į visiškai sau naują gyvenimą, kitos 
kelios dienos dėl karštligiškos skubos tarsi susiliejo. 

O šeštadienio rytą, vienuoliktą valandą, tuo laiku, kai viešbutyje 
išregistruojami svečiai, ji jau buvo Viljamsberge. Viskas, ką turėjo, 
buvo sukimšta į josios mažojo „Mini Cooper“ bagažinę, ir Džoslina 
rengėsi netrukus pirmą kartą išvysti „savo namą“. Nežinojo, kaip 
jaučiasi — džiaugiasi ar yra išgąsdinta iki mirties. Naujas miestas, 
net nauja valstija ir visai nauji žmonės — su vienu iš jų šįvakar jos 
laukia kažkas panašaus į pasimatymą. 

— Tu pajėgi su tuo susidoroti, — vėl tarė sau ir atidarė vieš- 
bučio duris. 


Vairuodama ji vienoje rankoje laikė „MapOuest“ žemėlapio spau- 
dinį iš kompiuterio. Krypties nuorodos buvo paprastos: išvažiuoti iš 
Viljamsbergo 5-uoju greitkeliu — vedančiu į visas plantacijas — ir 
vos už kelių mylių pasukti į Makterno kelią. Nuvažiavusi tris mylias 
turinti sukti dešinėn,į Edilino kelią, paskui važiuoti per miestelį, iki 
atsidurs priešais savo naująjį/senąjį namą. 

Surasti Makterno kelią buvo lengva, bet ji pamanė, kad čia, 
matyt, įsivėlusi kažkokia klaida, nes kelias vingiavo per girią, vešan- 
čią tartum nuo pasaulio pradžios. Buvo perskaičiusi, kad Edilinas 
išsidėstęs vidur gamtos draustinio, tačiau nesitikėjo, kad jis taip 
primins pirmykštį mišką. Ji pasitraukė į kelio kraštą, kai pro šalį 
praūžė didelis juodas sunkvežimis, tempiantis žvejų valtį su dviem 
motorais gale. Du vyrai iš jo pamojo jai padėkodami, kad užleido 
jiems pirmumo teisę. 

Edilino kelias buvo aiškiai pažymėtas, ir Džosliną pradžiugino 
geros būklės danga. Iš pradžių buvo kiek susirūpinusi, nes manė, kad 
tai bus žvyrkelis su per vidurį želiančiomis piktžolėmis. 

Likus myliai iki miestelio, laukinė giria užleido vietą rūšiniams 
ąžuolams,bukmedžiams ir platanams. Džoslina suprato įvažiavusi į 
žemes, kadaise priklausiusias turtingai plantacijai. 

Pasiekusi Edilino centrą trumpai stabtelėjo apsižvalgyti. In- 
terneto svetainėje pateikta informacija pasirodė esanti tik iš dalies 
teisinga. Miestelis perpus mažesnis nei atrodė nuotraukose, bet 
dvigubai žavingesnis. Virš gatvės sviro didžiuliai gluosniai, teikdami 
visoms automobilių aikštelėms pavėsį. Niekur nesimatė kokio nors 
naujo pastato, o visi senieji buvo gražiai prižiūrėti. 

Bažnyčia stūksojo po kairei, ir staigios paskatos pagauta Džosli- 
na pasuko dešinėn, kad galėtų pravažiuoti per patį miestelio vidurį. 
Jai norėjosi pamatyti „parkų plotus“, išskirtus iš pradžių planuojant 
Ediliną, taip pat ir tą ąžuolą. 

Po dar vieno posūkio į kairę atsidūrė pagrindinėje, Lerdtono, 
gatvėje. Džosė jau buvo pastebėjusi, kad beveik visi gatvių pavadi- 
nimai buvo škotiškos kilmės, o einančioji per vidurį — Lerdtonas. 
Kadangi škotiškai „lerd“ reiškė lordą arba dvarponį, o „ton“ — mies- 
tą, vadinasi, Angusas pavadinęs gatvę „Dvarponio“. Ji spėjo, kad 
anuomet, aštuonioliktame šimtmetyje, arklidžių bernas Angusas 
Harkortas save paaukštino iki klano galvos ir norėjo, kad žmonės 
žinotų — visa tai priklauso jam. 

Džoslina pamatė ledainę, atrodančią kaip iš kokio nors kino 
filmo dekoracijos, ir knygų antikvariatą. 

— Aukso gysla! — garsiai ištarė ji. 

Bukinistinės knygos buvo vienas iš mėgstamiausių jos gyve- 
nimo dalykų. 

Paskui dar pamatė maisto produktų parduotuvėlę su vitrinoje 
išstatytomis prekėmis ir moterį, seginčią ilgu sijonu su diržu, papuoštu 
kutais. Galvą buvo apsirišusi skarele, o vilkėjo margais marškiniais. 

— Įdomu, ar ji buvo Vudstoke*? — sumurmėjo Džoslina. 

Taip pat čia buvo įprasta parduotuvė, pilna senų baldų, ir keletas 
kitų verslo įmonėlių. 


* 


Miestelis Niujorko valstijoje, prie kurio 1969 m. įvyko didžiulis roko muzikos festivalis, 
sutraukęs daugybę hipių. 

O didžiulio žolės rato viduryje augo milžiniškas ąžuolas. Jo 
paunksnėje stovėjo koks pustuzinis suolų ir bučiavosi paauglių porelė, 
o keletas jaunesnių vaikigalių iš jų juokėsi. 

Paskutiniai du namai prieš gatvei išnykstant po nusvirusiais 
medžiais buvo jos matytieji internete. Dideli, balti ir tartum kvie- 
čiantys užeiti. Priešais vieną moteris šlavė priebutį ir lyg žinodama, 
kas Džoslina tokia, sulaikė šluotą ir įsispoksojo. 

Džoslina užsižiūrėjo į moterį ir vos neprašoko posūkio 
Lerdtono gatvės gale. Vienu kvartalu toliau išvydo ženklą: TEMO* 
KELIAS. Žvilgtelėjusi į užpakalinio vaizdo veidrodėlį pamatė, kad 
moters priebutyje nebėra. Veikiausiai įėjo vidun pradėti telefoninių 
paskalų. Ką jie kalbės? Kad atvyko pašalietė perimti mūsų numylė- 
tosios panelės Edi namo? 

Džoslina iš lėto važiavo lauko keliuku. Pakeliui stovėjo tik trys 
namai, ir jeigu ji neapsirinka, jie kadaise sudarė Edilino dvaro plan- 
tacijos dalį. Matė tuose namuose senų fragmentų, bet per daugelį 
metų jie buvo perstatyti ir praplėsti. 

Privažiavusi kažkokias akmenines kolonas, beveik paslėptas 
vijoklių, suprato pasiekusi kelionės tikslą. Ant vienos kolonos buvo 
kad žinotų, kas parašyta. 

„Štai jis“, — pagalvojo ji ir pasuko įvažon. Pro daugybę di- 
džiulių medžių nieko nesimatė, ir jai toptelėjo: galbūt namas, kurį 
anksčiau apžiūrinėjo nuotraukose, buvo nugriautas. Iš mokyklos laikų 
užduočių buvo patyrusi, kad reikia perskaityti po nuotraukomis, kas 
išspausdinta smulkiu šriftu, jei nori žinoti, ar namas tebeegzistuoja. 

Staiga medžiai prasiskyrė ir ji pamatė namą — lygiai tokį, 
koks atvaizduotas nuotraukose. Kadangi per savo gyvenimą buvo 
lankiusis daugelyje senų namų, iškart atpažino, kad šis išlikęs kaip 
buvęs kadaise. Būna namų, senesnių mažiau kaip metai, kurie 


* Santr. iš „tam-o'-shanter“ — škotiška beretė. 

neprižiūrimi taip gerai. Visi langai, langinės ir lietaus nutekamieji 
latakai — nepriekaištingos būklės. 

Iš abiejų namo pusių buvo po Alygelį su savu priebučiu, ir staiga 
Džosė pamanė, gal pabelsti į duris ir paprašyti, kad jai leistų įeiti 
vidun? Bet mintis buvo absurdiška, juk ji pati savininkė. 

Nenuleisdama nuo namo akių, įsižiūrėdama kiekvieną jo colį, 
išlipo iš automobilio, atidarė bagažinę ir išsikėlė lagaminą. Nusi- 
tempė jį iš paskos ir užkopė mediniais laiptukais į nedidelį priebutį 
priešais duris. 

Išsiėmė iš striukės kišenės raktą, įstatė jį į seną spyną ir pasuko. 
Širdis sutuksėjo tankiau. 

— Ei? Ar čia kas nors yra? — atidariusi senas duris šūktelėjo 
Džoslina. 

Iš pažiūros atrodė, kad namo durys tos pačios, kurios buvo 
įstatytos iš pat pradžių, tai yra jos daugiau nei dviejų šimtų metų 
senumo. Palikusi savo didelį juodą lagaminą prie durų, ji pamažu 
nuėjo giliau vidun, lydima kaukšinčių plikomis grindimis savo 
aukštakulnių aido. 

Atsidūrė erdviame hole, besitęsiančiame, kaip ji ir tikėjosi, per 
visą namą. Dešinėje buvo dvejos uždaros durys, o kairėje, abipus 
laiptinės — dar dvejos. Ji vylėsi, kad name nebuvo padaryta pakei- 
timų ir kad už tų durų yra dideli kambariai, o ne mažos kamarėlės, 
į kurias per šimtmečius juos padalijo ankstesnieji savininkai. 

Laiptai buvo nuostabūs. Džoslina neabejojo, kad turėklai su 
stulpeliais — ištisai raudonmedžio. Pasisukusi pažvelgė laiptų viršun 
ir pamatė daugiau uždarų durų — ir visai taip pat kaip ir hole ten 
nesimatė nė menkiausio baldo. | 

Ji nužingsniavo į tolimąjį erdvaus tuščio holo galą ir pažvelgė 
pro langą. Lauke stiebėsi didžiuliai medžiai, turbūt tokio pat ssnumo 
kaip ir namas. Jai kilo noras nueiti po jais ir pasėdėti ant kurios nors 
iš baltai nudažytų nedidelių metalinių kėdžių. 


Levandų rytas 41 


Kol ji žiūrėjo, iš dešiniojo namo sparno išėjo jauna moteris, 
nešina daiktu, panašiu į susuktą kaip rankšluostis suknelę, ir pintine 
su siuvimo reikmenimis. Pamaniusi, kad pateko į savotišką laiko 
deformaciją, Džosė kelis kartus sumirksėjo. Kas gi nūdien siuva? Kas 
gi nešiojasi didelę pintinę, prikrautą kažko panašaus į pagalvėles su 
adatomis ir siūlų rites. Nejaugi panelė Edi pasiuntė Džosę į vietą, 
kur laikas sustojęs? 

Iš savo minties ji nusišypsojo, bet tuoj pat šypsena dingo. Nors 
nuo jos draugės mirties jau prabėgo mėnesiai, Džosė vis dar nepajėgė 
susitaikyti su jos netektimi. Nebėra linksmų elektroninių laiškų, ne- 
bėra telefoninių pašnekesių, kurie galėdavo tęstis valandų valandas. 
Nėra panelės Edi, pas kurią galėdavo nubėgti, kai tik pasitaikydavo 
proga. Nebeliko pasisėdėjimų drauge prie garuojančio arbatinuko, 
kai patikėdavo jai visus savo rūpesčius, baimes ir pergales. Niekada 
nebegirdėsianti tų pažįstamų žodžių: „Žinoma, tai ne mano reikalas, 
bet tavimi dėta aš būčiau...“ 

Sumirkčiojusi Džosė nuvijo ašaras ir žvilgtelėjo į uždaras erd- 
vaus holo duris, paskui vėl į moterį, sėdinčią medžio paunksnėje. 
Reikia apžiūrėti kambarius, susirasti ko užvalgyti ir išsiaiškinti, ar 
esama lovos, kurioje galėtų pernakvoti. Bet ji vėl žvilgtelėjo į mo- 
terį — ir ta nugalėjo. 

Galinėms durims atrakinti Džosei teko pasinaudoti savuoju 
raktu, paskui ji išėjo į gaivų pavasarišką orą ir patraukė moters link. 
Ta buvo taip įnikusi į savo siuvinį, kad tartum negirdėjo ką nors 
artinantis, tad Džosei pakako laiko į ją įsižiūrėti. Buvo dar visai 
jauna, vos per dvidešimt, ir atrodė kaip vaikelis iš plakato, vaizduo- 
jančio Nekaltybę. Veidas — tobulai ovalus, oda it porceliano. Rudi 
plaukai — su auksiniais atšvaitais, atrodo, natūraliais, vilkėjo suknele, 
tarytum paimta iš kokio nors Keitės Grinevėj" piešinio. 


* 


Kate (Catherine) Greenway (1846—1901) — britų knygų vaikams iliustruotoja ir 
rašytoja. 

Nenorėdama jos išgąsdinti, dar iš kelių žingsnių nuotolio ištarė 
„Labas!“, bet jaunoji moteris toliau siuvinėjo ir nepasižiūrėjo. Tik 
dar arčiau priėjusi Džosė pamatė, kad moteris įsistačiusi ausinukus. 
Šypsodamasi Džosė išsitraukė iš kitos stalo pusės kėdę ir atsisėdo. 

— Labas, — atsakė moteris nė nekrūptelėdama. Ji išsitraukė 
ausinukus ir išjungė savąjį „iPod“. 

— Leiskite, aš spėsiu, — prašneko Džosė. — Enja*? 

Daili jauna moteris sumirksėjo, paskui nusišypsojo. 

— Ak, suprantu. Aš atrodau, lyg niekada gyvenime nemačiusi 
nepadoraus filmo, tad tikriausiai turiu klausytis angeliškos muzi- 
kos. — Ji išsitraukė iš ausies ausinuko kištuką ir pastiprino garsą. 
Iš grotuvo sugriaudėjo „ZZ Top“. — Turiu hipę motiną, — tęsė 
ji. — Mano tėvas — gydytojas, konservatyvus kaip ir visi jie, bet 
motina mėgsta sunkųjį roką ir leidžia muziką visu garsumu — tai 
yra, kai tėvo nėra namie. 

— Kaimynai nesiskundžia? 

— Viena skundėsi, bet mama ją pavaišino „Margarita“, ir kai 
tėtis grįžo namo, abi kartu šoko. Nuo tada niekas nebesiskundė. 

Džosė nusijuokė, žvelgdama į dailią jauną moterį. 

— Jūs iš veido panaši į motiną ar į tėvą? 

— Į savo senelės seserį Lisę. Bent man taip sakoma. Nau- 
dodamasi savo išvaizda ji pasigavo į tinklą turtingiausią miestelio 
jaunikį, pagimdė pustuzinį vaikų, o paskui sėkmingai švaistė savo 
vyro pinigus. 

Džoslina veidu neišsidavė atpažinusi vardą moters, apie kurią 
panelė Edi savo laiške užsiminė, o paklausė: 

— Man tokios moterys patinka. Sau siuvinėjate suknelę? 

— Dieve, ne! Negalėčiau sau leisti ką nors tokio panašaus. — Ji 
iškėlė parodyti Džosei suknelę. Ji buvo tamsaus, bemaž juodo kaip 


Airiško merginos vardo tarimo angliška transliteracija. Tokiu vardu yra Enja Brenan 
(Enya Brennan, gim. 1961) — liaudiško stiliaus dainų atlikėja. 

nakties mėlynumo, o korsažas sudėtingu raštu išsiuvinėtas karoliukais 
ir krištolo blizgučiais, bet keletas karoliukų eilių karojo atirusios. — 
Sakiau jai, kad būtų atidesnė — jokių pasimatymų slapčiomis mė- 
nesienoje ir glamžymųsi ant galinės automobilio sėdynės. Suknelė 
kainavo tūkstančius, tad pasakiau, kad su ja dera elgtis rūpestingai. 
Bet negi ji manęs klausėsi? Žinoma, ne. 

— Iš pažiūros ji gerokai apglamžyta. 

— Ir aš taip manau, bet kadangi šįryt šeštą ji baladojo į mano 
duris ir šaukė, kad /uriu sutaisyti suknelę iki šio vakaro, tai spėju, 
kad glamžėsi e su savo vyru. 

Džosė nusijuokė. 

— Jūs mano nuomininkė? 

— O! Atleiskite! Aš neprisistačiau. Sara Šo. Gyvenu tame šone, 
o Tesė Niuland — antai aname. 

— Aš... 

— Visas miestas jau žino kas jūs. Visi jūsų laukia nuo pat aušros. 

— Užtat ta moteris prie maisto produktų parduotuvės taip 
spoksojo į mane. 

— Mano motina, — pasakė Sara. — Ji jau paskambino man 
ir pranešė, kad jūs pakeliui. | 

— O moteris su šluota priebutyje? 

— Mano teta Helena. Ji paskambino mano mamai, bet linija 
buvo užimta. Mat mama skambino man. Manyčiau šiuo metu šerifas 
jau patikrinęs jūsų automobilio registracijos numerio lentelę. 

Džoslina nesumojo, ką atsakyti, tad tik sumirksėjo akimis. 

— Pageidautumėte atšaldytos arbatos? — paklausė Sara. — Aš 
ką tik sutaisiau ąsotį. 

— Norėčiau, bet... — Džosė užsikirto. 

— Jeigu tik ji ne pernelyg saldi? — paklausė Sara atsistodama. 
Atsargiai susuko suknelę ir padėjo ant balto staliuko. 


Džosė pasijuto raustanti. 

— Nesijaudinkite. Mes čionai pripratę prie jankių“. 

— Aš toli gražu ne jankė. Esu iš Floridos, — patikslino Džosė, 
sekdama paskui Sarą didelio plytinio namo link. — Tai dar piečiau 
nuo čia. 

— Mhm, — sumykė Sara per petį. — Manau, galbūt pietietis 
reiškia tiek pat mentalitetą kaip ir kilmės vietą. Ir argi tiek daug 
žmonių nepersikėlė iš šiaurės į Floridą? 

Džosė nejučia nusišypsojo. Jiedvi jau pasiekė rytinio flygelio 
duris ir ji vėl stabtelėjo pasižiūrėti į namą. Nei keistos formos langų, 
nei išsikišančių kambarių — nieko, kas šiuolaikiška prasme daro 
namą „įdomų“. Edilino dvaro rūmai paprasti, todėl ir gražūs, kaip 
tik galėtų būti koks nors pastatas. 

Sara įžengė į savosios namo pusės vėsą. Džosė nusekė paskui ją. 
Jiedvi atsidūrė virtuvėje, atrodančioje lyg būtų įrengta apie 1965-uo- 
sius, nors ir gerai užlaikyta, ji tikrai nė karto nebuvo atnaujinta. 

— Ar čia visur dengta „Formica“? 

— Avokadų spalvos, — atsakė Sara, pažvelgdama į pilkai žalsvą 
šaldytuvą. — Manau, šia vieta turėtų susidomėti Smitsono institutas 
ir perkelti ją, tokią kaip yra, į savo muziejų. 
su tuo. Virtuvė nepakankamai sena, kad būtų žavinga. Paprasčiausiai 
bjauri. 

— Maniau, pasiskųsiu namo savininkei, — pasakė Sara. 

— Turėtumėte, — pritarė Džosė, žiūrėdama į seną krosnį, visai 
tinkančią į porą šaldytuvui, paskui kilstelėjo galvą. — Ak! Palaukite. 
Juk tai aš savininkė. 

Sara nusijuokė, pasuko prie šaldytuvo ir ištraukė iš jo didelį 
ąsotį atšaldytos arbatos. 


— Ilgokai truko jums susiprotėti. 


“ 


Šitaip pietinių valstijų gyventojai vadina atvykėlius iš šiaurės. 

— Niekaip neįsisąmoninu minties, kad turiu namą. Dar net 
neapžiūrėjau jo iš vidaus. 

— Turėsite tam laiko. Kieme taip pat yra dar keletas pastatų, 
bet galbūt jūs tai žinote. — Sara linktelėjo į nedidelį chromuotą stalą 
prie sienos raudonu paviršiumi ir šį atitinkančias chromuotas kėdes 
su raudonomis sėdynėmis ir nugarėlėmis. 

Džosė atsisėdo ir žiūrėjo, kaip Sara įpila į dvi stiklines arbatos 
ir padeda ant lėkštės sausainukų, matyt, naminių. 

— Labai mažai žinau. Man visa taį nauja, — prisipažino Džo- 
sė. — Aš vis dar neatsigaunu nuo... nuo... 

— Panelės Edi mirties? — švelniai paklausė Sara. 

Džosė linktelėjo. 

— Ją pažinojote? | 

— Ne, niekada nebuvau susitikusi. Bet tikrai pakankamai apie 
ją girdėjau. 

— Nejaugi? — Džosė godžiai atsigėrė arbatos — nė nesuprato, 
kad buvo ištroškusi, — paskui dviem kąsniais surijo sausainuką. Im- 
dama antrąjį, pastebėjo išplėstas Saros akis. — Atleiskite, keliavau 
kelias dienas ir turbūt užmiršau pavalgyti. — Iš tiesų, praėjusią naktį 
ji taip nervinosi, kad negalėjo valgyti vakarienės, o šįryt praleido ir 
pusryčius. 

— Na, čia tai bent tikras susitelkimas į tikslą! — Daugiau 
nieko nepasakiusi, Sara nuėjo prie šaldytuvo, išėmė dubenį su kaž- 
kuo, paskui suieškojo salotų, majonezo ir duonos. Viską padėjo ant 
spintelės darbinio viršaus ir iškėlė duoną. — Pažiūrėkite! Jankių 
duona. O šiaip pas mane naminė forminė balta raikyta sumuštinių 
duona nepriimtina. 

— Ji su ananasais? 

Sara atrodė suglumusi. | 

— Be ananasų tai ne duona. Pas mus namie, Floridoje, į viską 
deda ananasų. Arba kokoso riešutų. 

Dabar atėjo eilė nusijuokti Sarai. 

— Gerai, liausiuosi kalbėjusi stereotipiškai. Tik Edilinas taip 
arti Viljamsbergo, kad pas mus netrūksta turistų. O jie mano, jog 
mes kepame viską. 

— Ne viską? 

— Ne, nes girdėjome žodį cbo/esterolis. 

— Jums nebūtina to daryti, — pasakė Džosė, paimdama nuo 
lėkštės sumuštinį. — Tikrai. Pati galiu save pamaitinti. 

— Jums teks dar daug ką sužinoti apie mus, pietiečius. Mes 
mėgstame maitinti žmones. Manau, tai yra mūsų genuose, — pridūrė 
Sara. — Jūs ne prieš, jeigu viską išsineštume į lauką. Aš galėčiau 
baigti taisyti suknelę. | 

— Mielai, — sutiko Džosė, pasiimdama stiklinę, lėkštę ir nu- 
sekdama paskui Sarą laukan prie stalo. 

Kai abi atsisėdo, — Sara su suknele ant kelių, adata rankoje, — 
Džosė atsikando sumuštinio ir paklausė: 

— Jūs pati tai pagaminote? 

Kalbėjo apie viščiuko salotas su įpjaustytais obuoliais ir vy- 
nuogėmis. Patiekalas buvo nuostabus, lyg iš prabangios konditerijos 
parduotuvės. 

— Ne, mano mama. Ji įsitikinusi, kad gyvendama viena nu- 
mirsiu iš bado. Arba dar blogiau — kad suvalgysiu ko nors, kas 
užauginta ne namie ir nenatūraliai. Ji užaugino tuos viščiukus, o 
obuoliai — iš mūsų sodo. 

Džosė dvejodama pažvelgė į sumuštinį. 

— Jūs pažinojote tą viščiuką? 

Sara gūžtelėjo pečiais. | 

— Trejų metų išmokau nevadinti jokio gyvo padaro mūsų 
namuose vardu. Išskyrus savo seseris, kurias vadinau vardais, bet jos 
dar neatsidūrė puode. 


Džosė kone paspringo. 

— Tik neužveskite manęs! Kad ir ką galėtumėte papasakoti 
apie seseris, aš jus nurungčiau. 

— Taip manote? 45i mano sesės baigė su pagyrimu Tuleino 
universitetą. Ir abi vos baigusios, po savaitės, ištekėjo — Žinoma, už 
daktarų. Ir abi savaitę po vestuvių pastojo. O vestuvių naktį jiedvi 
buvo nekaltybės. 

Džosė nugėrė arbatos, paskui patenkinta nusišypsojo. 

— Pasiduodu. Manosios sesės — netikros. Jos — identiškos 
dvynės, gražios, natūralios blondinės ir penkių pėdų vienuolikos 
colių ūgio. Žinote, kaip jos mane vadina? Sinde. 

— Sinde? — Sara išplėtė akis. — Juk ne... 

— Taip. Sutrumpintai iš Sinderelos — Pelenės. 

Sara dar neketino užleisti pergalės. 

— Turiu puikias seserėčias ir seserėnus. Iš viso keturis. Du 
berniukus ir dvi mergaites. Jie niekada nepamiršta pasakyti „prašau“ 
1r „ačiū“. 

— Kada nors girdėjote apie Belę ir Ešę? 

— Modelius? Žinoma. Praėjusią savaitę jos buvo ant viršelio... 
Ne! — aiktelėjo Sara. — Nejaugi sakote tiesą. Jos — jūsų... 

— Įseserės, — užbaigė Džoslina. 

— Jūs laimėjote. Arba prakišote. Nežinau. Manau, paskambin- 
siu sesėms ir pasakysiu, kad esu laiminga, jog jos maniškės. — Sara 
smalsiai pažvelgė į Džosę. — Kaip jūs jas pakenčiate? 

— Šiaip taip, — gūžtelėjo ji pečiais, žvelgdama į Sarą. — Ne- 
manau, kad būčiau ištvėrusi, jeigu ne panelė Edi. Tai ji mane išgel- 
bėjo. — Džosė nuleido akis į sumuštinį. — Jeigu jau kalbame apie 
panelę Edi, tai ji pasakė, kad jūs čia gyvenate visą savo gyvenimą. 

— Mieste, ne šitame name. 

— Aišku, — atsargiai ištarė Džosė, paskui kurį laiką kramtė, 
mąstydama, kaip mandagiai pradėti kalbą apie tai; kas jai rūpėjo. — 
Ar pažįstate tokį Ramz; Makdauelą? 


— Be abejo, — atsakė Sara, bet nepakėlė akių nuo siuvinio. 

— Ir koks jis? 

— Gražus, talentingas, rafinuotas... Ką būtent norite apie jį 
sužinoti? 

— Taigi, kaip suprantu, jis — širdžių ėdikas. 

Sara delsė atsakyti, o kai prašneko, jos balsas nuskambėjo 
atsargiai. 

— Taip, jisai sudaužė keletą širdžių. 

— Bet jo paties širdis niekada nebuvo sudaužyta? 

Sara pakėlė nuo suknelės akis. 

— Manau, turėčiau jums pasakyti, kad Ramzis — mano pus- 
brolis, tad čia esama giminiško lojalumo. Turėčiau jus kur kas geriau 
pažinoti negu dabar, kad ką nors daugiau apie jį pasakyčiau. 

— Paklausiau dėl to, kad šiandien jis atvyks čia vakarienės, 
tad norėčiau ką nors daugiau žinoti, nei iš to pokalbio, kurį mudu 
turėjome. Atrodo, jis... 

— Ramsas atvažiuoja čia? Šįvakar? Kaip sugebėjote tą pasiekti? 

Regis, Sarai tai padarė įspūdį. 

— Niekaip, kiek aš žinau, — atsakė Džosė. — Jis tvarko visus 
popierius dėl namo, tad, spėju... 

— Tai darbas, kurį jis atlieka savo kontoroje. Ką padarėte, kad 
atvyktų pas jus į namus? 

— Aš... aš nežinau, išskyrus tai, kad žinojau Emancipacijos 
proklamacijos paskelbimo datą. 

— Ak, šitaip galėjo būti. Ramsas mėgsta galvotus žmones, taip 
pat mėgsta istoriją. — Sara išsiėmė iš dėželės siūlų ritę ir iš naujo įvėrė 
į adatą siūlą. — Štai kur merginos dėl mano pusbrolio daro klaidą. 

— K norite tuo pasakyti? 

— Jos mano, kad Ramsas — kaip ir visi kiti vyrai ir lengvai už- 
kimba ant suknelių su giliomis iškirptėmis. Iškirptės jam patinka, bet 
labiau patinka protas. Be to, Tesė visiems laikams sugriovė tą suknelių 
teoriją. O dėl kitko, kas jam patinka, tai galite Tesės paklausti apie 


moteris ar maistą, arba dar ką nors. Ji geriau už mus visus jį pažįsta. 

— Tesė? Ak, taip. Kita nuomininkė. Ką ji turi bendra su Ram- 
ziu... Ramsu? 

— Ji valdo jo gyvenimą. 

Kai Džosė nustebusi kilstelėjo antakius, Sara papurtė galvą. 

— Ne, ne tokia prasme. Tesė valdo jo kontorą, ir tai atlieka gerai, 
bet linkusi vadovauti ir jo gyvenimui. Jeigu per savo gimtadienį gau- 
site nuo Ramso gėlių, veikiausiai šios bus išrinktos ir atsiųstos Tesės. 

— Ak, viena iš /y sekretorių. Tupinėja apie jį ir šiek tiek įsi- 
mylėjusi? Panašiai? 

Sara nusišypsojo. 

— Ji sako negalinti jo pakęsti ir dažnai pati tiesiai į akis jam 
tai iškloja. 

— Tai kodėl pas jį dirba? Kodėl gyvena čia, Ediline? 

Sara gūžtelėjo pečiais. 

— Nenutuokiu. Tesė man mgslė ir, žinau, mįslė Ramsui. Bet 
kai tik jis padaro ką nors, kas jai nepatinka, iškart pasistengia, kad 
tai suprastų. 

— Tad ką bendra ji turi su suknelėmis gilia iškirpte? 

— Turėsite Ramso paprašyti, kad pats papasakotų /4 istoriją. 

— Žinote, man regis, esu skaičiusi kažkokioje knygoje, kad kai 
eini į pirmą pasimatymą su vyriškiu, nedera jo klausti, ką bendra turi 
jo sekretorė su suknele gilia iškirpte. 

Sara nusijuokė. 

— Tikrai, jūs teisi, bet Ramsas visada gebėdavo iš savęs pa- 
sijuokti. Klausykite, tai tik perspėjimas, bet kai susitiksite su Tese, 
nevadinkite jos sekretore ir nepak/auskite apie tą suknelę. Jai nuo tos 
istorijos bloga. 

— Gerai, — sutiko Džosė ir nustūmė nuo savęs tuščią lėkštę. 
Jau buvo besijaučianti priblokšta visko, ko turės išmokti. 

Sara tartum perskaitė jos mintis. 


— Jums seksis gerai. Visiems tik smalsu, ir tiek. Bet vis dėlto 

jus perspėju: kiekvienas šiame miestelyje — tai yra faktiški jo gy- 
ventojai — norės, kad jiems papasakotumėte apie panelę Edi. 

— Galiu tai suprasti, — pripažino Džosė.— Miestelio žmonės 
tikriausiai ją labai mylėjo. 

— Mylėjo? — perklausė Sara. — Tiesą sakant, yra likę labai 
mažai dar gyvų, kurie tikrai ją pažinojo. Tai yra, išskyrus tetą Meri 
Alisą, bet ši negali labai jos mylėti. O gal dabar gali? 

— Nežinau, — atsakė Džosė. — Kodėl jūsų teta Meri Alisa 
negalėtų panelės Edi mylėti? 

— Maniau, judvi buvote draugės. Juk tikriausiai žinote tragišką 
panelės Edi meilės istoriją? 

Džosė atsiduso. 

— Dar vos prieš kelias dienas būčiau pasakiusi, kad žinau 
apie ją viską, bet pradedu suprasti tiek daug nežinanti. Ji niekada 
neminėjo Edilino, Virdžinijos, šio namo. Tik žinau, kad kadaise 
buvo labai įsimylėjusi jaunikaitį iš šių vietų, kuris žuvo Antrajame 
pasauliniame kare. 

— Žuvo! — sušuko Sara. — Žuvo per apsukrią mažutę Meri 
Alisą Velš, kuri nuo jo pastojo ir paskui privertė ją vesti. Kai panelė 
Edi sugrįžo namo iš karo, žmogus, kurį ji mylėjo, buvo vedęs kitą. 

Džosliną vėl nusmelkė tas išdavystės jausmas. Ne tokia istorija 
jai buvo papasakota. Visa ta meilė, apie kurią panelė Edi kalbėjo, 
didžiulė, begalinė meilė Deividui Oldridžui, nesibaigė jo mirtimi. 
Baigėsi skubiomis priverstinėmis vedybomis iš reikalo. Nieko nuos- 
tabaus, kad panelė Edi niekada neminėjo Edilino ir kad melavo apie 
savo mylimojo mirtį. Mirtis geriau nei išdavystė! 

Pamėgino suimti save į rankas, kad Sara nepamatytų, ką jau- 
čianti. 

— Juk visa tai dėjosi labai seniai? — paklausė Džosė. — O jūsų 
klausantis kyla toks įspūdis, lyg tai būtų atsitikę vakar. 


— Cia Virdžinija, ir mes viską gerai pamename. Man močiutė 

pasakodavo apie Karą tarp valstijų“. Ji žinojo, kas ką mylėjo ir kas 
liko apviltas. Taigi dabar jums pasakoju dalykus iš kito karo. Beje, esu 
girdėjusi panelės Edi istoriją tūkstantį kartų. Harkortų šeima įkūrė 
šį miestelį, valdė didžiausią namą, suprojektavo miestelio aikštę ir 
viską kitką. Net po to, kai jie prarado didžiumą savo pinigų, vis tiek 
liko įtakingiausia šeima. Iki Antrojo pasaulinio karo Makdauelai 
jau buvo gerokai turtingesni, bet nebuvo taip gerbiami kaip kadaise 
Harkortai. 

Baigdama gerti arbatą, Džosė mėgino iš fragmentų sudėlioti 
tikrąją istoriją. 

— Taigi panelė Edi randuotomis nuo nudegimų kojomis su- 
grįžo iš Antrojo pasaulinio karo ir pamatė, kad žmogus, kurį mylėjo, 
vedęs kitą? 

— Būtent taip. 

— Tai ką ji darė? — paklausė Džosė. 

— Namas ir šeimai dar likę pinigai buvo užrašyti panelės Edi 
vardu, bet ji perdavė namą savo broliui. Apie pinigus nežinau. Mano 
močiutės sesuo Lisė sakydavo, kad iš Bertrando buvo nelabai koks 
Žmogus. 

— Ką tai reiškia? Kad vidurnaktį neužjodavo žirgu laiptais? 

— Nagi, nagi, neleiskite savyje iškilti į paviršių jankių mąsty- 
senai. 

— Atleiskite, — atsiprašė Džosė, bet ji šypsojosi. — Esu skai- 
čiusi per daug meilės romanų. 

— Argi ne mes visos? Kaip sakiau, panelė Edi sugrįžo, pamatė 
iš jos pavogtą mylimąjį, tad atidavė namą savo tinginiui broliui ir 
išvyko iš miestelio. Bet dar prieš tai paprašė MOV parengti ketu- 
riasdešimt penkių puslapių sutartį, kurią turėjo pasirašyti jos brolis. 
Gal ji ir jautėsi užgauta, tačiau nebuvo kvaila. 


— MOV? — perklausė Džosė. 


* T.y. Amerikos pilietinį karą. 

— Vietinė juridinė firma. „Makdauelas, Oldridžas ir Velšas“. 

— Oldridžas, — sau po nosimi sumurmėjo Džoslina, paskui 
garsiau pridūrė: — Vis tos pačios pavardės. Pasakykite man, ar jūs, 
žmonės, kada nors išsikeliate iš savo gimtojo miestelio, kaip elgiasi 
daugelis Jungtinėse Valstijose? 

— Jie — taip, bet 2es pasiliekame. 

Džosė linktelėjo. 

— Teisybė. Turistai. Pašaliečiai. Jie atvyksta ir išvyksta, bet jous 
vesi pasiliekate. 

— Jūs netiksliai ištarėte, tad galėtumėte ir nesistengti. Reikia 
būti trečios kartos pietiečiu, kad sugebėtum pasakyti teisingai „jūs 
visi“. 

— Turėsiu tai omenyje. Kas atsitiko panelės Edi broliui? 

— Prieš kažkiek metų pasimirė miegodamas. Teta Lisė saky- 
davo, kad jis toks žmogus, kuris gali absoliučiai nieko neveikti ir 
save įtikinti, kad dirba. 

— Manau,aš galėjau tokį pažinoti, — pasakė Džosė.— Galbūt 
net vaikščiojau su juo į pasimatymus. 

— Nuo pat pirmos akimirkos, kai susitikome, supratau, kad 
mudvi turime daug ką bendra. 

Jiedvi nusišypsojo viena kitai kaip dvi tarp savęs susikalbančios 
moterys, paskui kurį laiką sėdėjo tylėdamos, kol Džosė žvalgėsi 
aplinkui. Vis dar negalėjo apsiprasti su mintimi, kad ši nuosavybė 
priklauso jai. Vėl žvilgtelėjo į namą, nepaprastą, tobulą jo grožį, ir 
pajuto nugara perbėgant šiurpą. 

Taip pat dar nebuvo susitaikiusi su tuo, kad moteris, kuri faktiš- 
kai jai atstojo motiną, daug ką praleido pasakodama apie savo gyve- 
nimą arba tiesiog melavo. Džoslina anksčiau gyveno įsivaizduodama 
„tobulą meilę“, panelės Edi patirtą kritusiam kareiviui, apie kurią 
išgirdo dar vaikystėje. Ir iš tikrųjų mintys apie tokią meilę leido jai 
vadovautis, lyginti su ja kiekvieną savo užmegztą artimą ryšį. Kai 
vyriškis pradėdavo kalbėti rimtai, Džoslina savęs paklausdavo, ar 

myli tą žmogų taip aistringai, kaip panelė Edi mylėjo Deividą. Joks 
žmogus, jokie Džoslinos patirti jausmai nė iš tolo nepriartėjo prie 
„tikros meilės“ sampratos, kokią jai įskiepijo panelė Edi. 

Bet dabar Džoslina buvo besužinanti, kad didžioji panelės Edi 
meilė tebuvo menkas romaniukas. Tas žmogus ją pametė dėl kitos 
moters. 

— Tad ką ketinate daryti su namu? — paklausė Sara, sugrąžin- 
dama Džosę iš svajų. — Parduosite? Išdalysite į butus? 

Džosės neapgavo nerūpestingas jos tonas, lyg paprasčiausiai tik 
šiaip klaustų. Tai štai kodėl taip svetingai buvusi pasitikta, pagalvojo 
ji. Nejaugi kas nors paprašė Saros išsiaiškinti, ką panelės Edi pavel- 
dėtoja ketinanti daryti su senuoju namu? 

— Kaip manote, kiek galėčiau gauti už visas tas senas plytas? 

Tikėjosi, kad Sara nusijuoks, bet taip neįvyko. Sėdėjo nulenkusi 
galvą ir prisiuvinėjo karoliukus. 

— Sara, — vėl prašneko Džosė. — Aš mėgstu istoriją. Nuo pat 
tada, kai baigiau koledžą, padėdavau žmonėms raustis po praeitį. 

Mergina šaltai į ją pažvelgė. 

— Iš jo išeitų puikus pensionas. 

Džosė atsiduso. 

— Tai ne man. Iš prigimties esu daugiau introvertė. Galiu 
kalbėtis iškart tik su vienu Žmogumi, o atsidūrusi nepažįstamųjų 
kompanijoje užsidarau savo kiaute. 

Sara vis žvelgė į ją, aiškiai laukdama kažko, ką galėtų papasakoti 
miestelio žmonėms. Džosė mintyse jau matė nuo perkrovos kais- 
tančias telefono linijas. Arba nuo pernelyg daug įjungtų mobiliųjų 
telefonų užgęstančius televizorius. Nepajėgė atlaikyti nemirksinčio 
Saros žvilgsnio. 

— Nežinau, ką ketinu daryti, — prisipažino ji. — Tikrai neži- 
nau. Panelė Edi man paliko namą ir, spėju, šiek tiek pinigų, bet visai 
neįsivaizduoju kiek. — Staiga Džoslinai nebesinorėjo pasakoti apie 
save daugiau, nei jau pasakė. Mintyse sukosi tiek daug dalykų, kurie 

taip trikdė, kad buvo sunku aiškiai mąstyti, o ji tikrai nenorėjo kam 
nors atverti savo ketinimų parašyti apie panelę Edi knygą. — Gal 
žinote kokių nors galimybių čia įsidarbinti? 

— Tesė pasigriebė paskutinį gerą darbą miestelyje. 

Džosė žvilgtelėjo į tolimąją namo pusę, į kitą Aygelį. Jo durys 
buvo uždaros, langai užverti. 

— Beje, o ką jūs veikiate? Tai yra be to, kad taisote sukneles? 

— T3ir veikiu, — atsakė Sara, nukirpdama siūlą. — Daugiausia 
taisau sukneles ponioms, kurios nusiperka numeriu mažesnes, o 
paskui tą vakarą, kai turi apsivilkti, nepajėgia į jas įlysti. 

— Iš to galite pragyventi? — nusistebėjo Džosė. 

Sara trūktelėjo pečiais. 

Džosė neabejojo — Sara veikia kai ką daugiau, kad užsidirbtų 
pragyvenimui, bet, atrodo, nenorėjo pasakyti. Džosė tik tikėjosi, kad 
tai nėra kas nors nelegalaus. Tikėjosi, kad pasislėpusi miegamajame 
neaugina marihuanos. Nuo šios minties nusistebėjo, ar visi namų 
savininkai šitaip mąsto. O ką ji darytų, jeigu prakiurtų vonia? Jeigu 
užplūstų skruzdės? Panelė Edi minėjo sodininką. Kokia jo alga? 

Džosė vėl žvilgtelėjo į namą ir pagalvojo, kur šiąnakt miego- 
sianti. Ar name yra lova? 

Sara išsitraukė iš siuvimo reikmenų pintinės mobilųjį telefoną, 

— Turiu eiti. Ši suknelė privalo vėl atsidurti pas savininkę iki 
sugrįžtant vyreliui. — Ji skubiai susuko suknelę į rankšluostį, pasiėmė 
ją ir atsistojo. — Suneštumėte už mane visa tai vidun? — linktelėjo 
) lėkštes ir siuvimo reikmenų pintinę. 

— Žinoma, — pažadėjo Džosė. — Jeigu tik manimi pasitikite. 

— Ne tik pasitikiu. Gali būti, kad man patiksite. Iki! — metė 
Sara, nubėgdama namo lik. 

Džoslina liko sėdėti vietoje ir mėgino perprasti viską, ką išgirdo 
nuo tada, kai įžengė į advokato kontorą. Sykį, kai Džosė buvo šešio- 
likos, grįžusi iš mokyklos rado namus tykius — visos „netikrosios“, 

motina ir sesės, buvo kažkur išėjusios. Jos tėvas garaže triūsė prie 
vieno iš savųjų motociklų. Ji sustojo tarpduryje ir kurį laiką jį stebėjo. 
Juodu retai ištaikydavo progą pabūti kartu, nes „naujoji šeima“, kaip 
Džosė apie jas galvodavo, užimdavo visą jo laiką ir energiją. 

— Vėl pas panelę Edi? — paklausė jis. 

— Taip. Mudvi skaitome Tomą Hardį. 

Kaip ji ir žinojo, jis neturėjo ką į tai pasakyti. Garis Mintonas 
nebuvo linkęs į apmąstymus. 

— Brangute? — tarė jis, jai einant pro šalį. — Tikiuosi, neati- 
duosi jai viso savo gyvenimo, gal bent kiek pasiliksi jo ir sau. 

Džosei patiko, kad pavadino ją „brangute“, bet į jo žodžius neat- 
kreipė dėmesio. Kaip visada jai tik rūpėjo kuo greičiau dingti, kol dar 
neparėjo „netikrosios“ ir nepradėjo komanduoti. Jų triukšmingumas 
ir reikalavimai valdė namus, jos tėvą, viską. Kartais atrodydavo, kad 
kai įseserės kur nors aplinkui, jos valdo pasaulį. 

Dabar ji pasižiūrėjo į laikroduką. Turi dar keletą valandų, ko! 
atvyks Ramzis Makdauelas, bet norėjo apžiūrėti namą ir pasirengti 
jį sutikti. Buvo nusipirkusi suknelę, kuri puikiai tiks vaišėms sename 
name. 


Mano name, — pagalvojo ir nusišypsojo. 


Lukas stebėjo, kai ji — naujoji Edilino dvaro savininkė — išėjo iš 
namo ir neskubiu žingsniu perkirtusi pievelę prisėdo šalia Saros. Jis 
nenustebo. Sara nuo pat jų vaikystės kaip magnetas traukė žmones. 
Ji niekada nebūdavo abejinga ir turėdavo laiko išklausyti kitų pro- 
blemas. Lukas puikiai žinojo: priežastis, kodėl moterys kviesdavosi 
Sarą taisyti jų drabužių, iš dalies buvo noras su ja pasikalbėti. 

Pernai vasarą jisai su keliais savo giminaičiais, tai yra su pus- 
broliais Carliu, Ramsu ir pussesere Sara, pietavo Viljamsberge ir 
Čarlis netikėtai pasiūlė Sarai verstis privačia praktika ir gauti atlygį 
už visas tas valandas, kurias praleidžia klausydamasi žmonių bėdų. 

— Negalėčiau pakęsti visų tų žmonių mokykloje, — gynėsi ji. 

— O kas kalba apie mokyklą? — atsiliepė Ramzis. — Tik 
pakabink iškabą. Lukas štai čia, jis tau ją išdrožinės ar nudažys, arba 
kaip nors išdailins. 

— O tu parengsi sutartį ir pareikalausi už tai sumokėti daugiau, 
negu ji uždirba per metus, — atsikirto Lukas. 

— Jeigu judu šįvakar pradėsite erzinti vienas kitą, aš išeisiu, — 
perspėjo Sara. — Noriu maloniai, ramiai praleisti vakarą, o jūs abu 
lenktyniaujate, katras šmaikštesnis. 

Kai visi trys pusbroliai nutilo ir atrodė, kad tokie ir liks, Sara 
palingavo galva. 

— K3 gi, tęskite. Kibkite vienas į kitą, aš neimu į galvą. Čarli, 
užsakyk man dar išgerti. 

— Tikrai? — paklausė Čarlis. — Esi ne iš tų, kurios atlaiko 
gėrimą. 

— Tuomet vienas iš jūsų turės laikyti mane už plaukų, kol 
vemsiu virš kriauklės, o kitas — nunešti į automobilį. 

Lukas išsitraukė iš kišenės monetą ir pažvelgė į Ramzį. 

— Jeigu herbas, man tenka plaukai. Jeigu skaičius — tau jos 
visa kita. Ji ne mano jėgoms — priaugusi per daug svorio. 

— Judu šlykštukai, — pareiškė Sara, tačiau juokėsi. 

O dabar Lukas pustykle galando vejapjovės geležtes ir žiūrėjo 
pro apvalų langutį plytų sienoje. Jis darbavosi kadaise buvusiosiose 
senojo namo arklidėse, bet didžioji jų dalis jau seniai buvo sugriuvusi. 
Kol seniokas Bertrandas čia gyveno, namu buvo rūpinamasi pagal 
panelės Edi nurodymus, bet aplinkiniams pagalbiniams + 
leista pavirsti griuvėsiais. 

— Tu neįtraukei į sutartį jų priežiūros? — paklausė Lukas 
Ramzio. — Pasirūpinai tik namu, o ne parku ir kitais statiniais? 

— Nori pasakyti, kad tai as 1946-aisiais parengiau sutartį? 

— (Gerai, ne tu, bet tavo tėvas. 

— Jam tuomet buvo vieneri metai. 

— Nesvarbu kas ir kada, bet /avo darbas dvarą prižiūrėti, — 
pasakė Lukas, kai sugrįžo į Ediliną ir pamatė, kokios būklės lauko 
statiniai. 

— Galbūt tau reikėjo čia pasilikti ir jais rūpintis, — atrėmė 
Ramzis, nė kiek nesujaudintas savo pusbrolio pykčio, — o ne pabėgti 
į pasaulio pakraščius ir pasidaryti tokiam piktam. 

Lukas išsižiojo atsikirsti, bet tuoj pat užsičiaupė. 

— Eik sau. Keliauk į savąją kontoriūkštę užsiimti tuo, ką ten 
veiki, ir palik man rūpintis šia vieta. 


Lukui prireikė mėnesių seniems pastatams restauruoti. Jis 


“ 
58 Jude Deveraux 


atstatė tik dalį arklidžių, bet naudojo vien medžiagas iš tų laikų, kai 
buvo pastatytas namas. Iškasė iš žemės senas plytas, net atkasė šulinį, 
užverstą rankų darbo plytomis, degtomis dar tuomet, kai Edilino 
dvaras sudarė plantacijos centrą. 

Teko įdėti daug sunkių fizinių pastangų — tai, ko Lukui tuo- 
met ir reikėjo, ir dirbdamas jis džiaugėsi vienatve. Mat kai pasimirė 
Bertrandas, senajame name tada niekas nebegyveno. Kasdien namo 
tvarkyti ateidavo ūkvedė, bet ji buvo tokia sena, kad vos pajėgdavo 
užkopti laiptais. Kai Lukas pamatė ją klibikščiuojančią aplinkui, per 
silpną ką nors naudinga nuveikti, jis perėmė jos pareigas. Suradęs 
minkštą kėdę ir radiją, pasodindavo ją svetainėje. Ramzis, kaip 
teisininkas, atsakingas už panelės Edi nuosavybę, pamatęs, kiek jo 
nuveikta, pasakė parašysiąs panelei Edi, kad ūkvedę reiktų išleisti 
užtarnauto poilsio. Bet taip sakydamas Ramsas, atrodė, jautėsi ne- 
patogiai. Mat jie abu žinojo, kad senutės šeima stokoja pinigų, tad ji 
buvo palikta, o viską dirbo Lukas. Palaikė namą tvarkingos būklės, 
padedamas pusbrolių, alaus ir picos, sunešiojo sunkesniuosius baldus 
į antrą aukštą. 

Išskyrus nuomininkes, pastaruosius dvejus metus namas iš 
esmės buvo Luko būstas. Tai jis sutaisė stogą ir ištraukė iš sienos 
nugaišusį karvelį. Taip pat jis atstatė kamino viršų, kai į šį trenkė 
žaibas. 

Kai jam buvo pasakyta, kad panelė Edi mirė ir paliko namą kaž- 
kokiai merginai, niekada šios vietos nemačiusiai, jį apėmė didžiulis 
noras viską sudeginti iki pamatų. Jau geriau taip, negu įsileisti ką 
nors, nesugebantį vertinti to, ką turi. 

— Galbūt ji istorikė, — ramino Ramzis. — Arba architektė. 
O gal net statybos rangovė. Juk mes visai nežinome, kas ji tokia. 

Lukui nepatiko tai, kaip jo pusbrolis gina nepažįstamą moterį, 


turėsiančią perimti nuosavybę, kurią daugelis žmonių laikė Edilino 

širdimi. Visą savo gyvenimą girdėjo žmones sakant, kad jeigu Edilino 
dvaras bus sunaikintas, miestelis neišgyvens nė metų. 

Bet Ramzis buvo toks laimingas dėl naujosios paveldėtojos, 
kad Lukas sumojo šį turint kažką mintyse. Vieną dieną po darbo jis 
užėjo pas Tesę. Kai pabeldė, ji atidarė jam duris, bet vidun nepakvietė. 

— Kąjis galvoja apie tą naują savininkę? — paklausė nesivar- 
gindamas dėl kokios nors įžangos. Ir nebuvo reikalo aiškinti, kas 
tas „jis“. 

Tesė buvo moteris, nepasižyminti daugiažodyste. 

— Edilina Harkort atsiuntė jam jos nuotrauką. Su bikiniu. 

Lukas iškart suprato. Jeigu pažinojo savo pusbrolį, tai Ramsas 
ketina susukti jai galvą. Jis mylėjo Edilino dvarą beveik taip pat 
kaip ir Lukas. 

Tesė žingtelėjo į šoną ir plačiau atidarė duris su tinkleliu. 

— Nori alaus? 

— Būtų neblogai. 

Ir štai dabar „ji“ atvyko, ir Lukas stebėjo moterį atsisėdant ir 
kalbantis su Sara. Daili, bet ne pritrenkiamai. Šiek tiek aukštesnė 
nei vidutinio ūgio, o plaukai atrodo tokie, kokie merginų tampa 
vasarą: per mėnesius nuo saulės rusvuose plaukuose atsiras šviesių 
sruogų. Įdomu, jie dažyti ar natūralūs, galbūt ji valandų valandas 
sėdi grožio salonuose. 

Buvo apsirengusi taip pat senamadiškai kaip ir Sara, ir jis 
nusišypsojo. Sara net ir per vasaros karščius mėgo nešioti sukneles 
ilgomis rankovėmis. Bet, kita vertus, žinojo, kad šios jai tinka. Buvo 
dailutė ir gležnutė kaip gėlė, ir jeigu apsirengdavo kuo nors ryškiu 
kaip raudoni marškinaičiai ant petnešėlių ir džinsai, atrodydavo 
kone keistai. 

Lukas pagalvojo, kad jeigu dabar turėtų fotoaparatą, pykšteltų 
jųdviejų nuotrauką. Saros, vilkinčios kuklia suknele, su siuviniu ant 


kelių, ir tos naujos moters, apsirengusios kažkuo panašiu į iliustraciją 

iš „Alisos stebuklų šalyje“. Jam pasirodė, kad kaspinas apie galvą — 
itin vykęs akcentas. 

Manieringa ir neva šventuolė, nusprendė jis. Ir tokiai panelė 
Edi paliko namą. Būtybei, besitaikančiai į ssnmerges, kuri veikiausiai 
visą gyvenimą paaukos namui. Be abejo, ji iš paskutiniųjų stengsis 
rasti tiksliai aną laikotarpį atitinkančius baldus ir per kelis mėnesius 
Edilino dvarą pavers muziejumi. 

Vos tik pamatęs, per kelias minutes susidarė apie ją nuomonę, ir 
jeigu ne motina, iškart pasakytų tai mergužėlei išeinąs. Tegul Ramzis 
ją sau turi, mąstė jis. Tegul skleidžia savo apžavus, kol ta neatsilaikys. 
Žinoma, veikiausiai jis pasielgs taip pat kaip ir nesyk anksčiau: suras 
kokį nors mažutį trūkumą ir ją pames. Bet galbūt viskas apsisuks į 
gera: ji pasijaus tokia sudaužyta širdimi, kad išstatys namą parduoti. 

Aha, šypsodamasis pagalvojo jis, galbūt ji parduos dvarą. 

Bet iš minčių vis nėjo motinos balsas, tad jis liko ten, kur 
buvo — senosiose arklidėse — ir stebėjo Sarą su naująja savininke. 

Jisai suprato, kad kažkas numatoma, kai motina šeštą ryto išdy- 
go prie jo durų nešina uždengta lėkšte blynelių su vaivorų uogiene. 
Lukas nusišypsojo: 

— Tai kuo gi šįsyk nusidėjo tėtis, kad man atneši jo pusrytį? 

Luko tėvas prieš metus išėjo į pensiją ir kone varė savo žmoną 
iš proto, krapštinėdamasis po namus. 

— Niekuo. Įkalbėjau jį nueiti į traktorių parodą. 

— Be tavęs? 

— Jeigu jis paprašytų, tai man taip bjauriai skauda galvą, kaip 
tu dar nematei. Bet užteks apie mane. Šiandien atvyksta panelės Edi 
mergina, todėl pažadėk būti jai malonus. — Kalbėdama ji šildė savo 
sūnui blynelius ir tvarkė virtuvę. 

Lukas atsiduso. 

— Ko šįsyk iš manęs nori? Kad nusivesčiau ją papietauti? 
Aprodyčiau įdomesnes vietas? Vandens parkui dar per anksti, tad 
gal ją nusivesti į kokį kaimo muzikos koncertą? 

— Noriu, kad paliktum ją ramybėje. Ji skirta Ramziui. 

Lukas išpūtė akis. 

— Taip, ne tau, — patvirtino Helena, padėdama priešais jį 
blynelius. — Ir nelaikyk to iššūkiu. Mergina jau kalbėjosi su Ramsu, 
ir jis jai patiko. 

— Jis tuščiai laiko negaišo, a? Beje, girdėjau, dar prieš pokalbį 
matė jos nuotrauką su bikiniu, ir mergina jam patiko. 

— Vyrai visi tokie, — atsainiai numojo Helena. 

— Nejaugi? — pilna burna nusistebėjo Lukas. 

— Supratai mane? Būk jai malonus ir laikykis atokiai. Rūpinkis 
tik sodo priežiūra. 

— O kas, jeigu man ji patiks? 

Lukas save laikė jau suaugusiu ir, nors sava motina stoja jo pus- 
brolio pusėn, vis tiek jautė apmaudą tarsi būtų išduotas. 

— Nieko neišeis. Mergina yra išauklėta panelės Edi, o tai 
reiškia, kad jai patinka vyrai su smokingais, o ne... — Jį nužvelgė 
jo sudriskusius džinsus ir purvinus trumparankovius aptemptus 
marškinėlius. — Taigi mudu viską išsiaiškinome? 

— Žinoma, — patvirtino Lukas. Užvis mažiausiai jam reikėjo 
nemalonumų dėl moterų. — Tegul Ramzis ją sau turi. Tegul juodu 
apsigyvena Edilino dvare ir susilaukia tuzino vaikučių. Kas man 
rūpi? 

Bet dabar Lukas vis stebėjo Sarą ir tą moterį... Koks jos vardas? 
Džoslina. Senamadiškas vardas, kaip tik jai tinkamas. Tačiau stebė- 
damas jas abi jis buvo bepradedąs keisti savo nuomonę apie atvykėlę. 
Ji lengvai ir dažnai juokiasi. Ir kad ir ką kalbėjo, Sarai buvo įdomu. 
Faktiškai daugiausia kalbėjo Sara, o tai atrodė keista. Paprastai Sara 
būdavo ta, kuri klausosi. 

Dusyk Lukas pamatė ją... Džosliną žvilgtelint į namą pramaišiui 
su meile ir nepatiklumu, lyg būtų priblokšta, kad šis galėjo atitekti 
jai. Betgi neturėtų jaustis priblokšta, a? Juk tikrai panelė Edi pasakė 
savo globotinei, kam ketinanti palikti šią nuosavybę. 

Vejapjovės geležtė jau buvo tokia aštri, kad galėtų pjaustyti su ja 
saliamį, bet jis vis tiek liko arklidėse ir stebėjo merginas. Atsikimšo 
butelį vandens, atsigėrė ir remdamasis į sieną pro langutį žiūrėjo į jas. 
Jeigu dabar išeitų, jos jį pamatytų, o Lukas to nenorėjo. Sara žinojo, 
kad jis čia, bet nepašaukė susipažinti su naująja savininke. Vadinasi, 
tarp jųdviejų užsimezgęs rimtas moteriškas pokalbis. 

Staiga Sara pašoko, pasičiupo suknelę, prie kurios darbavosi, 
ir nubėgo pas save į butą. Tai, kad paliko savo brangiąją siuvimo 
reikmenų pintinę šios pašalietės globėjai, Lukui daug ką sakė — 
Sarai viešnia patiko. 

Moteris kurį laiką sėdėjo, paskui surinko jųdviejų naudotas 
lėkštes bei siuvimo reikmenų pintinę ir viską nusinešė į savąją namo 
dalį. Kiek Lukas žinojo, ji tik vos perėjo per namą. Antrame aukšte 
jai buvo paklota lova su švaria patalyne, tuo vakar pasirūpino jo mo- 
tina. Šiai išėjus, Lukas užlipo viršun ir apžiūrėjo atvykėlei paliktus 
dailius muiliukus ir švarius, ką tik išskalbtus rankšluosčius. Jeigu 
Edilino dvarą būtų turėjusios aplankyti karališko kraujo personos, 
ir tos nebūtų sukėlusios tiek bruzdulio. 

Lukas nesuprato, kodėl visa tai jam kelia pyktį, bet taip buvo. 
Ką gi jie žino apie tą moterį? Išskyrus jos išvaizdą su bikiniu. 

Kai ji įėjo į namą, Lukas išlindo iš arklidžių ir išsinešė įrankius. 
Jo sunkvežimaitis stovėjo čia pat iš šono, ir jisai su trenksmu sumetė 
į kėbulą kastuvus ir genėtuvus. Jeigu moteris išeitų ir norėtų ką nors 
pasakyti dėl... dėl ko nors, jis pareikštų jai atsisakąs čia darbo. 

Lukas įsėdo į pikapą, užvedė variklį ir nuvažiavo į keliuką, vin- 
giuojantį valdos gilumoje, pro kur išeidavo tarnai. Bet ūmai, pagautas 
neaiškios paskatos, pasuko namo fasado link. 

Vos tik jam priartėjus prie vartų, prie šių sustojo Ramzio juodas 
mersedesas, užblokuodamas kelią išvažiuoti. Lukas paprasčiausiai 
norėjo pasišalinti, bet pamatė, kad Ramsas neketina jo praleisti. Kai 
pusbrolis nuleido langą, Lukas irgi iškišo pro savo pikapo kabinos 
langą galvą. 

— Jau matei ją? 

— Ką? — paklausė Lukas. 

— Panelės Edi šmėklą. Žinai, apie ką kalbu. Jau matei ją? 

— Galbūt. 

— Kaip ji atrodo? 

— Prastai. Tikrai prastai. Tokia bjauri, kad galėjau žiūrėti į ją 
tik savo užpakalinio vaizdo veidrodėlyje, — atsakė Lukas. 

— Netgi taip, a? — nusistebėjo Ramzis. — Aš to ir tikėjausi. 
Šiek tiek nerimavau, kad... Ne, nieko. 

— Gal patrauktum tą savo benzino ryklį ir paleistum mane? 

— Man reikia tavo pagalbos, — paaiškino Ramzis. — Teta 
Elė sakė, kad Sara su Džoslina, tad noriu, jog paprašytum Saros ją 
dvidešimt minučių užlaikyti, kol aš viską paruošiu. 

— Paruoši? — paklausė Lukas. — Apie ką kalbi? Ketini su- 
rengti fejerverkus? 

— Galbūt, — nusišiepė Ramzis. — Ji žino, kad aš atvykstu ir 
atsivežu užkandžio, bet nenoriu, kad matytų mane viską iškeliant ir 
tempiant į namą. Ei! Žinai ką? Nueisiu pasikalbėti su Džoslina, o 
fu paruošk viską už mane. Juk moki atšaldyti šampaną, ar ne? 

— Įdėti į šaltinį kartu su alumi, — atsakė Lukas, pavažiuoda- 
mas atgal. 

Kas per velniava ištiko visą šį miestą? — nusistebėjo jis. Pirma 
motina pasako jam laikytis nuo šios moters atokiai, paskui Ramzis 
nori, kad jis vaidintų vynininką. 

Atsidūrę plačioje žvyruotoje aikštelėje priešais namą, juodu 
pastatė savąsias transporto priemones šalia sidabraspalvio Džoslinos 
„Mini Cooper“ ir išlipo. Ramzis buvo apsirengęs juodomis kelnėmis 
ir baltais marškiniais su mėlynu kaklaraiščiu. Jis nusitraukė kaklaraištį 
ir numetė ant priekinės automobilio sėdynės. 

— Kas per dienelė! Ketinau čia atsirasti prieš valandą, bet tas 
seniokas Sigalas kone išvarė mane iš proto. Jis vėl susipyko su sūnumi 
ir dar kartą pakeitė testamentą. 

Ramzis atidarė užpakalines automobilio dureles ir ištraukė 
langus. 

— Nemanai, kad ji mudu stebi, a? 

— Kodėl manęs klausi? Tikrai žinai apie ją daugiau nei aš. 

— Kas tave įgėlė? — nusistebėjo Ramzis. — Susipykai su 
paskutine savo mergina? 

— Niekada to neatsitiko ir neatsitiks. Verčiau man pasakyk, 
kodėl taip domiesi šia moterimi? 

— Manau, ji gali būti kaip tik ta. 

— Tik ne vėl, — suvaitojo Lukas. 

— Ši mergina daugiausia gyveno su panele Edi. Savaitgaliais 
lankė baletą. Moka groti pianinu ir šokti valsą. Be to, turi smegenis. 

— Vadinasi, su tokia gali pasirodyti užmiesčio klube ir tuose 
Viljamsberge rengiamuose labdaros pokyliuose. 

— Jeigu tuo nori pasakyti, kad trokštu susipažinti su išsilavi- 
nusia ir, beje, gražia, tai taip. 

Lukas žvilgtelėjo aukštyn į langus. 

— Sprendžiant iš tavo žodžių, tai aš žurėčiau su ja susipažinti. 

Ramzis niekinamai suprunkštė. 

— Tu tikriausiai mirtinai ją išgąsdintum. Arba nuo tavo kvapo 
ji nualptų. 

— Daug tokių merginų mėgsta blogiukus. 

— Nemanyk apie save pernelyg gerai. Blogiukas. Baik. Tik 
nueik pas Sarą, pabelsk į duris ir paprašyk užlaikyti Džosliną kokias 
dvidešimt minučių. Paskambinsiu varpeliu, kai būsiu viską paruošęs. 

Lukas buvo besižiojąs sakyti, kad Saros nėra namie ir kad 
Džoslina savajame name, bet nutilo. Motina jo prašė naujajai savi- 
ninkei būti maloniam. Bet nieko neužsiminė apie tai, kad nesiutintų 
Ramzio. Tiesą sakant, erzinti savo pusbrolį buvo pats mėgstamiausias 


Luko žaidimas. 

— Gerai. — Lukas stengėsi dėtis niurzgliu, bet viduje šyp- 


sOjosi. 

kad dar liko pusvalandis, iki atvyks Ramzis. Ji taip nervinosi, kad 
jautėsi kaip paauglė, išsirengusi į savo pirmą pasimatymą. Sarai 
išėjus, greitomis apžiūrėjo namą ir aptiko, kad kambariai nebuvo 
perstatyti. Kaip ir pasakyta, tie nedaugelis juose esančių baldų buvo 
atvežti iš panelės Edi namų Floridoje. Nebuvo jokių niekučių, tik 
tuščios spintelės ir lentynos. Trijuose kambariuose grindis klojo kili- 
mai ir stovėjo pavieniai geri senoviniai baldai, tačiau nieko daugiau. 
Virtuvė irgi išlaikyta praeito amžiaus šešto dešimtmečio stiliaus, 
šiek tiek geresnė nei Saros, bet ne per labiausiai. Jai patiko didžiulė 
kriauklė ir masyvus pušinis stalas, bet pagalvojo, kad iš viryklės būtų 
tik tokia nauda, jei apvertus ją ant nugarėlės būtų galima auginti 
orkaitėje gėles. 

Probėgšmais ištyrinėjusi namą, užsitempė laiptais lagaminą ir 
pradėjo ruoštis pasimatymui. 

Liko sužavėta, kad lova paklota švaria patalyne, o vonios kam- 
baryje kabo rankšluosčiai ir padėta gražių kvapių muilų. Nežinojo, 
kas paruošė tokį mielą sutikimą, bet tikrai norėjo tiems žmonėms 
padėkoti. 

Ilgai prausėsi po dušu, išsiplovė plaukus, paskui išsidžiovino juos 
džiovintuvu. Išsiėmė iš lagamino savo naująją balto kartūno suknelę, 
apie palanką papuoštą dailiais rankų darbo nėriniais, ir nusprendė, 
kad šiam vakarui ji kuo puikiausiai tiks. Tebevilkėdama chalatu 
įkaitino savo mažutį kelioninį lygintuvą ir ėmėsi lyginti kiekvieną 
kartūno raukšlelę. Panelė Edi labai griežtai siekdavo, kad drabužis 
nebūtų suglamžytas. Nebuvo apretuotų audinių ar net trikotažinių 

aprangos dalykų šalininkė. „Ledi gali atpažinti iš jos drabužių ko- 
kybės ir to, kaip gerai jie prižiūrimi“, — sakydavo ji. 

Baigusi rengtis, Džoslina pagalvojo: „Ką dabar daryti?“ Pir- 
miausia kilo mintis pasižiūrėti, ar sugrįžo Sara. Buvo palikusi Saros 
lėkštes ir siuvimo reikmenų pintinę pas save koridoriuje, tad gal 
dabar turėtų viską jai nunešti. 

Po kelių minučių jau stovėjo Saros bute, — ji paliko kiemo duris 
neužrakintas, — bet mergina dar nebuvo grįžusi. Vos tik Džoslina 
padėjo lėkštes ant stalo, kažkas pabeldė į paradines duris. Dvejojo, 
ar turėtų atidaryti. Šiaip ar taip, juk tai Saros butas. Antra vertus, 
taip pat ir jos nuosavas namas. 

Vis dėlto Džoslina duris atidarė ir išvydo stovintį prie slenksčio 
aukštą tamsiaplaukį vyriškį su džinsais ir purvinais trumparanko- 
viais sportiniais marškinėliais, kelias dienas nesiskutusį, bet visa 
tai nemenkino jo grožio. Tamsiai žalios akys, nosis, kurią galėtum 
apibūdinti kaip patricijaus, dailiai apibrėžtos virš taisyklingo smakro 
putnios lūpos. Na taip, juk Sara sakė, kad jis „gražus“, iš tikrųjų toks 
ir buvo. 

— Jūs — naujoji savininkė. — Ištarta veikiau kaip tvirtinimas, 
o ne klausimas. 

Balsas žemas, sodrus, toks skambėjo ir per telefoną, ir ji tikrai 
dar nebuvo mačiusi žmogaus, kuris taip trauktų. 

— Taip, aš. O jūs — Ramzis? 

— Ramzis? Viešpatie, ne! Jis — advokatas. Ar aš panašus į 
advokatą? 

— O, — ištarė ji nusivylusi. Nusuko žvilgsnį į šalį, mėgindama 
neišsiduoti, kokią jaučia jam trauką. — Ne, turbūt į advokatą nepa- 
našus. Jūs — pas Sarą, taip? Jos nėra. 

— Žinau. Mačiau ją išeinant. 

Ji vėl pasisuko į jį, tebestovintį tarpduryje. 

— Jeigu žinote, kad jos nėra, kodėl pasibeldėte į duris? 

— Aš — jūsų sodininkas, Lukas Konoras. 

Jis įdėmiai ją stebėjo, lyg stengdamasis perprasti. 

— Ką sau galvojate! — pyktelėjo ji. — Negalima čia šitaip 
brautis ir... 

— Tik nestatykite šerių, — nuramino jis ir uždarė už savęs duris. 

— Čia ne mano būstas ir nemanau, kad turėtumėte būti viduje. 

— Taip, jūsų. 

— Ką? 

— Tai jūsų namas. 

— Taip, formaliai mano, bet ši dalis išnuomota Sarai Šo. Ji... 

— Ji mano pusseserė, — metė jis per petį, eidamas į virtuvę. 

Džoslina nusekė jam iš paskos. 

— Jeigu esate Saros pusbrolis, vadinasi, jūs — Ramzio brolis? 

Jis atidarė šaldytuvą ir išsiėmė alaus. Remdamasis nugara į 
darbastalį, nužvelgė ją nuo galvos ligi kojų. Džoslina niekada to 
nemėgdavo. Šitaip žiūri į moteris visi vyrai, žinantys esą gražūs, lyg 
manytų, kad jos priklauso jiems — jeigu tik patys panorėtų. 

— Kas pas jus su pusbrolužiu Ramsu? Tarp judviejų jau kas 
nors vyksta? 

Ji žingtelėjo atgal. Pirmas traukos prie jo jausmas blėso. 

— Nors ir ne jūsų reikalas, bet dar nebuvau su juo susitikusi. 
Sara man pasakė, kad jis jos pusbrolis, tad padariau išvadą, kad jūs 
su Ramziu giminės. 

— Taip. Antra vertus, mes visi pusbroliai. Sara, Ramsas, Čarlis, 
Kenas ir aš. Mūsų tie patys proseneliai. 

Kažkuo jo laikysena jai nepatiko. Juokėsi iš jos, bet pati ne- 
numanė, kuo kelianti jam linksmumą. Kiek ji suprato, tartum visas 
miestelis yra tarp savęs susigiminiavęs. 

— O kaip Ramzio sesuo? Ji irgi jūsų pusseserė? 

Jis atrodė suglumęs. 

— Žinoma, taip. Ji... — Užsikirto supratęs, kad ji traukia jį 
per dantį. Buvo kai kuriuos iš pusbrolių sąrašo praleidęs. Jis dažnai 

patirdavo, kad žmonės ne iš Pietų juokiasi, kai užsimenama apie 
gimines. — Jūs... 

— Dievaži, jeigu jūs paklausite, ar esu jankė, aš... 

— Jūs ką? — paklausė jis ir susidomėjęs kilstelėjo antakius. 

— Nukaposiu visus rožių žiedus. Nežinau... Kaip dar galima 
nubausti sodininką? 

Jis metė į ją žvilgsnį, nuo kurio pasijuto bemaž raustanti. 

— Įdomiausias klausimas, man užduotas per visą dieną. 

Džoslina jautė sparčiai stiprėjančią antipatiją šiam Žmogui. 
Pasižiūrėjo į laikroduką. 

— Turiu eiti. Su kai kuo susitinku. 

— Aha,su Ramsu. Jis plušo iki prakaito, stengdamasis judviem 
sukurti pasakų šalį. 

— Iš jūsų bjauru sugadinti man netikėtumą. 

— Jeigu norite žinoti mano nuomonę, tai veltui gaištate laiką. 

Ji nužvelgė jį nuo galvos ligi kojų akimis, kurios, tikėjosi, buvo 
kupinos paniekos. 

— Beje, kaip matau, pasimatymą jūs suprantate kaip šešių 
skardinėlių alaus pakuotę su bulvių traškučiais. 

— Su kukurūzų traškučiais, — pataisė jis. — Aš mėgstu kuku- 
rūzų traškučius. Ypač mėlynųjų kukurūzų. Ji pasirodo su mėlynųjų 
kukurūzų traškučiais ir šešiomis „Samuel Adams“ skardinėlėmis ir 
gali tikėtis būti pamaloninta. 

— Spėju, tai turėtų būti juokinga. 

— Tik atvira. 

— Jūs — kaip ir daugelis vyrų, kuriuos pažinojau ir kurių nie- 
kada daugiau nenorėčiau pažinti. | 

Ji pasuko prie kiemo durų, ketindama jas atidaryti ir išeiti, bet 
jis pastojo kelią. 

— Dar negalima išeiti. Ramsas žadėjo skimbtelėti varpeliu, 
kai viską paruoš. 

— Jis atsiuntė jus mane užlaikyti? 

— Jis ne žo4s mulkis. Atsiuntė mane pasakyti Sarai, kad jus 
užlaikytų, bet pamiršo paklausti, ar Sara namie. Kodėl jums nepri- 
sėdus? Bijote suglamžyti savo dailią naują suknelę? O aš susitaisysiu 
sumuštinį. Pasiūlyčiau ir jums, bet Ramsas atsigabeno tiek maisto, 
kad užtektų pusei šio miesto, tad verčiau dabar nevalgykite. 

Ji stovėjo prie Saros darbastalio „Formica“ plastiko viršumi ir 
svarstė, ką daryti toliau. Pasilikti ir leisti tam pasipūtėliui šaipytis 
iš jos nežinia dėl ko ar išeiti ir sugadinti Ramzio paruoštą netikė- 
tumą? Bet verčiau susitikti su Ramziu, pagalvojo ji, negu likti čia 
su tuo tipu. 

Džoslina staigiai pasisuko kaip tik tuo metu, kai Lukas atėjo 
prie darbastalio darytis sumuštinio. Alkūne užkliudė jo ranką ir iš 
plastikinio indelio ant jos užtiško garstyčių. Geltona tyrė tuoj pat 
nubėgo žemyn baltos suknelės priekiu. 

— Jūs tyčia tai padarėte! — bloškė ji. — Norėjote viską suga- 
dinti. 

— Ne, nenorėjau, — išsigynė jis, iš balso nuoširdžiai atgailau- 
damas. — Garbės žodis, nenorėjau. — Dingo pasipūtusi laikysena 
ir savimi patenkinto šypsenėlė, visąlaik šmėsčiojusi lūpose nuo pat 
tada, kai jis įsistūmė į butą. — Apgailestauju. Tikrai. 

Pasisukęs jis pačiupo nuo pakabos virš kriauklės švarią pašluostę 
ir ją sudrėkino. 

— Štai, — tarė, — leiskite, aš jums padėsiu. 

Ji atkėlė sau nuo krūtinės suknelės priekį, mąstydama, kaip 
prasmukti atgal į namą ir likti Ramzio nepastebėtai. Bet jis juk 
ketino paruošti vaišes ant grindų. Jeigu turėjo galvoje holą, tai jai 
niekaip nepavyks pro jį prasigauti — o tai reiškė, kad ją pamatys su 
garstyčiomis ištepliotu suknelės priekiu. 

— Ką, po velniais, judu čia veikiate? 


Džoslina ir Lukas staigiai pasisuko į kiemo duris — ten sto- 

vėjo vyriškis, tikriausiai Ramzis, nusprendė ji. Kokiu coliu ar dviem 
žemesnis už Luką ir kiek stambesnis, bet tokių pačių tamsių plaukų 
ir žalių akių, be to, beveik tokie pat kaip šio nosimi ir smakru. Abu 
iš tiesų buvo gražuoliai. 

Nuo Ramzio Džoslina vėl nukreipė žvilgsnį į Luką ir pamatė, 
kad jis su drėgna pašluoste rankoje palinkęs prie jos suknelės priekio. 
Akimirksniu ji žingtelėjo atgal toliau nuo jo. 

— Jis užpylė ant manęs garstyčių, — pasiskundė ji, vėl nu- 
kreipdama akis į Ramzį. 

Tas grasinamai pažvelgė į Luką. 

Lukas iškėlė rankas. 

— Netyčia. Prisiekiu. Ji — tavo. 

Vis dar iškeltomis rankomis jis atatupstas pasitraukė iš virtuvės, 
ir ji išgirdo atsidarant ir vėl užsidarant paradines duris. 

— Jums viskas gerai? — paklausė Ramzis. 

— Taip, tikrai nieko, bet atrodau baisiai. Norėjau būti bent 
deramos išvaizdos, kai susitiksime. 

— Atrodote nuostabiai! — pagyrė Ramzis taip entuziastingai, 
kad ji nejučia nusišypsojo. 

— Jūs labai malonus. 

— Ne, tai tiesa. Juk esu advokatas, prisimenate? Ką gi, gal 
einam į jūsų namą, tai yra į pagrindinę jo dalį, ir ko nors užvalgom? 
Jūs alkana? 

— Mirštu badu. 

Ramzis per koridorių nuėjo prie paradinių durų ir palaikė jas 
atidaręs Džoslinai, o kai ji su juo susigretino, pasakė: 

— Atsiprašau už savo pusbrolį. Lukas toks... — Gūžtelėjo 
pečiais, lyg būtų pritrūkęs žodžių vyriokui apibūdinti. 

— Nieko tokio, — nuramino ji. — Mes visi turime giminių. 

— Deja, aš jų turiu daugiau nei daugelis. 

Kai juodu išėjo pro duris, ji pamatė Luką, nurūkstantį senu 
aplamdytu pikapu, primenančiu tas transporto priemones, kurias 

augdama regėdavo apie savo tėvo namus. Kiek galėjo spręsti, dėl tokių 
vyrų kaip Lukas Konoras ją perspėdavo panelė Edi. Dar blogiau, dėl 
tokios rūšies vyrų taip stipriai pametė galvą josios miela, elegantiška, 
išsilavinusi motina. Kai juodu susituokė, Garis Mintonas visomis 
išgalėmis stengėsi įtikti savo rafinuotos žmonelės šeimai, bet prač- 
jus mėnesiui po jos mirties jis vėl vilkėjo odine apranga, atsiaugino 
žandenas ir lakstė apžargom ant harlio. 

— Tikrai jums viskas gerai? — pasitikrino Ramzis. — Lukas 
jus labai sunervino? 

— O ne, — nuramino Džoslina ir nusišypsojo, vėl sugrįždama 
į dabartį. — Tik leiskit man persirengti, ir viskas bus puiku. 

— Šįvakar menkiausias jūsų pageidavimas — man įsakymas, — 
galantiškai pasakė Ramzis, perpus jai nusilenkdamas. 

— Tad, malonusis sere, vesk mane į savo pilį, kad galėčiau 
pasirengti dėl tavęs. 

Ramzis nusišiepė, atkišo jai parankę ir juodu drauge nuėjo prie 
paradinių Edilino dvaro rūmų durų. 


— O, tikrai gražu, — nuoširdžiai pagyrė Džoslina. 

Ramzis dėl pietų labai pasistengė, ir ji negalėjo to neįvertinti. 
Ant prieškambario grindų buvo paklotas senas baltas iškiliai dygs- 
niuotas pledas su dviem didžiulėmis pagalvėmis iš abiejų šonų. 
Valgyti patiekta plonyčiai kaip plaukai lakštiniai su lengvu pakepintų 
pomidorų ir bazilikų padažu, duona ir salotos. 

— Daržovių gavote iš Saros motinos? — paklausė ji. 

— Be abejo. Jeigu pirkčiausi pomidorų kur nors kitur, ne iš jos, 
manau, ji surengtų piketą prie mano kontoros. 

Lėkštės buvo Limožo porceliano su vienu iš mėgstamiausių 
jos marginių, o taurės vynui — veikiausiai dar iš kolonijinio Vil- 
jamsbergo laikų, rankų darbo ir aštuoniolikto šimtmečio modelio. 

Ramzis drybsojo ant pagalvės priešais ją ir žvakių šviesoje atrodė 
dar gražesnis nei tuomet, kai pirmą kartą jį pamatė. Tiesą sakant, jo 
akivaizdoje ji šiek tiek nervinosi. 

— Kodėl name tiek mažai baldų? — paklausė Džosė. Ji tiesi 
sėdėjo kitoje pledo pusėje. — Nenoriu nuskambėti kaip gobšuolė, 
bet keista, kad namo, kuriame gyveno kartų kartos, viduje būtų tiek 
visko mažai. Jeigu man būtų tekę spėti, būčiau pasakiusi, kad jis 
iki kraštų prigrūstas bent daugybės karalienės Viktorijos epochos 
grožybių. 

— Trumpai drūtai, tai per Bertrandą, — atsakė Ramzis. Jis jau 
buvo baigęs valgyti lakštinius ir dabar gurkšnojo baltąjį vyną. — Tiesą 
sakant, labai daug apie tai nežinau, nes mano tėvas pats asmeniškai 
tvarkė panelės Edi reikalus, bet tėtis visada kažką murmėdavo sau 
po nosimi, kai tik būdavo paminimas Bertrando vardas. Manau, jis 
turėjo problemų dėl žirgų. 

— Jūsų tėvas lošė lenktynėse? — paklausė Džoslina. 

Ramzis pažvelgė į ją, tartum klaustų, ar iš tikrųjų juokauja. 

— Atleiskite. Tai vis tas mano humoro jausmas, — atsiprašė 
ji. — Taigi Bertrandas turėjo problemą — lošti žirgų lenktynėse. 

Ramzis pažvelgė į ją virš savo vyno taurės. 

— Jis turėjo kažkokią problemą. Bent aš taip manau. Iš tikrųjų 
niekada nepažinojau panelės Edi, bet iš to, ką apie ją girdėjau, man 
visuomet atrodė keista, kad leido jam beveik viską iš šio namo iš- 
parduoti. Prisimenu iš vaikystės, kaip priešais namą sustojo didžiulis 
sunkvežimis. 

— Pravažiavo pro tuos siaurus vartus? 

— Na ir gera jūsų akis! — pagyrė jis. — Ne, joks sunkvežimis 
negali pro tas kolonas pralįsti. Lukas nesyk nubrozdino į jas savo 
pikapo šonus. 

Ramzis vėl nugėrė vyno ir ėmėsi nurinkinėti maisto likučius. 
Džosė buvo bešokanti padėti, bet jis liepė jai sėdėti. Tad ji laukė, ko! 
Ramzis nunešė lėkštes į virtuvę. Sugrįžo nešinas kažkuo panašiu į 
fondiu puodą. 

— Mano sesuo tikina, kad tas daikčiukas labai tinkamas 
šokoladui tirpdyti. Sako, antras jų vaikas pradėtas tą naktį, kai jie 
aną nusipirko. — Jis pažvelgė į Džosę. — Atleiskite. Kaip pirmam 
pasimatymui, netikusi istorija. 

— Jums bus atleista, bet tik tuomet, jeigu papasakosite apie 
perkraustymo furgoną. 

— Ak, taip. Teko palikti jį ant kelio, ir mažesnis pikapas ten 


sugabeno baldus. Buvo šeštadienis, mes visi vaikiūkščiai kone išva- 

rėme kraustytojus iš proto. Lindėjome furgone, name, net spintose, 
kurias jie turėjo nešioti. Buvo gatavi sumesti mus visus į kūdrą. 

— Ką sakė jūsų tėvai? Ar tai nebuvo pavojinga? 

— Jie buvo ten ir viską stebėjo, o suaugusieji, kurie negalėjo 
būti ir stebėti, mokėjo mums, kad kas valandą atbėgtume pas juos į 
namus ir praneštume, kas dedasi. Sara ant dviračio buvo greičiausia, 
tad ji pristatydavo žinias. Žinote, aš tebemanau, kad ji nepadalijo 
pinigų teisingai. Turbūt didžiumą pasiliko sau. 

— Pusbroliai ir pusseserės, — nusišypsojo Džosė. — Visi už 
vieną, vienas už visus. 

Jisai sutrupino šokoladą į puodą, įjungė jį į elektros lizdą ir 
dabar maišė trupinius. 

— Turbūt. Manau, mums, vaikams, buvo linksma, bet dabar tiek 
giminių laikau šiek tiek daugiau nei nepatogumu. Kaip ir šiandien. 
Iš tikrųjų atsiprašau už savo... 

Džosė nebenorėjo klausytis daugiau nė žodžio apie Luką ir 
garstyčias. 

— Ką jie furgonu išvežė? 

— Viską, kas buvo geriausia. 

— Geltona sofa su staliukais iš galų, didelė drabužių spinta, 
keturios valgomojo kėdės, — vardijo Džosė. — Visa tai mačiau 
panelės Edi namuose Floridoje. Man regis, tai, ko ji neparsisiųsdino, 
pardavė čionai per aukcioną. 

— Žinau, ji taip padarė. 

— O pinigai?.. 

— Ne, — pertraukė Ramzis. — Šįvakar nesakysiu nė žodžio 
apie reikalus. O tai reiškia, kad jums pirmadienio rytą pirmiausia 
teks atvykti pas mane į kontorą, tada viską papasakosiu. 

— Galiu lažintis, dėl namo esama išlygų nenumatytiems atve- 
jams, ar ne? 

Ramzis papurtė galvą. 

— Nebandykite apvynioti mane apie pirštą. 

— Gerai, — sutiko ji, gurkšnodama vyną. — Taigi panelė Edi 
pasiėmė gerus baldus, o prastuosius paliko broliui parduoti, kad tas 
turėtų iš ko apmokėti lošimų skolas. 

— Mano motina sakė mananti, kad panelė Edi pavedė savo 
broliui vadovauti stambiam išpardavimui čia pat, namų kieme. Tai 
išsaugojo jai pinigus ir suteikė jam šiokį tokį užsiėmimą. 

— Panašu į ją. 

— Štai! — tarė Ramzis. — Šokoladas paruoštas. Paimkite 
sau. — Jis ištiesė jai dėželę, pilną ilgų šakučių. — Ir pasmeikite 
vieną iš tų, — paragino atidarydamas indelį su stambiomis, puikiai 
išsirpusiomis braškėmis. — (O dabar pamirkykite į šokoladą. 

Ji taip ir padarė. 

— Skanu. Tikrai nuostabu. Aš jau jaučiuosi pastojusi. — Kai 
Ramzis nutylėjo, pažvelgė į jį. — Vėl tas mano kvailas humoro 
jausmas. 

— Nieko baisaus, man patinka. Tik tiek, kad nesu pripratęs 
prie gražių merginų, mokančių pajuokauti. 

— Jos ir neturėtų. Tegul tik sau sėdi, ir to pakanka. 

— Tai yra... — pratarė jis ir nusišypsojo. — Pasirodau kaip 
idiotas. Tik norėjau, kad šis vakaras pasisektų. 

Džoslina nusišluostė nuo smakro šokoladą. 

— Mano manymu,jis pasisekė. Beje! Dėkui, kad man paruošėte 
miegamąjį. 

— Miegamąjį? 

— Juk žinote — patalynė, muilas, visi tie dalykai. Jeigu nebū- 
tumėte to padaręs, man būtų tekę nakvoti kur nors kitur. Juk tai jūs 
pasistengėte, tiesa? 

— Deja, ne. Veikiausiai kuri nors iš bažnyčios moterų. 

— Jei prakalbome apie bažnyčią: atvažiuodama ją mačiau. 
Mudvi su panele Edi kas sekmadienį eidavome į bažnyčią, ir aš to 
ilgiuosi. 


— Bažnyčia, — pakartojo Ramzis, tartum apie tokią vietą 

niekada anksčiau nebūtų girdėjęs. — Jeigu sekmadienį pasirodysite 
bažnyčioje, mano mamelė nuspręs, kad esate tokia tobulybė, ir nubėgs 
mums nupirkti sutuoktuvių žiedų. 

— Negi taip blogai, a? 

— Jūs juokaujate? Man trisdešimt dveji, o dar neatvedžiau į 
gyvenimą nė vieno mažylio. 

— O kaip jūsų sesuo, broliai? 

— Mūsų tik du, — atsakė Ramzis, — ir mano mamelei ne- 
užtenka jauniklių, kuriuos atsiveda Vivė. Ji nori anūkų ir iš manęs. 

Iš to, kaip Ramzis į ją žiūrėjo, Džoslina nežinojo, pulti jam į 
glėbį ar išgrūsti pro duris ir užšauti skląstį. 

— Aš nešioju penkto numerio žiedą ir pageidauju su rožinio 
deimanto akute, aptaisyta keturių karatų šlifuotais smaragdais. 

Šįsyk Ramzis suvaitojo. 

— Jūs tai pasakykite jai, ir aš Žuvęs žmogus. 

— Ar Sara siuva vestuvines sukneles? Jeigu taip, tai aš turiu kai 
kurių minčių dėl savosios. 

Ramzis nusijuokė. 

— Ne, tikrai. Kaip manote, ar Saros mamai pavyktų surinkti 
tiek baltų rožių, kad galėčiau užpildyti jomis visą bažnyčią? 

— Liaukitės! — juokdamasis sudraudė jis. — Iš tikrųjų, mums 
nevalia apie tai kalbėti, nes mano mamelė kaip nors nugirs ir pa- 
sirodys prie durų. Jeigu jūs bent kiek nutuoktumėte, ką man tenka 
iškęsti... — Jis trumpam nutilo. — Verčiau papasakokite apie save 
ir panelę Edi. 

— Mudvi buvome giminingų sielų, — atsakė Džoslina ir buvo 
besižiojanti pasakoti apie savo gyvenimą, bet susilaikė. Jeigu šįvakar 
viską išklotų, apie ką juodu kalbėtųsi per antrą pasimatymą? O ji 
tikrai tikėjosi būsiant antrą pasimatymą, nes Ramzis jai patiko. 

— Gerai, — nemygo Ramzis, — saugokite savo paslaptis. Bet 
aš vis tiek išgausiu jas iš jūsų. 


Jai bežiūrint, jis atsikėlė nuo pagalvės ir stovėdamas pasirąžė. 


Levandų rytas 77 


Marškiniai aptempė jo krūtinės raumenis ir pečius, ir Džosė nepa- 
jėgė nukreipti į šalį akių. Kai jis pagavo jos žvilgsnį, ji pasiskubino 
nusisukti, bet ne taip greitai, kad nepasijaustų sutrikusi. 

— Ar žaidžiate golfą? — paklausė jis. 

— Ką tokį? 

— Golfą? Žaidžiate? 

— Ne. 

— O tenisą? 

— Atleiskite. Nežaidžiu teniso. Prieš dar ko nors paklausiant — 
ne per geriausiai plaukioju, nelošiu bridžo ir apskritai retai kada 
dalyvauju klubinėje veikloje. 

— Tai ką mėgstate veikti? — nusistebėjo jis. — Ne, palaukite, 
nesakykite. Leiskite man atspėti. Juk dar ką nors veikiate, o ne tik 
svajojate apie savo vedybas. 

— Nelabai ką daugiau. 

Šypsodamasis jisai suskato nurinkinėti lėkštes, bet šįsyk Džosė 
padėjo. 

— Ir kokį įsivaizduojate jaunikį? 

— Blondiną, mėlynakį, — iškart atsakė ji, ir Ramzis nusijuokė. 

— To ir nusipelniau. — Jis padėjo lėkštes ant didelio virtuvės 
stalo ir apsidairė. — Turbūt norėsite šią virtuvę perdaryti. 

Nuo lubų kabojo trys plikos elektros lemputės ir blausioje jų 
šviesoje virtuvė atrodė bemaž nykiai. 

— Argi čia būtų įmanoma ką nors pakeisti? — tarė ji, apsi- 
mesdama pasibaisėjusi. 

— Kaip dėl stalelio marmuriniu viršumi vietoje šio griozdo? — 
paklausė žvelgdamas į ją. — Žinoma, ir naujos kriauklės? 
džiant širdį. Buvo didžiulė, ant atramų, dviejų milžiniškų skyrių, su 
aukšta porcelianine nugarėle ir indų džiovyklėmis iš abiejų šonų. 
Nusuko nuo jos akis. 

— Klausiate manęs, ar moku gaminti valgį? — Dar nespėjus 

jam ką nors atsakyti, prisipažino: — Nemoku. Panelė Edi turėjo 
moterį, kurį daugiau kaip dvidešimt metų jai pagelbėjo ir nuostabiai 
gamino. O mano tėvų namuose... Kuo mažiau bus pasakyta, kaip ten 
viskas buvo, tuo geriau. Bet aš moku kepti keksiukus krepšeliuose. 

— Keksiukus krepšeliuose? 

— Tai buvo užduotis, kurią reikėjo atlikti mokykloje, ir panelė 
Edi leido man naudotis jos virtuve. Aš net moku naudotis kondi- 
terine tūbele. 

— Puiku, — pagyrė jis, bet balse nuskambėjo dvejonė. 

Kuriam laikui tarp jųdviejų įsitvyrojo tyla ir Džoslina nuslopino 
žiovulį. Diena buvo ilga. 

— Klausykite, manau, jau verčiau eisiu, — tarė jis. — Darosi 
vėlu. Užvažiuoti rytoj jūsų pasiimti į bažnyčią? 

— Jeigu mudu drauge įžengsime į bažnyčią, tapsime visam 
gyvenimui suporuoti. — Ji pajuokavo, bet jis nenusišypsojo. 

— Esu girdėjęs ir blogesnių dalykų. 

— Aha, aš irgi, — sutiko ji, bet vengė susitikti su juo akimis. — 
O jeigu susitiktume ten? Dešimtą, gerai? 

— Jeigu praleisite sekmadieninę mokyklą, taip. Aš paprastai 
praleidžiu. 

— Mėgstate vėlai keltis? 

— Iki vėlumos dirbu, — paaiškino jis. — Šįvakar man teks dar 
tris valandas tvarkyti dokumentaciją. 

— Tikrai? 

— Taip, — patvirtino jis. 

— Galėčiau padėti? 

Mirksnį jis atrodė suglumęs, lyg bandytų perprasti, ar ji vėl 
juokauja. 

— Dėkui, bet ne. Mes tvarkome stambią skyrybų bylą ir aš 
mėginu surasti kažkiek trūkstamų pinigų. Kaip žmogus išgalėtų 


sumokėti grynaisiais už trijų milijonų dolerių vertės namą, jeigu 

uždirba per metus tik šešiasdešimt gabalų? Bent tokį klausimą nori 
išsiaiškinti jo Žmona. 

— Neką išmanau apie pinigus, — prisipažino ji, — bet galė- 
čiau... Man yra tekę atlikinėti daug tiriamojo darbo, taigi, jeigu jums 
kada prireiktų pagalbos, tik pasakykite. 

— Ir keksiukų krepšeliuose, — nusišypsojo jis. — Nevalia jų 
pamiršti. 

— Ašjų niekada nepamiršiu, — patikino Džosė, bet nusišypsojo 
prisiversdama. Kai jis siekė paimti lėkštes, pridūrė: — Paprasčiausiai 
palikite viską, aš rytoj sutvarkysiu. Jums reikia grįžti prie darbo ir 
nuveikti kuo daugiau, kad ryte galėtumėte ateiti į bažnyčią. 

— Dėkui, — tarė jis, paskui tartum nebežinojo, ką daugiau 
pasakyti. — Taigi pasimatysime bažnyčioje? 

— Jeigu tik prisiversite atsikelti iš lovos, — atsakė ji. 

Jis pasuko prie paradinių durų, o ji nusekė iš paskos. Atidarė 
jas, paskui kiek stabtelėjo, ir Džoslina pamanė, kad jis ją pabučiuos, 
bet ne — išėjo į priebutį. 

— Dėkui jums už viską, — pasakė ji. — Tikrai man buvo smagu. 

— Aha, — metė jis, jau leisdamasis laiptukais, — man irgi. 

Džoslina uždarė duris ir atsišliejo į jas. Kas gi jai dedasi? Juk 
praleido labai romantišką vakarą su vyriškiu — tuo, kuris, anot 
panelės Edi, būsiąs jos gyvenimo meilė. Bet kažkaip ji tai sugadino. 
Nežinojo kaip, bet sugadino. Be abejo, jos nevykę juokai apie vedybas 
irgi nepadėjo. Stebuklas, kad jis neišbėgo pro duris. Ką jis pasakė, kai 
juodu kalbėjosi telefonu? Kad pastarąjį kartą, kai moteris prašneko 
apie vedybas, jam teko iškviesti greitąją. 
matymo“. Nors buvo ankstyvas metas, ji nusižiovavo. Galbūt bėda 
ta, kad jautėsi išsisėmusi. Bet kam būtų buvę per daug pažindintis 
su naujais žmonėmis, apžiūrinėti namą, turėti pasimatymą — ir 


viską per vieną dieną. 

Palikusi nešvarias lėkštes ant stalo, spragtelėjo jungiklį, užgesino 
bjaurią šviesą virtuvėje ir pasuko į laiptus, ketindama eiti miegoti. 
Ties kiemo durimis išgirdo trekštelėjimą, ir jai permušė širdį. Už 
durų kažkas yra! Ir mėgina įsilaužti! 

Džoslina karštligiškai stengėsi prisiminti, kur pasidėjusi mobi- 
lųjį telefoną. Viršuje. Ar kur nors čia apačioje? Niekaip neprisiminė. 
Kažin, ar prijungta prie namo antžeminė telefono linija? Per visus 
dienos reikalus tarp ir nepasižiūrėjo, kur pastatytas vietinio telefono 
aparatas. 

Kažkas patraukė duris ir ji nugara prisiplojo prie sienos, širdis 
smarkiai daužėsi. Perpus susilenkusi, kad įsibrovėlis negalėtų jos 
pamatyti, kai sėlinsianti pro šalį, pasidavė po langu šalia durų. Jeigu 
tik pasisektų pasiekti paradines duris anksčiau, nei jis įsigaus vidun, 
ji suspėtų išsmukti į lauką. 

Tykindama pro kiemo duris, pamatė už lango šešėlį, paskui 
mėnesienoje išryškėjo figūra. Stambi. Tamsiais plaukais. Tai... 

Ji atsitiesė. Tai Ramzis. Jis tikriausiai ką nors pamiršo. Su- 
griebusi durų rankenos bumbulą, trūktelėjo vidun — ir akis į akį 
susidūrė su Luku. 

— Ką čia veikiate? 

Jis atrodė labiau nustebęs išvysdamas ją, negu ji — jį. 

— Tikrinu duris, — atsakė jis. — Pamaniau, galbūt pamiršote 
jas užrakinti, tad aš... 

— Sara palieka savo duris nerakintas. Maniau, čia vienas iš tų 
miestelių, kur niekas durų nerakina. 

— Neapgaudinėkit savęs, — tarė Lukas ir žingtelėjo atgal. — 
Klausykite, atsiprašau. Niekur nebuvo šviesų, tad pamaniau, kad 
atsigulėte miegoti. 

— Nenuleidote nuo namo akių? 

— Būtent tai ir veikiu, — atsakė jis. — Toks mano darbas, 
prisimenate? Ar jums nepasakė apie mane? O gal tebepykstate dėl 


garstyčių? 

Jos priešiškumas atlyžo. 

— Ne, žinau, kad taip atsitiko netyčia. Gal užeitumėte ir atsi- 
gertumėte arbatos? 

— Su jumis ir Ramziu? 

— Tartum nežinotumėte, kad jis prieš dešimt minučių išva- 
žiavo, — atšovė ji. 

Jis kreivai nusišypsojo ir žengtelėjo per slenkstį vidun. Pledas 
ir žvakidės tebebuvo ant grindų, taip pat ir puodas su šokoladu bei 
kelios braškės. 

— Vadinasi, jį išmetėte? 

— Ne, neišmečiau. Turėjo išvažiuoti namo dirbti. 

Pasilenkęs Lukas perbraukė pirštu dar šilto puodo vidų, paskui 
šokoladuotą pirštą įsikišo į burną. 

— Suprantama. Spėju, štai kodėl jis iš jūsų nuėjo pas Tesę. 

Džosė sustojo ir pažvelgė į jį. Lukas laikė rankose puodą ir 
braukė po šio vidų braškę. 

— Kur nuėjo? 

— Pas savo padėjėją, Tesę. Ji gyvena čia pat šalimais. Ir valdo 
jo gyvenimą. 

— Jau tai girdėjau. Ir dabar jis ten? 

— Be abejo. — Lukas pakėlė į ją akis. — Kas jums papasakojo 
apie Tesę? Juk tikrai ne Ramsas. 

— Argi svarbu? — Ji vėl žengtelėjo į virtuvę. 

— Eikšenkit, — pakvietė ji per petį. — Ir pasiimkite puodą, 
jeigu norite. 

— Dėkui. — Jis nusekė įkandin jos su besivelkančiu per grindis 
puodo laidu. — Pamaniau, galbūt rytoj galėtume pasikalbėti, ką 
daryti su sodu. 

— Apie sodininkystę nieko neišmanau. — Ji atidarė spintelės 
duris paieškoti arbatos puodelių ar arbatžolių maišelių, dar ko nors. 


— Dėl tos arbatos per daug varginatės. Tikrai, neketinau jūsų 

trukdyti. Susirasiu ko nors užkąsti pakeliui į namus. Viljamsburge yra 
keletas greitojo maisto užeigėlių. Šalia plento. Tai ne per toliausiai. 
Viso labo pora valandų. 

Džosė nesusilaikė nenusijuokusi. 

— Na, gerai, sėskitės, — tarė, ir jis pakluso. 

Ji ištraukė iš seno šaldytuvo dubenėlį su lakštinių likučiais ir 
įkišo juos į dar senesnę mikrobangų krosnelę. 

— Kodėl manote, kad Ramsas man nepapasakojo apie savo 
sekretorę? — Stengėsi dėtis, kad jai nerūpi, ir pavartojo jo pravardę, 
idant pasirodytų esanti artimesnė. 

— Kaip suprantu, dar nesusipažinote su Tese, — konstatavo 
Lukas, atsistojo ir nuėjo prie spintelių, paskui siekė per jos galvą 
pasiimti lėkštės. Iš stalčiaus taip pat pasiėmė peilį ir šakutę. 

Džoslina nebuvo peržiūrėjusi spintelių, tad nežinojo, kur kas 
yra. 

— Ne, dar nesusipažinau, bet apie ją girdėjau. 

— Iš Saros? Ji jums papasakojo apie raudonąją suknelę? 

— O kas apie tą moterį ir raudoną suknelę gilia iškirpte? — 
paklausė Džosė, atidarydama mikrobangų krosnelę. 

— Tikrai norite išgirsti? 

— Esu visai suaugusi. Manau, pajėgsiu išklausyti. Kas nutiko 
sekretorei ir tai suknelei? 

Lukas paėmė dubenėlį su lakštiniais, išvertė šiuos į lėkštę ir 
padėjo ant stalo. 

— Norite? 

— Ne, dėkui. Aš jau valgiau. Su Ramziu, prisimenate? 

— AĄ,taip. Buvote drauge taip trumpai, kad kone pamiršau apie 
tą pasimatymą. Juk tai 5uv0 pasimatymas, taip?. 

Džosė nepasivargino atsakyti, tik įsipylė į taurę vyno ir šiek 
tiek nugėrė. 

— Apgailestauju, bet tai paskutinis, — pasakė, tačiau jos tonas 
leido Lukui suprasti, kad nė kiek neapgailestauja. Ką tokio turi tas 

bernas, kad jai taip gadina nuotaiką? O gal nuotaika jai sugedo nuo 
to,kad Ramzis leido suprasti, jog tarp jųdviejų užsimegs kažkas tokio 
artima, paskui pasuko prie durų čia pat, šalimais, pas kitą moterį? 

Lukas atsistojo, atidarė šaldytuvą ir išsiėmė alaus. 

— Jūs tikrai jaučiatės mano name kaip namie. 

— Būnu čia dažnai, tad verčiau prie manęs pripraskite. — Jis 
paragavo lakštinių. — Visai skanu. Ramsas pats paruošė? Visada 
buvo geras virėjas. Jis net moka gaminti pyragaičius su kirminais". 
Turėtumėte jo paprašyti, kad apie juos papasakotų. 

— Prieš tai ar po to, kai man papasakosite apie suknelę? 

— A, apie tai, — sumykė pilna burna Lukas. — Tesė nemėgsta 
būti įsakinėjama. Kaip pati supranta, atlieka savo darbą gerai, tiek iš 
jos ir tereikalaujama. Visa kita — jos pačios reikalas. 

— Argi mes visi taip nemanome? — paklausė Džosė, atsisės- 
dama priešais jį ant kėdės. 

— Ne tiek kaip Tesė, bet Ramsas visada buvo šiek tiek, kaip 
mes vadiname, pedantiškas. 

— Aišku, — šaltai nusišypsojo Džoslina. — Jis moka gaminti 
valgį, o dabar dar yra ir pedantiškas. Ką toliau man pasakysite? Kad 
kadaise buvo moteris? 

— Bent apie tai aš nieko nežinau, — nekaltai atsakė Lukas. — 
Arjis jums pasipasakojo, kad toks norėtų būti? Girdėjau, šiais laikais 
esama išties gerų klinikų tokiems dalykams. Ne tai, kad aš apie jas 
ką nors žinočiau, bet, kertu lažybų, Ramsas daug žino. 

Džosė neišlaikė nesusijuokusi. 

— Esate baisus. Tik papasakokite man tą istoriją. 

Lukas suvalgė dar kelis kąsnius, paskui prašneko: 

— Tiesą sakant, ji visai paprasta. Ramsas pareiškė Tesei, kad 
jam nepatinka, kaip ji rengiasi. 


“ 


Lukas čia kalba apie kirminų pavidalo saldainius guminukus, mėgstamus vaikų ir kartais 
naudojamus pyragaičiams papuošti. 

— Ir ji tuoj pat nusivilko suknelę, taip? 

— Ar Floridoje šitaip elgiasi juridinių kontorų sekretorės? Jeigu 
taip, tai gyvenu ne toje valstijoje. 

Ji primerkė į jį akis. 

— Ne, ji nieko nenusivilko. Tai įvyko, kai ji buvo vos tik pra- 
dėjusi dirbti pas MOV. Tai... 

— Žinau, kas tai yra. Tęskite. 

— Jūs tikrai jau daug čia prisigraibėte. Taigi, kad ir kaip ten 
būtų, Tesė dirbo dar vos kokias šešias savaites, bet jau sutvarkė visą 
kontorą. Išvijo dvi sekretores, o kitas dvi, kurias paliko, privertė iš 
tiesų dirbti. Mano pusbroliui Ramsui tai buvo tikras atradimas. 
Moteris, bent kiek dirbanti už jai mokamą atlygį. 

— Ar Ramzis žino, kaip apie jį kalbate? 

— Jis jums pasakojo apie mane? 

— Džiaugiuosi pasakyti, kad visą vakarą jis neužsiminė apie 
jus nė žodžio. 

— Pusantros valandos. — Lukas pamojo aplinkui šakute. — 
Noriu pastebėti, kad formaliai kalbant iš tikrųjų tai nebuvo visas 
vakaras. Tik pusantros valandos. Gana trumpas pasimatymas, ar ne? 
Ką gi, jeigu aš būčiau pakvietęs merginą į pasimatymą... 

— Aha, žinau. Pamylėtumėte ją su mėlynųjų kukurūzų traš- 
kučiais. Tęskite toliau apie Ramzį. 

— Pamylėti lovoje, pabarstytoje mėlynųjų kukurūzų traškučiais? 
Ką gi, to dar nesu išbandęs. Ar žinote ką nors apie tai iš patirties? 

— Mano patirtis — joks jūsų reikalas. Ką Ramzis darė? 

— Nieko nedarė. Jis daugiau kalba nei daro. O aš... gerai, 
nežiūrėkit taip į mane. Kad ir kaip būtų, visi kontoros vyrai buvo 
visaip Tese sužavėti. Noriu pasakyti, ji guvi ir apetitiška. Nesvarbu, 
kas jums apie ją pasakojo, ar pasakė, kad ji — griūk vietoje negyvas, 
kokia nuostabiai graži. 

— Ne, — atsakė Džoslina, bet daugiau nieko nepridūrė. 

— Ji tokia. Tikrai nokautuojanti. Kartais, kai eina per pievelę, 

turiu išjungti vejapjovę ir tik sėdžiu spoksodamas. Šiaip ar taip, bet 
Ramso netenkino tai, ką turi. Kaip visada jam būna, norėjo daugiau. 
Vis daugiau. Jis pasikvietė ją į savo kabinetą atseit „įvertinti“ ir pasakė, 
kad dirbanti puikiai, bet nesąs patenkintas jos apranga. Jam nepatiko 
jos džinsai ir marškiniai, taip pat negalėjo pakęsti kaubojiškų batų. 
Paprašė jos vaikščioti į darbą su suknelėmis. Daugiau jokių kelnių. 

Išplėtusi akis Džoslina atsilošė kėdėje. 

— Ir ką gi ji padarė? 

— Apsivilko suknelę. Neliko dar tos duonos su česnakais? 

Džoslina atsistojo ir padavė jam pintą lėkštę su duona. 

— Sara pasakė „su gilia iškirpte“, o jūs „raudona“. Tai kokia gi 
buvo ta suknelė? 

— Tądien nebuvau mieste, tad man neteko jos pamatyti, bet... 
Minutėlę... — Lukas atsilošė kėdėje ir išsitraukė iš mažučio dėklo 
prie šlaunies mobilųjį telefoną. — Turiu nuolat nešiotis šį daikčiuką 
su savimi, nes esu ugniagesių komandos savanoris, — paaiškino ir 
suspaudė kelis mygtukus. — Aha, štai. Tai atsiuntė mano pusbrolis 
Kenas. Jis — Viš MOV. 

Džoslina paėmė telefoną ir pasižiūrėjo į nuotrauką. Pamatė 
nufotografuotą moterį su raudona suknele, tik kad to apdaro labai 
mažai tebuvo. Trumpesnė nei „netikrųjų“ trumpiausieji sijonukai, 
o iš šonų ir iš priekio praskelta iki juosmens. Moters veidas buvo 
pasuktas į šalį, tad Džoslina jo nematė, bet ilgi rausvai auksinės 
spalvos plaukai storomis sruogomis krito ant pečių. O figūra atrodė 
pribloškianti. 

— Aišku, — tarė Džosė, sugrąžindama jam telefoną. 

— Aha, kaip tik taip kiekvienas tądien pasakė. „Aišku“. O 
blogiausia, kad pas Ramsą tą dieną turėjo atvykti iš Viljamsbergo 
keletas tų mėlynkraujų, ir jie pamatė Tesę su ta suknele. Bet, anot 
Keno, sureagavo gana gerai, tik visiems atvipo burnos. Tesė jiems 


paaiškino, kad Ramsui nepatinka įprastinė jos apranga, todėl liepė 

nešioti suknelę, tad ji taip ir padariusi. Po to nutikimo Ramsas tapo 
daugybės juokelių taikiniu. 

— Ir spėju, dabar Tesė nešioja ką nori. 

— Tesė apskritai daro ką nori, ir niekas jai nė nesiūlo daryti 
kitaip. 

— Ir kaip tik tenai nukako Ramzis, kai paliko mane. 

— Jis paprastai taip daro, — paaiškino Lukas ir iškėlė šokolado 
puodo laidą. — Jums nebūtų sunku įjungti? 

Džosė akimis paieškojo elektros lizdo, o kai nesurado, jis atsi- 
stojo, išėmė iš indaujos stalčiaus ilgintuvą ir prijungė prie kabančios 
jiems virš galvos lemputės lizdo. Kadarojantis laidas atrodė bjauriai, 
bet veikė. 

— Prisidėsite prie manęs? — paklausė ir maktelėjo į šokola- 
dą braškę, bet Džosė neigiamai papurtė galvą. Svarstė, ką Ramzis 
kaimynystėje veikia? 

— Galvojate apie Ramsą? — paklausė Lukas, o kai ji nieko 
neatsakė, tęsė: — Tai kas vyksta tarp jūsų ir mano pusbrolio? Ar 
esate viena iš tų moterų, kurios stato jam tinklą, ir ketinate iki metų 
pabaigos tapti ponia Makdauel? 

— Ne, „nestatau jam tinklo“. Labai ssnamadiškas posakis. Dar 
neišbaigėte tų braškių? Jau vėlu, norėčiau atsigulti. Rytoj važiuoju 
į bažnyčią. 

— Ramsas jus paims? 

Staiga Džoslinai nebepatiko tai, kas vyksta. Nebenorėjo važiuoti 
rytoj į bažnyčią ir kad žmonės spoksotų į ją tartum žinodami, kad per 
vieną naktį buvo aplankyta dviejų vyrų. O dar svarbiau — nenorėjo 
būti įvelta į dviejų pusbrolių tarpusavio santykius. Akivaizdu, esanti 
Lukui įdomi tik dėl Ramzio rodomo jai dėmesio. 

— Žinote, turbūt jums pasakiau daugiau negu pakankamai 
apie savo asmeninį gyvenimą. Manau, jeigu toliau čia dirbsite, jūs ir 


aš turėtume išsiaiškinti kai kuriuos dalykus. Nuo šiol pati tikrinsiu 


Levandų rytas 87 


savo užraktus, tad jums nėra reikalo taip vėlai vakare slampinėti 
apie mano namą. 

— Jūs tai laikote vėlai? 

Ji nuleido jo klausimą negirdom. 

— Antra, norėčiau, kad į mano gyvenimą nekaišiotumėte no- 
sies. Miestelis mažas, ir jeigu mudu pradėsime... — Ji apvedė ranka 
visą sceną — beveik tamsią virtuvę su jais dviem viduje. — Tiesiog 
manau, nebūtų gerai, jeigu tai vėl pasikartotų. 

— Žinoma, — sutiko jis, savo ilgomis kojomis stodamasis nuo 
kėdės. — Atleiskite, kad sutrukdžiau. 

Džoslina nebuvo numačiusi laikytis taip šaltai, juolab nenorėjo 
nuteikti prieš save žmogaus, kuris pas ją dirba ir kurį kasdien ma- 
tys, bet tuo pat metu pamanė, kad geriau neduoti jokio pagrindo 
paskaloms. 

Ji nusekė paskui Luką prie kiemo durų, pasirengusi jas užrakinti, 
kai tik jis išeis. Bet jis ant slenksčio stabtelėjo. 

— Sakykite, panele Minton, — oficialiai kreipėsi jis, — šįvakar 
turėjote pasimatymą su mano pusbroliu, bet ką jūs į tai, jeigu aš kur 
nors jus pakviesčiau? 

Ji žingtelėjo atgal. 

— Lukai, jūs atrodote malonus žmogus, ir sprendžiant iš sodo, 
kad ir kiek mažai jo mačiau, gerai dirbate, bet nemanau, kad jūs ir 
aš... Na, noriu pasakyti... Mudu nesame... 

— Supratau, — tarė jis, timptelėjo užkritusią ant kaktos plaukų 
sruogą ir senamadiškai, nuolankiai linktelėjo galva. — Labos nakties, 
panele Minton, — palinkėjo, nulipo laiptukais ir dingo tamsoje. 

Džoslina uždarė duris, užrakino ir atsirėmė į jas nugara. „Kas 
per diena! — pagalvojo. — Visko per daug, per greitai.“ 

Užkopė laiptais į savo miegamąjį ir pamačiusi švarią lovą vėl 
nusišypsojo. Rytoj bažnyčioje turės išsiaiškinti, kas taip gražiai ją 
pasitiko, ir padėkoti. 

Stengėsi susilaikyti, bet neiškentė ir pasižiūrėjo pro langą į įvažą 

apačioje. Ramzio automobilis tebestovėjo, vadinasi, jis dar pas Tesę. 
Pas tą „griūk vietoje negyvas, kokia nuostabiai graži“ Tesę. 

Džoslina nusiprausė veidą, pasitepė drėkinamuoju kremu, 
apsivilko naktinius marškinius ir atsigulė į lovą. Ir pirmiausia pa- 
galvojo apie Luką. Nebuvo tiek naivi, kad nesuprastų, jog viskas, ką 
jis šįvakar darė, buvo patiniškos varžybos dėl patelės. Lukas privertė 
ją jaustis kaip elnę, dėl kurios rujos metu kovoja du subrendę elniai. 
Iš to, ką jai pavyko sudėlioti, Ramzis ir Lukas visą gyvenimą varžėsi 
tarp savęs dėl visko. 

Taigi naujas trofėjus dabar buvo ji. Visiškai nauja miestelyje, 
nieko nežinanti ir nieko nepažįstanti naujoji „didelio namo“ savi- 
ninkė. Taigi, sere, ji — užvis geriausias prizas. 

Žinojo, kad Lukas dalyvauja varžybose, bet klausimas, ar Ram- 
zis į jas įsitraukęs. Iš tų dviejų vyrų jai tikrai labiau patiko Ramzis. Jis 
nėrėsi iš kailio, ruošdamas jai vaišes ir kurdamas romantišką aplinką 
jos dykame, nykiame name. 

Antra vertus, Lukas melavo apie spynas, kurias būtina patikrin- 
ti, vien tam, kad vėlai naktį galėtų įsigauti į jos namą. Paskui pats 
daugmaž neprašomas sudorojo Ramzio paruoštų vaišių likučius. 

Kol kas ji tematė, kad Ramzis buvo tas, kuris duoda, Lukas — 
kuris ima. 

Apskritai, stengdamasi užmigti negalėjo išmesti iš galvos Luko 
žodžių, pasakytų išeinat. Ne tai, kad būtų rimtai pakvietęs kur nors 
pasimatyti. Mintyse regėjo jį bare, besijuokiantį su kokia penkias- 
dešimtimi ar apie tiek kitų pusbrolių iš to, kaip nuviliojęs iš Ramzio 
merginą. „Draugužis Ramsas nė nematė, kaip aš atėjau, — kone 
girdėjo giriantis. — Tik įpuoliau vidun ir pavogiau tiesiog Ramsui 
iš po nosies.“ 

Tas vaizdinys taip trikdė, kad ji trankė kumščiu pagalves ir spok- 
sojo į lubas. Jeigu Ramzis ją „laimėtų“, ar taip pat elgtųsi kokiame 


kokteilių vakarėlyje? Kone įsivaizdavo Ramzį užmiesčio klube tarp 

draugų keliantį gryno viskio taurelę ir skelbiantį tostą: „Išgerkim, 
kad vėl apmoviau savo pusbrolį.“ 

Išgirdusi suburzgiant ir nuvažiuojant Ramzio automobilį, ji 
pagalvojo, kad yra dar viena problema. Iš to ką girdėjo atrodo, kad 
Tesė labai artima su Ramziu, ir tai jai nepatiko. O kai šįvakar Lukas 
parodė Tesės nuotrauką, Džosliną tiesiog nusmelkė pavydas. Pavy- 
das! Koks iš tiesų absurdiškas jausmas. Pavydėti ko? Vyro, su kuriuo 
susipažino tik šįvakar? Vyro, kuris galbūt ja naudojosi, o galbūt ir 
ne, kažkokiose kvailose varžybose su savo pusbroliu? 

Automobiliui nuvažiavus, Džosė pajuto savo kūną atsipalai- 
duojant — ir tai ją dar labiau supykdė. Mat buvo įsitempusi dėl to, 
kad vyras, su kuriuo ką tik susipažino, lankėsi kitos moters bute? 

Gerai, tarė sau Džoslina, tau reikia susitvarkyti gyvenimą. 
Prieš tiek daug galvojant apie kokį nors vyrą, tau reikia susitvarkyti 
gyvenimą. 

Kambaryje tvyrojo tyla, ir Džoslina pagaliau nugrimzdo į miegą. 


— Aš viską sumoviau, — išpoškino Ramzis, vos tik Tesė atidarė 
duris. — Kone galo negavau, kad padaryčiau jai gerą pirmą įspūdį, 
bet viską sumoviau. Ji vis juokavo, o aš tik sėdėjau ir spoksojau. Lyg 
nenutuokčiau, ką kalba. 

— Sumokėsi man už tai, — nusišiepė Tesė. — Pusantro karto 
daugiau. 

— Kad ir kiek, — sutiko jis ir atsisėdo į didelį fotelį jos 
svetainėje. — Vynas, braškės šokolade. Viską dariau, nes tikrai no- 
rėjau, kad ji pamanytų... Nežinau, ką tikėjausi nuveikti, bet nieko 
neišėjo. 

— Norėjai jai parodyti, kad nors ir gyveni šiame niekam tiku- 
siame provincijos užkampyje, esi pasaulio matęs žmogus. Taigi, kas 
padėjo tau viską suruošti? 

— Mano mama ir Vivė. — Jis pažvelgė į ją. — Kodėl manai, 
kad ne aš pats? 

— Tu vos sugebi sau ką nors pagaminti. Ar dėl jos paruošei 
tuos savo lakštinius? į 

— Ką gi kita turėjau paruošti? Tai vienintelis patiekalas, kurį 
moku gaminti. — Jis vėl pažvelgė į ją. — Kas per velniava čia ant 
tavęs? 


— Su kuo aš miegu, — atsakė Tesė, žvilgtelėdama žemyn į 

savo naktinius marškinėlius ir tokios pat spalvos nėriniais pagražintą 
peniuarą. 

— Nagi, užsimesk bent kokį drabužį. 

— Jeigu tave savo išvaizda sujaudinu ir to tau per daug, tai 
patariu daugiau niekad vidur nakties pas mane į namus nesibrauti. 

— Ar už tai, kad mane sujaudini, pateiksi papildomą sąskai- 
tą? — niūriai paklausė Ramzis. 

— Ne, bet visai nebloga mintis. 

— Turi ko nors išgerti? 

— Visko, — atsakė ji, — bet nieko negausi. Prisimink, juk turi 
važiuoti namo. Be to, aš vėliau laukiu svečio. 

— Kokio gi? — staigiai metė jis. 

— Vieno iš tavųjų pusbrolių. 

— Dievaži, jeigu tai Lukas, aš... 

— K32 — paklausė ji. — Uždrausi man su juo matytis? Lukas 
geriau už tave atrodo, nesėdi kiaurą dieną prie rašomojo stalo ir 
nesiaugina aplinkui juosmenį ringės. Ir pradedu manyti, kad yra 
gudresnis už tave. 

— Tad ir tekėk už jo, — burbtelėjo Ramzis, tik dėbsodamas į 
grindis. Kiek patylėjęs pridūrė: — Ta moteris man patinka. 

— Kuri? — paklausė Tesė, atsisėsdama priešais jį. Turėjo ran- 
koje stiklą su viskiu ir žvelgdama į Ramzį po truputėlį gurkšnojo. 

— Pati žinai kuri, — atkirto jis. — Džoslina. Panelės Edi 
protežė. 

— Ak,toji. Tau patinka ji ar jos namas? Žmonės iš kolonijinio 
Viljamsbergo išties gerai vertintų, jeigu gyventum name, kuris at- 
rodytų lyg būtų pastatytas kurio nors Tėvo Įkūrėjo“. Jie galbūt net 
patikėtų tau daugiau savo teisinių problemų. O tai reikštų daugiau 
pinigų. 


* Jungtinėse Valstijose šitaip vadinami politikos veikėjai, Konstitucinio susirinkimo nariai, 
1787 m. parengę Jungtinių Valstijų konstitucijos projektą. 

— Kartais gebi būti iš tiesų juokinga. Cha cha. Pralinksminai 
mane. — Jis atsistojo ir nuėjo prie spintelės kitapus svetainės. — 
Na, nepradėk niurzgėti. Aš tik įsipilsiu šiek tiek toniko. Turi bent 
kiek ledo? 

— Juk žinai, kur virtuvė. 

— Tu tikrai moki padėti žmogui pasijausti laukiamu svečiu. 

— Jeigu jis pakviestas — taip! — šūktelėjo pavymui jam, jau 
pranykstančiam virtuvėje. 

Po kelių akimirkų Ramzis vėl pasirodė su dubeniu, pilnu ledo. 

— Nekenčiu tavo virtuvės, — suniurnėjo. — Ji prastesnė už 
Saros. Prastesnė už Džosės. 

— Tad įrenk man naują, — atšovė ji, nusibraukdama nuo akių 
ilgus plaukus. 

— Ir ką? Nurašyti tai į išlaidas? Nebent būtum mano meilužė... 

Jis pažvelgė virš savo stiklinės į ją. Niekada anksčiau nebuvo 
matęs Tesės su naktinukais, ir ji atrodė dar gražiau nei paprastai — 
jeigu tik tai įmanoma. Migdolinės akys gerokai patamsintos, o 
lūpos — parausvintos. 

— Jeigu dar taip į; mane spoksosi, išgrūsiu tave pro duris. Ir 
tikrai, kodėl dabar pat nevažiuoji namo? 

Ramzis atsilošė fotelyje ir nusuko akis į šalį. 

— Aš ją pažįstu. 

— Ką? 

— Džosliną. Nuo seniai ją pažįstu. Niekam to nesakiau, bet 
senelis man leisdavo skaityti laiškus, kuriais keisdavosi su panele Edi. 

— Ar juose nebuvo užsimenama apie vieną iš tų pietietiškų 
nesantaikų ar paslapčių, arba dar kokių nors panašių nesąmonių, į 
kurias buvo įsivėlusi tavo motina ir visi kiti? 

— Mano motina kilusi iš Oregono, — atsakė Ramzis. — Ir ne, 
mano tėvų kartoje nebūta jokios nesantaikos. Kad ir kas atsitiko, į 
tai buvo įsitraukę mano seneliai. O tu kaip visada viską painioji, kas 
dėjosi šiame miestelyje. 

— Už šią pastabą man papildomai sumokėsi valandos atlygį. 
Taigi koks reikalas? Ir prisimink, laikrodis tiksi. Tu skaitei kai kuriuos 
senus laiškus, na, ir kas? 

— Panelė Edi labai mėgo rašyti laiškus. Man regis, ji susira- 
šinėjo su žmonėmis iš viso pasaulio, ir mano senelis buvo vienas iš 
jų. Kelis kartus jis ją aplankė ir, manau, mano senelė šiek tiek pa- 
vyduliavo. Anot jos, jis surasdavo kokią nors dingstį, kad tik galėtų 
nuskristi į Floridą ir kelias dienas praleisti su panele Edi. 

— Ir? — greitai paklausė Tesė. — Gal malonėtum paskubėti 
pasakoti šią istoriją? Juk sakiau, turiu pasimatymą. 

— Jau dešimta valanda vakaro, viskas uždaryta, be to, tu su 
naktinukais. Kurių galų tau reikėtų susitikti... — jis nutilo, — o 
paskui išplėtęs akis pratarė: — O! 

— Žinai, manau, turėtum prisėsti prie savo sesers ir leisti jai 
papasakoti, kaip daromi vaikučiai. Arba bent kaip žmonės tam 
dalykui praktikuojasi. 

— Mėginu tau papasakoti kai ką, kas man svarbu, kai ką, ko 
niekam kitam niekada nepasakojau, o tu tyčiojiesi iš manęs. 

— Argi aš prašiau, kad naktį čia ateitum ir pasakotum viską apie 
nenusisekusį pasimatymą su mažutė Manieringąja ir Dorovingąja? 

— Tu ją pažįsti? 

— Ne, bet mačiau, be to, Lukas man apie ją papasakojo. 

— Tai jo tu lauki? 

— Laukiu vietinės vidurinės mokyklos futbolo komandos. 

— Žinai, Tese, tau praverstų bent kiek gerų Džoslinos manierų, 
prideramų išauklėtai panelei. 

— Jeigu jų turėčiau, šįvakar nebūčiau tavęs čia įsileidusi, kad 
skųstumeisi dėl savo naujos draugužės. 

— Čia ir esmė! Ji jokia mano draugužė, ir jeigu nenuveiksiu 
ko nors geriau nei šį vakarą, niekada tokia nebus. 


Tesė vėl prisipylė taurę ir sugrįžusi atsisėdo priešais Ramzį. 

— Kaip suprantu, neatsikratysiu tavęs, kol pakankamai neiš- 
siverksi į alus bokalą ir visko neišklosi. 

— Alaus? Visai gera mintis. Turi bent kiek? 

— Lukas mano šaldytuve laiko šešių butelių pakuotę. 

Lyg Žmogus, apimtas nevilties, Ramzis iškėlė rankas, paskui 
atsistojo ir nuėjo į virtuvę. Jam vis nesugrįžtant į svetainę, ji nuslinko 
pasižiūrėti. 

— Ką veiki mano šaldytuve? Jame nėra nieko tau užkąsti. 

— Turi kiaušinių. 

— Tik todėl, kad Sara man davė. Jie su mėlynais lukštais, — su 
nuostaba pridūrė ji. 

— Amerokanai. 

— Ką? 

— Amerokanai — vištų, kurias Saros šeima augina, veislė. Jos 
deda mėlynus ir žalius kiaušinius, — kantriai paaiškino Ramzis ir 
iškėlė iš šaldytuvo dubenį su kiaušiniais, taip pat sviesto indelį. Ant 
šio buvo etiketė ŠO FERMOS — tokia pat, kaip ir ant duonos kepalė- 
lio. — Mirštu badu. Nori sumuštinio su plakta kiaušiniene? 

— Maniau, tu temoki gaminti savąjį lakštinių patiekalą. 

— Kažin, ar plaktą kiaušinienę galima priskirti prie rimto 
patiekalo. 

— Jeigu mokėčiau gaminti maišytą kiaušinienę, turėčiau tele- 
vizijoje savo kulinarijos laidą. 

Ramzis žvilgtelėjo į ją ir išsitraukė iš spintelės keptuvę. Per 
praėjusias Kalėdas jis nupirko Tesei puodų ir keptuvių komplektą. 
Kai po mėnesio ji vis dar nebuvo jų išpakavusi, jis viską iškėlė, pra- 
plovė ir sudėjo į spintelę. Kiti kontoros vyrai dovanodavo Tesei labai 
vertingas dovanas, atsidėkodami už viską, ką dėl jų darė, o Ramzis 
jai dovanodavo tik reikalingus daiktus. Bet, kita vertus, jis buvo 
vienintelis, kuris matė Tesės butą iš vidaus ir žinojo, ko ji stokoja. 
Daugiausia jo dovanos likdavo virtuvėje, nes tai būdavo peiliai, lėkš- 
tės, stikliukai ir maži prietaisai. Pasak Luko, tai suteikdavo Ramziui 

dingstį nuvykti pas Tesę į butą ir viską išpakuoti, bet jis kalbėdavo 
netiesą. Ramzis norėjo, kad ji jaustųsi patogiai, taip pat norėjo, kad 
liktų mažučiame Ediline. Nuo tada, kai Tesė atvyko, jo gyvenimas 
klostėsi kur kas sklandžiau — o geriausia, kad ji buvo draugė, su 
kuria galėjo pasikalbėti. Tikra draugė, ne kraujo giminaitė. Ir viena 
gera Tesės savybė buvo ta, kad ji mokėjo laikyti liežuvį už dantų. 
Jis galėdavo Tesei pasakotis intymiausius savo gyvenimo dalykus ir 
žinojo, kad ji niekam nepersakys. 

— Taigi? — paklausė jis. — Nori kiaušinienės ar ne? 

— Ar tai padės greičiau tavimi atsikratyti, jeigu ko nors už- 
valgysiu? 

— Aha, — šyptelėjo jis puse lūpų. — Ką pamanys draugužis, 
kuris ateis į tavo paskirtą pasimatymą čia ir ras mane? 

— Kad užsukai darbo reikalais, — atsakė ji, atsisėsdama prie 
stalelio šalia sienos. 

— Tik nepasakok man pasakų, — atkirto jis, dauždamas virš 
dubenėlio kiaušinius, su šakute juos maišydamas, paskui išpildamas 
į karštą keptuvę. 

— Viena tavo bėda — nepažeidžiamas egoizmas. Nesvarbu, ką 
aš sakau, tu vis tiek manai, kad trokštu būti su tavimi. 

— Tese, patinka tau ar ne, mudu esame draugai. — Jis trumpam 
nutilo, ieškodamas stalčiuje medinės lopetėlės. — Tau reikia padėklų 
puodams ir naujų pašluosčių indams. Užsukęs į „Williams-Sonoma“ 
nupirksiu. 

— Kas aš tau tokia? Senmergė tetulė, kuria privalai rūpintis? 
Gal malonėtum iškloti, ką turi pasakyti, o paskui drožtum sau. Man... 

— Aha, žinau, paslaptingas pasimatymas su kažkuo, kuris dar 
nepasirodė, nors jau po dešimtos. — Jis padalijo kiaušinienę, išdėliojo 
ant dviejų lėkščių ir vieną pastatė priešais ją ant stalelio. — Valgyk, — 
paliepė. — Man regis, netenki svorio. 

— Seksas sudegina daug kalorijų. Beje, jei apie tai prakalbome, 


kaip suprantu, tau su mažute Alisa nieko neišėjo. 

— Alisa? 

— Lukas sakė, kad ji rengiasi kaip „Alisa stebuklų šalyje“. 

— Kada jį matei? 

— Prieš porą valandų. Pavydi? 

Ramzis pašaipiai suprunkštė. 

— Lukui? Turbūt juokauji. Šiaip ar taip, kaip sakiau, kai augau, 
senelis man leisdavo skaityti panelės Edi laiškus. Ji daug rašė apie 
tą mergaitę, Džosliną Minton, kurią kone užaugino. 

— Leisk, spėsiu. Tu iš laiškų įsimylėjai ją ir dabar nori vesti, o 
paskui ilgai ir laimingai gyventi. Gerai! Dabar, kai jau viską pasakei, 
gali išeiti. 

— Baik savo kiaušinienę, — paragino Ramzis, kai ji atsisto- 
jo. — Nesuprantu, kodėl nori būti tokia ciniška. 

— Galbūt dėl to, kad dienų dienas praleidžiu su teisininkais. 
Tai verčia mane matyti pasaulį kaip vieną ilgai besitęsiančią bylą. 

— Mano supratimu, aš padedu žmonėms. 

— Aha, kaip Bernerių skyrybų atveju? Mes abu žinome, tas 
žmogus slėpė savo pajamas, kad žmona beatodairiškai neiššvaistytų 
jo pinigų. Nupirko didžiulį namą, kurio neišgalėjo sau leisti, vien 
tam, kad jai įtiktų, bet Žmona vis tiek jį graužė. Jeigu bent kiek tu- 
rėtum sąžinės, jai pasakytum, kad nieko negaus ir pati turi užsidirbti 
pragyvenimui. Bet ne, per tavo sumanumą ji išeis su viskuo, o jam 
liks tik skolos. Jis bus septyniasdešimties, iki vėl atsistos ant kojų. 

— Galbūt tai nėra geras pavyzdys, kaip aš padedu žmonėms. 

— O koks geras? 

— Tarkim, panelei Edi? 

— Turtuolei senei, kuri sumokėjo jūsų firmai visą lobį. Kas tu 
per didvyris! Ar šįvakar čia, kad paprašytum manęs padėti arčiau 
prilįsti prie naujosios šio namo savininkės? Dėl ko? Dėl vedybų? 
Pelningas reikalas! 

— Kodėl tu tokia priešiška jos atžvilgiu? 

Tesė nustūmė nuo savęs tuščią lėkštę. 

— Nežinau, galbūt tai turi ką nors bendra su tuo, kad du — ne 
vienas, bet dy — vyrai šiandien atėjo pas mane vis kalbėti apie ją. 
Kur jos paslaptis? Mačiau ją, ne itin kokia gražuolė. Negirdėjau, kad 
būtų nuostabaus proto, tai kuo gi jus, vyrus, taip užvaldo? 

Ramzis žvelgė į ją išsižiojęs. 

— Tu pavyduliauji Džoslinai, a? 

Tesė iškėlė aukštyn rankas ir atsistojo. 

— Viskas. Noriu, kad dabar pat išeitum. Ir, tavo žiniai, 2eavy- 
duliauju jai ar kuriai nors kitai. Jeigu norėčiau arba tavęs, arba Luko, 
galėčiau jus turėti. 

Ramzis suprunkštė. 

— Pernelyg gerai tave pažįstu, kad tau puoselėčiau kokius nors 
romantiškus jausmus. Ko pyksti? Kad vyras vėlai vakare ateina ir jam 
neapsisuka galva nuo tavo grožybių? 

— Tu nesveikas, ar žinai? — Ryžtingais žingsniais ji nuėjo prie 
laukųjų durų ir jas atidarė. — Keliauk namo. Tuojau pat. 

— Gerai, — tarė Ramzis. — Aš atsiprašau. Maniau, praleisiu 
su Džoslina nuostabią naktį, bet... 

— Bet ką? — nekantriai paklausė ji, laikydama tinklines duris 
plačiai atvertas. 

— Mudu pristigome apie ką kalbėti. 

Sulig tais žodžiais visas Tesės pyktis išgaravo. Jeigu Ramzis 
Makdauelas ir mokėjo ką gerai daryti, tai kalbėti. Ji nejučia nusi- 
šypsojo. 

— Ar jos paklausei, kaip ketina tvarkyti savo gyvenimą dabar, 
būdama svetima miestelyje, kur visi ne tik vienas kitą pažįsta, bet ir 
yra susigiminiavę? Tavo pusbroliai turi vesti ką nors iš kitur, antraip 
paleis į pasaulį debilus. Pasiteiravai jos ateities planų? 

— Ne, — prisipažino Ramzis. — Turbūt šitaip apie tai negal- 
vojau. Edilinas — mano namai, tad aš... — Jis pakėlė galvą. — Ji 
mėgsta kepti keksiukus krepšeliuose. 

— Keksiukus krepšeliuose. Turėjai su ja pirmą pasimatymą ir 

tik tiek sugebėjai išgauti? Kad ji mėgsta kepti keksiukus krepše- 
liuose? 

— Nesu visiškas idiotas. Mudu kalbėjomės ir apie kitus dalykus. 

— Pavyzdžiui, kokius? 

— Tavo žiniai, mudu kalbėjomės apie santuoką. 

Užsimerkusi Tesė palingavo galva. 

— Neįsivaizduoju, kaip tu baigei teisės fakultetą. Visai neturi 
smegenų. 

Jisai stovėjo tarpduryje, ir ji žinojo, kad į butą plūsta uodai, 
bet taip pat žinojo, kad jeigu neduos Ramziui kokio nors patarimo, 
vyriokas taip niekada ir neišeis. 

— Suorganizuok nepaprastąją padėtį dėl keksiukų krepšeliuose. 

— Ką tokį? 

— Sugalvok ką nors, kur skubiai prireiktų keksiukų krepše- 
liuose, o ji vienintelė moka tokius gaminti. 

— Kaipgi dėl keksiukų gali kilti nepaprastoji padėtis? 

— Nežinau. Pasikalbėk su savo sese. Maži vaikai ir keksiukai 
krepšeliuose dera kartu. Tegul Vivė ką nors sugalvoja. Ir nuo šiol 
pasakokis kam nori apie savo meilės bėdas, tik ne man. Supratai? 

— Aha, galbūt, — pratarė jis. 

Tesė matė, kad suteikė Ramziui šiokio tokio peno pamąstyti, 
tad išstūmė jį lauk ir užtrenkė duris. 

Šeštadienio vakaras, pagalvojo ji. Štai koks šeštadienio vakaras 
provincijos miestelyje. Kol ji apsimetinėjo laukianti kokio nors ger- 
bėjo, kuris taip ir nepasirodė, turėjo klausytis meilės išsiilgusio boso, 
nežinančio ką pasakyti savo naujai merginai. 

— Kojis iš manęs tikisi? — sumurmėjo Tesė. — Kad laikyčiau 
jį už rankos ir klausyčiausi, o paskui patarčiau, kaip užkariauti 
moterį? 

Ir ką gi ji galėtų patarti? Tesė visai nenutuokė, kokia ta Džo- 
slina Minton. Sarai ji patiko, ir Lukas, atrodo, jos pakerėtas, bet tai 


ne kažką sako. 

Po teisybei, kiek Tesei pačiai buvo aišku, ta moteris jai nepatiko. 
O galbūt yra taip, kaip sakė Ramzis: ji pavyduliauja. Bet ne tokia 
prasme, kaip jis mano. Iš Ramzio kontoroje perskaitytų teisinių 
dokumentų Tesė žinojo, kad Džoslinai gyvenime duota viskas. 
Vaikystėje ji susidraugavo su turtuole sene, kuri numirdama paliko 
jai viską. Tiesiog kaip iš Dikenso romanų. 

Jeigu Tesė ir pavyduliavo, tai tik todėl, kad Džoslinai buvo 
duota tiek daug, o jai, Iesei — nieko. Jos tėvai pasimirė, kai buvo 
dar mažutė. Ją augino senelė, kuri į neapykantą žiūrėjo kaip į vieną 
iš keturių pagrindinių maisto grupių ir labai stengėsi, kad kasdien 
ta būtų patiekta. „Jie sugriovė man gyvenimą, — sakydavo sene- 
lė. — Edilina Harkort ir visi jie atėmė iš manęs jį. Būčiau galėjusi 
ką nors nuveikti, tapti kažkuo, bet tas miestelis sunaikino viską, 
ką turėjau. Jeigu ne tai, ką jie man padarė, tu ir aš dabar būtume 
turtuolės. Gyventume prabangoje. Makdauelas ir Harkort — tai 
jie viską pavogė. 

Tesė turėjo papurtyti galvą, kad iš jos iškratytų piktos senos 
moters balsą. Ji atsimokėjo savo senelei už viską, ką iš jos gavo, — 
tai yra maistą, drabužius ir prieglobstį, — tad kodėl senos moters 
balsas jos vis nepalieka? 

Tesė sudėjo lėkštes į indaplovę, išjungė palubėje plieskiančią 
šviesą ir nuėjo į miegamąjį. Nusimetė niežulį keliančius baltus šilki- 
nius naktinukus ir peniuarą ir įsinėrė į didelius sportinius trumparan- 
kovius marškinėlius, su kuriais paprastai miegodavo. Apsivilko savo 
naujuosius naktinukus tik tuomet, kai pamatė atvažiuojant Ramzį. 
Iš to, ką jai Lukas šiandien papasakojo, ji taip ir spėjo, kad Džoslina 
ir Ramzis gerai nesutars. 

Kol Ramzis vaišinosi su naująja savininke, Lukas sugrįžo ir 
apsilankė pas Tesę. „Jis visada niekam tikęs, kai nervinasi“, — pasakė 
Lukas, užkeldamas savo ilgas kojas ant jos kavos stalelio ir maukda- 
mas iš butelio alų. Lukas niekada jai nedovanodavo tokių praktiškų 
dalykų kaip Ramzis. Faktiškai Lukas niekada nebuvo jai ką nors 

padovanojęs. Tesė jautė, kad jeigu Lukas Konoras padovanodavo 
bent saulutės žiedelį, tai labai daug ką reikšdavo. 

Lukui išėjus, paklausė savęs, ar jis leido jai suprasti, kad Ramzio 
pasimatymas veikiausiai nenusiseks — o jeigu taip ir atsitiks, tai 
abu žinojo, kad po to jis pasirodysiąs pas Tesę. Nusivylimas, sudėtas 
kartu su Tesės artumu, bus daugiau, negu Ramzis pajėgtų atsilaikyti. 

Taigi laukdama Ramzio Tesė savaip pasiruošė. Apsivilko baltu 
peniuaro komplektuku, kainavusiu jai visos savaitės algą, ir šiek tiek 
pasidažė. 

Pati vis dar nesuvokė, kas vertė ją šitaip elgtis. Ar todėl, kad 
iki Džoslinai atvykstant ji buvo ta, apie kurią kalbėdavo visas 
miestelis? Tesė dėjosi nežinanti, kaip Ramzis ruošiasi būsimam 
pasimatymui, bet iš tikrųjų trys moteriškės jai smulkiai nupasakojo 
visus Ramzio žygius. „Jo motina pasiskolino iš manęs pledą“, — 
girdėjo ji. „Vivė pasiskolino iš manęs žvakides. Žinai, tas, kurias 
motina man paliko.“ 

Iki šeštadienio ji jau kuo smulkiausiai žinojo, ką Ramzis pla- 
nuoja vakarui. Ir visa tai dėl moters, kurios jis dar nė nepažinojo. 

Tądien po vidudienio Tesė nuėjo į sodą už namo, su gailesčiu 
jį apžiūrinėjo, nes žinojo, kad daugiau nebepriklausys tik jai, Sarai 
ir Lukui. Jie trise gražiai sutarė, nes nesikišo vienas į kito reikalus, 
gebėjo leisti kiekvienam turėti savo asmeninį gyvenimą. Bet dabar 
tai baigėsi, nes naujoji savininkė perims sodą, taip pat kaip ir namą, 
ir nuo šiol viskas bus kitaip. 

Pasukusi atgal į savo būstą, Tesė pirmą kartą pamatė „ją“. Ėjo 
per žolę į Saros butą, nešina rankoje Saros siuvinių pintine. Tai, kad 
Sara patikėjo tai moteriai savo brangiąją siuvimo reikmenų pintinę, 
Tesei buvo dar venas smūgis. Juk Sara tikrai niekada jai nepati- 
kėdavo tos pintinės! Bet teisybės dėlei reikia pripažinti, kad visai 
galėtų būti, netgi tikėtina, jog MOV kontoroje iškils nepaprastoji 
padėtis — kas nors katastrofiška, tarkim Kenas neras savo užrašų, 
apie ką turėtų kalbėti teisme, ar užstrigs kopijavimo aparatas — ir 

Tesei teks skubiai ten bėgti, ko gero, palikus Saros siuvimo reikmenų 
pintinę po lietumi. 

Po kelių minučių iš savo dirbtuvės išėjo Lukas ir akivaizdžiai 
buvo tokios prastos nuotaikos, kad net nepastebėjo Tesės, stovin- 
čios vos už penkių žingsnių. Ji matė, kaip jis įsėdo į savąjį pikapą 
ir, užuot išvažiavęs kaip paprastai pro sodo galą, pasuko kairėn prie 
namo fasado. 

Tesė stovėjo nejudėdama ir stebėjo Džosliną perkertant veją. 
Ji vilkėjo balta, be mažiausios raukšlelės suknele (ar ta moteris kada 
nors atsisėda? — nusistebėjo Tesė), kurią drąsiai būtų galėjusi nešioti 
ir vienuolė. 

Tesė nesusiturėjo — nuskuodė aplinkui namą fasado link iš už 
kampo pasižiūrėti, kas dedasi. Lukas ir Ramzis buvo sustoję įvažos 
keliuke ir kaip visada kivirčijosi. Kai tik Tesė atvyko į Ediliną, jai 
nepatiko, kaip tuodu tartum visą gyvenimą stengiasi vienas kitą 
pranokti, bet dabar jau buvo prie to pripratusi. Negirdėjo, ką jie 
kalba, bet to nė nereikėjo. Žinojo, kad vienas sako kitam, ką turi 
daryti, o tas nesutinka. 

Kai Lukas nuėjo prie Saros buto ir pabeldė į duris, Tesė nustebo. 
Juk jis turėjo žinoti, kad Saros nėra namie. 

Tesė stovėjo po medžiais ir stebėjo, kaip Lukas kalbasi su nau- 
jąja savininke, paskui tiesiog stumte įsistumia vidun. Jeigu jis būtų 
bandęs taip elgtis su Tese, ji būtų išgrūdusi jį atgal laukan. Įdomu, 
pagalvojo ji. 

Po kelių minučių Ramzis paskambino varpeliu, kabančiu prie 
namo šono. Šio paskirtis jau seniai buvo pakeista durų skambučiu, 
bet šeima, regis, mėgo viską, kas senamadiška, tad kada tik pasitai- 
kydavo proga, naudodavosi varpeliu. 

Nesulaukęs jokio atsako, Ramzis įėjo į didįjį namą, ir Tesė 
pasitraukė giliau po medžiais. Išgirdo trinktelint kiemo duris ir su- 
mojo, kad Ramzis nuėjo į Saros butą pasiimti Džoslinos. Tesei ilgai 
laukti neteko. Kai Lukas viesulu išlėkė iš buto, atrodė tikrai įsiutęs. 


102 Judo Deveraux 


Visi žinojo, kad Lukas greitas užsiplieksti, bet ji niekada nematė jo 
supykstant ant Ramzio. Tiesa, juodu mėgdavo dėtis užširdę vienas 
ant kito, tačiau iš tikrųjų tik vaidindavo. Lukas dabar atrodė iš tiesų 
įpykęs, įsėdo į savąjį pikapą ir išrūko. 

Ramzis išėjo iš Saros buto su Džoslina, apkabinęs ją per pe- 
čius. Nepriekaištingai švarutėlaitės baltos jos suknelės priekis buvo 
išteptas kažkuo panašiu į garstyčias. Tesė nusistebėjo: nejau tai Luko 
darbas? Šaunuolis! — pagalvojo ji. 

Kai Ramzis su Džoslina dingo name, Tesė nuėjo į savo butą. 
Maždaug po trisdešimties minučių prie jos durų pasirodė Lukas — 
šiandien jau antrą kartą. Gražus jo veidas tebebuvo piktas. 

— Jis vis dar ten viduje? — paklausė, kaip paprastai nesivar- 
gindamas patikslinti, kas toks „jis“. 

— Kiek žinau, — atsakė Tesė, pamodama atsisėsti ant sofos, o 
pati tuo tarpu nuėjo atnešti jam alaus. — Jeigu ji tau taip patinka, 
kodėl pa/s nepakvietei jos kur nors nueiti? 

— Man pasakyta, kad ji priklauso Ramziui. 

— Kodėl kas nors turėtų taip sakyti? 

Kai Lukas tik sėdėjo paniuręs ir tylėjo, ji perspėjamai iškėlė 
ranką. 

— Tad ir nepasakok man. Vis tiek nenoriu žinoti. Tik spėju, 
kad už viso to yra toji senė, apie kurią visi kalba, Edi... 

— Panelė Edi, — pataisė Lukas. — Turėk bent kiek pagarbos 
vyresniems už save. 

Po tų jo žodžių ji daug nekalbėjo, užtat Lukas užsivedė. 

Iš pradžių postringavo apie sodą, pasakė norįs užveisti aroma- 
tinių žolelių lysvę, nes šios dera prie namo. 

— Bet nežinau, ar jai patiks. 

Kol Lukas kalbėjo, pasakodamas viską apie Džosliną, pradė- 
damas nuo to, kaip ji rengiasi, ir baigdamas jos plaukų spalva, Iesė 
turėjo sėdėti sukandusi dantis. Kas tai — dar viena konkurencijos 
su savo pusbroliu apraiška ar kas nors daugiau? 

Tesė padėjo priešais jį dubenį mėlynųjų kukurūzų traškučių. 

Lukas išėjo po kokio pusvalandžio, ir nuojauta Tesei pakuždėjo, 
kad palikęs Džosliną pas ją užsuks Ramzis — kad ir koks būtų metas. 

Dabar Tesė nusivalė nuo veido makiažą ir apžiūrėjo save nuogą 
keturis kartus didinančiame veidrodyje. Patenkinta, kad nepamatė 
nieko blogiau nei vakar, išsitepė drėkinamuoju kremu ir atsigulė į 
lovą. Kas per idiotas Ramzis! Kaip galinti priiminėti pas save vyrus, 
kad visas miestelis nesužinotų? Arba bent kitus vyrus nei tuodu, 
kurie apsilankė pas ją bute. Bet, kita vertus, šie buvo „šeimos“ dalis. 
Kartais Tesę apnikdavo jausmas, kad dirbanti mafijai. 

Gerai! — mąstė Tesė. — Tegul jie susitelkia į kurią nors kitą, 
o ne ją. Tergul skiria savo dėmesį tai Džoslinai ir nemato, ką veikia 
ji, Tesė. 

Migdydamasi Tesė dar pagalvojo, ar toji moteris, Džoslina, ži- 
nojo, kad josios pasimatymo partneris po to nuėjo pas ją? Ar žinojo, 
kad šiandien popiet čia apsilankė ir Lukas? 

Ji iš pykčio trankė kumščiu pagalvę. Džoslina paveldėjo namą, 
oji, Lesė, turi... Ka? Vis dar to nežinojo. 

Prieš pat užmingant jai toptelėjo — keksiukai krepšeliuose! 
Ar ką nors tokio nevykusio esate savo gyvenime girdėję? Galbūt ji 


ir Ramzis yra verti vienas kito. 


Po dešimties minučių, vos tik atvykusi į bažnyčią, Džoslina jau norėjo 
susimesti mantą į savąjį automobiliuką ir išsidanginti iš miestelio. 
Visi buvo tokie malonūs, bet ji girdėjo neišsakytus klausimus taip 
garsiai, lyg tie būtų rėkte išrėkiami. 

Regis, pats svarbiausiasis buvo: Ką ketinate daryti? Jie turėjo 
galvoje — jų brangiajam namui. Tartum bijotų, kad pirmadienį iš 
pat ryto pasirodys griovėjų brigada. 

Mažutė bažnyčia buvo sausakimša liaudies, kiekviena sėdima 
vieta užimta. Kai pastorius pakomentavo, kad Viešpats daro viską, 
jog Žmones sukviestų į bažnyčią, Džoslina iš paskutiniųjų stengėsi 
nenurausti, bet nepajėgė savęs kontroliuoti. Gerai žinojo: šiandien 
tiek daug Žmonių susirinko vien todėl, kad galėtų pamatyti ją. 

Ji užėmė vietą klaupte viduryje, į kairę nuo praėjimo, ir kai 
šalimais prisėdo Sara, kone ją apsikabino. 

— Nesijaudinkite, bus tik blogiau, — šnibžtelėjo Sara, kai pra- 
Moteris iš maisto produktų parduotuvės pamojo Sarai. 

— Jūsų mama, taip? 

— Atspėjote. Pasakiau jai, kad jeigu prie jūsų prisės ir paklaus, 
ką manote apie ekologiškus produktus, aš nupirksiu kokių nors 
insekticidų ir išpurkšiu jais jos daržą. 

— Kokia jūs žiauri. — Pamačiusi dar vieną pažįstamą moterį, 
Džoslina prisilenkė arčiau prie Saros. — Mačiau ją priebutyje su 
šluota. 

— Ji — Luko motina, ir dėl jūsų paruošė miegamąjį. 

— Maniau, tai padarė Ramzis, — nustebo Džosė. — Aš jam 
už tai net padėkojau. 

— Jis neprisėmė nuopelnų, a? — dygiai paklausė Sara. 

— Ne,buvo garbingas. Pasakė manąs, kad pasidarbavo moterys 
iš bažnyčios. Turėsiu jai padėkoti. 

— Ir Lukui. Jis užnešė viršun lovą ir čiužinius, taip pat padėjo 
jai viską sutvarkyti. 

Džoslina nebuvo tikra, kaip jaučiasi žinodama, kad tai Lukas 
paruošė jai lovą. 

— Nesuprantu, patinku aš Lukui ar jis manęs nekenčia, o gal 
tik naudojasi manimi kažkokiame žaidime su Ramziu. 

— Galbūt viskas kartu, — spėjo Sara ir linktelėjo į beužpildan- 
čius bažnyčią žmones. — Žinau, jam neramu, kad jūs nesirūpinsite 
namu. Miestui jūsų namas daug reiškia. Žmonės laiko jį tartum savo 
nuosavybe ir nerimauja, ką ketinate su juo daryti. 

— Tai yra, ar parduosiu jį plytoms? 

— Juk tikrai žinote, šitaip negalite pasielgti, ar ne? Net jeigu jį 
parduosite, pirmiausia turite pasiūlyti pirkti Nacionaliniam istorinių 
vietų registrui. 

Džoslina į tai norėjo replikuoti sarkastiškai, bet susilaikė. Nie- 
kas iš tų Žmonių jos nepažįsta, bet ji nuramino save, kad panelė Edi 
gerai ją pažinojo, todėl ir paliko namą. Džoslina nusprendė pakeisti 
temą. — Ar Iesė čia yra? 

— Tesė bažnyčioje? — Sara tyliai susijuokė. — Tokiu atveju 
veikiausiai nuo pastato nulėktų stogas. 

— Nežinau, ar noriu su ja susipažinti. 

— Ji kartais gali būti... kandi, manau, taip būtų galima api- 
būdinti. 

— Tikra kalė? — pasitikslino Džoslina, paskui pritildė balsą. — 
Turbūt ką tik prisikalbėjau — būsiu išmesta iš dangaus. 

— Kalbėjote apie medžioklinius šunis, ar ne? — plačiomis 
nekaltomis akimis paklausė Sara, priversdama Džosliną nusišypsoti. 
Suskambo muzika, ir ji išsiėmė giesmyną. 

Greta Džoslinos į klauptą įsmuko Ramzis. 

— Atleiskite, vos nepavėlavau. Kuris puslapis? 

Džoslina parodė ir tikėjosi, kad jis išsitrauks savo giesmyną, 
bet to nepadarė, tik prisislinko arčiau ir paėmė vieną pusę josios, 
ketindamas dalytis tuo pačiu. Ramzio balsas buvo malonus, o iš jo 
giedojimo buvo aišku, kad gerai žino žodžius. 

— Nuveikėte savo darbą? — sušnabždėjo ji, kai juodu vėl 
atsisėdo. 

— Beveik. 

— Jums padėjo Tesė? — paklausė Džosė, lyg jai būtų nesvarbu. 

— Ne dėl darbo. Kalbėjausi su ja apie jus. 

Šitaip nuginkluojamai pareiškęs, jisai sutelkė savo dėmesį į 
pastorių. 

Po pamaldų Džoslina liko atskirta nuo Saros ir Ramzio. Ją 
apspito marios žmonių ir jie visi troško ką nors pasakyti. 

Buvo pakviesta į daugybę pietų ir barbekiu, taip pat įstoti į klubus 
arba tik šiaip apsilankyti. Ant bažnyčios laiptų ją pasigavo trys moteriš- 
kės iš Viljamsbergo ir ėmė įkalbinėti prisidėti prie kažkokių komitetų, 
besirūpinančių istorinio paveldo išsaugojimu, kai Sara pakuždėjo: 

— Duokite man savo rankinuką. 

Nenuleisdama akių nuo tų moteriškių, Džosė pakišo savo mažą 
rankinuką Sarai. Po kelių minučių pasisukusi išvydo savo automo- 
bilyje Sarą, atvėrusią keleivio pusės dureles ir jai mojančią. 

— Atleiskite, bet turiu eiti, — atsiprašė Džoslina. — Tai svarbu, 
antraip ilgiau pasilikčiau. 

— Duosime jums savo vizitines korteles ir galėsite mums 
paskambinti, — pasakė viena moteris. 

Džosė pasiėmė tris vizitines korteles ir nuskubėjo šaligatviu, 
paskui per veją prie savo automobilio. 

— Greičiau užtrenkite dureles, — paliepė Sara, taip staigiai 
automobiliu raudama iš aikštelės į priekį, kad prasisukdami ratai 
pažėrė žvyro krušą. — Kitą mėnesį ketiname čia išasfaltuoti, — 
paaiškino ji. — Nugrandyti greideriu nebūtų tiek gerai. 

Džosė nusiėmė skrybėlaitę ir išsitraukė segtukus, leisdama 
plaukams laisvai nukristi apie kaklą. 

— Buvo sunku kentėti. Į žvėris zoologijos sode taip nespokso- 
ma, kaip spoksojo į mane. 

— Nieko nuostabaus: moterys turi sūnų, žmonėms reikia darbų, 
o labdaros renginiams — savanorių ir pinigų. Dėl jūsų — nedrau- 
džiamos medžioklės sezonas. 

— Ne, ne, — atsiduso Džosė, atlošdama galvą. — Pasakykite 
man, kad taip nėra. 

— Deja, yra. Jūs alkana? 

— Taip, — patvirtino Džosė. — Gal užvažiuojam į maisto 
produktų parduotuvę ir ko nors nusiperkame? Namie neturiu ko 
valgyti. Net neturiu keptuvės kam nors kepti. 

— Nemanau, kad maistas būtų problema, bent artimiausias 
kelias dienas. 

— Kaip suprasti? 

— Pamatysite, — mįslingai atsakė Sara, jau įsukdama į Edilino 
dvaro įvažą. — Ak, oho. 

— Ką? 

— Tesė. Jie ją pažadino. 

Įvažos viduryje stovėjo žavioji Tesė. Mobiliuoju telefonu pa- 
daryta nuotrauka jos atžvilgiu nebuvo teisinga. Aukšta ir graži, šiuo 
metu ji atrodė įpykusi. 

Sara pastatė įvažos pakraštyje Džosės automobilį, išlipo ir 
nuėjo prie Tesės. 

— Nejau buvo taip blogai? — paklausė jos. 

— Kuriuo laiku ji išvažiavo į bažnyčią? — Tesė kryptelėjo galva 
automobilyje tebesėdinčios Džoslinos pusėn. 

— Anksti, — atsakė Sara, nė nepaklaususi Džoslinos. 

Džosė išlipo iš automobilio ir priėjusi atsistojo greta Saros. Nė 

— Jie pradėjo eiti aštuntą, — niršo Tesė. — Žinojo, kad anos 
prakeiktos durys nerakinamos, bet nesugalvojo nieko geresnio, kaip 
tik daužyti į 2an0 duris, ir aš turėjau jiems pasakyti, kad durys neuž- 
rakintos. Po to palikau pagrindines duris plačiai atlapotas, bet jiems 
to buvo negana. Vis tiek baladojo į manąsias. — Tesė pasisuko ir 
pažvelgė į Džosliną. — Neįsivaizduoju, kad esate verta viso to bruz- 
desio. — Jos migdolinės akys susiaurėjo, o lūpos pašaipiai persikreipė. 

— Ojūs tikriausiai būsite Tesė, — tarė Džosė, prisiversdama 
nusišypsoti. — Aš... 

— Visi žino, kas jūs, — nukirto Tesė. — Čionai ir Viljamsberge 
žino, kas jūs tokia. Turtinga didelio namo savininkė. Aha, sakyčiau, 
esate visos apygardos sensacija. 

— Tese, prašau, — maldaujamu balsu ramino Sara. 

— Prašau, ką? — paklausė Tesė.— Vien todėl, kad ji prisisiurbė 
prie kažkokios senės ir gavo tos pinigus, aš turiu būti sekmadienio 
rytą prikelta iš lovos parūpinti jai maisto? 

— Tese, — meldė Sara. — Prašau, būk mandagi. Juk tu Džo- 
slinos dar nė nepažįsti. 

Tesė nužvelgė Džosę nuo galvos ligi kojų ir aiškiai rado joje 
trūkumų. 

— Dabar, kai esate tokia turtinga, galbūt pati galėtumėte pa- 
sirūpinti savimi? 

Saros akys išsiplėtė, bet ji tylėjo. Tesės pykčio pritvinkusi replika 
buvo daugiau, negu ji pajėgė tverti. 

Džosė šyptelėjo. 

— Jūs graži, bet aš — mandagi, todėl laimėjau prizą. Juk tuo 
pasakyta, ką žmonės labiau vertina, ar ne? 

Mirksnį abi, Sara ir Tesė, spogino į ją akis. 

— Jau viską pasakėte? — ramiai paklausė Džosė. — Ką gi, 
jums praverstų pagalvoti. Viena senutė paliko man pinigų ir namą, 
taigi turbūt padariau ką nors bloga, kad jų nusipelniau. Galėtumėte 
daug iš to pasimokyti. Ar negalite? 

Atrodė, kad Sara tuoj tuoj nualps nuo to, ką išgirdo. Kas bus, 
jeigu moterys puls viena kitą? Ko gero, jai teks jas skirti, kai pradės 
rauti viena kitai plaukus ir draskytis? 

Tesė metė į Džosliną susidomėjus; žvilgsnį. 

— Kur jūs išmokote šitaip duoti grąžos? 

— Jos seserys... — buvo bepradedanti aiškinti Sara, bet Džosė 
iškėlė ranką parodydama nutilti. 

— Klausausi, mokausi, — atsakė Džosė, paskui pažvelgė į Sarą, 
ignoruodama Tesę. — Apie ką jūs kalbėjote, kai paminėjote maistą? 

— Visi mieste norėjo jus pasveikinti, tad atgabeno maisto, — 
paaiškino Sara, tartum visur egzistuotų toks paprotys. Teta Marta — 
tai yra Ramzio motina — pasakė žmonėms, kad pirmą dieną, atseit 
vakar, laikytųsi atokiai, užtat jie užgriuvo šįryt. Bet prieš bažnyčią 
jūsų čia nebuvo. 

— Aš buvau... — Džoslina nutilo. Neketino įvesti įpročio pa- 
sakotis žmonėms, ką kiekvieną dienos minutę veikė. — Ne, nebuvau 
čia. Anksti išvažiavau. 

— Todėl jie ir beldė į mano duris paprašyti manęs leidimo įeiti 
į „didįjį namą“, — paaiškino Tesė, dar kartą nužvelgdama Džosliną 
nuo kojų ligi galvos ir vėl žemyn, tartum stebėtųsi, kas tokia ji esanti. 

— Einam, — paragino Sara, — pažiūrėsime, ką jie jums pa- 
liko. — Kai Tesė liko stovėti įvažoje, Sara atsisuko į ją: — Tu eini? 

Džoslina pažvelgė į saulės nutviekstą Tesę spindinčiais pasakiš- 
kai rausvai auksaspalviais plaukais ir jai kilo pagunda pasakyti, kad 
ir liktų lauke. Tesė pernelyg priminė Džoslinai „netikrųjų“ pasaulį. 

— Eime, — pakvietė ji. — Galbūt mudvi su Sara vėliau galė- 
sime užsiimti jūsų plaukų šaknimis. 

— Jie natūralūs, — nė nepagalvojusi pasakė Tesė. 

— Tokie ir manieji, — atšovė Džosė. 

— Na, manieji — ne, — įsiterpė Sara. — Jeigu judvi ketinate 
draskytis kaip katės, reiks paskambinti keliems pusbroliams, kad 
atvažiuotų stebėti. Jie niekada man neatleis, jeigu to nepamatys. 

Džosė žingtelėjo atgal, leisdama Tesei suprasti, kad ši esanti 
jos name pageidaujama. Teks gerokai pasistengti, kad pamėgčiau šią 
moterį, pagalvojo ji ir ilgesingai pažvelgė į Sarą. Kodėl ir kitame fly- 
gelyje negalėtų gyventi tokia pati kaip Sara? Nors, geriau pagalvojus, 
galbūt jai pavyktų surasti Tesei būstą kur nors kitur. Tarkim, vyrų 
persirengiamajame prie futbolo aikštės. Iš pažiūros, jai tikriausiai 
tai patiktų! 

Džoslina nebuvo pasirengusi tam, ką išvydo virtuvėje. Stalas ir 
spintelių viršūs buvo nukloti bene šimtu visokių dėžučių su maistu. 

Sara atidarė šaldytuvą. Viduje buvo dar daugiau lėkščių ir į 
foliją įvyniotų paketėlių. 

Dengti indai su troškiniais, įvairiai paruošta vištiena, kumpis, 
pintinės, pilnos visokių gardžių kepinių — keksų, pyragų — ir mai- 
šeliai su ankstyvosiomis gėrybėmis iš nuosavų daržų. 

— Aš nepajėgsiu viso to suvalgyti, — su pagarbiu bauguliu nuo 
tokios maisto gausybės sukuždėjo Džoslina. 

Stovėdama nuošaly Tesė stebėjo Džosliną ir Sarą sukinėjantis 
aplink stalą ir spinteles. Atrodė, abiem neatėjo į galvą nė viena mintis, 
ką reikės daryti su tiek daug galinčio sugesti maisto. Tokia padėtis Te- 
sei priminė MOV kontorą. Kone pusę laiko tie vyrai visai nenutuok- 
davo, ko toliau reikėtų imtis. Bet visą savo gyvenimą Tesė sugebėdavo 
„matyti“, kas esamomis aplinkybėmis turi būti padaryta. Teisininkai 
sakydavo, kad ji turinti tikrą įgimtą dovaną, retą-tam talentą. 

Sara liovėsi vaikščiojusi aplinkui ir pažvelgė į Tesę. 

— K3 mums daryti? 

Džoslina nepažvelgė, bet pamanė, kad klausimas skirtas jai, nes 
esanti namo šeimininkė. 

— Rytoj pasimatysiu su Ramziu ir galbūt, jeigu gausiu bent kiek 
pinigų, nuvažiuosiu nupirkti šaldytuvą ir... — Ji nutilo pamačiusi, 
kad Sara klausiamai žiūri į Tesę. 

— Turite kokių kitų minčių? — Ji nepajėgė savo balse paslėpti 
priešiškumo. Nejau visada teks kovoti su šia moterimi? 

— Siūlyčiau suvalgyti, kiek norėsime, o paskui sukrauti viską, 
kiek tilps, į automobilį ir išdalyti. Jums teks pasilikti lėkštes ir maisto 
indelius, nes moterys norės juos atgauti, bet mes galime išdalyti 
maistą ir aš žinau, kur jį nuvežti. — Ji pažvelgė į Džosę. — Tai yra, 
jeigu jums neskaudės širdies su tuo viskuo skirtis. 

Sara žvelgė į Džosę laukdama, kad ši nuspręstų. 

— Sutinku, — pasakė Džoslina. — Ta mintis man labai patinka. 

Tebežvelgdama į Sarą, ji atidarė spintelę, iš kurios Lukas vakar 
vakare pasiėmė lėkštę. Spintelė buvo tuščia. Džoslina žinojo, kad 
lėkštė indaplovėje, bet joms reikėjo daugiau lėkščių. 

— (Gal kuri nors iš jūsų žinote, ar aš turiu kokių lėkščių? 

— Lukas lauke, jis žino, — pasakė Tesė. 

— Pakviesti jį ir klausytis apie Ramzj? — paklausė Džoslina. 

— Jūs greitai pagaunate, — pastebėjo Tesė, iš balso šiek tiek 
nustebusi. 

— Balsuoju, kad nieko nekviestume. Puotaukime vienos. Tik 
moterys, — pasiūlė Sara, atidarė spintelę ant sienos kitapus virtuvės 
ir išėmė tris lėkštes. — Nedaug jų likę, viską išpardavė Bertrandas. 
Mano mama nupirko iš jo nuostabų Vedžvudo servizą. 

— Ji padovanos jį tau, kai tekėsi, — pridūrė Tesė. 

Džoslina susidomėjusi pažvelgė į Sarą. 

— O kur man susirasti jaunikį? — paklausė Sara. — Niekada 
nepalieku šio miestelio, nebent kai išvažiuoju pristatyti kokiai nors 
moteriai suknelę. 

— Gal jos turi sūnų? — paklausė Džoslina. 

— Ne tokių, kokių aš norėčiau. 


112 Jude Deveraux 


— Sara miestelyje žinoma kaip išrankiausia valstijos mergi- 
na, — įsiterpė Tesė. — Tik pažiūrėkite į ją — tikra vyrų svajonė. 
Graži ir nekalta. 

— Kažin ar taip, — gynėsi Sara. 

— Svarbiausia — kaip atrodo pakuotė, — toliau varė Tesė, 
prisikraudama pilną lėkštę valgio. — Tu atrodai nekalta, o aš — kaip 
viską dariusi. 

— Ir su visais, — pridūrė Džosė, prisikraudama lėkštę. — At- 
leiskite, aš tik sutikau su jumis. O ką pasakysite apie mane? Neturiu 
nė vieno iš tų dalykų. Tad kokia atrodau? 

— Kaip žmona, — pasakė Tesė. — Atrodote kaip žmona ir 
motina. Tad kaip čia yra, kad neturite vyro ir trijų vaikučių? 

— Tese... — perspėjamai sudraudė Sara. 

— Užtat turėjau kitų atsakomybių, — pasakė Džosė, padaryda- 
ma vietos prie stalo ir atsisėsdama. — Negalėjau daug nutolti nuo... 
to, kas dėjosi mano gyvenime. 

— Nuo tos senės, — metė Sara. 

Džoslina gūžtelėjo pečiais, bet nutylėjo. Nenorėjo pasakyti šiai 
moteriai apie savo gyvenimą daugiau, negu ji jau žinojo. 

Visos trys susėdo apie nukrautą maistu stalą ir kurį laiką ne- 
sikalbėjo. 

— Girdėjau, jūs kepate keksiukus krepšeliuose, — pagaliau vėl 
prašneko Tesė ir tai nuskambėjo nelyginant kaltinimas — ir dargi 
atsainus. 

Džosė pažvelgė į Sarą. 

— Ji tik su manimi taip kalba ar su visais — pritvinkusi pa- 
giežos? 

— Tokia jau yra, — pasakė Sara ir pažvelgė į Tesę. — Atleisk, 
bet tai tiesa. Paprastai, Iese, tu pataupai savo piktus išpuolius vyrams, 
pas kuriuos dirbi, tad kas tave verčia taip kalbėtis su Džoslina? 

Tesė tik apsidairė po virtuvę. 

— A, — pratarė Sara. 

— Ką tai reiškia? — paklausė Džosė. — Gal ką nors praleidau? 

— Jūs paveldėjote šį namą. Paveldėjote... Kiek, Tese? Milijonus? 

— Man neleidžiama prasitarti. 

Abi moterys nemirksėdamos žvelgė į ją ir laukė. 

Tesė gūžtelėjo pečiais ir atsikando vištos kulšies. 

— Pasakysite Ramziui, kad jums atskleidžiau, ir aš sudeginsiu 
šį namą su jumis viduje. 

— Man skamba teisingai, — linktelėjo Džoslina. 

— Pinigai pririšti prie namo. Jeigu jūs liekate čia, valdysite viską, 
bet jeigu išvyksite, ir namas, ir pinigai atiteks kažkokiam fondui. 

— Didžioji nuodėme, — nusistebėjo Džosė. — Jeigu aš iš- 
vyksiu, į Ediliną atsikraustys pašaliečiai. Kaip miestelio gyventojai 
tą pakęstų? 

— Jie privalo daugintis su pašaliečiais, — paaiškino Iesė. — 
Kad pajvairintų savo genofondą. 

— Liaukitės, — pareiškė Sara. — Man teks jums įrodyti, kad 
Edilinas — labai maloni vieta gyventi. 

— Taip, kai Viljamsberge pastatė tą prekybos centrą, — pa- 
tikslino Iesė. 

— Prekybos centrą? — paklausė Džosė. — Kodėl niekas man 
nesuteikė tokios svarbios informacijos? 

— Todėl, kad šiame užkampio miestelyje visą laiką leidote su 
gražiausiais jo vyrais. 

— Miau, — ištarė Sara. 

— Tu tik pavydi, nes mudviem galima turėti čionykščius vyrus, 
o tau — ne. Jie visi tau giminės. 

— O kas tarp judviejų su Ramziu? — Tesės paklausė Džosė. — 
Mačiau jūsų su raudona suknele nuotrauką. 

Tesė šyptelėjo. 

— Tai bent buvo dienelė! Buvau geriausios savo gyvenime 
formos, o tas pajacas man pasako, kad privalėčiau rengtis santūriau. 
Nejaugi jis manė, kad nežinojau, jog visi tie vyrai sekioja akimis 


14 Jude) Deveraux 


kiekvieną mano žingsnį? Jeigu pradėčiau nešioti sukneles, jie visi 
imtų mėgdžioti Džoną Kendį". 

Džoslina klausiamai pažvelgė į ją. 

— Taikydavosi numesti ką nors ant grindų, o kai lenkdavosi 
pakelti, mėgindavo pažvelgti man po suknele. 

— Manau, jūs perdedate, — pasakė Džosė. — Tikrai jie ne- 
būtų... 

— Galbūt ir ne, bet jie nuolat apie tai mąstė. O to net ir man 
per daug. 

— Ką gi, vyrai lieka vyrais. Juk jūs iš tiesų jiems šį tą parody- 
davote. 

Tesė gūžtelėjo pečiais. 

— Galbūt. Bet už tai sumokėjau kainą — mano fotografijos 
buvo siuntinėjamos visur per internetą. O Kenas norėjo įdėti mano 
nuotrauką į bukletą apie mūsų kontorą, bet žmona jam neleido. 

— O iš kur jo žmona? — pasidomėjo Džoslina. 

— Iš Masačusetso, — kaipmat atsakė Tesė. — Pristatyta pagal 
užsakymą paštu. 

— Jūs abi blogos, — prikišo Sara. — Pamanytum, kad ne- 
mėgstate šio miestelio. 

— Ką aš žinau? — atsakė Džoslina. — Tik visai neseniai čia at- 
vykau. Kol kas vienas advokatas man surengė labai romantiškas vaišes 
ant grindų, bet vos po pusantros valandos išėjo. Be to, turiu paniurėlį 
sodininką, kuris mėgsta netikėtai pasirodyti ir versti mane jį maitinti. 

— Lukas, — vienu balsu ištarė Sara ir Tesė. 

— Kas jam negerai? 

Tesė ir Džosė pažvelgė į Sarą. 

— Nežiūrėkite į mane. Nežinau. Taip, aš, galima sakyti, kartu 
su juo užaugau, bet jis keleriais metais vyresnis už mane, tad nie- 
kada gerai jo nepažinojau. Stambios vidurinės mokyklos sporto 


* John Candy (1950—1994) — kanadiečių aktorius, komikas. 

superžvaigždės ne itin kreipia dėmesį į mažas pusseseres pradinėje 
mokykloje. Baigęs vidurinę, jis išvyko iš miestelio ir... — ji nebaigė, 
gūžtelėdama pečiais. 

— Ir pradėjo svetimų vejų pjovėjo karjerą. Jis atrodo protingas, 
tai kodėl nesusiranda tinkamo darbo? — paklausė Džosė. 

Sara tylėjo nuleidusi galvą. 

— Kodėl jūs esate tik dėstytojo asistentė, o dabar neturite nė 
tokio darbo? — paklausė Tesė. — Jeigu panelė Edi nebūtų palikusi 
jums turto, kur šiuo metu būtumėte? 

— Ar tai tikrai didelis turtas? — savo ruožtu paklausė Džosė, 
išsisukdama nuo atsakymo. 

— Manau, tai geras klausimas, — pritarė Sara, žvelgdama 
į Džosę. — Ką jūs veikfumėte, jeigu jūsų gyvenime nebūtų buvę 
panelės Edi? 

— Iš tikrųjų visiškai nenumanau, — prisipažino Džosė. — Ir 
galiu jums pasakyti, kad daug apie tai mąsčiau. 

— O tu, Tese? — paklausė Sara. — Dirbi pas MOV, bet nė 
vieno iš jų negali pakęsti, tad ką tu norėtum veikti? 

— Prisitrinti prie turtingos senės, kad ta paskui paliktų man 
milijonus. 

— Tai negarbinga, — pasakė Sara. — Tu turėtum... 

— Ne, tegul kalba, — pertraukė ją Džoslina. — Gerai, jeigu 
jums paliktų didelį seną namą ir turtą, ką visą dieną veiktumėte? 
Taptumėte ledi, nuolatos rengianti ir lankanti priešpiečius? 

— Viešpatie, ne! Nuo to išprotėčiau. Aš... 

— Ką darytumėte? — paklausė Džoslina. — Norėčiau išgirsti 
jūsų mintis. 

— Nežinau. Gal pradėčiau nuosavą verslą? — atsakė Tesė. 

— Kokį verslą? — pasidomėjo Sara. 

Džoslina klausiamai pažvelgė į Sarą. 

— Jūs turite mėgstamą užsiėmimą, ar ne? Girdžiu tai iš jūsų 


balso. 

Tesė pasiėmė alyvuogę ir iščiulpė šios paprikos įdarą. 

— Ar matėte, kokius drabužius ji modeliuoja? 

— Jūs man nepasakėte, kad modeliuojate drabužius, — šiek 
tiek įsižeidusiu tonu papriekaištavo Džosė. 

— Mudvi tik vieną sykį kalbėjomės. Negalėjau jums visko 
papasakoti. 

— Suknelių parduotuvė būtų geras verslas, — susimąsčiusi 
svarstė Džosė. — Nebloga mintis. O kaip jums atrodo, Tese? 

— Nežiūrėkite į mane. Neturiu kūrybinės gyslelės. Užtat su- 
gebu dirbti su skaičiais ir organizuoti darbą. 

— Tikriausiai tikusi ir su vyrais, — pastebėjo Džosė. — Štai 
kodėl tiek daug jų jus lanko. 

— Nejaugi? — paklausė Tesė, lyg niekada anksčiau nebūtų 
apie tai pagalvojusi. 

— Tese, — tarė Sara, — neišsisukinėk. — Ir Ramzis, ir Lukas 
vakar pas tave apsilankė. 

— Ir iš kur galėtum žinoti? Jie tau pasipasakojo, taip? Tai ką 
gi Ramzis papasakojo apie mane? 

— Nieko. Lukas man papasakojo, — atsakė Sara. 

— O kada jį matei? 

— Šįryt. Jis kasė žemę. Nori užveisti aromatinių žolelių lysvę, 
bet dabar prieš ką nors darydamas turi gauti savininkės sutikimą. 

— Ir man jis apie tai sakė, — patvirtino Tesė. 

Abi moterys pažvelgė į Džosliną, tartum būtų laukusios at- 
sakymo. 

— Jis gali sode užveisti ką nori, — gūžtelėjo pečiais Džosli- 
na. — Kas man rūpi? 

— Už šį namą dabar atsakinga jūs, — pabrėžė Tesė. — Esate 
įsipareigojusi miestelio gyventojams, valstijai ir užvis labiausiai savo 
šaliai gerbti ilgą jos istoriją ir branginti tai, kas svarbu amerikiečiams. 
Jūs turėtumėte... 


Džosė metė į ją duonos gabalėlį ir visos nusijuokė. 


— Sveiki! — šūktelėjo Džoslina Lukui, kai šis iškėlęs kastuvą nu- 
sviedė į krūvą žemes. Jis žvilgtelėjo į ją, bet nieko neatsakė. — Ir ką 
gi tai reiškia? Nesikalbate su manimi? 

— Kalbu, kai turiu ką pasakyti. — Jis pakėlė didelį maišą mulčio 
ir įmetė į savo pikapo galą. 

Džoslina pagalvojo, kad Lukas turbūt nori likti vienas, bet 
nenuėjo. Buvo vėlyva sekmadienio popietė ir ji jautėsi išsisėmusi 
nuo visko, kas įvyko per pastarąsias dvi dienas. 

— Ar matėte mano virtuvėje maisto? 

— Nebuvau jūsų name nuo tada, kai vakar vakare mane išgrū- 
dote. Ir netikrinau nei jokių durų, nei langų. 

— Dėkui, kad nepasakėte Sarai, jog mudu vakar vėlai vakare 
buvome name vienudu. Žinau, sakėte jai, kad nuėjote pas Tesę, bet 
apie mane nepapasakojote. 

— Taigi Tesei įgyti prastą reputaciją nieko tokio, o jums — ne? 

— Manau, Iesė gali stovėti nejudėdama ir nieko neveikti, bet 
vis tiek įgis prastą reputaciją. Vien pažiūrėjus į ją kyla gašlios mintys. 

Lukas skubiai nusisuko, bet ji suspėjo pamatyti jo šypseną. 

— Pagavau! Jeigu galite šypsotis iš mano juokų, vadinasi, nesate 
itin supykęs ant manęs. 

— Matėte bažnyčioje Ramsą? 

— Sėdėjo greta manęs, prašė už jo tekėti ir aš sutikau. 

— Sveikinu. Iš judviejų bus puiki pora. Kitais metais tuo pat 
laiku norėsite kalbėti vien apie užuolaidas. 

— Jeigu gebate pramatyti ateitį, gal pasakytumėte, ką turiu 
daryti? 

Lukas vėl įniko kasti. 

— Ką turite galvoje sakydama „daryti“? 

Džosė apsidairė, kur galėtų atsisėsti, ir nepamačiusi tokios 
vietos atsisėdo ant žolės. 

— Panelė Edi... — pradėjo ji. 

— Kas apie ją? 

— Ji buvo labai svarbus žmogus mano gyvenime. 

— Mes visi savo gyvenime turime svarbių žmonių. 

— Taip? Taigi kas svarbus jums? 

Lukas sulaikė iškėlęs kastuvu krūvą žemių. 

— Kaip įprasta: tėvai, draugai, giminės. Kol buvo gyvas, man 
buvo labai svarbus senelis. 

— Dabar jis nebesvarbus? — tyliai paklausė Džosė. 

Lukas šyptelėjo. 

— Kartais pagalvoju, kad jis man svarbesnis dabar nei tuomet, 
kai augau. Aš buvau šiek tiek... Na, tik sakykime, kaip vaikas aš 
buvau šiek tiek užsispyręs. 

— Aviniškai užsispyręs, viskas turėdavo būti pagal jus, antraip 
nieko nedarydavote? 

— Jūs pirmoje klasėje buvote mano mokytoja? Ta, kuri pusei 
dienos statydavo mane į kampą? 

— Ne,bet esu jos pusėje, — pasakė Džosė. — Taigi, ką norėjote 
pasakyti apie savo senelį? 

— Jis buvo vienišas žmogus, viską mėgdavo daryti pats, ir aš į jį. 

— Jeigu šitaip leidžiate man suprasti, kad eičiau šalin ir palik- 
čiau jus vieną, tai aš neisiu. Tas namas per didelis, per tuščias ir per... 
Šiaip ar taip, čia malonu. Papasakokite apie savo gyvenimą. 

— Kad nėra ką pasakoti. Mano senelis ir aš buvome panašūs. 
Jis mėgo būti vienas, tą mėgstu ir aš. Tad mudu dažnai būdavome 
vieni drauge. 

— Vieni drauge. Tai puikiai apibūdina mano ir panelės Edi 
santykius. Vaikai mokykloje laikė mane kvaiša, kad tiek laiko leidžiu 
su sene randuotomis kojomis. Bendraklasiai prasimanydavo visokių 
istorijų, kaip jos kojos tapo tokios. Jie... 

— Kas atsitiko jos kojoms? — paklausė Lukas. 

— Antrasis pasaulinis karas. Ji važiavo automobilyje, viename iš 
tų,į kuriuos patakė bomba. Sprogo toje pusėje, kur sėdėjo panelė Edi, 
ir ji buvo... — Džosė užsikirto. — Ir ji buvo apdeginta. Žemiau kelių 
iš kojų mažai kas liko. — Ji gūžtelėjo pečiais. — Niekas nemanė, kad 
ji išgyvens. Ją kilnojo iš vienos ligoninės į kitą, laukdami, kol numirs, 
tačiau to neįvyko. Vien valios pastangomis ji ne tik liko gyva, bet ir 
vėl vaikščiojo, o po karo stojo dirbti pas vieną daktarą. Juodu kartu 
keliavo po pasaulį. Kai sugrįžo į tėvynę, jis dažnai ją lankydavo, ir 
buvo puikus pasakotojas. Aš ištisas valandas jo klausydavausi. 

Ji nutilo ir trumpam susimąstė, paskui tęsė: 

— Panelė Edi man pasakodavo apie daktarą Brenerį, taip pat 
mačiau begalę jo nuotraukų, tad man visada kildavo apie juos ro- 
mantiškų minčių. Žinojau, kad jis buvo vedęs, dviejų dukterų tėvas, 
bet vis tiek manydavau, kad tarp jųdviejų būta kažkokios didelės, 
neišsipildžiusios meilės. Bet kai tik jį pamačiau, jau po penkių mi- 
nučių žinojau — tarp jų nebuvo nieko panašaus, ką aš maniau. Abu 
buvo lyg gerai sutepta mašina: jisai suprasdavo, kad jai gelia kojas, 
ir nesiliaudavo kalbėjęs, tuo pat metu nuvesdavo ją ant kanapos, 
paguldydavo, užklodavo ir atnešdavo puodelį arbatos. O ji buvo tokia 
pat švelni jam. Galų gale jo širdis nusilpo, ir ji prižiūrėdavo, kad jis 
laiku gertų vaistus, ir visaip kitaip rūpindavosi. 

Džoslina vėl nutilo, stengdamasi sutramdyti emocijas. 

— Bet mano bendraklasiams visa tai nerūpėjo. Jiems tik atrodė 
jos kojos „juokingos“. Ji net vasarą nešiodavo storas juodas kojines, 

bet ir tos nepaslėpdavo randų. Kai labiau paseno, vaikščiodavo pa- 
siramsčiuodama dviem lazdomis. 

Lukas liovėsi kasęs ir įdėmiai pažvelgė į ją. 

— Kodėl taip žiūrite? 

— Jūs pasirinkote tą mažą koledžą ir pradėjote dirbti dėstytojo 
asistente, kad galėtumėte būti arti jos, taip? 

— Ne, man patiko ta mokykla ir patiko darbas. Aš tai pada- 
riau... — Džoslina užsikirto, nes jis vis nenuleido nuo jos akių. — 
Taip, tikrai, padariau tai dėl jos, bet jai to nepasakiau. 

— Ir, spėju, ji nežinojo. Buvo per kvaila, kad pati suprastų, a? 

Džoslina trumpai susijuokė. 

— Ji veikiausiai žinojo, bet mudvi apie tai nekalbėdavome. 
Manau, kai esi panelės Edi amžiaus, žinai, kad ateis laikas po to... 
Po to, kai tavo mylimų žmonių nebelikę, turi laiko elgtis kaip nori, 
pavyzdžiui, mokytis toliau ir net gauti gerą darbą. — Ji pažvelgė į 
namą tolėliau ir pagalvojo apie jame gyvenusius panelės Edi pro- 
tėvius. Mintyse netgi bemaž regėjo panelę Edi, dar mažą mergytę, 
išbėgančią pro užpakalines duris į sodą. 

— Taigi gavote iš jos, ko norėjote, tiesa? Ji paliko jums šį namą 
ir daugybę pinigų. 

— Buvau prie jos me todėl, kad norėjau 44 n0rs gauti! — pyk- 
telėjo Džoslina ir atsistojo nuo žolės. — Buvau drauge, nes ją >2y- 
/ėjau. Galbūt jūs to nesuprantate, bet aš... — Ji piktai sužioravo į jį 
akimis. — Kodėl taip šypsotės? 

— Tik nereikia ašarų. 

Prireikė kelių sekundžių Džoslinai nusiraminti, bet paskui jai 
paaiškėjo, ką jis padarė. 

— Pasalūnas! 

— Antras mano vardas. 

Ji vėl atsisėdo ir kurį laiką stebėjo jį dirbant. Regis, nuo didelio 
stačiakampio ploto jau pašalino visą žolę, sudėjo velėną į kupetą ir 


dabar kasėsi į pliką žemę. 

— Ką čia darote? 

— Tai vadinama „dvigubu kasimu“, bet apskritai ketinu už- 
veisti aromatinių žolelių lysvę. Aš jūsų apie tai paklausiau, bet nieko 
nepasakėte, tad ėmiausi darbo. Jeigu nepareiškėte savo nuomonės, 
neturėsite balso ir dėl to, kaip viskas atrodys. 

— Jūs nė žodžiu man neužsiminėte apie aromatines žoleles. 
Vakar vakarą kalbėjote apie Ramzį ir... palaukite, taip, apie Ramzį, 
bet nėsyk neišgirdau iš jūsų žodžių aromatinės žolelės. Kiek man 
žinoma, jūs apie tokį dalyką nieko nenutuokiate. 

— Man sakote, kad visą dieną praleidote su Sara ir Tese, o jos 
taip ir neperdavė jums mano žinios? 

— Žinios? — paklausė Džoslina. — Jos pasakė, kad jūs joms 
kalbėjote norįs užveisti aromatinių žolelių lysvę. Visai nemaniau, 
kad tai buvo žinia, siunčiama man. 

— Kieno kito dar turėčiau klausti leidimo? Tai jūsų nuosavybė. 

— Tikrai? — nustebo Džosė. — Jūs kasate mano sodą, o aš 
net neturiu balso pareikšti dėl to savo nuomonės, taigi kas čia šei- 
mininkas? 

— Gerai, — tarė Lukas ir įbedė į žemę kastuvą, paskui ant jo 
pasirėmė. — Taigi pritariate ar ne sumanymui atkurti aštuoniolikto 
šimtmečio aromatinių žolelių lysvę, kaip aš planavau? Galbūt labiau 
pageidautumėte ko nors iš karalienės Viktorijos epochos? Arba ko 
nors tokio su chromo ir stiklo fontanu viduryje? Puikiai pritiktų 
prie namo. Tik pasakykite, ir aš tikrai įrengsiu. Esu tik sodininkas, 
ir vykdysiu viską, ką palieps dvaro šeimininkė. 

Džoslina išsižiojo mesti kandžią repliką, bet tokios nesugalvojo. 

— Perduokite savo mamai mano padėką už viską, ką padarė 
mano miegamajame. 

— Perduosiu, — pažadėjo Lukas ir gavo nusisukti, kad paslėptų 
šypseną. 

— Ir dėkui jums, kad užnešėte ten lovą. 

— Visada pasirengęs jums tarnauti, — atsakė jis. 

Kurį laiką abu tylėjo. Džoslina stebėjo jį. Raumenys judėjo po 
aptemptais trumparankoviais marškinėliais, džinsai buvo ankštai 
prigludę prie tvirtų jo šlaunų. Sudėjimas žmogaus, įpratusio dirbti 
lauke, ir tai aiškiai matėsi. 

Ji prisivertė atitraukti nuo jo akis. 

— Jūs žinote, ką aš, Sara ir Tesė šiandien veikėme? 

— Iš jūsų, merginų, juoko, spėju, kad rūkėte kokią žolelę ir 
vaišinotės šokoladu. 

— Manote, Saros mama savo maisto produktų parduotuvėje 
prekiauja žole? 

— Jeigu ir taip, galite būti tikra, kad tai ekologiška. 

Džosė nusišypsojo. 

— Kai tiek prisivalgėme, kad vos pajėgėme judėti, supakavome 
visą likusį maistą ir nuvežėme į porą bažnyčių... nežinau, kur mes bu- 
vome, bet Tesė mus ten vežė šešiasdešimt mylių per valandą greičiu, 
o paskui nukrovėme maistu stalus. Buvo gana miela. Papasakokite 
man apie Tesę. 

Lukas prunkštelėjo. 

— Galiu jums papasakoti, ką žinau apie Tesę vienu žodžiu: 
nieko. 

— Bet Sara pasakė, kad vakar pas ją apsilankėte. 

— „Apsilankiau“ ir pas jus, bet tai nereiškia, kad gerai jus 
pažįstu. Laikau jos šaldytuve alų ir užeinu, kai noriu apie ką nors 
pasikalbėti. 

— Apie sodus? 

— Apie sodus ji išmano mažiau už jus. Paprastai su ja kalbuosi 
apie Ramgzį. 

— Na, taip, — linktelėjo ji. — Apie Ramgį. 

Jis veriamai ją nužvelgė. 

— Privalote žinoti: kad ir ką ateityje darysite su mano pusbroliu, 
turėsite juo dalytis su Tese. 

— Kontoroje, — mestelėjo Džosė. 

— Ne, visur. Ramsas... — Lukas atsainiai numojo ranka. — 
Nekalbėsiu apie Ramzį ir Tesę. Pati jų paklauskite. Ar atėjote čia 
išgirsti iš manęs vietinių paskalų? 

— Norėjau pamatyti, ką veikiate 72220 sode. 

Lukas skėstelėjo rankomis. 

— Viskas priešais jūsų akis. 

— Taigi kodėl aromatinių žolelių lysvė? 

— O kodėl ne? 

Džoslina atsiduso. 

— Jūsų pokalbio įgūdžių stoka atsirado dėl to, kad vaikystėje 
buvote vienišius, ar todėl, kad nesugebėjimas atsakyti į klausimą 
atitolina nuo jūsų Žmones? 

— Turbūt šiek tiek ir viena, ir kita. Ką Sara jums kalbėjo apie 
mane? 

— Kodėl manote, kad jos klausinėjau apie jus? 

Jis kilstelėjo antakį. 

— Taigi gal ir klausinėjau. Ji pasakė, kad esate už ją daug daug 
vyresnis, kad vidurinėje mokykloje sportavote ir kad nieko daugiau 
apie jus nežinanti. 

— Iš tiesų myliu tą merginą, — nusišiepė Lukas. 

— Vadinasi, ji melavo? 

— Vengė ką nors pasakoti. Taigi kokių augalų norite čia turėti? 

— Žolelių, — greitai atsakė Džoslina. 

— Aš jau dėl to klausiau. 

— Nežinau, — prisipažino ji. — Manau, tokių, kad tiktų prie 
picos ir spagečių. 

— Jos tos pačios. Kokių dar? 

— Prie... — Ji kilstelėjo galvą. — Žinau. Norių levandų. 

— Kokios rūšies? 

— Ar būtų išmintinga pasakyti, kad noriu tokių levandų, kurias 
būtų galima valgyti? 

— Visiškai išmintinga, — pagyrė Lukas. Atrodė, buvo ja paten- 

kintas. — In/ermedia paprastai laikoma geriausia maistui. Ji geriau 
žinoma kaip Provanso levanda. 

— Skamba nuostabiai. Galite tokių užveisti darželyje? 

— Žiūrint, kiek jų ketinate valgyti. 

— Kad nežinau... — sudvejojo ji. 

— Norite po jas ganyti ėriukus, kad mėsa būtų gardesnė, ar 
ketinate iškepti kelis tuzinus pyragaičių? — nekantriai paklausė. 

Ji prisimerkė. 

— Noriu padaryti jūsų pavidalo vudu lėlę ir persmeigti ją 
levandų smeigtukais. 

Jis nusijuokė. 

— Eime, parodysiu, kur galima pasodinti levandų. — Lukas 
padėjo ant žemės kastuvą, išsiėmė iš pikapo kėbulo rankšluostį ir 
nusišluostė suprakaitavusį veidą. 

— Aš visai dar nemačiau bent kiek sodo, — prisipažino ji, 
žvelgdama pro didžiulius medžius. 

— Buvote pernelyg užsiėmusi... 

— Tik nesakykite to! — paliepė Džosė. 

— Ko? — su perdėtu nekaltumu paklausė Lukas. 

— Kad buvau pernelyg užsiėmusi su Ramziu. 

— Ketinau pasakyti, kad buvote pernelyg užsiėmusi pažinti 
žmones, su kuriais daug laiko leisite sode, bet jeigu jūsų mintys kryps- 
ta į Ramzį ir ties juo apsistoja, kas aš toks, jog jums prieštaraučiau? 

— Jūs gebate būti tikras nenaudėlis, ar žinote? 

— Dar niekad jokia mergina manęs taip nepavadino. Mano 
motina — taip, pusbroliai — dažnai, taip pat ir kai kurie dėdės, bet 
merginos niekada nesako, kad esu nenaudėlis. 

— Ak, pasigailėkit manęs, — paprašė Džoslina, bet šypsojo- 
si. — Jūsų veidas purvinas. 

— Aha, tai nuvalykite. 


Jis pasilenkė prie jos, veidu arti prisikišdamas prie josios. Džos- 

lina lengvai delnu perbraukė jo skruostą, bet purvas nenukrito. Ji 
perbraukė stipriau. 

— Ar tos žemės prilipusios? 

— Nusivilkite marškinius ir patrinkite smarkiau, — nė nešyp- 
telėjęs pasiūlė jis. 

Džosė papurtė galvą ir žengtelėjo atbula. 

— Pats nusivalykite. 

Jis pasišluostė dilbiu veidą ir purvo neliko. 

— Geriau? 

Minutėlę Džoslina tik žvelgė į jį. Lukas buvo labai gražus 
vyras — tamsūs plaukai, žalios akys. 

— Kada paskutinį kartą skutotės? 

— Kada ir Hausas. 

Džosei truko šiek tiek laiko sumoti, kad jis turėjo omenyje 
daktarą Hausą iš televizijos — vieno iš jos mėgstamiausių — seria- 
lo. Šypsodamasi ji nusekė iš paskos, kai jis tarp medžių patraukė į 
sodo gilumą. 

Dairydamasi aplinkui, ji nepajėgė atsikratyti minties: „Visa tai 
mano.“ Viskas, ką matė, priklauso jai. 

— Galėtumėte parodyti nuosavybės ribas? 

— Mielai, — atsakė jis. 

Lukas apvedė ją aplink aštuoniolika akrų, dabar priklausančių 
jai — tai viskas, kas buvo likę iš tūkstančio akrų, kuriuos kadaise 
savo pagrobtajai nuotakai nupirko jaunikaitis iš Škotijos. Lukas gerai 
pažinojo valdą ir parodė, kur anksčiau buvo tarnų nameliai, šulinys 
po pastoge, karvelidė. Jisai stabtelėjo prie pliko, be medžių žemės 
sklypelio ir paaiškino, kad kadaise čia stovėjo kalvė. 

— Vaikystėje mes čia ateidavome ir kasinėdavome. Rasdavome 
rankomis kaldintos geležies strypų. O Čarlis rado tris pasagas. 

— O kaip Sara? Ar ji ką nors rado? 

— Jai sekėsi rasti strėlių smaigalių. Sakydavo, kad devynio- 

liktas šimtmetis pernelyg nesenas, kad ją domintų, tad dėl pasagų 
nesivargindavo. 

— Įdomu, kad jūs apie Sarą tai žinote, bet ji sako beveik nieko 
nežinanti apie jus. 

Lukas šyptelėjo ir vėl patraukė gilyn tarp medžių. 

— Seniau čia buvo plytų degimo krosnys. Žiūrėkite. — Jis 
praskyrė krūmus ir ji pamatė žemą plytų sieną. — Aš sudėliojau 
šias plytas atgal į vietą, kad jūs galėtumėte pamatyti pamatus. — Ir 
Lukas išskėtė rankas. — Galėtume pasodinti levandas čionai. Žemė 
smėlinga, o levandos tokią mėgsta. Be to, jos gaus daug saulės. 

— Beveik įsivaizduoju, kaip anksčiau atrodė ši vieta. Galbūt 
turėčiau viską atstatyti, kaip kadaise buvo? 

— Tai per brangiai kainuotų, be to, kolonijinis Viljamsbergas 
atstatė, kas buvo įmanoma, ir mes geriau to nepadarytume. 

Džosei patiko, kad jis pasakė „mes“. Tai padėjo jai pasijausti, 
kad yra kažko tokio dalis. 

— Šiam dvarui patinka, kad visus tuos metus čia stovėjo, — 
toliau kalbėjo Lukas. — Patinka būti gyvenamam, ir patinka, kad 
jame buvo įsikūrusios kartų kartos. Manau, namas lengviau atsiduso, 
kai senasis Bertrandas numirė. 

— Galbūt namas džiaugėsi, kad jis nenusmuko tiek žemai ir 
nepardavė durų rankenų. 

— Būtų pardavęs, bet Ramsas jį sulaikė. 

— Jūs jam padėjote? — paklausė Džosė. 

— Čia manęs tuo metu nebuvo, — greitai atsakė Lukas.— Kaip; 
manote, tiks ši vieta jūsų levandoms? 

— Atrodo puiki, bet ką aš žinau? Jūs norėjote pasakyti, kad tą 
savaitę buvote išvažiavęs ar kad negyvenote čionai, Ediline? 

— Jeigu taip smalsaujate, tai ir man papasakokite, kaip pasi- 
mylima ant mėlynųjų kukurūzų traškučių. 

— Supratau, — pasakė ji. — Daugiau jokių asmeniškų klausi- 

mų. Kažin, gal panelė Edi leido savo broliui tiek daug išpardavinėti, 
nes turėjo patuštinti namą dėl kitos jame gyvensiančios šeimos? 

— Kaip tik taip sakė Ramsas, bet, manau, ji paprasčiausiai no- 
rėjo atsikratyti seno šlamšto. Žinoma, palėpė jo tebepilna. Nebuvote 
dar ten užlipusi? 

— Ne,užlipau laiptais, bet durys užrakintos, o aš neturiu rakto. 

— Ramsas jums duos, kai papasakos apie palikimą. — Lukas 
vėl leidosi eiti, ir ji nusekė iš paskos. 

— Tad kiek jūs žinote apie sąlygas dėl namo? 

— Liekate jame gyventi, gaunate viską. Išvyksite — pinigai 
liks prie namo. 

— Kaip tik tai jau girdėjau, — patvirtino Džoslina, — bet ar 
tai neturėjo būti paslaptis? 

Lukas gūžtelėjo pečiais. 

— Kažkam buvo diktuota, kažkas dokumentą spausdino. Kas 
žino, kaip tie dalykai išsprūsta? 

— Spėju, jūs gerai žinote, kaip jie išsprūdo, bet taip pat spėju, 
kad man nepasakysite. 

— Esate gudri, a? 

— Ar tuo skiriuosi nuo daugelio jums pažįstamų moterų? 

Lukas nieko neatsakė, tik parodė į ilgą, žemą plytinį pastatą 
tolumoje. 

— Aš jį atstačiau. 

— Betgi jis atrodo senas. 

— Dėkui, — tarė Lukas. — Tai malonus komplimentas. Man 
teko iškasti senas plytas, paskui nuvalyti, ir tik tada galėjau jas pa- 
naudoti. 

Juodu pasiekė pastatą, ir ji pamatė, kad Lukas ranka palietė 
šoninę sieną. 

— Tai buvo meilės kančios, tiesa? — paklausė ji. 

— Daugmaž. 

— Jūs visada troškote būti sodininku? 

Jis keistai pažvelgė į ją ir tartum buvo besižiojąs kažką sakyti, 
bet paskui persigalvojo. 

— Ne, tai mane sudomino gyvenime vėliau. Nusprendžiau, 
kad niekas neprilygsta darbui prie žemės. Niekas žmogui nesuteikia 
daugiau malonumo ir pasitenkinimo. 

— Gal protėvių palikimas? Esate kilęs iš žemdirbių fermerių 
kartų? 

— Kiek žinau, ne. Mano tėvukas vadovavo kontoroms, pilnoms 
komivojažierių, o senelis buvo gydytojas. 

— Kaip Saros tėvas. 

— Aha, — patvirtino Lukas, aiškiai patenkintas, kad ji tai 
žino. — Dėdė Henris daug metų dirbo kartu su mano seneliu, kol 
šis pasitraukė į pensiją. 

— Kad galėtų vedžiotis jus meškerioti, — pasakė Džosė. — 
Tik dviese. 

— Tai buvo kitas senelis. 

— A, — ištarė ji. 

Lukas atidarė plytinio pastato duris,ir Džosė suprato, kad juodu 
atsidūrė jo dirbtuvėje. Čia buvo jauku. Virš varstoto su įrankiais buvo 
apvalus langas. Ji pasistiebė ant pirštų galų pro jį pažiūrėti ir pamatė, 
kaip arti yra namas. Ir tikrai, pasukusi galvą matė visą užpakalinę 
jo dalį ir abu Aygelius su durimis į nuomojamus butus. Taip pat ir 
baltą staliuką, prie kurio jiedvi su Sara anksčiau sėdėjo ir kalbėjosi. 

Ji vėl nusileido ant padų ir pažvelgė į Luką. Šis uoliai dėliojo 
kažkokius įrankius ant spintelės prie priešingos sienos. 

— Kai esate čia, galite matyti viską, kas dedasi kieme už namo. 

— Nejaugi? — neva nustebo jis. — Turbūt niekada to nepa- 
stebėjau. 

Ji rūsčiai žvelgė į savo sodininką, kol jis atsisuko ir puse lūpų krei- 
vai šyptelėjo. Taigi dar kai ką apie jį sužinojo. Dabar, kai Lukas atrodė 
šiek tiek prasikaltęs dėl to, kas galėtų būti suprasta kaip šnipinėjimas, 


ji pamanė, kad žūtbūt pasistengs iš jo išgauti daugiau informacijos. 

— Taigi su kuo šiandien Tesė kalbėjosi telefonu? 

Lukas nuėjo prie dirbtuvės durų. 

— Apie trečią? 

Džoslina linktelėjo. 

— Su savo broliu. Ji kalbasi su juo kiekvieną sekmadienį 
popiet, kad ir kas būtų. Gali pakviesti ją į roko muzikos koncertą 
arba užhipnotizuoti, bet jeigu tai bus sekmadienis, Tesė vis tiek 
paskambins savo broliui. 

— Sprendžiant iš balso, jūs bemaž pavydite. 

— Jeigu esi vienturtis vaikas kaip aš, argi nepavydėsi žmonėms, 
turintiems brolių ir seserų, su kuriais galėtum dalytis gyvenimo 
džiaugsmais ir bėdomis? 

— Vienturtis vaikas, — atsiduso Džosė. — Kaip miela. O aš 
turiu... — Ji nutilo. Visai neketino jam pasakyti, kas tokios jos įse- 
serės. — Aha, aš dažnai svajodavau turėti seseris, kurios būtų geros, 
mielos ir kurios tikrai mane my/ėty. 

Lukas kilstelėjo į ją antakius. 

— Ar mano samprotavimai pažadino jūsų širdį graužiančius 
kirminus? 

— Jeigu ir taip. Tegul Ramzis mums pagamina iš jų troškinį, — 
skubiai atsakė ji, priversdama Luką nusijuokti. 

— Pyragėlius. Jis lipdydavo iš purvo pyragėlius, — pataisė 
jis. — Kai buvo septynerių, o Sara vos metukų, jis vos neprivertė 
jos suvalgyti vieną, bet Saros motina pagavo jį ir... — Jis apsidairė 
aplink, lyg norėtų įsitikinti, ar kas nors nesiklauso. — Niekas iš mūsų 
taip ir nesužinojo, kas nutiko, bet teta Elė — tai yra Saros motina — 
įsivedė Ramzį pas save į namą. Ir kai jis išėjo, atrodė tiesiog žalias ir 
daugiau niekada nebekepė iš purvo pyragėlių, papuoštų kirminais. 

— Nežinau, gailėtis ar džiaugtis, kad neužaugau šiame mies- 
telyje. 

— O kaip buvo gyventi su panele Edi? Popietėmis arbatėlės, 


o savaitgaliais koncertai? 

— Aš ne... — buvo bepradedanti Džosė, bet prikando liežuvį. 
Jeigu nori, tegul jisai sau mano, kad visą laiką gyvenusi su panele Edi. 
Pernelyg sudėtinga paaiškinti, kad jos elegantiška motina įsimylėjo 
žmogų, manantį, kad piešinys ant harlio benzino bakelio — didis 
menas. Per daug vargo aiškinti, kad po motinos mirties tėvas antrą 
kartą vedė ir Džoslina užaugo su tokiais nepanašiais į ją žmonėmis, 
jog jausdavosi tartum nukritusi iš kitos planetos. Iki sutikdama 
panelę Edi, Džoslina kitokio pasaulio nepažinojo. 

— Jūs ne ką? — paklausė jis. 

Ji buvo bemėginanti sugalvoti, ką atsakyti, bet suskambo jo 
mobilusis. 

Lukas atidarė dangtelį ir atsiliepė „Aha“, — keturis kartus, — 
paskui padavė telefoną jai. 

— Tai jums. 

— Man? Bet kas gi?.. 

Luko akys jai pasakė. Ramzis. 

— Sveiki, — atsiliepė ji. — Viskas gerai? 

— Taigi jūs vaikščiojate po sodą su Luku, — konstatavo Ram- 
zis. — Gaila, nežinojau, kad norite jį apžiūrėti, būčiau galėjęs aprodyti. 

— Arba būčiau galėjusi pati apžiūrėti, — pasakė ji. — Lukas 
pas mane dirba, prisimenate? 

— Kaip galėčiau pamiršti, juk pasirašinėju jo čekius. 

— Tikrai? — paklausė Džosė susidomėjusi. — Nemėgstu 
mokėti grynaisiais. Gal galėtume šitaip ir tęsti? 

— Džoslina, tęsiu su jumis visaip, kaip panorėsite. Šiandien po 
bažnyčios visi tik ir kalbėjo apie tai, kaip dailiai atrodėte su ta rožine 
suknele. Jiems patiko ir skrybėlaitė. 

Lukas spoksojo į ją, lyg trokštų išgirsti kiekvieną pasakytą Žodį. 
Ji nusisuko į jį nugara. 

— Galite rytoj atvažiuoti į kontorą? — paklausė Ramzis. — 
Pasikalbėtume apie sąlygas dėl namo. 

— Norite pasakyti, kad ketinate su manimi kalbėtis apie reika/us? 

— Tikrai taip, — atsakė Ramzis, ir iš balso ji girdėjo jį šypsan- 
tis. — O paskui gal norėtumėte su manimi nueiti kur nors pavalgyti 
priešpiečių? 

— Jūs mane kviečiate? 

— Nebent norėtumėte ateiti pas mane į namus ir vėl pasivaišinti 
lakštiniais. Beje, man reikia atgauti Vivės puodą šokoladui. 

— Ji jau pagimdė kūdikį? 

Ramzis šiek tiek patylėjo, paskui nusijuokė. 

— Ne,ji nepagimdė ir nesirengia gimdyti. Puodas jai reikalingas 
šventei, kurią ruošia vienam iš jau turimų vaikučių. Norite kartu su 
manimi dalyvauti? 

— Žinoma. Kada tai bus? 

— Antradienį. Apie pirmą. Užvažiuoti jūsų pasiimti? Ar 
manote, jeigu atvyksite į šventę kartu su manimi, tai atrodys lyg 
būtume pora? 

— Galbūt reikėtų kartu pasiimti Luką, kad neatrodytų toks 
akivaizdus 2254 bendravimas. 

— Jis nekenčia mažų vaikų ir vaikiškų švenčių. Verčiau jo ne- 
imti. Taigi kaip dėl to, kad vienuoliktą atvažiuotumėte į kontorą, o 
paskui nueitume pavalgyti priešpiečių? Tinka? 

— Kuo puikiausiai. Pasimatom rytoj. 

Ji uždarė telefoną ir sugrąžino Lukui. 

— Dar vienas pasimatymas? 
seserį. 

— Kas per pobūvis? — skubiai paklausė Lukas. 

— Ramzis sakė, kad vieno iš jo sesers vaikų. Gal gimtadienio 
šventė? 

— Dabar nėra nė vieno mažylio gimtadienio. Tai... — jis nebai- 
gė, trumpam susiraukė, paskui vėl pažvelgė į ją. — Manau, verčiau 


susitarsiu iš anksto, kad galėtumėte vykti kartu su manimi į daigyną 

išsirinkti žolelių. Kaip jeigu susitiktume rytoj popiet? Tai yra, jeigu 
pajėgsite atsiplėšti nuo Ramzio. 

— Kodėl norite, kad vykčiau su jumis pirkti žolelių? Aš neskiriu 
jų vienos nuo kitos. 

— Ką gi, gerai. Pasodinsiu nuokanų ir drignių. 

Ji manė, Ramzis pajuokavo, pasakydamas, kad Lukas „nekenčia“ 
mažų vaikų, bet dabar po šios replikos nebesijautė tokia tikra. 

— Nieko nuodinga. 

— Pasvarstykime, jūs man sakėte, kad neteikiate kokiai nors 
žolelei pirmenybės, bet kol kas aišku, kad pageidaujate levandų ir 
nenorite nieko nuodinga. O kaip dėl mėtų? 

— Mėgstu mėtas, — atsargiai pasakė ji. Jautė, jis turi kažką 
mintyje, bet nežinojo ką. 

— Gerai, pageidaujate visą lysvę užsodinti mėtomis ir niekuo 
kitu. 

— Na, ne visą lysvę, tik šiek tiek mėtų. 

— Jūsų žiniai, mėta — vienas iš agresyviausių augalų, taigi 
jeigu užveisite lysvėje mėtas, tik jas ir turėsite. Tad norite mėtų ar 
ne? Palaukite! Pasiimsiu bloknotą ir viską užsirašysiu, nes man jau 
sunku prisiminti, ko jūs norite ir ko — ne. 

— Gerai! — nukirto ji. — Rytoj popiet važiuosiu su jumis 
pirkti daigų. Nežinau kokių, bet visus, kuriuos manysite esant 
mums reikalingus. Kodėl norite mane vežtis kartu? Tik todėl, kad 
suerzintumėte Ramzį? 

— Jums nebūtina su manimi važiuoti, — jau tylesniu balsu at- 
sakė jis. — Galėsite Ramziui pasakyti, kad liekate su juo iki popietės, 
nes neturite kitų reikalų. Arba — kad turite eiti, nes važiuojate su 
manimi pirkti gėlių. 

Džoslina kelis kartus sumirksėjo į jį, paskui nusišypsojo. 

— Po tomis žandenomis turite smegenų, a? 

— Mano mama taip mano. Tėtis ne toks užtikrintas. 

— Kurią valandą norite išvažiuoti? 

— Antrą. Lygiai. Pasiimsiu jus prie restorano. 

— Kaip jūs žinote, kur jis mane nusives priešpiečių? 

Lukas prunkštelėjo. 

— Į „Pinučius“. Kaip tik ten Ramzis visada kviečiasi savo mo- 
teris per antrą pasimatymą — tai yra, jeigu toks įvyksta. Restoranas 
kolonijiniame Viljamsberge. Jis užsakys firminį patiekalą, paskui pa- 
reikš, kad turite suvalgyti su juo šokoladinio torto. Tai puikus tortas. 
Pats geriausias. Bet tam viskam suvalgyti užtruksite iki pusės trijų. 

Juodu jau sugrįžo į naujosios žolelių lysvės vietą ir prie Luko 
pikapo. 

— Vadinasi, jam pasakysiu, kad antrą turiu išeiti? — paklausė 
ji, apmąstydama Luko žodžius. Apskritai paėmus, jai tas planas 
patiko. — Jeigu būčiau mažiau ciniška, pamanyčiau, kad mėginate 
man pagelbėti dėl Ramzio. 

— Jis — mano pusbrolis, — gūžtelėjo pečiais Lukas, bet nu- 
sisuko, slėpdamas nuo jos šypseną. 

— Gražu iš jūsų, — pasakė ji, nors balse nuskambėjo dvejonė. 
Priplojo sau ant rankos uodą ir nusprendė, kad metas grįžti namo. 
Pamažu temo. — Manau, šiandien man jau gana. Ketinate dar ilgai 
dirbti? 

— Ne, tik susitvarkau ir važiuoju namo. 

Ji buvo bepaklausianti, kur jis gyvena, bet nusprendė, kad tai 
pernelyg asmeniška. 

— Tesė jums leido pasilikti pakankamai maisto šiam vaka- 
rui? — paklausė jis, grandydamas su mente nuo kastuvo žemes, 
paskui sumetė įrankius į pikapo galą. 

— Taip, bet man reikia nusipirkti kai kurių virtuvės reikmenų. 
Ir užsukti į maisto produktų parduotuvę. 

— Tai visai nesunku, — patikino jis. — Galbūt rytoj mes 
galėtume... 

— Tik parodykite, kur tai yra, ir aš susirasiu, — pertraukė ji ir 
pasuko savo namo link. — Taigi susitinkam rytoj antrą. 

Po minutėlės ji sugrįžo į namą, ir tvyranti viduje ramybė atrodė 
kone klaiki. Tam namui reikia žmonių. Kai jame atsirasdavo vienas 
kitas ar keletas žmonių, iškart atgydavo ir tartum šypsodavosi. Bet 
kai būdavo jame viena, Džosliną iškart apnikdavo noras užbėgti 
laiptais viršun ir užsidaryti savo miegamajame. 

Nuėjusi į virtuvę pasiėmė iš dubens porą apelsinų. Stalas buvo 
nuklotas švariomis lėkštėmis su maistu, vietinių atsiųstu jai pasvei- 
kinti. Sara pasakė, kad per savaitę moterys vis užsuks pasiimti savo 
lėkščių ir šnektelėti. 

— Šiame name žmonės nesilankė daugybę metų ir dabar miršta, 
kaip trokšta pamatyti jį iš vidaus, — pridūrė ji. 

Džoslina sunkiai atsiduso, baimindamasi, kad jai nuolatos teks 
būti ekskursijų vadove. 

— Nesijaudinkite, — nuramino Sara. — Jie atvyks grupelėmis, 
ir jums daug vargti nereikės. 

Tuomet Džoslina geibiai nusišypsojo. Dabar ji užgesino šviesą, 
nuėjo į didžiulį koridorių, patikrino abejas duris ir įsitikino, kad 
šios užrakintos. Paliko prieškambaryje degančią silpno galingumo 
lemputę ir pradėjo kopti laiptais. Kaip ir apačioje, viršuje buvo platus 
koridorius abipus su durimis į kambarius. Vienoje pusėje erdvus 
šeimininkų miegamasis su didžiuliu vonios kambariu, kitoje — du 
atskiri miegamieji svečiams, kiekvienas su vonios kambariu. 

Nusiprausė po dušu, išsitepė visą kūną drėkinamuoju kremu, 
apsivilko naktinukus ir pasuko prie lovos. Impulsyviai nežymiai, 
tik tiek, kad galėtų matyti, praskleidė užuolaidas ir pažvelgė pro 
langą. Įvažoje stovėjo Luko pikapas su burzgiančiu varikliu. Nejau 
jis laukia Iesės? — nusistebėjo ji. Užgesino lempą prie lovos, ir kai 
kambarys užtemo, Lukas pamažu išvažiavo pro varus. Jo laukta, kol 
ji užgesins šviesą. 

Džoslina ketino atsigulti, kiek palūkėti, paskui vėl įjungti šviesą 
ir truputėlį paskaityti, bet nė nepajuto, kaip užmigo, o kai atsibudo, 
pro užuolaidas jau skverbėsi saulės spinduliai. Stojo rytas. 


Kurį laiką Džoslina gulėjo lovoje — susidėjusi rankas už galvos 
žvelgė į miegamojo lubas. Namas buvo jos, bet nuo tada, kai atvyko, 
turėjo labai mažai laiko sau pačiai. 

Žvilgtelėjo į laikrodį ant stalelio prie lovos: dar nėra nė 
septintos, o iki vienuoliktos jai niekur nereikėjo būti. Išnaudosian- 
ti tą laiką namui nuodugniai apžiūrėti, o ne taip prabėgom kaip 
anksčiau. 

Ji greitai nusiprausė ir apsįrengė, nesivargino išsidžiovinti plau- 
kų fenu, bet sutraukė juos nuo veido. Žvilgtelėjo į blizgančią savo 
odą, pagalvojo, gal pasidažyti, bet nusprendė, kad nereikia. Panelė 
Edi buvo Estė Loder* mokyklos gerbėja ir manė, kad moteris nuo- 
latos privalo būti su makiažu. Net ir į gyvenimo pabaigą panelė Edi 
gražiai rengdavosi ir visada būdavo šiek tiek pasidažiusi. 

Tačiau šį rytą panelės Edi balsas atrodė tolimesnis nei paprastai, 
ir Džoslina nenorėjo gaišti laiko „karo spalvoms“, kaip sakydavo jos 
tėvas. 

Ji perėjo viršutinį aukštą, dėmėdamasi kur kas yra. Jos miega- 


*  Estte Lauder (mergautinė vardas ir pavardė Josepbine Estber Mentzer, 1906-2004) — 
kartu su savo vyru Josephu Lauderiu buvo vienos iš pirmųjų kosmetikos priemonių kompanijos 
„Estėe Lauder Companies“ įkūrėja, 1996 m. Times žurnalo pripažinta viena iš 20 įtakingiausių 
XX a. verslininkų. 

majame buvo daugiausiai baldų. Antrame miegamajame stovėjo lova 
ir stalelis prie jos, bet nieko daugiau. Trečiasis buvo tuščias. 

Koridoriaus gale buvo langas, o šalia — durys. Ji jau žinojo, kad 
šios vedė į siaurą, stačią laiptinę, kylančią prie kitų durų — užra- 
kintų. Palėpės. Prisiminė Ramzį sakius, kad ten daugybė skrynių su 
senais drabužiais ir dienoraščiais. Kaip tyrinėtoja, ji laukė galimybės 
pamatyti tuos senus dienoraščius ir spėliojo, ar kur nors ras juose 
užrašytą tikrąją panelės Edi mylimojo Deivido istoriją. 

Apačioje nuėjo į svetainę, žvelgė į pažįstamus baldus ir kurį laiką 
nugrimzdo į prisiminimus. Ant tos geltonos kanapos ji su panele 
Edi dažnai popietėmis sėdėdavo. Kai reikėjo atnaujinti apmušalą, 
jiedvi ilgai peržiūrinėjo medžiagų pavyzdžius ir išsirinko tokią, ku- 
rios raštas buvo su pavaizduotomis bitėmis. Sėdėdamos ant jos abi 
kalbėdavosi ir juokdavosi, ir... 

Džoslina paskubėjo išeiti iš kambario, nes ryškūs prisiminimai 
gniaužė gerklę. Valgomajame reikėjo stalo ir daugiau kėdžių. Apa- 
čioje buvo dar vienas vonios kambarys ir nedidelis salonėlis, kuriame 
stovėjo spintelė su dviem lempomis ant jų, ir nieko daugiau. 

Nuėjo į virtuvę, atsisėdo prie stalo ir apsidairė aplink. Jai 
patiko didelė kriauklė, patiko masyvus pušinis stalas, bet Žiūrėti į 
krosnį nebuvo malonu. Pakėlusi rankas, sudėjo smilius ir nykščius 
stačiakampiu langeliu ir žvelgdama pro jį įsivaizdavo ten stovinčią 
didelę nerūdijančio plieno viryklę su šešiais degikliais. „Su dviguba 
orkaite“, — garsiai ištarė. 

Bet būtų absurdiška įrengti tokią brangią viryklę, pagalvojo. Vis 
tiek nemokanti gaminti valgio. Tai, kad ji dažnai iškepdavo keksiukų 
krepšeliuose ir sausainukų panelės Edi lėšų rinkliavos arbatėlėms, 
negalėjai laikyti tikra maisto ruoša. Bet Luko kalba apie aromatinių 
žolelių lysvę ir Džosės prisiminimai apie levandų sausainukus, kuriuos 
kepdavo, privertė susimąstyti apie virtuvę ir... na, apie namų jaukumą. 

Ji atidarė šaldytuvą ir jame pamatė kiaušinius, pieną, apelsinų 
sultis ir duoną. Mirksnį susiraukė, paskui nustebusi palingavo gal- 

va. Panašu, kad tuo metu, kai vakar vakare ji buvo su Luku, kažkas 
viską sudėjo į šaldytuvą. Sara? Ramzis? Kažkaip ji nemanė, kad 
pasidarbuota Tesės. 

Pasiėmė keptuvę ir išsikepė maišytos kiaušinienės, taip pat 
pasiskrudino duonos, o paskui valgė, dairydamasi aplinkui. Jeigu 
turėtų pinigų, kaip ji perstatytų virtuvę, ką pakeistų? Viską išgrandy- 
tų, išklotų ir apkaltų daugybe granito, įrengtų į lubas įleistą sklaidų 
apšvietimą? Vien nuo tos minties Džosė nusipurtė. 

Nė nepajuto, kai jau buvo po dešimtos. Reikėjo apsirengti ir 
važiuoti susitikti su Ramziu. 

Džoslina buvo girdėjusi apie restoraną „Pinučiai“ ir žinojo, 
kad šis gana prašmatnus, tad apsimovė naujomis smėlio spalvos 
drobinėmis kelnėmis, apsivilko nauju šviesiai rožiniu nertinuku. 
Regis, Ramziui ji patinkanti apsirengusi konservatyviai, moteriškai. 

Jos lagaminas tebegulėjo ant grindų, dar ne visai iškrautas. 
Iš apatinio didelio skyriaus su užtrauktuku išsitraukė įrėmintą 
savo ir panelės Edi fotografiją. Ją padarė vieną saulėtą dieną Belė, 
gimtadieniui gavusi dovanų skaitmeninį fotoaparatą. Žinoma, 
„netikrosios“ nebuvo pakviestos pas panelę Edi į namus, bet abi 
mėgdavo pasirodyti iš anksto nepranešusios — lyg būtų tikėjusios 
pamatyti ką nors, kas joms nepridera. Kokia tau nauda, kad nuolat 
ten kiurksai? — klausinėdavo jos. Nuobodus namas, nemaloni senė. 
Ten nėra kas veikti. 

Džoslina nesivargindavo atsakyti, ir tai jas siutindavo. Kokia 
prasmė aiškinti dviem mergiotėms, kurioms mintyse viena — kaip 
papuošti savo kūnus? 

Nebuvo tokia kvaila prašyti fotografijos — „netikrosios“ niekada 
nebūtų atidavusios. Geriausiu atveju dvynės būtų privertusios ją at- 
silyginti: ką nors dėl jų atlikti, pavyzdžiui, parašyti poros mokyklinių 
rašinių. Blogiausiu atveju vien dėl savo malonumo fotografiją būtų 
suplėšiusios. 


Galų gale ji palaukė, kol dvynės kažkur išėjo. Tada išėmė iš 

fotoaparato kortelę, nusikopijavo fotografijas į savo skreitinuką, pas- 
kui įstatė kortelę atgal. Vėliau „netikrosios“ erzindavo ją nuotrauka, 
žinodamos, kad Džoslina jos trokšta, bet ji tik gūžtelėdavo pečiais. 
Kaip ji ir buvo tikra, jos ištrynė nuotrauką iš disko. 

Dabar pasidėjo nuotrauką ant stalelio prie lovos. Ji su panele 
Edi stovėjo priešais pono Linkolno rožės krūmą. Tamsiai raudonos 
rožės gražiai kontrastavo su balta linine panelės Edi suknele. Ji 
meiliai šypsojosi Džoslinai, o Džosė atsakė tuo pačiu savo globėjai. 
Pirmą kartą pamačiusi nuotrauką Džoslina labiau suprato, kodėl 
„netikrosios“ jai taip pavydi. Net beprotiškai mylinti jų motina į 
dvynes taip nežiūrėdavo, kaip panelė Edi žiūrėjo į Džosliną. 

Dar kartą žvilgtelėjusi į laikrodį, paskubėjo baigti puoštis ir 
netrukus jau bėgo laiptais prie paradinių durų. Atidariusi jas aik- 
telėjo. Prie slenksčio stovėjo trys moterys, ir ji kone atsitrenkė į jas. 

— Labai atsiprašome, kad jus išgąsdinome, — pasakė viena. 

— Vykstate pasimatyti su Ramziu, taip? — paklausė antroji. 
Buvo su džinsais ir trumparankoviais sportiniais marškinėliais ir 
kaip savo žiliems plaukams atrodė per jaunai. 

Džoslina vakar jas matė bažnyčioje, netgi buvo supažindinta, 
bet vardų neprisiminė. Tik žinojo, kad viena iš jų buvo Ramzio 
motina. Arba Luko. 

— Atleiskite, bet negaliu užtrukti. Ir taip jau vėluojuosi, — 
skubiai paaiškino Džosė. 

— Nieko baisaus, jis jūsų palauks, — nuramino trečioji. — 
Atėjome pasiimti lėkščių ir pasižiūrėti, kaip jums sekasi. Ar patiko 
mano paruoštas moliūgų troškinys? 

— Aš, ee... — numykė Džoslina. Ji nežinojo, koks kieno pa- 
gamintas valgis. 

— Nekreipkite į ją dėmesio, — prabilo moteris su džinsais. — 
Mes visos žinome, ką padarėte su maistu. Tai buvo Tesės idėja, ar 
ne? Ir jūs, merginos, kilniai pasielgėte. 


— Taip, — vėl atsiliepė pirmoji, raudonai dažytais plaukais ir, 

sprendžiant iš ringės per juosmenį, nesivarginanti lankytis sporto 
salėje. — Mes žinome, kokia Tesė kilniaširdė. — Tardama tuos 
žodžius ji užvertė aukštyn akis ir atrodė lyg tuoj sukrizens. 

Girdėdama, kaip jos kalbėjo apie Tesę, Džosė tylomis padė- 
kojo Lukui, kad niekam neprasitarė lankęsis vėlai vakare, — po to, 
kai išvyko Ramzis, — pas ją pačią namuose. Nenorėjo, jog moterys 
vartytų aukštyn akis ir dėl jos. 

— Lėkštės virtuvėje ant stalo, — metė leisdamasi laiptukais prie 
savo automobilio. — Pasiimkite pačios, ir labai dėkui jums už viską. 
Padėjote man pasijausti labai laukiamai. Nė nežinau, kaip atsidėkoti. 

Ji atidarė automobilio dureles ir įsėdo vidun. Važiuodama pro 
vartus, iškišusi ranką pro langą joms pamojo. Moterys, stovėdamos 
ant durų slenksčio, stebėjo Džosę. Turbūt man bus priklijuota ne- 
mandagiausios jankės, kada nors atsikėlusios į Ediliną, etiketė, tyliai 
sumurmėjo ji. 

Po kelių minučių iš tolo pamatė Ramzio kontorą, o jis pats 
sėdėjo ant šaligatvio prie durų. Šalia prie kojų buvo padėta didžiulė 
iškylų pintinė, po sėdyne turėjo pasikišęs sulankstytą pledą. Pamatęs 
ją atvažiuojant atsistojo, pakėlė pintinę, o pledą persimetė per ranką. 
Kai ji sustojo prie šaligatvio krašto, atidarė keleivio pusės dureles ir 
įsėdo vidun, daiktus sudėjo į galą. 

— Čia erdviau, negu atrodo iš lauko, — pasakė apsidairydamas 
po automobilio saloną. 

— Lažinuos, taip sakote visoms, su kuriomis pasimatote. 

— Tik kelioms iš jų, — kimiai atsakė jis. 

— Taigi kur važiuojame? — paklausė Džosės, nors jau buvo 
bepasukanti Viljamsbergo link. 

— Ne, — pataisė Ramzis. — Važiuokit tiesiai. 

— Bet... 

— Bet ką? — paklausė jis. 

— Nieko, — atsakė ji. — Aš tik spėjau, kad važiuosime į Vil- 
jamsbergą. 

— Aš apie tai galvojau, bet bus laiko ten nuvažiuoti ir vėliau. 
Maniau, galėtume šiek tiek pabūti vienudu. 

— Visiškai vienudu, — tyliai pakartojo ji. 

— Ką? 

— Nieko, tik tai, ką išgirdau, man patiko. „Vienudu.“ 

— Pasukit čia, — nurodė Ramzis ties kelio ženklu, skelbiančiu, 
kad dabar jie palieka Valstijos laukinės gamtos draustinį. — O gal 
norite, kad vairuočiau aš? 

— Ne, viskas gerai. 

— Taigi kiek šįryt sulaukėte moterų? — paklausė jis. 

— Stebėtinai mažai. Man išvažiuojant prie durų stovėjo trys. 
Mažne jas partrenkiau. 

— Ir kas tokios jos buvo? 

Ji žvilgtelėjo į jį. 

— Teisybė, — nusišypsojo Ramzis. — Jūs nepažįstate. Api- 
būdinkite jas. 
| — Tamsiai raudonais plaukais, ne natūraliais. Anaiptol ne 
sportiškos išvaizdos. 

— Ne sportiškos. Kokia jūs diplomatiška. Tai Keno motina. 
Jūs dar su juo nesusipažinote, tiesa? 

— Maniau, susipažinsiu su juo šiandien, bet jūs manęs laukėte 
prie kontoros. 

— Taip sumanė Tesė. Pasakė, kad visi spoksos į jus, tad jeigu iš 
tiesų noriu su jumis pasikalbėti, turiu kur nors išsivežti. 

— Ą, — nutęsė Džoslina. 

— Kažin, ar tai geras garsas. Ką jis reiškia? 

— Lukas minėjo, kad Tesė valdo jūsų gyvenimą. Faktiškai visi 
taip kalba. 

— Ir, beje, puikiai dirba, — pabrėžė Ramzis. — Prisipažinkite, 
beprotiškai pavydite ir norėtumėte nurauti jai plaukus. 

— Deja, ne, — nusijuokė Džosė. — Ji šiurkšti ir pernelyg irzli, 
bet man beveik patinka. 

— Jeigu taip, tai esate tokia antra miestelyje. Jūs ir Sara. Kon- 
toros merginos jos bijo. Pabėga į tualetą ir apkalba ją taip ilgai, kad 
dabar Tesė nueina ir ten, sušunka „ateinu!“ ir duoda tris minutes 
joms užsičiaupti. 

— Kodėljos turėtų už /ai jos nekęsti? — išplėtusi akis paklausė 
Tesė. 

— Neįsivaizduoju, — nusišypsojo Ramzis. — Sukite čia, į tą 
gruntkelį. Štai ten! Gerai. Sustokite po tuo medžiu. 

Ji privairavo prie didžiulio ąžuolo ir išlipo iš automobilio. Ram- 
zis irgi išlipo, paskui nustūmė atgal sėdynę ir iškėlė pintinę ir pledą. 

— Ištversite dar vienas vaišes? — paklausė jis. 

Vieta, kur jie apsistojo, buvo graži. Nusvirusios šakos gaubė 
juos, ir Džosė girdėjo toliau čiurlenantį vandenį. 

— Jeigu būtent čia rengiamos iškylos, galiu tverti jas kasdien. 

— Tad eime, — paragino Ramzis ir leidosi žingsniuoti. Ji 
nusekė iš paskos takučiu, iki juodu išėjo į pavasarinėmis laukinėmis 
gėlėmis nusagstytą pievą. 

Kaip tik tuomet, kai abu kirto pievą, Džoslinai toptelėjo, kad 
Ramzis turi jai pasakyti kažką svarbaus, kažką, apie ką nenorėjo 
kalbėti viešoje vietoje, tokioje kaip kontora ar restoranas. Ji tikėjosi, 
kad tai ne kas nors tokio, nuo ko ji tikrai turėtų pravirkti. 

Jis grįžtelėjo į ją. 

— Čia gražu, — pagyrė Džosė, neišsiduodama, ką galvoja. 

— Virdžinija ir apniukusią dieną — geriausia, kas gali būti, — 
pasakė jis. 

— Tai mokslinis pastebėjimas? 

— Taip. Ir visiškai objektyvus. — Ramzis žengė per pievą pirma 
jos, saulė spindėjo ant šviesių jo plaukų ir mėlynų marškinių. — Ir 
toliau šitaip žiūrėkite į mane, ir mes niekada nebegrįšime į konto- 
rą, — pajuokavo jis. 

— Kodėl gi, pone Makdauelai. Ką turite omenyje? 

Pasiekęs medžių eilę jisai sulėtino žingsnius ir nuėjęs po jais 
palaukė, ko! ji pasivys. 

— Šiuos medžius pasodino mano tėvas, — pasakė, kai juodu 
atsidūrė paunksnėje. 

— Norite pasakyti, kad ši žemė priklauso jums? 

— Mano seseriai ir man. Ji su savo vyru kitoje pievos pusėje 
statosi namą. 

— O jūs ketinate čia statyti? 

— Galbūt, — atsakė Ramzis. Jie priėjo upeliuką su nusvirusiais 
virš vandens karklais. — Jums patinka ši vieta? 

— Labai, — prisipažino Džosė. — Kur jūs statytumėte savo 
namą? 

Jis veriamai ją nužvelgė. 

— Jums neramu, kad vidur pievos parioglinsiu kokią nors 
betono baisenybę, tiesa? 

Ramzis patiesė lygesniame plotelyje po medžiais pledą. 

— Šitaip man šmėstelėjo mintyse. 

— Kiek toliau yra vieta, kur sudegė seniau stovėjęs namas. 
Medžiai iškirsti, likęs tik plynas laukas. Pastatyčiau ten, ir visa tai 
išsaugočiau taip, kaip yra. — Jis mostelėjo dailaus upeliuko link ir 
padėjo ant pledo pintinę. — Nenumanau, kas joje. Tesė... — staiga 
jo balsas užskirto. 

— Tesė ją sukrovė, — pabaigė Džoslina. — Žinau. Pradedu 
susidaryti vaizdą. Spėju, jūs girdėjote, ką mes padarėme su visu tuo 
maistu, kuriuo buvau pasitikta ir kuris liko mano name. 

— Aha, — patvirtino Ramzis ir nusišypsojo. — Tesė tokia. 
Galvoja apie žmones, turinčius mažiau už ją. 

Pažvelgusi į Ramzį, Džoslina vėl paklausė savęs, kiek daug 
esama tarp jo ir Iesės. 

— Beje, tik ir jūs nepradėkite, — perspėjo jis, ištraukdamas iš 


pintinės duoną, ir Džosė suprato, kad atspėjo ją mąstant apie jo ir 

Tesės santykius. — Jeigu visa tai iš tetos Elės parduotuvės, galima 
lažintis, kad čia perpus šakelės ir ketvirtis medžio žievės. 

— Jums nepatinka? 

— Dievinu! — garsiai bloškė jis ir tuoj pritildė balsą. — Bet 
kartais, kai važiuoju kur iš miestelio, užsisakau tuno su balta duona. 
Ne su grynai kvietine, bet su paprasta balta duona. Ir kaskart, kai 
taip darau, tikiuosi, kad teta Elė išbėgs pro duris ir atskaitys man 
pamokslą apie virškinimą. 

— Pasakykite jai, kad balta duona gerai tinka prie tekilos. 

Į tai Ramzis nusijuokė. 

— Jūs jau daug prisigraibėte apie mūsų gyventojus, a? 

— Šį bei tą. — Ji atsiklaupė ant kelių, nustūmė į šalį jo rankas 
ir pati ėmėsi iškraustinėti pintinę. Ta buvo pilna visko, ką ji mėgo: 
bri sūrio, krekerių, kažko panašaus į naminį paštetą, šviežių daržovių 
salotų, du buteliai sulčių. — Gražu. 

— Spėju, Tesė vakar stebėjo, ką valgėte, įsiminė ir viską sukrovė 
į pintinę. 

— Kaip moksliška, — nusijuokė Džosė, dėliodama ant pledo 
valgį. 

Pintinės dugne buvo lėkščių, ir ji jas iškėlė. Atsuko sulčių butelio 
dangtelį ir ėmėsi pilstyti į popierinius puodelius, bet Ramzis paėmė 
iš jos butelį. Stebėjo, kaip pakėlęs jį prie lūpų geria. Jai patiko, kad 
„neryja“ kaklelio, o tik jo kraštą prisidėjęs prie lūpų. 

Ji žvilgtelėjo upokšnio pusėn ir paklausė: 

— Ar teiktumėtės man pasakyti, ką taip baiminatės pranešti? 

Jis metė į ją nustebusį žvilgsnį ir palingavo galva. 

— Priminkite man, kad niekada neloščiau su jumis pokerio. 
Kaip aš išsidaviau? 

— Nežinau, tik jūsų akys šiandien atrodo kažkokios rimtos. 
Ir, kiek esu girdėjusi, per antrą pasimatymą atsivežti merginą čia 
jums nebūdinga. 

— Prakeikimas gyventi miestelyje, kur visi mane pažįsta, — 

pasakė, bet nenusišypsojo. — Visą naktį nemiegojau: Mudu su 
tėvu likome kalbėtis, ir jis man papasakojo tai, apie ką aš galiausiai 
pradėjau galvoti kaip apie Didžiąją Šeimos Paslaptį. 

— Ir dabar turite pasidalyti ja su manimi? Ar viskas taip blogai? 

— Galbūt, — atsakė Ramzis. — Priklausys nuo to, kaip ją 
priimsite. 

— Tad pasakokite. 

Jis prisidėjo į lėkštę maisto ir kurį laiką delsė, paskui prabilo: 

— Panelė Edi ir mano senelis buvo geri draugai, ir jie iki pat jo 
mirties keitėsi laiškais. Net dar tuomet, kai buvau mažas vaikas, jis 
juos man skaitydavo, o kai labiau paseno, aš skaitydavau jam. Panelė 
Edi jam daug rašydavo apie jus. Didžiavosi jūsų protu, bet niekada 
neužsiminė, kaip gerai mokate stebėti žmones. 

Ji įdėmiai į jį žiūrėjo. Jeigu jis skaitydavo panelės Edi laiškus, 
tai tikriausiai daug žino apie ją, Džosliną. Ir tai, kad jis tiek daug 
apie ją žino, buvo sukrėtimas. Ji mėgino nusiraminti, bet širdis vis 
tiek smarkiai daužėsi. Ar jis turi jai pasakyti ką nors išties baisaus? 

— Turėjau būti kone aiškiaregė, kad ištverčiau prie savo „ne- 
tikrųjų 

Ramzis nusišypsojo. 

— Mudu su tėčiu sekėme jų karjerą. Nuo pirmojo darbo madų 
katalogui iki pat Milano. Ar jos tokios siaubingos, kaip rašė panelė 
Edi? 

— Dar baisesnės, — nekantriai patvirtino Džoslina. — Ar tai, 
ką turite pasakyti, taip bloga, kad nepajėgiate išspausti iš savęs žodžių? 

— Nėra jokių pinigų, — greitai ištarė jis. 

— Jokių pinigų? 

— Vakar naktį tėvas man pasakė, kad jūs: gaunate namą, bet 
prie jo nėra jokių pinigų. Nė kiek, 

— Nesuprantu, — atsiduso Džoslina. — Noriu pasakyti, iš 
tikrųjų nesitikėjau milijonų, bet panelė Edi gyveno gana pasiturimai. 
Aš pajėgsiu save išlaikyti, bet namui reikia priežiūros. 

— Žinau, — švelniai pasakė Ramzis, — ir aš, tai yra mano 
šeima, mes jums padėsime. Bet pinigų nėra. O dėl panelės Edi 
išlaidų... — jis trūktelėjo pečiais. 

— Ar ilgai ji gyveno be lėšų? 

— Iki persikėlė į Floridą, ji save išlaikydavo. Po to namas 
Ediline ir visa jos veikla miesto labui buvo apmokami. Taip pat ir 
Bertrando išlaidos. 

— Kas mokėjo už jos namą Floridoje ir labdaringą veiklą tenai? 

— Mano senelis. 

— Ir jis turėtų būti... 

— Aleksandras Makdauelas. 

Kurį laiką Džoslina žvelgė į upokšnį, mąstydama apie viską, ką 
per pastarąsias kelias dienas išgirdo. 

— Lisės vyras? — tyliai paklausė ji. 

— Panelė Edi jums pasakojo apie jį? 

— Nė žodžio. Ji man nepasakodavo apie Ediliną, juolab apie 
gyvenusius čia žmones. Nežinojau, kad jai priklauso didžiulis senas 
namas, nežinojau... — Ji turėjo kelis kartus giliau atsikvėpti, kad 
pajėgtų nusiraminti. — Paliktame prie savo testamento laiške panelė 
Edi paminėjo Aleksą ir Lisę Makdauelus, o Sara užsiminė apie Lisę, 
kuri ištekėjo už „turtingiausio miestelyje žmogaus“, tad aš visa tai 
sudėliojau kartu. 

— Tai jos protetė, — tyliai sumurmėjo Ramzis. 

— Ką? 

— Lisė buvo Saros protetė, senelės sesuo. Prasidedant Antrajam 
pasauliniam karui ji ištekėjo už mano senelio, ir iš to, ką man pavyko 
sudėlioti iš atskirų fragmentų, viskas prasidėjo šiek tiek anksčiau. 

— Kas prasidėjo? — paklausė Džosė, pažvelgdama į jį. Pamatė 
įsitempusį jo veidą. Aiškiai žmogui nemalonu visa tai pasakoti. Ji 
nusišypsojo. — Nagi, atsipalaiduokite! Buvau skurdė vakar, tokia ir 
pasilikau. Na ir kas? Niekada nesitikėjau iš panelės Edi kokio nors 


finansinio atlygio, tad nėra ir nusivylimo. 

Kai vėl į ją pasisuko, atrodė, jautėsi kiek lengviau, tad ji įpylė į 
puodelį sulčių ir padavė jam. 

— Norėčiau, kad čia būtų vynas. 

— Aš irgi. 

Jis iškėlė puodelį. 

— Už jus, panele Džoslina, tikrą ledi, kokia tik kada nors 
gyveno pasaulyje. 

Džoslina nusijuokė. 

— Ko iš manęs tikėjotės? Isterijos priepuolio? Įsiūčio ant mo- 
ters, nepalikusios man savo testamentu nė kiek pinigų? 

— Ką būtų dariusios „netikrosios“? 

— Jau darė. 

Ir Džoslina jam papasakojo apie anglies gabalėlius, kuriuos 
panelė Edi suskaldė deimantų pavidalu ir paliko joms. 

— Kai joms tas paaiškėjo, aš tuo metu buvau darbe ir nenorėjau 
atsiliepti į jų telefono skambučius, bet jos atsiuntė keletą užgaulių 
žinučių į manąjį atsakiklį. Aš jas vis perklausydavau. Nemanau, kad 
kada nors būčiau patyrusi tokį malonumą. 

Ramzis vėl pažvelgė į ją, ir Džosė matė, kad jis vis dar slegiamas 
to, kas jo akimis buvo baisi Žinia. 

— Papasakokite man visą istoriją, — paprašė Džosė. — Kodėl 
jūsų senelis vis dėlto rėmė moterį, kuri nebuvo jo giminaitė? 

— Nežinau, ir to nežino nė mano tėtis. Težinome tiek, kad 
panelės Edi šeima buvo labiausiai gerbiama miestelyje, bet Alekso 
Makdauelo šeima — pati turtingiausia. Žinome, kad 1941-aisiais 
nutiko kažkas bloga... siaubinga, ir panelė Edi padėjo mano seneliui 
Aleksui, bet nieko smulkiau. Beveik visą savo gyvenimą panelė Edi 
dirbo... 

— Pagelbėdama nudegimus patyrusiems pacientams visame 
pasaulyje, — užbaigė Džoslina. 

— Teisingai, be to, ji rėmė savo brolį ir mokėjo už Edilino dvaro 
išlaikymą. Išėjusi į pensiją, ji persikėlė į Boka Ratoną. 

— Į namą netoliese mūsų. — Džoslina sėdėjo prisitraukusi ir 
rankomis apglėbusi kelius, įdėmiai klausydamasi. — Kuris priklausė 
jūsų seneliui. 

— Taip. Panelė Edi ne tik padėjo savo broliui ir išlaikė Edilino 
dvarą, bet ir viską atiduodavo skurstantiesiems, todėl pati nieko 
neturėjo. Mano senelis nupirko tą namą, ir ji gyveno jame, nemo- 
kėdama nuomos. 

— Kodėl ji nesugrįžo į Ediliną? — paklausė Džosė. 

— Tai Didžiosios Paslapties dalis, — atsakė Ramzis. — Tėtis 
sakė, kad Bertrandas norėjo nuvykti į Floridą ir gyventi kartu su 
ja, bet panelė Edi pasiekė, kad jis liktų Ediline ir prižiūrėtų namą. 
Privalėjo išsaugoti jį neliestą ateičiai. Bet nė vienas iš jų nesukūrė 
šeimų ir nepaliko paveldėtojų. 

— Taigi jis nepralošė šeimos turto? — paklausė Džosė. 

— Ne, — atsakė Ramzis. — Mano tėtis sakė, kad Bertrandui 
patiko žmonių nuomonė apie jį kaip nepataisomą lošėją, viską iš- 
švaistantį žirgų lenktynėms. Pasak Bertrando, šitaip kur kas geriau, 
nei garsėti kaip visiškai nusigyvenusiam nevykėliui. 

— Vadinasi, panelė Edi man paliko, galima sakyti, „baltą 
dramblį“*? 

— Daugmaž taip. Bet gera naujiena ta, kad namas jūsų, laisvas 
nuo bet kokių hipotekos įpareigojimų, tad galite jį parduoti, jeigu 
norite. Veikiausiai gautumėte už jį kokį milijoną. 

— Kokį milijoną? — pakartojo ji. Sėdėjo nejudėdama, apglėbtus 
savo kelius pritraukusi prie smakro, ir žvelgė į upokšnio vandenį. — 
O kaip Lukas? Sakėte, kad apmokate jo čekius. Ar neturėčiau jums 
kompensuoti, paveldėjusi palikimą? 

Ramzis gūžtelėjo pečiais. 

— Jis ne kažkiek uždirba, tad moku jam iš... 


*  Pasakymas kilęs iš senovės legendos apie Siamo (dabartinio Tailando) karalius, kurie 


norėdami, kad kuris nors iš įkyrėjusių jiems dvariškių nusigyventų, padovanodavo šiam šventą 
baltąjį dramblį, kurį išlaikyti atsieidavo labai brangiai, o naudos iš jo būdavo labai mažai. 

— Iš savo paties pinigų, — tiesiai šviesiai užbaigė Džosė. 

— Klausykite, dėl Luko nesirūpinkite. Jis tikrai nėra vargšas. 
Turi... kitų pajamų. 

— Kaip suprasti? 

— Neketinu jums pasakoti apie savo pusbrolio reikalus. Tik 
tarkime, kad Luko gyvenimas nebuvo lengvas, bet pinigai jam ne 
problema. 

Ji matė, kad Ramzis nelinkęs ką nors daugiau apie tai kalbėti. 

— Štai ko aš nesuprantu: kaip panelė šitaip gyveno, jeigu netu- 
rėjo nuosavų pinigų? Mes eidavome į operą. Ji lankydavosi labdaros 
susirinkimuose, ir žinau, kad prisidėdavo aukomis. Mes viską tą 
darėme drauge. Kaip ji išgalėjo, jeigu neturėjo pinigų? 

— Tai buvo jos darbas, — paaiškino Ramzis. — Mano senelis 
įsteigė fondą ir panelė Edi tą fondą administravo. Mat senelis žinojo, 
kad jo sūnus, tai yra mano tėvas, nepakęs turėti reikalą su visais tais 
susirinkimais, tad paliko tai daryti panelei Edi. 

— Iš namų Boka Ratone? — paklausė Džosė. — Jums neat- 
rodo tai keista? 

— Ir taip, ir ne. Manau, senelis pasitikėjo panele Edi labiau 
nei kuo nors kitu, o kadangi ji nenorėjo grįžti į Ediliną, kur žmonės 
tebekalbėjo apie ją kaip „senmergę“, viskas susiklostė puikiai. Be to, 
tėtis sakė manąs, kad ji nenorėjo gyventi su savo broliu. 

— Be to, nuo šalčio jai skaudėjo kojas. 

— Neabejoju, buvo daugybė priežasčių. Manau, senelis su pa- 
nele Edi taip sugalvojo, kad abu liktų viskuo patenkinti. Tėtis sakė, 
kad fondą ji puikiai administravo. 

— Ji leido daug pinigų dėl manęs, — tyliai ištarė Džosė. 

— Vakar naktį tėtis man pasakė, kad senelis ir jūsų seneliai 
buvo draugai. Manau, štai kodėl jis nupirko tą namą — kad ji galėtų 
būti arti jų. 

Džoslina atsiduso. 

— Dar vienas melas. Arba kas nors nuslėpta. Panelė Edi niekada 

nepasakojo, kad mano seneliai draugavo su jos draugu. — Ji giliai 
įkvėpė oro. — Tiek daug paslapčių. — Įrėmė į jį akis. — Ar visas 
miestelis žino, kad Harkortų šeima buvo beturtė? 

— Ne. — Ramzis susiraukė. — Tai buvo tokia paslaptis, kad 
iki vakar nakties ir aš nežinojau. Tėtis sakė, kad dukart per metus jis 
nuvykdavo pas Bertrandą. Juodu gerdavo ir juokaudavo dėl Harkortų 
šeimos skurdo. Džoslina, turite suprasti, aš nieko apie tai nežino- 
jau. Tikėjau popieriais, kuriuos mačiau, ir maniau, kad paveldite 
tris milijonus dolerių, be to, namą. Dar prieš atvykdama čionai jūs 
telefonu pasiteiravote manęs apie pinigus. Ir aš jums pasakiau tiesą, 
kokią žinojau. Tikrai nebūčiau... 

Ji girdėjo Ramzio balse maldavimą, girdėjo, kad nenori, jog ji 
blogai apie jį manytų. Ji ir nemanė, bet pagalvojo, kad apsaugos jį 
nuo pažeminimo, dėl nieko nepriekaištaudama. 

— Ką gi panelė Edi padarė, kad jūsų senelis tiek daug metų 
rūpinosi ja ir jos broliu? 

— Nežinau. Ir tėtis nežino. Vakar naktį man pasakė, kad kai 
tėvas perdavė jam Harkortų sąskaitas, to paties paklausęs senelio, 
bet šis nenorėjo nieko pasakoti. Tėtis per tuos metus šimtus kartų 
klausinėjo, tačiau senelis nesutikdavo ką nors jam atskleisti. Senelis 
tik sakydavo, kad Edi juo tikėjo, kai niekas kitas netikėjo, ir jeigu ji 
būtų juo netikėjusi, jo gyvenimas būtų virtęs pragaru. Sakė, už viską, 
ką turi, privaląs būti dėkingas panelei Edi. 

— Kaip tai suprasti? — paklausė Džosė. — Ar patarė jam nu- 
pirkti Jungtinių Valstijų plieno kompanijos akcijų po dešimt centų 
už vieną, biržoje jų kaina pakilo ir v0:/4*! Jis praturtėjo. Galbūt buvo 
kas nors panašaus. 

— Ne, — negalėjo būti taip paprasta. Jeigu būtų buvę kas nors 
tokio, senelis būtų atvirai įsteigęs jos patikos fondą. Tai būtų tapę 
miestelio legenda ir visi būtų sutikę, kad senelis jai skolingas. Tačiau 


* Štai (pranc.) 

tai buvę kažkas tokio, kas buvo padaryta slaptai. Kad ir ką panelė 
Edi dėl mano senelio padarė, tai buvo padaryta be miestelio žinios. 

— Šiame miestelyje?! Šeštadienio vakarą pas Tesę apsilankė 
du vyrai ir kitą rytą visi apie tai žinojo. 

— Taip, tikrai. Bet kažkas atsitiko, kažkas svarbaus, ir todėl, kai 
panelė Edi pasitraukė į pensiją, mano senelis rūpinosi ja ir jos broliu. 

— Pradedu manyti, kad viskas, ką ji man pasakojo, buvo melas. 

— Ji nemelavo, kai sakė mylinti jus. Parašė mano seneliui, kad 
jūs jai — Dievo dovana, kuria gali džiaugtis senatvėje. Džoslina, — 
tarė Ramzis, pasilenkdamas į priekį ir padėdamas delną jai ant 
žasto. — Aš padėsiu jums. Tikrai padėsiu. 

— Tai yra teiksite man išmaldą, kaip teikdavo jūsų senelis? 
Tikrieji Edilino dvaro šeimininkai — jūsų šeima. 

— Negi Lukas tuomet dirbtų 242? — paprieštaravo Ramzis, 
ir jo balse nuskambėjo tiek piktdžiugos, kad Džosė nusijuokė. 

— Ką jis pasakytų sužinojęs, kad tai jūs mokate jam algą? 

— Veikiausiai smogtų man į žandą. Jo kairinis kablys bjauriau- 
sias, kokį tik kada nors mačiau. Turbūt pusę savo vaikystės vaikščiojau 
su juodais paakiais. 

— O ką jis gaudavo grąžos? 

— Nieko. Aš atsukdavau kitą skruostą. 

Ji vėl nusijuokė, tik šįsyk nuoširdžiai. Dar kartą grįžtelėjo į 
upeliuką. 

— Gerai. Taigi turiu susirasti darbą. Ei! Jau žinau. Kodėl jums 
neišvijus Tesės ir nenusamdžius mangs? 

Ramzis pasibaisėjęs plačiomis akimis pažvelgė į ją. Džosė 
nusišiepė. 

— O kodėl ne? Juk aš nešioju sukneles. Šios sieks iki kelių, be 
to, nebus jokių kaubojiškų batų. 

— Jeigu nesiliausite taip kalbėjusi, įskųsiu jus Tesei. 

Džosė iškėlė rankas, lyg gintų savo veidą nuo smūgių. 

— Arjums papasakojau, ką ji man pasakė, kai tik susipažinome? 

— Ne, bet girdėjau. Kažką tokio apie medų, traukiantį daugiau 
musių negu gražus veidas. 

— Ne visai taip, bet gerai apibendrinta. 

Ji pradėjo krauti viską į pintinę, tačiau Ramzis nepajudėjo iš 
vietos. 

— Turiu dar kai ką jums pasakyti. 

Džoslina vėl atsisėdo ant pledo. 

— K3 dar galėtumėte man pasakyti? Kad esu įklimpusi į skolą? 
Prašom, tik nepasakykite, kad paveldėjau kokią nors skolą, kurią teks 
išmokėti, arba antraip būsiu nutempta į skolininkų kalėjimą. 

Jis nustebęs pažvelgė į ją. 

— Ar skaitote tokias pačias knygas kaip ir Sara? 

— Beveik. Tad ką dar turite man pasakyti? 

— Ketinau laikyti tai paslaptyje. — Jis giliau įkvėpė oro. — 
Tiesa tokia, kad organizuodamas šią iškylą neketinau jums nieko 
sakyti, bet vakar vakare, kai sužinojau, kad jums tiek primeluota... 
Ką gi, negaliu prisiversti pridurti nė mažiausio melo prie tų, kuriuos 
jau girdėjote. 


— Tai pagirtina, — pasakė ji, bet jis nenusišypsojo. 


— Klausykite, — tarė Ramzis, — šiandien popiet prieš jus 
ketinama panaudoti klastą. 

— Aha, žinau. 

— Žinote? 


— Lukas man pasakė. Jis pasiima mane antrą arba bent turi tuo 
laiku pasiimti. Pasakė, kad jūs visada antrajam pasimatymui vežatės 
moteris į restoraną „Pinučiai“, todėl pasiimsiąs mane iš ten. 

Ramzis suprunkštė. 

— Jisai siekia, kad pamanytumėte, jog esu konservatyvus ir 
„savo moterims“ taikau vis tuos pačius metodus. O iš tikrųjų neturiu 
nusistovėjusių metodų ir neskiriu daug pasimatymų. Bet aš kalbėjau 
ne apie Luką. Apie ketinamą jums iškrėsti pokštą su keksiukais 
krepšeliuose. 

— Pokštą su keksiukais krepšeliuose? Gal tai koks nors pietie- 
tiškas žargonas, kurio nežinau? 

— Ne, tai vis per mano plepumą. Šeštadienį vakare, po to, kai 
palikau jus, nuėjau pas Tesę, čia pat kaimynystėje. 

— Ir judu kalbėjotės apie mane, — pridūrė Džosė. — Jau man 
sakėte. 

Ramzis greitai žvilgtelėjo į ją, lyg mėgindamas perprasti iš 
tono, ką galvojanti. 

— Ašjai pasakiau... — jis atsainiai numojo ranka. — Nesvarbu 
ką ir kodėl, bet jai pasakiau, kad jūs minėjote mokanti kepti keksiukus 
krepšeliuose, ir ji pasiūlė man sukelti „keksiukų krepšeliuose krizę“. 

— Keksiukų krepšeliuose krizę? Kas tai? 

— Ji patarė man pasistengti ir ką nors įtikinti apsimesti, kad 
jam arba jai žūtbūt reikia keksiukų, o jūs vienintelė, mokanti tokius 
kepti. 

Džosė nustebusi pažvelgė į jį. 

— Turbūt ko nors čia nepagaunu. Kodėl kam nors reikėtų, kad 
aš iškepčiau keksiukų krepšeliuose? 

— Sakyti tiesą? 

— Būtų malonu. 

— Viskas prasidėjo nuo to, kaip man surasti būdą geriau jus 
pažinti, kaip mudu galėtume daugiau laiko būti drauge. Po pirmo 
mudviejų pasimatymo man pasirodė, kad... 

— Kad pristigome apie ką kalbėti? 

— Būtent, — patvirtino jis. 

— Taigi, palikęs mane, jūs nuėjote pas Tesę paklausti jos 
moteriškos nuomonės, ką daryti, kad jūs ir aš labiau vienas kitu 
susidomėtume? 

— Taip, — susidrovėjęs atsakė jis. — Atleiskite, aš... 

Ji nutraukė jį, nes pasilenkusi per pledą pabučiavo į lūpas. 
Bučinys nebuvo itin aistringas, bet vis dėlto leido jam suprasti, kad 
nesanti nepatenkinta tuo, ką išgirdo. 

— (O, — ištarė jis sumirksėdamas. — Ar tai buvo už tai... atseit 
už tai, kad pasakiau tiesą? 

Džosė nenorėjo paaiškinti, kodėl jį pabučiavo. Galbūt tik dėl 
to, kad jai palengvėjo, kai sužinojo, jog jis iš tikrųjų nuėjo pas Tesę 
pasikalbėti apie ją, Džosliną. Aišku, tai kvaila, bet panelė Edi sa- 
kiusi, kad Ramzis puikus jaunikis Džoslinai, ir tam tikru atžvilgiu 
jai atrodė, kad jis iš tiesų tas skirtasis. 

Ji atsilošė ant pledo ir pažvelgė į medžio lają sau virš galvos. 

— Tad papasakokite apie tą pyragaičių krepšelių krizę. 

Ramzis prisislinko arčiau jos. 

— Norėčiau verčiau kalbėtis apie bučiavimąsi. 

— Ne, ne dabar, — atsakė ji ir pažvelgė į jį akies kampučiu. — 
Manau, savo gyvenime turiu išspręsti kai kuriuos kitus dalykus ir 
tik paskui rimtai bučiuotis. 

Ramzis demonstratyviai atsiduso ir atsigulė aukštielninkas ant 
pledo, palikdamas tarp jųdviejų pintinę. 

— Tesė apsiėmė tuo pasirūpinti. Kalbu apie keksiukų krepše- 
liuose krizę. 

— Vadinasi, dar prieš susipažindama su manimi ji žinojo, kad 
man reikia kuo nors užsiimti. 

— Taip, — patvirtino Ramzis, pasikišdamas rankas po galva 
ir pažvelgdamas į medžio lają. — Bet ji nežino tiesos apie pinigus. 
Džose, žinau, turbūt visi jums sako, kad Tesė... 

— Mane perspėja, kad Tesė... 

— Teisingai, jus perspėja, kad Tesė rūpinasi visu mano gyveni- 
mu, bet tai netiesa. Aš išmokau vaidinti neišmanėlį, kad ji atliktų visą 
darbą, — išvis nėra kito tokio darbinio arklio kaip ji, — bet kai kuriais 
atžvilgiais ji nieko apie mane nežino. Ir jūs esate to sąrašo viršuje. Ti- 
kriausiai taip yra, nes girdėjau apie jus nuo vaikystės. Ir, suprantu, tam 
dar per anksti, bet, Džoslina, jūs man labai patinkate. Esate sumani 
ir linksma, man smagu būti su jumis. Prie jūsų aš gerai jaučiuosi. Ar 
tai pakankamas pagrindas tolesniems mudviejų santykiams klostytis? 

— Taip. 

Nuo kiekvieno jo tariamo žodžio ji jautėsi vis geriau. Nenorėjo 
manyti, kad pavyduliavo Tesei, bet malonu būti nuramintai, kad tam 
nėra priežasties. Ji atsisėdo ir pažvelgė į pintinę. 

— Suvalgėte visą paštetą? 

— Iki paskutinio kąsnelio. 

Jis pasivertė ant šono, paremdamas ranka galvą, ir šiltomis 
akimis žvelgė į ją. 

Ji gavo nusukti žvilgsnį į šalį. Per anksti, pagalvojo. Gerokai, 
gerokai per anksti. Panelė Edi juk sakė, kad moterys, kurios iškart 
susisaisto su vienu vyriškiu, paskui visą gyvenimą apgailestauja, kad 
jų ilgiau nemergino. Ji sakė, kad Deividas labai „karštai“ jai merginosi. 
Truko labai ilgai, kol sutiko būti jo... drauguže. Tardama tą žodį, ji 
visada parausdavo. 

Džoslina nemėgo galvoti, kuo tas „karštas“ merginimasis bai- 
gėsi. Panelė Edi iš Antrojo pasaulinio karo grįžo namo randuotomis 
kojomis ir rado savo mylimąjį Deividą vedusį kitą moterį. 

— Papasakokite apie keksiukus krepšeliuose, — vėl paprašė 
Džoslina, tepdamasi ant krekerio sūrio. 

— Smulkmenų nežinau. Jums kas nors paskambins, veikiau- 
siai mano sesuo, veikiausiai šįvakar, ir paklaus, ar jūs mokate kepti 
keksiukus krepšeliuose. 

— Tai bus vaikų šventė, į kurią mane pakvietėte? 

Ramzis paėmė iš jos sūriu užteptą krekerį. 

— Taip. 

— Ar matėte mano virtuvę? 

— Žinoma, — patvirtino jis kramtydamas. — Ji... — Ramzis 
pažvelgė į ją. — Ji tuščia. Taigi kaip iškepti keksiukus, neturint... 
neturint visko, ko tam reikia? 

— Maniau, jūs galėtumėte iškepti. 

— Sesuo mane išmokė pagaminti tą lakštinių patiekalą. Tik 
tiek aš sugebu. 

Džoslina užsitepė sūriu krekerį ir valgydama mąstė. 

— Turbūt jūsų sesuo šitaip sumanė, siekdama savo vargšą vien- 
gungį brolį suporuoti su mergina, kurią laiko turtuole, gyvenančia 
didžiausiame, seniausiame miestelio name. 

— Tikrai. Mano mama jau prarado viltį, kad kada nors vesiu, 
o sesuo irgi beketinanti pasiduoti. 

— Vadinasi, aš — paskutinis jūsų šansas. 

— Pats paskutinysis. — Jis vis plačiau šypsojosi. — Man kyla 
mintis, kad jūs kažką sugalvojote.. 

— Ar žinote, koks paskutinis vaikų maisto gamybos šauksmas? 

— Nudažyti jį purpurine spalva. 

— Tai labai pasenusi mokykla, — nesutiko ji. — Ne, paskutinis 
mados šauksmas — įmaišyti į šokoladą šiek tiek špinatų tyrelės. 

Ramzis metė į ją tokį pasibaisėjusį žvilgsnį, kad ji nusijuokė. 

— Tai tik skamba bjauriai. O iš tikrųjų skonis visai geras. Juk į 
jų mėsainius su sūriu dedama moliūgų, o į karštas bandeles su deš- 
rele — cukinijų. Žinoma, vaikai auga niekada net neragavę brokolių, 
bet tai neturi reikšmės. Svarbiausia, kad jie užaugtų dideli ir stiprūs. 
Kai įstos į koledžą, galės rinktis patys. 

— Visa vaikų karta užaugs taip ir nesužinojusi, koks tikras šoko- 
lado skonis, — balsu samprotavo Ramzis; jo veido išraiška tebesakė, 
kad tai pati didžiausia nesąmonė, kokią kada nors buvo girdėjęs. 

— Ar jūsų sesuo turi pinigų? Jeigu ji priklauso jūsų šeimai, tai 
tikriausiai yra turtinga. 

— Ką? — Ramzis pažvelgė į ją, tari negalėdamas patikėti tuo, 
ką išgirdo. 

— Jeigu jūsų sesuo šįryt man būtų paskambinusi ir paprašiusi 
jos vaikų šventei iškepti kelis tuzinus keksiukų, būčiau tai padariusi 
už dyką. Bet tuomet buvau verčiama tikėti, kad paveldėjau su namu 
lobį, o ne pinigų bedugnę, kuri suris visą uždarbį, vien tam, kad 
negsileisčiau į namą termitų. Todėl štai ką noriu Žinoti: ar jūsų sesuo 
išgalės man sumokėti už tuos pyragaičius. 

— Aha, išgalės. Jos vyras dirba „Busch“ alaus kompanijoje ir 
užkala gražų pinigą. 

— Ir, be abejo, esama jūsų senelio palikto patikos fondo. 

— Taip, esama mano senelio palikto patikos fondo, — šypsoda- 
masis patvirtino Ramzis. — Kas dedasi toje jūsų dailioje galvelėje? 

— Nemanau, kad noriu visą gyvenimą kepti keksiukus, bet kol 
kas nepajėgiu sugalvoti, ką kita galėčiau veikti. Sara sakė, Ediline 
nėra jokių gerų darbų. 

— Bent aš tokių nežinau. Žmonės arba dirba kur nors kitur, 
arba pradeda nuosavą verslą. Galbūt judvi su Sara galėtumėte ką 
nors daryti drauge? 

— Atidaryti suknelių parduotuvę, kur aš vaišinčiau klientus 
keksiukais? Aš taip nemanau. Be to, jeigu ištisai užsiimčiau kepimu 
ir pradėčiau užsidirbti pinigų... 

— Tuoj pat užsikrautumėte sau ant sprando sanitarijos inspek- 
torių, — priminė Ramzis. 

— Teisybė. Kartais beveik užmirštu, kad esate teisininkas. 

— Tai komplimentas? | 

Žvelgdama į upokšnį Džoslina įtemptai mąstė. 

— Gerai, taigi turėsiu progą parodyti pasauliui, tai yra Edilino 
miesteliui ir apylinkėms, ką moku daryti. Jeigu man neblogai seksis, 
galbūt galėsiu užsidirbti pakankamai pinigų ir save išmaitinti, iki... 
iki... 

— Verčiate mane labai nepatogiai jaustis, — tarė Ramzis. — 
Tai per mane metėte savo darbą ir atskubėjote čionai. Juk aš jums 
pasakiau, kad, be namo, yra ir pinigų. 

— Štai ir prašom jausti tą kaltę. Galbūt tuo pasinaudosiu, kai 
man reikės paskolos. — Tolumoje ji išgirdo automobilio signalą. — 
Kiek valandų? 

Ramzis susuko grimasą. 

— Man nereikia laikrodžio, ir taip žinau, kad jau dvi. Kodėl 
jūs susitarusi su Luku? 

Ji metė į pintinę daiktus. 

— Dėl augalų. Mes turime nupirkti levandos. 

— Kuriam galui? 

Ramzis paėmė už vieno pledo krašto, Džoslina — už kito. 

— Sausainukams. Moku kepti ir tuos. 

— Jūs tikrai neatrodote prislėgta išgirdusi, kad negaunate nė 
cento. 

— Tik manau, kad tokiomis aplinkybėmis teks vikriau suktis. 

Vėl supypsėjo automobilio signalas ir ji pažvelgė į Ramzį. 

— Eikite, — pasakė jis. — Aš viską paimsiu. 

— Dėkui, — metė ji ir pasuko takučio link, paskui atsigręžė. — 
Trys dvidešimt penki. 

— Ką? 

— Tiek Niujorke kainuoja keksiukai krepšeliuose. Tris dolerius 
ir dvidešimt penkis centus už vieną. 

— Žinoma, — ištarė jis, bet iš veido matėsi, kad liko priblokštas 
tokios kainos. — Gerai, pasistengsiu, kad mano svainis sutiktų mo- 
kėti. Aš jus palaikysiu, bet jeigu tie keksiukai bus siaubingi, atsidursiu 
kvailio vietoje. O jūs miestelyje nebegausite jokio kito darbo. 

— Jūs manimi didžiuositės, — patikino ji ir tuo metu vėl su- 
pypsėjo signalas. — Mano automobilio rakteliai pintinėje. 

Ramzis linktelėjo, o Džosė leidosi bėgti. 


Džoslina bėgo per pievą prie Luko pikapo, pastatyto po ąžuolu 
šalia jos automobilio. Jis neišlipo ir neatidarė jai durelių, tik laukė 
neišjungdamas variklio. Ji pati atidarė didelio žalio pikapo dureles, 
pastatė koją ant paminos ir įšoko į kabiną. Lukas pajudėjo iš vietos, 
jai dar nespėjus užtrenkti durelių. 

— Jūs pykstate dėl to, kad apsirikote? — paklausė ji. 

— Aš nepykstu ir neapsirikau, ir kodėl turėčiau pykti? 

— Dėl to, kad Ramzis nenusivežė manęs į Viljamsbergą, kaip 
jūs pranašavote. 

Lukas gūžtelėjo pečiais. 

— Spėju, Tesė jį pasiuntė kur nors kitur. 

Džoslina nutylėjo, nes tai buvo pernelyg arti tiesos. Bet Ramzis 
norėjo jai pasakyti kai ką svarbaus, ir ji džiaugėsi, kad juodu buvo 
vieni, kai jis tai padarė. Apskritai, gerai paslėpė savo sukrėtimą, kai 
išgirdo jo žodžius. Kad nėra pinigų seno namo priežiūrai — blogai, 
bet ne kažkas tokio, su kuo ji nepajėgtų kaip nors susidoroti. Juk tikrai 
esama vyriausybinių programų, gelbstinčių tokio senumo dvarams. 

Jai labiausiai rūpėjo tai, ką sužinojo apie panelę Edi. Tartum 
kas valandą išaiškėtų dar kas nors, kas nebuvo tiesa. Nuo vaikystės 
kaip įmanydama daugiau laiko leisdavusi šalia moters, kuri ją išmo- 
kė visko, kas svarbu gyvenime. Džoslinos akimis panelė Edi buvo 

išmintingiausias žmogus pasaulyje. Bet dabar buvo besužinanti, 
kad panelė Edi nebuvo jai atvira. Nors mėgino save įtikinti, kad ta 
moteris turėjo visišką teisę nuslėpti nuo jos didžiulius savo gyvenimo 
fragmentus, vis tiek skaudėjo. 

— Ei! — tyliai prašneko Lukas. — Kodėl tokia surūgusi? Judu 
su Ramsu susikivirčijote? 

— Ne, — atsakė ji ir atrėmusi kaktą į šoninį langą pažvelgė į 
kelią. — Ar jūs kada nors absoliučiai tikėjote žmogumi, o paskui 
sužinojote, kad šis visai ne toks, kokiu laikėte. 

— Taip, — patvirtino jis. — Ką nors sužinojote apie Ramzį? 

— Ne, tai yra taip. Jis tikrai rūpinasi žmonėmis, tiesa? 

Vairuodamas pikapą ties posūkiu Lukas paskersavo į ją. 

— Turbūt taip. Ir kuo jis rūpinasi? 

— Viskuo. Visais. — Ji tiesiau atsisėdo. — Kur mes važiuojame? 

— Augalų, juk prisimenate? 

— Neišgaliu jų pirkti, — pasakė ji, nė nepagalvojusi. 

Minutėlę Lukas varė tiesiai į priekį, o kitą — staigiai apsisuko 
ir jau spaudė atgal tuo pačiu keliu, kuriuo važiavo. 

— Ką darote? 

— Vežu jus namo, ten mudu susėsime ir jūs paaiškinsite, ką 
dabar pasakėte. 

Ramzis jos neperspėjo laikyti paslaptyje tai, ką pranešė, bet 
Džoslina jautė, kad jo paprasčiausiai neapsižiūrėta. Kad ir kas vyko 
tarp panelės Edi ir jo senelio, apie tai tylėta tiek daug metų, kad ji 
nemanė turinti dabar apie tai išplepėti. 

— Tik kai kurie juridiniai dalykai, — pasakė ji. — Dėl tes- 
tamento patvirtinimo. Užtruks ilgai, kol gausiu panelės Edi man 
paliktus pinigus, kad galėčiau rūpintis namu, tad teks laukti. O šiuo 
metu turiu tik tiek, kiek esu susitaupiusi, o tai nedaug. Bet Ramzis 
man surado darbą — rytoj pas savo seserį. Reikės iškepti keksiukų, 
nors neturiu nė kepimo skardos, bet jeigu man pavyks iškepti tuos 
keksiukus, bus viskas gerai. Taip manau. Ir tikiuosi. 

Lukas įsuko į Edilino dvaro įvažą, išjungė variklį, paskui apėjo 
pikapą iš kitos pusės ir atidarė jai dureles. 

— Išlipkite, — paragino jis, nes ji nesijudino iš vietos. — Jeigu 
nenorite, kad jus išneščiau, išlipkite iš kabinos. 

Ji išlipo, nuėjo prie paradinių durų ir ėmėsi raustis kišenėje 
rakto. 

— Namo raktas prie mano automobilio raktelių, taip pat ir 
Ramzis jį turi. 

Pasilenkęs per ją, Lukas atidarė duris. 

— Kas gi šiame miestelyje rakina paradines duris? 

— Betgi jūs sakėte... — ji nepabaigė, nes Lukas jau nuėjo į 
virtuvę. Džosė nusekė iš paskos. Lukas atitraukė nuo masyviojo stalo 
kėdę ir palaukė, kol ji atsisės, paskui nunešė užkaisti ant viryklės 
arbatos virdulį. 

— Iš kur šis? — paklausė ji. 

— Mano mama pasistengė. Pasakiau jai, kad mėgstate arbatą, 
tad ji jiems įdėjo ir dėželę arbatžolių. Gerai, kalbėkite. 

— Testamento patvirtinimas, — pradėjo ji. — Ramzis pasakė... 

— Ramzis nieko tokio nepasakė, ir jeigu jūs nesiliausite man 
melavusi, pradėsiu šūkauti. Kai noriu, sugebu labai garsiai. Mat tie 
visi metai sportuojant. 

— Nešūkaukite, — paprašė Džosė, pasiremdama ranka gal- 
vą. — Kodėl jūs visa tai darote? Maniau, važiuosime į daigyną 
ir... — ji nepabaigė. 

— Atrodote kaip partrenkta prekinio traukinio, — pasakė jis, 
nukėlė nuo ugnies virdulį ir pylė karšto vandens į dailų arbatinuką, 
Džosės dar nematytą. — Noriu žinoti, ką tokio pasakė mano pus- 
brolis, kad jūs šitaip sureagavote. 

— Nieko, dėl ko jums reikėtų paleisti į kids savo dešininį kablį. 

— Kairinį. 

— Ką? 

— Kairinį kablį. Neketinu Ramzio nokautuoti, bet pasakysiu 

jam, ką galvoju. Ką jisai sau mano, palikdamas jus atrodančią taip, 
lyg būtumėte iščiulpta vampyro? 

— Jūs perdedate. Jis man tik papasakojo kai kuriuos juridinius 
dalykus ir... — nuo jo rūstaus žvilgsnio ji užsikirto. — Na gerai, aš 
neišsidaviau Ramziui, kaip jo žodžiai mane paveikė. Tiesą sakant, 
leidau jam manyti, kad esu viskuo patenkinta. Kupina gyvenimo 
džiaugsmo. Džoslinos niekas neįveikia. 

— Bet paskui jūs įlipote pas mane į pikapą ir atrodėte lyg... 

— Žinau. Kaip partrenkta prekinio traukinio. Visiškai be kraujo. 
Jūs tikrai išmanote, kaip padėti merginai pasijausti gerai. 

Jis padėjo priešais ją arbatinuką kartu su puodeliu ir lėkštute iš 
to paties komplekto, paskui nuėjo paimti iš šaldytuvo pieno. 

— Taigi dabar, kai mudu dėl to sutarėme, papasakokite, kas 
atsitiko. 

— Negaliu. Tai... tai asmeniška. 

— Visi žino, kad turite gauti tris milijonus dolerių. Ar tai jus 
taip sutrikdė? Prislėgė pinigų gausa? 

— Ne visai, — pasakė ji ir nugėrė arbatos. — Puiki. Turėtumėte 
ir sau įsipilti. 

— Ne, dėkui. — Jis pasiėmė iš šaldytuvo alaus, paskui atsisėdo 
ant kėdės šalia jos. — Jeigu nebuvote prislėgta gausos, gal jums 
pasirodė per mažai? Ne tiek pinigų, kiek tikėjotės gauti? 

— Ne piniguose reikalas! — kone išrėkė ji. — Nėra pinigų, 
dėl kurių reikėtų rūpintis! — Ir užsidengė ranka burna. Neketino 
prasitarti. 

— Aišku, — linktelėjo Lukas, atsilošdamas kėdėje. — Pinigų 
nėra. 

— Klausykite, daugiau negaliu nieko sakyti. Bet man tik reikia 
šiek tiek laiko apie viską pagalvoti, ir prašau jūsų niekam nepasakoti, 
ką aš pasakiau. 

— Manote, ketinu bėgti ir papasakoti visam miesteliui? — Jo 
antakiai susitraukė bemaž į tiesią liniją. 

Staiga ji nebeišlaikė. Užsidengė rankomis veidą ir pravirko. 

— Ša, — ramino Lukas, švelniai priglausdamas ją prie savęs 
taip, kad Džosės galva atsidūrė jam ant peties. — Nenorėjau jums 
sugadinti nuotaikos. 

— Jūs ir nesugadinote. Ji sugedo nuo to, ką Ramzis man pasakė. 

— Kad nėra pinigų? Jis jums tai pasakė? 

— Taip, ne, — vis kūkčiojo ji. — Viskas buvo melas. Dabar 
aš sužinau, kad viskas apie moterį, kurią taip mylėjau, buvo melas. 
Kas tokia buvo, iš kur atvyko, netgi ką ji mylėjo, viskas buvo melas. 
Kiekvienas žodis. Kodėl ji tiek melavo? Ar nepasitikėjo manimi? 
Nesuprantu. 

Lukas ištraukė iš laikiklio ant stalo popierinę servetėlę ir padavė 
jai. Sėdėdama Džosė išsišnirpštė nosį, o Lukas atsistojo. 

— Nepyksite, jeigu pasidarysiu sumuštinį? Nesuspėjau pavalgyti 
priešpiečių. 

— Atleiskite. Trukdau jums. Visai to nenorėjau. Palikusi Ramąį, 
jaučiausi puikiai, bet... 

— Kai pamatėte mane, palūžote, — pabaigė jis ir balse nu- 
skambėjo linksma gaidelė. 

— Aš nebuvau tokia. Ramzis... pats žinote, kas jis yra, tad 
nenorėjau jo akyse suskysti. 

— Nenutuokiu, ką reiškia „pats žinote“. Kas yra Ramzis? 

— Žmogus, kuriam nesu abejinga — paaiškino ji. — „Ta“ 
prasme. 

— Aišku, — tarė Lukas. — Taigi, kai esate su Ramziu, laikote 
aukštai iškėlusi smakrą, sausas akis ir nenorite, kad jis matytų jūsų 
snargliuotą nosį. 

— Taip, — patvirtino Džosė, vėl išsišnirpšdama į servetė- 
lę. — Nežinojau, kad taip blogai jaučiuosi, kol su juo neišsiskyriau. 
Jis visada man toks malonus. Kur tik einame, visur nešasi maisto 


ir apipila mane komplimentais. Sako, kad esu linksma ir protinga, 

ir kad jis... — Ji ir vėl išsišnirpštė, tik šįsyk smarkiau. — Koks čia 
sumuštinis? 

— Su kumpiu ir sūriu. Norite? 

— Ar turite kokių marinuotų agurkėlių? 

— Iš kur man žinoti? Tai jūsų šaldytuvas. 

— Jisai stebuklingas, nes dar nenuėjau į parduotuvę, o vis pilnas 
maisto. 

— Neabejoju, šią savaitę tai baigsis. Visi miestelyje pripras prie 
jūsų ir nesistengs susipažinti. Ypač jeigu sužinos, kad neturite pinigų. 

— Cha cha, — susijuokė ji. — Jūs nesirengiate jiems pasakyti? 

Ant keturių riekelių duonos tepdamas garstyčių jis kiek patylėjo. 

— Jums neramu, kad niekam nebepatiksite, jeigu jie žinos, jog 
nesate turtinga? 

— Nenoriu, kad žinotų, jog jų numylėtoji panelė Edi neturėjo 
pinigų! Nenoriu, kad blogai apie /4 galvotų. 

— Vadinasi, nesijaudinate, kad jie žino, jog j4s esate vargšė? 

Jisai stovėjo nugara į Džosliną, bet ji žinojo, kad šypsosi. 

— Ne, tikrai ne, — patikino ji, paimdama iš jo lėkštę su storu 
sumuštiniu. — Atrodo nuostabiai. 
atsitiko, kad dabar vėl esate alkana? 

— Juk jo akivaizdoje negalėjau kaip reikiant prisikimšti, ar ne? 

— Panelės Skarletės dvasia sklando ore, — tyliai ištarė jis. 

— Kaip suprasti? 

— Tas barbekiu, — paaiškino Lukas. — Ešliui ji patinka, kad 
turi gerą apetitą. 

— Ak taip, regis, prisimenu tai. Šis sumuštinis puikus. Kokios 
čia garstyčios? 

— Nežinau. Paklauskite tetos Elės. Manau, turėtumėte man 
papasakoti, ką Ramzis jums pasakė, ir jeigu tik pabandysite užsi- 
minti, kad apskelbsiu visam pasauliui, nubausiu jus taip, kaip vien 


sodininkas geba. 

Ji nusišypsojo iš užuominos į vieną iš pirmųjų jųdviejų po- 
kalbių. 

— Nuo ko pradėti? Prieš Antrąjį pasaulinį karą ar po to? 

Lukui išsiplėtė akys. 

— Pradėkite prieš. 

— Ramzis man pasakė, kad 1941-aisiais, prieš pat mums 
įsiveliant į karą, atsitiko kažkas baisaus, kas privertė Aleksandrą 
Makdauelą tapti tokį dėkingą panelei Edi, jog kai ši pasitraukė į 
pensiją, įkurdino ją prabangiame name Boka Ratone ir pavedė tvar- 
kyti nemažai jo pinigų. Nesu finansų genijus, bet suprantu, kad taip 
pasielgti nėra normalu. Be labdaringos veiklos, ji pinigus naudojo 
pridurti už mano mokslą ir savo tinginiui broliui remti. Tad kas 
privertė jį šitaip pasielgti? 

— Kodėl manęs klausiate? — nusistebėjo Lukas. — Pirmą 
kartą apie tai girdžiu. Ramzis jums nepasakė, ką panelė Edi dėl jo 
senelio padarė? 

— Jis nežino, taip pat ir jo tėvas. Manau,ta istorija nuėjo į kapą 
kartu su įsivėlusiais į ją žmonėmis. 

— Ką ta istorija turi bendra su pinigais? 

— Kad ir kas atsitiko, Aleksas Makdauelas išleido daug. Neį- 
sivaizduoju, kodėl jis tiek mokėjo. Ir ar savo paties noru? 

— Savo paties noru? — pakartojo Lukas, baigdamas doroti 
sumuštinį. — Juk nemanote, kad panelė Edi jį šantažavo, a? 

— Tai šmėstelėjo man mintyse, — tyliai prisipažino ji. 

— Ką gi, išmeskite tą mintį iš savo klaidžios galvelės, — patarė 
Lukas ir paėmęs nunešė dvi tuščias lėkštes į kriauklę. — Jūs nepa- 
žinojote Alekso Makdauelo, bet aš pažinojau. Jis kone iki mirties 
varė mums, vaikams, baimę, taip pat ir daugeliui suaugusiųjų. Žodis 
„šiurkštus“ nė iš tolo jo neapibūdina. Jis šaukdavo ant savo darbuotojų 
ir laikė tvirtai įtempęs vadžias visur, kur buvo investavęs bent centą. 
Jeigu kas nors būtų mėginęs jį šantažuoti, jis tą būtų sugriebęs už 
gerklės ir nusviedęs per kambarį. 

— Ir vis dėlto jis buvo vedęs moterį, tokią pat angelišką kaip 
ir Sara. 

— Ji buvo tiek pat saldybė, kiek jis — surūgėlis. Niekas jų 
nepajėgė perprasti — tik tiek, kad senis Aleksas ją dievino. Tiesiog 
dievino. Kone meldėsi jai. 

— Tai būtų suprantama, — tarė Džoslina, įsipildama antrą 
puodelį arbatos. Ji nebebuvo karšta, bet vis tiek skani. — Jeigu vyras 
mane dievintų, daug prireiktų, kad pamatyčiau jo blogas savybes. 

— Tad ištekėkite už Ramzio, — pasiūlė Lukas. Jisai stovėjo 
prie kriauklės, nugara į Džosliną. 

— Jums neatrodo, kad dar šiek tiek per anksti mąstyti apie tokį 
dalyką? Vos prieš kelias dienas su juo susipažinau. 

— Jūs meluojate jam apie savo savijautą, apie tai, kas jums 
sugadino nuotaiką, net apie tai, kiek valgote. Man tai panašu į be- 
prasidedančią meilę. 

— Aš jam nemelavau! 

Apsisukęs jis įdėmiai pažvelgė į ją. 

— Gerai, galbūt aš ir nutaisiau priešais jį narsų veidą, bet tai 
nebuvo melas. Man jis patinka. Turi viską, ko visada trokšdavau iš 
vyriškio. 

— Tad ištekėkite už jo. Jis turtingas. Tegul išlaiko jus ir tą namą. 
Ir jūsų problemos būtų išspręstos. 

— Jūsų žiniai, Ramzis dar toli nuo to, kad paprašytų mano 
rankos. Be to, jeigu dabar už jo ištekėčiau, turėčiau visada jaustis 
jam dėkinga. Jeigu dėl ko nors ant jo supykčiau, turėčiau nutylėti, 
nes žinočiau, jog visą gyvenimą privalau būti jam dėkinga už savo 
išgelbėjimą, tad man išsivystytų skrandžio opos ir numirčiau jauna, 
šioms atsivėrus. 

Minutėlę Lukas gromuliavo tai, ką išgirdo. 

— Džiugu žinoti, kad jums netoptelėjo į galvą ištekėti už mano 
pusbrolio. 

— Neturėjau daug laiko apie ką nors galvoti. Ar žinote, kur 


i 
166 Jude Deveraux 


slypi viso to reikalo ironija? Po panelės Edi mirties nieko iš jos ne- 
sitikėjau. Galbūt atminimo dovanos, bet nieko daugiau. Ji aktyviai 
užsiėmė labdara, tad maniau, kad viskas nueis ten. Kodėl ji man 
tai iškrėtė? 

— "Tai įdomiausias iki šiol užduotas jūsų klausimas. Ji žinojo 
neturinti nuosavų pinigų, bet paliko jums seną namą, kuris — ti- 
kėkite manimi — sugrius, jeigu bent kas šešis mėnesius į jį nebus 
pumpuojama pinigų. 

— Šiuo metu nežinau, ką apie visa tai galvoti. Bet kuriuo mo- 
mentu paskambins Ramzio sesuo ir pasakys, kad jai reikia keksiukų 
krepšeliuose, o aš neįsivaizduoju, kaip galėsiu juos iškepti. Kažin, ar 
orkaitė toje senienoje veikia? 

Ji kryptelėjo galva į bjaurią baltą viryklę prie sienos. 

Lukas kelias sekundes mirksėjo, sumojęs, kad ji daugiau neke- 
tina ta tema kalbėti. Bet jam tai visai tiko, nes pats turėjo kai kurių 
klausimų ir juos reikėjo savarankiškai apmąstyti. 

— Visai nenutuokiu, — pagaliau pasakė jis ir pasuko didelę 
rankeną orkaitei įjungti. 

— Tad ką ketinate gaminti? 

— Šokoladą su špinatų tyrele, ir kol dar ištarsite bent žodį, 
žinokite, kad Ramzis jau man pasakė, koks jam tai atrodo netikęs 
sumanymas. Bet nesijaudinkite, padarysiu, kad skonis būtų geras. 

— Panelė Edi jums paliko stebuklingą lazdelę? 

— Labai norėčiau, kad būtų palikusi. Pasakiau Ramziui, kad 
už kiekvieną tokį keksiuką teks mokėti po tris dvidešimt penkis, tad 
privalau išlaikyti lygį, bet tam reikia įrangos, kurios čia neturiu. Ar 
kur nors netoliese yra virtuvės reikmenų parduotuvė? 

Lukas atidarė orkaitės dureles ir įkišo vidun ranką. 

— Kol kas šalta. Kodėl jums nepasiskolinus, ko reikia? 

— Kas gi man paskolins patvarų plakiklį ir konditerines tū- 
beles? — paklausė ji. 

— Užmiršote, kad bažnyčia, kurioje apsilankėte, buvo baptistų? 

O tie mėgsta valgyti. Viskas, ko jums reikia, yra šio miestelio moterų 
virtuvėse. Sudarykite sąrašą, ir aš paprašysiu mamos, kad jums viską 
surastų. Maždaug po pusantros valandos jūsų virtuvė bus visiškai 
aprūpinta įranga. 

Džoslina sėdėjo prie stalo, su nuostaba žvelgdama į savo so- 
dininką. 

— Betgi man dar niekas nepaskambino. 

Lukas išsitraukė iš odinio dėklo prie diržo mobilųjį telefoną 
ir spustelėjo mygtuką. 

— Mama? — paklausė jis. — Kaip manai, tėtis sutiktų pagel- 
bėti Džosei prie keksiukų krepšeliuose? — Kiek patylėjęs: — Aha, 
spėju, taip. Žinoma, galėčiau su ja pasikalbėti. O kodėl /v nepaklausi 
Vivės? — Klausydamasis atsakymo jis šypsojosi. — Manau, jai tai 
patiktų, bet ji gali tave apkaltinti. Jo šypsena praplatėjo. — Nes toks 
planas atitrauktų tėtį nuo tavo galvos visai savaitei, štai kodėl. Gerai, 
bet aš jai perduosiu, kad taip sakei. Man pasakyti tėčiui ar tu pati 
jam praneši? Bailė! Būsiu pas jus už penkiolikos minučių. — Dar 
pasiklausė, ir jo veidas surimtėjo. — Taip, gerai elgiuosi. Gali pati 
jos paklausti, jeigu manimi netiki. 

Lukas ištiesė per rankos ilgį Džoslinos link telefoną. 

— Mama nori žinoti, ar nebandžiau prie jūsų statytis. 

— Nė vienas vyras šiame miestelyje nebandė prie manęs 
statytis, — garsiai ištarė ji. — Negirdėjau nė jokios dviprasmiškos 
užuominos. Buvau primaitinta tiek, kad vos neplyštu, bet niekas 
nemėgino prie manęs statytis. 

Lukas sekundę žvilgtelėjo į Džosliną, paskui vėl prisidėjo prie 
ausies telefoną. 

— Nesuprantu, — tarė. — Paklausk Ramso. Gerai, būsiu pas 
jus už kelių minučių, bet tėčiui — nė žodžio. Pats jam viską papasa- 
kosiu. — Jis užtrenkė telefono dangtelį. — Taigi, apie ką kalbėjome? 

— Tik šiaip, apie moteriškus dalykus. Tad ką pasakė jūsų mama? 


— Ji jau žinojo apie tris dvidešimt penkis. Ramsas pasakė kaž- 

kam kontoroje, nes jau pasklido po visą miestelį. Mama sako, kad 
absurdiška vidury savaitės rengti vaikams šventę ir vaišinti tokiais 
keksiukais. Vivė nori pritraukti mano tėtį ir surengti stambų vakarėlį, 
pakviesdama pusę Viljamsbergo. 

— Pusę... — išplėtusi akis pakartojo Džosė. — Ką man daryti? 
Atidaryti keksiukų krepšeliuose parduotuvę? 

— Jeigu norite išsiaiškinti apie panelės Edi gyvenimą ir gauti 
atsakymą į kai kuriuos klausimus, regis, neduodančius jums ramy- 
bės, reikia susipažinti su kai kuriais čionykščiais. Pasistengsiu, kad 
mama pakviestų kai kuriuos senbuvius, pažinojusius panelę Edi. 
Ką, gera mintis? 

— Puiki, — sutiko Džosė, dėkingai žvelgdama į jį. 

— Paklausiu jūsų, ar tebemanote, kad tai tokia gera mintis, kai 
savaitę būsite turėjusi reikalą su mano tėvu. 

— Jis toks blogas? — švelniai paklausė ji, pasirengusi pabūti 
jo psichoanalitike. 

— Baisus! Jis pensininkas. 

— O ką tai reiškia? 

— Pati pamatysite, — atsakė Lukas. — Tik duokite jam kokį 
projektą, ir įsivaizduos save pasaulio valdovu. Jisai stumdys jus ir 
moteris, kol visos pakelsite maištą. 

— Moteris? Kas dar keps keksiukus krepšeliuose? 

— Sveika atvykusi į Ediliną, — nusišiepė Lukas. — Turiu 
keliauti. — Jis dar kartą patikrino orkaitę. — Šalta kaip oloje. 

— Aš negaliu sau leisti naujos... 

Lukas iškėlė ranką. 

— Tegul dėl to suka galvą mano tėtis. Jam patiks tas sumany- 
mas. — Jis žengtelėjo durų link, bet sustojo ir atsigręžė į ją. — Tik 
kad žinotumėte: Ramzis linksta pasipiršti. Jis vežasi į žemę, kur 
ketina pasistatyti namą, tik tas merginas, kurias nori vesti. — Lu- 
kas apsidairė po Džosės namo prieškambarį. — Arba savaitgalio 
pramogai. 


Levandų rytas 169 


— Ir kiek tokių būtų? 

Jis nusišypsojo. 

— Norėčiau pasakyti — dešimtys, bet buvo tik viena. 

— Ir kodėl jis jos nevedė? 

— Ne mano reikalas apie tai kalbėti. 

— Visai taip pat Ramzis sakė ir apie jus. 

— O ko jūs klausėte jo apie mane? 

Džosė buvo besižiojanti pasakyti, bet vėl užsičiaupė. Jeigu Lukas 
nežino, kad algą jam moka Ramzis, ji neprasitarsianti. 

— Nieko. 

— Gerai, — tarė Lukas, nužvelgdamas ją. — Eikite ir nusi- 
prauskite po dušu, paskui persirenkite šiuos puošnius drabužius. 
Manau, kelias dienas dabar kepsite tuos keksiukus krepšeliuose. 

Ji lydėjo akimis jį nuvažiuojant, paskui uždarė duris ir minutėlę 
pastovėjo atsirėmusi į jas nugara, mąstydama apie pastarąsias kelias 
dienas. Tiek daug įvyko per jas, kad mintyse viskas susiliejo išvien. 
O kitą minutę jau bėgo laiptais viršun į savo miegamąjį. Pažvelgusi 
į veidrodį pamatė, kad beveik visas akių tušas nuvarvėjęs į paakius, 
ir suprato, kad šitaip atrodė kone didžiumą laiko, kai buvo su Luku. 
Šypsodamasi palindo po dušu ir susimąstė apie tai, ką pasakiusi jo 
mamai. Jeigu tai būtų buvusi Ramzio motina, būtų kalbėjusi kaip 
gerai išauklėta panelė, bet su Luko motina ji galėjo juokauti. 

Nusiprausė, paskui užsimovė džinsus ir apsivilko trumparan- 
kovius sportinius marškinėlius. Vos spėjo apsirengti, kai pro langą 
pamatė įvažiuojantį pro vartus automobilį. Iš jo išlipo vyriškis. Net 
iš viršaus aiškiai buvo matyti, kad jis — pasenusio Luko versija: 
aukštas, dailus, žilaplaukis, atrodantis lyg pasirengęs tuoj imtis rei- 
kalo. Ji nubildėjo laiptais taip greitai, kad jam dar nespėjus pabelsti 
jau atidarė duris. 

— Taigi atvykote mane organizuoti? — rimtu veidu paklausė 
Džosė. 

Jis nė nešyptelėjo. 

— Darysite ką nors ne taip, ir aš pradėsiu šaukti. 

— O jeigu aš tinkamai elgsiuos? 

— Priversiu Luką tą aromatinių žolelių lysvę, kurią jis jums 
įkalbėjo, apsodinti už dyką. 

Ji ceremoningai tūptelėjo. 

— Jūsų noras — man įsakymas, o, šeimininke. 

Jo akys išsiplėtė. 

— Visą gyvenimą laukiau išgirsti iš moters tokius žodžius. 
Tekėsite už manęs? 

— Įtrauksiu jus į savo sąrašą, — nusišypsojusi pažadėjo ji ir 
pasuko į virtuvę. 

— Ateikite ir pasižiūrėkite į mano viryklę. Ji tokia sena, kad 
ketinu parduoti už milijoną dolerių per interneto aukcioną. 

— Nėra labai sena, nes ją pardaviau panelės Edi broliui prieš 
keturiasdešimt metų. 

Džoslina sustojo. 

— Prekiaujate visokiais prietaisais? 

— Jau maždaug treji metai nebe. Galiu jums sukombinuoti 
pritrenkiančių nuolaidų. 

— Jūs prašote seksu ar pinigais? — rimtai paklausė ji. 

— Leiskite man dėl to atsiklausti žmonos. 

Šypsodamasis jis nusekė paskui ją į virtuvę. 

Lukui truko dvi valandas viską suderinti su savo tėvais. Jo motina 
perėme telefono linijas ir skambino į dvi apygardas žmonėms, jiems 
pranešinėdama apie šeštadienį rengiamą šventę. Jos žodžiais tai 
skambėjo, lyg Džoslina būtų ką tik iš Briuselio atvykusi tarptautinio 
garso konditerijos šefė. 

Nuėjęs pas tėvą, Lukas ištarė vos pustuzinį žodžių, ir žmogus 
jau lėkė pro duris, pasirengęs organizuoti bet ką, bet kuriuo laiku ir 
bet kur. Jis tikrai buvo pražuvęs, penkiasdešimt valandų per savaitę 
kiurksodamas be darbo, kuriuo galėtų užsiimti. Lukui tereikėjo pa- 
sakyti, kad senoji Džoslinos viryklė sulūžusi, ir Džimas Konoras tuoj 
pat išsitraukė mobilųjį telefoną. Lukui buvo įdomu, kokia virtuvinė 
krosnelė Džoslinai per ateinančią parą bus pristatyta — „Wolf“ ar 
„Viking“. 

Išeidamas Lukas motinai priminė, kad ji paskambintų Ramso 
seseriai Vivei ir pasakytų apie šventę, įvyksiančią jos namuose. Ka- 
dangi Vivė dar nebuvo paskambinusi Džoslinai, šiai bus netikėtumas 
išgirsti, kad šeštadienį tapsianti pobūvio — tik Dievui žinoti su kiek 
svečių — šeimininke. 

Lukas parvažiavo namo, persirengė švariais išlygintais marš- 
kiniais ir laisvomis chaki spalvos kelnėmis, paskui išsivarė iš garažo 
savąjį BMW. Ketino nuvažiuoti aplankyti savo senelio Deivido ir 

žinojo ištrauksiąs iš jo daugiau informacijos, jeigu vilkės kuo nors kitu 
nei džinsais ir purvinais trumparankoviais sportiniais marškinėliais. 

Senelis Deivas dažnai Lukui sakydavo nesuprantantis, kodėl 
jis, toks išsilavinęs, nesirengia kaip nors švariau. „Jeigu jau nori būti 
sodininku, tai nors atrodyk kaip sodų projektuotojas“, — šimtą kartų 
buvo jam kartojęs. 

Močiutė Meri Alisa liepdavo savo vyrui liautis, bet tai nepa- 
dėdavo. Senelis Deivas buvo seno raugo žmogus ir laikėsi pažiūros, 
kad visada privalu atrodyti kaip įmanoma gražiau. 

Lukas visada puikiai sutardavo su kitu seneliu, savo tėvo tėvu, 
nuo kurio daugelis stengdavosi laikytis kuo toliau. Amžinai prasta 
jo nuotaika atbaidydavo žmones, bet tik ne Luką. Jis visada jausda- 
vosi su savo seneliu laimingiausias, kai juodu drauge meškeriodavo, 
žiūrėdavo per televiziją sportą ar tik važinėdavosi pikapu. Tai senelis 
Džo išsukdavo Luką nuo bausmių, kai vidurinėje mokykloje jis įsi- 
veldavo į kokius nors nemalonumus. Buvo nepriklausomo būdo ir 
nemėgdavo, kad kas nors jam nurodinėtų, ką ir kaip daryti. Mokytojai 
norėdavo, kad jis besąlygiškai paklustų, bet Lukas visada turėdavo 
savo nuomonę, kaip kas nors turėtų būti daroma. 

Sykį Lukas susikivirčijo su futbolo treneriu ir kone buvo iš- 
mestas iš komandos. Tėvas taip supyko, kad dešimtą ryto paliepė 
Lukui eiti į savo kambarį ir likti ten, kol sugalvos, ką su juo daryti. 
Dvyliktą Luko miegamojo antrame aukšte lange pasirodė senelis 
Džo. Jis stovėjo pasilipęs ant kopėčių. Nepasakė nė žodžio, tik padavė 
Lukui ranką, ir abu nulipo kopėčiomis, paskui nuvažiavo prie ežero 
ir visą dieną meškeriojo. Tos dienos šeštą vakaro Lukas vėl sėdėjo 
savo kambaryje, o kai tėvas atėjo, nė nenutuokė, kad jo paties tėvas 
buvo Luką išsivedęs. 

Taip visada būdavo su seneliu Džo, bet ne su Luko motinos 
tėvu. Jis ne tik buvo gydytojas, senelis Deivas ėjo bažnyčios diakono 
pareigas, taip pat buvo masonas ir visų mylimas. 

Bet Lukui jis niekada nebuvo toks artimas kaip kitas senelis. 

Lukas važiavo 5-uoju greitkeliu Viljamsbergo link, paskui pasu- 
ko į Gubernatoriaus teritoriją prie Tu Riverso gyvenvietės — aukštos 
klasės užmiesčio klubo bendruomenė, kur 60 procentų žemės buvo 
palikta naudotis jos gyventojams. Geriausia už viską buvo didžiulis 
golfo aikštynas, kuriame jo senelis žaisdavo kone kasdien. Kaip 
Lukas ir žinojo, surado senelį aikštės trasoje ties penktąja duobute. 

— Ašvis galvojau, kada tu susirengsi manęs aplankyti, — tarė 
Deividas Oldridžas, žvelgdamas per ridenimo aikštelę. — Taigi 
kaip ji? 

— Kas? — paklausė Lukas. — Kalbi apie savo dukterį? Mano 
mamą? 

Deividas užsimojo, ir kamuoliukas nuskriejo tiesiai jo norima 
kryptimi. 

— Jeigu tu nori žaisti slėpynių, šitai ilgai užtruks. Taigi pradėsim 
iš naujo? Kaip ji? 

Seneliui suskatus žingsniuoti, Lukas pakėlė sunkų maišą su 
golfo lazdomis. Senelis nemėgo golfo bagių ir nešėjų, bet vis dėlto 
manė, kad jauni stiprūs vaikaičiai gali nešti golfo lazdų maišą. 

— Spėju, turi omenyje Džosliną, — atsakė Lukas. 

— Girdėjau, kad toks jos vardas, bet jau nebegyvenu Ediline, 
tad visos paskalos manęs nebepasiekia kaip anksčiau. Tačiau girdėjau, 
kad tu su ja leidi nemažai laiko. Kai kurie žmones šneka, kad ten 
leidi ir naktis. 

— Žmonės per daug šneka, ir jie meluoja. 

— Vadinasi, tai Ramzis su ja miega? 

— Visai ne! — bloškė Lukas. — Ramzis ten buvo tik... — 
Žvilgtelėjęs į savo senelį, nutilo. — Regis, yra vienuoliktas Dievo 
įsakymas, kuriuo draudžiama seneliams šaipytis iš savo anūkų. 

— Atskleisiu tau mažai žinomą paslaptį. Tą dieną, kai mums 
gimsta pirmas anūkas, gauname dovanų parankinę knygą, kurioje 
parašyta, kad galime daryti su tuo vaikiūkščiu ką norime — vien 
tam, kad kankintume nuosavus vaikus. 

— Nekantrauju perskaityti tą knygą. 

— Savo amžiaus, ko gero, esi per senas susilaukti vaikų, juolab 
anūkų. 

— Seneliuk, padėjai man pasijausti geriau. 

— Visada malonu padaryti paslaugą, — metė senelis ir sustojo 
toje vietoje, kur nukrito jo smūgiuotas kamuoliukas. — Taigi kas 
tave privertė šiandien surūgti? 

Lukas susikišo rankas į kelnių kišenes. 

— Niekas. Ničniekas. Tik pamaniau, užvažiuosiu aplankyti 
tavęs. 

Deividas smarkiai smūgiavo kamuoliuką, lydėjo akimis šį skrie- 
jantį ore, paskui pažvelgė į savo vaikaitį, kai juodu vėl leidosi eiti. 

— Gerai, tai pasakyk man, kokia ji? 

— Kalbi apie Džosliną? 

— Aha, Ramso draugužę. Kokia ji? 

— Ji ne... — Lukas vėl nutilo ir atsikvėpė. — Primink, kad 
Kalėdoms tau nupirkčiau naują kaklaraištį. Ką nors iš tiesų bjauraus. 
O Džoslina miela. 

— Tik tiek? Miela? O kur aistra? Netrokšti užšokti ant jos? 

— Vulgarūs seneliai man kelią šleikštulį. 

— Ak, taip. Tavo karta viską išmano apie seksą, bet manoji — 
ne. Žinok, mudu su tavo senele... 

Lukas iškėlė ranką. 

— Tik nepradėk man pasakoti, ką tu ir Meri Alisa Velš darėte. 
Ta istorija vis dar pasakojama po penkiasdešimties metų. 

— Po keturiasdešimties, — pataisė Deividas. 

— Šešiasdešimt trejų, bet kas gi skaičiuoja? 

Deividas pasirėmė ant savo lazdos ir pažvelgė į vaikaitį. 

— Gerai, tai kas gi tave taip graužia, kad metei kasti žemę ir 
važiavai tokį kelią iki pat Viljamsbergo? 

— Tai tik dešimt mylių. 

— Dešimt mylių, kurias ne taip dažnai sukari, — prikišo Dei- 

vidas ir užsimojęs puikiai smūgiavo į kamuoliuką, paskui ramiai 
paklausė: — Ji apie mane dar neklausinėjo? 

— Ne, dar ne, bet šiandien buvo gerokai prislėgta, nes panelė 
Edi nepaliko jai pinigų. 

— Žinau, ją rėmė Aleksas. Ar veikiau subsidijavo Bertrandą ir 
davė Edi pinigų labdarai. 

— Taip Ramziui pasakė jo tėtis. Ramsas atlieka visą juridinį 
darbą, bet ji nežinojo, kad pinigų nėra. 

— Aha, ką gi, mes visi susitarėme meluoti iki antros kartos. 
Benas būtų turėjęs išgauti tiesą iš savo tėvo, iki tam numirštant. 

— Manau, jis mėgino, bet dėdė Aleksas nenorėjo jos atskleis- 
ti. — Lukas įdėmiai pažvelgė į senelį, juodviem vis žingsniuojant. — 
Taigi kokia ta tiesa? 

— Yra dalykų, apie kuriuos neketinu pasakoti. Kai kuriuos 
dalykus geriau palikti ramybėje. — Jis iškėlė ranką, kai Lukas buvo 
besižiojantis kalbėti. — Tai, kas tuomet, seniai, atsitiko, neturi nieko 
bendra su nūdiena. 

— Išskyrus tai, kad Džoslina neturi jokių pinigų. 

— Taip? O kas iš mūsų tokio amžiaus turėjo? 

— Ji turi baisūną namą, kuriam reikia priežiūros, o tas dalykas 
ryja žaliuosius. 

— Tad tegu! išteka už Ramzio. Jis turčius. 

— Bet... — Lukas užsikirto nebaigęs sakinio. 

— Bet ką? — paklausė senelis. — Nemanai, kad iš jų būtų 
gera pora? Ramzio pinigai ir Harkortų dvaras. Geriau būti negali. 

— Nesu tikras, ar ji ir Ramzis gerai sutampa. 

— Iš to, ką girdžiu, jie sukurti vienas kitam. Jos perlai pritinka 
prie jo kaklaraiščių. Jie padarys tą namą turistų lankytina vieta. Savo 
tobulumu jis konkuruos su geriausiais Viljambsberge. 

— Tobulumas. Kas to trokšta? — Lukas susikišo rankas į 
kišenes, o jo senelis vėl nusmūgiavo kamuoliuką. — Jie veikiausiai 
įrengs plaukymo baseiną ir niekada neleis savo vaikams jame žaisti. 


176 Jude Deveraux 


— Tas baseinas visada buvo bjauri, nešvari kūdra, — pasakė 
Deividas ir vėl suskato žingsniuoti. — Trijų pėdų gylio, o dugnas 
veikiausiai visas ištisai prikakotas ančių. 

— Taip? Galbūt aš jį išvalysiu ir turėsiu bent kiek trąšų. 

— Tikrai, ir aš taip manau. Kas gi norėtų leisti savo vaikams 
plaukioti mėšle? 

— Tai man niekada netrukdė, — tarė Lukas balsu, nuskambė- 
jusiu niūriai ir jam pačiam. 

— Būtent tai ir sakiau. Jis ir Džoslina puikiai vienas kitam 
tinka. Jų namas bus gražus, o vaikučiai — švarūs ir gerai išauklėti. 

— Kodėl man taip baisiai skamba? — sumurmėjo Lukas. 

— Visai nenutuokiu. 

Lukas atidžiau pažvelgė į senelį. 

— Juokiesi iš manęs? 

— Garsiu, galingu arklišku juoku, pasiūbaudamas tavo sąskaita. 
Nežinau, kada taip linksminaus. 

— Dėkui, seneliuk, tu tikrai nuostabus. Nuo tavęs man diena 
prašviesėjo. 

— Labai prašom. Kai tik norėsi daryti iš savęs kvailį, pranešk 
man. Sveikas juokas visada pravers. 

Jis įkišo lazdą į maišą, kurį vis laikė Lukas. 

— Viskas. Einam, ko nors užkąsime priešpiečių ir pasikalbė- 
sime. 

— Dar daugiau tokios tavo „kalbos“, ir turėsi man išrašyti an- 
tidepresantų. Be to, jau po ketvirtos, priešpiečiams per vėlu. 

Deividas prisimerkė į vaikaitį. 

— Jeigu nesiliausi taip niurksojęs, parsivešiu tave namo pas 
Meri Alisą ir pasakysiu, kad tau depresija. Ji-puls kamuoti tave 
klausimais, o tu imsi pasakoti apie savo vaikystę 7 apie Ingridą. 

Paminėjus tą vardą, Luko veidas gerokai nubalo. Jis kelis 
žingsnius atsiliko. 


Po minutėlės Deivį pasisiūlė pavėžėti savo bagiu vienas draugas 


Levandų rytas 177 


golfo žaidėjas ir jie visi patraukė atgalios į klubo pastatą. Lukas visą 
kelią tylėjo, iki juodu įsitaisė prie staliuko salės kampe ir senelis už- 
sakė abiem arbatos, lėkštę sumuštinių ir porą taurelių „Jack Daniels“. 

— Gerai, — prašneko Deividas, — tad pasakyk, ko iš tikrųjų 
paklausti manęs važiavai tokį kelią? 

— Regis, esama gana didelių skirtumų tarp to, ką žmonės laiko 
tiesa apie panelę Edi ir kas yra realybėje. 

— Tu kalbi apie tai, kad nėra pinigų, ar apie tą faktą, jog mudu 
su ja nutraukėme savo sužadėtuves, prieš išvykdami į Antrąjį pa- 
saulinį karą? 

Lukas išsižiojęs pažvelgė į senelį. 

— Nutraukėte sužadėtuves? — sukuždėjo jis. 

— Kodėl jūs, jaunieji, taip nustembate išgirdę, kad ir seniau 
žmonės turėdavo paslapčių? Nejau pamiršai, kad aš buvau mieste- 
lio gydytojas? Tuomet, septintame dešimtmetyje, buvo gonorėjos 
protrūkis, ir aš žinojau, kas ką užkrėtė. Bet taip ir neprasitariau nė 
žodžiu. Ir dar buvo... 

— Kokia panelė Edi buvo iš žikryjy? — pertraukė savo senelį 
Lukas. Jis nenorėjo ką nors daugiau žinoti apie asmeninius žmonių 
gyvenimus, nei jau Žinojo. 

— Tobula, — iškart atsakė Deividas. — Nė vieno plaukelio ne 
vietoje. Nepasakydavo nė žodžio, dėl kurio paskui turėtų gailėtis. 
Buvo stipri, valinga ir žinojo, ko nori. 

— Iš tavo balso neatrodo, kad ji tau labai patiko. 

— Dievinau ją. Kai buvome dar bambliai, Aleksas Makdauelas 
atiminėdavo iš manęs žaislus — iki Edi neužvožė jam per galvą 
medine trinkele. Visą savo gyvenimą buvo ledi. Juk tu žinai, ar ne, 
kad savo gyvenimą ji skyrė padėti nudegimų aukoms? 

— Kažką apie tai girdėjau. 

— Tai buvo daugiau, negu tu gali įsivaizduoti. Ji prisidėjo prie 
daktaro Naidželo Brenerio, ir juodu drauge keliavo po pasaulį. Viską 
tvarkė Edi. Dusyk padėjo jiems išsigauti iš šalių, pernakt tapusių 

karo zonomis. Abu kartus Naidželo medicinos seserys įpuolė į 
isteriją, bet Edi niekados neprarasdavo drąsos ar proto, ir ji išvedė 
juos į saugią vietą. 

— Bet tu vedei močiutę Meri Alisą, — pasakė Lukas. 

Deividas nusišypsojo. 

— Žvitrią, linksmą, seksualią Meri Alisą Velš. Aš jos net nepa- 
stebėdavau, kol Edi neišvyko iš šalies. Kai grįžau iš karo sužeistas į 
petį ir ta žaizda grėsė galbūt net rankos praradimu, netikėtai atsirado 
ji. Žinai, koks buvo geriausias jos vaistas? 

— Jeigu pasakysi, kad seksas, aš išeinu, — perspėjo Lukas. 

— Juokas. Ji priversdavo mane juoktis, ypač iš savęs paties. 

— Iki šiol senbuviai mano... 

— Kad Meri Alisa mane užkerėjo ir kad buvo neką geresnė 
už kekšę, nes nuviliojo mane nuo Edi? Jai tas patinka. Norėjau 
žmonėms pasakyti tiesą, bet Meri Alisa neleido — neva jai smagu 
būti apkalbamai kaip vyrų vagilei. Sakė, dėl to atrodo seksuali, lyg 
kokia kino žvaigždė. 

Lukas neištvėrė nenusijuokęs — tai skambėjo visai panašiai, 
kaip pasakytų jo močiutė. Ji buvo sausainukų kepėja, visada pasi- 
rengusi pagelbėti kiekvienam, kuriam to reikėjo, ir anaiptol ne „vyrų 
vagilė“, kokia galėtų būti. 

— Man pasakysi, ką bendra Edi praeitis turi su tavimi, ar turiu 
užsakyti dar tų sumuštinukų? — paklausė Deividas. 

— Tai ta mergina... — Lukas nuleido akis į savo gėrimą. Buvo 
šio beveik nepalietęs. 

— Tau ji patinka, tiesa? — Deivido tonas pasikeitė iš juokau- 
jamo į rimtą. 

— Aba, taip. Ji įstojo mokytis į ne kažin kokį koledžą, kad tik 
galėtų būti netoli panelės Edi. Tesė man parodė kai kuriuos Džosės 
biografijos duomenis. Su tokiais kaip jos pažymiais būtų galėjusi 
įstoti kur panorėjusi, bet to nepadarė. 

— Savo gyvenimo pabaigoje Edi nieko artimo neturėjo, — 


Levandų rytas 179 


švelniai pasakė Deividas. — Jos brolis buvo miręs, bet pirmiausia 
reikia pasakyti, kad jie abu ir šiaip niekada nebuvo artimi, tad daugiau 
nieko nebeliko. 

— Kodėl ji vis dėlto gyveno Boka Ratone? Kodėl nesugrįžo 
į Ediliną? 

— Nežinau, bet spėčiau, kad čionykščiai žmonės pernelyg daug 
apie ją žinojo. Ji dažnai atvažiuodavo ir daug nuveikė dėl miestelio — 
be abejo, tu tai žinai. Bet buvo linkusi verčiau gyventi Floridoje. 

Lukas pažvelgė į senelį. 

— Kas atsitiko 1941-aisiais? 

Deividas atsilošė į kėdės atkaltę ir jo veidas tapo nebeišskaito- 
mas, lyg būtų užsitrenkusios durys. 

— Esama dalykų, apie kuriuos nedera kalbėti, kad ir kiek kartų 
manęs klausinėsi, vis tiek nepapasakosiu tau tos istorijos. 

— Bet, manau, tai turi kažką bendra su dabartimi. Panelė Edi 
melavo Džosei ar veikiau nuo jos daug ką nuslėpė. Man gal ir ne- 
būtų tai taip svarbu, bet Džosė kamuojasi. Kiek aš matau, Džosės 
gyvenimas buvo sumautas. Daug apie jį nežinau, bet, manau, pa- 
nelė Edi buvo jai vienintelė prošvaistė. O dabar ta moteris iškrėtė 
Džosei bjaurų pokštą, palikdama seną namą be kokių nors pinigų 
jam išlaikyti. Panelė Edi būtų turėjusi panaudoti kažkiek Alekso 
Makdauelo patikos fondo pinigų ir atidėti garantinių lėšų šiam is- 
toriniam namui išsaugoti, bet to nepadarė. O jeigu panelė Edi taip 
stengėsi, kad Džosė apie Ediliną nesužinotų, kodėl jai paliko namą? 
Viskas čia stokoja logikos. 

Deividas delsė atsakyti. 

— Edi, kaip žinojau, nieko nedarydavo be priežasties ir, manau, 
numatė, kad tavoji Džoslina išsiaiškins, kokia ta priežastis buvo. 

— Tik vėl nepradėk. Ji jokia „manoji“ Džoslina. 

Piktą savo vaikaičio toną Deividas nuleido negirdom. 


— Ar skaitei Edi laiškus Aleksui? 

— Laiškus? — nustebo Lukas. Iš balso atrodė, lyg niekada 
nebūtų girdėjęs apie tokį dalyką. 

— Taip, laiškus. Aleksas ir Edi per visą karą ir vėliau susirašinėjo. 
Ramzis tikriausiai juos turi. 

Lukas minutėlę apie tai pagalvojo. Jeigu tarp Edi ir Alekso 
būta laiškų, tai Lukas nė kiek neabejojo, kad Ramzis juos skaitė — ir 
laikė paslaptyje. Nenuostabu, kodėl Ramsas su tokiu įkarščiu siekia 
Džoslinos. Iškylų pintinės, braškės šokolade, įkyrūs prašymai Tesės 
patarti... Staiga kai kurie dalykai pradėjo įgyti logiką. Luko motina 
dažnai lankydavosi pas Aleksą Makdauelą. Ar ji skaitė laiškus? Gal 
slapčia su juo bendrininkavo dėl kokio nors plano Ramsą ir Džo- 
sliną suvesti? 

— O tu kaip? 

Deividas pamojo padavėjai sąskaitos. 

— O ką aš kaip? 

— Dėl laiškų, — pasakė Lukas. — Ar tu ir panelė Edi susi- 
rašinėjote? 

— Kurį laiką, — vos girdimai prisipažino Deividas. 

Lukas spoksojo į senelį, kol šis pasirašinėjo sąskaitą, o kai atsi- 
stojo eiti, Lukas liko sėdėti, tebespoksodamas priešais save. 

Nenorom Deividas vėl atsisėdo. 

— Gerai, taip, mudu apsikeitėme keliais laiškais, bet... 

Lukas tyrinėjo senelio veidą. 

— Močiutė Meri Alisa apie juos nežinojo, taip? 

— Ak, gerai žinojo, bet privertė mane prisiekti, kad juos sude- 
ginsiu, aš taip ir padariau. 

Luko veidas ištįso. 

— Ar atsitiktinai nesudeginai kokių nors kitų laiškų, a? 

— Ne. Tavo senelė daug ką man atleisdavo, bet jai darydavosi 
bloga, kai kas lygindavo ją su Edi. Stovėjo prie pat manęs, kai mėčiau 
tuos laiškus vieną po kito į liepsnas. 

Lukas stebeilijo į savo lėkštę ir Deividas minutėlę nutilo. 

— Tačiau... — vėl prašneko jis. 

— Tačiau ką? 

— Tiesa tokia, kad tie Edi laiškai nebuvo labai įdomūs. Ji tik 
nupasakodavo, kur buvo ir ką veikė per karą. Jie buvo veikiau pa- 
viršutiniški nei suteikiantys gilesnių žinių. Bet pasakojimai, kuriuos 
siųsdavo Aleksui... O, tai buvo visai kas kita. 

— Kalbi apie tuos laiškus, kurie pas Ramzį? 

— Ne, ne apie tuos. Kalbu apie tai, ką ji rašė sveikdama po 
nudegimų. Pasakojo Aleksui //esą apie tai, ką veikė per karą, ir parašė 
apie žmogų, vardu Deividas, kurį įsimylėjo. 

— Ar tu tebeturi tuos laiškus? — sužibusiomis akimis paklausė 
Lukas. 

— Ir taip, ir ne. — Deividas kiek patylėjo. — Žinai, koks į 
gyvenimo pabaigą buvo Aleksas. Tik per atsitiktinumą pamačiau 
tuos laiškus ir, manau, kai kurie iš jų galėjo būti sunaikinti. Pasilikau 
visus, kuriuos pavyko surasti. 

— Kurie? 

— Padėti banko seife, apie kurį mano žmona nežino. 

— Kada mes galime juos paimti? 

Deividas pažvelgė į savo vaikaitį. 

— Susitinkam čia rytoj dešimtą ryto ir nuvažiuosime į Ri- 
čmondą. 

— Tau reikia laikyti seifą taip toli — net Riėmonde? 

— Džiaukis, kad neišsinuomojau jo Nevadoje. Susitinkam čia, 
ir mudu drauge nuvažiuosime. 

— Labai to laukiu, — atsakė Lukas. 

— Mudu vyksime ne meškerioti, bet galbūt galėsime važiuoti 
kartu vienoje transporto priemonėje, — pasakė Deividas, ir Lukas 
suprato, kad jis daro užuominą į senelį Džo. Lukui niekada nė ne- 
ateidavo į galvą, kad senelis Deivas galėtų pavyduliauti. 

— Tad gal man patartum, ką padaryti, kad žvitri mergina 
manytų apie mane ką nors kita, o ne kaip apie savo geriausią bičiulį. 

Kaip tik tuo metu pro šalį ėjo dvi merginos, pamačiusios Luką 
sukikeno ir koketiškai sumirksėjo į jį blakstienomis. 

— Nagi, kodėl aš manau, kad ir pats dėl to neturėsi problemų? 
Einam, palydėsiu tave iki tavo pikapo. 

— Atvažiavau BMW. 

— Jeigu būčiau žinojęs, kad nori iš manęs ištraukti žiek daug 
informacijos, būčiau privertęs tave apmokėti sąskaitą. Taigi sakyk, 
ką šiomis dienomis veikia tavo tėvas? 

Lukas tyliai susijuokė. 

— Sprendžia keksiukų krepšeliuose krizę. 

Lukas buvo bepradedąs pasakoti daugiau, bet Deividas iškėlė 
ranką. 

— Pasilik rytdienai, papasakosi man kelionėje. Iš nekantraus 
smalsumo šiąnakt, ko gero, neužmigsiu. 

— O tu galėsi man papasakoti apie savo nutrauktas sužadėtuves 
su panele Edi. 

Juodu jau atsidūrė automobilių aikštelėje, ir Lukas staiga su 
meile pažvelgė į senelį. Iš patirties žinojo, kaip greitai žmonės gali 
palikti šį pasaulį. 

— Nežiūrėk į mane taip. Važiuok! — įsakė Deividas. — Iki 
rytojaus. 

— Dėkui, — tarė Lukas, įsėsdamas į automobilį, bet prieš tai 
dar uždėjo seneliui ant peties ranką ir spustelėjo. 

— Jeigu kada nors gyvenime dar pamatysiu keksiuką krepšelyje, tai 
įvyks per greitai, — sumurmėjo Sara, apversdama keksiuką rankoje 
ir mėgindama ant jo užtepti glajaus rožytę. 

— Maniau,tau tas darbas patiks, — pasakė Tesė, savo keksiuką 
puošdama didele saulute. 

— Tau tik todėl patinka, kad tai geriau, nei dirbti su teisinin- 
kais, — atšovė Sara. — Aš nemėgstu terlionės, nemėgstu kvapo ir 
net nemėgstu cukraus. 

— Tau nebūtina čia pasilikti, — įsiterpė Džoslina, stovėdama 
prie didžiulės gražios viryklės, kurią prieš keturias dienas Džimas, 
Luko tėvas, jai pastatė. Per tą laiką ši tiek patyrė, kad jau buvo vete- 
ranė. 

— Keliauk! — Sarai paliepė Džimas, pilnomis rankomis maiše- 
lių iš maisto produktų parduotuvės įžengdamas į virtuvę. — Keliauk 
siūti tų savo prašmatnių suknelių persivalgančioms ponioms. 

Sara padavė savo keksiuką Tesei ir kone bėgte išpuolė iš virtuvės. 

Džimas lyg valstijos maisto inspektorius apžiūrėjo daugybę 
keksiukų ant stalo ir spintelių darbinių paviršių. 

— Na, kaip, tinkami? — paklausė Džosė. 

— Jie man atrodo gerai, bet, manau, paskutinį žodį turėtų tarti 
Lukas. Apie gėles jis daugiau išmano nei aš. 

Tesė padėjo ant stalo savo didelę konditerinę tūbelę ir nusipurtė 
rankas. Mažai kas žino, kiek raumenų pastangų tenka įdėti, kad iš 
didelių maišelių pro plonutes konditerines tūbeles išspaustum tirštą, 
standų glajų ir sukurtum gražius piešinius. 

— Ketinu parašyti detektyvinį romaną, kuriame žudikė — pro- 
fesionali keksiukų dekoratorė. Niekas jos neįtaria, nes žmogžudystei 
įvykdyti reikia didelės fizinės jėgos. Kas pamanytų, kad puošianti 
pyragaičius moteris turi rankose dešimties vyrų jėgą? 

Džimas paėmė keksiuką, atrodantį kaip boružė — visas kū- 
nelis raudonas su juodais taškučiais ir juodu snukučiu. Tesė buvo 
pridūrusi baltas akis, raudoną nosytę ir skaisčiai baltą šypsenėlę. 
Ji taip pat padarė žalią vėžlį su kojelėmis ir galva iš „Tootsie Roll“ 
guminukų, bet svarbiausias jos šedevras buvo ryškiai geltonas viš- 
čiukas užmerktomis akutėmis ir linksmai išskėstais sparneliais, lyg 
tuoj ruoštųsi nuskristi. 

— Turėtum užsiimti šiuo verslu, — pakomentavo Džimas, 
imdamas nuo stalo keksiuką, papuoštą rausvomis ir geltonomis 
gėlytėmis su baltais viduriukais. 

— Ne, — pamažu atsakė ITesė, — aš tik tinku nurodinėti 
tingiems vyrams. — Ji paėmė dar neužteptą glajumi keksiuką ir 
pažvelgė į jį. — Kaip manote? Man pabandyti nulipdyti kamanę? 

— Manau,kad ir ką bandysi, viskas išeis gerai, — atsakė Džimas 
ir dirstelėjo į Džosliną, košiančią špinatų tyrelę. 

Jie darbavosi prie keksiukų jau keletą dienų, ir visiems buvo 
didžiausias netikėtumas, kaip gerai Tesei išeina juos puošti. 

Pirmą dieną, kai Džimas ėmėsi darbo, jiedviem su Džose nepa- 
vyko rasti sode Luko. Tuomet Džimas kartu su Džoslina nuvažiavo 
pas Luką į namus pasiskolinti jo pikapo. Džoslinai buvo smalsu 
pamatyti, kur Lukas gyvena, bet ji tepamatė iš lauko. Namas buvo 
nedidelis, tačiau gražus, iš priekio su giliu priebučiu. Ji nežinojo, 
ko tikėjosi, bet nereikėjo būti ekspertu, kad suprastum, jog namas 
kainavo nemažai. Langai dvigubais stiklais, ištisiniai kietmedžio 

rėmai. Stogas, regis, iš skalūno plytelių. Šone žvilgtelėjusi už namo 
ji pamatė tiesiog pasakišką sodą. 

Grįžtelėjusi į Džimą pamatė, kad šis ją stebi. 

— Kaip suprantu, anksčiau nesate čia buvusi, — pasakė jis, 
suspaudinėdamas šifrinėje garažo spynoje kelis numerius, ir durys 
atsidarė. 

— Ne. Ar miestelyje kalbama, kad buvau? 

— Šiame miestelyje kalbama viskas. — Žvilgtelėjęs pro garažo 
duris vidun, Džimas konstatavo: — Jis pasiėmęs automobilį. 

— Lukas turi pikapą 77 lengvąjį automobilį? 

Džimas nuvėrė ją akimis, bet nieko neatsakė. 

— Turbūt išvažiavo į Viljamsbergą pasimatyti su savo seneliu. 

— Maniau, jo senelis miręs. 

— Jis jums taip pasakė, a? 

— Taip, — atsargiai patvirtino Džosė, sėsdamasi į sukvežimai- 
čio kabinos keleivio vietą. Nejau su Luko seneliu yra susijusi kokia 
nors paslaptis? 

— Spėju, jis išvažiavo aplankyti kito senelio, mano žmonos tėvo. 

— Ą, — tik ištarė Džosė. 

Visai kaip jos įtarta, priešais sunkvežimaitį stovėjo trys motoci- 
klai: purvinas, bekelėms skirtas „Honda“, senas „Indian“ ir grakštus 
raudonas „Kawasaki“ — geriems keliams. Įlipusi į pikapą, ji norėjo 
dar paklausinėti apie Luką, bet Džimas neatrodė nusiteikęs pasakoti 
apie sūnų ką nors daugiau, tad juodu kurį laiką važiavo tylomis. 

— Gal plačiau mane apšviestumėte, kas per reikalas tie visi 
keksiukai krepšeliuose, gerai? 

— Kad aš žinočiau, — atsakė Džimas. — Lukas manęs pa- 
prašė šeštadienį suorganizuoti didelį vakarėlį, kur jūs pardavinėsite 
keksiukus krepšeliuose po dvidešimt penkis dolerius už vieną — ar 
kažkas apie tiek. Tai man gražiai skamba. Kokių priemonių jums 
reikia? 


— Tokių, kurios nieko nekainuotų, — nepagalvojusi atsakė ji. 

— Kaip jūs į tai, jeigu išrūpinsiu viską išsimokėtinai, pradėsite 
atsiskaityti už aštuoniolikos mėnesių? 

— Kad galėtumėte išrūpinti tokias sąlygas, turbūt pardavėte 
sielą velniui. 

Džimas susijuokė. 

— Blogiau negu velniui, įkeisčiau savo sielą šių gaminių kom- 
panijos parduotuvei. 

— Ko tikėtis, kai pakrausite šešiolika tonų? — kuo rimčiausiu 
balsu paklausė Džosė. 

Išvarydamas pikapą atbulą iš garažo, Džimas išlaužė jai kone 
perskėlusią jo veidą šypseną. 

— Kiekviena, sugebanti cituoti Tenesį Ernį Fordą* — mano 
tipo mergužėlė. Kaip jums skamba keturiasdešimt aštuonių colių 
pločio šešių degiklių viryklė su grotelėmis mėsai kepti ir dviguba 
orkaite? 

— Ir koks jos galingumas? 

— Mažų mažiausia — šešiolika tūkstančių BTU“. 

— Sakyčiau, nenuostabu, kad savajame darbe jūs buvote toks 
geras: jums nieko nereiškia sugundyti bet kurią moterį. 

Jis nusivežė ją į sandėlį prie Ričmondo ir supažindino kone su 
šimtu vyrų, kuriuos visus kadaise mokė ir kurie tebesikreipė į jį su 
baugia pagarba. Mat Džimas anksčiau dirbo kompanijos vadybinin- 
ku visam Jungtinių Valstijų pietryčių regionui ir visados viršydavo 
savo metinių pardavimų kvotą bent 4 procentais. 

Tai, ką jis sugebėjo Džoslinai gauti, buvo prietaisai su pažei- 
dimais. Didžiulė viryklė įlenkta iš nugarėlės; to nesimatytų, bet 


joks klientas, mokantis krūvą dolerių, jos nenorėtų pirkti. Taip pat 


Ernes! Jennings Ford (1919-1991), geriau žinomas kaip Tennessee Ernie Ford — kan- 
tri, vesterno, pop ir gospelo stiliaus dainų atlikėjas. 1955 m. nepaprastai populiari tapo jo daina 
„Šešiolika tonų“ apie angliakasio vargus. 

* Santr. British Thermal Unit — Britų terminis vienetas — Jungtinėse Valtijose naudo- 
jamas kaitrumo matas. 

išrūpino jai didžiulę šaldymo kamerą, jau nebegaminamos blyškiai 
geltonos spalvos. 

— Atrodo kaip sviestuota, — pakomentavo ji. 

— Čia ir problema, — atsakė Džimas. — Nūdien žmonės nė 
pagalvoti nenori apie sviestą. Mąsto vien tik apie salotas. 

Kaip jis tai pasakė, privertė Džosliną nusijuokti. 

Kai juodu sugrįžo į Eidilino dvarą, įvažoje stovėjo trys auto- 
mobiliai. 

— Panašu, kad žmona labai stengiasi manimi atsikratyti, — 
pasakė Džimas. — Galbūt mudu,jūs ir aš, turėtume drauge pradėti 
verslą. 

— Kokį? — paklausė Džosė. 

— Dar nesugalvojau, bet jeigu kas nors ateis į galvą, jums 
pasakysiu. 

— O kaip Lukas? Galbūt jūs dviese galėtumėte... 

— Pirmą savaitę mes vienas kitą užmuštume. Lukas mėgsta 
dirbti vienas. 

— Bet iš sodininkystės jis negali uždirbti daug pinigų. Nesu 
kokia nors nekilnojamojo turto agentė, bet tas jo namas kainavo ne 
dolerį ir ne du. 

— Jam tik reikia laiko savo žaizdoms išsilaižyti, — metė Dži- 
mas, išlipdamas iš kabinos. — Jis išsikapstys. Žinau, jūs jam labai 
patinkate. Jau seniai nemačiau jo tokio pasigailėtino. 

Džoslina liko sėdėti kabinoje ir stebėjo Džimą įeinant į namą. 
„Pasigailėtino“? Dėl ko Lukui būti nelaimingam? Jai jis niekada 
neatrodė „pasigailėtinas“. 

Kitą minutę iš namo išėjo raudonplaukė moteris, kurią Džo- 
slina buvo mačiusi prie savo durų užvakar, atidarė savo automobilio 
bagažinę ir iškėlė didžiulį plakiklį. Džosė iššoko iš Luko pikapo. 

— Leiskite, aš jums padėsiu. 

Ji įkišo ranką po bagažinės dangčiu ir paėmė moters paduotą 
kitą dėžę. 


188 Jude) Deveraux 


— Mudvi susitikome bažnyčioje, bet tikriausiai jūs manęs 

nepažįstate. — Aš — Meivisė... 
*— Keno mama? 

— Tikrai taip, — patvirtino ji patenkinta. — Kur judu su 
Džimu buvote? 

— Šio to nupirkti. Turėtų rytoj čia pristatyti. 

— Cha! Jeigu pažįstate Džimą Konorą, tas viskas bus čia bet 
kurią minutę. Ten viduje žmogus jau atjungia dujų vamzdžius. Jūs 
tikrai ketinate atidaryti Ediline keksiukų krepšeliuose parduotuvę 
ir pardavinėti visose Jungtinėse Valstijose pagal užsakymus paštu? 

Džoslinai prireikė minutėlės, kol tai suvirškino. 

— Ne. Ne, nė nemanau visą likusį gyvenimą kepti keksiukus. 
Tiesą sakant, galvoju rašyti Edilino istoriją. Jau išgirdau tiek daug 
nuostabių paslapčių, jog, pamaniau, reikėtų jomis pasidalyti su pa- 
sauliu. 

Nežymiai Džoslinai šyptelėjusi, Meivisė nuskubėjo į namą. 

— Jumis dėta, niekam nepasakočiau apie tai, antraip galėtumėte 
rasti savo pačios keksiuke arseniko, — metė ji per petį. 

Džoslina nusekė paskui ją į namą. Įdomu, pagalvojo. Tikrai ta 
savo replika užgavau skaudžią vietą. 

Meivisės būta teisios: įranga pasirodė maždaug po dviejų va- 
landų. Džimas raukėsi ir klausinėjo palydovų, kas, po velnių, juos 
užlaikė atlikti tokį paprastą darbą. 

— Gal jie šventė, kai jis išėjo į pensiją? — Tesei pakuždėjo 
Džosė. 

— Iš tikrųjų tai jie verkė. Jisai sunkė juos, kiek įmanoma. 

— Kaip tu — savo advokatus? 

Tesė gūžtelėjo pečiais ir pasuko daiisaukti sukamąjį padėklą 
valgiams. 

— Ne prieš, jeigu aš čia tau pagelbėsiu? Kartais man pabosta 


dirbti su popieriais. Būtų įdomu užsiimti kuo nors kitu. 

— Nežinau, kaip stambiai tas dalykas įsisuks, bet, spėju, man 
prireiks visokeriopos pagalbos. 

Vėliau ji pagalvojo, kad teisingesnių žodžių nė negalėjo pasa- 
kyti. Iš pradžių kai kurios bažnyčioje matytos moterys tik užsuko 
pažiūrėti, kas vyksta, tai viena, tai kita mėgino puošti keksiuką, bet 
Tesei ir Džimui įsakinėjant jos netrukus pasišalino. 

— Matai, kiek aš turėdavau taikstytis, — Džoslina išgirdo Luko 
motiną sakant vienai moteriai, kai abi ėjo pro duris laukan. 

Galiausiai virtuvėje liko tik Tesė, Džimas ir Džoslina — visos 
kitos moterys pabėgo. Džoslina kepė ir dėjo keksiukus į šaldymo 
turėtų viską, ko joms reikia, taip pat valė dubenis ir formeles. Tesė 
netrukus susivokė, kad jai nepatinka pergamentinio popieriaus 
formelės, tad Džimas įėjo į internetą ir surado jai didelių drobinių 
formelių. Jie taip pat užsisakė tiek daug konditerinių tūbelių, įdėklų, 
įvairių spalvų glajaus dažiklių ir smeigtukų su rožytėmis, kad visa 
tai buvo pristatyta trijų pėdų dydžio dėžėje su apačioje įdėtu DVD, 
kaip tomis priemonėmis naudotis. Tesė įstatė jį į nešiojamąjį leistuvą 
ir perprato viską, lyg visą gyvenimą būtų tuo užsiėmusi. Netrukus 
visur buvo sudėlioti keksiukai su glajaus rozetėmis. 

Antros dienos pavakarę pasirodė Ramzis su portfeliu, pilnu 
popierių ir sąrašu klausimų Tesei. Daugelis šių prasidėjo: „Kur yra?..“ 

Tesė ant pergamentinio popieriaus iš tūbelių spaudė peteliškių 
sparnelius. Kai tie išdžiūdavo, nulupdavo, suklijuodavo ir uždėdavo 
ant keksiuko viršaus. 

— Nežinau, — Ramziui atsakė ji. — Paklausk kurios nors 
iš merginų, jeigu negali ko surasti. O gal jos dar nebaigė „išmok 
skaityti“ kursų? 

— Tese, visai nejuokinga. Rytoj devintą ryto turiu būti teisme, 
ir aš nežinau, kur užsimetė parodymai. 

— Ar niekas jų neperspausdino? — nepakeldama akių paklausė 
Tesė. 

— Žinoma, perspausdino. Kai buvo perrašytas liudytojo pa- 
rodymų įrašas... — Jis nutilo. — Prašau, pasakyk, kad jie dar ne 
juostelėje. 

— Aš merginoms nepasakiau to padaryti, tad jeigu ir tu nepasa- 
kei, spėju, kad jie vis dar juostelėje. Ir veikiausiai tebėra magnetofone. 
Tikiuosi, patikrinai elementus. Pasižiūrėjai, kad ratukai jo viduje vis 
sukasi ir sukasi? | 

— Turiu eiti, — pareiškė Ramzis, ir jo balsas nuskambėjo taip, 
lyg tuoj prieš susergant. Prabėgdamas pro Džosliną kiek stabtelėjo, 
tartum pamanydamas, kad derėtų sustoti ir ką nors pasakyti. 

— Eikite, — paragino ji. — Patikrinkite magnetofoną. Užsi- 
imkite tuo, ką privalote daryti. 

Nuskubėdamas koridoriumi jis šūktelėjo: 

— Tese, noriu, kad rytoj rytą būtum kontoroje. Turėsi eiti su 
manimi į teismą. 

Jie išgirdo užsitrenkiant paskui jį duris. 

Maišydama prikaistuvį Džosė pasisuko į Tesę: 

— Nenorėčiau tavęs netekti, bet jeigu esi reikalinga darbe... 

— Nė neketinu grįžti į kontorą, jeigu Ramzis su savo partneriais 
nepasiūlys man daugiau pinigų. 

— Ir automobilio, — metė Džimas nuo durų. 

— Ir naujos virtuvės, — pridūrė Džoslina, paskui pažvelgė į 
Tesę. — Gerai, mat ją galai, tą naują virtuvę. Kaip dėl firmos kredi- 
tinės kortelės ir keturių savaičių apmokamų atostogų? 

— Man patinka, — nusišypsojo Tesė ir iškėlė žavų keksiuką su 
kamane. — O galbūt mesiu kontorą ir užsiimsiu tuo. 

Ji juokavo, bet Džimas ir Džoslina kilstelėję antakius susižvalgė. 

Buvo ketvirta dienos prieš rytojaus pobūvį. Džoslina jautėsi 
tokia pavargusi, kad vos bepastovėjo ant kojų. Džimas paklausė: 

— Tad ką valgys suaugusieji? 

— Maniau, jiems bus kokio nors maisto. 

— Taip, — patvirtino Džimas, bus. Vivė užsakė, bet ar bus 

keksiukai jiems? Arba sausainukai? Jie norės ko nors tokio, kas 
neturėtų ant viršaus penkių colio storumo glajaus sluoksnio. 

— Ojei dar ir valgomos gėlės? 

Visi trys atsisuko ir pamatė ant durų slenksčio Luką, laikantį 
rankose trijų iš trijų pėdų plokščią dėžę, pilną gėlių. 

— Kur buvai? — užsiplieskė Džosė. — Jau kelios dienos, kai 
tavęs nemačiau. Ką veikei? 

Ir Tesė, ir Džimas sužiuro į Džosliną, nes jos balsas nuskambėjo 
beveik piktai. 

— Džiugu žinoti, kad manęs pasigesta, — ramiai atsakė jis ir 
padėjo plokščią sodinukų dėžę ant stalo prie krašto. 

— Atleisk, aš, ee... — Džoslina nelabai žinojo, ką pasakyti, bet 
tikrai jautėsi sutrikusi dėl savo protrūkio. — Mums būtų pravertusi 
tavo pagalba, tik tiek. 

— Kaip girdžiu, jūs trise puikiai dorojatės patys. Taigi, tėti, 
kuriuos tu puošei? 

— Hm, — atsikrenkštė Džimas. — Aš vadovauju. Taigi, kur 
tu buvai? Pas mano uošvį, jo prašmatniame name, jo prašmatniame 
sklype žaidei prašmatniame golfo aikštyne? 

Lukas pažvelgė į Džosę. 

— Ar paprasčiausiai žmogus tik myli šeimas ir tiek? 

— Tavąją — taip, savosios — ne, — greitai atsakė ji, privers- 
dama Džimą sukikenti. 

— Galėtum patraukti tą purviną savo dėžę toliau nuo keksiukų? — 
paklausė Tesė. 

— Ji ne purvina, — atrėmė Lukas. — Iš tiesų... — Jis nuskynė 
dailų nasturtos žiedą. — Tos gėlės ne tik švarios, bet ir valgomos. 

Išpūtusi akis Džoslina pažvelgė į Luką. 

— Gėlės? — sukuždėjo ji. — Kaip kepti cukinijų Žiedai? 

— Būtent, — nusišypsojo jai Lukas. 

— Ar taip yra pas jankius? Keptos gėlės? — paklausė Dži- 


mas. — Beje, mus, pietiečius, kaltina, kad per daug visko kepiname. 

— Jokio kepimo, — patikino Lukas. — Mes tik prismeigsime 
jas prie suaugusiesiems skirtų keksiukų ir sausainukų. 

Jis įdėmiai pažvelgė į Džosliną, tartum tylomis kažką jai per- 
duodamas. 

— Ne! — pratarė ji. 

— Taip. Pikape. 

— Ar mes turime spėti, ką judu veikėte pikape? — paklausė 
Tesė, bet Džoslina jau bėgo pro duris. Lukas — tuoj įkandin jos. 

Visas ketvertas susispietė apie Luko pikapo galą, kol jis at- 
rišo brezentą. Po juo kūpsojo pasišiaušusios it krūmai dvi didelės 
pintinės, o jose buvo permatomi plastikiniai maišeliai, pilni kažkokių 
sudžiūvusių purpurinių žabarėlių. Iš pradžių Džoslina stovėjo be 
žado, paskui pratarė: 

— Man reikės... 

Lukas toliau atmetė brezentą, atidengdamas baltą marmurinę 
grūstuvę, kokių keturiolikos colių skersmens, su dideliu grūstuvu 
viduje. 

Džosė kvyktelėjo ir spontaniškai apsivijo rankomis Lukui kaklą. 

— Tu ištesėjai! Esi nuostabus! Ačiū tau, ačiū, ačiū! 

Tesė ir Džimas stovėjo kiek atsitraukę, stebėdami juos abu. 

— Verčiau pradėkite sudarinėti svečių sąrašą vestuvėms, — 
Džimui šnibžtelėjo Tesė, bet šis nutylėjo. Faktiškai smarkiai raukėsi. 

— Gerai, — tarė Džimas, — gal judu man pasakysite, kas čia? 
Panašu į kažką tokio, ką galėtų panaudoti burtininkas Merlinas. 
Ketinate paversti tą dalyką į auksą? 

Staiga Džosė pasijautė nepatogiai, paleido Luką ir pasitraukė 
į šalį. 

— Jisai surado levandų, o čia grūstuvė ir grūstuvas joms trinti. 
Galėsiu iškepti savųjų levandų sausainukų. Jie puikiai tinka ponių 
arbatėlėms. 

— Skamba nuostabiai! — karštai pritarė Tesė. — Kada 


mes.... — Nuo Džimo mesto žvilgsnio ji nutilo. — Skamba nuos- 

tabiai, bet, manau, verčiau aš nueisiu ir pažiūrėsiu, kas Ramziui per 
bėda. Jeigu jis nesuras tos juostelės, prakiš bylą. Turėčiau pasižiūrėti, 
kaip galėčiau jam padėti. 

— O aš visai išsisėmiau, — prisipažino Džimas. — Esu per se- 
nas visam tam. Būsiu čia rytoj anksti rytą ir padėsiu viską nugabenti į 
Vivės namus, tad ilgai nemiegokite. — Jis perspėjamai pažvelgė į sūnų. 

Džimas išsitraukė iš kišenės raktelius, nuėjo prie savo automo- 
bilio ir išvažiavo, o Tesė pasuko pas save į butą. 

Kai juodu liko vieni, Lukas paklausė: 

— Nejau mudu ką nors ne taip pasakėme? Galbūt būčiau turėjęs 
nusiprausti po dušu. 

— Po pirmosios valandos, kai čia atvykau, nebesistengiau per- 
prasti šio miestelio. Eime vidun, ir man viską papasakosi. Ir, beje, 
apsodinsi tą žolelių lysvę už dyką. O gal tavo tėvas už tai moka? 

— Tas nagas! Niekada. Tad ką gi jis tau pasakė, kad priverstų 
mane sodininkauti už dyką? 

— Aš gražiai elgiausi. Tavo tėvas be galo mėgsta žodelytį /a77. 

— Juk to jam nepasakei, ar ne? — paklausė Lukas, mažne su- 
vaitodamas. — Kai buvau šešių mėnesių amžiaus, mudu su mama 
sutarėme, kad niekada, o niekada neištarsime jam to žodžio, ir savo 
pažadą tesėjome. Tik pasakyk, kad visko nesugadinai. 

— Šešių mėnesių, — šypsodamasi pakartojo ji ir įsivedė jį į 
virtuvę. 

Visi įmanomi paviršiai čia buvo nukloti tokiais gražiais 
keksiukais, jog sunku ir įsivaizduoti: papuošti gėlytėmis, vabzdžiais 
ir gyvūnėliais. Kokio tuzino jų viršuje buvo pavaizduoti aukštakulniai 
ir suknelės. 

— Leisk spėti, — tarė Lukas. — Šituos papuošė Sara. 

— Teisingai. Ji norėjo, kad aš iškepčiau kelis aukštakulnių pa- 
vidalo keksiukus, bet tam būtų prireikę pernelyg daug laiko. 

— O tie? Tavo papuošti? — Jis iškėlė keksiuką su šunyčio 
snukučiu iš rudo ir balto glajaus. 

— Tesės. 

— Tesės? — nustebo Lukas. — Tesės, kuri dirba pas Ramzį? 
Tesė, kuri niekinamai žiūri į viską, kas miela ar sentimentalu? 

— Ta pati. Man regis, tavo tėtis nori su ja pradėti verslą. 

Lukas atsisėdo ant kėdės ir išspogino į Džosliną akis. 

— Mano tėtis ir Tesė? Betgi jie abu — viršininkai. Mėgsta 
visiems nurodinėti, ką ir kaip daryti. Tėvas niekada nesutaria su 
niekuo, jeigu jam nevadovauja. O Tesė neką geresnė. Valdo Ramzio 
kontorą kaip laivo kapitonas. 

Džosė gūžtelėjo pečiais. 

— Nesuvokiu, kaip jie dirba drauge, bet dirba. Matytum juos 
kartu. Veikia kaip gerai sutepta mašina. Jeigu Tesė pristinga mėlyno 
glajaus, neištaria nė žodžio, bet kai kitą kartą siekia paimti mėlynojo, 
tavo tėtis jau būna jai pripildęs tūbelę. 

— Mano tėtis? Jis gamino glajų? 

— Tr užpildė juo dideles konditerines tūbeles. Po pirmos dienos 
jisai su Tese kokias dvi valandas buvo įlindę į internetą ir užsakė 
milžinišką kiekį tūbelių, maišelių ir... na, visko. 

— (Gaila, kad aš nebuvau čia ir nemačiau. 

— Tai kur buvai? — paklausė Tesė, užpildydama tešla popie- 
rines formeles. 

— Verčiau duok man pabandyti, — paprašė Lukas. — Nenoriu, 
kad tėtis mane mokytų. 

Plaudamasis rankas jis vis žvilgčiojo į keksiukus visur ant 
darbinių paviršių. Jie iš tiesų buvo gražūs ir atrodė pagaminti gana 
profesionaliai. 

— Aš laukiu, — metė Džosė. 

— Atleisk, aš vis žiūriu į juos. 

— Ne, norėjau, kad papasakotum, kur buvai. 

— Gerai, mama... — atsakė Lukas, nutaisydamas balsą, lyg 
Džosė būtų jo motina. Bet ji nenusišypsojo. — Parodyk, kaip tą 
reikia daryti. 

Džosė parodė jam, kaip naudotis dubeniu ir lopetėle formelėms 
užpildyti, paskui — kaip įstumti kepimo skardą į orkaitę ir nustatyti 
laikmatį. 

— Mums reikės viską sudėti į dėžes, kurias užsakė tavo tėtis, 
gali kalbėti ir dirbdamas. 

— Kaip manai, kodėl panelė Edi niekada tau nepasakodavo 
apie Ediliną? 

— Nežinau, — atsakė Džosė ir išgirdo savo balse nuoskaudą. — 
Ji tiek daug man pasakodavo apie visą kitą savo gyvenimą. Būčiau 
galėjusi parašyti knygą apie jos metus su daktaru Breneriu, bet viską 
praleido apie miestelį, kuriame užaugo. 

— Nieko nesakė apie savo vaikystę? 

— Ji man sakė užaugusi mažame Pietų miestelyje. Bet tai ir 
viskas. Sakė, kad jos gyvenimas prasidėjo tik tuomet, kai sutiko 
Deividą. Ir iki čia atvykdama maniau, kad Deividas buvo nukautas 
Antrajame pasauliniame kare, bet Sara papasakojo, kad jis ją apgavo. 
Panelė Edi sugrįžo iš karo randuotomis kojomis, o jos mylimasis 
buvo vedęs kažkokią vėjavaikę, kuriai užtaisė vaiką. 

— Tai tik žiūrint iš vieno kampo, — pasakė Lukas, pripildy- 
damas kepinių dėželę tuzinu keksiukų. 

— Kaip suprasti? Iš tavo balso atrodo, lyg būčiau pasakiusi ką 
nors bjauraus. Aš tik atkartoju tai, kas man buvo papasakota. 

— Gražiosios seno Edilino paskalos. Kur man tai padėti? — Jis 
iškėlė užpildytą keksiukais dėželę. 

— Manau, sukrausime jas koridoriuje. Man reikia vietos grūs- 
tuvei pastatyti, kad galėčiau pradėti trinti. 

— Juk žinai, yra prietaisų, kurie gali tai atlikti, — pasakė Lukas. 

— Taip, bet kas tokio nori? Tik ne aš. 

Ji matė, kad Lukui toks atsakymas patiko. Jis išnešė dėžę į ko- 
ridorių ir sugrįžo su didžiąja grūstuve ir grūstuvu, paskui atitempė 

— Spėju, kad turi ką man papasakoti, bet dvejoji, — atsiduso 
Džosė. — Tad klok. 

— Jeigu galėtum gyvenime rinktis bet kurį darbą, koks tai būtų? 

— Rašyti biografijas, — akimirksniu atsakė ji. 

Lukas pažvelgė į ją nustebęs. 

— Kai mokiausi koledže priešpaskutinius metus, panelė Edi 
užsiminė, kad viena jos draugė nori parašyti savo senelės sesers, kuri 
buvo sufražistė, biografiją, bet visai nenumanė, kaip ieškoti pareng- 
tinės medžiagos. Ji neskyrė pirminių šaltinių nuo enciklopedijos. 

— Pirminiai šaltiniai, — pakartojo Lukas, pakuodamas į dėžes 
dar keksiukų. — Laiškai, neskelbti dokumentai — panašūs dalykai? 

— Būtent. Per savo pavasario atostogas nuostabiai praleidau 
savaitę, su ta moterimi peržiūrinėdama senas skrynias, rausdamosi 
po kai kurių jos giminaičių palėpes. 

— Ar ji parašė knygą? 

— Ir taip, ir ne, — atsakė Džosė. Dzingtelėjo laikmatis, ir ji 
ištraukė iš orkaitės keksiukus. — Ji parašė biografiją, bet nesurado 
leidėjo, kuris išspausdintų, tad knyga ėjo per jos giminaičius iš rankų 
į rankas, tačiau tai nesvarbu. Buvo nuostabu užsiimti paieškomis, 
knaisiotis ir ką nors sužinoti apie žmogaus gyvenimą. Šiuo atveju, ji 
išsiaiškino, kad jos senelės sesuo nenuveikė nieko daugiau, kaip tik 
kviesdavosi sufražistes pas save į namus arbatėlės, bet kai jos vyras 
apie tai sužinojo, viskas baigėsi. Bet vis tiek man patiko tuo užsiimti. 
Po to panelė Edi parašė kai kuriems redaktoriams, ir aš gavau keletą 
darbelių padėti rinkti medžiagą kelioms kitoms knygoms. Daug 
nemokėjo, tačiau man tuo užsiimti labai patiko. 

— Ir apie ką gi norėtum rašyti? 

— Aš... — Džoslina užsikirto, lyg mėgintų sutelkti drąsą at- 
siverti jam. — Galvojau parašyti apie panelės Edi darbą su daktaru 
Breneriu. Prieš kelerius metus jis pasimirė, bet jo Žmona išsaugojo 


visus savo vyro rašytus jai laiškus ir mielai man paskolintų. Tačiau 

ji mano, kad ketinu rašyti apie jos vyrą, o ne jo asistentę. Tai galėtų 
sukelti keblumų. 

— O jeigu tau pasakyčiau, kad turiu pradžią istorijos, kurioje 
panelė Edi parašė apie savo išgyvenimus karo metu, ir kad gavau ją 
iš to paties Deivido, kuris, kaip tu manai, ją apgavo? 

— Tu ką? — Džoslina pakėlė nuo grūstuvės akis. — Ar tas 
pašlemėkas parašė panelei Edi laišką, kuriuo pranešė nutraukiąs 
santykius, kai ji bemaž suanglėjusiomis kojomis gulėjo ligoninėje? 

Lukas turėjo nuryti seiles ir kiek patylėti, kol nusiramino. Tik 
tada prašneko: 

— Gerai, kai ką turime išsiaiškinti. Tau reikia liautis citavus 
melus, kuriais šis miestelis tiki. Deividas, kuris, kaip tu manai, apgavo 
Ediliną Harkort — mano senelis, o „vėjavaikė“, kurią jis užtaisė — 
mano senelė, o iš to atsiradęs vaikas — mano motina. 

— O! — pratarė Džoslina ir sunkiai nudribo ant kėdės. — Tavo 
senelis „karštai“ rėžė apie ją sparną, paskui... 

— Kol dar ką nors pasakysi, manau, turėtum žinoti, kad buvo 
kitas Deividas, ir jis žuvo Antrajame pasauliniame kare. 

— Kitas Deividas? — sukuždėjo Džoslina. — Panelė Edi buvo 
įsimylėjusi du vyrus, vardu Deividas? 

— Porą pastarųjų dienų viešėjau pas savo senelį ir... 

— Jis gyvas? Panelės Edi Deividas gyvas? 

— Dar ir kaip. Ir tebesusituokęs su Meri Alisa, ir juodu vis dar 
pakvaišę dėl vienas kito, ir jis man davė pirmą dalį istorijos, kurią 
panelė Edi nusiuntė vienam savo draugui. Aš jos neskaičiau, bet 
seneliukas sako, kad ten rašoma apie tai, kas jai nutiko. 

Džoslina tik pūtė į jį akis. 

— Jeigu nesukrusi trinti levandų, sėdėsime visą naktį ir niekaip 
neiškepsime sausainukų. 

— Noriu dabar pat pamatyti tą istoriją, — sušnabždėjo Džosė. 

— Ne, — tvirtai pareiškė Lukas. — Jeigu aš galiu palaukti, gali 

ir tu. Mes viską užbaigsime, užsidirbsime iš tų dalykėlių bent kiek 
pinigų, paskui man skaitysi, kol sodinsiu žoleles. 

Pamažu Džoslina atsistojo ir vėl įniko darbuotis prie levandų. 

— Noriu žinoti kiekvieną žodį kaip ir tu. Nedrįsk praleisti nė 
vienos smulkmenos. 

— Tai nėra daug, ir man teko žaisti su seneliu Deivu golfą, 
kad galėčiau sužinoti net ir tiek, kiek man jis papasakojo. Nekenčiu 
golfo. 

— Bet mėgsti meškerioti. 

— Neužsisėsk ant manęs ir tu! — kone sušuko Lukas, bet tuoj 
pat atsiprašė: — Atleisk, klausydavausi to dienų dienas. Senelių 
pavydas. 

— Tad ką gi sužinojai? 

Lukas kelias sekundes tylėjo. 

— Kodėl visa tai tau taip svarbu? 

— Nežinau, — iš lėto atsakė ji. — Kartais pagalvoju, kad 
visas mano gyvenimas buvo melas. Bet jeigu tai ir buvo tiesa, vis 
tiek jo nesuprantu. Iki susipažinau su panele Edi, turėjau senelius, 
ir senelis valandų valandas man pasakodavo apie mano motiną — 
bet jis nemėgdavo savo pasakojimų pagražinti. Močiutė jam vis 
priekaištaudavo, kad kalbasi su manimi kaip su suaugusiąja. Šiaip 
ar taip, mano mama mokėsi privačiose mokyklose. Gana gerai grojo 
fortepijonu, kad galėtų pasirodyti koncertuose. Buvo graži, protinga 
ir žmonių mėgstama. Turėjo dešimtis gerbėjų, bet atmesdavo visus 
vedybų pasiūlymus, kol mano senelė pasakė mananti, kad jos duktė 
taip ir liks neištekėjusi. Bet žinai, ką ji padarė? 

— Visai nenumanau. 

— Beprotiškai įsimylėjo visų galų meistrą, dirbus; užmiesčio 
klube, kurio nariai buvo mano seneliai. Dešimtoje klasėje jis metė 
mokyklą ir daugiau niekada neatsivertė knygos. Gyveno vieno kam- 
bario lūšnoje, o kiekvieną gautą centą išleisdavo motociklams. Mano 
seneliai darė viską, ką pajėgė sugalvoti, kad tik atitrauktų ją nuo to 

žmogaus, bet motina pasakė pabėgsianti iš namų, jeigu negausianti 
jų palaimino — ir būsto, kur gyventi. 

Džoslina kiek patylėjo, ssmdama sutrintas levandas, ir ėmėsi 
matuoti ingredientus savo sausainukams. 

— Tuo metu mano motinai jau buvo trisdešimt treji, ir tėvai 
žinojo, kad ji vadovaujasi savo pačios protu. Juodu pasidavė ir dėjosi 
sužavėti, kad gražioji jų dukra teka už visų galų meistro. Net vaidino 
neturį nieko prieš, kai jaunavedžiai įsikėlė gyventi pas juos. Senelis 
įdarbino mano tėvą savo draudimo kompanijoje, ir tėtušis kasdien 
eidavo į darbą, bet buvo ne kažkam tikęs. Tačiau tikrai mylėjo mano 
motiną. 

— O tai svarbiausia, — pakomentavo Lukas. 

— Taip, bet vis dėlto... Seneliai niekada nepasakė blogo žodžio 
apie mano tėvą, bet aš žinojau, ką jie jo atžvilgiu jaučia. Kad ir kaip 
ten būtų, ketveri metai po mano tėvų vedybų gimiau aš, o dar po 
penkerių motina mirė nuo aneurizmos. Kai man buvo devyneri, 
seneliai žuvo per autoavariją ir... 

— Ir likai su savo tėčiu viena. 

— Aha, — atsakė ji ir vėl nusuko akis į sausainukus. — Ir jis 
sugrįžo prie to paties, koks ir buvo. Gana kaklaraiščių. Gana plėšytis 
dėl darbo nuo devynių ryto iki penkių popiet. Seneliai namą paliko 
man, o tą mažumėlę pinigų, kurie buvo, administravo šeimos advo- 
katas. Kai man sukako dvylika, jų nebeliko. — Džoslina nusišyp- 
sojo. — Tuo metu jau buvau susipažinusi su panele Edi ir vienišas 
mano gyvenimas kažkiek palengvėjo. 

— Gerai, — tarė Lukas. — Gali kepti ir klausytis? 

— Ar galiu kepti sausainukus ir klausytis panelės Edi istorijos? 
Turi ją prie savęs? 

— Turiu pirmą skyrių. 

— Knygos pavidalu? 

— Manau, taip. — Lukas atsiduso. — Aš nejuokavau, kai pa- 
sakiau apie savo senelio pavydą. Seneliukas Deivas buvo vienintelis 

miestelyje gydytojas, tad visus pažinojo ir visada buvo supamas 
žmonių. Jeigu vykdavo į kokį Kalėdų vakarėlį, pusė miestelio išsiri- 
kiuodavo šalia kelio, kad galėtų jam parodyti pūlinį arba karpą, šitaip 
tikėdamiesi gauti nemokamą patarimą. 

— O tu buvai vienišius ir laikeisi atokiau nuo minios. 

— Būtent. Taigi dabar, kai senelis Džo miręs, o senelis Deivas 
pasitraukęs į pensiją, jis nori... 

— Kad dažniau būtum su juo. 

— Teisingai, — patvirtino Lukas. — Štai kodėl kelias dienas čia 
nebuvau. Močiutė Meri Alisa irgi turėjo kai ką man pasakyti, tad... 

— Tad abu tave šantažavo, kad pasiliktum pas juos. Taigi kiek 
svorio priaugai? 

— Nė kiek. Visas dienas vaikščiojau po prakeiktą golfo lauką, 
nešiodamas senelio Deivo maišą su lazdomis. Tas daiktas turbūt 
sveria šimtą penkiasdešimt svarų. į 

— Tad ką už tai gavai? 

Lukas atsistojo, nuėjo prie kėdės, ant kurios buvo numetęs 
savo striukę, ir ištraukė iš šios kišenės storą šūsnį popierių, per- 
lenktų perpus. Popieriai buvo pageltę nuo senumo ir apibrizgusiais 
kraštais. 

Džoslina atsisėdo prie stalo priešais jį, apsiglėbdama didelį 
dubenį levanda nuspalvintos tešlos. 

— Čia ta istorija? 

— Pirmas skyrius. Atrodo, kad kai panelė Edi gulėjo ligoninėje, 
sveikdama po kojų nudegimo, ji viską surašė ir nusiuntė savo draugui 
Aleksui Makdauelui. 

— Žmogui, kurio pinigus panelė Edi administravo. Žmogui, 
kuris buvo už kažką jai skolingas, bet niekas murns nepasakys už ką. 
Ar daug žmonių skaitė tą dokumentą? 

— Nemanau. Dėdė Aleksas atidavė tuos popierius mano 
seneliui labai seniai. Seneliukas perskaitė juos, o paskui saugojo 
Ričmondo banko seife. 

Ji pažvelgė į popierius, kuriuos laikė rankoje Lukas, ir ėmėsi 
plakti levandų tešlą. 

— Kur likusieji? 

— Mielasis mano senelis ketina juos man duoti skyrių po 
skyriaus. Manau, dažniau žaisčiau su juo golfą. 

— Arba pasiimtum jį drauge meškerioti, — pridūrė Džosė. — 
Arba pasivažinėti vienu iš tavo motociklų. 

— Iš kur tu?.. Ak, abu su mano tėčiu pasiskolinote manąjį 
pikapą. Jeigu kada užsinorėsi pasivažinėti, tik pasakyk man. 

— Būtinai, — linktelėjo Džosė, bet jis tartum nepastebėjo jos 
dvejonės. — Tu skaityk, o aš užsiimsiu sausainukais. — Jam prasi- 
žiojus kalbėti, ji suturėjo: — Minutėlę! Man kilo viena pasibaisėtina 
mintis, ir norėčiau paklausti tavo nuomonės. 

— Man ji jau patinka. 

— Sykį vienam iš panelės Edi labdaros renginių gaminau kaž- 
ką tokio, kas vadinama „Margaritos“ keksiukais. Jų tešloje yra šiek 
tekilos, o glajus — irgi su tekila ir citrinų sultimis. Kaip manai, ar 
galėčiau išdrįsti pagaminti ką nors tokio Vivės pobūviui? 

— Turi reikiamų ingredientų? 

Ji atidarė žemesnę spintelę ir nustūmė į šoną krūvą popierinių 
paketėlių, už kurių slypėjo du buteliai tekilos ir didelis popierinis 
maišas su citrinomis. — Nežinojau, kaip į tai pažiūrės tavo tėtis, tad 
paprašiau Tesės, kad man slapčia viską įneštų. 

— Mes niekam nepasakysime. Pavadinsime juos „limonadiniais 
keksiukais“ ir to užteks. Galėtum šlakelį sutaupyti pagurkšnojimui? 

Šypsodamasi ji įpylė į dvi mažutes taureles tekilos ir vieną 
padavė jam. 

— Pasirengusi? — paklausė jis. 

— Manau, taip. 


Lukas išlankstė popierius ir pradėjo skaityti. 


12 


LONDONAS, ANGLIJA 
1944 


— Klerai! — sušuko kapitonas Ouvensas savo seržantui, atsirė- 
musiam į džipą ir spoksančiam nežinia kur. Nesulaukęs atsakymo, 
pamojavo jam priešais veidą plaštaka, bet irgi nesulaukė jokios re- 
akcijos. — Kas, po velnių, jam yra? — Ir pažvelgė į kapralą, stovintį 
kitoje džipo pusėje. 

— Ji, — paaiškino kapralas Smitas ir išėmė iš Deivido Klero 
lūpų cigaretę, nudegusią jau tiek, kad tuoj būtų nusvilinusi ir jį patį. 

— Kas? — nekantriai paklausė kapitonas. Kartais tie žmonės 
tartum nesupranta, kad vyksta karas. 

Kapralas paskutinį kartą užsitraukė Klero cigaretę ir linkte- 
lėjo galva į didžiulį pastatą priešais juos, kadaise gražų, bet dabar 
ketvirtadalis buvo virtęs griuvėsiais. Ant laiptukų stovėjo generolas 
Ostinas, žemas, panašus į buldogą vyras, kuris tartum laikėsi principo, 
kad visi žodžiai turi būti tariami kuo greičiau, kuo glausčiau ir kuo 
rėksmingiau. Garsėjo tuo, kad savo įsakymais priversdavo suaugu- 
sius vyrus ašaroti. Kareiviai net sugalvojo žaidimą: „Kas blogiau už 
Ostiną.“ Mūšis pirmosiose linijose ar penkiolika minučių priešais 
Ostiną? Kankinimas ar Ostinas? Pastaruoju metu tarp jų išpopu- 

liarėjo posakis: „Kas geriau už Ostiną?“ Netrukus turėdami mestis 
durtuvų atakai į priešo ugnį, sakydavo: „Vis tiek geriau už Ostiną.“ 

Žemas, kresnas generolas stovėjo ant laiptukų, rėkdamas ant 
trijų jaunų karininkų, ir seržantas Kleras spoksojo į jį lyg ištiktas 
transo. 

— Ostinas? — su pasidygėjimu ištarė kapitonas. — Jisai 
suparalyžiuotas Ostino? O velnias! Tegul kas nors kitas vežioja tą 
šunsnukį. Klerai! Paskui mane! 

Sežantas Kleras nepajudėjo iš vietos. 

— Suparalyžiuotas ne jo, — pataisė kapralas Smitas. — Jos! 

Kapitonas Ouvensas vėl pasižiūrėjo. Kaip tik tuomet iš už ko- 
lonos žengtelėjo „ji“, ir jis nusišypsojo. O taip, jos. Panelės Edilinos 
Harkort, generolo sekretorės. Nepaliečiamosios. Moters, kurios — 
kartais atrodydavo — geidė visos karinės pajėgos, bet nė vienas vyras 
neįstengdavo su ja suartėti. Sklandė gandas, kad jos kojos trijų su puse 
pėdos ilgio, ir daug svarstyta, kaip vyras su tokiomis kojomis elgtųsi. 

Kad ir kokios būdavo fantazijos, nė vienas vyras nesusilaukė 
iš panelės Edilinos Harkort net šypsenos — bet ne todėl, kad būtų 
nesistengę. Įvairūs vyrai buvo išbandę visokius žinomus metodus jai 
palenkti į save. Pradedant anglu, kalbančiu tokiu elegantišku akcentu, 
kad kuždėtasi, jog jis priklauso karališkajai šeimai, ir baigiant ameri- 
kiečiu eiliniu, užaugusiu Los Andželo lūšnynuose — jie visi bandė. 

Gėlės, saldainiai, meilės eilėraščiai, nailonai, net transparantas 
su užrašu PANELE EDI, MYLIU TAVE, pernakt ištemptas skersai pastato 
sienos, nesukėlė jokios jos reakcijos. 

Kurį laiką jau čia tarnavusiems vyramas buvo puiki pramoga 
stebėti naujai atvykusiuosius suskystant, kai pirmą kartą išvysdavo 
Ediliną Harkort — pėdą aukštesnę už generolą ir aristokratiško 
grožio. Vyrai nepajėgdavo atplėšti nuo jos akių. „Ji dievaitė“ — daž- 
niausiai toks apibūdinimas skambėdavo iš naujokų lūpų. 

Kai „toji išraiška“ užsižiebdavo naujojo kareivio akyse, pinigai 
eidavo iš rankų į rankas. Buvo lažinamasi, kiek dienų truks, kol jį 

pritrenks „žudantis“ panelės Edi žvilgsnis, ir ką vargšelis darys, kad 
ją laimėtų. Buvo žinoma, kad generolas jai atsiunčiamus šokoladinius 
saldainius pasilieka, o gėles išmeta pro langą. Atseit dėl šienligės. 
O dėl nailonų, tai kiekvienas žinojo, kad visos merginos generolo 
Ostino štabe mūvi puikiausiomis nailoninėmis kojinėmis. 

Taigi dabar kapitonas Ouvensas palingavo galvą ir trumpam 
užsimerkė. Dar vienas vyras neatsilaikė prieš jos kerus. 

— Kiek laiko šitai trunka? — paklausė jis kapralo. 

— Nuo vakar. Manau, praėjusią naktį jis nemiegojo, tik gulėjo 
atsimerkęs, įbedęs akis į lubas. 

— Nuostabu, — sarkastiškai metė kapitonas. — Tik to man 
betrūko. Kleras buvo specialiai atsiųstas čia kaip Ostino vairuotojas. 
Jis vežiojo kitą generolą tiesiog po priešo ugnimi, ir nė nemirktelė- 
davo akimi. Turės gauti kokį nors medalį, ir Ostinas jo nori. 

Kapralas žvilgtelėjo į Deividą Klerą, — aukštą jauną vyrą 
šviesbruviais plaukais ir mėlynomis akimis, — tebestovintį be žado 
kaip ištiktą komos ir spoksantį į moterį priebutyje. 

— Į jį pažiūrėjęs pamanytum, kad dėl jos mestųsi ant bombos. 

— Aha, na, taip pat ir mes visi, bet ji veikiausiai tik peržengtų 
per jo kūną. 

— Aišku, sere, — sutiko kapralas, — paskui Ledo karalienę 
sektum bet kur. 

— Geriau tai, negu prisiminti rožes, kurias pavogiau iš sude- 
gusios sodybos ir kurias man sviedė į galvą Ostinas Kietaširdis. 

— Suprantu, sere. 

— O kaip jūs? — remdamasis į džipą paklausė kapitonas, 
išsitraukė cigarečių pakelį ir atkišo kapralui. 

— Parašiutinis šilkas, — atsakė šis, prisidėgdamas kapitono 
pasiūlytą cigaretę. — Pavogiau iš intendanto. Mane būtų galėję ati- 
duoti karo teismui, — pridūrė ir metė klausiamą žvilgsnį į kapitoną. 

— Nesijaudinkite. Niekas nepraneša apie nusikaltimus, susi- 
jusius su panele Harkort. 

Remdamiesi į džipą abu tylomis rūkė, o tarp jų praradęs amą 
tebespoksojo seržantas Kleras. Po kurio laiko generolas Ostinas, regis, 
pavargo rėkauti ant vargšų karininkų ir žengtelėjo nuo laiptų. Kaip 
visada čia pat jam įpėdžiui sekė panelė Harkort. Jiedu buvo labai 
nederanti pora: ji — aukšta, liekna, elegantiška; jis — Žemas, storas, 
neišvaizdus. Kalbėta, kad kai jis buvo šešiolikos, teisėjas pasiūlė jam 
rinktis tarp kalėjimo ir tarnybos armijoje. Taip pat pasakota generolą 
sakydavus, kad armija — tas pat kaip gaujų karai, tik joje maistas 
geresnis, ir kad jis bet kokiomis priemonėmis prasiskynė kelią iki 
pat viršaus. Bet kad ir ką jis darė dabar užimamai padėčiai pasiekti, 
karyboje buvo puikus. 

Generolui prisiartinus, kapralas ir kapitonas išsitempė atiduo- 
dami pagarbą. Ouvenas pasigailėjo nepatraukęs seržanto kur nors į 
šalį. Už Klero nepajėgumą veikti Ostinas apkaltins arčiausiai esantį 
žmogų, o tai reiškė — kapitoną Ouvensą. 

Bet jis nepakankamai įvertino seržantą Klerą. Generolui priėjus, 
seržantas kaipmat atsipeikėjo ir atidarė šiam keleivio pusės dureles. 

Kad ir kiek nusiskundimų būta dėl generolo, su panele Har- 
kort jis elgėsi mandagiai. Iki jos jo sekretores tekdavo keisti kas tris 
mėnesius. Pora jaunų moterų buvo išsiųstos namo, nes atsidūrė ties 
nervinio pakrikimo riba. Vyrai kalbėdavo: „Bombų jos nebijo, bet 
nuo generolo Ostino atgula į ligoninę.“ 

Panelė Harkort buvo jam priskirta beveik prieš metus. Kalbėta, 
kad naujokams, kai nesuveikdavo įprastos jų gėlės ir saldainiai, buvo 
pasakojama apie tą pirmą kartą, kai generolas apšaukė panelę Edi. 
Niekas visos istorijos nežinojo, bet ji išsitempė visu ūgiu, pažvelgė 
žemyn per ilgą savo nosį į generolą ir pasakė norinti pasikalbėti su juo 
privačiai. Kai durys užsidarė, visi prispaudė prie jų ausis pasiklausyti, 
bet panelė Harkort kalbėjo tyliai ir ramiai. Vis dėlto jiems pavyko 
išgirsti tokius žodžius kaip stačiokas, daugiau nedrįskite ir pagarba. 

Per praėjusius metus tie žodžiai buvo labai pagražinti ir visa 
istorija virto kone legenda. Pasak gandų, kai ponia Ostin susipažino 

su panele Harkort, glaudė ją prie savęs kur kas stipriau nei savo vyrą 
ir kur kas labiau išsakė savo susirūpinimą dėl jos patogumų nei dėl 
pastarojo. 

Kad ir kokia buvo tiesa, generolas Ostinas elgėsi su panele 
Harkort itin mandagiai. Jis atsisėdo džipo gale ir kantriai laukė, kol 
ji užims keleivio vietą priekyje. Seržantui įlipus prie vairo, ji padavė 
generolui Ostinui aplanką. 

— Gal norėtumėte tai perskaityti? — tarė. 

Kapitonas ir kapralas stebėjo, kaip vadas klusniai paima aplanką 
ir jį atsiverčia. 

— Klausykite, — seržantui Klerui tyliai, kad niekas kitas ne- 
išgirstų, pašnabždėjo kapitonas, — galėtumėte jau kaip ir pasiduoti. 
Nelaimėsite jos. 

Seržantas Deividas Kleras metė į kapitoną jau daug kartų šio 
matytą žvilgsnį. Tas bylojo: niekas jos nelaimėjo, nes nė nebandė. 

Užvedęs džipą, seržantas Kleras išvairavo jį tarp daugybės 
transporto priemonių ir žmonių aplinkui. 

— Taigi iš kur jūs? — panelės Harkort paklausė jis. 

— Manau, turėtumėte stebėti kelią. 

Deividas porą kartų pasukiojo vairą, stengdamasis nesusidurti 
su sunkvežimiu, ir prasmuko tarp vyriškio su ramentais ir dviejų 
dailių merginų. Tai, kad padangos beveik pervažiavo vyriškiui pėdą, 
o džipo šonas perbraukė merginų sijonus, jo nė kiek nesujaudino. 
Vyriškis iškėlė ramentą ir grūmodamas jam pavymui sušuko, o 
merginos sukikeno. Džipo gale generolas Ostinas kilstelėjo akis nuo 
popierių, kuriuos dėjosi skaitąs, ir patenkintas nežymiai šyptelėjo. 
Nieko jam nebuvo maloniau, kaip matyti Kolis nors vyrą priešais jo 
sekretorę atsidūrus kvailio vietoje. 

— Iš Pietų, — konstatavo Deividas. — Girdžiu iš jūsų balso. 

Edi nepasivargino jam atsakyti. 

— Taigi iš kur Pietuose? — neatlyžo Deividas. — Iš Luizia- 
nos? Ne, tai per toli į Pietus. — Jis nužvelgė ją nuo galvos ligi pėdų 


Levandų rytas 207 


ir staigiai trūktelėjo džipą į šoną, aplenkdamas kelio duobę. — Ne, 
neįsivaizduoju jūsų prie stalo, nukrauto virtais krabais. Esate veikiau 
iš tokių, kurioms pritinka sidabras ir porcelianas. 

Edi parodė į kelią, paskui gavo įsiremti rankomis į prietaisų 
skydą, kad neperlėktų per šį į priekį, kai Deividas staigiai numynė 
stabdžius. Generolas gale įsispyrė kulnais į grindis, bet nepratarė 
nė žodžio. 

Deividas luktelėjo, kol sunkvežimis perkirto kelią priešaky jų. 

— Džordžija, — toliau spėliojo jis. — Galbūt Savana. — Klau- 
siamai pažvelgė į Edi atsakymo, bet ji tylėjo. 

— Aš iš Niujorko, — pasisakė jis ir numynė akceleratorių, 
palikdamas apie colio plyšelį tarp džipo ir sunkvežimio šono. — 
Ten dirbau taksistu ir turiu garažėlį. Galiu pataisyti veik viską, kas 
su motoru. 

Deividas žvelgė į ją ir vos neatsitrenkė į dar vieną transporto 
priemonę — šįsyk su beišlipančiais keturiais britų karininkais. Va- 
žiuodamas per balą juos aptaškė, ir įkandin pasipylė keiksmai. 

— Seržante, — pro sukąstus dantis iškošė Edi. — Primygtinai 
prašau liautis kalbėtis ir žiūrėti, kur važiuojate. Vežate labai svarbų 
asmenį. 

— Nesijaudinkite, aš jus pasaugosiu. 

— Ne mane! — nukirto ji. — Generolą. Vežate generolą Ostiną. 

— Jį? — Deividas žvilgtelėjo į užpakalinio vaizdo veidrodėlį, 
o generolas paslėpė veidą už aplanko. — Jis iš Niujorko. Pas mus 
Manhatane eismas bjauresnis nei čia. Betgi jūs lyg nervinatės. 

— Aš ne... — ji užsikirto, parodydama į didžiulį sunkvežimį 
priekyje ir dar į vieną, lekiantį į juos iš dešinės. 

— Matau. Sutvarkysiu jį, — nuramino Deividas ir padidinęs 
greitį aplenkė sunkvežimį pirma jų. Kelias ilgas sekundes jie lėkė 
tiesiai į priešpriešiais atvažiuojantį sunkvežimį. Edi įsitvėrė į dureles 
ir priekinio stiklo viršų. Deividas staigiai pasuko į šalį — dar sekundė, 
ir jie būtų trenkęsi į atidundantį iš priekio sunkvežimį, pilną kareivių, 

kurie linksmais šūksmais pasveikino Deivido drąsą. Jis kelis kartus 
atsakė jiems klaksonu ir pravažiuodamas pamojo ranka. 

— Matote? — vėl prašneko Deividas. — Su manimi jūs saugi. 

Edi metė į jį niekinamą žvilgsnį, nors ir išgirdo iš galo garsą, 
skambantį įtartinai panašiai į generolo juoką. Bet kai atsisuko pa- 
žiūrėti, jis laikė sau prieš veidą atverstą aplanką. 

— Virdžinija, — nesiliovė Deividas. — Jūs iš Virdžinijos. Iš 
senuko TD krašto. Tai... 

— Žinau, kas yra TD, — pertraukė ji. — Tomas Džeferso- 
nas. — Jūs mokytojaujate? 

— Ne, rengiu barbekiu Niujorko taksistams sode už namo. 

Ji piktai nusišiepė į jį. 

— Prasta pasitaikė dienelė, a? 

— Ne, kol jūsų nesutikau. 

— Manęs? Vadinasi, esate viena iš tų Virdžinijos pasipūtėlių? 
Perdėtai didžiuojatės, kad kilusi iš mūsų Tėvų Įkūrėjų krašto, dėl 
panašių dalykų? Ką gi, nesmerkiu jūsų, kad didžiuojatės savo gimtąja 
valstija, bet nemanau, kad turėtumėte žiūrėti iš aukšto į mus, vargšus 
jankius. Mes... 

— Kadesu iš Virdžinijos, neturi nieko bendra su mano antipa- 
tija jums. Jūs — prasčiausiais vairuotojas, kokį kada nors esu mačiusi. 

— Prastas vairuotojas? — negalėdamas patikėti paklausė 
jis. — Niekada nesu padaręs avarijos. Keli įlenkti sparnai ir galbūt 
sudaužytas radiatorius ar du, bet nieko, ką pavadinčiau tikra avarija. 

Džipo gale generolas Ostinas padėjo aplanką šalimais ant 
sėdynės ir lyg sėdėtų įvažiuojamajame kino teatre pradėjo stebėti 
savo sekretorę ir naująjį vairuotoją. 

— Jūs vos nepervažiavote Žmogaus su ramentais, vos neuž- 
kliudėte sunkvežimio, vos nesitrenkėte į automobilį su keturiais 
britų karininkais ir per jus vos nesusidūrė du pilni kareivių sunkve- 
žimiai, — neslėpdama pykčio išklojo ji. 

— Mėgstate dažnai svaidytis žodžiu vos, a? Juk, be abejo, žinote, 

kad jeigu vos per plauką, tai kaip ir nieko? Taigi esa7e iš Virdžinijos. 
Aš nesuklydau! 

— Iš kur aš — ne jūsų reikalas. Jūsų darbas — stebėti kelią! 

— Man tikrai smagiau žiūrėti į jus. Turite draugužį? 

— Taip! — atkirto ji. — Esu ištekėjusi ir turiu du vaikus. 

— Galbūt aš kiek ir per greitai važiuoju, bet jūs nesakote tiesos. 
Man apie jus pasakojo, kai pranešė, kad generolas Ostinas manęs 
pageidauja. Norite žinoti, ką sakė? 

Edi sėdėjo įsitvėrusi džipo šono, žvelgė tiesiai į priekį ir tylėjo. 

Deividas prisilenkė taip arti, kad savo veidu atsidūrė vos keli 
coliai nuo josios. Bet ir šitaip suspėjo išlaviruoti džipą tarp dviejų 
sunkvežimių ir motociklo su priekaba. 

— Sakė, už tuziną rožių ir didelę šokoladinių saldainių dėžę 
gausi iš jūsų viską, ko nori. 

Edi pagavo toks įsiūtis, kad ji užsimojo skelti jam antausį. 

Kaire ranka vis laikydamas vairą, jis dešiniąja sugriebė jos 
plaštaką ir pabučiavo į delną. 

Ji staigiai atitraukė ranką ir atrodė, lyg norėtų tuoj pat jį nušauti. 

— Ne, — nuramino jis. — To nesakė. Bet nėra geras jausmas, 
kai apie tave meluoja, ar ne? Melai gali skaudinti. 

Edi trumpam nusisuko nuo jo, paskui vėl įbedė akis į kelią. 

— Taip, aš iš Virdžidijos ir neturiu draugo. 

— Dėkui, mem, — metė jis ir žvilgtelėjo užpakalinio vaizdo 
veidrodėlyje į generolą. Deividas nebuvo tikras, bet jam pasirodė, 
kad senasis buldogas šypsosi. 

— Taigi, — tarė Džoslina, perpjaudama įstrižai Lukui sumuštinį, 
kaip jis mėgdavo. Kai ištraukė iš orkaitės paskutinę sausainukų par- 
tiją, buvo jau pirma valanda nakties ir ji iš nuovargio vos laikėsi ant 
kojų, bet negalėjo atsisėsti. Ir nepasakyta žinojo, kad Lukas alkanas, 
tad padarė jam sumuštinį su kumpiu ir sūriu, įbėrė į lėkštę mėlynųjų 
kukurūzų traškučių ir iš šaldytuvo atnešė alaus. 

Kai padėjo priešais jį ant stalo lėkštę, Lukas dėkingai murm- 
telėjo „ačiū“, paskui įniko valgyti. 

— Štai toks iš mano senelio ir pabaisa. Ji buvo įsimylėjusi 
Deividą Klerą. 

— Juk negalėjo jo pakęsti. 

— Aba, tiesa, — pilna burna patvirtino Lukas. — Žinai, tavo 
sumuštinis nekoks. 

— Tokiu nakties laiku, kada ir ką daryčiau, viskas neišeis gerai. 

— Teisybė, — sutiko Lukas, įsidėdamas į burną sumuštinio 
likutį ir užsigerdamas alumi. — Verčiau eisiu. Tau reikia pamiegoti. 
Rytoj — didžioji diena. 

Kai Džoslina nieko neatsakė, jis pažvelgė į ją. 

— Gerai jautiesi? 


— Ne, tiesą sakant. Visko per daug ir per greitai. 

Lukas nustūmė lėkštę, paskui padėjo jai ant pečių rankas ir 
pasodino į kėdę. 

— Tad pasakyk, kas negerai? 

— Matyt, žmonės nori, kad būčiau panelė Edi, Didelė Ponia, 
Dvarininkė. Jie jau numatę man ateitį, o aš nemanau, kad galėčiau 
pateisinti jų lūkesčius. 

— Turbūt tu teisi. 

Ji piktai nuvėrė ji akimis. 

— Ar neturėtum man pasakyti, kad visa tai tik įsivaizduoju? 
Kad niekas iš manęs nesitiki nieko? 

— Verčiau pasakyti tau tiesą. Rytoj visi ediliniečiai bus pas Vivę 
ir nužiūrinės tave, lygindami su... 

— Verti mane dar blogiau pasijausti. 

— Ar mažiau nervintumeisi, jeigu pasakyčiau, kad puikiai 
pasirodai? 

— Kaip kam nors apie tai žinoti? 

— Ar žinai, koks išsigandęs buvo šis miestelis, kai gyventojai 
išgirdo, kad panelė Edi paliko dvarą pašalietei? Paliko tą didelį seną 
namą vienišai moteriai be vyro, be vaikų, tik vienai pačiai? Mes 
baiminomės, kad tu atvyksi... — Jis numojo ranka. 

— Tatuiruota ir pradurtomis ausimis? 

— Dar blogiau — kupina idėjų, kaip viską „patobulinti“. 

— Pavyzdžiui, chromo ir stiklo fontanais? 

— Aha, — patvirtino jis, vyptelėdamas puse lūpų, — pavyz- 
džiui, chromo ir stiklo fontanais. — Jis paėmė ją už rankų. — O tu 
elgiesi puikiai. Nešioji vieną iš savųjų Alisos tipo suknelių, persirišusi 
plaukus kaspinu, ir visi mano, kad tu nuostabi. 

Kai Lukas jai taip šypsojosi, jautėsi linkstanti prie jo. Troško, 
kad apsikabintų ją, bet kai ji pasilenkė arčiau,jis atšlijo — toliau nuo 
jos. Džoslina tučtuojau atsitiesė. 

— Į lovą! — sukomandavo jis. — Bent kiek pamiegok, kad 
rytoj atrodytum šviežutėlė. 

— Aha, gerai, — neužtikrintai sutiko ji. — Dar turėsiu atšaldyti 
sausainukus, bet tai ir viskas. 

— Tėtis tikrai atvažiuos anksti tau padėti. 

Atsistojusi ji nusižiovavo. 

— Tu irgi čia būsi, taip? 

— Juokauji? Turiu važiuoti į Viljamsbergą paimti senelių ir 
atvežti juos į pobūvį. Jie miršta, kaip trokšta su tavimi susipažinti. 

— Kodėl? 

— Su moterimi, turinčia atstoti panelę Edi? Žinoma, jie norės 
tave apžiūrėti. 

Džoslina suvaitojo. 

— Tau seksis puikiai. O dabar eik. 

— Bet man reikia... — Ji apžvelgė virtuvę. 

— Virtuvei nieko neatsitiks. Aš užrakinsiu namą. Svarbiau- 
sia — tau reikia išsimiegoti. 

Ji neįsivaizdavo, kokia yra pavargusi, kol nepastatė kojos ant 
pirmo laiptelio. Užkopusi į viršų, nusišypsojo žemyn Lukui, pamojo 
ranka ir įėjo į savo miegamąjį. 

Net ir tokia išsisėmusi, nusiprausė po dušu, išsiplovė plaukus ir 
apsivilko švariais naktinukais. Kai įsiropštė į lovą, galvoje jai sukosi 
minčių ir vaizdų kaleidoskopas. Beveik regėjo panelę Edi kaip gra- 
žią jauną moterį, kurios siekė visi kariškiai. Bet pro ledinę jos išorę, 
regis, prasiskverbė tik vienas vyras, seržantas Deividas Kleras. Tas 
Deividas, kurį galiausiai pamilo labiau nei savo pačios sielą. 

Džoslina išgirdo apačioje kažkokį garsą ir pamanė, kad Lukas 
vis dar ten, užrakina duris, galbūt tebekrauna į dėžes sausainukus. 

Du nuostabūs vyrai, mąstė ji. Du gražuoliai įėjo į jos gyvenimą 
ir nė vienas net nebandė pabučiuoti. Pati pabučiavo Ramzį, bet tai 
buvo jos iniciatyva. Tikrai nėra skersai namo sienos ištiesto trans- 
paranto, skelbiančio apie meilę jai. 

Ramzio sesers „kiemas už namo“ pasirodė esantis keturi akrai 
kruopščiai išpuoselėto sodo, kuriuo kasdien rūpinosi keturi sodinin- 
kai ir tik vienas iš jų kalbėjo angliškai. Po medžiais buvo sustatyti 
stalai, visi uždengti sniego baltumo staltiesėmis ir aptarnaujami 
uniformuotų padavėjų. Svečiai — tartum nužengę iš žvilgančių 
madų katalogo puslapių: vyrai — su šiugždančiais bleizeriais ir dar 
labiau šiugždančiomis kelnėmis, moterys — su lino palaidinukėmis 
ir sijonais, su skrybėlėmis užlenktais kraštais, vaikai — švarutėliai 
kaip ir jų tėvai, mergytės — vilkinčios laisvomis medvilninėmis 
suknelėmis. Viskas atsidavė pinigais ir Senojo pasaulio etiketu. 

— Smagu? — Džoslinai šnibžtelėjo Sara. 

— Kaip priešingybė būti atsidūrusiai sudužusiame laive ar 
įkritusiai į ledo tarpeklį? — lūpų kampučiu pasitikslino ji. 

— Per tavuosius keksiukus nors turėsiu daug darbo. Rytoj mane 
kvies palaisvinti dešimtis suknelių. 

Šypsodamasi Džoslina padavė žilaplaukiam vyriškiui keksiuką 
su trimis nasturtų žiedais viršuje. 

— Gal turite daugiau tų limonadinių keksiukų? 

— Deja, visi baigėsi. 


— Nejau manei, kad niekas neatpažins kaušalo skonio? — pa- 

šnabždėjo Sara, sukeldama Džoslinai šypseną. — Eime, atsipūskime. 
Ar matei Vivės namą? 

— Nieko nemačiau ir su niekuo nebuvo leista man kalbėtis, — 
atsiduso Džoslina. — Faktiškai kassyk, kai prie manęs prisiartina 
koks nors dailus vyriškis, kuri nors iš daugybės tavo pusseserių at- 
kerta mane nuo jo. Ramzis tiek įsišnekėjęs su svarbiais asmenimis iš 
Viljamsbergo, kad neturėjau progos apsikeisti su juo bent žodžiu, o 
Lukas, regis, mėgina nugvelbti iš sodo retesnių augalų. O dar moterys 
iš bažnyčios — kai tik pamato kokį jaunesnį nei penkiasdešimties 
vyriškį per dešimt pėdų nuo manęs, tuoj pat mane apspinta, neva 
turinčios būtinai ko nors paklausti. 

— Einam vidun, ten ir pasikalbėsime, — pakvietė Sara, paim- 
dama Džosę už rankos ir nusivesdama per veją nuo stalų į patijų, 
o iš šio — pro stiklines duris į ilgą siaurą verandą, apstatytą baltais 
pintiniais baldais, su kelių raštų mėlynais ir baltais užtiesalais. 

— Gražu, — pagyrė Džoslina. 

— Štai ką gali skonis, neribojamas pinigų. Ar žinai, tavo dėka 
Vivė šiandien kaip septintame danguje? Visi sužavėti pobūviu. 

— Buvau pristatyta jai ir kokiam šimtui svečių. Jeigu nebūtų 
tokia nėščia, nežinau, ar vėl susitikusi ją atpažinčiau. 

— Viskas gerai, ji pažįsta tave ir tavuosius keksiukus, o tie 
purpuriniai sausainukai ponioms, kurios užsiima labdaros renginiais, 
padarė tokį įspūdį, kad jos ketina tavęs paprašyti aprūpinti jais po- 
būvį, įvyksiantį kitą savaitę. 

— Nenoriu tapti maisto tiekėja, — tvirtai pareiškė Džosė. 

— Aš tai žinau, bet jos nežino. Einam, užlipam viršun ir ap- 
žiūrėsime miegamuosius. 

— Ar pirmiau nei šniukštinėjusios neturėtume atsiklausti 
leidimo? 

Sara žvilgtelėjo pro langus. 

— Antai, čionai eina keturi seniokai ir, manau, jie ieško tavęs. 

— Tad eime! — metė Džoslina, išbėgdama iš verandos. Nusekė 

paskui-Sarą užpakaliniais laiptais į antrą aukštą, o ten abi nuskubėjo 
koridoriumi. 

— Vaikų, vaikų, vaikų, — aiškino Sara, eidama pro miegamuo- 
sius. — O čia — šeimininkų. — Ji atitarė dar vienas duris. — Svečių 
miegamasis. — Prisėsk. 

Džoslina dėkinga atsisėdo į didelį minkštą oda apmuštą krėslą, 
o Sara išsitiesė ant lovos. 

— Tai kas naujo tarp tavęs ir Ramso? — paklausė ji. 

— Ar mane čia atsivedei išgauti peno naujausioms paskaloms? 

— Žinoma. Nejau manei, kad paprašysiu tavęs keksiukų su 
burbonu recepto? 

— Aš pyliau tekilos. 

— Kad ir ko. Taigi? Tai kaip tarp tavęs ir Ramzio? 

— Nežinau. Sakiau tau, šiandien jį mačiau, bet mudu nesikal- 
bėjome. Jis truputėlį lyg politikas, ar ne? 

— Jis kiekvieną pažįsta, ir jį visi pažįsta. Taip tvarkomi reikalai. 
Taigi, ar ilgai vakar vakare Lukas užsibuvo pas tave namuose? 

— Nežinau. Aš nuėjau miegoti, — atsakė Džosė, stebėdama 
Sarą, kaip ši sureaguos, bet toji nutylėjo. — Sakyk, ar šis miestelis 
mane jau suporavo su kuriuo nors iš vyrų? 

— Manau,į tave gana tvirtai pareiškė teises Ramsas. 

— Kaip įdomu, — šaltai tarė Džoslina. 

— Tau tokia mintis nepatinka? 

— Kažin, ar išvis dvidešimt pirmas amžius pasiekė šį miestelį? 
Kur pasidėjo aistra? Meilinimasis? Kur vyrai, kurie stengiasi tave 
laimėti? Kur dovanos? Karšti prisipažinimai? Nutrūktgalviškas 
vairavimas, kad tik atkreiptų į save dėmesį? 

— Nežinau, kokias knygas skaitei, bet norėčiau pasiskolinti. 

— Nieko ypatinga, — numojo Džoslina, nenorėdama prisipa- 
žinti, ką Lukas jai skaitė. — Taigi, su kuo Lukas matosi? 

— Su niekuo, — trumpai atrėžė Sara. — Jis gyvena vienas ir 
su niekuo nesusitikinėja. 

Džoslina laukė, kad Sara dar ką nors pasakys, bet ji nutilo. 

— Ak šitaip? Kodėl, kai kiekvieną kartą užsimenu apie Luką, 
visi užsičiaupia? Ar jis — pabėgęs kalinys, besislapstantis nuo po- 
licijos? 

— Kažkas panašaus, — atsakė Sara, žvelgdama sau į rankas. 

— Tu nori kažką man pasakyti? 

— Nieko svarbaus, tik... — Sara nebaigė. 

— Su kuo nors susipažinai? 

— Taip! — patvirtino Sara.— Mus supažindino Džoana Langli. 

— Kas ji? 

— Čionykštė nekilnojamojo turto agentė. Kartais sunku pri- 
siminti, kad tu ne visada čia gyvenai. 

— Tai galbūt geriausiais komplimentas, koks kada nors man 
pasakytas, — sausai replikavo Džoslina. 

— Jis — aukštas, blondinas ir turtingas. Žinoma, turtas ne- 
svarbu, bet... 

— Dėl to jo neišmesi pro duris. Taigi papasakok man viską. 

— Gregas Andersas — tokia jo pavardė — neseniai nusipirko 
seną namą pačiame miestelio pakraštyje. Tiesa sakant, seniausia 
valdos dalis — Edilino dvaro prižiūrėtojo namukas. 

— Ne kažin kaip atrodo — ir nedrįsk manęs pavadinti janke! 

— Gerai, — nusišypsojo Sara. 

— Taigi koks jis? 

— Kol kas mudu turėjome tik vieną pasimatymą, bet jis kerintis, 
protingas ir... jaučiau iš jo dvelkiantį kažkokį vienišumą, kuris man 
sukėlė norą... 

— Jį įsivaikinti? 

— Netgi ištekėti už jo ir susilaukti trijų vaikučių. Vakar nusi- 
pirkau Modern Bride“ egzempliorių. 

— Dieve mano! Taip greitai ir jau taip blogai? 


L] 


Žurnalas „Šiuolaikinė nuotaka“ (angl.). 


Levandų" rytas 217 


— Aha, turbūt. Žinai ką? Manau, tai lemtis. 

— Kaipgi? 

— Žinai Džoaną... Ne, tu jos nežinai, bet ji — miestelio piršlė. 
Jeigu esi vienišė ir ieškai per ją tik buto, ji pradės dairytis tau gy- 
venimo draugo. Jos brolienė — vedybų planuotoja, tad viskas kuo 
puikiausiai susidėsto. 

— Taigi kaip tau suveikė lemtis? 

— Gregas mane išsirinko. Buvo susitikęs su Džoana ilgų 
priešpiečių, ir ji jam papasakojo apie daugybę vienišių moterų čionai 
aplinkui ir... 

— Įskaitant ir mane? 

— Ne, — pareiškė Sara, paskui tartum susizgribo. — Žinoma, 
tikriausiai ir tave. 

Džoslina nusprendė tą jos kalbos riktą nuleisti negirdom. 

— Taigi Gregas tave išsirinko iš ko? Iš nuotraukų? Galiu tai 
suprasti. 

Šiandien Sara į savo ilgus šviesius plaukus buvo įsisegusi gėles 
ir vilkėjo švelnios kreminės spalvos medvilnine suknele su korsaže 
išsiuvinėtomis rožytėmis. 

— Ne, Džoana neturėjo nuotraukų. Ji tik jam papasakojo apie 
kai kurias merginas. Kadangi Gregas yra verslininkas, ji pirmiausia 
užsiminė apie Tesę, bet Gregas pasakė nemanąs, kad jam patiktų 
būti šalia moters, visą gyvenimą dirbusios su teisininkais. 

— Galbūt Džoana jam papasakojo tiesą, kad Tesės... Kaip čia 
pasakius? Sunkokas charakteris? 

Sara nusišypsojo. 

— Gal tu ir teisi. Kad ir ką Džoana pasakė, esu jai dėkinga, nes 
jis pasiteiravo mano telefono numerio ir man paskambino. Mudu iš 
tiesų maloniai praleidome laiką. Kalbėjomės be galo be krašto apie 
viską. Nesijuok, bet jis net susidomėjo mano siuvimu. Jisai sako, 
kad turėčiau atidaryti parduotuvę. — Sara atsikvėpė. — Žinau, dar 
anksti, bet aš iš tikrųjų manau, kad jis galbūt /asai. 

— Kaip nuostabu, — atsiduso Džoslina. — Jis gerai bučiuojasi? 

— Geriausiai už visus. — Sara pažvelgė į Džosę. — Žinau, jis 
mano pusbrolis, tačiau koks šioje srityje Ramzis? 

— O, pasakiškas, — atsakė Džosė. — Tikrai puikiai bučiuojasi. 
Vyriokas nepajėgė atplėšti nuo manęs rankų. 

Regis, Džosės atsakymas Sarai nepaprastai patiko ir ji buvo 
besižiojanti pridurti ką nors daugiau, bet triukšmas apačioje išblaškė 
jų pokalbį. Iš garsų atrodė, kad kažkas atsitiko, nes jos girdėjo vaikų 
šūksmus. 

— Kas gi ten dedasi? — paklausė Džosė ir pašokusi nubėgo 
prie lango pasižiūrėti žemyn į sodą. 

Jeigu ji būtų šįryt atsibudusi ir pagalvojusi: „Kas absoliučiai 4/0- 
giausia galėtų man šiandien nutikti?“, atsakymas būtų buvęs — kad 
pasirodys viena ar abi „netikrosios“. Apačioje, apsupta visų svečių, 
lyg būtų kiekvieno laukta karalienė, stovėjo viena iš „netikrųjų“. Kaip 
visada aplinkui sukinėjosi pustuzinis palaižūnų su mobiliaisiais prie 
ausų, taip pat šalia Belės laikėsi aukšta, išsekusio kūno moteris išsi- 
šovusiais it krištolo briaunos skruostikauliais ir ilgu it žirafos kaklu. 

— Tai jos, — sušnabždėjo Sara. — Ar viena iš jų. 

— Belė, — ištarė Džoslina, atsiremdama nugara į sieną ir 
padaužydama į šią pakaušiu. — Būčiau turėjusi Ramsui pasakyti, 
kad joms parašytų, jog neturiu nė kiek pinigų, o tik griūvantį seną 
namą. Būčiau turėjusi... 

— Kas visi tie žmonės aplink ją? — paklausė Sara. 

— Palyda. Jie leidžia jos pinigus greičiau, nei ji suspėja uždirbti. 

— Vienas iš jų panašus į... — Žvelgdama į sceną apačioje, 
Sara išplėtė akis. — Dieve, padėk mums! — pašnabždom ištarė ji ir 
pažvelgė į Džosliną. — Apgailestauju, — pridūrė padėdama ranką 
Džoslinai ant žasto. — Kodėl mudviem iš čia neišsigavus, kad nesu- 
sitiktume su jais? Išsmuksime pro garažo duris iki savo automobilių 
ir išvažiuosime. Tau nereikės jos nė pamatyti. 


— Skamba dangiškai. Tad vesk. Seksiu tuoj už tavęs, — pa- 

ragino Džoslina ir nubėgo paskui Sarą. — Kaipgi ji išvis sužinojo 
apie šį pobūvį? 

— Internete yra Edilino svetainė. Nematei jos? 

— Turbūt nepastebėjau tos dalies. Be to, aš turbūt peržiūriu tik 
tai, ką Žmonės man siunčia pamatyti. 

Džoslina nusekė paskui Sarą žemyn paradiniais laiptais tokia 
sparta, kad užkliuvusi kojomis mažne parklupo. 

— Šen! — šnipštelėjo Sara ir pasilenkusi nubėgo pro didelį 
virtuvės priestatą prie garažo durų. 

Niekada anksčiau Džoslina nebuvo mačiusi tokios reakcijos į 
progą susipažinti su „netikrosiomis“. Paprastai žmonės stumdyda- 
vosi, kad tik galėtų prasibrauti prie modelių. Bet Sara saugojo ją nuo 
susitikimo, kuris garantuotai būtų nemalonus. Kokia miela draugė! 

Vis pasilenkusi, Sara pasuko rankenos bumbulą ir atidarė garažo 
duris — ir susidūrė su galbūt penkiamečiu berniuku. Šis žvitriai jai 
išsišiepė ir subliovė: 

— Mama! Aš ją suradau! 

— Tik palauk, pamatysi, ką gausi dovanų per savo ateinantį 
gimtadienį, Džeimi Barnsai, tu, šnipeli! — sušnypštė Sara. 

— Mama! Teta Sara mane pavadino... 

Sara užspaudė delnu berniūkščiui burną. 

— Tik prasižiok, ir pasigailėsi, — pagrasino ji vaikui į ausį. 

— Štai kur jūs! — nudžiugo Viviana, aukšta, graži ir labai 
nėščia Ramzio sesuo. 

— Mama! Teta Sara pasakė... 

— Taip, žinau, mielasis. Įskundei tetą, ir ji tau pagrasino. Ka- 
dangi kitą šeštadienį vakare ji pasėdės prie tavęs su broliu, manau, 
turėtum dusyk pagalvoti, prieš ką nors išplepėdamas. 

Akimirką berniukas lyg pablyško. 

— Tetyte Sara, suvalgiau du tavo keksiukus pasagas, ir jie buvo 
patys skaniausi. — Ir sulig tais žodžiais jis iškurnėjo iš garažo laukan. 

— Džoslina, — prašneko Vivė, mudvi vos turėjome laiko 

pasikalbėti, ir aš tikrai neištaikiau progos jums padėkoti už tokią 
mielą šventę, ir koks malonus netikėtumas sužinoti, kad jūsų sesuo... 

— Įseserė! — vienu balsu pataisė Sara ir Džoslina. 

— Atleiskite... Sužinoti, kad jūsų ;sese7ė yra viena iš garsiųjų 
dvynių, tapusių modeliais. Ji paprašė jus surasti, mat ji negali ilgai 
čia užsibūti. 

Vivė nusišypsojo, atitraukė ranką ir parodė Sarai ir Džoslinai 
pro šias duris išeiti į sodą už namo, kur būriavosi svečiai. Neketino 
leisti joms pasprukti. 

— Ir, Sara, — pridūrė Vivė, visoms paliekant namą, — kartu su 
ja atvyko Ingrida. Aš taip džiaugiuosi. Galbūt dabar dalykai išsispręs. 

Džoslina pajėgė eiti į priekį tik todėl, kad už jos sekė Sara ir 
Vivė. 

Minia prasiskyrė, visi sužavėti šypsojosi, žvelgdami tai į aukštą, 
liekną, ryškiai pasidažiusią Belę, tai į Džosliną. Ant Belės buvo pora 
didelių odinių trikampių, nedengiančių kairės jos liemens pusės ir 
dešinės kojos — plikos nuo vidurio šlaunies ir žemyn. Plaukai — 
tanki, nutįsusi žemyn kupeta, o auskarai būtų pravertę kokiam nors 
vaikui kaip sukami apie kūną lankai. 

Palyginti su santūriai apsirengusiais žmonėmis aplinkui, ji 
atrodė it švytinti tamsią naktį neoninė reklama. Kai kurios moterys 
norėjo dėtis šokiruotos, bet Belė atrodė tokia spinduliuojanti, kad 
niekas nuoširdžiai nesiraukė. 

— Brangute, — ištarė Belė, kai Džoslina prisiartino, paskui 
perdėtai pasilenkė, lyg Džosė būtų dviem pėdomis žemesnė už 
ją. Belė apdovanojo Džosę oro bučiniais į abu skruostus, tuomet 
atsitraukė ir pagyrė: — Kaip dailiai tu atrodai. Tikrai. Jeigu reikėtų 
spėti, pasakyčiau, kad tau ne daugiau kaip keturiolika. Man patinka 
ta išvaizda be jokios kosmetikos. 

Džosė žinojo, kad išplėstomis akimis stebintiems žiūrovams 
Belės žodžiai skambėjo kaip dievinančios sesers. Štai ji, superž- 
vaigždė, atskridusi tokį kelią nežinia iš kur, vien tik tam, kad galėtų 

sudalyvauti savo sesutės vakarėlyje. Džosė nedrįso prasižioti, nes 
žinojo, kas iš burnos išskristų: „Ko tau reikia?“ 

Bet nei Belė, ne Ešė niekada nepristigdavo žodžių. 

— Gali įsivaizduoti, kaip nustebau, kai Ingrida užsiminė, kad 
jos vyras dirba Edilino dvare. Koks mažas pasaulis, ar ne? Ir kai 
pamačiau jo nuotrauką, pagalvojau, kad jiedviem tikrai reikia būti 
drauge. Esu žokia romantikė. O kai Ingrida pasakė, kad šį savaitgalį 
Ediline rengiamas didelis pobūvis ir kad tu ten tieki tuos savuosius 
purpurinius sausainukus, tiesiog žinojau, kad privalau nuvykti ir 
palaikyti tave. Sakyk, — Belė suplazdėjo netikromis tankiomis 
blakstienomis, — tu vis dar dedi į tuos šokoladinius keksiukus su- 
skystintos marihuanos, a? 

Trys svečiai padėjo ant stalo keksiukus, kuriuos jau buvo bera- 
gaują. Viena moteris atėmė keksiuką iš savo vaiko. 

Džoslina nesugalvojo, ką atsakyti, kad tai nenuskambėtų kaip 
šventvagystė ar antausiai. 

— Ką gi, brangioji Sinde, — toliau tarškėjo Belė, — turiu 
išvykti, bet Ingrida kelioms dienoms pasilieka pabūti su savo vyru. 
Tikrai tikiuosi, kad atleisi jį nuo darbo tavo sode. O, beje, Ešė ir aš 
turime tau dovaną. 

Ji iškėlė ploną, mėlynu aksomu apmuštą dėželę, bet Džoslina 
žinojo, kas toje yra, tad laikė rankas prie šonų. Dėželę paėmė Sara 
ir atidarė. „Netikrosios“ buvo liepusios panelės Edi brangakmenių 
pavidalo anglies gabaliukus aptaisyti vadinamuoju „puodų metalu“ 
ir padaryti vėrinį ir auskarus. Tai buvo neskoningumo viršūnė. 

— Tikiu, turėsi iš jų tiek pat džiaugsmo kaip mudvi su Eše. — 
Sulig tais žodžiais Belė pakštelėjo Džoslinai dar porą oro bučinių, 
paskui nuplaukė į būrį jaunų merginų, kurios vos tramdė susižavė- 
jimo kvyksmus. 

Bet Džoslinos dėmesys buvo sutelktas į moterį, kurią Belė 
paliko — tą, kurią matė iš viršaus. Nebuvo tokia aukšta kaip Ešė 
ir Belė ir neatrodė lyg save laikytų nuostabiausia būtybe, kada nors 

vaikščiojusia po žemę, bet vien iš to, kaip laikė pečius, matėsi, kad irgi 
yra modelis. Gražus jos veidas buvo tik tiek padažytas, kad atrodytų 
kaip be kosmetikos, o drabužiai paprasti, bet veikiausiai kainuojantys 
visą Džoslinos pernykščių metų uždarbį. 

— Jūs turbūt Ingrida, — pagaliau sugebėjo išspausti Džoslina. 

Moteris jai nusišypsojo. 

— Atsiprašau dėl tokios įžangos. Belė kartais geba būti ne 
pačia maloniausia pasaulyje persona, bet ji tikrai taip patvarkė, kad 
šiandien būčiau čia. Jūsų vakarėlis atrodo mielas. — Ji žvilgtelėjo 
nuo Džoslinos į šoną. — Sveika, Viviana. Jis čia? 

— Jeigu jam vėl sudaužysi širdį, aš... — Viviana nebaigė, nes jos 
vyras apsikabino ją per pečius ir kryptelėjo galvą galinės tvoros link. 

— Tai jų reikalas, — pasakė jis. — Tegul Lukas su savo žmona 
patys sprendžia. Einam, aš tau pataupiau keletą purpurinių sausai- 
nukų. 

Juodu nuėjo, pasiliko tik Sara, Džoslina ir Ingrida. 

— Matau jį, — tarė Ingrida, ir gražus jos veidas atitirpo į šyp- 
seną. Ji nuskubėjo žydinčių sodo gale medžių link. 

Pasisukusi Džoslina pamatė Luką, spoksantį į Ingridą, neju- 
dantį, neišskaitomo veido. Priėjusi Ingrida uždėjo savo ilgas rankas 
jam apie kaklą ir pabučiavo į lūpas. 

Truko kelios akimirkos, kol Džoslina sureagavo ir pasisuko į Sarą. 

— Dabar viską suprantu. Visiems buvo patogu, kad domėčiausi 
vedusiu Luku ir nematyčiau jokio kito vyro, išskyrus man išrinktąjį, 
Ramgį. 

Apsigręžusi ji patraukė namo fasado ir savo automobilio link. 

— Džose! — ją pavymui pašaukė Sara. — Leisk man paaiškinti! 

— Nėra ko aiškinti, — atkirto Džoslina, kai Sara ją prisivijo. — 
Miestelis suporavo mane su Ramziu, o jo vedęs pusbrolis Lukas 
palaikė mano susidomėjimą, kol Ramzis stūmė savuosius teisinius 
reikalus. Tai puikiai suveikė. Geresnio plano nesu mačiusi. Ar jūs, 
žmonės, man jau išrinkote vestuvinę suknelę? 

— Džoslina, prašau, — meldė Sara, bet Džosė nesustojo. 

Parvažiuoti namo Džoslinai truko dešimt minučių. Įėjusi į vidų, 
užsirakino duris, ne tik paradines, bet ir iš kiemo pusės, taip pat 
šonines. Ji net patikrino langus, norėdama įsitikinti, ar visi uždaryti 
ir užsklęsti. Nenorėjo, kad kas nors be jos leidimo patektų vidun. 

Impulsyviai jai kilo noras susikrauti lagaminą ir išvažiuoti, bet 
žinojo privalanti išlikti rami ir apmąstyti, ką nuo šiol toliau dary- 
sianti. Vienas dalykas, kai brangi draugė palieka tau laišką, kuriame 
rašo žinanti tau puikų jaunikį, ir visai kitas — patirti, kad pilnas 
nepažįstamų Žmonių miestelis planuoja tavo ateitį. 

Džoslina name tūnojo ne ilgiau kaip dvidešimt minučių, kai 
į duris kažkas mandagiai pasibeldė. Žvilgtelėjo pro šoninį langą ir 
nenustebo pamačiusi stovinčius priebutyje Ramzį ir Luką. 

Pirmiausia ji pagalvojo pasakyti jiems, kad eitų šalin ir niekada 
nebegrįžtų, bet paskui vis dėlto atrakino ir atidarė duris. 

— Norėtume paaiškinti, — prašneko Ramzis. 

— Nėra ko aiškinti, — atkirto Džoslina. 

— Galime įeiti? 

— Žinoma, — atsakė ji, pasitraukdama į šalį ir praleisdama 
abu į svetainę. 

Juodu atsisėdo vienas greta kito ant geltonosios panelės Edi 
kanapos, o Džoslina — ant kėdės priešais. Ramzis vilkėjo puikiu 
vakariniu kostiumu, turinčiu parodyti, kad esąs kylantis ir daug ža- 
dantis jaunas dalykiškas žmogus, o Lukas buvo apsirengęs džinsais 
ir trumparakoviais sportiniais marškinėliais. 

— Kaip tavo žmona? — paklausė Džoslina. 

— Visai puikiai, — atsakė Lukas. — Jai patiko tavo purpuriniai 
sausainukai. 

— Ar suvalgė bent pusę vieno? 

— Panašiau į ketvirtį. 


— Gal judu baigtumėte! — įsiterpė Ramzis. — Džoslina, 

mudu su pusbroliu atėjome paaiškinti kai kuriuos dalykus, manau, 
tavo galbūt neteisingai suprastus. 

— O! Ir kas tai būtų? 

— Apie mūsų ketinimus. 

— Jūsų ketinimus? Nesuprantu, apie ką kalbate. 

— Juk sakiau tau, kad ji užpyks, — prikišo pusbroliui Lukas, 
patogiai atsilošdamas ant kanapos. 

— Tai, kad mano pusbrolis save pristatė klaidingoje šviesoje, — 
pasakė Ramzis, ir jo balsas nuskambėjo kaip teisininko, — nereiškia, 
jog ir aš turėčiau taip elgtis. Visada labai atvirai ir aiškiai reiškiau 
savo ketinimus jūsų atžvilgiu. 

— Ir šie būtų? 

— Būtų?.. — jos nesupratęs perklausė Ramzis. 

— Džoslina nori žinoti, ką ketini su ja daryti, — įsiterpė Lu- 
kas. — Vesti ar įtaisyti į parduotuvę, kaip su Sara nori padaryti jos 
naujasis draugužis. 

Pasisukęs į Luką, Ramzis piktai sužioravo akimis. 

— Dėl viso to reikalo žu kaltas. Kodėl jai nepasakei, kad esi vedęs? 

— Neišėjo iš kalbos, — atsakė Lukas ir pažvelgė į Džosę. — 
Turi alaus? 

— Tau — ne, — saldžiu balsu pasakė Džosė. — Kodėl ne- 
paprašai savo žmonos? O gal ji tik siunčia tau čekius, kad galėtum 
gerai gyventi imdamasis menkų darbų? 

Lukas paraudo iš pykčio, bet Ramzis nusišiepė. 

— Ji perprato tave. Kodėl tau nepalaukus lauke? O dar geriau — 
kodėl tau nekeliavus namo ir nepalikus mūsų vienų? 

Lukas nepratarė nė žodžio, tik sukruto stotis ir išeiti. 

— Sakykite, Ramzi, — tarė Džoslina, — jūs taip labai troškote 
manęs ar tik mano namo? 

Lukas kelis kartus sumirksėjo į ją ir vėl atsisėdo. 

— Kaip jūs galite taip kalbėti? Man patikote dar prieš mudviem 
susipažįstant. 

— Ir kokia puiki iš mūsų būtų buvusi pora. Makdauelų pinigai 
ir Harkortų žemė. Aš neturiu tos pavardės, užtat turiu namą. Mačiau 
visus tuos žmones, apie kuriuos rėžėte sparną. Tik pamanykite, kokiu 
stiliumi galėjote juos čia linksminti. Ar negalvojate balotiruotis į 
kokį aukštą valdžios postą, a? 

Iš Luko gerklės išsiveržė garsas, panašus į kikenimą. 

Liepsnojančiomis akimis Džoslina pasigręžė į jį. 

— O /u vogei mano laiką, kad negalėčiau susipažinti su kokiu 
nors kitu vyru, kol Ramzis dirba. Viskas buvo taip sumanu. Taip 
gerai atlikta. 

— Džose, buvo visai ne taip... — pradėjo Ramzis. 

— Ne? Per antrą iškylą į gamtą man pasakėte skaitydavęs su 
savo seneliu laiškus. Kas per jaudinanti istorija. Pasistengėte, kad iš 
jūsų lūpų ji nuskambėtų taip, lyg būtumėte mane įsimylėjęs dar nuo 
mano vaikystės. Bet, žinoma, po tokio prisipažinimo dienų dienas 
jūsų nemačiau. 

— Manau, paliksiu judu vienus, — tarė Lukas. 

— O ne, neišeik! — pareikalavo Džosė, ir jis vėl atsisėdo. 

— Klausyk! — pasakė Lukas. — Aš visai nepristačiau savęs 
klaidingoje šviesoje. Esu tavo sodininkas, štai ir viskas. Apie mano 
asmeninį gyvenimą mudu niekada nekalbėjome. 

— Aš nesiteiksiu į tai atsakyti. Sodininkai taip ne... nerodo su- 
sidomėjimo savo darbdaviu, kaip tu — manimi. Esi visai kaip mano 
tėvas: įsiteikianti kalba, harliai ir polinkis į merginas, nežinančias, iš 
katros pusės atversti knygą. 

— Kaip tavo?.. — apstulbo Lukas. — Manai, esu kaip tavo 
tėvas? 

— Fotokopija, tikslesnės nemačiau. Ir, beje, algą tau moka tavo 
pusbrolis. 

— Žinau, — linktelėjo Lukas, o iš jo veido matėsi, koks 
priblokštas liko Džoslinos žodžių. — Kiekvieną savaitę aš perpus 
išpučiu savo sąskaitą. 

— Kodėl tu... — pradėjo Ramzis. 

— Lauk! — paliepė Džoslina. — Šią pat akimirką abu neš- 
dinkitės iš mano namų, ir nenoriu matyti nė vieno iš jūsų... galbūt 
niekada. 

— Džoslina, — prabilo Lukas, mėgindamas atsipeikėti. — At- 
siprašau už viską, kad ir ką manai aš tau padariau, bet sodui reikia... 

— Laikykis toliau nuo mano sodo, — pertraukė ji. — Nesiartink 
nei prie jo, nei prie manęs. 

— Betgi jam reikia priežiūros. Reikia... 

— Neabejoju, surasiu vaikiną iš mokyklos, kokį vyresnės klasės 
vaikiną, kuris mielai nušienaus pievelę. 

— Džoslina, — maldaujamu tonu prašneko Ramzis. — Jūs 
mano atžvilgiu neteisinga. Suprantu, jūsų įseserė šiandien buvo 
tikra gyvatė ir jūs dėl to susinervinote, bet aš nepadariau nieko ir 
nusipelniau, jog man būtų pasakyta nešdintis iš jūsų gyvenimo. Kad 
ir ką Lukas privertė jus apie jį manyti... — Ramzis pažvelgė į savo 
pusbrolį. — Ką, po velnių, /4 padarei, kad ji taip supyko sužinojusi, 
jog esi vedęs? Tad Dieve man padėk, jeigu tu kaip nors ją palietei, aš... 

— Aš ne kieno nors nuosavybė! — šūktelėjo Džoslina atsi- 
stodama ir piktai nuverdama abu akimis. — Ir ne koks nors žemės 
gabalas, dėl kurio judu galėtumėte peštis ir galiausiai katras nors 
laimėti. Arba, šiuo atveju, vienas kitą palaikyti. Aš... 

— Džose, prašau, — ramino Ramzis. — Jeigu Lukas elgėsi 
pernelyg familiariai, tai ne mano kaltė. Neliekite pykčio ant mangs. 

— Kodėl neinate pas Tesę ir jai nepasisakote savo problemų? 

Lukas suprunkštė, ir Džoslina rūsčiai atsigręžė į jį. 

— O Zu drožk pas savo žmoną. Nagi, keliaukite! Abu! 

Džoslina pakėlė akis nuo savo darbo stalo ir nematančiu žvilgsniu 
įsistebeilijo pro langą. Veją reikėjo nušienauti — vėl — ir atrodė, 
lyg kažkoks vabalas graužtų tuos krūmus... kad ir kaip jie vadinasi, 
augančius aplink namo šoną. Vieną rytą ji būtų galėjusi prisiekti, kad 
girdi termitus, gremžiančius sieną, bet pasirodė, kad tai tik davėsi 
Sara ir jos draugužis — vėl. 

Ji vėl nuleido akis į nuožulnų braižomąjį stalą, kurį nusipirko, 
ir ant jo išskleistus popierius. Stalas buvo ne toks, kokį tikėjosi kada 
nors pastatyti name, bet kol kas galėjo sau leisti tik tiek. 

Per tas šešias savaites nuo tada, kai paliepė Ramziui ir Lukui 
išsidanginti iš jos gyvenimo, buvo nuveikusi nemažai. Pirmiausia 
nuvažiavo į banką Viljamsberge ir pasiskolino penkiasdešimt gabalų, 
įkeisdama namą. Paskaičiavo, kad šitiek jai reikės pragyvenimui, 
kol pasistengs kuo geriau parašyti biografiją, kurią galėtų parduoti 
kokiam nors leidėjui. Kilo pagunda parašyti ką nors apie Tomą 
Džefersoną, nes visos tokios knygos, regis, turėjo paklausą, bet širdis 
prie to nelinko. Ji norėjo parašyti apie panelę Edi. 

Iš patirties Džoslina žinojo, kad jokia leidykla neduos avanso 
rašytojui, kuris anksčiau nebuvo sukūręs jokios knygos, tad jai reikėjo 
susirasti kitokių būdų save išlaikyti, kol rašys. Kad išgalėtų apmokėti 


išlaidas, susijusias su hipoteka, ji dienas leido Viljamsberge, rink- 

dama medžiagą apie aštuonioliktą amžių vienam didelį pasisekimą 
turinčiam romanistui, ketinančiam sukurti trilogiją, kurios veiksmas 
vyktų Amerikos revoliucijos karo metais. 

O vakarais iki vėlumos Džosė rašė knygą apie panelę Edi. Tesė 
pasakė Džosei nežinojusi, kad Lukas vedęs. Faktiškai Tesė papasa- 
kojo turėjusi dėl to audringą kivirčą su Ramziu. Šis jai pasakęs, kad 
tai, kas dedasi jų giminėje — tik jo vieno reikalas. 

Tesė prisiekinėjo, kad jeigu būtų žinojusi, būtų pasakiusi Džosei. 

— Nekenčiu, kaip tas miestelis slepia savo nešvarias paslaptėles. 
Kas nors būtų turėjęs man — tau — 72425 pasakyti, kad jis vedęs. 

Tesės tonas buvo toks piktas, kad Džosė jautėsi stumiama 
nuo jos. Bet Iesė jai gavo raktą nuo palėpės, ir Džosė dienų dienas 
peržiūrinėjo kiekvieną dėžę ir skrynią. Kiek ji matė, viskas vertinga 
buvo iškraustyta, o likę tik tūkstančiai buhalterinių knygų. Galbūt 
ateityje galėtų ką nors su jomis padaryti, bet šiuo metu tikėjosi ap- 
tikti kokį dienoraštį, kuriame kas nors prisipažintų ką nors nužudęs, 
ir išleidusi biografiją galėtų apie tai parašyti ir uždirbti milijonus. 

— Tad pati sugalvok kokią istoriją, — patarė Tesė. — Ką nors 
nužudyk, o paskui sumąstyk, kas ir kodėl tai padarė. 

Tai skambėjo taip parastai, bet anksčiau, kai Džosė mėgindavo 
tai padaryti, nieko neišeidavo. Ji mėgo skaityti apie rea/ius įvykius ir 
realius žmones ir būtent apie tai troško rašyti. 

— Panelė Edi! — sušuko Tesė ir užsidengė delnais ausis. — 
Apie tą moterį esu girdėjusi tiek daug, kad jeigu pamatyčiau 
tarpduryje jos šmėklą, paprasčiausiai jai liepiau išeiti. 

— Jeigu pamatysi ją, paprašyk patarimo, ką man daryti, — 
niūriai pratarė Džosė. 

Jiedvi kalbėjosi dar vieną vakarą, kai Tesė pas Džosę virtuvėje 
kepė keksiukus . Po Vivės pobūvio — „katastrofos“, kaip Džosė apie 
jį galvojo — Tesė sutiko tapti maisto tiekėja dar dviem renginiams. 
Luko tėvas, Džimas, pasakė, kad ji — geriausia kada nors jo matyta 
derybininkė. Ji neleido niekam net užsiminti, kas turėtų būti patiekta 

į jų pačių renginius. Tesė pasakydavo, ką atvešianti, ir laikydavosi taip 
autoritetingai, kad šeimininkai sutikdavo su viskuo, ką ji pasiūlydavo. 

Nuo tada Tesė, Džimo padedama, tiekė maistą į daugiau kaip 
dešimtį vaikų švenčių ir ponių arbatėlių. Ir visi kepiniai buvo ga- 
minami Džosės virtuvėje. Dirbdama prie savo knygos ji matydavo 
pro paradines duris iškeliaujančias dėžes su nuostabiai papuoštais 
keksiukais ir sausainukais. 

O Saros laikas šimtu procentu buvo užimtas jos naujojo drau- 
gužio ir planų dėl suknelių parduotuvės. Sara vien kalbėdavo apie 
tai, ką Gregas sakęs, daręs, manęs. 

„Gregas pasakė, kad mes turėtume...“ — prasidėdavo kone 
kiekvienas jos sakinys. 

Dienomis — rytais, popietėmis ir vakarais — Džosė ir Iesė 
per sienas girdėdavo garsus, kai juodu siautulingai mylėdavosi. Iš 
pradžių tai trikdė, paskui kėlė juoką. Po poros savaičių tai tapo taip 
įprasta, kad jiedvi tik susižvalgydavo ir spėdavo, kur tas veiksmas 
vyksta. Bet vieną naktį tai staigiai baigėsi. 

— Virtuvėje, — pasakė Džosė. 

— Ne, podėlyje, — paprieštaravo Tesė. 

Džosė pasiklausė. 

— Tu teisi, Oho! Juodu perėjo į svetainę. 

— Sara tikrai turėtų leisti savo nuotrynoms nuo kilimo ant 
kelių sugyti, prieš vėl ten tai darydama. Ji... — Tesė nebaigė, nes 
pakėlusi akis pamatė tarpduryje stovintį Džimą su dėže produktų 
kepiniams rankose. Jis nieko nepasakė, tik padėjo dėžę ant grindų, 
apsisuko ir vėl išėjo pro duris. 

Išplėtusios akis abi moterys pasičiupo stiklines ir pridėjo prie 
sienos. Jiedvi žinojo, kad Džimas nuėjo į Saros butą, ir norėjo išgirsti, 
ką jis pasakys. Bet, deja, Džimas kalbėjo taip tyliai, kad jos neišskyrė 
nė žodžio. Jam sugrįžus į virtuvę, Džosė ir Tesė nekaltais veidais 
triūsė prie stalo. Kad ir ką Džimas pasakė, daugiau jiedvi niekada 
nebegirdėjo prasiskverbiančių pro sienas mylėjimosi garsų. 

Vėliau Tesė prasitarė: 

— Nežinau, džiaugiuosi tyla ar liūdžiu. 

— Aš irgi, — pritarė Džosė. 

Pirmas dvi savaites po „katastrofos“, kol Tesė kepė, Džosė rašė 
laiškus, siuntė elektroniniu paštu pranešimus ir skambino telefonu. 
Daktaro Brenerio našlė labai nudžiugo, kad Džosė ketina parašyti 
jos vyro biografiją, — Džosė galiausiai nusprendė nepasakyti jai 
tiesos, — ir atsiuntė tiek daug dėžių su dokumentais, jog tos užpildė 
pusę UPS furgono. Bet kai Džosė ėmėsi viską peržiūrinėti, turėjo 
stengtis neužmigti. Daktaras Breneris galbūt ir buvo didis gydytojas, 
bet dienoraščius rašė baisiai. Ji rasdavo įrašų apie keletą mirčių per 
dieną, bet nebuvo nieko paaiškinta kaip ir kodėl. Ji pradėjo siųsti 
daugiau paklausimų. Rašė ; Amerikos ambasadas šalyse, kuriose 
daktaras Breneris dirbo. Dusyk jai buvo atsakyta, kad oficialiomis 
žiniomis joks amerikietis daktaras niekada tose šalyse nesilankė. 

O laukdama atsakymų Džosė surašė viską, ką pajėgė prisiminti 
iš panelės Edi pasakojimų apie jos darbą šalia daktaro Brenerio. 
Nešiodavosi bloknotą ir pasitaikius bet kokiai galimybei rašydavo. 

Bet net ir visos tos paieškos ir rašymas nepajėgė atitraukti jos 
nuo minčių apie Luką. „Ne!“ — liepdavo sau, bet galvodavo apie 
pasakojimą, kurį Lukas jai skaitė tuo metu, kai pati kepė keksiukus. 
Džosei patiko klausytis apie panelę Edi ir josios Deividą, džipo 
vairuotoją, kurį niekino, -bet galiausiai labai pamilo. Tačiau kaip 
tai atsitiko? Kas juodu suvedė šitaip kartu, kad galėjo vienas kitą 
įsimylėti? Džosė vylėsi, jog ne tik buvimas šalimais ir karo aistros. 
Vylėsi, jog juodu turėjo galimybę geriau vienas kitą pažinti ir todėl 
iš tikrųjų visa širdimi pamilži. 

Ji labai norėjo užmegzti kontaktą su Luko seneliu ir išklausinėti 
jo apie likusią tos istorijos dalį, bet nepajėgė tam ryžtis. Netikėjo, kad 
jis duos jai, visai svetimai, tuos pasakojimus, ypač po to, kai šitaip 
išmetusi jo vaikaitį. 

Mintys apie tą istoriją paskatino Džosliną paieškoti „Goog- 

le“ žinių apie generolą Ostiną. Ji aptiko, kad jis daug kartų buvo 
apdovanotas medaliais bei ordinais, taip pat ten buvo paminėtas jo 
sūnus, kuris atsiėmė paskutinį tėvo apdovanojimą po mirties. Džosė 
nemanė, kad gali būti daug vilčių, jog jo šeima prisimins kažkokią 
sekretorę iš Antrojo pasaulinio karo laikų. Bet ji jiems parašė, man- 
dagiai pasiteiraudama, gal yra girdėję apie panelę Ediliną Harkort. 

Po keturių dienų Džosei atėjo entuziastingas elektroninis 
laiškas iš Viljamo „Bilo“ Ostino, generolo vaikaičio, kuriame jis 
pranešė rašantis savo senelio biografiją ir taip, žinantis apie panelę 
Harkort, bet nedaug. „Aš jums parodysiu savo medžiagą, jeigu jūs 
man parodysite savąją,“ — parašė jis. 

Bet problema buvo ta, kad apie generolą Ostiną ji žinojo iš 
panelės Edi parašyto pasakojimo, kuriame generolas pavaizduotas 
tokioje nepalankioje šviesoje, kad Džosė abejojo, ar to žmogaus vai- 
kaičiui bus malonu tai išgirsti. Ji atrašė jam, kad medžiaga, kurią turi 
apie panelės Edi gyvenimą, yra iš pokarinio laikotarpio, tad vargu ar 
tai pagelbės Bilui dėl generolo biografijos. Tačiau paklausė, gal vis 
dėlto jis malonėtų jai parodyti, ką turįs apie panelę Edi. 

Bilas jai atrašė, kad esama laiškų, kuriuose minima panelė Har- 
kort. Bet jie dar neperrašyti ir tebelaikomi dėžėse — o jis nenori išleisti 
iš savo rankų originalų. „Mano perrašinėtoja — buvusi mano mergina, 
ir man arba teks nusamdyti naują perrašinėtoją, — o to padaryti ne- 
išgaliu, — arba susirasti naują draugę, mokančią rinkti kompiuteriu, 
arba paprašyti savo buvusiosios, kad už manęs tekėtų. Jeigu turėčiau 
tripusę monetą, mesčiau ją į orą, kad man padėtų apsispręsti.“ 

Džosė nusipirko paties tvirčiausio lipalo, priklijavo tris ketvirčio 
dolerio monetas — kiekvieną iš skirtingų valstijų — prie popie- 
riaus lakšto, suformuodama piramidę, ir paštu išsiuntė jam be jokio 
prierašo. Po dviejų dienų gavo iš Bilo elektroninį laišką, kuriame jis 
pranešė, kad su savo buvusiąja mergina už tiek, kiek jos šeima suploja 
vestuvėms, galėtų nusipirkti namą. „Pasiruošimai man pareikalaus 
savaičių. Be to, dar seks medaus mėnuo. Darbas prie biografijos 
atidedamas neribotam laikui. Nežinau, dėkoti jums ar jūsų nekęsti.“ 

— Aš irgi nežinau, — sumurmėjo Džosė. 

Ji vėl sugrįžo prie to, ką pavyko išsiaiškinti apie daktarą Brenerį. 
Dusyk jai pasisekė gauti vertingos informacijos iš žmonių, kurie pri- 
siminė jį ir panelę Edi. Kai surado su juo dirbusią medicinos seserį, 
Džosė nuvažiavo į Ohają ir tris dienas įrašinėjo, ką ta moteris pajėgė 
prisiminti. Bet ji dirbusi su daktaru Breneriu tik šešis mėnesius ir 
prisiminė panelę Edi kaip „baisią“. „Šaltesnės moters pasaulyje ne- 
regėjau. Visai beširdė“, — pasakė. Džosė turėjo labai tvardytis, kad 
senosios moters neapibartų. 

Dabar, pakėlusi galvą nuo improvizuoto rašomojo stalo kabi- 
nete, kurį įsirengė antrame salonėlyje, ji nežinojo, ar viską mesti, ar 
toliau daužytis galva į sieną. 

— Tau jo stinga, ar ne? 

Džosė staigiai atsisuko nuo savo popierių. 

— Panelės Edi? — paklausė Tesės, stovinčios tarpduryje.— Taip, 
labai stinga. Gaila, kad žmonės jos nematė tokios, kokią aš mačiau. 

— Ne jos. Jo. 

— Ak, kalbi apie Ramgį. Jis Bostone. Kaip girdėjau, nes čia 
pralaimėjo stambią bylą. Regis, kliento pavardė Berneris ar kažkas 
panašaus, tad jam reikėjo prastumti kažkokį reikalą. Tačiau ne, 
nepasakyčiau, kad man jo stinga. Tiesą sakant, ne tiek jau daug 
laiko mudu ir buvome drauge. Galbūt kai jis sugrįš... — Džoslina 
gūžtelėjo pečiais. 

— Jeigu nori meluoti sau — pirmyn, bet negali meluoti man. 
Ir liaukis palikinėjusi atdaras duris vildamasi, kad jis pasirodys, — 
pasakė Iesė, uždarydama jas. 

Džosė nusvėrė ant rankų galvą. Taip, jai stigo Luko. Kiekvieną 
dieną ir kiekvieną minutę. Labai stengėsi apsimesti pernelyg įtemptai 
dirbanti, kad ko nors ilgėtųsi, bet ir tai nepadėjo. 

Ji ilgėjosi jo juoko, kaip jis klausydavosi, kaip suprasdavo, ką 
mėgindavusi pasakyti. 

Pirmučiausias dalykas, ką ji darydavo, rytais ir paskiausias va- 

karais — tai pasižiūrėti pro langą. Trokšdavo pamatyti jo pikapą, jo 
įrankius. Trokšdavo pamatyti /7 patį. 

— Tas vyras me tau, — šnabždėdavo ji. Neketino būti panaši į savo 
motiną ir pabėgti su kažkokiu vyriškiu, kuriam paskui visomis ketu- 
riomis patarnaus. Troško tokio vyro kaip Ramzis, kuris ja rūpintųsi. 

Bet proto balsas nepadėjo mažiau ilgėtis Luko. Net viskas, ką 
Sara papasakojo apie Luką ir jo... jo... Ji vos įstengė pagalvoti apie 
tą Žodį, juolab jį ištarti. ŽMONA. Lukas su savo žmona. Ingrida 
Ediline jau šešios savaitės, ir Džoslina manė, kad juodu — laiminga 
pora. Veikiausiai mėgaujasi antru medaus mėnesiu. 

Nors jos ketinimai buvo geri, kaskart, kai sėsdavosi į automobilį, 
Džoslina mintimis nukrypdavo į Luką ir Ingridą. Bandė prisiversti 
galvoti apie savąją knygą, bet mintys bėgo savais keliais. 

Matyt, Lukas su žmona gyveno atskirai dėl jos darbo. Atsargiai 
šiek tiek šen bei ten paklausinėjusi, Džosė išsiaiškino, kiek kam nors 
buvo žinoma, kad Lukas nematė savo žmonos daugiau kaip metus, 
kol ji drauge su Bele nepasirodė tame bjauriame pobūvyje. 

Kad ir kiek ar kaip ilgai tai truko, visai ne Džosės reikalas. Lukas 
Konoras — tik vyriškis, kurį ji pažinojo kelias dienas ir su kuriuo kelis 
kartus kalbėjosi. Štai ir viskas. Dabar jis vėl su savo žmona ir veikiau- 
siai yra nepaprastai laimingas. Kažin, ar jis net prisimena ją, Džosliną. 

Dešinėje pasigirdo krebždesys, ir ji pažvelgė į duris. Kažkas pa- 
kišo po jomis kreminės spalvos voką. Atsistojusi nuėjo paimti voko 
ir pamatė ant jo užrašytą savo vardą. Atidariusi voką, viduje rado 
kvietimą priešpiečių — nuo daktaro Deivido Oldridžo. 

— Deividas Oldridžas, — garsiai ištarė ji. Pirmoji panelės Edi 
meilė. 

Tikriausiai tai buvo žmogus, su kuriuo užvis labiausiai ji troško 
susipažinti. Vivės pobūvyje jį jai parodė, bet Džosė neturėjo progos 
pasikalbėti. Po teisybei, ji stengėsi laikytis nuo ediliniečių atokiai. Jie 
uždavinėjo pernelyg daug klausimų. Norėjo sužinoti, kas nutiko tarp 
jos ir Ramzio, net klausinėjo apie Džosę ir Luką. „Visi jūs atrodėte 

tokie geri draugai“, — sakydavo, paskui laukdavo, kad Džoslina jiems 
papasakotų kiekvieną savo asmeninio gyvenimo smulkmeną. Ji tik 
nusišypsodavo ir nueidavo. 

Bet dabar Deividas panoro su ja susipažinti. Laiškutyje buvo 
jo elektroninio pašto adresas, ir po penkių minučių ji jam atsakė 
faib — priimanti kvietimą. 


Kitą dieną Viljamsberge, kai pasiekė daktaro Oldridžo namą, Džosė 
nustebo pamačiusi, kad jis gana mažas ir stovi visai arti kaimyninio. 
Galbūt todėl, kad tiek daug laiko jau buvo praleidusi Ediline ir ko- 
lonijiniame Viljamsberge, tikėjosi pamatyti kažką senesnio, labiau 
istoriško. 

Nuspaudė durų skambutį ir laukdama, kol jis atidarys, sten- 
gėsi nusiraminti. Ar bus piktas ant jos, kad išmetusi iš savo namų 
jo vaikaitį? O gal jį labiau domina tolima praeitis? Galbūt ji turės 
išklausyti kokios nors baisios istorijos apie tai, ką panelė Edi jam 
padarė, kad privertė įšokti į lovą pas kitą moterį? Veikiausiai jam 
netoli devyniasdešimties, tad turbūt sėdės invalido vežimėlyje su 
įstatytu į nosį deguonies vamzdeliu? 

Kai duris atidarė dailus žilaplaukis, Džoslina mažne pasakė 
atvykusi pasimatyti su jo tėvu. 

— Taigi jūs ir esa/e panelės Edi Deividas? — nejučia su nuostaba 
balse išsprūdo jai. 

Jis kerinčiai nusišypsojo. 

— Privertėte mane mąstyti apie jus visą savaitę. Ne, visus metus. 
Vos iškenčiau, kol Džimas man papasakos apie jus. 

Džoslina nusijuokė. 

— Daktare Oldridžai, girdėjau viską apie senelio pavydą, bet 
nežinau, ar šis prasitęsia į tarpinę kartą. 

— O taip. Jis siekia dar toliau ir vėl atgal. Neįsivaizduoju, kas 

būtų, jeigu Lukas turėtų vaiką. — Ir sulig tais žodžiais jis nužvelgė 
ją nuo galvos ligi pėdų. 

— Ar tą žvilgsnį turėčiau suprasti kaip vaisingumo patikrą? — 
metė ji. 

Deividas kiek sumirksėjo, paskui nusišypsojo. 

— Džimas man sakė, kad pasižymite žaismingų humoro 
jausmu, bet tai dar geriau, negu iš jo žodžių tikėjausi. Gal jeisite? 
Mano žmona šiandien kažkur pasišalino, tad galėsime netrukdomi 
pasikalbėti. Ir, beje, vadinkite mane Deivu arba kaip miestelis vadi- 
na — daktaru Deivu. 

Vos tik įžengusi vidun, Džosė suprato, kodėl jis nusipirko tą 
namą. Visas jo fasadas buvo stiklinis ir vėrėsi į mažą, kaip iš pasakų 
knygos gražų uostą. Jame stovėjo prišvartuoti burlaiviai ir maži 
kateriai, o į mielą Džeimso upę šovėsi prieplaukos. 

— Oho! — tepajėgė ištarti ji. 

— Mums čia patinka, — pasakė daktaras Deivas, akivaizdžiai 
patenkintas, kad ji liko sužavėta. 

Apatinį namo aukštą sudarė beveik ištisai viena patalpa su sve- 
tainės, pusryčių ir virtuvės zonomis toje pačioje erdvėje. Šone buvo 
valgomasis, paverstas į televizoriaus kambarį kartu su biblioteka. Per 
visą namo priekį driekėsi įstiklinta veranda su pintiniais baldais ir 
atrodė labiausiai naudojama vieta. 

Suprato spėjusi teisingai, kai ilgoje verandoje pamatė stalelį, 
padengtą dviem asmenims. Prie lėkščių derėjo servetėlės ir kiliminiai 
padėkliukai, tad Džosei buvo aišku, kad kažkieno gerokai pasistengta. 

— Manau, būčiau turėjęs jūsų paklausti, ką mėgstate valgyti, 
bet... 

— Lukas jums viską apie mane papasakojo, — pertraukė ji. 

— Ne. — Daktaras Deivas atrodė nustebęs. — Mano anūkas 
veikiausiai trenktų man per galvą viena iš manųjų golfo lazdų, jeigu 
žinotų, kad jus pasikviečiau. Jis tvirtai įsitikinęs, jog visas savo pro- 
blemas geba spręsti pats. 

— O jūs taip nemanote? 

— Nemanau, kad kas nors geba spręsti savo problemas visai 
vieni. O kaip jūs? 

— Nežinau, — atsargiai atsakė ji. — Nemanau, kad kada nors 
būčiau apie tai susimąsčiusi, bet turbūt ne. Augau labai prisirišusi 
prie panelės Edi, ir ji padėdavo man išspręsti visas problemas, kad 
ir kokios iškildavo. 

— A, taip, mes dabar prie to einame, — pasakė daktaras Dei- 
vas, nukeldamas didelės sriubinės stalo vidury dangtį. — Mėgstate 
šaltą vicbyssoise“? 

— Mėgstu, bet tik ekologiškų bulvių. 

Daktaras Deivas susijuokė. 

— Matyti, kad nemažai laiko praleidote šalia Elės. 

— Ne, tik šalia jos dukters ir visų kitų jos giminaičių. — Nuo 
minties apie Sarą Džoslina nejučia nuraudo. 

— Taigi Sara įsigijo naują draugužį, tiesa? Juodu šiek tiek 
triukšmingi, ar ne? 

Džoslina paragavo sriubos. Nuostabi. 

— Džimas tai nutraukė. 

— Taip man pasakė, ir žmona privertė išeiti iš kambario, kai 
nusikvatojau. Džimas visada buvo šiek tiek šventeiva. Neįsivaizduoju, 
kodėl mano duktė už jo ištekėjo. 

Džosė suprato, kad jis tik juokauja, bet jai tas nepatiko. Džimas 
Konoras jai buvo labai geras. 

— Galbūt todėl, kad jis iš tų žmonių, kurie visais rūpinasi. Ir 
padeda, kai to reikia. 

— Aišku, — tarė daktaras Deivas atsisėsdamas ir paragaudamas 
sriubos iš savojo puodelio. — Koks tėvas, toks ir sūnus. 

— Kaip suprasti? 

— Tik taip, kad Lukas ir jo tėvas labai panašūs. Štai kodėl Lukas 


*  Tariama višisuaz (pranc.) — tiršta bulvių piurė sriuba su porais ir svogūnais ir paprastai 
patickiama į stalą šalta. 

taip gerai sutarė su kitu seneliu. Būdavo, aš pasiūlau Lukui kelionę 
į „Disnėjaus pasaulį“, o Džo — dvi dienas smirdinčioje valtyje. Aš 
visada pralaimėdavau. 

— Jūs nusivylėte, kad Lukas netapo daktaru? — paklausė ji. 

— Ne. Kodėl turėčiau? — atsakė daktaras, lyg niekada anksčiau 
jam nebūtų atėjusi į galvą tokia mintis. Jis nuėjo paimti iš orkaitės 
karštų bandelių. 

— Meri Alisa nudirtų man kailį, jeigu pamirščiau šitas. Tik 
Henris, Saros tėvas, troško būti gydytoju. Visi kiti darė ką norėjo. 

Džosė perlaužė bandelę, užsitepė sviestu ir atsikando. Tuščios 
šnekelės jai jau buvo gana. 

— Tad kas gi atsitiko tarp jūsų ir panelės Edi? 

— Žmonės to nežino, bet mudu nutraukėme savo santykius 
dar prieš išvykdami į karą. 

Džoslina pajėgė tik sumirksėti. 

— Bet aš maniau... 

— Visi, įskaitant ir mus pačius, manė, kad mudu susituoksime. 
Aš paprašiau jos rankos, ji atsakė „taip“, ir aš užmoviau jai ant piršto 
žiedą. Bet kelios savaitės po to buvo subombarduotas Perl Harboras 
ir viskas pasikeitė. 

— Ar viskas pasikeitė dėl to, kas įvyko anksčiau tais metais? 

Dabar savo ruožtu daktaras Deivas atrodė nustebęs. 

— Jūs atliekate savas paieškas, ar ne? 

— Žinau, kad Aleksandras Makdauelas rėmė panelę Edi po to, 
kai ji pasitraukė į pensiją, ir, spėju, būtent už jo pinigus aš patekau į 
koledžą. Taigi kodėl ką nors tokio jis turėjo daryti? 

— Pageidautumėte dar sriubos? 

— Gal nedaug. 

— Sumuštinių? Yra su agurkų, tuno, vištienos ir kiaušinių 
salotomis. Apsitarnaukite pati, — pasakė jis, padėdamas ant stalo 
didelę lėkštę. 


— Gerai, — tarė Džoslina, pasiėmė sumuštinį su tuno saloto- 

mis ir atsikando. — Apie tą laiką, kai 1941-ųjų gruodžio septintą 
buvo užpultas Perl Harboras, Ediline kažkas atsitiko, ir dėl to daug 
kas pasikeitė. 

— Prašom man pasakyti, ar tik neketinate raustis ir šniukštinėti, 
kol išsiaiškinsite, kas atsitiko? 

— Bijau, taip. 

— Jauni žmonės visada trokšta sužinoti šeimos paslaptis, — 
pastebėjo daktaras Deivas atsidusdamas. 

— Iš žmonių, kurie jas jau žino, — atrėmė Džoslina. 

Daktaras Deivas susijuokė. 

— Taip ir žinojau, kad buvau teisus paprašydamas Meri Alisos 
nupirkti mums iš „Pinučių“ šokoladinio torto. 

— Kalbate apie vieną iš tų devynsluoksnių „Mirtis nuo šoko- 
lado“ gaminių? Ar tai ne miesto legenda? 

— Jie iš tikrųjų egzistuoja, ir vienas yra pas mane. Taigi, ką 
norite labiausiai Žinoti? 

— Šiuo metu mane domina 1944-ieji, 

— Tai yra Edi istorija, — patikslino daktaras Deivas, nukelda- 
mas nuo stalo tuščius sriubos puodelius, ir pamojo Džoslinai likti 
vietoje. — Vadinasi, skaitėte tą istoriją, kurią aš daviau Lukui. 

— Panašiai. Iš tikrųjų tai jis man ją skaitė. 

Daktaras sudėjo indus virtuvės zonoje, paskui pamažu atsisuko 
į Džosliną. 

— Ką norite tuo pasakyti? Jis ją jums skaitė? 

Džosė atsistojo ir šiek tiek pavaikštinėjo, apžiūrinėdama pa- 
veikslus ant sienos. Jeigu ji neapsirinka, tai buvo originalūs darbai, 
surinkti iš visų Jungtinių Valstijų. 

— Tik tai. Aš kepiau keksiukus tam... tam pobūviui, o jis man 
skaitė. 

Ji ištarė tą žodį su tokiu pykčiu, kad turėjo porą sykių atsikvėpti. 
Iš kur Belė atskrido? Iš Milano? Londono? Paryžiaus? Vien tam, 
kad sužlugdytų pirmą Džoslinos mėginimą įeiti į visuomenę, kurio- 


Levandų“ rytas 239 


je dabar gyveno. Dėl darbo tądien ir bjaurios Belės šunybės Džosė 
negavo pasikalbėti nė su vienu žmogumi apie panelę Edi — o tai 
buvo svarbiausias tos dienos jos tikslas. Taip pat ir užsidirbti pinigų. 

— Kas dar tuo metu pas jus buvo? — paklausė daktaras Deivas. 

— Tik mes dviese, — atsakė Džosė, paskui veriamai jį nužvel- 
gė. — Ar žmonės kalba, kad Lukas ir aš... 

— Ne, nieko tokio negirdėjau, o padedant elektroniniam paš- 
tui, siunčiamoms žinutėms ir telefonui, mudu su žmona sužinome 
daugmaž viską, kas dedasi miestelyje. Taigi judu su mano anūku 
buvote vieni jūsų name, kepėte keksiukus ir jis jums skaitė? 

— Taip, — patvirtino Džoslina, mesdama į jį suglumusį 
žvilgsnį. — Ar aš ko nors čia nesuprantu? Gal sulaužiau kokį nors 
pietietišką tabu? Sara man vis kartojo, kad esu jankė, o Tesė... Na, 
kas žino, ką Tesė galvoja? 

— Ne, — švelniai nuramino daktaras Deivas, jūs nepadarėte 
nieko bloga. Tik ne tokį aš anksčiau matydavau savo anūką. Jis ge- 
rokas vienišius. 

— Vienišius? — pakartojo Džosė. — Juk jis vedęs. 

Daktaras neskubėjo atsakyti; nukėlė didelės kartoninės dėžės 
viršų, atidengdamas nuostabų šokoladinį tortą. 

— Nenorėtumėte išgirsti tiesos apie Luko santuoką? 

— Tai ne mano reikalas, — įsitempusi atsakė Džosė. — Su- 
prantu, pernelyg audringai sureagavau, kai tą sužinojau, ir vertindama 
dabartinę savo sodo būklę turėjau laikyti liežuvį už dantų, bet per 
pastaruosius kelis mėnesius patyriau daugiau išdavysčių negu pajėgiu 
susidoroti. Net jeigu jie nėra tavimi kaip nors kitaip nei draugiš- 
kai suinteresuoti, vedę vyrai paprastai nesėdi naktį po nakties tavo 
virtuvėje ir... — Ji atsikvėpė. — Kad ir kaip būtų. Ar kartais jums 
nereikia darbo šienauti vejas? Mes mokame keksiukais krepšeliuose. 

— Ne, — nusišypsojo daktaras Deivas. — Naktį po nakties, 
e? — Jis padavė jai lėkštę su trijų colių storumo torto gabalėliu. — 
Galbūt to jums užteks, kol aš pasakosiu apie savo anūko santuoką. 

— Ar jis žino, kad apie tai pasakojate žmonėms? 

— Lukas nežino kai ko, apie ką ketinu jums papasakoti. 

— Ak, ką gi, gerai, — sutiko ji ir atsikando pirmą dieviško torto 
kąsnelį. — Klausausi ištempusi ausis. 

— Lukas gyveno ir dirbo... — daktaras Deivas mostelėjo ran- 
ka, — šiaurėje. Nesvarbu kur. Tik svarbu tai, kad ten susipažino su 
aukšta, liesa dailia padavėja, ir vienas dalykas vedė prie kito. Po šešių 
savaičių ji jam pasisakė esanti nėščia. Sena istorija, e? 

— Pati seniausia, — sutiko Džosė. 

— Tik skirtumas tas, kad mano anūkas įsipainiojo. Lukas Ge- 
rasis. Lukas Garbingasis. Jis vedė ją. Pasakė man, kad ji jam patinka, 
ir įsivaizdavo, kad meilė ateis vėliau. O svarbiausia, tvirtino neketinąs 
pamesti vaiko, kurį ji nešiojo. 

Daktaras Deivas nuleido akis į savąją torto porciją. 

— Aš vienintelis išdrįsau pasiūlyti, kad jis neskubėtų ir atliktų 
tėvystės testą. — Jis vėl pažvelgė į Džosliną. — Po to Lukas kone 
išspyrė mane iš savo gyvenimo. Aš apie tai juokauju, bet buvo skaudu. 

Jis atsiduso. 

— Kad ir kaip ten būtų, medaus mėnesio jie nuvyko į Niujorką. 
Būtent tą miestą Ingrida troško pamatyti, o dėl moters, nešiojančios 
jo vaiką, Lukas būtų padaręs viską. Juodu ten buvo vos dieną, kai 
kažkoks fotografas jai įteikė savo vizitinę kortelę ir paprašė pas jį 
ateiti, nes norėtų padaryti keletą nuotraukų. Ingrida pamanė, kad 
jis juokauja, bet Lukas apie tą žmogų buvo girdėjęs, tad paskatino 
ją nueiti. Žinoma, į fotosesiją Lukas nuėjo drauge. 

Daktaras Deivas padarė pauzę ir atsikando torto. 

— Nuotraukos išėjo tokios geros, kad fotografas paprašė jas 
leisti parodyti kai kuriems žmonėms, tad galiausiai Ingrida su Luku 
pasiliko Niujorke dvi savaites. Trumpai drūtai, Ingrida kone pernakt 
susilaukė didžiulio pasisekimo. Žinote kaip tatai būna. Pageidaujama 
merginų, kuo jaunesnių, kokias tik įmanoma surasti. 

— Apie modelių pasaulį žinau daugiau negu norėčiau, — pri- 
sipažino Džosė. 

— Lukui reikėjo grįžti į darbą, bet Ingrida maldavo pasilikti 
kartu su ja. Manau, Lukui tai neatrodė rimta. Turbūt jis manė, kad 
kada nors ji tas savo, kaip modelio, nuotraukas parodys jųdviejų 
vaikams. 

— Ji atsisakė grįžti kartu su juo? — paklausė Ingrida. 

Daktaras Deivas su jėga įsmeigė į tortą šakutę. 

— Ne. Gaila, kad ji neatsisakė, bet taip įvyko. Galbūt yra ir 
kvaila mergina, bet kai reikalas liečia ją pačią, būna net per daug iš- 
mintinga. Ji susikrovė daiktus ir pasakė, kad vyksianti drauge su juo, 
kad jį taip mylinti, jog visko dėl jo atsižadėtų. Tik norinti dar vienos 
paskutinės sutartos fotosesijos, tad, žinoma, Lukas sutiko. Kaipgi 
būtų galėjęs jai atsakyti? Taigi ji nuėjo į savo paskutiniąją fotosesiją, o 
Lukas liko viešbutyje ir pakeitė visus lėktuvų reisus skrydžiui namo. 
Vėliau Lukas pamatė ją ligoninėje. Atseit jai įvyko persileidimas, sakė 
besijaučianti tokia nelaiminga, kad nori nusižudyti. Žinoma, Lukas 
negalėjo palikti jos vienos. Ingridai taip skaudėjo, kad jis nesiryžo 
temptis jos į lėktuvą. 

— Ir kas gi atsitiko? 

— Galiausiai Lukas pasiliko su ja Niujorke. Mieste jis gyveno 
ir dirbo. 

— Sodininku? 

— Mano anūkas sugeba daug ką, bet kad ir ką daro, nemėgsta 
gyventi mieste. O juodu drauge ten išbuvo apie aštuoniolika mėnesių. 
Paskui, vieną dieną, Lukas visai atsitiktinai sužinojo, kad Ingridai 
anaiptol neįvyko joks persileidimas, o jos „paskutinė sutarta fotose- 
sija“ Niujorke buvo dėl aborto. 

— Lukas turėjo būti... — Džosė nerado žodžių. 

— Jis buvo sugniuždytas dėl vaiko, dėl netekties... neteko visko 
savo gyvenime. Sugrįžo į Ediliną ir ėmėsi sodininkystės. Senelis iš 
tėvo pusės paliko jam seną namą. Lukas jį susiremontavo, paskui 
pridėjo savo ranką prie Edilino dvaro. 

Jis pažvelgė į Džosliną. 

— Kiek žinau, Lukas nematė Ingridos ir nesulaukė iš jos žinios 
beveik dvejus metus. 

— Kodėl jis neišsiskyrė? 

— Jeigu ji būtų jam įteikusi skyrybų popierius, Lukas su 
džiaugsmu būtų juos pasirašęs, bet jis ne iš tokių žmonių, kurie 
moterims kelia ištuokos bylą. 

— Bet dabar juodu vėl kartu. 

— Galiu jumis pasitikėti? — paklausė daktaras Deivas. 

— Tai yra, ar aš visam miesteliui neapskelbsiu, ką man pasa- 
kysite? 

— Kaip tik tai ir turėjau galvoje. Kartais gera būti supamam 
žmonių, kurie tave pažinojo visą gyvenimą, bet kartais tai yra baisu. 
Iš pradžių Lukas atsisakė kalbėtis su bet kuo apie savo nenusisekusią 
santuoką. Manau, jautėsi esąs mulkis, kad užkibo ant tokios, kuri 
tiek mažai turi... — Jis gūžtelėjo pečiais. 

— Sielos? Nėra savanaudė? Žinau, kokia ji. Gyvenau su dviem 
tokiomis. 

— Ko jūs nežinote — tai koks aš esu. 

— Kalbate apie save ir Meri Alisą Velš? 

Jis į tai nusišypsojo, ir ji pamatė Luką po keturiasdešimties su 
kažkiek metų. 

— Ne, kalbu ne apie tai. Kalbu, kad nusamdžiau privatų seklį 
sužinoti apie labai patogų Ingridos „persileidimą“. Truko mėnesius, 
bet jisai surado kliniką, kur ji nuvyko pasidaryti aborto, o paskui 
pasistengiau, kad mano anūkas „atsitiktinai“ aptiktų dokumentus. 

— Jeigu Lukas sužinotų, kad jūs tai padarėte... — sukuždėjo 
Džosė. 

— Matote, kaip aš jumis pasitikiu. 

Ji atsilošė į kėdės atkaltę. 

— Jūs man tai sakote, nes išsiaiškinote kai ką kitką, tiesa? 

— Taip. — Atsistojęs jis atidarė stalo stalčių, ištraukė storą 
aplanką ir išėmė iš šio didelį voką. — Vakar gavau tai iš to paties 

privataus seklio, kuris sužinojo ir apie abortą. Čia paaiškinama, ko- 
dėl Ingrida sugrįžo. 

Ji paėmė voką, bet jo neatidarė. 

— Tikiuosi, jūs 222gs neprašote jam papasakoti to, kas čia yra. 

— Ne, neprašau. Tai gana greitai pasirodys laikraščiuose. Tik 
noriu jums pasakyti, kad kai Lukas leido laiką su jumis... — Jis iš- 
kėlė ranką, kai ji buvo besižiojanti kalbėti. — Taip, žinau, tai buvo 
tik kelios dienos, bet atrodė laimingiausias, kokį buvau jį matęs per 
daugelį metų. Jis net žaidė su manimi golfą. 

— Juk jūs žinote, kad jis nekenčia golfo, tiesa? 

— Aha, — susijuokė daktaras Deivas.— Ir jis tikrai, tikrai 
prastai žaidžia. 

— Tai kodėl... 

— Tai tik šeimos anekdotas. Lukas tiek daug laiko praleisdavo 
kartu su kitu seneliu... Ak, gerai. Viskas susitvarkys. — Jis ištraukė 
iš aplanko senų pageltusių popierių šūsnį ir Džosės akys sublizgo. 

— Jūs žinote, kas tai? 

Lyg kobra, užhipnotizuota fleitos, ji pasilenkė prie popierių, 
ištiesdama abi rankas jų paimti. 

— Padarykite taip, kad mano anūkas vėl juoktųsi, ir aš jums 
duosiu antrą dalį. 

— Jūs juos perskaitėte? — paklausė ji kone pašnabždomis. 

— O taip. Man ypač patiko ta vieta, kur jie, apsivertus automo- 
biliui, nuslydo į upę. Edi turėjo... Ak, gerai, galbūt jums neįdomu. 

— Įdomu, bet... 

— Bet ką? 

— Ramzis. Aš abiem, jam 7 Lukui, pasakiau, kad nešdintųsi 
nuo manęs. 

— Keista, kad jūs paminėjote Ramzį, bet Masačusetse pasitaikė 
keletas naujų bylų, ir panašu, jog jis užtruks su jomis ištisas savaites. 


— Dieve man padėk! — išsigando ji. — Tai jūs jį ten išsiuntė- 

te, ar ne? Manimi iš žikryjy naudojamasi kaip kokia nuosavybe. Jūs 
norite manęs s3v0 anūkui, tiesa? 

— Esu per senas planuoti taip toli į priekį. Šiuo metu viena, ko 
noriu — tai pasinaudoti visomis išgalėmis ir atitraukti savo anūką 
nuo tos kibios aukso ieškotojos, kurią vedė. Ir noriu, kad pridurtu- 
mėte šias istorijas prie knygos, kurią rašote apie Edi. 

— Iš kur jūs žinote?.. Nesvarbu. 

— Paštas. Grįžtamieji adresai, paieškos internete. Buvo nesunku 
atspėti, ką darote. 

— Nors kažin ką, bet nepajėgiu suprasti, kodėl panelė Edi no- 
rėjo išsidanginti iš to miestelio, — sarkastiškai replikavo ji. 

— Iš to, ką girdžiu, jūs čia puikiai pritampate. Jums patinka, 
kad žmonės žino, kas esate, ir patinka gyventi Didžiajame Name. 

— Kokios rūšies jūs gydytojas? Smegenų sunkikas? 

— Bendrosios praktikos, — atsakė jis, kažko ieškodamas ap- 
lanke. 

— Sakykite, gal turite dar ką nors paskaityti? Tarkim, kokių 
naujų Negyvosios jūros ritinių? 

— Geriau. Ak, štai. Mano dukters troškintos jautienos receptas. 

— Troškintos jautienos? 

— Tikrai taip. Iš anksto supjaustykite gabalėlius, atšaldykite ir 
laikykite paruošusi, o kai priversiu Luką pasijausti tokį nelaimingą, 
kad sugrįš vėl kasti duobių prie jūsų namo, galėsite jį pamaitinti. 

— Tai vadinama dvigubu kasimu ir... Kodėl jūs taip Žiūrite į 


mane? 

— Ilgitės jo, tiesa? 

— Tiesą sakant, buvau tokia užsiėmusi, kad neturėjau laiko 
net... — Džosė užsikirto, pamačiusi, kad jis šypsosi. — Jūs kažką 


žinote? Esate toks pat erzinantis kaip ir jis. 
— Priimu tai kaip puikų komplimentą. Prisiminkite. Atšaldyti 
mėsą ir turėti paruoštą troškinti. 

Kitą rytą Džoslina atsibudo vėlai. Po daktaro Deivio pasakojimų 
ir šokoladinio torto likusią dienos dalį jautėsi kaip nesava ir anksti 
atsigulė miego. 

Iš dalies jai norėjosi paneigti kai kuriuos dalykus, ką kalbėjo tas 
žmogus, kita vertus, žinojo, kad jis teisus. Ji ilgėjosi Luko ir oi kaip 
apsidžiaugė išgirdusi, kad jis nelaimingas. 

Nusiprausė po dušu, apsirengė, paskui pasižiūrėjo į didįjį voką, 
vakar jai duotą daktaro Deivo. Vakare, atsigulusi lovoje, skaitė jo 
turinį, ir nė vienas Žodis jos nenustebino. Ingrida turėjo romaną su 
turtingu, žinomu vedusiu vyru iš Niujorko, ir kažkoks reporteris 
apie tai suuodė. Jeigu ano Žmogaus žmona sužinotų apie tą romaną 
ir paduotų pareiškimą skyryboms, jam kainuotų daug, nes pinigai 
yra žmonos, o priešvedybinė sutartis, kurią pasirašė, atrodė nekaip. 

Ingrida parbėgo pas savo vyrą, vildamasi, kad niujorkiečiui jos 
meilužiui galbūt pavyks nuraminti savo žmoną. 

— Vargšas Lukas, — tarė sau Džoslina, susitraukdama plaukus 
į uodegą, bet nepajėgė paslėpti veide šypsenos. Ji galėjo šitaip kalbėti, 
bet visai nemanė, kad jam tiktų Žodis „vargšas“. Galbūt jis šiandien 
apsilankys. Galbūt jis galėtų... 

Mintis pertraukė lyg pasigirdęs lauke burzgesys. Galbūt pikapo, 

automobilį. Be abejo, juodu šiandien užsiims suknelių parduotuve. 
Tikrai, sprendžiant iš to, ką Sara papasakojo, jis, atrodo, turi neiš- 
semiamą sąskaitą banke ir nupirko buvusią baldų parduotuvę prie 
Makdauelo ir Lerdtono gatvių kampo, įstrižai nuo Didžiojo Ąžuolo, 
kaip tas, Džoslina sužinojo, buvo vadinamas. 

Pro savo miegamojo langą žvelgdama žemyn į Sarą ir Gregą, 
Džosė gavo tramdytis, kad jiedviem nepavydėtų — paklausti savęs, 
ar tik nėra kvailė. Kai atvyko į miestelį, du vyriškiai įžengė į jos gy- 
venimą, bet išmetė juos abu, ir nė vienas nebesistengė atgauti josios 
palankumo. 

— Tai tiek to „karšto merginimo“, — garsiai ištarė ji. 

Apačioje virtuvėje buvo tuščia — kaip ir pirmadienio rytą. Tesė 
neturėjo užsakymų aprūpinti kepiniais kokį nors pobūvį. Džosė ne- 
įsivaizdavo, kaip jos draugė visur suspėja. Visą dieną dirba kontoroje 
ir dar tiekia pyragaičius bent keturiems pobūviams savaitgaliais. Ži- 
noma, jai padeda Džimas, bet vis tiek daug ką reikia nuveikti pačiai. 

Džosė atsigėrė pieno ir suvalgė bandelę su sėlenomis, paskui 
nuėjo prie rašomojo stalo dirbti, nors sulig kiekviena diena patir- 
davo vis didesnį nusivylimą. Jai kilo pagunda nusiųsti Bilui Ostinui 
elektroninį laišką ir paklausti, ar galėtų jį aplankyti ir pasidaryti 
fotokopijas laiškų, kuriuose jo senelis rašė apie panelę Edi. Ji pasi- 
imsianti vieną iš tų mažučių fotokopijavimo apartų, kad laiškai taip 
ir nepaliktų jo namų. Pažadėsianti jam... Kaip pastaruoju metu daž- 
nai atsitikdavo, jos mintys nuklydo į tai, ką galėtų padaryti, norėtų 
padaryti, bet kaip ir visada sugrįžo prie fakto, kad su savo rašoma 
panelės Edi biografija beveik atsimušusi į sieną. 

Džoslina vėl užlipo į viršų ir pasiėmė nedidelę fotografiją 
dvigubais rėmeliais, kuri buvo brangiausias panelės Edi turtas. Tą 
dieną, kai ji pasimirė, Džoslina slapčia nugvelbė ją nuo stalelio prie 
lovos ir paslėpė po savo marškiniais. Tuo metu ji manė, kad viskas 
atiteks labdarai, todėl troško pasilikti bent vieną daiktą, kuris galėtų 
priminti jos draugę. 

Džoslina gerai prisiminė tą pirmą kartą, kai paklausė panelės 
Edi apie supintus į kasytę plaukus po stiklu. Buvo tada dešimties 
metų ir viskuo pasaulyje labai domėjosi. 

— Dabar sunku tai įsivaizduoti, — atsakė panelė Edi, — kai 
vyrai augino plaukus kone iki juosmens, bet tais laikais vyrų galvos 
šonuose būdavo apkerpamos mašinėle. Deividas buvo kelietą savai- 
čių nesikirpęs, tad man pavyko paimti kelias jo plaukų sruogas ir 
perpinti su manosiomis. 

— Kokios spalvos buvo jo akys? — paklausė Džosė, žvelgdama 
į nespalvotą fotografiją. 

— Mėlynos kaip tavosios, — šyptelėjo panelė Edi. — Ir jo 
smakras buvo su duobute — kaip ir tavo. 

— Kaip ir mano mamos, — pataisė Džoslina. 

— Tokie smakrai kaip tavasis — paveldimas bruožas. 

— Mano senelis sakė, kad jo smakras visai kaip mūsų, tik šį 
dengia kiti keturi smakrai. 

Panelė Edi nusišypsojo. 

— Gaila, kad tuomet nebuvau čia ir negalėjau pažinti tavo 
mamos ir jos tėvų. 

— Džiaugiuosi, kad atvykote manęs išgelbėti. Aš — kaip vienas 
iš jūsų apdegusių pacientų, tik mano randai viduje. 

Nustebusi panelė Edi palingavo galva. 

— Kartais kalbi nepaprastai išmintingai. 

Kaip dažnai būdavo, jiedvi nusišypsojo viena kitai, puikiai su- 
tardamos. 

Nuo fotografijos ir savųjų prisiminimų Džoslina žvilgtelėjo į 
langą, paskui — dar kartą. Padėjo rėmelį ir prisilenkė arčiau prie 
stiklo. Matėsi, kaip jai atrodė, tik Luko sunkvežimaičio — pastatyto 
ten, kur jis paprastai darbuodavosi prie aromatinių žolelių lysvės — 


kėbulo galas. 


»owv0- eo 


Edi būtų pasibaisėjusi, bet ji mūvėjo naujais džinsais — Sara pardavė 

juos iš savo urmu krūvomis perkamų drabužių atsargų — ir vilkėjo 
tamsiai rožiniais marškiniais. Ar marškiniai ne pernelyg formalu? Gal 
jai persirengti? Kuo? Glaustinuke? Kuo nors su blizgučiais ir kutais? 

Juokdamasi iš savęs ji nubėgo laiptais į virtuvę, buvo beiš- 
puolanti pro užpakalines duris į kiemą, tačiau stabtelėjo, apsisuko, 
prišoko prie šaldytuvo, pačiupo pakelį jautienos troškinio ir įdėjo į 
mikrobangų krosnelę. 

— Tegul atšyla, — tarė sau ir išėjo pro duris. 

— Labas, — pašaukė ji, kai Lukas įbedė kastuvą į gruntą ir 
iškėlė didelį gabalą žemių. 

— Čia viskas apleista, — atsiliepė jis. — Žiūrėk, kiek priaugo 
piktžolių. Įsikerojo tiek, kad man teks jas išdeginti. 

— Savo prasta nuotaika? — nė nešyptelėjusi paklausė ji. 

— Liepsnosvaidžiu, — atsakė Lukas tebesiraukdamas, paskui 
įsmeigė kastuvą į žemę ir rūsčiai sužioravo į ją akimis. — Klausyk! 
Esu vedęs. Atleisk, kad nepaklausiau, ar tau tai netrukdo. Kažkodėl 
aš, kvailas, pamaniau, jog esu tavo sodininkas, o ne draugelis. Visas 
miestelis manė, kad atvažiuoji čia ištekėti už Ramzio. Pagaliau būtum 
sujungusi Makdauelų ir Harkortų gimines. Nesuprantu, kas bloga, 
jei nežinau,jog man nevalia klabėtis su tavimi, nes esu vedęs. Ir jeigu 
galiu tau priminti, tai viskas, ką aš dariau. Atsiprašau. Gyvenu vienas. 
Kartais atrodo, kad visi šio miestelio gyventojai yra man giminės, 
tad apie ką su jais kalbėti? Apie mūsų vaikystę? Kaip nuogi maudy- 
davomės tavo kūdroje? Taigi pastatyk mane prie sienos ir nušauk, 
nes kalbėjausi su moterimi, kuri 2474 mano žmona. Beje, taip seniai 
buvau ją matęs, kad vos beatpažinau. O dabar visi ant manęs pyksta. 
Mano tėvas tave kone įsimylėjęs, motina taip įsiutusi, kad nekviečia 
manęs pietų nors kartą per savaitę, todėl esu priklausomas nuo Ingri- 
dos ir mikrobangų krosnelės malonės. O parapija atsiuntė pastorių 
pasikalbėti su manimi apie neištikimybę ir nepilnamečių tvirkinimą. 


Galbūt jie turi omenyje Ingridą, bet nuo tokio kiekio botokso, kad 

nuo jo galėtų susirgti džiova, ji tik a4rodo keturiolikos. Taigi atėjau 
čionai kasti, nes niekas kitas miestelyje neprileidžia manęs prie savo 
sodų, tačiau man reikia dirbti prie žemės. Tu ne prieš? 

— Mėgsti troškintą jautieną? 

— Troškintą jautieną? — perklausė jis apstulbdamas. 

— Su morkomis ir Vusteršyro padažu. Turiu tavo mamos re- 
ceptą. — Ji iškėlė ranką. — Jeigu pravirksi, negausi nė kiek. 

Lukas ištraukė iš žemės kastuvą ir įmetė į savo pikapo galą. 

— Kodėl jaučiuosi, lyg būčiau kažkokio sąmokslo auka? 

— Ne tu vienas, — pasakė Džosė. — Tavo senelis manimi 
naudojasi, kad atitraukčiau tave nuo... Tiksliai jį pacituosiu: „Tos 
kibios aukso ieškotojos, kurią vedė.“ Aha, taip pasakė. 

— Ar nebūtum turėjusi laikyti to paslaptyje tarp tavęs ir mano 
senelio? 

— Ar šiame miestelyje leidžiama turėti paslapčių? — paklau- 
sė ji, juodviem žengiant namo link. — Maniau, prieš jas išleistas 
įstatymas. Saugosite paslaptį — ir sėsite į cypę. Antra vertus, tavo 
pusbroliai ir pusseserės taip gerai saugojo paslaptį, kad esi vedęs, 
jog net Tesė apie tai nežinojo. Girdėjau, ji taip garsiai ir ilgai ant jo 
šaukė, kad kontoroje sienos drebėjo. 

Lukas sumirksėjo. 

— Man atrodo, jau per ilgai gyveni Ediline. 

— Bet tu; jį sugrįžai, kad ir kur buvai, kad ir ką veikei... — Ji 
apsidairė pasitikrindama, ar nieko arti nėra, paskui pritildė balsą. — 
Ten, šiaurėje. 

— Apie ką tu čia kalbi? 

— Ar žinojai, kad tavo dešinys antakis trūkčioja, kai meluoji? 

— Tai iš alkio. 

— Nesvarbu nuo ko, bet tu ir visi kiti vėl užšokote ant kažko- 
kios didelės paslapties apie tave. Noriu pasakyti, kitokios, nei faktas, 
kad esi vedęs. 

— Kad nevedęs, pataisė jis ir atidaręs duris praleido ją pirmą. 

— Tik man nesakyk, kad pagaliau išdrįsai paduoti pareiškimą 
dėl skyrybų. 

— Dėl santuokos anuliavimo. Mes taip ilgai negyvenome kartu, 
kad vargu ar tai būtų galima vadinti santuoka. 

— Ir ji apgavo, — tyliai pasakė Džosė. — Manei gaunąs vie- 
nokią moterį, o ji pasirodė esanti visai kitokia. 

Džoslina mandagiai praleido tiesą: pasinaudodama nėštumu 
privertė Luką ją vesti, o paskui pasidarė abortą. 

— Aha, — sutiko Lukas, — bet galbūt būčiau turėjęs labiau 
stengtis. Galbūt būčiau turėjęs... 

— Taigi ji sugrįžo pasižiūrėti, ar judu galite būti vėl kartu? 

— Daugmaž, — patvirtino jis, paimdamas iš jos alaus skar- 
dinėlę. 

— Ir kaip tai veikia? 

Lukas kreivai vyptelėjo. 

— Ne per geriausiai. Kaip čia yra, kad tu vis dar nesupyksti 
ant manęs? 

— Tavo senelis pasakė, kad jeigu kalbėsiuosi su tavimi, jis duos 
man antrą panelės Edi istorijos dalį. 

— Tai vienintelė priežastis? 

— Tik ta viena. Be abejo, tu žinai, kad mėginu parašyti apie 
panelę Edi knygą, bet nerandu daug informacijos. Man reikia tų 
pasakojimų. 

— Vadinasi, tai tik darbas, taip? 

— Tik darbas, — patvirtino ji, bet šypsojosi. 

— Spėju, tik nori perskaityti istoriją, kuri gali pasirodyti labai 
romantiška. 

— Žinoma, noriu išsiaiškinti, ką panelė Edi padarė. Aš visada 
maniau, kad ji nekaltybė. 

— Kodėl dabar manai kitaip? Jos Deividas buvo sužeistas į 
netinkamą vietą. 

— Juk negalėjau kaip tik to jos paklausti, ar ne? Nusiplovei 
rankas? 

— Dar ne. Čia tikrai mano mamos troškinta jautiena? — pa- 
klausė jis, mazgodamasis rankas. 

— Taip, jeigu ji gamina ją pagal receptą, bet galbūt tyčia pra- 
leido kokią nors dalį. Galbūt būčiau turėjusi uždėti ant viršaus kelis 
agurklės žiedus. 

— Pabodo keksiukai? 

Džosė užvertė akis. 

— Tavo tėtis su Tese prakalbo apie tai, kad atidarys miestelyje 
konditerijos parduotuvę. Tarp Saros prašmatnios suknelių parduo- 
tuvės ir Tesės kepyklos Edilinas pavirs į SoHo". 

— Nejuokinga. 

— Galbūt „netikrosios“ ir Ingrida galėtų čia rengti fotosesijas. 
Tavo pikapo gale, vilkėdamos „Armani“ drabužiais ir nutaisusios 
ilgesingas minas. Būtų nuostabi aplinka. Kodėl taip į mane žiūri? 

— Gal liautumeis dėl Ingridos? Tai baigta. 

— Ne, dar ne. Tebesi vedęs, kol neturi rankoje popieriaus, kur 
parašyta, kad yra kitaip. 

— Tau tai svarbu? — paklausė jis. 

— Ne, žinoma ne, — skubiai atsakė Džosė, išimdama iš mi- 
krobangų krosnelės didelę porciją aromatingo patiekalo ir įdėdama 
į dubenį. 

— Ar kada nors bučiavaisi su Ramziu? 

— Iš tikrųjų manau, kad tai ne tavo reikalas. 

— Turiu priežastį paklausti. 

— Taip. Bučiavausi su juo bent tūkstantį kartų. Išties geras 
jausmas. 

Lukas su alaus skardinėle rankoje atbulas rėmėsi į kriauklę. 
Padėjęs skardinėlę, netardamas nė žodžio, atėjo prie jos. 


. 


Prabangių parduotuvių ir restoranų rajonas Niujorko Manhatano dalyje. 

— Palauk, išimsiu stalo įrankius. 

Jis suėmė delnu ją už smakro, kilstelėjo veidą į save ir pabučiavo. 
Švelniai, meiliai, bet nuo to bučinio jai ėmė linkti kojos. 

Kai jis atsitraukė, jos širdis pašėlusiai daužėsi. Norėjo apsivyti 
rankomis jo kaklą ir toliau tęsti. 

— Dabar supranti? — paklausė jis, žengtelėdamas atgal ir 
daugiau jos neliesdamas. 

— K3 suprantu? — nesusivokė ji. 

— Apie tave ir mane. Kodėl senelis pasikvietė tave priešpiečių, 
kodėl Ramzis buvo išsiųstas iš miestelio, kodėl į mano gyvenimą 
sugrąžinta Ingrida. 

— Nori su ja pasilikti? 

— Su ja noriu baigti teisiškai. Turėdama tą tūzą iš Niujorko, ji 
gali kovoti savomis priemonėmis. 

— Tu ką nors apie jį žinai? 

— Nejau manei, kad aš tikėjau ją čia sugrįžus iš m2e1/ės man? 
Vedžiau ją, nes nešiojo mano vaiką, o ji... — Jis nusuko akis į šalį. — 
Nenoriu vėl iš naujo to išgyventi. Kai tik MOV sutvarkys dokumen- 
tus, santuoka bus anuliuota, ir tuomet ketinu pradėti karštai rėžti 
sparną apie tave. 

— Karštai,a? — nusišiepė ji. — Ir kaip šitai prasidės? — Ženg- 
telėjo prie jo. 

— Prasidės taip, kad nebus jokių prisilytėjimų, iki tapsiu laisvas. 
Ir kol suprasi, kad aš nesu toks kaip tavo tėvas. 

— Ką? 

— Juk sakei, kad esu kaip tavo tėvas. 

— Supratau, — tarė Džosė ir stovėdama labiau atsitiesė, ne- 
besvirdama į jį. — Bet... 

— Jokių „bet“. Pradėsim iš naujo. Taigi, kokį klastingą planą 
judu su seneliu sumanėte, kad aš elgčiausi, kaip jis nori? 

— Pirma, privalai imti iš jo golfo pamokas, — pasakė ji, įdė- 
dama jam į lėkštę didelę porciją troškintos jautienos ir daržovių. 

— Ką? — pasibaisėjo Lukas. 

— Tik kelias. Kokias dvidešimt, ir tuomet jis mums duos antrą 
tos istorijos dalį. 

— O ką tu turėsi daryti? 

— Pereiti visy tavo daugybės giminaičių patikrą, priversti 
miestelį patikėti, kad esu verta namo, kurį jie laiko savu, pateisinti 
palyginimus su panele Edi, būti... 

— Gerai, bendrą mintį supratau. Kaip tau iki šiol sekasi? 

— O kaip /4 manai? 

Jis metė į ją tokį aistringą žvilgsnį, kad Džoslina visa pašiurpo. 

— Kas čia vyksta? — paklausė Tesė nuo tarpdurio. — Ketinate 
užkurti Sarai pirtį už jos pinigus? Žiūrėkit, kad nepradegintų kilimų 
ir nepradėtų visko daužyti. 

— Kalbi apie save, kokią aš tave įsivaizduoju? — paklausė Lu- 
kas, iš balso labai susidrovėjęs. 

— Kad ir kas tinka tavo vaizduotei, — atkirto Tesė ir nusišyp- 
sojo Džoslinai. 

— Tau reikia virtuvės? — paklausė Džosė. 

Lukas jau buvo įpusėjęs doroti lėkštę su troškiniu. 

— Ne, — atsakė Tesė. — Atėjau įteikti judviem dovanos. 

— O kas žino, kad mudu drauge mano virtuvėje? 

— Žino visi, kurie matė Luką važiuojantį savo pikapu Edilino 
keliu čionai. 

— Vadinasi, visas miestelis, — padarė išvadą Lukas, bet, regis, 
jis to ir tikėjosi. 

— Taigi, kokia dovana? — paklausė Džosė. 

— Ak, taip. — Tesė trumpam žengtelėjo atgal į priemenę ir 
sugrįžo su didžiule iškylų pintine, perrišta per rankeną kaspinu. 

— Tai tavo su Džimu darbas? — šypsodamasi paklausė Džosė. 

— Kodėl mudu turėtume tai daryti? — nustebo Tesė. 


— Nes judu naudojatės jos virtuve visas išlaidas suverčiate 

Džosei, bet tu ir tas šykštuolis mano tėvas pasiliekate visą pelną, — 
tarė Lukas. 

— Ak, tai. — Tesė gūžtelėjo pečiais. — Bet ne, dovana nuo 
daktaro Deivo. — Ji padėjo ranką ant Luko kėdės atkaltės. — Tai- 
gi, kaip čia yra, kad Džimas ir jo uošvis negali vienas kito pakęsti? 
Džimas toks mielas. Tiesiog nesuprantu... — ji nutilo ir paplekšnojo 
Lukui per nugarą. 

— Niekas niekada anksčiau nevadino jo tėvo „mielu“, — pasakė 
Džoslina. — Lukas ir jo mama eina išvien prieš tą brangųjį Žmogų. 

Valgydamas Lukas atsiduso. 

— Mano senelis... 

Kitą sekundę Lukas ir Džoslina plačiomis akimis susižvalgė, 
lyg tik dabar jiedviem būtų toptelėję, kas atsiuntė iškylų pintinę. 
Akimirksniu abu metėsi prie Tesės. Lukas atsistojo taip greitai, kad 
apvertė ant grindų kėdę. 

Išplėtusi akis Tesė šoko bėgti prie paradinių durų, baiminda- 
masi, kad juodu jos nesutryptų. 

— Pintinę! — šūktelėjo Džosė. — Palik ją! 

Bėgdama Tesė pasilenkė, padėjo ant grindų pintinę ir išlėkė 
pro paradines duris, užtrenkdama jas už savęs. 

Džosė ir Lukas abiem rankomis puolė pintinę. Sūrio paketėliai, 
laibas prancūziškos duonos kepalėlis, indeliai su salotomis skubiai 
iškelti ant grindų. Dugne, saugiai įdėti į plastikinį maišelį, buvo pa- 
geltę puslapiai, kuriuos Džosė jau matė pas daktarą Deivą namuose. 

Abu, Džosė ir Lukas, sugriebė juos drauge, pakėlė, paskui pa- 

— Privalome nepamesti proto, — pasakė Lukas. 

— Sutinku, — linktelėjo Džosė, bet nepaleido iš rankos pus- 
lapių. 

— Paimk maistą. Laukan. Tu skaitysi, o aš kasiu. 

— Puiku, — pritarė ji, tebelaikydama vieną ranką padėjusi ant 
puslapių, o kita kraudama maistą atgal į pintinę. 

Kai viskas buvo sudėta vėl į vietą, Lukas prisimerkė į ją. 

— Turi juos paleisti. 

— Ne, tai /u paleisk. 

— Taigi, kada baigsi savo knygą? — paklausė Lukas lyg lengvo 
pokalbio tonu, bet nusiteikęs likti čia visą dieną ir nė už ką nepaleisti 
savosios rankraščio pusės. 

— Kai tik paleisi mane, kad galėtume tai perskaityti! 

Lukas, nepajėgdamas nuslopinti šypsenos, paleido savąjį ran- 
kraščio galą. 

— Gerai, bet nedink man iš akių. 

— Manau, man tai pavyks, — tartum su kokia užuomina atsakė 
Džosė, ir Luko šypsena praplatėjo. 

Jis pakėlė viena ranka pintinę, o kai juodu ėjo per virtuvę, 
pasiėmė lėkštę su savo mamos būdu troškinta jautiena, kurios dar 
nebuvo baigęs valgyti. 

Po dešimties minučių abu jau sėdėjo lauke, išdėlioję aplink save 
maistą. Lukas įsitaisė vienoje raudonai ir baltai languotos staltiesės, 
kurią jo senelis irgi įdėjo į pintinę, pusėje ir valgė, o Džosė pagarbiai 
išrišo senus puslapius. 

— Pasirengęs? — paklausė Luko. 

Jis linktelėjo. 

— Liaukis kalbėjusi ir skaityk! 


Ji nuleido akis į puslapius ir pradėjo. 


1/ 

— Sere, su visa pagarba jums, atsisakau vykdyti šią užduotį, — pa- 
stirusia nugara stovėdama priešais generolo Ostino rašomąjį stalą 
ir žvelgdama tiesiai į priekį pareiškė Edi. 

— Harkort, — kantraus nepakantumo balsu bloškė genero- 
las. — Tai karas, ir privalote daryti, kas jums liepiama — kaip ir mes 
visi. Jeigu į daktaro Dželikou namus pasiųsiu du kariškius, žmonės 
juos pamatys ir jį įtars. Jo priedanga nueis perniek. Todėl noriu, kad 
jūs, moteris, nuvyktumėte su mano vairuotoju ir įteiktumėte daktarui 
Dželiui šį žurnalą. Aiškiai mane supratote? 

— Visai aiškiai, — atsakė Edi. — Bet aš nesutinku su jūsų 
sprendimu, ką pasiųsti. Šį darbą geriau už mane galėtų atlikti kokia 
kita moteris, galbūt Doloresa. 

— Doloresa idiotė. Susprogusi padanga sukeltų jai isteriją. Man 
reikia tokios, kuri sunkiomis aplinkybėmis išliktų šalta. 

— Galėtumėte nusiųsti jam žurnalą paštu. 

Generolas atsilošė krėsle ir susidėjo rankas. 


— Kas gi yra, kad jūs prieštaraujate šiai konkrečiai užduočiai? 

Bijotės? Esate pernelyg baili atlikti tai, ką mūsų amerikiečiai vaiki- 
nai daro kasdien? 

Edi nutylėjo. Buvo įrodžiusi savo bebaimiškumą per kiekvieną 
bombardavimo antpuolį. Visada ji paskutinė nueidavo į slėptuvę — 
tik įsitikinusi, kad visos kitos generolo sekretoriato moterys saugios. 

— Tai kas gi? — užriko generolas Ostinas. 

— Gal jūs, sere, pasiųstumėte mane su kitu vairuotoju arba aš 
galėčiau nukakti viena. Juk žinote, kad dažnai keliauju po Anglijos 
užmiesčius viena. 

— Su kitu vairuotoju? Sakote, nesutinkate vykti į šią misiją, 
nes nemėgstate seržanto Klero? 

Edi vėl nutylėjo. 

Generolas Ostinas atsikėlė nuo rašomojo stalo, nuėjo prie lan- 
go, paskui sugrįžo ir pažvelgė į ją, tartum negalėtų patikėti tuo, ką 
ji ką tik pasakė. 

— Nemėgstate, RAarkort? Manote, visi vyrai, kurie bėga į priešo 
ugnį šaukdami „Geriau už Ostiną“, mėgsta mane? Nė velnio! Net 
mano žmona manęs nemėgsta. Nemanau, kad kare yra vietos mėgti 
ar nemėgti. — Į pabaigą jis taip rėkė, kad stebuklas, kaip nesutrū- 
kinėjo langų stiklai. 

— Ne, sere, — pakartojo Edi. 

— Gerai, Harkort, noriu, kad susikrautumėte krepšį vienai 
nakvynei ir pasiimtumėte ką nors elegantiška. Jūs — mergina, 
vykstanti su savo draugužiu kareiviu į užmiestį, it užsuksite aplan- 
kyti vieno draugo seną bičiulį, daktarą Sebastianą Dželikou, o ten 
įteiksite jam žurnalą. Tai nebus tokia legenda, apie kokią čia kalbės, 
bet būtent tai padarysite. Turite kokių klausimų? Ši užduotis kuo 
nors jums nepatinka? 

Edi tebestovėjo pastirusi, bet neketino leistis jo įbauginama. 

— Taip, sere, turiu klausimą. Ką iš žikryjy visa tai reiškia? 

Generolas atsakė ne iškart. 

— Normaliomis aplinkybėmis aš jums nepasakyčiau, bet dak- 

taras Dželis yra pasitraukęs į pensiją profesorius — regis, Oksfor- 
do — ir išmano apie žodžius daugiau negu kas nors kitas pasaulyje. 
Mesjam paprastai siunčiame itin slaptus dokumentus, kuriuos reikia 
iššifruoti. Iškilo problema ir mums atrodo, jog jis atskleistas. Nors 
ir gerai vaidina išsiblaškiusį senioką, pernelyg nusenusį suvokti, kad 
vyksta karas, kažkas išsiaiškino tą melą ir mes baiminamės dėl jo 
gyvybės. Žurnale yra užšifruotas pranešimas, taigi jis žinos, kad tai 
nuo manęs, ir ten sakoma jam išvykti su jumis ir Kleru. Kai tik judu 
jį parvešite čia, Dželis bus išsiųstas į Jungtines Valstijas. Ar atsakyta 
į jūsų klausimą? Manote, Doloresa sugebėtų su tuo susidoroti? 

— Taip, sere, iš Doloresos nebūtų jokios naudos. 

— Gerai, taigi eikite. Kleras jus paims rytoj rytą 9.00. Būkite 
čia 7.00, ir aš jus informuosiu daugiau. 

Po penkiolikos minučių Edi jau buvo savo mažučiame bute ir 
krovėsi daiktus. Rytoj ketino apsivilkti tokio griežto fasono kostiu- 
mėliu, kad palyginti su juo karinė jos uniforma atrodytų lengvabūdiš- 
ka. Kitos moterys be galo be krašto kalbėdavo, kaip nusimesiančios 
standžias uniformas ir apsivilksiančios dailiomis suknelėmis, bet 
Edi manė, kad vyrų nereikia dar daugiau drąsinti, todėl slėpdavosi 
po karine apranga. 

Ji turėjo kitų drabužių, dailių taikos meto suknelių, bet jų neuž- 
sivilks, kol juodu — ji ir nemalonusis seržantas Kleras — neatsidurs 
toli nuo kareivių akių. 

Susikrovusi sukneles ir apatinius į nedidelį lagaminėlį, ji buvo 
pasirengusi kelionei. Jeigu ne tai, kad šioje užduotyje būsianti su 
nekenčiamu Deividu Kleru, Edi būtų prisipažinusi, kad... na, jai 
sužavėta. Ištrūkti iš prirūkyto biuro, kuo toliau nuo niekada nesibai- 
giančios prastos generolo nuotaikos... Vykti į provinciją! Pamatyti 
medžius! Ji beveik nekantraudama to laukė. 

Retomis laisvomis savo dienomis ji skirtingai nei kitos mer- 
ginos nebėgdavo į artimiausią barą, kur buvo pilstomi gėrimai ir 
grojo tranki muzika. Ne, Edi pasistengdavo būti kieno nors, jeigu 


Levandų rytas 259 


tik pavydavo tokį surasti, pavėžėjama, nuvykdavo į anglišką kaimą ir 
ten visą dieną ilsėdavosi. O jeigu pasisekdavo atitrūkti nuo generolo, 
ji likdavo ten kelias dienas. Vaikštinėdavo, sėdinėdavo po medžiais 
ir žiūrėdavo, kaip ganosi karvės. Edi mintyse norėjo sau priminti, 
kodėl kovojama kare, pamatyti, ką stengiamasi išsaugoti. 

Kartais ji pernakvodavo kokiame nors ūkyje. Netrukus išmoko 
meluoti ir sakydavo esanti karo našlė, o jos vyras buvęs anglas. Išvydę 
aukštą dailią amerikietę, besibastančią vieną, žmonės būdavo įtarūs, 
bet našlei, trokštančiai pamatyti savo žuvusio vyro gimtinę, atsiver- 
davo visos durys ir užsimegzdavo draugystės. Kai Edi po savaitės 
sugrįždavo į generolo Ostino biurą, turėdavo prie savęs žmonių jai 
įduotą sąrašą su pavardėmis. Jie norėdavo žinoti apie savo sūnų ir 
dukterų buvimo vietą. Neteisėtai, tačiau nejausdama kaltės, Edi 
naudojosi generolo pavarde ir kredencialais, kad galėtų išsiaiškinti 
apie surašytus jos sąraše asmenis. Valandą po to, kai ji pirmą kartą 
neteisėtai pasinaudojo savo artimumu su juo, generolas Ostinas jau 
žinojo, kuo užsiimanti. Nuo jo akių niekas neprasprūsdavo. Bet jis 
tik krenkšdavo — asmeniškas būdas reikšti pritarimą — paskui dar 
labiau apkraudavo ją darbu. Tačiau tai būdavo maža kaina, jeigu 
tik galėjai padėti žmonėms, kurie buvo jos atžvilgiu tokie malonūs. 
Dusyk, kai nepavyko surasti žmonių, su kuriais susipažino, sūnų, ji 
perdavė pavardes generolui. Abu kartus jis rado atsakymus. Vienas 
jaunas vyras buvo nukautas Italijoje, bet kitas — sužeistas ir gydo- 
mas prancūzų ligoninėje. 

Susikrovusi daiktus Edi ant elektrinės plytelės savo kambaryje 
išsivirė kiaušinį ir pasiskrudino skrebutį, o pakui ėmėsi skaityti atsi- 
neštus iš biuro dokumentus. Bet mintimis vis grįždavo prie užduoties. 
Jeigu generolas Ostinas nori, kad su ja būtų vyriškis, vadinasi, darbas 
pavojingesnis negu jis jai sakė. 

— Taigi, kuo prasikaltai nirčiajam Ostinui, kad jis privertė tave tą 
daiktą nešioti? — Deivido Klero paklausė felčeris, prisukdamas 
mažučius varžtus ilgame kojos įtvare. 

Vien su marškinėliais ir trumpikėmis Deividas sėdėjo ant chi- 
rurginio stalo, o felčeris tvirtino ant kairės jo kojos bjauriai atrodantį 
metalinį narvą. 

— Negirdėjai, kad išvykstu su Harkort? 

Felčeris pertraukė darbą ir mirksnį jo burna iš pagarbaus bau- 
gulio prasižiojo, bet tuoj vėl užsičiaupė. 

— Nieko neišeis. Niekaip jos nepaimsi. Ypač su tuo gremėzdu 
ant savęs. 

Pažvelgęs į plieninius laikiklius sau apie koją, Deividas suraukė 
grimasą. Jam buvo pasakyta, kad Ostinas šunsnukis, bet iki šio anks- 
tyvo ryto neįsivaizdavo, koks bjaurus. Vakar vakare leitenantas jam 
pasakė, kad turės vežti Ediliną Harkort į anglišką kaimą aplankyti 
generolo draugo žmonos. Jos vyras buvo ką tik nukautas, ir genero- 
las norėjo našlei perduoti savo asmeninę užuojautą — „asmeninė“ 
reiškė, kad jisai siunčia savo sekretorę. 

— Ak, palūkėk, — suturėjo jį leitenantas. — Man pasakyta tau tai 
įduoti.— Jis ištiesė baltą voką — iš tokių, kuriuose siunčiami kvietimai. 

— Kas čia? — paklausė Deividas. 

— Nesu tikras, bet, manau, tai kvietimas į karininkų pokylį 
ateinantį mėnesį. Grįši gyvas — galėsi nueiti. Pernai panelė Harkort 
vilkėjo elektrinio mėlynumo suknele, kuri... — Leitenantas palingavo 
galvą, reikšdamas savo susižavėjimą. — Tavimi dėtas pasilaikyčiau 
jį. Be jo tavęs neįleis. 

— Saugosiu jį kaip lobį, — pažadėjo Deividas, įsikišdamas 
voką po marškiniais. 

Deividas ir Edi ten turėjo pernakvoti ir kitą dieną grįžti. Deivi- 
das tik tikėjosi, kad Dangus išpildys jo lūkesčius, kaip jis įsivaizdavo 
tas nuostabias dvi dienas. 

Bet šįryt pasipūtęs šiknius leitenantas jam pasakė, kad turi pri- 

sistatyti kapitonui Gilmanui, kuris taip pat ir gydytojas. Be abejo, 
tuo metu visi Londone ir veikiausiai pusėje Prancūzijos žinojo, kad 
visas dvi dienas seržantas Kleras būsiąs su panele Harkort vienudu. 

Devidas būtų turėjęs atspėti, kad jo laukia spąstai. Daktaras jam 
pasakė generolo sprendimą, kad keliaujantis po kraštą sveikas tvir- 
tas kareivis sužadintų pernelyg daug klausimų. Kodėl jis ne fronte? 

— Juk galėčiau būti išleistas atostogų, — pasakė Deividas. — 
Ar jis apie /ai pagalvojo? 

Negalėdamas patikėti, daktaras pažvelgė į jį. 

— Manęs prašai paaiškinti, kas vyksta buldogo Ostino galvoje? 

O toliau jis tęsė pasakodamas, kad, generolo Ostino nuomone, 
busią geriau, jeigu seržantas Kleras bus matomas kaip netinkamas 
rikiuotei, todėl jam turi būti uždėtas plieninis kojos įtvaras nuo šlau- 
nies viršaus iki čiurnos. Ties keliu buvo keturių colių apvalus lankstas, 
palaisvinamas arba tvirčiau suveržiamas seno modelio universaliuoju 
veržliarakčiu su keista galvute. 

Po dešimties minučių Deividas gulėjo ant stalo ir felčeris tvir- 
tino jam prie kojos kankinamą įtvarą. 

— Žiūrėk, nepamesk šito, — perspėjo felčeris, iškeldamas L 
raide išlenktą įrankį. — Pamesi — ir tą daiktą galėsi nuimti tik 
perrėžęs metalo pjūklu. 

Jo odą nuo plieninio įtvaro saugojo įdėtas šioks toks pamušalas, 
bet audinys buvo susidėvėjęs ir išsitrynęs, vatalinas vietomis prasikišo. 

— Negalėjai surasti prastesnio už šitą? — paklausė Deividas. — 
Galbūt ką nors tokio dar senesnio, šiek tiek labiau aplamdyto? 

— Ne, — nusišiepė felčeris, — šis prasčiausias, kokį turėjome. 
Užsilikęs nuo ano karo. 

— Kalbi apie Pilietinį karą ar prancūzų su indėnais? 

— Apie Rožių karą*, — metė praeidamas kareivis anglas. — Tas 


Virtinė dinastinių pilietinių karų Viduramžių Anglijoje (1455-87) tarp Jorko ir 
Lankasterių šeimų. 

daiktas veikiausiai rankų darbo, padarytas kalvėje. Galiu lažintis, po 
juo yra grandininiai šarvai. 

— Padovanosiu jį kuriam nors iš jūsiškių muziejų, — šūkte- 
lėjo Deividas kareiviui pavymui. — Tam, kurį išgelbėjome dėl jūsų, 
vyručiai. 

— Gerai, — tarė felčeris, — pasižiūrėkim, kaip tau seksis su 
juo vaikščioti. 

Deividas pasisuko ant stalo ir atsargiai pastatė ant grindų vieną 
pėdą, paskui — kitą. Žengęs su įtvaru porą žingsnių patyrė, kad yra 
blogiau, nei jis manė. Įtvaras buvo sunkus, varžė judesius, o lankstas 
lankstėsi perpus tiek, kiek kelis. 

— Kas per velnias!.. — nusikeikė Deividas, pakeldamas koją. 
Pajėgė sulenkti ją tik porą colių. 

— Apgailestauju, — užjautė felčeris, bet jis šypsojosi. 

Koks kareivis užjaustų vyrioką, kuriam pasitaikė dvi dienas 
praleisti su panele Harkort? Felčeris įstatė veržliarakčio galvutę į 
tris veržlių įdubas lankste ir pasuko apie ketvirtį colio. Lankstas 
palaisvėjo ir Deividas galėjo lankstyti kelį. 

— Nekenčiu to daikto, — pareiškė Deividas, mėgindamas eiti. 

— Džiaukis, kad tau nereikia jo iš tikrųjų, — patarė kažkieno 
balsas už jo. 

— Teišvaduoja Viešpats mane nuo geradarių. Nori pa/s užsidėti 
tą prakeiktą daiktą... Ak! Atleiskite, dvasiškasis tėve, — atsiprašė 
Deividas. — Aš nenorėjau... — Jis nežinojo, ką pasakyti. 

Dvasiškasis tėvas šypsojosi. 

— Buvau išvadintas ir blogiau nei „geradariu“. Regis, už durų 
tavęs laukia automobilis, kuriuo turite pasiimti jaunąją panelę. 

— Aha, — murmtelėjo Deividas, norėdamas iškeikti įtvarą 
ir ypač generolą Ostiną, kad privertė jį nešioti tą prakeiktą daiktą. 
Vienas iš kareivių pavadino jį skaistybės diržu, kurį Deividas pri- 
valąs nešioti, kad generolas būtų tikras, jog nepaliesiąs jo brangios 
sekretorės. 

Visi laukė šmaikščios Deivido replikos, ko nors tokio apie tai, 
kad koja — ne ta kūno dalis, kuria ketinąs naudotis, bet Deividas 
nutylėjo. Nenorėjo, kad bent kas, ką pasakytų, sugrįžtų iki panelės 
Harkort ausų. 

Buvo ne;manoma įsisprausti į savo uniformos kelnes, tad felčeris 
jam surado dviem numeriais didesnes. Kad šios laikytųsi ir nenukris- 
tų, diržas per juosmenį sugarankščiavo jas giliomis raukšlėmis. Taigi 
tiek iš tų pastangų gerai atrodyti ir padaryti įspūdį nuostabiausiai 
pasaulio gražuolei, mąstė jis. 

Deividas dar labiau nusiminė, kai pamatė, kokį generolas 
jiems atsiuntė automobilį. Tai buvo senas kraisleris, ir sprendžiant 
iš variklio garso — visai nuvažinėtas. Kažin, pagalvojo jis, galbūt šis 
pagamintas tais pačiais metais kaip ir kojos įtvaras. 

Automobilis užsivedė tik iš kažkelinto karto, ir Deividas apgai- 
lestavo, kad neturėjo bent pusės dienos padirbėti prie variklio, tačiau 
ką dabar padarysi. Kai pagaliau automobilį užvedė, pamatė, jog ir 
vairas iškleręs. O dar blogiau: automobilio, kaip pas anglus, vairas 
buvo dešinėje pusėje, tad viskas yra priešingai, nei Deividui įprasta. 
Tokiu automobiliu apskritai pavojinga važiuoti. 

Ji jo laukė stovėdama prie šaligatvio krašto. Jis juto aplink sto- 
vinčių vyrų žvilgsnius. 

Jeigu tik išvis įmanoma, panelė Harkort atrodė dar griežtes- 
nė nei paprastai. Tamsūs plaukai sutraukti atgal link pakaušio taip 
kietai, kad atrodė lyg ant jos nutapyti, vilnonis kostiumėlis toksai 
standus, tartum būtų išdrožtas iš medžio. Prie jos pėdų stovėjo 
nedidelis rudas lagaminėlis, o ant peties kabojo rankinė. Abiem 
rankomis prie savęs glaudė juodą odinį knyginį krepšį, lyg tas būtų 
pilnas brangakmenių seifas. 

— Graži dienelė, tiesa, panele Harkort? — užkalbino jis, ati- 
darydamas jai priekines keleivio pusės dureles. 

Kai pati atidariusi užpakalines dureles ji įsėdo, Deividas išgirdo 
tartum kokio šimto vyro juoką, bet neatsigręžė pažiūrėti. 


264 Jude Deveraux 


Su ilgu kojos įtvaru vairuoti buvo sunku. Kai kaskart perjungi- 
nėdamas pavaras numindavo sankabą, kiekvienas judesys sukeldavo 
skausmą. Pamušalas jau nuslydo į vieną šoną, ir jis juto plieną iki 
kraujo trinant odą. Jeigu būtų turėjęs bent kiek sveiko proto, būtų 
sustabdęs automobilį šalikelėje ir pasitaisęs pamušalą. Bet užpakali- 
nio vaizdo veidrodėlyje žvilgtelėjęs į panelę Harkort, pamatė gražų 
jos veidą sustingusį, lyg žinotų, kad jis padarys ką nors pasibaisėtina, 
tad Deividas sukando dantis ir mėgino nepaisyti skausmo. 

— Man pasakyta, kad jūs žinote kelią, — prašneko jis, vėl 
žvilgtelėdamas į ją veidrodėlyje. 

Ji trumpai linktelėjo, bet tik tuo ir patvirtino jį išgirdusi. 

— Kaip manote, ar galėtumėte pasidalyti tomis nuorodomis 
su manimi? 

— Kai reikės, pasidalysiu. 

Automobilio gale Edi sėdėjo tiesi it baslį prarijusi. Dar šį rytą 
vėl pasisiūlė generolui Ostinui nuvykti į daktaro Dželikou namus 
viena. Pasakė, kad galėtų kaip parastai vėl apsimesti karo našle ir 
savarankiškai susirasti kelią per kraštą. Bet generolas tik trumpai 
nukirto: „Ne.“ Nei šaukė, nei aiškino, tačiau iš jo kalbos tono Edi 
aiškiai suprato, kad užduotis svarbesnė negu jai sakoma. Ir vėl sumo- 
jo, kad jeigu jis nori, jog būtų lydima vyriškio, vadinasi, tas reikalas 
pavojingas. Generolas lyg tarp kitko jai užsiminė, tartum tai būtų 
visai nesvarbu, kad po seno automobilio užpakaline sėdyne yra bent 
pustuzinis M1 automatų ir pakankamai amunicijos beveik visam 
batalionui atremti. 

Po to generolas Ostinas padavė jai /4 žurnalą. Tai buvo 1944 
metų gegužės 15 dienos Times numeris su daktaro Aleksandro 
Flemingo portretu viršelyje — kelių savaičių senumo, bet ji nebuvo 
jo skaičiusi. 

— Pristatykite jį Dželiui, — pasakė generolas Ostinas, paskui 
įteikė pakelį angliškų pinigų ir žemėlapį. 

Jeigu privalanti surasti daktarą Dželikou, žemėlapis — svar- 

biausia. Anglijos keliai suplūkti viduramžiais gyventojų vežimų ratų 
ir naminių gyvulių kanopų. Jeigu kelyje pasitaikydavo medis, kalva 
arba kieno nors namas, vežimas apvažiuodavo aplink. Nuosavybių 
ribos buvo grindžiamos vandens keliais ar uolienų atodangomis, arba 
bet kuo, kas žmogui praverstų orientuotis vietovėje. 

Šiais laikais tais keliais tebebuvo naudojamasi, ir jie rangėsi 
vingiuodami, sukdami aplink jau seniai išnykusius vietovės orien- 
tyrus. Taikos metu visur buvo pastatyti kelio ženklai. Jeigu žmogus 
pasiekdavo kokią aštuonių kelių sandūrą, ženklai buvo vienintelis 
būdas sužinoti, kur reikia sukti. Bet karo metu daugelis kelio ženklų 
buvo pašalinti — dėl atsargumo. Be žemėlapio ar išmanančio gido 
niekas negalėtų nieko surasti. 

Ji valandą studijavo žemėlapį ir du kartus nubraižė jį iš at- 
minties. Jeigu žemėlapis pasimestų, ji nenorėjo nežinoti, kur reikia 
keliauti. 

O dėl žurnalo, tai kone bijojo jį atsiversti. Galiausiai pagarbiai, 
lyg laikytų rankose Gutenbergo išspausdintą Bibliją, vertė puslapį 
po puslapio, skaitydama, kad daktaro Flemingo penicilinas taps 
prieinamas visuomenei ir kad amerikietė Ketlina Kenedi ištekėjo 
už Žmogaus, turėsiančio tapti Devono kunigaikščiu. 

Peržiūrinėdama žurnalą labiausiai susidomėjo padarytomis 
žymomis, — tekste arba paraštėse, — bet kiek pajėgė suprasti, šios 
nieko nereiškė. 

— Įdomus žurnalas? — paklausė Deividas, žvelgdamas į ją 
užpakalinio vaizdo veidrodėlyje, tačiau Edi tylėjo. 

— Kelionė prailgs, jeigu nė vienas nekalbėsime, — nuo prie- 
kinės sėdynės mestelėjo seržantas Kleras. 

— Nematau tikslo tuščiai kalbėti, — atkirto Edi. 

Ji matė jo veidą iš šono, ir jis lyg buvo susiraukęs. Na ir tegul, 
mąstė ji. Tegul raukosi, kiek nori. Tik pristatysianti žurnalą tam 
Dželikou, o paskui atgal su jais važiuos ir daktaras. Tai dar labiau ją 
atitvers nuo įkyraus Deivido Klero. 

Juodu važiavo tylomis, ir maždaug valandą po vidudienio pra- 
dėjo lynoti. Seržantas Kleras pasuko automobilį iš plento ir leidosi 
žvyrkeliu. 

— Ką darote? — išsigandusi paklausė Edi. — Kas nors negerai? 

Jisai sustabdė automobilį priešais nedidelį kotedžą su iškaba: 
NAMINIAI PRIEŠPIEČIAI IR ARBATA. Deividas uždėjo ranką ant savo sė- 
dynės atlošo ir į ją atsigręžė. 

— Panele Harkort, jūs galbūt tokia disciplinuota, kad išsitre- 
niravote nevalgyti, bet aš esu žmogus ir man reikia maisto. 

— Taip, žinoma, — atsakė ji, bet nepažvelgė į jį. 

Jos apskaičiavimu, juodu turėtų pasiekti daktarą Dželikou iki 
šio vakaro aštuntos. Generolas Ostinas pasakė, kad daktaras nežino, 
JOg jie atvažiuoja. 

— Jeigu žinotų, jis pasislėptų, — pridūrė generolas. — Neti- 
kėtumo veiksnys labai svarbus. 

Net irjos klausinėjamas generolas nepaaiškino, kaip Edi įtikins 
daktarą Dželikou važiuoti su ja ir seržantu Kleru — antra vertus, ar 
to neturėtų padaryti žurnalas? 

Kai juodu išlipo iš automobilio, Edi matė, kad seržantui Klerui 
kažkas negerai, bet neketino paklausti, kodėl jis šlubuoja ir tartum 
raukosi iš skausmo. Jeigu jis būtų buvęs sužeistas kautynėse, ji būtų 
apie tai sužinojusi per generolo biurą, tad turbūt nukentėjo už kažko 
užkliuvęs arba, dar labiau tikėtina, trenkęsis į kažką automobiliu. 

Kai jie įėjo į restoraną — iš tikrųjų šis buvo tik rožėmis apaugu- 
sio kotedžo svetainė, naudojama kaip arbatinė — ji laikė prispaudusi 
prie savęs knyginį krepšį ir rankinę. 

— O, mielasis, — pasitiko apkūni, malonios išvaizdos mo- 
teriškutė, vos tik pamačiusi seržantą Klerą šlubuojant. — Buvote 
sužeistas. Tik prisėskite čia, ir aš atnešiu jums ko pageidaujate. Štai 
valgiaraštis, o aš — ponia Petigriu, ir jūs neskubėkite išsirinkti. — Ji 
pasišalino iš kambario ir paliko Edi su Deividu sėdėti prie vieno iš 
keturių staliukų. Juodu buvo vieninteliai klientai. 

Ūmai Edi nusmelkė kaltės jausmas. Generolas Ostinas galbūt 
todėl pasiuntė su ja seržantą Klerą, nes šis buvo išvestas iš rikiuotės. 

— Jūs sužeistas? — iš už valgiaraščio paklausė ji. 

— Aha,to prakeikto jūsų generolo! — burbtelėjo Deividas. — 
Kaip manote, bulvytės čia bent kiek geros? 

Kadangi valgiaraštį sudarė beveik vien patiekalai iš bulvių, Edi 
nepasivargino atsakyti. Ji pasidairė moteriškutės, kad abu galėtų ko 
nors užsisakyti, bet tos niekur nesimatė. 

— Manau, aš... — Edi nutilo, nenorėdama pasakyti, kad jai 
reikia nueiti į tualetą. 

— Eikite, aš užsakysiu ir jums, — kone suniurnėjo jis. — Ne- 
bent pageidautumėte ko nors kitko, ne bulvių. 

Edi jau pakankamai dirbo su generolu Ostinu, kad suprastų, 
kada žmogus siekia sukelti gerą kivirčą, ir jeigu seržantas nesiliaus 
kalbėti su ja tokiu tonu, suteiksianti jam ko trokšta. Negana to, kad 
esanti atsakinga, jog jie pasiektų kelionės tikslą ir žurnalas būtų 
įteiktas adresatui, dar turinti taikstytis su storžieviu. Jos pastebėji- 
mu, seržantas Kleras buvo ne pavojingai savimi pasitikintis, o piktas. 
Sugrįžusi pas generolą Ostiną, ketino jam smulkiai papasakoti, ką 
mananti apie tą žmogų, su kuriuo ją pasiuntęs. 

Edi atsikėlė nuo kėdės, pasiėmė rankinę ir buvo besiekianti 
knyginio krepšio, bet pagalvojo, kad nešdamasi į tualetą pernelyg 
atkreiptų dėmesį. Ji nemanė, kad seržantas bent kiek apie tai infor- 
muotas, ir norėjo, kad šitaip ir liktų. 

Tualete ji neskubėjo. Tai buvo paprastas namų vonios kamba- 
rys su rožių rašto kartūninėmis užuolaidomis ir dailiais muiliukais 
stikliniuose indeliuose. Kaip tik dėl tokio kambario, labai mielo, ji 
išsigaudavo iš Londono, toliau nuo kariškių ir visko, kas taip daž- 
nai primindavo apie karą. Ji ilgai prausėsi veidą, iš naujo pasidažė 
lūpas, paskui išleido plaukus, juos persišukavo ir vėl susitraukė atgal 
už galvos. 

Kai sugrįžo prie staliuko, valgis jau laukė ir buvo puikus: di- 

džiulės papurusios bulvės, gausiai užteptos naminiu sviestu, jautie- 
na, troškinta kažkiek valandų, todėl minkšta, ir šparaginės pupelės, 
veikiausiai šįryt nuskintos iš daržo. 

Nei ji, nei seržantas daug nekalbėjo, tik persimetė pora komen- 
tarų apie lietų, kuris, atrodo, liovėsi. 

Po priešpiečių seržantas Kleras nuklibikščiavo prie automobilio 
ir vėl palaikė jai atidaręs priekines keleivio pusės dureles. 

— Būtų malonu, jeigu atsisėstumėte priekyje, tada galėtumėte 
man rodyti kelią, — pasiūlė jis. 

Ji vėl nuleido jį negirdomis ir pati atsidariusi užpakalinės du- 
reles atsisėdo į ankstesnę vietą. 

— Matau,jūs lengvai nepasiduodate, ar ne? — metė jis, sunkiai 
ropšdamasis atsisėsti prie vairo — trukdė kairė koja, kuri, atrodė, 
nesilankstė. 

— Gal malonėtumėte sugrįžti į pagrindinį kelią? Maždaug už 
trijų mylių mums reikės pasukti. 

— Arjau teiksitės man pasakyti, kur važiuojame ir ką darome? 

— Generolas Ostinas nori, kad pareikščiau užuojautą jo drau- 
go našlei. 

— Aha, visa tai girdėjau, — linktelėjo jis. 

Kaip tik tuo metu dangus tartum vėl prakiuro ir įsišėlo smarkus 
lietus. Deividas įjungė priekinio stiklo valytuvus, bet tie veikė nekaip. 
Lietus barbeno taip garsiai, kad jam teko šaukti, kad būtų išgirstas. 

— Ar žinote tą kelią, į kurį turime pasukti? 

Ji buvo beatsakanti, kad ne, bet nenorėjo jam suteikti pasiten- 
kinimo. 

— Pasižiūrėsiu į žemėlapį, jame... 

— Taigi nieko nežinote, — garsiai pertraukė jis, rankove 
šluostydamas iš vidaus aprasojusį stiklą. — Galbūt mums reikėtų 
sustoti šalikėlėje ir pralaukti liūtį. Tiems keliams šis automobilis ne 


per geriausias. 

— Ne, — nuo užpakalinės sėdynės atšovė ji, — turime pasiek- 
ti... — vos nepasakė „daktarą Dželikou“, bet laiku susizgribo. 

Automobilis kryptelėjo, pataikęs į kelyje išmuštą duobę, paskui 
kelias pėdas praslydo. 

— Tikrai manau, kad reikėtų sustoti, — pakartojo Deividas. — 
Nematau, kur važiuoju. 

— Tuomet, jeigu reikės, eisime pėsčiomis, — nukirto Edi. 

Kas tam Žmogui yra, jeigu jaudinasi dėl menko lietaus? Ji pa- 
siėmė nuo sėdynės odinį knyginį krepšį ir jį atidarė, norėdama pa- 
sitikrinti žurnalą. Jeigu kas nors atsitiktų, nenorėjo, kad jis sušlaptų. 
Kad ir kas yra jo viduje, bet kokia kaina privalo būti išsaugota. 

Bet kai atidarė knyginį krepšį, viduje buvo tik jos bloknotas, 
du pieštukai, plunksnakotis ir sulankstytas žemėlapis. Negalėdama 
patikėti, Edi viską iškraustė sau ant skreito. Nebuvo jokio žurnalo. 
Sudėjo atgal, paskui ėmėsi čiupinėtis po sėdynę. Gal žurnalas iškrito? 
atlošo nugarėlės regztyje. 

— Kokį velnią čia darote? — peršaukdamas lietų paklausė 
seržantas Kleras. 

Ji pasilenkė į priekį, prikišdama jam prie pat ausies burną. 

— Kur žurnalas? 

— Koks žurnalas? 

— Kur žurnalas? Times! — jam į ausį sušuko ji. — Kur jis? 

— Kas jums yra? — irgi šaukdamas paklausė Kleras, pridėda- 
mas prie ausies plaštaką. — Nežinau, kas nutiko jūsų žurnalui. Taip 
ilgai užtrukote tualete, kad man nusibodo ir ėmiau jį sklaidyti. Galbūt 
palikau ant kėdės, nepamenu. Nupirksiu jums kitą. 

Per visą savo gyvenimą Edi nebuvo taip supanikavusi kaip dabar. 

— Turime grįžti! — suriko ji. — Tuojau pat! Šią minutę! Ap- 
gręžkite automobilį ir važiuokite atgal. Privalome paimti tą žurnalą! 


— Nusiraminkite... — pradėjo Deividas, bet paskui pamatė jos 

veidą ir tylomis sau po nosimi nešvankiai nusikeikė. — Kodėl, po 
velnių, man nepasakėte, kad jis toks svarbus? 

— Jūsų darbas ne ką nors žinoti! — užriko ant jo Edi. Jeigu 
jis nebūtų vairavęs, būtų sugriebusi seržantą Klerą už kaklo ir pri- 
smaugusi. — Žinojau, kad esate niekam tikęs. Meldžiau generolą, 
kad paskirtų man ką nors kitą, bet ne, jam prireikė pasiųsti mane su 
jumis. Pamatysit, kai mes iš to išsikapstysime — jeigu tik išsikaps- 
tysime — rekomenduosiu jus atiduoti į karo tribunolą. 

— Gal tik sėdėkite ir laikykitės? — metė Deividas, iš balso 
toks pat įpykęs kaip ir ji. 

Kitą akimirką jisai staigiai apgręžė automobilį, kuris čiūžtelėjo 
ant purvino, slidaus kelio. Senas variklis vos neužgeso, bet porąsyk 
sučiaudėjęs veikė toliau. Deividas nuspaudė akceleratorių. Automo- 
bilis slidinėjo nuo vienos kelio pusės į kitą, bet Deividas galiausiai 
jį suvaldė ir ištiesino. 

Ant užpakalinės sėdynės Edi bloškė į vieną automobilio šoną, 
paskui — į kitą. Mėgino įsitverti į porankius, bet kai tik atsidurdavo 
prie vieno jų, automobilis pasvirdavo į kitą pusę ir ji nepataikydavo. 
Dukart galva atsitrenkė į dureles, ir pusė plaukų segtukų išsilakstė 
po saloną, o vienas vos nepataikė jai pačiai į akį. 

Pažerdamas didžiulę žvirgždo bangą, Deividas sustabdė au- 
tomobilį priešais mažutį kotedžą, kur juodu anksčiau užkandžiavo. 

— Palaukite čia, o aš... 

— Eikit po velnių! — metė ji ir išlipo iš automobilio į čaižantį 
lietų. 

Ant lango kabėjo lentelė UŽDARYTA, o durys buvo užrakin- 
tos, bet Edi suskato per lietų šaukti ir belsti. Deividas buvo besižiojąs 
jai kažką pasakyti, tačiau paskui nuklibikščiavo už namo paieškoti 
kitų durų. Po kelių minučių jisai sugrįžo. 

— Radote ką nors? — šūktelėjo ji. Lietus varvėjo jai veidu, 


permerkė drabužius, šlapi plaukai styrojo apie galvą. 

— Nieko. Užeiga užrakinta. 

— Juk turime ką nors daryti, — pareiškė Edi. — Išdaužkite 
langą. 

— Ką? 

— Išdaužkite. Įlįskite vidun. Suraskite tą sumautą žurnalą! 

— Jeigu tai turėjo būti paslaptis, — sušuko jis, — tai dabar ji 
bus atskleista! 

— Ar turite pasiūlyti ką geriau? — atsišaukė ji. 

— Aha, galėtume... 

Deividas nesuspėjo ko nors daugiau pasakyti, nes paradinės 
durys atsidarė ir pro jas iškišo galvą ponia Petigriu. 

— Įeikite, — pakvietė ji. — Jūs permirkę. 

Braudamasi į užeigą Edi kone nustūmė Deividą į šalį. 

— Matėte žurnalą? — be įžangos išpoškino ji. 

— O,taip. Tą Times. Čionai mes jų gauname nedaug pamatyti. 
Malonu paskaityti apie Kavendišus“ ir... 

— Kuris? — veikiau pareikalavo, o ne paklausė Edi. 

Deividas žengtelėjo į priekį jos. 

— Ji nori pasakyti, kad pažadėjo atvežti žurnalą savo dėdei, bet 
per mano kaltę jis buvo čia paliktas. Turite jį? 

— Apgailestauju, bet neturiu, — nusišypsojo ponia Petigriu. — 
Tačiau turiu kelis labai gražius Country Lifė“* numerius. Gal jūsų 
dėdė norėtų poros? 

— Ne, — nukirto Deividas, Edi dar nespėjus prasižioti. — 
Tame žurnale yra straipsnis apie jos pusbrolį, ir panelei reikia kaip 
tik žo numerio. 

— Ak, gerai, tad manau, kad pas poną Farkarą yra keli seni 


Times žurnalai. Galbūt jis turės ir tą numerį. 


* Britų didikų giminė. 
* „Kaimo gyvenimas“ (ang/.). 

— Mums reikia būtent ši/o žurnalo, — pro sukąstus dantis 
pareiškė Edi. — Kas jam nutiko? 

— Jį pasiėmė Egė. 

— Jį pasiėmė Egė, — vos girdimai pakartojo Edi. 

— Egė Trambal. Ji dirba pas mane du kartus per savaitę. Ne- 
išgaliu jai daug mokėti, bet leidžiu šį bei tą, kas lieka nuo svečių, 
pasiimti. — Ji priekaištingai pažvelgė į Edi. — Kaip ir senus žurnalus. 
Paprastai žmonės ne prieš. 

Deividas ištiesė į priekį ranką, lyg norėtų suturėti Edi, kad 
nepultų ant moters. 

— Taigi kur mes galime surasti šią Egę? 

— Ji gyvena pas savo senelį. Jeigu po trijų dienų grįšite tuo 
pačiu keliu, rasite Egę čia, ir mes galėsime jos paklausti apie žurnalą. 
Esu tikra, ji parvežė jį savo senajam seneliui, kuris mėgsta skaityti. 

— Po trijų dienų, — pakartojo Edi. — Po trijų dienų? 

— Galbūt mes galėtume nuvykti pas jos senelį ir patys pasi- 
imti žurnalą? — paklausė Deividas. — Gal mums pasakytumėte, 
kur jis gyvena? 

— Už trijų kaimų, — atsakė ponia Petigriu. — Bet per tokį orą 
automobiliu niekaip nenuvažiuosite. Nuo pusės tokio lietaus tiltas 
atsiduria po vandeniu, o šiuo metų laiku upė patvinusi. Ne, verčiau 
porą naktų pasilikite čia ir palaukite. Aš galėčiau jus paguldyti. Pa- 
geidaujate vieno kambario ar dviejų? 

Deividas vėl žengtelėjo tarp Edi ir moteriškutės. 

— Ne, mums nereikia jokių kambarių, bet galbūt sugebėtumėte 
nubraižyti žemėlapį, kaip nuvažiuoti iki Egės senelio namų. Ir jeigu 
jums nebūtų labai sunku, galbūt įdėtumėte kokių priešpiečių. 

— Priešpiečių metas jau pasibaigęs, — pareiškė ji. Atrodė, nė 
neketina judintis iš vietos. 

— Arbatos, vakarienės ir ko nors pusryčiams, — šaltai pasakė 
Edi. — Mes nupirksime visą jūsų maistą. Teiksitės nubraižyti Že- 
mėlapį? 

— Mielai, — atsakė ponia Petigriu. — Ir man užtruks tik mi- 
nutę ar dvi suruošti jums kelias valgio dėželes. 

Ji išėjo iš kambario. 

Edi pažvelgė į Deividą taip, lyg norėtų jį nužudyti. 

— Nežiūrėkite šitaip į mane. Tai jūsų kaltė, kad nepasakėte, 
koks reikalas, — pašnabždėjo jis, kad ponia Petigriu neišgirstų. — 
Jeigu būtumėte man pasakiusi, jog tame nelemtame žurnale slypi 
kokia nors paslaptis, aš būčiau... 

— Ką, seržante Klerai? Nešniukštinėjęs po mano portfelį ir 
nepavogęs žurnalo, o paskui nepalikęs mano asmeninio daikto ant 
kėdės, kad kas nors kitas galėtų jį nugvelbti? Jeigu mūsų šalių sau- 
gumas priklausytų nuo jūsų, šį karą jau seniai būtume pralaimėję. 

— Jeigu nebūtumėte tokia įsitempusi snobė, mananti, kad 
viską žino, o visi kiti pasaulyje — besmegeniai, dabar nebūtume čia. 

— Snobė? Rūpestį griežčiausio slaptumo informacija jūs va- 
dinate snobiškumu? Šitokią klijuojate etiketę? 

— Griežčiausio slaptumo? Nuo kada sekretorėms patikimos 
tokios paslaptys? 

— Kai tai būtina. 

— Paguosti kažkokią našlę? Šiuo metu yra tūkstančiai našlių, 
ir jos... — jis užsikirto ir pažvelgė į ją. — Juk nėra jokios našlės, 
taip? Tai kažkas visai kita, ir nei jūs, nei tas rėksnys generolas, kurį 
bučiuojate, nesiteikė man nieko pasakyti. — Velniai jus rautų! — 
užriko jis. — Kalbate apie kažkokį pavojų, a? 

— Tai, kas vyksta, ne jūsų reikalas. Esate tik vairuotojas! 

— O jūs — tik sekretorė! — atkirto jis, veidu beveik liesda- 
masis josios. 

— O varge, — atskriejo moters balsas iš tarpdurio. — Bijau, 
sukėliau tarp judviejų šiokį tokį barnį. Iš jūsų bus šeši svarai ir šeši 
pensai, — pasakė ji. 

— Šeši svarai? — pasibaisėjo Edi, nes pinigai buvo nemaži. — 
Nemanau... 

— Manau,viskas gerai, — pertraukė ją Deividas, išsitraukdamas 
piniginę. — Galėčiau dabar gauti žemėlapį? 

— Žinoma, mielasis, — atsakė moteriškutė, nežiūrėdama į Edi. 
Padavė jam sulenktą popierėlį. 

Deividas paėmė, nė nepažvelgdamas į jį. 

— Padėčiau jums nusinešti dėžes, bet lauke gerokai šlapia, 
tad... — ji nebaigė ir išėjo iš kambario. 

Ant vieno staliuko buvo padėtos šešios didokos baltos dėžės, 
visos perrištos virvelėmis, kad patogiau būtų nešti. 

— Manau, ji taip pasielgė tyčia, — nusprendė Edi. — Turbūt 
turėjo tas dėžes paruošusi ir laukė kvailų amerikiečių sugrįžtant ir 
sumokant už jas karališką išpirką. Duokite man žemėlapį. 

— Nėužką gyvenime, — atkirto Deividas, paimdamas keturias 
dėžes. Siekė ir kitų dviejų, bet šias paėmė Edi. 

— Dabar noriu žemėlapio. 

— Ne, —metėjis, atidarydamas paradines duris ir išbėgdamas 
laukan į lietų. | 

Sumetė dėžes ant užpakalinės sėdynės ir palaikė Edi atidarytas 
priekines keleivio pusės dureles. Lietus pliaupė taip smarkiai, kad ji 
vos matė automobilį. Nenorėjo gaišti laiko ginčui su savo vairuotoju. 
Be to, jai reikėjo žemėlapio. 

Tad Edi įlipo į keleivio vietą, padėjo dėžes į galą ir laukė, ko! 
jis įsės. Deividas įkėlė vidun savo nelanksčią kairę koją, paskui gavo 
visu kūnu susilenkti, kad galėtų įkelti kitą koją. 

Ji išsitraukė iš rankinės nosinaitę ir pasišluostė veidą. 

— Kas nutiko jūsų kojai? Persišovėte? 

— Žinote, jeigu nebūtumėte mergina, aš... 

— Ką padarytumėte? — paklausė ji, primerkusi į jį akis. 

— Nekalbėkite su manimi tokiu tonu ir manęs neprovokuo- 
kite. — Jis užtrenkė dureles ir kitas dešimt minučių mėgino seną 
kledarą užvesti. 

— Maniau, jūs gebate sutaisyti bet kokį mechaninį variklį. 

— Šis laužas man duotas tik šiandien rytą. Net nespėjau ap- 
Žiūrėti motoro. 

Kai variklis užsivedė, Deividas lengviau atsiduso ir išsuko au- 
tomobilį iš aikštelės. 

— Taigi duokite man pasižiūrėti žemėlapį, — vėl pareikalavo 
Edi. 

Iš po marškinių Deividas ištraukė popiergalį. Tas nors ir buvo 
sudrėkęs, bet rašalas neišskydęs. 

— Dešimt svarų už tokį, — niekinamai susiraukė ji. — Čia 
parašyta: važiuokite iki bažnyčios, tada pasukite į dešinę ir toliau 
važiuokite, kol pasieksite Hamišo Trambalo sodybą. Tai atrodo ga- 
nėtinai lengva, kad net jūs sugebėsite rasti kelią. 

Deividas metė į ją žvilgsnį, kuris bylojo: jųdviejų santykiuose 
ji žengia per ploną ledą ir verčiau saugotųsi. 


18 


— Ką gi, — pratarė Džoslina, baigusi skaityti. Abu, ji ir Lukas, 
buvo beveik viską suvalgę iš pintinės, o Lukas, be to, dar sukirtęs ir 
nemažą porciją troškintos jautienos. — Ne itin kokia pradžia kaip 
didelei meilei. 

— Man skamba visai gerai, — atsakė Lukas, tysodamas ant 
staltiesės, susidėjęs už galvos rankas. — Ko kita nori? 

— Nežinau. Minčių bendrumo. Turbūt maniau, kad panelė 
Edi ir Deividas pažvelgė per kambarį, jųdviejų akys susitiko ir abu 
įsimylėjo. Iškart ir be jokios dvejonės. Maniau, juodu nueis kur nors 
papietauti, kalbėsis ir išsiaiškins, kad viskuo tiksliai sutampa. Bet 
tas vyriokas... 

— Tas vyriokas ką? 

— Nepanašu, kad jai tiktų... Nežinau, kaip pasakyti, kad ne- 
nuskambėtų snobiškai. Neatrodo, kad būtų jos tipo žmogus... Ji — 
išsilavinusi, ilgos giminystės linijos, na, priklausanti aukštuomenei, 
o tas vyriokas... 

— Koks? Tas pats atvejis kaip sodininko if dvaro panelės? 

— Vėl pradėsi manęs imtis? 

— Norėčiau, — tyliai atsakė jis ir nužvelgė ją nuo galvos ligi kojų. 

Ji nesusilaikė, pasislinko prie jo arčiau, bet Lukas pasitraukė 
ir atsistojo. 

— Dėl šios istorijos man kažkas mintyse kirba, — tarė Lukas, 
vėl pasiimdamas kastuvą. 

— Pavyzdžiui, kas? 

— Nežinau, bet kažkas visoje toje istorijoje mane glumina. 
Dėdė Aleksas ir panelė Edi, tai, kaip tu su ja susitikai, viskas. Kai 
kurie dalykai iš to pasakojimo sukasi ir sukasi man galvoje, ir vis 
atrodo, kad kažko nepastebime. 

— Nematau jokios mįslės, — atrėmė Džosė. — Mano sene- 
liai ir Aleksandras Makdauelas buvo draugai, štai kodėl jis nupirko 
namą Boka Ratone ir štai kodėl panelė Edi persikėlė ten gyventi. 

— Turbūt, — sutiko Lukas, — bet visame tame yra kažkas 
keista. Aleksas Makdauelas neturėjo draugų. Buvo niurzglys ir mėgo 
dirbti. O tu žinai, koks yra Edilinas. Visi viską žino. Paskutinį kartą, 
kai man teko žaisti su savo seneliu golfą, paklausiau jo, kada ir kur 
Aleksas susidraugavo su tavo seneliais. Seneliukas pasakė, kad, jo 
žiniomis, Aleksas retai kada palikdavo miestelį. 

— O kaip dėl Antrojo pasaulinio karo? — paklausė Džosė. — 
Mano senelis gamino šalmus ir kelis kartus keliavo į Europą. Galbūt 
tuomet jie susipažino. 

— Dėdė Aleksas nekariavo. Turėjo kažkokią negalią, kuri pa- 
dėjo jam to išvengti, tad jis liko Jungtinėse Valstijose ir suko pinigus. 

— Buvo bankininkas? — spėjo Džosė, bet Lukas nutylėjo, tik 
įnikęs toliau kasė. Ji ėmėsi nurinkinėti užkandžio likučius ir vertingą 
istoriją įdėjo į pintinę virš kitų dalykų. — Aš tai persispausdinsiu. 

— Kompiuteryje yra baterija? — paklausė Lukas. 


— Zinoma, jis... — nusišypsojo ji. — Gerai, atsinešiu jį čia. 

Atsistojusi pastebėjo Luko sunkvežimaičio gale kartoninę dėžę 
su kažkokiais augalais. 

— Kas tai? 


— Kai kas, ką šen bei ten išsikasiau. Seniau šiose vietose buvo 
daug išpuoselėtų sodų ir kai kurie augalai išliko. 
Džosei visi jie atrodė kaip piktžolės. 

— Vaidinasi, jeigu vaikštinėji po apylinkes ir pamatai kokį au- 
galą, žinai, kas jis ir kaip reikia iškasti, kad nežūtų. 

— Aha, — patvirtino Lukas, tartum pralinksmintas jos klau- 
simo. 

— Po kelių minučių grįšiu, — nusišypsojusi metė ji, bet jis buvo 
toks užsiėmęs, kad nė neišgirdo. 

Kai tik Džoslina įėjo į namą ir durys už jos užsidarė, Lukas 
išsiėmęs mobilųjį telefoną paskambino savo seneliui. 

— Sveikas, Lukai! — atsiliepė daktaras Deivas. — Aš ką tik 
vienu smūgiu pataikiau į duobutę. 

— Sveikinu! — skubiai atsakė Lukas. — Ne prieš, jeigu šįvakar 
atvažiuosiu? Noriu su tavimi apie kai ką pasikalbėti. 

— Apie mano melą Džoslinai, kad antroje dalyje sudaužytas 
automobilis? 

— Ne, — iš lėto atsakė Lukas. — Apie tą konkretų melą ji 
man neužsiminė. Apie kai ką kita. Kas daugiausia žino, ką buvo 
sumanęs dėdė Aleksas? 

— Sakyčiau, jo žmona. 

— Iš tų, kurie gyvi. 

— Manau, tai būčiau aš. 

— Ar dėdė Aleksas paliko kokių nors dienoraščių? 

— Dienoraščiai rašomi ant popieriaus, o popierius kainuoja 
pinigus, — replikavo daktaras Deivas. — Kodėl tau neatvažiavus 
dabar? Galėtume sumesti drauge kelias partijas ir pasikalbėti. 

— Kad ir labai norėčiau, bet Džosė išsineša į lauką kompiuterį 
ir ketina persispausdinti tą istoriją, kol aš dirbsiu. 

— Puiku. Man tai patinka. 

— Man irgi, — atsakė Lukas. — Klausyk, turiu baigti, ji ateina. 

— Taigi, kad ir apie ką nori šįvakar su manimi pasikalbėti, tai 
turi būti laikoma nuo jos paslaptyje? 

— Pridurk dar tas paslaptis, kurias jai papasakojai apie mane, 
ir turėsi jų visą krūvą. 


Lukui išjungiant telefoną, daktaras Deivas juokėsi. 

— "Tu susiraukęs, — pastebėjo Džosė, — tad kad ir su kuo 
kalbėjaisi, tai nebuvo draugas? 

— Tik su savo seneliu. Mudu nuolat ginčijamės. 

— Tavo senelis, su kuriuo niekas nesutarė, buvo geriausias tavo 
bičiulis, bet daktaras Deivas, kurį visi myli, varo tave iš proto. 

— Teisingai pasakei. 

— Manai, taip yra per tave ar per juos? 

— Per juos. 

— Nagi, kodėl aš žinojau tą atsakymą dar nepaklaususi? — tarė 
ji, atsisėsdama ant žemės ir atidarydama savąjį skreitinuką. 

— Taigi ar sparčiai spausdini? 

— Labai sparčiai, paskui dvi valandas automatiniu korektoriumi 
taisysiu kiekvieną žodį, nes spausdinant bus privelta klaidų. O tu? 
Moki spausdinti? 

Lukas metė į ją tokį žvilgsnį, lyg būtų norėjęs pasakyti, kad savo 
klausimu jį pralinksminusi, paskui vėl nuleido akis į žemę. 

— Tai apie ką gi kalbėjaisi su savo seneliu? 

— Nieko ypatinga. Jis nori, kad šįvakar atvažiuočiau pas juos 
papietauti. 

— Skamba labai gražiai, — pasakė Džosė, paskui įdėmiai pa- 
žvelgė į jį, bet Lukas, nulenkęs galvą virš kastuvo, į ją nežiūrėjo. — 
Aš dar nesusipažinau su tavo senele. 

— Ne? — Jis nuėjo prie pikapo ir išsitraukė šakes. 

— Ji miela? 

— Labai miela. 

— Spėju, gerokai kitokia nei panelė Edi, tiesa? 

— Iš to, kiek mačiau — taip, bet, kita vertus, buvau susitikęs 
su panele Edi tik kartą. 

— Tikrai? — nustebo Džoslina. — Būčiau maniusi, kad daž- 
niau ją susitikdavai. Kadangi tavo senelis pasirinko kitą moterį, o 
ne ją, būčiau spėjusi, kad panelė Edi tave sudomins. Tavimi dėta aš 
būčiau norėjusi pamatyti... 

Lukas liovėsi kasęs. 

— Negaliu tavęs pakviesti važiuoti drauge, — suirzęs teisinosi 
jis. — Mat turiu aptarti su seneliu... vieną reikalą ir negaliu tavęs 
pasiimti. 

— Suprantu, — atsakė Džoslina, — ir tikrai tau neprisimetu, 
kad mane pasiimtum. Niekada gyvenime nesiprašyčiau kviečiama 
į kieno nors namus. Aš tik klausinėjau apie tavo senelius. Mat taip 
gerai pažįstu tavo tėvą, be to, kurį laiką mačiausi su tavo motina, 
ir ji buvo man tokia maloni, o tavo senelis tiesiog nuostabus. Ar aš 
tau pasakiau, kad jis buvo nuvykęs į „Pinučius“ ir nupirko mudviejų 
priešpiečiams šokoladinį tortą? Jis.. 

— Septintą! — kone sušuko Lukas. — Užvažiuosiu tavęs pa- 
siimti septintą. Na, ar dabar spausdinsi ir nebegrauši manęs? 

— Mielai, — sutiko Džoslina, nulenkdama galvą ir paslėpdama 
šypseną. Ji iš tikrųjų labai labai jo ilgėjosi! 


— Kaip manote, kuo užsiima vyrai? — Meri Alisa paklausė Džos- 
linos, kai po deserto Lukas su seneliu pradingo daktaro Deivo ka- 
binete ir dar iš ten nesirodė. 

Nuo tada, kai su Luku atvažiavo, Džoslina liko sužavėta tos 
moters, ištekėjusios už žmogaus, su kuriuo kadaise buvo susižadėjusi 
panelė Edi. Džoslinos manymu, niekas negalėjo prilygti panelei Edi, 
bet dabar ji matė egzistuojančią abipusę trauką tarp daktaro Dei- 
vo ir Meri Alisos. Ši buvo miela ir mylinti, atrodė, užvis labiausiai 
trokštanti tik viena — įtikti savo vyrui ir vaikaičiui. Per visus pietus 
ji šokinėjo aplinkui, dažnai bėgiojo į virtuvę, stengdamasi, kad kiek- 
vienam netrūktų geriausia, ką turėjo pasiūlyti. 

Fizine prasme ji buvo visai kitokia nei panelė Edi: Meri Alisa 
— žema, apkūni ir paprastutė. Panelė Edi buvo aukšta, liesa ir ele- 
gantiška. Panelės Edi tartum visai nevaržė perlai; Meri Aisa, atrodė, 
patogiai jaustųsi su skandinaviško rašto nertiniu. 

— Visai nežinau, — atsakė Džoslina. — Lukas buvo keistas 
nuo... Ji užsikirto, vos nepasakiusi, kad Lukas elgėsi savotiškai nuo 
tada, kai ji jam perskaitė antrą panelės Edi istorijos dalį. Jau Džosė 
buvo patyrusi, kad sulig amžiumi niekas neblanksta. Žmonių veidai 
ir kūnai gali senti, bet istorijos, paslaptys šiandien atrodė tokios pat 
šviežios kaip ir prieš penkiasdešimtį metų. Turint tai mintyje, verčiau 
neužsiminti apie panelę Edi, manė ji. 

Užtat prašneko apie Luko sodininkystę, bet Meri Alisos akys vis 
lakstė į šalis, todėl Džoslina atsisakė ir tos temos. Nejau Ediline esama 
kokios nors paslapties, susijusios su jo sodininkyste? — klausė ji savęs. 

Vėliau, kai juodu sėdėjo Luko pikape ir važiavo namo, Džosė 
paklausė, apie ką jisai su seneliu taip ilgai kalbėjosi. 

— Atleisk, kad taip ilgai palikau tave vieną, bet mudu su seneliu 
turėjome aptarti kai kuriuos dalykus. 

— Būtent tai ką tik ir pasakiau. Noriu žinoti, apie 44 judu 
kalbėjotės. 

— Apie augalus, — skubiai atsakė Lukas. — Jis nori užveisti 
sodą ir prašo manęs tai padaryti. 

— Aišku, — iš lėto ištarė ji. — Štai kodėl viskas daroma slapčia, 
nes aš nieko neišmanau apie augalus, tad turi viską nuo manęs slėpti. 

— Mes nenorėjome tau įvaryti nuobodulio. Kaip sutarei su 
mano senele? 

— Mudvi neturėjome absoliučiai nieko ką pasakyti viena kitai. 
O tavo antakis trūkčioja. 

Lukas prisilietė ranka antakio, paskui vėl ją nuleido. 

— Gerai, — atsiduso jis. — Norėjau su seneliuku pasikalbėti 
apie savo abejones dėl viso to reikalo. Dėl priežasčių, kurias gali įsi- 
vaizduoti, prie močiutės nekalbu su juo apie panelę Edi. Ir kol dar 
nepasakei, kad galėjau pasikalbėti su juo dieną, neprošal tau priminti, 
kad dirbau. Nenoriu ištisas dienas tampyti maišo su golfo lazdomis. 

Džoslina pastebėjo, kad Luko antakio galas tebetrūkčioja. Jeigu 


jis ir sako tiesą, tai ne visą. 

Lukas ir Džoslina traukė takeliu į gamtos draustinį, supantį Edi- 
liną. Jis žengė pirmas, ji sekė iš paskos. Abu nešėsi ant pečių kup- 
rines, kurias Lukas rūpestingai dėl visa ko prikrovė atsargų, jeigu 
prisireiktų ištikus kokioms nors ypatingoms aplinkybėms, tarp jų 
ir liūčiai su audra. 

Jau praėjo dvi dienos, kai abu viešėjo pas jo senelius, ir beveik 
ištisai kiekvieną dieną juodu leido drauge. Pirma diena priklausė 
Džoslinai, kai ji peržiūrėjo ką nuveikusi dirbdama prie biografijos 
ir pasakojo Lukui, kokia buvo nusivylusi nuobodžiais daktaro Bre- 
nerio laiškais. 

— Juose nerandu daug informacijos. Net ir tomis dienomis, kai, 
žinau, į juos šaudė, jis rašė tik apie tai, kiek toli jie tądien nukeliavę. 
Jis neužsiminė apie jokį pavojų. 

— Tai iš kur žinai, kad į juos šaudė? 

— Iš istorijos ir iš to, ką man papasakojo panelė Edi, — atsakė 
Džosė. — Ir kai sutikrinau datas su šalies pavadinimu tuo metu. 

— Tau reikia kastis giliau, — patarė Lukas. — Kas nors kur nors 
apie tai žino. Ar patikrinai kitų žmonių, minimų laiškuose, pavardes? 

Iš krūvos ant savo rašomojo stalo Džosė ištraukė popieriaus 
lapą ir parodė Lukui pavardes, suminėtas daktaro Brenerio kelionės 
žurnale. 

— Ar jie turėjo vedlį? 

— Nežinau, — atsakė Džosė ir jos akys išsiplėtė. Žinai, regis, 
panelė Edi sykį užsiminė apie vedlį. Kažkoks Čarlis. 

— Tai va, — tarė Lukas. — Surask jį. Arba jo gimines. Juk yra 
žmonių, kurie apie juos žino. 

Kitą dieną ji su juo triūsė prie žolelių lysvės. Juodu pagaliau 
nuvažiavo į daigyną nupirkti augalų ir Lukas pasakė sąskaitą nu- 
siųsiąs Ramziui. 

— Nesijaudink, jis išskaičiuos kiekvieną centą iš savo mokesčių, 
nes sodas turi istorinę vertę. 

— Kaip jis? 

— Kalbi apie jo pajamų mokesčius ar finansų patarėją? 

— Apie savo būsimą vyrą, nes tu užimtas. 

— Jau neilgai, — nusišypsojo jai Lukas. 

Ji norėjo jo paklausti apie Ingridą ir santuokos anuliavimą, taip 
pat daugybės kitų asmeninių dalykų, bet nutylėjo. Tad tik irgi jam 
nusišypsojo ir pasakė: 

— Šie gražūs. Paimk jų bent kiek. 

— Šiuolaikiniai hibridai. Tai, ko mums reikia, antai ten. 

į gėles. 

— Pauostyk šitą, — pasiūlė jis, pakeldamas jai prieš nosį kaž- 
kokį pilkai žalią, lyg su pūkeliais augalą. 

— Kvepia dieviškai. 

— Tavieji šiuolaikiniai hibridai neišsaugo kvapo. Jie tik pasi- 
žiūrėti, ir nedaugelis valgomų. 

— Tik ne rožės. Galima jas uostyti ir valgyti. — Ji didžiavosi 
savo žiniomis. 

— Kai ką man priminei. Mums reikia nupirkti tam tikros rū- 
šies rožių. 

Džosė nežinojo, ką tai reiškia, bet buvo beišmokstanti, kad 
jeigu koks augalas Lukui patikdavo, tas tikrai turėdavo daugiau 
lapų nei Žiedų. 

— Tam tikros rūšies? 

— Rudenįjjos prisirpina puikių uogų, galėsi išsivirti iš jų džemo. 

— O bent! — sumurmėjo Džosė, sekdama paskui jį. — Teks 
virti džemą. Neapsakomai laukiu. 

O šiandien juodu buvo draustinyje, žengė takais, Lukui, regis, 
gerai pažįstamais. Ji norėjo gauti pėsčiųjų žygiams skirtų takų žemė- 
lapius, bet jis pasakė vaikščiojęs tais takais taip dažnai, kad žemėlapį 
pats galėtų jai nubraižyti. Dabar ją vedėsi į savo mėgstamą vietelę, 
ir ten juodu iškylausią ir skaitysią trečią panelės Edi istorijos dalį. 

Visas pastarąsias dienas Lukas dažnai kalbėdavo mobiliuoju 
telefonu ir retai kada jai pasakydavo, su kuo kalbasi. Po vakaro pas 
senelius Lukas tartum dėl kažko apsisprendė ir neketino Džosei 
nieko daugiau pasakyti, kad ir kaip ji stengėsi iš jo ką nors išgauti. 

— Tiksliai nežinau, ką noriu išsiaiškinti, tik visa tai mane pri- 
vertė suklusti, — pasakė jis. — Kažkas tokio šioje istorijoje neskamba 
kaip tiesa, tik tiek. 

— Nesuprantu, apie ką tu. Panelė Edi įsimylėjo žmogų, kuris 
žuvo per Antrąjį pasaulinį karą. Kas čia keista? 

— Keista ne tai, — atrėmė Lukas, — o kas atsitiko po tiekos 
daug metų. Aleksas Makdauelas pasakė esąs už kažką panelei Edi 
skolingas ir norįs jai atsilyginti. 

— Skolingas už ką? — paklausė Džosė. 

— Bergždžia stengtis išgauti iš manęs /3 paslaptį, nes nežinau 
ir niekas nenori jos man atskleisti. Vakar vakarą vėl mėginau pasiek- 
ti, kad seneliukas papasakotų, bet jis nesutiko. Pasakė, kad man tik 
reikia žinoti, jog Aleksas jautėsi panelei Edi skolingas. 

— Tad, kai ji pasitraukė nuo reikalų ir gyveno iš menkutės 
pensijos, jis davė jai namą, kur šiltas klimatas, bei darbą, su kuriuo 
ji gerai dorojosi. Panašu, buvo garbingas žmogus. Sugrąžino skolą. 

— Betgi kodėl Ratone? — paklausė Lukas. — Kodėl ne Ma- 
jamyje? Ar Sarasotoje? Arba kur nors Arizonoje? 

— Kodėl ne Viki Vočyje*? Ji kasdien būtų galėjusi ten eiti 
pasižiūrėti undinių. Taigi kodėl 76 Boka Ratone? Nuostabi vieta. Ir 
Aleksas ten turėjo draugų. 

— Taip, tavo senelius. Paskambinau Ramziui, ir jis pasakė 
niekada negirdėjęs savo senelį minint ką nors Skovilo pavarde, bet, 
kita vertus, niekad negirdėjęs jo minint ir panelės Edi, taigi pusbrolis 
niekuo negalėjo man padėti. 

— Ar jis paklausė apie mane? 


*  HMeeki Wachee — nedidelis turistinis miestelis Floridoje su vandens atrakcionais, kur 


dideliame akvariume pasirodo undinėmis persirengusios merginos. 

Lukas puse lūpų šyptelėjo. 

— Regis, taip. Taip pat paminėjo ir mano senelį, paskui pridūrė, 
kad grįžęs nušaus mus abu, jeigu mudu... Na, priešais damą negaliu 
pakartoti, ką jis pasakė. 

— Ir vėl esu traktuojama kaip nuosavybė. Iš to, kaip žmonės 
elgiasi, pamanytum, kad turiu ištekėti už Ramzio, idant išpildyčiau 
kažkokią pranašystę. 

— Galbūt tik kad atitaisytum tai, ką kai kurie žmonės mato 
kaip skriaudą. Visada manyta, kad turtingiausioms šeimoms dera 
jungtis su tokiomis, kurios turi seniausią pavardę. 

— Betgi aš nesu giminystės ryšiais susieta su panele Edi, — pa- 
prieštaravo Džosė.— (Gavau namą, nes ji neturėjo kam kitam jo palikti. 

Lukas tylėjo, tad Džosė pažvelgė į jį. 

— Kažką turi galvoje, taip? 

— Noriu pamatyti tuos laiškus, kuriuos generolas Ostinas rašė 
savo Žmonai. 

— Bilas Ostinas mėgaujasi medaus mėnesiu arba galbūt dar 
net nėra susituokęs, nežinau. Tačiau tikrai žinau, kad jis neišleis 
laiškų iš savo namų. 

Lukas apsisuko ir patraukė taku atgal. 

— Betgi anūkas jų neturi, ar ne? 

— Žinoma, turi. Jis... — Džosė pažvelgė į jį. — Ne, neturi. 
Generolo Ostino žmona dar gyva, tad laiškai pas ją. Kaip manai, 
galėtum ją įkalbėti atsiųsti tuos laiškus? 

— Ne, ne aš,bet mano senelis galėtų. Pasitelktų tą savo gydytojo 
prie ligonio lovos taktiką ir taip ją pakerėtų, kad išgautų viską, ko nori. 

— Tikrai būtų įdomu pamatyti, kas tuose laiškuose, — svarstė 
Džosė. — Galbūt nieko ypatinga, bet galbūt generolas užsimena 
apie tai, kaip panelė Edi sugrįžo su Deividu Kleru iš užduoties. Ei! 
Ar ten girdžiu vandenį? 

— Krioklys ir ežeras. Šaltas kaip ledas ir gražus. — Lukas pa- 
keitė kryptį ir žingsniavo toliau. 

— Tu gerai Žinai šias vietas, tiesa? 

— Kai augau, dažnai čia vaikščiodavau. Manau, kaip tik tuomet 
pirmiausia susidomėjau augalais. Bastydavausi takais su knyga apie 
laukines gėles rankoje ir mėginau sužinoti visų augalų pavadinimus. 

— Kas šitas? — paklausė ji, pasilenkdama prie panašaus į pikt- 
žolę augalo su raudonais žiedais. 

— Penstemonas, ir daugiau neklausinėk. Nesu ekskursijų va- 
dovas. 

— Ne, tu — sodininkas, kuris, kaip man sakė, gali nesirūpinti 
dėl pinigų. Tikrai nesinaudoji savo žmonos modelio uždarbiu, a? 

— O kaip tu manai? 

— Kad verčiau gyventum gatvėje nei taip darytum. 

— Vis dėlto šį tą apie mane žinai, tiesa? 

— Po truputėlį stengiuosi sužinoti. 

— Ir ką gi iki šiol sužinojai? — paklausė jis — lengvu tonu, lyg 
tai nebūtų svarbu, bet Džosė matė, kaip įsitempė jo pečiai. 

— Kadjeigu žmonės nori ką nors iš tavęs išgauti, turi tai traukte 
traukti. Tu taip paprastai neatsisėdi ir neiškloji visko. 

— Tai gerai ar blogai? — paklausė jis. 

— Man — gerai, nes mokausi, kaip prie tavęs prieiti ir išsiaiš- 
kinti tavo paslaptis. 

Jisai staiga sustojo ir į ją atsigręžė. 

— Taip manai, a? 

— O taip. Jau žinau viską, ką reikia apie tave žinoti. Tai yra iš- 
skyrus kelias smulkmenas, pavyzdžiui, kodėl man niekada neparodai 
savo namo iš vidaus, kodėl judu su Ramziu taip stengiatės vienas kitą 
pranokti, kodėl man nepasakei, kad esi vedęs, ir ką judu su seneliu iš 
tikrųjų esate sumanę. Jeigu ne tie dalykai, šiaip žinau apie tave viską. 

— Oaš žinau,jog tu gali užgraužti žmogų iki mirties, kad tik iš- 
gautum, ką nori žinoti, — įgėlė Lukas, bet ji girdėjo jo balse šypseną. 

Kai jis išsuko iš tako, ji nusekė įkandin. Juodu priėjo nedidelį 
krioklį, kuris maitino tekantį į ežerą upokšnį. Čia buvo gražu ir tyku. 

Atrodė, niekieno anksčiau šioje vietoje nesilankyta, bet Lukas žinojo, 
kur padėti jųdviejų kuprines: mažutėje įduboje už uolų. 

— Anksčiau dažnai čia būdavai? 

— Begalę kartų, — atsakė Lukas. — Vaikystėje čia ateidavau, 
kai norėdavau pabėgti nuo savo tėvo lūkesčių ir nepaliaujamai se- 
kiojančių motinos akių. 

— Su Ingrida ateidavai? 

— Niekada, — tvirtai pareiškė jis. 

— Negalėjai jai surasti dizainerio pagamintų žygio batų? 

— Tai ji negalėjo surasti nieko, kas norėtų drauge su ja leistis 
laukinės gamtos takais, — švelniai atsakė jis, žvelgdamas į Džosliną. 

Buvo savaime suprantama nusvirti į jo glėbį ir apsimainyti bu- 
činiu. Jo lūpos priartėjo prie josios pamažu ir iš pradžių nedrąsiai, 
paskui įsisiurbė giliau. Kai rankomis tvirčiau apglėbė ją ir prigludo 
visu kūnu, Džoslina suprato jo geismą. Jeigu būtų priklausę tik nuo 
jos, šioje gražioje vietelėje būtų su juo pasimylėjusi, bet Lukas ją 
nustūmė nuo savęs. 

— Negaliu, — ištarė jis. 

— Tavo kūnas sako ką kitą, — kimiai sušnabždėjo ji. 

— Ne, noriu pasakyti, kad nesijaučiu turįs teisę. Tas reikalas 
dėl... santuokos. Pirma turiu sureguliuoti tai. O paskui mudu. Noriu, 
kad viską vienas apie kitą žinotume. Noriu... 

— Vėl nepadaryti klaidos, — užbaigė ji. 

Lukas nutylėjo, bet ji žinojo, kad kaip tik tai jis turėjo galvoje. 
Po kelių minučių juodu gulėjo išsitiesę ant pledo, priekyje mirguliavo 
ežeras. Lukas ištraukė iš savo kuprinės trečią panelės Edi istorijos 
dalį. Ją vakar vakare jam atidavė senelis. 

— Man skaityti, ar skaitysi tu? 

Džosei patiko jo balsas ir patiko, kad atsiklausė jos. 

— Skaityk tu. — Ji susidėjo rankas už galvos ir pasirengė 
klausytis. 

Lietus taip pliaupė, kad buvo sunku pamatyti tiltą. O kai galiausiai 
juodu pamatė, abiem užėmė kvapą. Upė, aukštai pakilusi, jau liejo- 
si per tiltą, jis atrodė neišlaikytų nė motociklo, ką jau kalbėti apie 
sunkų automobilį. 

— Tai — architektūros iki Kolumbo pavyzdys, — pakomentavo 
Deividas, nušluostydamas priekinį stiklą ir spoksodamas į priekį. 

— Vėlyvieji viduramžiai, — patikslino Edi. — Pažvelkite į 
akmenines atramas šonuose. Jos... 

— Garbės žodis, jeigu pradėsite man skaityti istorijos paskaitą, 
išmesiu jus lauk. 

Ji pamanė, kad jis meluoja, bet nebuvo visai tikra, tad daugiau 
nebekalbėjo. 

Deividas padėjo ranką ant sėdynės atlošo ir pavarė seną kle- 
darą atgal. | 

— Atakuosiu tiltą įsibėgėjęs. Arbą jį pervažiuosime, arba nu- 
slysime per šoną, veikiausiai ratais aukštyn. Jūs pasirengusi? 

Edi įsirėmė rankomis ir linktelėjo. 

— Geriau pagalvojus, kodėl jums neišlipus ir nepalaukus manęs? 

— Jeigu dar vienas vyras suabejos mano drąsa, paimsiu iš galo 
šautuvus ir jį nudėsiu. 

Deividas sumirksėjo į ją. 

— Iš galo šautuvus? — tyliai ištarė jis. — Dievaži, aš vairuoju 
senovinį tanką. Kertu lažybų, šis griozdas buvo panaudotas Sarajeve. 

Nors padėtis buvo rimta, Edi nežymiai šyptelėjo. Pirmasis 
pasaulinis karas prasidėjo, kai Sarajeve buvo nužudyti Austrijos er- 
chercogas Pranciškus Ferdinandas su žmona. Panašu, kad seržantas 
Kleras, nors iš pažiūros netašytas stuobrys, šiek tiek išmano istoriją. 

Ji sulaikė kvapą, kai jis, užvažiavęs atbulom ant nedidelės kalvos, 
pagreitino motoro apsukas, paskui nustūmė svirtį į žemiausią pavarą, 
atleido sankabą, antrą pėdą laikydamas ant stabdžio pedalo, ir kitą 
minutę per tirštus purvo ir vandens šuorus jie jau nešėsi seno tilto 
link. Edi nieko nematė. Priekinis stiklas per kelias sekundes buvo 
aptaškytas purvu, o valytuvų mentės niekaip nepajėgė jo išsklaidyti. 

Ji tik tuomet suprato, kad jie pasiekė tiltą, kai išgirdo automo- 
bilio apačią trankantis į medį. Tas duslus garsas nei iš šio, nei iš to 
kažkodėl ją privertė prisiminti norvegų pasaką apie tris atkaklius 
ožius, ant tilto susirėmusius su troliu ir šį įveikusius. 

Kai jie vėl atsidūrė ant kelio ir tiltas liko užpakalyje, abu per- 
galingai sušuko. 

Ir staiga pamatė karvę. Lietus buvo nuplovęs nuo stiklo ga- 
nėtinai purvo, kad būtų galima bent ką įžiūrėti, ir skersai kelio 
tingiai, lyg viso pasaulio laikas priklausytų jai, dramblojo didžiulė 
juodmargė karvė. 

— Laikykitės! — sušuko Deividas, mėgindamas pasukti seną 
automobilį į šoną ir išvengti susidūrimo. Tuo momentu jam tas pada- 
ras nerūpėjo, bet atsitrenkę į tokį stambų gyvulį būtų patys susidaužę. 

Vis dėlto avarijos neišvengė. Automobilis rėžėsi į šalikelės gy- 
vatvorę, paskui pradėjo suktis, dusyk apsigręžė aplinkui ir nuskriejo 
atgal į tiltą. Deividas iš visų jėgų galynėjosi su dideliu vairu, bet 
užsiveržė metalinis kojos įtvaras ir jis negalėjo sulenkti kelio. Suk- 

damas vairą pasviro į Edi stengdamasis numinti iki dugno sankabą, 
kad galėtų perjungti į žemesnę pavarą ir šitaip bandyti sulėtinti au- 
tomobilį. Bet sankaba, stabdžiai ir purvas — viso to jam ir senam 
kledarui buvo per daug. 

Automobilis apsivertė, ir Edi bloškė kūlversčiais. Jie stogu nu- 
čiuožė į upę prie pat tilto, kurį ką tik buvo sėkmingai įveikę. 

Kelias sekundes abu buvo priblokšti ir nesuvokė, kas ką tik įvy- 
ko. Deivido galvos šone sunkėsi kraujas, o Edi maudė dešinę ranką. 

— Turite išlipti, — pasakė Deividas, ištiesdamas į ją ranką. 

Nublokšta ji atsidūrė ant apvirtusio automobilio lubų, Deividas 
tebesėdėjo prie vairo ir kybojo žemyn galva. Edi pasekė jo žvilgsnį 
ir pamatė kylantį apie juos vandenį. Nuo šio saugojo tik uždari au- 
tomobilio langai ir durys — tačiau šitaip ilgai netruks. 

— Taip, — įstengė atsakyti ji. Buvo apsvaigusi, nesiorientavo, 
kas vyksta. — Aš atidarysiu langą ir mudu išplauksime. — Liko 
savimi patenkinta, kad pajėgė sumoti, ką reikia daryti. 

— Mokate plaukti? — paklausė jis. 

— Taip, gana gerai, — atsakė. Sulig kiekviena sekunde galva 
šviesėjo. — O kaip jūs? 

— Vidurinėje mokykloje priklausiau plaukikų komandai, — ir 
šyptelėjo jai, kaip jau kelis kartus buvo mačiusi. 

— Ką gi, gerai, — tarė ji. — Jūs pasirengęs? Kai tik nuleisiu 
langą, turime išsigauti. 

— Ei, Harkort, — tyliai pašaukė jis. — O dėkingumas? Kaip 
dėl bučinio prieš jums išsigaunant? 

— Bučinio? Manote, dabar laikas... — ji nebaigė supratusi, ką 
jis vėl pakartojo. Kai ji išsigaus, ne jis, tik ji. — O jūs? Kas jums yra? 

— Tas prakeiktas įtvaras, — išstenėjo jis: — Man nutiko ne- 
laimė. Jis plieninis ir užstrigo. Negaliu išlipti. 

Edi žvilgtelėjo į aplinkui sūkuriuojantį vandenį ir tebepliau- 
piantį lietų. Per kelias minutes juodu atsidurs po vandeniu, slėgis 
veikiausiai išdauš langus ir abu prigers. 

Buvo nelengva suriesti savo ilgas kojas ir rankas ir persiversti, 
kad galėtų pasiekti jo kojas, bet jai pavyko. Jo pėda buvo įstrigusi 
po sulamdytais automobilio pedalais, o dar vienas metalo strypas 
įsirėmęs į blauzdą. 

— Tik paslinkite koją, sulenkite per kelį ir ištraukite. Ar koja 
lūžusi? 

— Nemanau, bet ji plieniniame įtvare. Jūs gelbėkitės. Negalima 
gaišti laiko. Turite... 

— Užsičiaupkite, — nukirto ji. — Kaip man nuimti tą bjaurų 
daiktą? 

— Nieko neišeis. Nesate tiek stipri. Mano koja suvaržyta plie- 
no ir... 

— Nagi, bent sykį gyvenime patylėkite! — šūktelėjo. — Kaip 
nuimti tą įtvarą? 

— Mano kišenėje yra lenktas veržliaraktis. Tai.. 

— Žinau, kas yra veržliaraktis. — Tik dabar pamatė, kad iš de- 
šinio jo žasto sunkiasi kraujas. Pats jis negalėjo pasiekti savo kišenės. 
Ji pasislinko ir skersa užgulė savo vairuotoją, paskui įkišo ranką giliai 
Į jo kišenę ir užčiuopė nedidelį metalinį įrankį. 

Tą pačią akimirką, kai jį sugriebė, užpakalinis automobilio 
langas suskilo ir į vidų pasipylė vanduo. 

— "Trys varžtai kelio lankste, — pasakė Deividas. — Eikite. 
Duokite man raktą ir sprukite iš čia. 

Kadangi automobilis buvo apvirtęs ratais aukštyn, paskiausiai 
vanduo užpildytų tą vietą, kur įstrigo Deivido pėda, tačiau galva jis 
beveik siekė lubas apačioje. Net jeigu Edi ir sugebėtų jam išlaisvinti 
koją, jis vis tiek prigertų — ji nespėtų jo ištraukti iš automobilio. 

Perpus stovėdama, perpus klūpodama ant automobilio lubų, ji 
pasilenkė, nustūmė Deivido kelnių klešnę aukštyn, pamėgino su- 
rasti lanksto varžtus ir juos palaisvinti. Surado vieną, pasuko, ir šis 
pajudėjo. Bet apie savo pėdas jau juto vandenį. 

Pasižiūrėjo žemyn: Deivido galva buvo atsidūrusi beveik po 

vandeniu. Jis kaip įmanydamas lenkėsi į priekį, bet daug pajudėti 
negalėjo, nes iš priekio buvo prispaustas didžiulio vairo. 

Edi giliai įkvėpė oro, paniro po vandeniu, pažvelgė į Deividą 
ir burna prisilietė jo lūpų. Visą sekundę truko, kol jis susivokė, ką 
ji daro. Taip, iš tikrųjų pabučiavo: iškvėpė jam į burną orą, paskui 
sugrįžo prie įtvaro. 

Palaisvino antrą varžtą, paskui vėl giliai įkvėpė ir panėrė per- 
duoti oro Deividui. Trečias varžtas užsikirto, ir ji pamanė nepajėg- 
sianti jo palaisvinti. Automobilyje jau beliko vos keli coliai oro. Vėl 
paniro duoti jam daugiau deguonies. Deividas pamojo jai gelbėtis. 
Ji negaišo laiko papurtyti galva, kad „ne“. 

Jai teko veidu prisiliesti grindų, kad galėtų įkvėpti oro gurkšnį, 
paskui vėl paniro po vandeniu atlaisvinti paskutinio varžto. Kai lanks- 
tas pasidavė, smarkiai trūktelėjo jo koją ir ta pajudėjo. Jis išvaduotas! 

Edi vėl paniro prie Deivido veido pasakyti, kad jai padėtų ir 
abu galėtų išlįsti iš automobilio, bet jo akys buvo užmerktos, kūnas 
suglebęs. Ji atsistūmė kojomis nuo lubų viršun įkvėpti daugiau oro, 
tačiau salonas jau buvo pilnas vandens. Oro nebeliko. 

Skausmas jau spaudė plaučius. Siekė ranka per Deividą dide- 
lės rankenos langui nuleisti ir pasuko ją. Judėti buvo sunku, rankos 
neklausė, galva svaigo. Bet įstengė pakankamai nuleisti didelį langą 
žemyn tiek, kad manė sugebėsianti Deividą ištraukti laukan. 

Vandenyje jis tapo lengvesnis, tad ji sugebėjo jį pritempti 
prie lango, ir tartum pati upės srovė įsiurbė jį į save. Edi beveik 
supanikavo, kai Deividas dingo, bet kitą sekundę srovė ją irgi iš- 
plukdė aukštyn. 

Pasiekusi paviršių, giliai įkvėpė oro, paskui vėl buvo įtraukta 
po vandeniu. Kai iškilo, apsidairė Deivido ir pamatė jį vos už kelių 
pėdų įstrigusį į medžio šaknis. Jo akys buvo užmerktos, tačiau galva 
nebuvo po vandeniu. 

Pamėgino prie jo priplaukti, tačiau srovė traukė priešinga 


kryptimi. 

— Įsitverk už jos! — atskriejo kažkieno balsas. Pasisukusi vos 
per kelis colius sau nuo galvos pamatė ilgą kartį. Kartis atrodė už 
kažko pritvirtinta, bet ji nematė už ko nei kas šūktelėjo. Dusyk teko 
mestis prie karties, kol galiausiai į ją abiem rankomis įsikibo. 

— Jį! — nematomam gelbėtojui sušuko Edi. — Po medžiais. 
Tenai! 

Laikydamasi už karties, Edi nusibraukė nuo akių vandenį ir 
pamatė ant kranto žmogų žaliu apsiaustu. Iš išvaizdos — pakum- 
pusios nugaros — atrodė kaip senis. Bet neabejotinai buvo stiprus, 
nes sugriebęs Deividą už apykaklės ištraukė iš vandens it didelę žuvį, 
kurią ką tik sugavo. 

Pro užkritusius ant veido plaukus ir pliaupiant; lietų Edi mėgino 
pamatyti, kas vyksta, bet nedrįso paleisti karties. Pasisukusi kairėn 
išvydo, kad tai — tilto dalis, galbūt kažkas tokio, naudoto perpluk- 
dyti per upę baržoms. Pamažu pradėjo rankomis trauktis palei kartį, 
mėgindama pasiekti tilto galą ir krantą. 

Slinkdama mąstė, ką žmogus daro su seržantu Kleru. Gal senis 
mano, kad jis negyvas ir visai nesistengia gelbėti? Jeigu pavyktų iki 
jo nusigauti, galbūt sugebėtų imtis kokių nors šiuolaikinių gyvybės 
gelbėjimo metodų ir išpumpuoti iš seržanto Klero plaučių vandenį, 
kad jis nenumirtų. 

— Nagi! — išgirdo žmogų šūktelint. — Tik dar žingsnis, ir 
tu krante. 

Rankos jos neklausė, iš šalčio ir nuovargio visa drebėjo, bet 
pakėlusi akis pamatė krante stovintį seržantą Klerą. Lietus pylė 
kaip iš kibiro, o rūkas taip sutirštėjo, kad ji pamanė galbūt reginti 
vaiduoklį. Gal jis numirė ir tik jo dvasia sugrįžo jai padėti išsikaps- 
tyti iš šėlstančios upės? 

— Pirmyn, Harkort! — šūktelėjo jis. — Drąsiau! — Ateičiau 
tau padėti, bet esu gatavas. Šįsyk pačiai teks kaip nors kapstytis. 
Negali visada kliautis manimi, kad tave išgelbėčiau! 

— Jūs? — vos pajėgė išstenėti ji. — Kodėl jūs... 

Ją užplūdo pyktis — pradėjo spirtis savo ilgomis kojomis ir 
tvirčiau įsikibo karties. Bet net pagauta pykčio ir vėl įgijusi energi- 
jos ji buvo bepasiduodanti. Užuot artėjęs, tiltas tartum tolo nuo jos. 

Smarkiai sumirksėjo, stengdamasi praskaidrinti akis nuo van- 
dens, bet viskas matėsi kaip per ūką. 

Kitą minutę pajuto apie save tvirtą ranką. 

— Dabar turiu tave, — išgirdo sau prie ausies balsą. — Paleisk 
tą daiktą ir atsiduok man. 

Ji pakluso balsui. Rankos paleido metalinį strypą ir apsivijo jam 
kaklą, o galva nusviro ant peties. Juto jį nešant ją iš vandens, paskui 
ją palietė kažkieno kito rankos. 

— Ji negyva? — išgirdo Žmogų klausiant. 

— Ne, — atsakė seržantas Kleras. 

Jis nešė ją, ir Edi juto, kaip velka vis dar įtvaro sukaustytą koją. 
Ji tik palaisvino kelio lankstą, bet paties įtvaro nenuėmė. 

— Kaip jūsų ranka? — pajėgė sušnabždėti ji, prisiminusi, kad 
ta kraujavo. 

— Nesuprantu, ką labiau man skauda — ranką ar koją. Ir ta 
dilema padeda nenualpti. 

— Gerai, — ištarė ji, giliau įsikniaubdama arčiau jam prie pe- 
ties. Paskui užsimerkė ir užmigo. 


Kai Edi atsibudo, gulėjo lovoje ant minkšto čiužinio, o pro langą 
liejosi saulės šviesa. Galvą skaudėjo, ranką maudė, bet šiaip jautėsi ne 
per blogiausiai. Apsidairė po kambarį. Buvo mažas, išmuštas gėlėtais 
tapetais, su dviem lovomis. Lova šalimais su storomis pagalvėmis 
buvo apklota senu užtiesalu. Palei vieną sieną stovėjo sena drabužių 
spinta, o prie kitos — tualetinis stalelis. Siena priešais Edi buvo su 
langu ir nėrinių užuolaidomis. 


Pamėgino atsisėsti. Galva šiek tiek susvaigo, bet po minutėlės 

prašviesėjo. Ji išgirdo tylų beldimą į duris, paskui įėjo seržantas Kle- 
ras, nešinas vienoje rankoje padėklu. Dešinė jo ranka buvo parišta. 

— Tai atsibudote, — nusišypsojo ir tuoj susitelkė į padėklą, kai 
šis vos nenuslydo nuo rankos. 

— Palaukite, aš... — prabilo Edi ir buvo besikelianti iš lovos, bet 
paskui suprato vilkinti vien persikų spalvos dirbtinio šilko trumpu 
apatinuku ir kelnaitėmis. Ji skubiai vėl užsitraukė antklodes. 

— Kur mano drabužiai? 

— Virtuvėje, džiūsta ir laukia jūsų, — atsakė Deividas, padėda- 
mas lovos gale padėklą, paskui atsistojo ir sulenkė ranką. — Galite į 
mane taip nežiūrėti, lyg ketinčiau jus tuoj pulti. Jau per vėlu drovėtis. 

Edi nepaleido sau nuo kaklo antklodžių. 

— Ką tai reiškia? 

Jis atsisėdo priešais ją ant kitos lovos, paėmė skrudintos duonos 
riekę ir atsikando. 

— Jeigu tas maistas jums nepatinka, man tiks. 

— Man reikia kuo nors apsivilkti, — pasakė ji. 

Nenorom jis atsistojo, nuėjo prie drabužių spintos ir ištraukė 
vyriškus marškinius. Buvo didžiuliai ir beveik visai sunešioti, bet Edi 
juos paėmė ir įsinėrė į rankoves. Kai jau buvo apsidengusi, pasilenkė 
prie padėklo ir įsipylė į puodelį arbatos. 

— Pasakykit, kas atsitiko, — paprašė ji. — Kur mes? Ar greitai 
galėsime iš čia ištrūkti ir atgauti Žurnalą? 

— Kokio atsakymo pirmiau norite? 

— Abiejų iškart. 

— Avarija ištiko vakar, o dabar mes Hemišo Trambalo namuose. 

Edi ranka su sumuštiniu sustojo prie burnos. 

— Atrodo, ponia Petigriu buvo tokia tikra, kad mums nepavyks 
pervažiuoti tilto, jog paskambino kaimynui, o šis pasakė seniokui 
Hemišui nueiti prie upės mūsų gelbėti. 

— Betgi tiltą jūs pervažiavote, — lyg įsižeidusi paprieštaravo 


Edi. — Jeigu ne ta karvė... 

— Beje, ji yra Hemišo. 

— Jeigu ne jo karvė, mums būtų pavykę. 

— Dėkui jums, — nusišypsojo Deividas. — Kaip tik tai ir pa- 
sakiau Hemišui, bet jis manimi nepatikėjo. Sako, mes nepataikėme 
užvažiuoti ant tilto ir apsivertę nėrėme į upę. Anot jo, esu prasčiausias 
vairuotojas, kokį kada nors matęs. 

— Reikėjo partrenkti jo karvę, — pilna burna pasakė Edi. 

— Lygiai taip pat ir aš manau. Leiskite, įpilsiu. 

Kairio žasto ir dešinės plaštakos judesiais jis sugebėjo išmanev- 
ruoti arbatinuką, vis laikydamas į priekį atkišęs savo nelanksčią koją. 

— O kaip žurnalas? — paklausė Edi. 

— Jis pas anūkėlę Egę, ir niekas nežino kur ji. 

Edi suvaitojo. 

— Kiek jai metų, kad be priežiūros gali būti kur nors ne namie? 

— Šešiolikos, ir ji įkliuvo. Pasakė poniai Petigriu grįžtanti 
namo pas senelį, o seneliui pasakė, kad turinti dirbti. Vargšelė. Kai 
ji pasirodys, kaip reikiant už tai atsiims. 

— Tai kiek mums teks laukti, kol ji sugrįš? 

— Mums, — pakartojo Deividas, atsikeldamas nuo lovos ir 
nueidamas prie lango. — Beje, apie „mus“. Matote, Hemišas šiek 
tiek senamadiškas, ir aš turėjau jam mažumėlę pameluoti. 

Kai jis daugiau nieko nepasakė, tik žvelgė pro langą, Edi sudė- 
liojo visas nuotrupas į vietą. 

— Jūs jam pasakėte, kad mudu vedę, taip? 

— Antraip būčiau turėjęs miegoti tvarte. Atleiskite, bet pūkinis 
guolis nugalėjo šiaudinį. 

Ji pagalvojo apie tai, kaip seržantas Kleras vakar ištraukė ją iš 
upės, ir neturėjo sąžinės pavydėti jam lovos. 

— Gerai, taigi mudu vedę ir... kas? 

Deividas apsisuko į ją. Jo akys žibėjo. 


— Tai tik jūsų svajonės, kareivi, — suniekino ji. 

— Jeigu svajonės turėtų sparnus... — Deividas nebaigė, vilkda- 
mas koją perėjo kambarį ir vėl atsisėdo ant kitos lovos. — Panašu, 
kad Dingusioji Egė turėtų čia sugrįžti poryt. Galime tik viltis, kad 
pasirodys su žurnalu. 

— Jūs nepasakėte Hemišui?.. 

— Nepasakiau tam seniui nieko. Ponia Petigriu sukūrė kažkokį 
pribloškiantį melą, kad žurnalas — kažkoks šnipų įrankis ir kad visa 
karo baigtis priklauso nuo to, ar jį susigrąžinsime. Ji... Kodėl į mane 
taip žiūrite? Nagi, pasakykite man, kad tai netiesa. 

— Nežinau, — sumurmėjo kramtydama paskutinį skrudintos 
duonos kąsnelį. 

— Noriu, kad pasakytumėte man viską, ką žinote, ir tik nema- 
nykite ką nors nuslėpti. 

Jai prireikė apie keturių minučių papasakoti, ką žinanti. Tai 
nebuvo daug. 

— Vadinasi, turite perduoti žurnalą tam žmogui... 

— Daktarui Sebastianui Dželikou. 

— O paskui mes turime pristatyti jį į Londoną, kad būtų išsiųs- 
tas į saugią vietą Jungtinėse Valstijose — Minesotoje ar dar kažkur. 
Teisingai? — paklausė Deividas. 

— Man taip pasakyta. 

— Tačiau nuoroda, kur jis gyvena, ir žemėlapis, kaip ten patekti, 
liko automobilyje, o jis dabar patvinusios upės dugne. 

Edi atsilošė į lovos galvūgalio lentą. 

— Aš įsiminiau žemėlapį. 

— Jūs ką? 

— Kol vairavote niurgzdamas, kad niekas nenori su jumis kal- 
bėti, aš gale bandžiau įsiminti žemėlapį. Tikėjausi surasti pažymėtas 
vietas žurnale ir jas irgi įsiminti, bet man nepavyko nieko rasti. 

— Niurgzdamas? — perklausė Deividas, pasigavęs tą žodį. — 
Jeigu jums būtų tiek skaudėję kaip man, irgi būtumėte skundusis. 

— Kas atsitiko jūsų kojai? — paklausė Edi, ir vos tai ištarusi 

prisiminė, kaip panėrusi po vandeniu palaisvino varžtus ir kaip jį 
pabučiavo, kad gautų oro. 

Akimirką jųdviejų akys susitiko. Regis, jis irgi mąstė apie tą 
patį, bet atsitraukė toliau ir atsmaukė kelnių klešnę. 

— Jūsų generolas, tas šėtonas, pas kurį dirbate, nusprendė, kad 
nesužeistas kareivis, keliaujantis po Angliją, keltų pernelyg daug 
įtarimų, tad pasistengė mane suluošinti. 

Edi pažvelgė į apatinę įtvaro dalį ir lankstą, kurį taip gerai pa- 
žinojo, ir neiškentė nesusijuokusi. 

— Nematau čia nieko juokinga, — pyktelėjo Deividas. — Man 
ant kojos vienos pūslės, kur jis trinasi į odą ir... Gal liausitės juokusis? 

— Manau, generolas taip padarė, norėdamas apsaugoti 
mane, — pro juoką ištarė Edi. — Jis — kaip senas sultonas, manan- 
tis, kad visos pas jį dirbančios moterys turi būti skaisčios mergelės. 

Deividas jau nebesiraukė. 

— Aha, pas jį tikrai pačios gražiausios moterys. 

— Pusė iš jų — idiotės, — nusiviepė Edi. — Aš nusamdžiau 
moterį, gebančią spausdinti mašinėle be klaidų šimtą žodžių per 
minutę, bet tas senas buldogas ją išvijo, nes neva negraži. Pasakė 
neketinąs kentėti bombų /7 negražių moterų. 

Deividas nusijuokė. 

— Arji ne ta, kuri dirba pas pulkininką Osborną? 

Edi linktelėjo. 

— Ji nuveikia daugiau darbo nei trys Ostino merginos kartu 
sudėtos. 

— Išskyrus jus. 

— Išskyrus mane, — sutiko Edi, — bet su jomis visomis man 
sunku tvarkytis. Vos nežuvau nuo bombos, kai viena iš jų nubėgo 
atgal pasiimti lūpdažio. Pasakiau jai, kad parakas — geriausiai tinka 
akių šešėliams ir kad jo gausianti sočiai, jeigu sparčiau nesijudins. Ir 
žinote ką? Ji patikėjo. 

— Juokaujate. 

— Visai ne. Pažįstate Lenį?.. 

— Eskobarą? — Deividas išplėtė akis. — Mačiau jį išimant iš 
šovinių paraką. Juk ne dėl?.. 

— Kaip tik taip. 

Juokdamasis Deividas pasislinko ant lovos toliau ir užsikėlė 
ant jos koją. 

— Gerai, tad mums telieka laukti, kol pasirodys Egė, ir tikėtis, 
kad ji turės žurnalą. O per tą laiką jis neketina leisti mums nuobo- 
džiauti. 

— Kaip suprasti? 

— Šįryt mane nusitempė į tvartą... — Deividas nusuko akis į 
šalį, ir Edei pasirodė, kad lyg paraudo. 

— Į tvartą? Ko? 

— Prisimenate karvę? 

— Iki mirties prisiminsiu tą karvę, — atsakė Edi. — Kas dėl jos? 

— „Jos“ — čia svarbiausias žodis. 

— O, — nusišypsojo Edi. — Jis privertė jus melžti? 

— Ir mėžti. Manau, tai tinkamas terminas, kai šake kuopiamas 
mėšlas. 

Ji pažvelgė į jį. 

— Kaip jūs tai įstengėte su parišta ranka ir tokia koja? Ar ga- 
lite ją judinti? 

— Nė kiek. Regis, lankstas užrūdijo. 

— Turėsime nuimti nuo jūsų šį įtaisą, — pasakė Edi. — Galbūt 
tas Žmogus turi veržliaraktį. 

— Ne, — liūdnai atsakė Deividas. — Jokio veržliarakčio, kuris 
tiktų, nieko, ką būtų galima panaudoti. Buvau tvarte ketvirtą ryto, nes, 
atrodo, kaip tik tuomet karvės nori būti melžiamos, o arkliai — kad 
grindys po jais būtų išvalytos. Išbandžiau kiekvieną įrankį, kokį tik 
tas senis turi, bet nieko neišėjo. Varžtai giliai įleisti į metalą, užrūdiję, 
ir niekaip jų neišjudinsi. Ar jūs... kartais... na, žinote... 


— Ką žinau? 

— Ar nepasilikote to mažučio veržliarakčio po to... 

— Po to, kai išgelbėjau jums gyvybę? — pabaigė Edi. — Ne- 
pagalvojau jo pasilikti. Manau, neturėjau laiko — skubėjau atidaryti 
langą, į saloną plūdo vanduo ir... 

— Tik, pamaniau, dėl visa ko paklausiu. 

Iš už durų nugriaudėjo balsas: 

— Klerai! Tu ten viduj? 

Deividas užvertė aukštyn akis. 

— Verčiau grįšiu į pirmąsias linijas nei turėsiu reikalo su tuo 
seniu. Sakau jums, palyginti su seniu, Ostinas — balzamas širdžiai. 

— Aš atsikelsiu ir pažiūrėsiu, kuo galiu padėti. 

— Turėčiau jus perspėti: manau, jis tikisi iš jūsų, kad gaminsite 
valgį. 

Sulig tais žodžiais Edi išblyško ir vėl užsitraukė antklodę. 

— Nemoku gaminti valgio. 

— Nemokate gaminti? 

— Tik nesistebėkite! — atkirto Edi. — Užaugau namuose, 
kur turėjome virėją. Nieko apie tai neišmanau. Maistas man buvo 
paduodamas ant lėkštės. Net nemoku užplikyti arbatos. 

— Tikrai? — Deivido šypsena vis platėjo. 

— Kas jus taip linksmina, seržante Klerai? 

— Nes aš moku gaminti valgį. 

— Jūs mokate? — nustebo ji. 

— Taigi katras iš mūsų laikosi stereotipų? Mano motina italė. 
Todėl moku gaminti. Klausykite, kodėl mums nepasakius jam, kad 
esate sužeista ir turite likti lovoje, o gaminsiu aš? 

— O kas melš karvę? | 

— Tegul pats Hemišas melžia. Kai mūsų čia nebuvo, kasdien 
tai darė. 

— Taigi jūs sakote, kad aš — tik vargšė silpna moteris, nieko 


pati nesugebanti? Taip? Turiu likti lovoje ir nieko neveikti? 

— Nebent sugebate melžti karvę ir kuopti arklių mėšlą, antraip 
nemanau, kad ką nors mokate. 

— Beje, jūsų žiniai, aš kone užaugau raita ant žirgo. 

— Žinoma, — nusišiepė Deividas. — Mergina turtuolė. Vir- 
tuvė — jums per žemas užsiėmimas, bet tvarte jaučiatės kaip tikra 
arklininkė. 

— Iš tiesų, bjauresnio Žmogaus už jus savo gyvenime nebuvau 
sutikusi, — rėžė Edi. 

Jis atsistojo ir eidamas prie durų pažvelgė į ją. 

— O jūs, panele Edilina Harkort, esate pati gražiausia, pro- 
tingiausia, sumaniausia, drąsiausia moteris, kokią kada nors buvau 
sutikęs. Ir, beje, ketinu jus vesti. 

Jis išėjo pro duris ir paliko Edi kambaryje vieną, išsižiojusią iš 
nuostabos. 


— Bėda su jumis, ar žinot? — pasakė Deividas atversdamas jos del- 
nus ir pažvelgdamas į pūsles. — Kas vertė tiek dirbti? 

— Nežinau, — gūžtelėdama pečiais atsakė ji. — Man buvo 
gera. Taip atsibosta kiaurą dieną sėdėti uždaroje patalpoje ir klausytis 
rašomųjų mašinėlių tarškėjimo. Buvo malonu pasidarbuoti lauke. 

Juodu kalbėjosi Hemišo Trambalo virtuvėje, ir skirtumas, kaip 
ši atrodė dabar ir tąryt, buvo lyg diena ir naktis. Nors ir prikaišiojęs 
Edi, kad per sunkiai dirba, Deividas visą dieną grandė virtuvę, kuopė 
visas spinteles ir šveitė keptuves. Prikrovė visą dėžę malkų ir visą 
dieną, kol gamino valgį, kūreno seną krosnį. Dabar virtuvėje buvo 
šilta ir nuostabiai kvepėjo. 

— Jūs nė negavote prisėsti, — prikišo ji ir tyrinėdama savo 
delnus susiraukė. 

— Ne, bet turėjau pagalbininką, — be šypsenos atsakė jis, ir to 
visko absurdiškumas privertė juodu nusijuokti. Bet tuojau abu nutilo. 

— Kur jis? — paklausė Edi, turėdama galvoje Hemišą. 

— Nuvariau jį nuo koto pristatydamas mušti sviestą, — paaiš- 
kino Deividas ir paėmęs užtepė šio jai ant pūslių. 

— Sviestą? Jūs mokate daryti sviestą? 

— Žinoma. Kaip manote, kokiu būdu jis gaunamas? 

— Aukštyn žemyn spaudinėjant karvės uodegą, — atsakė ji. 

Deividas nusijuokė. 

— Na, aš ne ūkininkas, bet žinau, ką daryti, kai tas dalykas jau 
virtuvėje. Paragaukite. — Jis panardino medinį šaukštą į burbu- 
liuojantį ant krosnies prikaistuvį ir prikišo jai prie lūpų. Jai paėmus 
šaukštą, jis atsitraukė. 

— Skanu, — pagyrė ji. — Niekada nesu nieko panašaus ra- 
gavusi. Kas tai? 

— „Alfredo“ padažas prie makaronų. 

— Prie ko? 

— Prie spagečių, — paaiškino jis. — Jūs, amerikiečiai, visus 
makaronus vadinate spagečiais. Jau valgysite? 

Ji pamažu atsistojo. Šįryt apžiūrėjusi drabužių spintą miega- 
majame, kuriuo juodu dalijosi, surado bemaž sau tinkančias vyriškas 
kelnes. Buvo pakankamai ilgos, bet per juosmenį per plačios, tad 
sename odiniame dirže ji gavo pradurti naują skylutę, kad kelnės 
laikytųsi nenukritusios. Ji su Deividu juokėsi, kad abiem tenka ne- 
šioti per dideles kelnes. 

Edi visą dieną buvo lauke, Deividas — virtuvėje. Abu netrukus 
pamatė, kad senas ūkis beveik griūva. Visiems jauniems tvirtiems 
vyrams išėjus į karą, daugelis ūkių liko apleisti, bet šis atrodė pras- 
čiau už kitus. 

Taryt Edi pirmą kartą susitiko Hemišą ir pamatė ne seną niur- 
gzlį, kaip jį apibūdino Deividas, o liūdesio prislėgtą žmogų. 

— Nieko jo neklausinėkite, — pašnibždėjo ji Deividui. — Man 
sunku ištverti atsakymą. 

Tiek daug žmonių turėjo baisių prisiminimų apie mylimųjų 
netektis, kad Edi daugiau nebegalėjo jų klausytis. 

— (Gerai, — sutiko Deividas. 

Ji surado griūvančią seną pašiūrę, atstojančią vištidę, ir aptiko 
kelis kiaušinius. Po pusryčių pradėjo tvarkyti lauke. Kaip Deividas ir 
sakė, augdama ji neturėjo ką daug veikti virtuvėje, bet mėgo tvartą, 
vištidę ir viską, kas padėjo Edilino dvarui pačiam išsilaikyti. 

Kai sugrįžo į trobą priešpiečių, virtuvė tviskėjo, o Deividas buvo 
ką tik ištraukęs iš orkaitės duoną. Matydama, kad visa tai jis nuveikė 
turėdamas parištą vieną ranką ir nelanksčią koją, Edi įvertinamai 
nusišypsojo. 

Po priešpiečių ji ėmėsi vištų aptvaro. Vienas jo tvoros stulpelis 
buvo išvirtęs ir patraukęs paskui save žemyn visą tvorą. Jeigu kokios 
lapės nuspręstų įsmukti, niekas jų nesutrukdytų. Vėjas stiprėjo, ir Edi 
norėjo atstatyti stulpelį į vietą, kol vėl nepradėjo lyti. 

Ji kasė duobę, tuo pat metu stengdamasi prilaikyti stulpelį, 
kai keistai šlubčiodamas atbėgo Deividas ir perėmė darbą. Ji laikė 
stulpelį, kai jis trypė aplinkui šį žemes. Paskui abu kartu sudėjo apie 
tvoros kraštus akmenis. 

— Turiu grįžti, — perrėkdamas vis stiprėjantį vėją sušuko jis. — 
Per ilgai čia neužsibūkite. 

— Gerai! — irgi atsišaukė Edi, bet kai jis atsidūrė troboje, ji 
pasiėmė šakes ir ėmė kuopti vištidės vidų. Iš pažiūros vištidė turbūt 
nebuvo kuopta bent dvejus metus. Tai nesveika vištoms ir žmonėms, 
jas valgantiems. 

Nejuto, kad rankos pūslėtos, kol nebaigė darbo. Už tvoros sukro- 
vė aukštą kupetą mėšlo, iš tvarto atitempė du šviežių šiaudų gniutulus 
pakreikti vištidei. Paieškojo tvarte kokių nors darbinių pirštinių, bet 
nerado, tad toliau triūsė plikomis rankomis. Iki saulėlydžio suspėjo 
imtis ir tvarto — jį suremontavo ir iškuopė. 

Tik tuomet, kai sugrįžo į trobą ir atsisėdo, suprato, kokia yra 
pavargusi. Vos užmetęs į ją žvilgsnį, Deividas sukruto rūpintis. At- 

lenkęs delnus, juos numazgojo ir sutepė sviestu, kad palengvintų 
skausmą nuo pūslių. 

— One, tik nebandykite, — pasakė jis, kai ji ant kėdės mažne 
užmigo. — Jums reikia pavalgyti. 

— Beje, Hamišui gali pasirodyti keista, kad kreipiamės vienas 
į kitą „jūs“. Kalbi kaip mano motina. 

— Priimu tai kaip komplimentą, — atsakė Deividas, padė- 
damas priešais ją didžiulę lėkštę naminių lakštinių su sviestiniu 
padažu. — Suvalgyk iki paskutinio kąsnio ir išgerk visą pieną. Tau 
reikia atgauti jėgas. 

— Klausau, sere, — atsakė ji. 

Jautėsi tokia pavargusi, kad valgydama nepajėgė sėdėti prie sta- 
lo griežta poza, ir nusišypsojo nuo minties, ką pasakytų jos motina, 
jeigu dabar pamatytų savo dukterį. 

— Gal pasakytum, kodėl šypsaisi? — paklausė Deividas, pri- 
kraudamas ir sau lėkštę. 

— Ką tik pagalvojau apie savo šeimą. 

— Papasakok man apie ją, — paprašė jis. — Pasiturintys fer- 
meriai, taip? 

— Kadaise tokie buvo, — pasakė ji. — Bet jau nebe. Mums 
priklausė visas miestelis, bet... 

— Bet kas? 

— Nesvarbu. Atrodo, tai buvo visą gyvenimą anksčiau. Tikrai 
labai skanu. Negalvoji atidaryti restorano? 

— Ar negalvoji kada nors apsilankyti Niujorke? Ten itališkas 
restoranas prie kiekvieno kampo. 

— Kaip manai, jam viskas gerai? — pašnabždom paklausė Edi, 
kryptelėdama galva į uždaras Hemišo miegainojo duris. 

— Sprendžiant iš to, kaip knarkia, manau, jis miegojo visą die- 
ną. Net jeigu kas nors primėtytų į tą kambarį granatų, neatsibustų. 

— Esi baisus, — nusišypsojo Edi. — Vargšelis visai nusibaigęs. 
Neužmiršk, jis išgelbėjo mums gyvybes. 

— Hm! — sukrenkštė Deividas. — Žinai, kaip jis mane at- 
gaivino? 

— Mačiau jį ištraukiant tave iš vandens ir, prisimenu, vyliausi, 
kad esi gyvas. 

— Jis trenkė pėda man per pilvą. 

— K3 padarė? 

— Štai šitaip, — pasakė Deividas ir sveikąja koja trenkė į 
grindis. — Bac! Vos neužspringau, kai pašokau išvemti vandens ir 
ponios Petigriu priešpiečių. 

Edi stengėsi nesusijuokti, bet nesusilaikė. 

— O mes dar stebėjomės, kodėl Egė nenori grįžti namo. 

— Jeigu su juo gyvenčiau, įstočiau į armiją — net jeigu būčiau 
šešiolikmetė mergiotė. 

— Na, na, jis nėra toks blogas. 

— Nebuvai visos dienos su juo viduje. Negirdėjai jo dejuojant 
dėl to, kaip dirbi prie tos vištidės. 

— Vištų aptvaro. 

— Ką? 

— Vištidė ir vištų aptvaras — ne tas pats, bet nesvarbu, — nu- 
mojo Edi. — Ką jisai apie mane sakė? 

Deividas palingavo galva, lyg vis dar negalėtų patikėti. 

— Sakė... — jis pritildė balsą. — Sakė, jeigu turėtų žmoną to- 
kiomis kaip tavo kojomis, jis troboje šiūruotų ne grindis, o — bent 
ne su šepečiu. 

— Nejau taip pasakė? 

— Galiu persižegnoti, — patvirtino Deividas ir ranka atliko tą 
veiksmą. — Jis norėjo išeiti laukan ir tau padėti, bet aš atkalbėjau. 

— Ir kaip tau tai pavyko? 

— Pagrūmojau jam kumščiu, paskui pažvelgiau į seną raukš- 
lėtą veidą. 

Edi visu balsu nusikvatojo ir tuoj užsidengė delnu burną, slo- 
pindama garsą. 

— Tai kas blogesnis? Tu ar jis? 

— Turbūt aš, bet per savo ilgus metus jis daug ko išmoko. 

Pamatęs, kad Edi akių vokai pamažu mirksi, Deividas paėmė 
ją už rankų ir padėjo atsikelti nuo kėdės. Minutėlę stovėjo labai arti 
vienas kito. Bet tuojau pat laisvumas praėjo ir juodu vėl tapo įsitempę. 

— Turiu tau karšto vandens, — prašneko Deividas, nutrauk- 
damas įtampą, ir pasuko prie kriauklės. — Gali nusiprausti kiek 
pasieksi. Arba gali nusirengti nuoga, o aš palaikysiu tau rankšluostį. 

Edi vėl nusijuokė. Įtampa visai atslūgo. 

— Ne, dėkui. Manau, tik nusiprausiu veidą ir rankas, o kitką 
paliksiu tam laikui, kai turėsiu vonią. Jaučiuosi tokia pavargusi, kad 
man nerūpi, kiek esu nešvari. 

— Man patinka žemiškos moterys. 

— Manau, Deividai Klerai, tau patinka visokios moterys. 

— Taip manai, a? Štai čia tu labai labai klysti. Gerai, prauskis, 
o aš pasižiūrėsiu, gal kur rasiu rankšluostį. Gali neskubėti. 

Edi ilgai netruko nusiprausti. Nepamelavo pasakydama, kad jai 
nerūpi, kiek yra nešvari. Šiek tiek susišlakstė veidą, kaklą ir pažastis, 
paskui nuėjo į jųdviejų miegamąjį ir užsidarė duris. 

Pradėjusi nusirenginėti, pažvelgė į dvi lovas. Stebėtina, ką de- 
šimt ar apie tiek valandų sunkaus fizinio darbo gali padaryti žmogui. 
Prieš dvi dienas, jeigu jai būtų pasakę, kad turėsianti praleisti naktį 
tame pačiame kambaryje su kareiviu, būtų pareiškusi, kad verčiau 
miegosianti ant akmenų kieme po lietumi. Bet dabar atrodė visai 
natūralu, kad Deividas — nebe seržantas Kleras, bet „Deividas“ — 
miegos tame pačiame kambaryje. 

Ant kėdės prie lovos galo buvo padėti švarūs naktiniai marš- 
kiniai, ir Edi žinojo, kad šiuos jai surado Deividas. Veikiausiai buvo 
Egės, ir tokie švarūs, o Edi tokia purvina, kad beveik nedrįso jais 
apsivilkti, bet vis dėlto užsinėrė ant kūno, paskui atitraukė artesnės 
prie durų lovos antklodes ir akimirksniu užmigo. 


Kai atsibudo, kambaryje tvyrojo tamsa ir kažkas krestelėjo lovą. 


Levandų" rytas 307 


Iš pradžių ji supanikavo: turinti bėgti nuo oro antpuolio į slėptuvę! 
Bet pirma reikia surasti merginas ir jas ten saugiai nuvesti! 

— Ššš! — nuramino Deividas. — Čia tik aš. Miegok. 

Ji kiek atsisėdo, pasiremdama alkūnėmis, ir stengėsi įžvelgti 
tamsą. 

— Įjunk šviesą. 

— Jokios šviesos. Prisimeni? Nėra elektros. 

— Ak, taip, — ištarė vėl atsiguldama. — Hemišas... 

— Teisingai, — raminamai patvirtino jis. — Tik miegok. 

Ji užmigo, bet vėl pabudo ir atsisėdo, kai kažkas stuktelėjo į lovą. 

— Atleisk, — atsiprašė jis. — Tas prakeiktas įtvaras, o lovos taip 
arti. Kai tik pasiverčiu ant šono, vis užkliudau tavąją. Nagi, užmik. 

Bet šįsyk ji visai išsibudino. 

— (Gal atneštum žibintą? 

— Kurių galų? 

— Noriu pasižiūrėti, kas tavo kojai. 

Sekundėlė tylos, paskui Deividas paršneko: 

— Kad ir kaip gundomai tai skamba, mano kojai viskas gerai. 

Edi atsisėdo tiesiau. 

— Manau, rytoj turėčiau gaminti valgį, o tu pamelžtum karvę 
ir surinktum kiaušinius. 

— Tavo viršus, — metė jis ir po minutėlės sugrįžo į kambarį 
nešinas žibintu. Buvo be marškinių, basas ir mūvėjo vien kelnėmis, 
jam per didelėmis. 

Pastatė žibintą ant stalo tarp jų lovų ir paklausė: 

— O kas dabar? 

— Nusimauk kelnes, — paliepė Edi, nuėjo prie drabužių spin- 
tos ir išsiėmė senus marškinius, kuriais tąryt vilkėjo virš apatinių. 
Sprendžiant iš drabužių dydžio, Egė buvo žemesnė ir apkūnesnė už 
Edi, todėl naktiniai marškiniai apačioje buvo gerokai per trumpi, o 


viršuje atkrisdavo, kai tik ji pajudėdavo. 

— Man patinka šie naktiniai marškiniai, — pasakė Deividas, 
atsisagstydamas kelnes. 

— Tylėk, arba pasakysiu Hemišui tiesą apie mus ir gausi mie- 
goti virtuvėje. Ant grindų. 

— Grasini mane nubausti, jeigu nenusimausiu kelnių, būdamas 
vienas kambaryje su gražiausia pasaulio moterimi? Su moterimi, 
kurią ketinu... 

— Liaukis, — sudraudė ji, bet šypsojosi. 

Deividui stengiantis nusistumti kelnes per sunkų įtvarą, ji pa- 
ėmė už klešnių galų ir patraukė. Jis mėgino pajuokauti, bet ji buvo 
pernelyg pasibaisėjusi tuo, ką pamatė, kad šypsotųsi. Nuo plieno 
koja buvo faktiškai be odos: senas pamušalas beveik visas nukritęs, 
o didžiulio, į narvą panašaus įtaiso prilaikomieji dirželiai trynė ir 
veržė, kol iš kojos liko vien ištisinės pūslės ir kraujuojančios žaizdos. 

— Myliu generolą Ostiną, — atsiduso Deividas. 

— Jis išgirs apie viską iš manęs, gali būti tikras, — patikino ji 
pro sukąstus iš pykčio dantis. — Lik čia, o aš einu pasižiūrėti, kaip 
galėsiu tai išvalyti. 

— Visas tavo, vaikuti, — pasakė atsilošdamas į pagalves ir 
iškart užmigo. 

Kai atsibudo, Edi sėdėjo ant atsineštos iš virtuvės kėdės ir 
pasistačiusi ant stalo prie lovos dubenį karšto vandens, mėgino kai 
kurias žaizdas nuplauti ir sutvarstyti. 

— Skauda, ar ne? — švelniai paklausė ji. 

— Ne per daugiausiai, — atsakė Deividas, bet ji žinojo, kad 
jis meluoja. Pagalvojo, kad ir jos rankos skaudamos, tačiau nepajėgė 
įsivaizduoti, ką turėjo perdien iškęsti jis, tiems aštriems kraštams 
rėžiantis į kūną. | 

Nuėjo prie drabužių spintos, ištraukė dar vienus senus marš- 
kinius ir suskato juos plėšyti juostomis. 

— Tos pūslės ir rėžiai liečiasi su plienu, todėl skauda, bet aš api- 
bintuosiu aštrius metalo kampus, kad jie taip nesirėžtų į tave. Iškęsi? 

— Pasistengsiu. 

Pradėjusi darbuotis ji matė, kaip kruta jo žandikauliai, matė, 
kokį skausmą jis kenčia, tad nusprendė atitraukti dėmesį. 

— Papasakok man apie savo šeimą. Turi brolių ar seserų? 

— Aštuonis. Aš — antrasis, bet... — Iš skausmo jis giliai įkvė- 
pė oro. — Vėliavnešys, tai yra pirmasis... metais vyresnis už mane. 
Rūpinasi mumis visais. Geresnio nerasi. Jis... — Devidas nutilo, kai 
metalas nuplėšė truputėlį jo odos. 

Edi pamanė, kad bus geriau, jeigu ji kalbės. 

— Mano brolis Bertrandas — didžiausias pasaulyje tinginys. 

— O, taip? Ir kaip jis tingi? 

— Kai buvo trejų metukų ir po Kalėdų eglute pamatė visas 
savo dovanas, paklausė: „Kas jas man išvynios?“ 

Deividas prunkštelėjo. 

— Esu girdėjęs ir blogiau. 

— Kai buvo šešerių, mūsų tėvas nupirko Bertrandui dviratuką, 
paskui išsivedė jį į lauką, norėdamas išmokyti važiuoti. 

— Ir? 

— Bertrandui sekėsi labai gerai. Tėvas bėgo greta, jį prilaikyda- 
mas, o mano brolis puikiai laikė pusiausvyrą. Bet kai tėvas jį paleido, 
dviratukas sustojo. Tėvui paaiškinus, kad turįs m2i2/7 pedalus, brolis 
paliko šį gulėti gatvėje ir daugiau niekada nebesėdo ant dviračio. 

Kolji valė vieną iš prorėžų, Deividas tebesiraukė, bet jau mažiau. 

— Nieko sau, bet esu girdėjęs ir blogiau. 

— Kai jam sukako dvylika, tėvai nusivedė mus į restoraną, mes 
dar niekada tokiame nebuvome buvę, ir tėvas mums abiem užsakė po 
žlėgtainį. Kai atnešė jo porciją, brolis paklausė, kaip turįs valgyti. Tė- 
vas jam parodė, kaip reikia žlėgtainį pjaustyti, paskui — kaip kram- 
tyti. Brolis vėl pasišaukė padavėją ir užsisakė dubenį bulvių košės. 

— Gerai, — tarė Deividas, — vis kyla aukštyn, bet esu girdėjęs 
kai ką ir blogesnio. 


— Kai buvo šešiolikos, motina suorganizavo savo mylimam 

sūneliui labai dailią merginą eiti į šokius. Vakare šeštą jis turėjo ją 
pasiimti. Pusę septintos Bertrandas tebesėdėjo svetainėje. Tėvas pa- 
klausė, kodėl jis nenuėjęs į pasimatymą. „Nes ji dar neatėjo manęs 
pasiimti.“ 

Deividas nusijuokė. 

— Juk visa tai melas, ar ne? 

— Nė vieno žodžio. 

— Bet kaipgi jis gyvena? Ką veikia? Kaip baigs mokyklą? 

— Mano brolis — labai gabus jaunuolis. Mokykloje jis ko 
nors paprašydavo, kad jam papasakotų, apie ką rašoma knygoje, ir 
po penkių minučių jau galėdavo ją aptarinėti, dalyvauti debatuose. 
Jis mėgsta sėdėti ir kalbėti. — Edi išgręžė skudurėlį. — Taip pat 
paskalas. Pažįsta miestelyje kiekvieną, ir jie visi jam išsipasakoja 
savo paslaptis. 

— Spėju, jis neišėjo į karą. 

— Ketvirtos neįgalumo kategorijos. Plokščiapadis. 

Edi švelniai trūktelėjo dar vieną skudurėlį, ir Deividas tyliai 
sudejavo iš skausmo. 

— Nori išgirsti daugiau? 

— Taip, — pro sukąstus dantis išstenėjo jis. — Gal turi ką nors 
apie Ostiną? Ką nors žema ir pikantiška? 

— Ne,tik apie Bertrandą. Nori pasiklausyti, kaip jis nenuvyko 
Į savo paties vestuves? 

Plačiai išplėstomis akimis Deividas pažvelgė į ją. 

— Pasakok. 

— Viską suorganizavo mūsų motina. Bertrandas pamatė mer- 
giną, pasakė, kad tinkama, ir to užteko tiek mūsų motinai, tiek ir 
merginai. | 

— Ištekėti už pinigų ir senos pavardės, tiesa? 

— Jau tau sakiau, jokių pinigų nėra. Bet taip, pavardė liko, — 
sutiko Edi. — Motina buvo sužavėta ir mėnesius planavo prašmat- 
niausiais vestuves, kokias kada nors tik matė miestelis. Mano tėvas 

turėjo įkeisti mūsų seną namą. Vestuvių išvakarėse tėvas nuėjo į 
sūnaus kambarį pasišnekėti apie pirmąją naktį. 

— Apie pirmąją naktį, — sukuždėjo Deividas. — Ši dalis man 
užvis labiausiai patinka iš to, ką papasakojai. Galbūt iš visko, ką esu 
girdėjęs per savo gyvenimą. 

— Niekas nežino, ką mano tėvas pasakė, bet visi girdėjo Ber- 
trandą šūkaujant pirmą ir paskutinį kartą gyvenime. Jis šaukė: „Ką 
aš turėsiu padaryti?“ 

Deividas susijuokė. 

— Dabar mane paėmei. Tai žikrai blogiausia, ką kada nors 
girdėjau. Kas toliau nutiko? 

— Bertrandas kitą dieną liko namie, ir kad ir ką visi sakė ar 
darė, niekas nepajėgė jo išjudinti. 

— O nuotaka? 

— Ji pasirodė į vestuves, kurios taip ir neįvyko. Vargšelė. Jos 
šeima jautėsi tokia pažeminta, kad po šešių mėnesių išsikėlė gyventi 
į Atlantą. 

— O kaip tavo brolis aiškinosi? 

— Niekaip. Kiek žinau, jis niekada nebeužsiminė apie tą dieną. 
Kitų Žmonių pastangos jam išvis nerūpėjo. 

— O tavo motina? 

— Po to ji liovėsi bandžiusi tvarkyti savo sūnaus gyvenimą, o 
tėvas pasakė, kad tai beveik verta vestuvėms išleistų pinigų. 

Deividas dabar iš tikrųjų juokėsi, o Edi jau buvo baigusi tvars- 
tyti. Iš jo akių matė, kad jis pagaliau jaučiasi ganėtinai patogiai ir 
galėtų miegoti. Užklojo jį antklode, paskui pati atsigulė į savo lovą. 
Kai jis sušnabždėjo „Labanakt“, ji nusišypsojo ir vėl užmigo. 

Lukui baigus skaityti, Džoslina juokėsi. 

— Tiek daug jau girdėjau apie Bertrandą, kad gailiuosi jo ne- 
pažinojusi. 

— Būtum jam patikusi. 

— Tikrai? — paklausė ji, jausdamasi pamaloninta. 

— Palik savo duris atdaras, ir kiaurą dieną žmonės vis ateis ir 
išeis. Tu pamaitini kiekvieną, užsukantį pakeliui, ir turi laiko visus iš- 
klausyti. Aha, manau, tu ir Bertrandas būtumėte puikiai name sutarę. 

— Aš ne tokia, — atsakė Džoslina. — Aš... 

— Kokia? Panašesnė į panelę Edi? Kaip ją apibūdino ta me- 
dicinos sesuo — šalta ir beširdė? 

— Turėčiau tai moteriai nusiųsti šios istorijos kopiją ir pažiūrėti, 
ar ji tebelaikys Edi beširde. — Mirksnį Džosė nutilo, atsisėdo ir ap- 
sikabinusi kelius žvelgė į ežerą. — Vien pamanyti, kad ji jį prarado, 
yra sunku. Antai ji buvo kare, supama vyrų, pametusių dėl jos galvą, 
bet save išsaugojo Tikrajai Meilei, o kai šią surado... 

— Jis žuvo, — tyliai ištarė Lukas. — Vėliau panelė Edi buvo 
sunkiai sužeista. Įdomu, galbūt kaip tik dėl to nelaimingo atsitikimo 
ji neištekėjo ir nepagimdė vaikų. 

— Tai yra tu manai, kad ji 2ega/ėj0 turėti vaikų? 

— Nežinau. Ar labai sunkūs buvo jos nudegimai? 


Levandų rytas 313 


— Į panelės Edi gyvenimo pabaigą padėdavau jai rengtis, ir 
randai buvo nuo kelių žemyn. Nemanau, kad ugnis pasiekė aukščiau. 
Ji man pasakojo, kad tądien buvo labai šalta, visi storai susisupstę, 
ir du kareiviai su savo sunkiomis milinėmis metėsi ant jos. Jeigu ne 
jie, ugnis būtų išplitusi, nes ji visa buvo sulieta benzinu. 

— Metėsi ant jos, — pakartojo Lukas ir palingavo galva. — O 
Deividas tuomet jau buvo žuvęs. 

— Taip. Ji pasakojo ligoninėje šaukusis jo. Ją kilnojo iš vienos 
ligoninės į kitą ir laukė, kada numirs. 

— Nesitikėjo, kad liks gyva? 

— Ne, — pasakė Džosė. — Nuo benzino, ugnies, apdegusios 
kareivių milinių vilnos ir kitko išsivystė sunki infekcija. Savaičių sa- 
vaites ji labai karščiavo. Manau, generolas Ostinas įsikišo ir pasiekė, 
kad ji būtų parsiųsta į Valstijas, nors tuo metu pas jį jau nedirbo. 

— Ar ji paliko jį? Manai, pasakė jam, kad daugiau nebegali 
kęsti jo bjauraus būdo? 

— Nežinau. Nepaklausiau, nes ji niekada net neužsimindavo, 
kad jis buvo sunkus žmogus. Tik minėjo, kad tuo metu, kai apdegė, 
tebebuvo Anglijoje, bet pas generolą Ostiną nebedirbo. Nežinau, ką 
ji veikė. Spėju, vis dar buvo karinėje tarnyboje, antraip būtų grįžusi 
į Ediliną. 

— Ar tikrai? — paklausė Lukas. 

— Kodėl taip kalbi? 

— Kodėl jai būtų reikėję grįžti į Ediliną? Kas jos laukė? Se- 
nas namas, kurį labai daug kainuoja išlaikyti geros būklės, ir brolis, 
tingumo pavyzdys? 

— Ir tavo labai laimingas senelis, — pridūrė Džosė. 

— Taip, mano laimingas senelis, kuris nutraukė savo santykius 
su Edi dieną po to, kai buvo subombarduotas Perl Harboras. 

— Ar tavo senelis kada nors užsiminė, kodėl jie nutraukė savo 
susižadėjimą? 


— Taip. Kai mudu nuvažiavome į Ričmondą, jis man pasakė, 

kodėl taip atsitiko — juodu suprato nustoję domėjęsi vienas kitu. Ir 
dar seneliukas pridūrė: kai jis ir Edi pamatė esą džiugiai sujaudinti, 
kad vyksta į karą, abu suprato, jog jų puikūs gyvenimai vis dėlto 
nebuvo tokie puikūs. Panelė Edi kalbėjo, kad jie turėtų būti sugniuž- 
dyti, nes ateitis, apie kurią abu visada svajojo, galiausiai susiklostys 
kitaip, bet tokie nebuvo. Pasak seneliuko, ji sugrąžino jo padovanotą 
žiedą, jie paspaudė vienas kitam rankas ir drauge pasijuokė, abu visai 
laimingi, kad susižadėjimas baigėsi. 

— Bet jie to niekam taip ir nepasakė. 

— Visas miestelis būtų nuliūdęs. Gana jau buvo karo, bet karas 
vyko toli. O Edi ir Deividas visą gyvenimą buvo kartu. 

Džosė atsisuko pažiūrėti į Luką: jis tysojo ant jų atsinešto pledo, 
padėjęs ant rankų galvą. 

— Džiaugiuosi, kad nepažinojau tavęs visą savo gyvenimą. 

Jisai sujudėjo, lyg būtų ketinęs paimti ją už rankos, bet to ne- 
padarė. 

— Džoslina, man atrodo... — prašneko jis, bet tuoj pat nutilo ir 
vėl atsigulė ant pledo. — Tu vis tebemanai, kad aš panašus į tavo tėvą? 

— Kodėl tai tave taip kamuoja? 

— Kas gi nori būti panašus į savo merginos tėvą? 

Nuo senoviško pasakymo „savo merginos“ visu jos kūnu per- 
bėgo šiurpuliukas. 

— Kuo daugiau išgirstu panelės Edi istorijos, tuo labiau manau, 
kad mudvi su ja panašios. Ir dar aš panaši į savo mamą. Regis, mums 
patinka vyrai, kurie... — Ji nutilo nežinodama, ką dar pasakyti. 

— ... kurie nėra teisininkai? — paklausė Lukas. — Tavo mama 
užkibo ant visų galų meistro, o panelė Edi įsimylėjo automechaniką, 
o dabar tau patinka sodininkas. 

Jo balse ji išgirdo pyktį. 

— Lukai, ne tai norėjau pasakyti. 

— Gal jau einam? — pasiūlė jis stodamasis. 

Ji irgi atsistojo. 

— Tu pyksti ant manęs? 

— Už tai, kad pasakei man, kad... ką? Kad aš tau patinku, nors 
ir kas esu ir kokia mano profesija? O jeigu aš tapsiu daktaru, kaip ir 
mano senelis? Ar tuomet tau labiau patiksiu? 

— Ne, bet man praverstų bent kiek baldų tam didžiuliam na- 
mui, — nusišypsojo ji. 

Lukas nesišypsojo. 

— Vadinasi, kalbama apie pinigus? Kai tik Ramzis sugrįš į 
miestelį, ketini nubėgti pas jį, nes yra turtingas? 

— Aš tik juokavau, — gynėsi Džosė. — Niekada netekėčiau 
už vyro vien dėl pinigų. 

— Tikrai? O galbūt nori mano pusbrolio dėl gyvenimo, kurį, 
manai, jis galėtų tau suteikti? Atostogos Rytuose, auklytės vaiku- 
čiams, sidabras ant stalo. Ar būtent tai tau svarbu? 

Lukui pajudėjus eiti, ji suturėjo jį paimdama už žasto. 

— Man tai nėra svarbu, — pasakė. — Jeigu priklausytų nuo 
manęs, gyvenčiau rančoje tik su dviem miegamaisiais ir rašyčiau, 
kol vaikučiai miegotų pokaičio. Bet panelė Edi paliko man tą namą, 
tad aš... 

— Panelė Edi? Vien apie ją galvoji? Apie jos gyvenimą, ne 
apie savąjį? 

— Žinoma, ne! Galvoju apie savo pačios gyvenimą, bet panelė 
Edi pasakė, kad Ramzis man puikiai tiktų. — Vos tai ištarusi, Džos- 
lina suprato leptelėjusi kvailystę ir užsidengė delnu burną. 

— Ji pasakė ką? 

Džosė pasiėmė kuprinę ir suskato krautis į ją daiktus. 

Lukas sugriebė ją už Žasto ir apgręžė į save. 

— Noriu žinoti, apie ką tu kalbi. Kada ji tau pasakė apie Ramzį? 

— Laiške, kurį man paliko prie savo testamento. Tu jos ne- 
pažinojai, bet ji nuostabiai gebėdavo spręsti apie poras, kurios liks 
drauge ar išsiskirs, ir parašė, kad Eidiline yra puikiai tinkamas man 
į vyrus Žmogus. 

Lukas atitraukė ranką ir žengtelėjo atgal. 

— Ir jis — mano pus brolis Ramzis? 

— Taip, — patvirtino ji. — Bet jinai nepažinojo žavgs. Ji... 

— Velniai rautų, ji tikrai nepažinojo ir Ramzio, — kone suriko 
Lukas. — Tik žinojo apie jo pinigus ir kilmę. Ar kada nors pagalvojai, 
kad pati buvai sandėrio tarp Aleksandro Makdauelo ir panelės Edi 
dalis? Galbūt ji mėgino atsidėkoti dėdei Aleksui, padovanodama jo 
palikuoniui seną dvarą, kurio pats geidė visą gyvenimą? 

— Absurdiška mintis. 

— Jau kurį laiką čia gyveni. Ar iš tikrųjų manai, kad taip ne- 
galėtų būti? 

— Nežinau. — Džosė užsidengė delnais ausis. — Nebenoriu 
daugiau to klausytis. 

Kai Lukas tylėjo, ji nuleido nuo ausų rankas ir pažvelgė į jį. Jis 
tartum laukė, kad ji ką nors daugiau pasakytų, bet Džosė nesugal- 
vojo, kaip galėtų atremti jo kaltinimus. 

— Ketini visą gyvenimą aukoti dėl panelės Edi? — pagaliau vėl 
prašneko jis. — Gyveni jos name ir atsidavei rašyti apie ją, skaityti 
apie ją. Tartum vien apie ją gali galvoti. Ar ketini ištekėti už kažkokio 
vyro, kurio nemyli, tik todėl, kad ji tau nurodė? 

— Ne, — atsakė ji. — Tu viską iškreipi. Be to, niekas manęs 
neprašė už jo ištekėti. 

— Betgi jis paprašys, — atkirto Lukas. — Ir tu tai žinai. Na, 
pasirengusi jau eiti iš čia? 

— Taip, — linktelėjo ji, bet eiti nenorėjo. 

Troško dar pasilikti šioje vietoje ir toliau diskutuoti apie tai 
su Luku. Diena buvo tokia nuostabi, kai atsiskleidė daugiau tos 
meilės istorijos, bet viskas baigėsi kivirču, ir ji net nežinojo, nuo ko 
jis prasidėjo. 

Buvo besakanti, kad dar nenorinti eiti, tačiau blykstelėjo Žai- 
bas ir nugriaudėjo griaustinis, o kitą sekundę juodu užklupo liūtis. 
Instinktyviai Džosė apsidairė, kur pasislėpti, tačiau Lukas sugrie- 

bė kuprines ir ištraukė plastikinius pončus. Viena ranka jis padėjo 
Džosei juo apsivilkti, o kita užsitraukė per galvą savąjį. 

— Turime iš čia nešdintis, — pasakė jis. — Pajėgsi eiti? 

— Žinoma. 

— Tad laikykis arti manęs. 

Ilgomis savo kojomis jis diktavo tokį tempą, kad jai buvo sunku 
paspėti drauge, bet šiaip taip įstengė. Kai juodu pasiekė pikapą, Lukas 
atlapojo dureles ir ji įlipo, paskui jis apibėgo aplink iš kitos pusės. 

— Ar išklausysi manęs? — paklausė ji, jam užvedus variklį. — 
Aš už nieko nesirengiu tekėti. Atleisk, kad tiek daug apie ją kalbu, 
ir galiuosi, kad tau papasakojau, ką ji man parašė. 

Jis nepažvelgė į ją, tik trumpai linktelėjo ir išvažiavo iš auto- 
mobilių aikštelės. Po keliolikos minučių įsuko į Edilino dvaro įvažą. 

— Ar dar ilgai pyksi ant manęs? — paklausė ji kone pro ašaras. 

Staiga Lukas ištiesė ranką, padėjo ją Džoslinai už pakaušio 
ir ilgai, stipriai ją pabučiavo — aistringiau, nei kada nors anksčiau 
buvo patyrusi. 

Kai paleido, liko galva atsirėmusi į langą ir užsimerkusi. 

— Pamiršk apie Ramzį, — sušnabždėjo Lukas. — Jis pernelyg 
panašus į tave ir susituokę judu galiausiai vienas kito neapkęstumėte. 

Kai pajuto Luką dar kartą siekiant per ją ranka, atsimerkė, vėl 
tikėdamasi bučinio, bet jis atidarė kabinos dureles. 

— Eik vidun ir atsigulk į karštą vonią. Kelioms dienoms turiu 
išvažiuoti, bet kai grįšiu, būsime gavę iš mano seneliuko kitą isto- 
rijos dalį. Į 

— Gerai, — pasakė ji ir išlipo iš kabinos. Užtrenkė paskui save 
dureles ir nuėjo į namą. 


5 
Ly 


Kitą rytą, penktadienį, Džoslina sėdėjo virtuvėje ir baigė gerti arbatą, 
kai įsiveržė Tesė ir aiktelėjo. 

— Na ir išgąsdinai mane! — metė eidama prie šaldytuvo. — 
Ką čia veiki? 

— Kaip paskutinį kartą girdėjau, aš čia gyvenu. 

— Oho, šįryt mes paniurusios. Susipykai su Luku? 

— Ne, žinoma, ne, — išsigynė Džosė, bet nuo bemiegės nakties 
jai skaudėjo galvą. Luko žodžiai, jo pyktis, nepaaiškinta kelionė iš 
miestelio — viskas nedavė ramybės. 

— Šiandien grįžta Ramzis, — pranešė Tesė. — Jo lėktuvas šį- 
ryt dešimtą nutupia Ričmonde, tad skaičiuoju, kad pasirodys čia iki 
priešpiečių. Vakar vakare jis man paskambino ir visko išklausinėjo 
apie tave ir Luką. 

— O kodėl negalėjo paskambinti 227? — paklausė Džosė. — 
Jeigu norėjo sužinoti apie mane, būtų turėjęs manęs pačios paklausti. 

— Šiandien tu prastos nuotaikos. Taigi dėl ko judu su Luku 
susipykote? 

— Turbūt dėl Ramzio, — nuo slenksčio metė Sara. — Lukas 
ir Ramzis pešėsi nuo tada, kai gimė. O dabar turi Džosę, dėl kurios 
gali kovoti. 

— Aš ne... — Džosė jau buvo sakiusi tuos žodžius taip dažnai, 
kad negalėjo jų vėl išspausti iš savęs. 

Nuėjusi prie šaldytuvo Sara išėmė kartoninį dėklą su kiaušiniais 
iš savo šeimos ūkio. 

— Išsikepsiu kiaušinienės. Gal katra norite? 

— Aha, tikrai, — atsiliepė Tesė. — Verčiau iškepk papildomą 
porciją, nes bet kurią minutę čia prisistatys Džimas. Juk žinai, kiek 
jis valgo. 

Džoslina sėdėjo vidur nuosavos virtuvės, stebėdama besisukinė- 
jančias kitas dvi moteris, ir prisiminė, ką pasakė Lukas: kad jos namai 
visada yra atviri. Na ir kas čia bloga? — nusistebėjo ji. Tik todėl, 
kad jo namai uždari kaip kalėjimas, nereiškia, jog jos turi būti tokie. 

— Ko tokia rūškana? — paklausė Sara. — Ir kur Lukas? 

— Kaip čia yra, kad nuo pat pirmos minutės, kai įkėliau koją į 
miestelį, buvau siejama arba su Ramziu, arba su Luku? Kodėl negaliu 
būti tiesiog pati viena? 

Tesė ir Sara susižvalgė, lyg kažką tarp savęs suprasdamos. 

— Kodėl tau nevažiavus kartu į miestelį pasižiūrėti mano naujos 
parduotuvės? — paklausė Sara. — Dar nematei jos — taip buvai 
užsiėmusi savo knyga. 

— Tu ir pati ganėtinai užsiėmusi, — atkirto Džoslina. — My- 
limasis, naujas verslas ir visi tie nuostabūs dalykai, kurie vyksta tavo 
gyvenime. Turėtum būti labai laiminga. 

— Einam, paviešėsi kurį laiką pas mane ir Gregą, — mygo 
Sara. — Tu jo dar gerai nepažįsti, o jis — puikus bernas. 

— Tai ne Džosės kaltė, — įsiterpė Tesė. — Judu ištisai būnate 
lovoje arba naujoje parduotuvėje. Niekam kitam neturite laiko. 

— Matytis tavo pavydas, — atkirto Sara, vos žvilgtelėdama į 
Tesę. 

— Cha! — nusišiepė Tesė. — Aš niekam nepavydžiu. Tik kad 
judu... 

— Mergaitės! — nuo durų atskriejo Džimo balsas. Jis įžengė 
vidun, pilnomis rankomis maišelių su maisto produktais. 


Džoslinai jau buvo per daug; per daug draugijos, per daug visko. 

Ji padėjo ant stalo puodelį ir nuėjo viršun į savo miegamąjį. Bent 
viršutinis namo aukštas, regis, buvo neperžengiama riba atsibastan- 
tiems ir išsibastantiems Žmonėms. 

Atsisėdusi ant lovos krašto, paėmė nuotrauką dvigubuose rė- 
meliuose: jaunos gražios panelės Edilinos Harkort vienoje pusėje ir 
josios Deivido — kitoje. Pavydėjo jai, kad surado vyrą, kokio troško. 

Į atdaras miegamojo duris tyliai kažkas pasibeldė. Pakėlusi 
akis, ji pamatė Sarą. 

— Ei, tu ne prieš, jei įeisiu? 

— Ne, — atsakė Džosė. — Aš tik... — Ji nesugalvojo, kaip 
paaiškinti, ką veikianti. 

— Norėtum su kuo nors pasikalbėti? 

— Taip. Ne. Nežinau, — susipainiojo Džosė. — Tiesiog... 

— Vyrai, — konstatavo Sara. — Viskas sukasi apie juos ir vi- 
sada taip bus. Vyrai. 

— Tu sutikai vyriškį ir iškart beprotiškai jį įsimylėjai, tad ką 
išmanai apie problemas dėl vyrų? 

— Daugiau, negu galiu papasakoti, ir nepaisant, ką sako Tesė, 
tarp mudviejų su Gregu yra kai kas daugiau nei tik seksas ir verslas. 

— Sutikčiau su tuo. 

Sara alkūnėmis atsirėmė ant lovos. 

— Taigi papasakok, ką niekingi mano pusbroliai tau padarė, 
ir išgirsi iš manęs visus atsakymus. Jeigu ką ir gerai pažįstu, tai savo 
pusbrolius. 

— Argi man nesakei, kad Lukas buvo tiek už tave vyresnis, kad 
išvis vos jį pažinojai? 

— Taip aš pasakoju svetimiems, — paaiškino Sara. — Bet tikiuo- 
si, kad mudvi jau esame draugės. Ta diena Vivės namuose tai įrodė. 

Džoslina atsiduso. 

— Neprimink man. Belė pasirodė vilkinti beveik niekuo, ir 
mudvi sprukome per virtuvę lyg dvi vagilės, o Lukas... 

— Aha, — sutiko Sara. — Pati žinai ką Lukas. Tikiuosi, jis 

tau pasakė, kad tai baigta. Dabar su Kenu ir MOV kontora deda 
pastangas anuliuoti santuoką. 

— Taip, jis man pasakė, — pripažino Džosė. 

— Taigi netrukus nebus vedęs. Teisiškai, jis nebus niekada 
vedęs, tad kur problema? 

Džoslina prisidėjo prie kaktos delną. 

— Manyje! Aš pati problema. Kiek suprantu, galiu rinktis tarp 
dviejų pasakiškų vyrų, bet nesu tikra, ar katras iš jų nori mangs, o gal 
tarp jų vyksta tik koks nors vyriškas lenktyniavimas. 

— O kuris tavo širdį priverčia greičiau plakti, kai jį pamatai? 

— Lukas. 

— Su kuo trokšti būti kiekvienos dienos kiekvieną minutę? 

— Su Luku. 

— Kurį tu matai, kai įsivaizduoji namus ir vaikučius? 

— Ramgį. 

— Po perkūnais! — tarė Sara. — Tu tikrai turi problemą. Ma- 
nau, tau reikia apsispręsti ir likti prie vieno iš jų. Juk negali blaškytis 
pirmyn ir atgal. 

— Nėra taip, kad vienas iš jų būtų manęs paprašęs... kaip su- 
augusieji tai vadina? Pastoviai susitikinėti. 

— Lukas nieko nesakys, kol nebus galutinai anuliuota santuoka. 

— O Ramzis? 

— Galimas daiktas, kad jis grįš ir pasirodys pas tave su suža- 
dėtuvių žiedu. Ramzis mėgsta grandiozinius poelgius. 

— Betgi aš jį vos pažįstu! 

— Įdomu, — nusistebėjo Sara. — Kažin, o kaip būtum surea- 
gavusi, jeigu aš būčiau pranešusi, kad Lukas grįžta su dovana tau? 

— Kur jis? Kur jis išvyko? Paliko miestelį, o aš net nežinau, 
kur jis yra. 

Sara tiesiau atsisėdo ant lovos ir pažvelgė į Džosliną. 

— Galbūt tu ir manai, kad negali apsispręsti dėl dviejų vyrų, 
bet, mano galva, jau esi apsisprendusi. Juk Lukas pasiėmė tave pa- 
sibastyti po gamtą? 

— Taip. 

— Prie kažkokio ežero? 

— Taip. Mudu ten iškylavome ir valgėme sumuštinius, pakai- 
tomis skaitydami panelės Edi istoriją. Sara, tu turėtum ją perskaityti! 
Tai romantiškiausias dalykėlis, kokį tik esu gyvenime skaičiusi. 

Sara atsistojo. 

— Žinai, ką as laikau romantiška? Tai, kaip tu privertei mano 
pusbrolį šypsotis. Lukas gali vaidinti kietą, lyg niekas jo visai ne- 
jaudintų, bet viduje yra labai švelnios sielos. Jis vedė moterį, kurios 
nemylėjo, nes ji nešiojo jo vaiką. Argi tai ne gražu? Be to, tai jis pa- 
dėjo jai tapti modeliu, o ji jam atsimokėjo... — Ji nutilo. 

— Žinau, — linktelėjo Džoslina, — abortu. 

— Kas tau pasakė? 

— Daktaras Deivas. 

— Viešpatie, tai bent gebi suktis! Daktaras Deivas tau papasa- 
kojo apie savo anūko asmeninio gyvenimo problemas? 

— Taip. Kas čia tokio? 

Sara stovėjo, minutėlę žvelgdama į Džosliną. 

— Žinai, ką aš manau? Kad, galimas daiktas,esi taip įsimylėjusi 
Luką, jog kai jis išvyko tegul tik ir kelioms dienoms, nukabinai nosį. 

— Kažin, ar išvis esu ką nors įsimylėjusi. Kiek Luką pažįstu? 
Du mėnesius? 

— Kiek laiko tavo brangioji panelė Edi pažinojo vyrą, kurį 
mylėjo? 

— Kelias dienas. 

— Tai štai. Noriu, kad bent kiek pasidažytum, susitrauktum 
plaukus atgal vienu iš savo kaspinų apie galvą ir praleistum dieną su 
manimi ir Gregu mūsų naujoje parduotuvėje. Tau reikia atitolti nuo 
šio namo, nuo istorijos, į kurią esi taip įsitraukusi, ir pabendrauti su 
kitais žmonėmis, ne tik su mano pusbroliais. 

— Ar šiame mietelyje tai įmanoma? 

— Sąmojinga, — sutiko Sara, — bet juokai tau nepadės. — Ji 

paėmė Džosliną už rankų ir patraukė atsistoti. — Nagi, susitvarkyk 
ir einam. Turiu tiek daug darbo, kad net nežinau, nuo ko pradėti. 


— Ne, ne ten, — Sarai nurodė Gregas Andersas. — Tai turėtų sto- 
vėti čia, o ne ten. 

Džoslina sukryžiuotomis kojomis sėdėjo krautuvėje ant grindų 
ir dažė vienos sienos apačią. Jau kelias valandas praleido su Sara ir 
Gregu,ir matant Gregą jai tik norėjosi bėgti ir susirasti Luką, išskės- 
tomis rankomis pulti jam į glėbį. Nepajėgė suvokti, kaipgi švelniajai 
Sarai gali patikti toks mėgstantis įsakinėti vyras. 

Parduotuvė, kurią juodu iš naujo įrenginėjo, turėjo būti graži. 
Daugelį metų ji buvo užgriozta senais baldais. Sara pasakė Džosli- 
nai, kad ankstesnis savininkas buvo toks nusenęs, kad parduotuvė 
retai kada būdavo atidaryta, o jeigu ir būdavo — tai jis miegodavo. 

— Žmonės palikdavo čekius ir pinigus ant prekystalio ir pasi- 
imdavo, ką norėdavo nupirkti. Kai mano motina pamatė į parduotuvę 
užsukant turistus, ji nusiuntė vieną iš savųjų prekes pristatinėjančių 
vaikinų stebėti vietoje ir prižiūrėti, kad tie nieko nepavogtų. 

— Taigi dabar jūs ją nupirkote, — pasakė Džoslina, dairyda- 
masi aplinkui. 

Parduotuvė buvo gana erdvi, o perdažius sienas bei perklojus 
grindis turėtų tapti prašmatni. 

Jiedviem vos tik atvykus, į salę įėjo Gregas, sugriebė Sarą per 
liemenį ir pasilenkė pabučiuoti. Džoslina pamanė, kad prie jos galėjo 
taip nesielgti, bet Sara, regis, buvo ne prieš. 

— Džoslina atėjo šiandien mums pagelbėti, — paaiškino ji, kai 
jie galiausiai baigė bučiuotis. 

Laikydamas apkabinęs per liemenį Sarą taip tvirtai, tartum 
norėtų, kad žmonės žinotų, jog ji „priklauso“ jam, Gregas nužvelgė 
Džosę nuo galvos ligi pėdų tokiomis vėrtinančiomis akimis, kad ji 
turėjo labai pasistengti, jog nesusirauktų. 

— Taigi jūs — tų miestelio rūmų savininkė, — pasakė jis. — 
Gal norėtumėte juos parduoti? 

— Liaukis! — sudraudė Sara nusišypsodama. — Ji pamanys, 
kad kalbi rimtai. 

— Ašir kalbu rimtai, — atrėmė Gregas,vis žvelgdamas į Džos- 
liną. — Parduokite man su Sara ir aš padarysiu iš jų parodomąją vietą. 

— Gal baigsi pagaliau? — neva užpyko Sara, bet kikeno, lyg 
Gregas būtų pasakęs ką nors labai linksma. 

— Manau, pasilaikysiu namą, — atsakė Džosė, prisiversdama 
nusišypsoti. 

— Taigi, Džoslina, — kreipėsi į ją Gregas, paleisdamas Sarą. — 
Kas, jeigu užduosiu jums šiek tiek dažymo? Tai yra, jeigu didelio 
dvaro ponia nelaiko per žema bent kiek padažyti. 

— Gregai! — subarė Sara. 

— Viskas gerai, Džoslina supranta, kad aš tik juokauju, tiesa, 
Džose? 

— Taip, tikrai, — sumurmėjo Džosė. — Labai sąmojingi juokai. 

Taigi dabar ji jau buvo praleidusi naujoje parduotuvėje apie tris 
valandas, ir Gregas darbais nuvarė jas kone leisgyviai, o pats dažnai 
išnykdavo. Nuklysdavo iš parduotuvės ir vėl atklysdavo kada pano- 
rėjęs, nėsyk nė katrai nepasakydamas, kur einąs ar kuomet grįšiąs, 
ir iš esmės visai nieko nedirbdamas. 

Antrą kartą jam dingus, Sara atėjo prie Džosės dažomos sienos. 
Laikė rankoje elektrinį grąžtą, nes turėjo sustatyti kažkokius didelius 
ąžuolinius rėmus, kuriuos buvo užsakęs Gregas. Džosė manė, kad 
jeigu Gregas toks turtingas, kokiu dedasi, kodėl negalėtų nusamdyti 
staliaus, o ne suversti tą darbą Sarai. 

— Žinau, Gregas šiurkštokas, — teisinosi Sara, žvelgdama 
žemyn į Džosę, — bet padeda man jaustis tokiai gyvai. Beveik visą 
gyvenimą darbavausi su adata rankoje arba prie siuvamosios maši- 
nos, ir vienintelis įdomumas — tai, ką matau per DVD. Bet Gregas 


kupinas idėjų ir nori viską padaryti Za4ar par. Jeigu būčiau kreipusis 

į vieną iš savo pusbrolių padėti įrengti drabužių parduotuvę, jis būtų 
mėnesius svarstęs, ar tai geras sumanymas. Bet mudu vieną vakarą 
per vakarienę apie tai pasikalbėjome, o kitą dieną jis man pasakė 
nupirkęs senąją baldų parduotuvę. 

— Greitai, — sutiko Džosė. — Bet galbūt būtų pravertę bent 
kiek pagalvoti. Kaip pritrauksi čionai pirkėjų? 

— Gregas jau viską suplanavo. Nusamdė vieną reklamos firmą, 
kad visam Ričmondui apskelbtų apie mus. 

— Oho, — nusistebėjo Džosė. — Ričmondui. O kaip dėl 
Viljamsbergo? 

— Gregas sako, kad Vijamsbergas mums per mažas. Turime 
žvelgti plačiau. Jis nori, kad porą kartų per metus vyktume į Niu- 
jorką pirkti dizainerių sukurtų drabužių, paskui pargabenti juos čia 
ir parduoti dviguba kaina. Jis iš tiesų puikus verslininkas. 

Arba svajotojas, pagalvojo Džosė, bet nutylėjo. 

— Ak, antai ir jis. Verčiau grįšiu prie darbo. 

— Nejau matau jus, paneles, dykinėjančias, kol buvau nusi- 
gręžęs? — vos tik įžengęs į parduotuvę pareiškė Gregas. — Teks 
išskaičiuoti jums iš atlygio. 

— O ašir nežinojau, kad mums mokama už darbą, — atsilie- 
pė Džosė, ir jos balse nuskambėjo daugiau priešiškumo, nei būtų 
norėjusi išsiduoti. 

— Nagi, nagi, — sureagavo Gregas, — panelėms derėtų mokėti 
labiau tvardytis. Ei, Džose, galbūt norėtum pas mus įsidarbinti? Tai 
padėtų tau išlaikyti tą didelį namą. 

Džoslina pajuto, kaip visas kraujas nuslūgsta jai iš veido. Pana- 
šu, žinia, kad panelė Edi nepaliko jai pinigų namui išlaikyti, iškilo 
į viešumą. 

— Gregai! — neteko kantrybės Sara. — Juk pasakiau tau — 
apie tai tik tarp mudviejų. 

— O, tiesa. Atleisk, Džose. 

Džosė atsistojo. 

— Klausykit, jau beveik priešpiečių metas. Turiu eiti. Tesė pasa- 
kė, kad šiandien grįžta Ramzis, ir man reikia su juo susitikti aptarti 
kai kuriuos teisinius dalykus. 

— Žinoma, — sutiko Gregas. — Taigi aš girdėjau, kad turi du 
draugužius ir negali apsispręsti, kurio nori. 

— Gerai, — tarė Džosė. — Verčiau jau eisiu... — Ji pažvelgė į 
savo dažais ištepliotą šepetį. Žinojo, turėtų šį išvalyti, bet nenorėjo čia 
pasilikti nė minutės ilgiau. — Iki, Sara. Tavo parduotuvė bus graži. 

— Susitiksime vakare! — šūktelėjo pavymui Sara, Džosei jau 
einant pro duris. 

Ji dar išgirdo Gregą klausiant: 

— Ką gi aš padariau? Juk tik juokavau su ja. 

Išėjusi į lauką, Džosė su palengvėjimu atsiduso ir tiesiog bėgte 
nubėgo į Ramzio kontorą. 

— Taip ir maniau, kad šiandien tave pamatysiu, — pasakė Tesė, 
vos tik Džosė pasirodė duryse. — Atėjai pasimatyti su Ramziu ar 
tik sprunki nuo Šlykštuko Grego? 

— Sprunku, — patvirtino Džosė. — Jaučiu, man praverstų 
šlakelis tekilos. Kas jis per šmikis. Kaip gali patikti Sarai? 

— Nemanau, kad kas nors taip ilgai gyveno, jog galėtų atsakyti 
į klausimą, kodėl vienam patinka kitas. Ji krizena, kai jis laido savo 
kvailus juokelius, ir mano, kad grandioziniai jo planai — nuostabūs. 

— Manai, žmonės važiuos iš Ričmondo tokį kelią iki Edilino 
vien tam, kad apsipirktų? 

— Ne, — pasakė Tesė. — Kodėl neužeini pas mane į kontorą? 

Džosė apsidairė ir sumojo dar nebuvusi Ramzio kontoroje. 
Daug kartų ėjo ir važiavo pro šalį, bet niekada nesilankė viduje. 
Senas namas veikiausiai pastatytas dvidešimto amžiaus pradžioje, o 
paskui perdirbtas į patogias, tačiau elegantiškas kontoros patalpas. 
Vos įžengus buvo laukiamasis, apstatytas aštuoniolikto šimtmečio 
stiliaus baldais. 


— Iš kolonijinio Viljamsbergo? — paklausė Džosė. 

— Žinoma, — patvirtino Tesė, joms pasukus į pastato gilumą. 

Pakeliui prie dviejų rašomųjų stalų dirbančios moterys Džosei 
einant pro šalį smalsiai sužiuro. 

— Jos priblokštos, kad turiu moteriškos lyties draugų, — pa- 
aiškino Tesė, uždarydama savo kabineto duris. 

Čia buvo gražu, bet minimalistiška, ir Džosė to nebūtų pajėgusi 
ilgai ištverti. Nei fotografijų ant rašomojo stalo, nei nieko kur nors 
asmeniško. Visai kaip ir jos butas, pagalvojo Džosė. Tartum nenori, 
kad kas nors žinotų apie jos gyvenimą. 

— Tai koks jis šiandien buvo? — paklausė Tesė, atsisėsdama 
prie savo rašomojo stalo ir palikdama Džosei vieną iš kėdžių priešais. 

Džosei nepatiko rašomasis stalas tarp jųdviejų, bet ji nutylėjo. 

— Tu apie Gregą? 

— Taip, žinoma. Aš taip įsitraukusi tiekti kepinius pobūviams, 
o tu tiek įnikusi į savo knygą, kad nė viena iš mudviejų visai nekrei- 
pėme dėmesio į naująjį Saros draugužį. Dabar bus sunkiau. 

— Tiesa, — sutiko Džosė, tačiau neužtikrintu balsu. — Juk ne- 
nori pasakyti, kad mudvi dėl to ko nors imtumėmės, a? O be to, kiek 
suprantu, Sarai jis patinka. Ji visai nepageidauja, kad ką nors darytume. 

— Kai su juo susipažinau, jai patariau leisti MOV tvarkyti 
teisinius jų parduotuvės aspektus. 

— Tai yra? 

— Priminiau jai, kad neturi pinigų, todėl turėtų vengti pasira- 
šinėti bet kokius popierius. Tegul jis už viską moka ir tegul viskas 
kris ant jo galvos, kai tas reikalas sužlugs. 

— Tu įsitikinusi, kad parduotuvė sužlugs? 

— Manau, jeigu Sara atidarytų savo pačios kurtų suknelių 
parduotuvę ir nemažai užsiimtų perdirbimais rinktinėms klientėms, 
jai sektųsi puikiai. Sara moka bendrauti akis į akį su pavienėmis 
klientėmis, bet neįsivaizduoju jos dalyvaujančios Niujorko „Mados 
savaitėje“. O tu? 

Džoslina primerkė į Tesę akis. 

— Nemanau, kad aš arba tu žinome, kas Sarai geriausia. Todėl 
turėtume jai leisti gyventi savo gyvenimą. 

— Gera mintis, — sutiko Tesė, paskui žvilgtelėjo į langą šalia 
savo kabineto durų. — Sugrįžo Ramsas. 

Džosė nustėro, pastebėjusi Tesės akyse, kai ši pamatė Ramzį, 
blyksnį, — gal tik sekundės dalelę, — kuris... Džosė nebuvo tikra, 
ką šis reiškė, bet suprato, kad Tesė džiaugiasi jį išvydusi. 

Pasisukusi savo kėdėje Džosė matė Ramzį ilgais žingsniais 
žirgliojant tiesiai prie Tesės kabineto. Nesulėtino žingsnių padėti 
portfelio ar atsakyti į pasitinkančiųjų bendradarbių sveikinimus. 
Nė nepažvelgė į rožinius popierėlius su telefono žinutėmis, kuriuos 
jam stengėsi įkišti dvi sekretorės. Ne, nuskubėjo per ilgą kambarį, 
nekantraudamas greičiau atsidurti pas Tesę. Taip smarkiai atlapojo 
duris, kad vos nepartrenkė prie jų sėdinčios Džosės — bet jis jos 
nė nepastebėjo. 

— Kas įvyko, kol manęs nebuvo? — paklausė Tesės. 

Džosė sėdėjo ant kėdės, perpus paslėpta durų, žvelgdama pa- 
kaitomis į abu. Jų abiejų akys tematė vienas kitą — ir Džosei no- 
rėjosi šokti iš džiaugsmo. Kone girdėjo mintyse dūdmaišio muziką 
ir nuslopino norą iškeltomis virš galvos rankomis leistis į Škotijos 
kalnėnų suktinį. 

Plačiai šypsodamasi, kad net matėsi jos krūminiai dantys, 
Džosė pašaukė: 

— Sveikas Ramzi. Gerai praleidai laiką Bostone? 

Ramzis apsisuko pažiūrėti, ir kelias sekundes iš jo akių atrodė, 
kad nė neatpažįsta, kas užkalbino. 

— Džoslina! — paskui sušuko tokiu balsu, lyg ji būtų ta, kurią 
užvis labiausiai pasaulyje troško pamatyti. — Ilgėjaisi manęs? Ar 
mano baisusis pusbrolis bandė su tavimi pabėgti? 

— Kuris iš tavo pusbrolių? Turi jų tiek daug. 

— Lukas, — atsakė Ramzis, priglusdamas veidu prie jos kaklo, 
lyg ketintų tuoj pabučiuoti. 

Džosė vogčiomis žvilgtelėjo į Tesę. Ta vėl atsisėdusi prie stalo 
įdėmiai peržiūrinėjo kažkokius popierius. Džosė nustūmė nuo savęs 
Ramgį. 

— Kaip gali kas nors su manimi pabėgti, jeigu esu pririšta prie 
to namo? Ką tik ketinau Tesei pasakyti, kad Gregas Andersas pasi- 
siūlė iš manęs jį nupirkti. Jis žino, kad neturiu pinigų namui išlaikyti, 
tad savanoriškai sutiko nukelti nuo mano pečių tą naštą. 

— Po velnių, kas toks tas Gregas Andersas? 

— Naujasis Saros draugužis, — atsiliepė Tesė.— Nusipirko čia 
namą, turi krūvą pinigų ir jie atidaro dizainerių drabužių parduotuvę 
vietoj senosios baldų. 

Ramzis išplėtė akis. 

— Ir visa tai įvyko per tokį trumpą laiką, kol manęs čia nebuvo? 

— Mm, — numykė Džosė. — Daug kas įvyko, kol tavęs čia 
nebuvo. 

Rimtu veidu jis pasisuko į ją. 

— Pavyzdžiui? 

— Manau, verčiau tegul Tesė tau papasakoja, — atsakė Džosė. 
Mėgino paslėpti šypseną, bet nesisekė. — Turiu eiti. 

— Juk nebeisi vėl dažyti, a? — paklausė Tesė. 

— Tu perdažai Edilino dvaro namą? — pasibaisėjusiu balsu 
paklausė Ramzis. 

— Aha, — linktelėjo Džosė. — Levandų spalva, savo mėgsta- 
mąja. Tik pagalvok apie rytmečio saulę, nutvieskiančią tą levandinį 
namą. Nuo tokio vaizdo tiesiog jaukiasi protas, ar ne? 

— Juk tu negali... — buvo besakąs Ramzis, bet Džoslina jau 
uždarė duris, dar suspėjusi išgirsti Tesės žodžius: 

— Ji tik pajuokavo, tad pasistenk atgauti humoro jausmą ir 
nedaryk iš savęs kvailio. 

Juokdamasi Džosė paliko kontorą, jausdama į ją spoksančias 
suglumusias sekretores. Veikiausiai buvo vienintelė, kada nors išėjusi 
iš Tesės kabineto ir juokusis. 

Lukas buvo išvykęs beveik dvi savaites. Per tą laiką jis jai nepaskam- 
bino, nei kaip nors kitaip su ja nesusisiekė. Bet Džoslina jautėsi 
puikiai. Dabar žinojo, kur norinti eiti ir ką daryti. Manė, kad tokia 
savijauta nemažai susijusi su tuo, kaip Sara žvelgė į Gregą, ir anuo 
blyksniu Tesės akyse, kai vos tik išvydo Ramzį. Meilėje nėra vietos 
žodžiui Zurėty. Ji /urėtyų būti suinteresuota Ramziu, nes panelė Edi 
parašė, kad jis bus kaip tik puikus vyras jai. O kadangi reikia prižiūrėti 
didžiulį namą, ji žurėty juo dalytis su Ramziu. Jis tikrai žinos, kaip 
namą išpuošti ir puoselėti. Lukas veikiausiai prisodintų tuščius in- 
delius nuo majonezo piktžolių ir manytų, kad jos atrodo nuostabiai. 

Bet visa tai buvo nesvarbu. Džoslina žinojo, kam priklauso jos 
širdis, ir tai teikė ramybės. 

Kol Lukas buvo išvykęs, ji didžiumą laiko leido Viljamsberge 
rinkdama medžiagą. Vieną dieną tingiai naršydama, užsidūrė ant 
Anguso Harkorto pavardės ir sužinojo, kad jis buvo vienas iš šalies 
įkūrėjų. Nors niekada nebuvo politikas, bet gyveno čia ir turėjo svarų 
žodį, kad būtų atsiskirta nuo Anglijos. 

Apie tą žmogų Džoslina daug negalvojo, tik šypsojosi iš isto- 
rijos, kurią panelė Edi įtraukė į laišką, pridėtą prie savo testamento. 
Romantiška mąstyti apie jauną škotą, pagrobus; savo lerdo dukterį 

ir pabėgus; su ja bei pilnu vežimu aukso, bet ji niekada nebuvo pa- 
galvojusi apie tai, ką juodu veikė vėliau. 

Džoslina tik juokaudavo sakydama, kad parašysianti Edilino 
istoriją, tačiau, radusi Anguso Harkorto pavardę paminėtą greta 
Tomo Džefersono, pradėjo matyti tokios knygos galimybes. 

Sutvarkiusi visą medžiagą, kurią pajėgė surasti apie panelės 
Edi laiką, praleistą greta daktaro Brenerio, Džoslina išspausdino ją 
kompiuteriu, paskui perėjo prie ankstesnių panelės Edi užrašytų pa- 
sakojimų. Juokėsi iš Bertrando, žavėjosi Edi ir Deivido meile, paskui 
kaip visada akys pritvinko ašarų, kai pagalvojo apie Deivido mirtį. 
Jeigu tik jie būtų galėję turėti gyvenimą drauge, mąstė ji. 

Kai suskambo telefonas ir ekranėlyje pasirodė Luko vardas, Džosė 
prisidėjo prie širdies ranką, stengdamasi nuraminti paspartėjusius 
tvinksnius. 

— Ilgėjaisi manęs? — be įžangos paklausė jis. — O gal nė 
nepastebėjai, kad manęs nėra? 

Džosė norėjo jo paklausti, ar santuokos anuliavimas jau baigtas, 
ar jis laisvas, taip pat ji pamanė trokštanti pasakyti, kad jį myli. Bet 
pasakė visai kitką: 

— Ir taip, ir ne. Buvau išties labai užsiėmusi. Susipažinau su nau- 
juoju Saros draugužiu ir padėjau jiems dažyti atidaromą parduotuvę. 

— Nieko bernas, a? 

Džoslina jau nebebuvo tokia pagauta emocijų. 

— Suspėjai pasikalbėti su kažkuo čionai anksčiau nei su >2a- 
nimi? — kone šūktelėjo ji. 

Lukas susijuokė, ir ji suprato, kad išsidavė pavydinti. 

— Nėra taip, kaip tu manai. Močiutė susipažino su tuo drau- 
gužiu ir papasakojo seneliui, o jis papasakojo man. Dabar jautiesi 
geriau? 

— Nelabai. Vadinasi, senelis kalbėjosi su tavimi, kai buvai išvy- 
kęs. — Ji suvokė kalbanti kaip suirzusi maža mergytė, bet nepajėgė 
susiturėti. 

— Panašiai, — atsakė Lukas, ir iš balso ji girdėjo, kaip jam visa 
tai patinka. — Dalį kelionės mudu vykome drauge, paskui jį palikau 
ir išskridau toliau. Kol buvome kartu, jis kalbėjosi su močiute ir ji 
jam papasakojo. 

— Ar tai turėtų padėti man pasijausti geriau? Kur tu buvai?! Ir 
nedrįsk manęs vadinti „mama“. 

— Naujajame Hampšyre, po to Londone. Palikau senelį Nau- 
jajame Hampšyre, o pats išskridau į Londoną. Grįžau vos prieš 
valandą. 

— Buvai Londone? — tyliai perklausė ji. — Tu kažką veikei 
dėl panelės Edi, tiesa? 

— Taip. Ak! Dar buvau stabtelėjęs ir Niujorke. Senelis ten turi 
draugų. Ar atsakiau į visus tavo klausimus? 

— Aba, ir dabar esu visai patenkinta. Kada atvažiuosi čia ir 
paaiškinsi, ką tu ir tavo gudrus senelis buvote sumanę? 

— Jis gudrus, ar ne? Gerai pastebėta. 

— O kodėl mudviem nesusitikus pas /ave namie? Būtų miela 
permaina. Norėčiau pamatyti, kaip tu išpuošęs savo namą. Ar duše 
augini orchidėjas? 

— Tik jeigu būnu porą savaičių nesiprausęs. Tada perkeliu 
jas į savo kairę ausį. Nežinau, kodėl visada į kairę, o ne į dešinę. O 
mano bamba... 

— Liaukis! Prastus juokelius palik man. Noriu žinoti, ką judu 
su seneliu per tas dvi savaites veikėte. 

— Šniukštinėjome ir šnipinėjome stambiu mastu. 

— Lukai, — perpus perspėjamai, perpus maldaujamai ištarė ji. 

— Senelis nuvyko į Naująjį Hampšyrą susitikti su generolo 
Ostino našle ir iš jos išmeilikauti laiškus. 

Džoslinai užėmė kvapą. 

— Gavo juos? 

— Taip, — patvirtino Lukas, bet jo balse nuskambėjo dvejo- 
nė. — Klausyk, Džose, mudu išsiaiškinome tam tikrus dalykus, kurie... 

— Kurie ką? 

— Kurie, manau, galėtų tave šiek tiek nuliūdinti. 

— O Viešpatie! Ką gi dar? 

— Nieko bloga. Tik... aš prisiekiau savo seneliui tau nepasakyti, 
tad privalau neprasižioti. Jeigu nuo manęs priklausytų, atlėkčiau tuoj 
pat pas tave su šūsnimi popierių, kurie... 

— Kas per popieriai? 

— Istorinio pobūdžio, — skubiai atsakė Lukas. — Senelis 
šiandien turi pailsėti. Visos tos kelionės jį vargina. Ką tu į tai, jeigu 
ketvirtą pasiimsiu tave, ir mudu nuvažiuosime pas jį į namus? 

— Ir jis ten bus, kai pamatysiu visus tuos popierius? 

— Tai įeina į mudviejų susitarimą. Be to, jis daktaras. 

— Ką tai reiškia? 

— Nieko, — vėl skubiai atsakė Lukas. — Pamiršk, ką pasa- 
kiau. Ketvirtą tau tinka, ar ketini tapti viena iš vergių, kurias Saros 
draugužis išnaudoja savo naujai parduotuvei? 

— Pirmą esu susitarusi susitikti su Ramziu dėl leidimo san- 
tuokai, tad manau, suspėsiu. 

— Džose? — paklausė Lukas. — Man smalsu, ar kada nors 
girdint Tesei laidei tuos juokelius, kad tekėsi už Ramzio? 

— Palauk, prisiminsiu... Galva vis dar man ant pečių, tebeturiu 
abi rankas ir kojos sveikos. Ne, regis, nelaidžiau. 

— Galų gale praregėjai. 

— Būtum turėjęs man pasakyti. 

— O paskui tu persakytum Ramziui ir Tesei? Ne, tegul jie 
viską aiškinasi patys. 

— Žinai, galėtum atvažiuoti prieš keturias. Manau, tas tavo 
sodas atrodo gana prastai ir reiktų prie jo padirbėti. 

— Nebandyk manęs suvilioti. Jeigu bent dešimt minučių pabū- 
čiau su tavimi, išgautum iš manęs viską. O senelis pagrasino: jeigu 


prasitarsiu be jo, privers mane visą mėnesį kasdien su juo žaisti golfą. 

Net pasitelkė savo senąjį gabaliuką „nebeilgai čia būsiu“, kuris visad 
mane nuperka. 

— Tikiuosi, nepaveldėjai jo žiaurumo. 

— Turbūt paveldėjau, nes dar neleidau tau pamatyti mano 
namo iš vidaus. 

Trumpam tai išmušė Džosę iš vėžių. Ji erzindavo jį, kad nepa- 
rodo savo namo iš vidaus, bet nepagalvodavo, kad kas nors iš tikrųjų 
yra tame bloga. Arba galbūt ne bloga, bet keista. 

— Kas yra, ee... kas yra tavo namuose? 

— Kitų merginų nuotraukos, — atsakė Lukas. — Turiu eiti. 
Man reikia porą valandų numigti, paskui kai ką atlikti. Užvažiuosiu 
tavęs ketvirtą. Beje, močiutė nuo to traukiasi, tad mes būsime tik trise. 

Kai juodu atsisveikino, Džosė dar kurį laiką laikė rankoje tele- 
foną ir mąstė apie tai, ką Lukas jai pasakė. Generolo Ostino laiškai, 
paskui Lukas nuskrido į Londoną... ko? Ar laiškuose esama ko nors, 
kas paskatino jį nuvykti į Londoną? 

Džosė paskambino Tesei. 

— Noriu susitvarkyti plaukus... Nežinau... Kad gražiai atro- 
dyčiau. Kur nueiti? 

— Vadinasi, sugrįžo Lukas, — konstatavo Tesė. — Kiek palauk, 
su kai kuo susisieksiu, o paskui tau atskambinsiu. 

Po dešimties minučių Džosė jau sėdėjo savo automobilyje ir 
važiavo į Viljamsbergą, anot Tesės, „sutartam skubiam aptarnavimui “. 

— Nesu tokia bjauri, — sumurmėjo Džosė, bet neėmė į galvą. 
Tik norėjo šį vakarą gražiai atrodyti. 

Lukas atvažiavo jos pasiimti tamsiai mėlynu BMW sedanu. 
Išlipo ir apėjo automobilį atidaryti jai durelių. 

— Tai bent! Nuostabu, — pagyrė ji, į;smukdama ant odinės 
sėdynės. — Sakei, nori, jog su mumis būtų tavo senelis, nes jis dak- 
taras. Esi toks rūpestingas, nes ketini man pranešti, kad begyvensiu 
šešis mėnesius? 


Kai Lukas nutylėjo, ji įdėmiai į jį pažvelgė. 

— Lukai? 

— Žmonių gyvenimai keičiasi, — rimtai atsakė jis. — Kar- 
tais — į gera, kartais — į bloga. 

— Dabar tu mane gąsdini. 

Lukas paėmė jos ranką. 

— Atleisk už visą tą paslaptingumą, bet pažadėjau seneliui. 
Manau, šiuo metu jis laimingiausias žmogus pasaulyje. Lėktuve 
mudu kalbėjomės, ir jis papasakojo, kaip nuoširdžiai mylėjo panelę 
Edi. Žinoma, niekada nedrįsta to sakyti prie močiutės, bet jis tikrai 
ją mylėjo. Seneliukas sakė, kad jis ir Edi visą vaikystę augo kartu, ir 
tik dėl jos jis tapo daktaru. Pamatęs jos kojas, sugrįžo mokytis pagal 
karo veteranų perkvalifikavimo programą ir... — Lukas spustelėjo 
Džosei ranką. 

— Atrodai kitokia. 

— Tesė nusiuntė mane į saloną, kur man ilgai plovė, dažė ir 
pureno plaukus. Aš taip nervinaus, kad nepavėluočiau, jog vos iš- 
tvėriau nusėdėti krėsle. 

— Ne, ne tai, nors man tikrai patinka tas rožinis atspalvis. Esu 
matęs lygiai tokios pačios spalvos bijūnų. 

Jis paleido jos ranką ir savąją vėl padėjo ant vairo. 

— Pastebiu tavyje ir kitų permainų. 

— Aha, nusprendžiau, kad man tu labiau patinki nei Ramzis. 

— Nejaugi? — neva nustebo Lukas, lyg tie žodžiai nieko ne- 
reikštų, bet akies krašteliu ji pamatė, kaip sutrūkčiojo jo antakis. 
Vadinasi, čia kaltas ne tik melas, bet ir stiprus jausmas. — Man tu 
irgi labiau patinki nei Ramzis, — švelniai pridūrė. 

— Verčiau paprašykime, kad būtų mūsų pajaunys. 

Lukas nusijuokė. 

— Sutarta. Bet tik jeigu jis vilkės pilkšvai mėlynu aksominiu 
švarku. 


Džoslinai širdis daužėsi taip smarkiai, kad vos pajėgė kvėpuoti. 

Nebuvo tikra, bet galbūt ką tik jai pasipiršta. Arba ji pati pasipiršo? 
Kad ir kaip būtų, jai atrodė, kad niekada nesijautė laimingesnė. 

Kai jie atvažiavo pas daktarą Deivą, name tartum plieskė visos 
šviesos, bet labiausiai švytėjo jo veidas. Seniokas atrodė taip, lyg būtų 
atradęs Gyvybės Paslapt. 

— Aš tikrai noriu, kad jūs abu man pasakytumėte, koks reika- 
las, — pasisveikinusi pareiškė Džosė. 

— Maniau, gal pirma atsigersime arbatos, — pasiūlė daktaras 
Deivas. 

— Nereikia juokauti, — sutartinai pasakė Lukas ir Džosė, 
paskui pratrūko juoktis. 

— Ar iš manęs nebus netaktiška sužinoti, ką judu visą dieną 
veikėte? 

— Apsilankiau grožio salone, — atsakė Džosė. 

— O aš numigau, — pridūrė Lukas. 

Daktaras Deivas pažvelgė į vieną, paskui į kitą. 

— K gi, kai kas atsitiko. — Jis protestuojamai iškėlė ranką. — 
Tik nieko nesakykite. Mano senos smegenys nepajėgia sugerti dau- 
giau informacijos. 

Jis kreipėsi Džosliną: 

— Mudu su anūku sužinojome nemažai ir ketiname jums pa- 
pasakoti. Bet dar negalime visko atskleisti, kol jūs nesuprasite, ką 
darome. Jeigu nenorite laukti, kol atsigersime arbatos, tai siūlau gerti 
arbatą, o mano anūkas skaitys mums paskutinę panelės Edi istorijos 
dalį. Sutinkate, Džoslina? 

— O arbata karšta? 

— Garuojanti. 


— Tuomet esu pasirengusi klausytis. 

LONDONAS, ANGLIJA 
1944 


— Būčiau nieko prieš ko nors užkąsti, — per pusryčius pareiškė 
Hemišas, ir Edi su Deividu gavo paslėpti šypsenas. „Nieko prieš ko 
nors užkąsti“ anglams reiškė „esu alkanas“. Jeigu tas Žmogus ir ge- 
bėjo ką nors daryti — tai valgyti. Iš pradžių jis nepagailėjo išsakyti 
komentarų, kad Deividas išdavikas, nes maistas itališkas, o Italija 
kariauja Vokietijos pusėje. 

— Jeigu nenorite, nevalgykite... — ir Deividas buvo bepaimąs 
lėkštę, bet Hemišas ją pačiupo. 

— Manau, jeigu suvalgysiu lėkštę spagečių, pasaulis nenukentės. 

— Tai... — buvo bepradedąs Deividas, bet nutilo. 

Ar verta vargintis ir žmogui aiškinti, koks apskritai yra skirtu- 
mas tarp picos, spagečių ir makaronų? Jis apsidžiaugė, kai tuoj po 
pusryčių senis dingo savo kambaryje. 

Tą rytą Edi surado už tvarto seną aplūžus; šiltnamį, visą beveik 
paslėptą sudžiūvusių vijoklių. Prasiskynusi pro juos, pamatė stiklinį 
namuką, o viduje augo pomidorai, kurie patys atsisėdavo. Per Žie- 
mą vijokliai neleisdavo dirvai atšalti, o pavasarį belapiai praleisdavo 
saulės šilumą. 

— Galėčiau tave už tuos pabučiuoti, — pasakė Deividas, pa- 
imdamas iš pintinės, kurią jam padavė Edi, vieną vertingą rutuliu- 
ką. — Tiesą sakant, galėčiau tave pabučiuoti už bet ką. 

Ji atsitraukė, — juodu skyrė stalas, — bet šypsojosi. 

— Negi nežinai, kad esu Nepaliečiamoji? 

— Girdėjau tai, — kimiu balsu atsakė jis ir žengtelėjo artyn, 
bet šįsyk Edi neatsitraukė. 

Tačiau nelanksčioji Deivido koja užkliuvo už kėdės kampo 
ir jis sukdamasis vos neparvirto. Nusitvėrė už stalo krašto, paskui 
sunkiai atsisėdo. 

— Tikiuosi, Ostinas spirgės pragare, — sumurmėjo glostyda- 
masis užgautą koją. — Kaip Žmogus su tokiu daiktu ant kojos bent 
kiek gali rėžti apie moterį sparną? 

Neišgirdęs atsakymo, pažvelgė į ją. Pamatė Edi akyse keistą 
išraišką. 

— Kas dedasi tavo galvelėje? 

Ji pasikasė galvą. Šiandien nesivargino stilingai susišukuoti, 
tik paliko plaukus laisvai kristi ant pečių, o kai šie jai trukdydavo, 
užsimaukšlindavo ant šono vieną iš Egės berečių. Su per dideliais 
marškiniais ir per plačiomis kelnėmis, sujuostomis per taliją diržu, 
ir tamsiais išdrikusiais ant pečių plaukais, Deivido akimis, ji atrodė 
nuostabiai. Jeigu ne koja, jis jau seniai būtų žengęs ryžtingą žingsnį. 

— Man reikia išsimaudyti, — pareiškė Edi. — Regis, nuo vištų 
kažkas įsimetė į plaukus. 

— Mačiau tvarte žibalo. Gal juo pasiteptum? 

— Ne, — nusišypsojo Edi. — Išsimaudysiu upėje. 

— Prastai sumanei. Ji dar patvinusi. O srovė... 

Jis nespėjo ką nors daugiau pasakyti, nes paskui Edi trinktelėjo 
durys. Kai nuėjo pasižiūrėti pro langą, pamatė ją bėgančią. Matyt, buvo 
kažką sumaniusi, tačiau įdomu ką? Kai po kelių minučių išniro iš tvarto 
nešina dviem virvių ringėmis, jis aiškiai suprato, ką ji ketina daryti. 

— Ne, — pasakė jai sugrįžus į virtuvę. — Ne, ne ir dar kartą ne. 

Jeigu tai bandysi, išeisiu iš čia pėsčiomis, surasiu kur nors telefoną 
ir pasakysiu Ostinui, ką ketini daryti. 

— Moki rišti tvirtus mazgus? 

— Ne, — tvirtai pareiškė Deividas, atsisėsdamas ant kėdės. 

— Ką gi, teks mums verstis mano mazgais. — Ji apsivijo apie 
liemenį vienos virvės galą ir surišo. — Štai. Gražu ir tvirta, ar ne? 

Deividas ištiesė ranką, pačiupo vieną mazgo galą ir trūktelėjo. 
Tas lengvai pasileido. 

— Galbūt turėčiau surišti trimis kilpomis. 

— Prašau, nebandyk to, — kone su ašaromis akyse meldė Dei- 
vidas. — Neverta. — Turime dar vieną dieną, tuomet sugrįš Egė, 
atgausime žurnalą ir... 

— O kaip šis mazgas? 

Deividas patraukė už abiejų galų, ir tie tvirtai laikė. 

— Puiku, — tarė Edi. — Šita virve mes ir pasinaudosime. 

— O jeigu ten apačioje įstrigsi ir norėsi išsigauti? — tyliai pa- 
klausė jis — Gal pasiimk peilį, tuomet galėsi perpjauti virvę? 

— Tuomet / padėsi, — metė ji. — Ir nemokyk manęs, kodėl 
neturėčiau lįsti į upę. Esu puiki plaukikė. 

— Edi... — pradėjo jis, nesutikdamas atsikelti nuo kėdės. — Iš 
tavęs tai labai kilnu, bet nenoriu, kad tai bandytum. 

Pasilenkusi ji pabučiavo jį į lūpas. 

— Mums liko labai mažai laiko, — tarė ji. — Ir kaip mane 
pamylėsi su gremėzdu ant kojos? Kad ir ką sakytum, vis tiek paban- 
dysiu, bet būčiau labai dėkinga už tavo pagalbą. 

Deividas liko toks priblokštas to, ką ji pasakė, kad prireikė kelių 
sekundžių jam sureaguoti. Edi buvo beišeinanti, bet sugriebęs ją už 
riešo patraukė sau ant kelių. 

Pabučiavo. Iš pradžių švelniai, paskui vis aistringiau, giliau 
įsisiurbdamas į lūpas. 

— Įsimylėjau tave nuo pat tos akimirkos, kai pamačiau, — 
sukuždėjo. — Lyg būčiau tave iš kažkur pažinojęs. Dieve, galbūt. 
Žinojau, kad esi mano ir visada būsi. 

Ji perbraukė delnu jam skruostą. 

— Aš tavęs neapkenčiau. 

Deividas susijuokė. 

— Tu tikrai žinai, kaip mylėtis su vyru. 

— Apgailestauju, šioje srityje nieko nenusimanau, bet man 
pasakyta, kad greitai mokausi. 

Jis vėl ją pabučiavo, panardindamas pirštus į plaukus. 

Paskui kerai išsisklaidė: Edi atsitraukė pasikasyti skalpo. 

— Kažkas po mano plaukus ropoja, tad gatava šokti į upę ir 
išsiskalauti, galbūt taip pat rasiu ir tą prakeiktą veržliaraktį. Tu pa- 
sirengęs? 

Kai jis susiraukė ir atrodė vėl ją paprašys neiti, ji prisidėjo prie 
lūpų pirštą. 

— Pagalvok ir apie šviesesnę pusę. Galėčiau jo nesurasti. Šiuo 
metu jau turbūt atsidūręs Temzėje, ir tu nešiosi šį įtvarą per visą karą. 

Deividas pasirėmė ranka į virtuvės stalą ir sunkiai atsikėlė. 

— Tad vesk. — Stengėsi, kad jo balsas nuskambėtų linksmai, 
bet ji girdėjo baimę. 

— Einam, — erzinamai pakvietė ji. — Turiu jau paruoštą bagį. 

— Bagį? — nusišypsojo jis, nusekdamas paskui ją pro duris. 
Galbūt tas seniokas turi tvarte paslėpęs visokiu šlamštu užgrioztą 
automobilį ir Edi jį surado. Galbūt... 

Visos džiugios mintys kaipmat išgaravo, kai jis išvydo Edi 
išvarant iš tvarto keistenybę, iš pažiūros pagamintą devyniolikto 
amžiaus paskutiniame dešimtmetyje. Tai buvo arkliais traukiama 
brikelė* su dviem dideliais ratais gale ir dviem mažesniais priekyje. 
Taip pat priekyje buvo apsitrynusi ir nubrizgusi minkšta sėdynė, o 
gale — kažkas panašaus į stovimas vietas. Į ją daugybe odinių vadžių 
buvo įkinkytas senas Hemišo arklys, o šalia stovėjo pats Hemišas, 
atrodantis toks patenkintas, kad kone šypsojosi. 


L] 


Angl. buggy reiškia ir tvirtos konstrukcijos krosų trasoms pritaikytą sportinį automobilį, 
ir brikelę. 

— Jūs žinote, kaip ja naudotis, — paklausė jis Edi. 

Ji taip į jį pažiūrėjo, lyg būtų gimusi karietaitėje. Rankoje turė- 
jo botagą ir pliaukštelėjo juo arkliui virš galvos, paskui kelis kartus 
sucaksėjo liežuviu, ir gyvulys sparčiai apsuko dailų ratą. 

— O, taip, — pagyrė Hemišas, mokate vadelioti. 

— Turiu bent šimtą pasižymėjimo kaspinų ir prizų, — atsakė 
ji: — O, bet pažiūrėkite, kaip jam tai patinka. 

Ji kalbėjo apie arklį — tikrai ne apie Deividą. Šis jau traukėsi 
trobos link. 

— Kurjau ne, — sutiko Hemišas, meiliai paglostydamas arkliui 
snukį. — Buvo laikas, kai laimėjo nemažai lenktynių ir prisimena 
jas. Kariškiai pasakė, kad yra per senas būti bent kiek naudingas, bet 
jis dar daug ką gali. 

— Mesilgai neužtruksime, — pažadėjo Edi. — Deividas pririš 
mane už virvės ir aš pasinersiu į automobilį paimti kai kurių daiktų. 
Galbūt mums pavyks nuimti jam nuo kojos tą baisų įtaisą. 

— Nejau jam nereikalingas, a? 

Edi virš žmogelio galvos nusišypsojo. Gal jis ir senas, bet daug 
ką mato. 

— Eikš! — pašaukė ji Deividą. — Hemišas padės tau įlipti į 
galą. Tau teks laikytis, kai važiuosime pakalnėn, bet, manau, viskas 
bus gerai. 

— Kaip manote, gal jį pririšti? — paklausė Hemišas. 

— Ne, nereikia manęs pririšti, — atsiliepė Deividas, ir Edi su 
Hemišu vienas kitam nusišypsojo. Deividas įsivaizdavo, kad bagis bus 
kažkas įspūdinga. Bet jo akimis ta brikelė atrodė sena ir nepatikima. 

Kadangi senas arklys, prisimindamas senas dienas, kai buvo 
jaunas ir greit bėgiojo, nenustygo vietoje, Hemišas turėjo padėti Dei- 
vidui įsiropšti į brikelę. Šios galas buvo plokščias ir atviras, kad būtų 
galima gabenti daiktus. Iš abiejų šonų buvo pora turėklų, bet Deivi- 
dui, sėdinčiam viena koja ištiesta, sunkiai sekėsi įsitverti ir laikytis. 


— Kas iš tokio daikto? Nieko negali juo gabenti. 

— O kas iš lenktyninio automobilio? — savo ruožtu paklausė 
Edi, ir Hemišas linktelėjo. | 

— Gerai, mergaite, važiuokite, bet būkite atsargi. Jis traukia 
į dešinę. 

— Nesijaudinkite, mes jam neleisime, — nuramino ji ir liežu- 
viu sucaksėjo arkliui. Šis metėsi į priekį, lyg kas nors būtų iššovęs 
starto pistoletu. | 

Gale Deividas vos laikėsi įsikibęs abiem rankomis, o nuo kra- 
tymo įtvaro plienas rėžėsi jam į odą, dantys barškėjo. 

— Ar reikia varyti taip greitai? — sušuko jis Edi, bet išgirdo 
tik jos juoką. 

Deividui atrodė, kad praėjo kokios trys valandos, kol jie pasiekė 
upę, bet iš tikrųjų truko vos kelias minutes. Jie būtų galėję nueiti per 
mišką, tačiau su Deivido koja tai būtų buvusi kankynė. Jis matė, kad 
vanduo ganėtinai nuslūgo ir nebesiliejo per tiltą, o vienoje pusėje iš 
vandens truputį kyšojo automobilio padangos. Jeigu vanduo toliau 
taip slūgs, po kokios dienos ar dviejų perpus matysis automobilio ratai. 

Kol Deividas išsiropštė iš brikelės, Edi jau rišosi apie liemenį 
virvę. Nustūmęs jos rankas, jis perrišo. 

— Klausykis manęs, — švelniai pasakė, — jeigu kas nors pa- 
kryps blogai ir norėsi, kad tave ištraukčiau, dusyk timptelk virvę. 
Jeigu virvė susipainios ir tau reikės ją nusimesti, patrauk už šio galo. 
Matai? — Jis tvirtai timptelėjo, ir virvė nukrito. — Aš skaičiuosiu, 
ir jeigu tu išbūsi po vandeniu ilgiau nei penkiasdešimt aštuonias 
sekundes, nersiu pas tave. Supranti? 

— Puikiai, — patikino ji ir nusispyrė didelius senus aulinius 
batus, kuriais tas dvi dienas avėjo. Paskui numetė virvės galą ant 
tilto. Vanduo jau buvo nuslūgęs ir medinė tilto danga pradžiūvusi, 
bet vis tiek atrodė nesaugi. 

— Ką tu darai? — paklausė Deividas. 

— Juk negaliu plaukti su visais tas drabužiais. Tu ne prieš, jei 
nusirengsiu? 

— Nė nežinau, kaip tau į tai atsakyti, — sukuždėjo jis, paskui 

žengtelėjo atgal ir stebėjo ją atsisagstant marškinius, paskui iš jų 
išsineriant. 

Po apačia Edi vilkėjo persikų spalvos apatinuku išvien su kel- 
naitėmis, kaip ir tuomet, kai pirmą naktį ją nurengė — ir niekada 
nebuvo matęs nieko gražesnio. 

Ji numetė senus marškinius ant tilto, paskui ėmėsi atsisegti 
diržo, bet arklys pradėjo aikštytis ir Edi buvo beatskubanti prie jo. 

— Cit, ramiai! — sudraudė Deividas arklį, ir tas iškart nurimo. 

Šypsodamasi Edi atsisegė diržą, leisdama kelnėms nukristi 
ant tilto. 

— Jie klydo, — sušnabždėjo Deividas. 

— Tu apie ką? — paklausė Edi. 

— Dėl tavo kojų. Jos turbūt kokių keturių pėdų. 

— Nežinau. Niekada jų nematavau. Gal surištum apie mane 
virvę? 

— Taip, — atsakė jis, bet neskubėjo ateiti, nepajėgdamas ati- 
traukti nuo jos akių. 

Jis apjuosė jai apie liemenį virvę, galą pririšo prie tilto šono, o 
paskui kryptelėjo galva į likusią brikelėje kitą virvę. 

— O ta kam? 

— Jeigu automobilyje dar kas nors likę, pabandysiu ištraukti. 

— Kalbi apie savo lagaminą? 

— Taip, su drabužiais, — atsakė ji ir žvilgtelėjo žemyn į di- 
džiules kelnes, kuriomis jis mūvėjo. — Ar turi pasiėmęs ką nors, kas 
tiktų, kai būsi be įtvaro? 

— Taip, bet nenoriu, kad vargtum ilgai ieškodama. Jeigu pavyks 
rasti tą raktą, puiku, jeigu ne — niekas kitkas nesvarbu. Supranti? 

— Iš tavęs būtų puikus tėvas, — atsakė ji, — bet aš jau vieną 
turiu. Manau, jeigu automobilio nesimato, tai vanduo pakankami 
gilus, kad būtų galima nerti, ką tu pasakysi? 

— Ne! — kone šūktelėjo Deividas. — Nueisime prie upės 
krašto, ir tu galėsi įbristi. Juk nežinai... 

Jis nebaigė, nes ji užlipo ant turėklo ir gražiai, kaip patyrusi 

plaukikė, kregždute nėrė į upę. Jisai sulaikęs kvapą laukė, kol ji iš- 
kils, o galvoje skriejo baisios mintys. Ar ji neatsimušė į dugną? Gal 
prarado sąmonę? Jis jau buvo besiverčiąs per turėklą, kai ji iškilo. 

— U, kaip šalta! — sušuko. 

— O ko tikėjaisi? Tropikų? — atsakė labai stengdamasis pa- 
slėpti baimę. — Tau viskas gerai? 

— Kuo puikiausiai. Nuostabus jausmas. Išsiplausiu galvą. Nu- 
mesk man muilą nuo sėdynės, gerai? 

— Muilą! — burbtelėjo jis. 

Tik norėjo, kad ji greičiau viską baigtų ir išlįstų iš vandens. 
Įtvare nelanksčia koja jis pusiau nubėgo, pusiau nuklibikščiavo prie 
brikelės, paėmė nuo sėdynės muilo gabalėlį ir atnešęs jai numetė. 

— Vikriai pagauta, — pagyrė jis. 

— Buvau geriausia mokyklos beisbolo komandos atmušėja, — 
atsakė ji. — Galėdavau atmušti kamuoliuką vos dešimt pėdų ir vis 
tiek visus pralenkti. 

Muilindamasi galvą, ji brido vandeniu. Pasisukusi pažvelgė į 
automobilį, paskui nuplaukė prie jo ir užsiropštė ant dugno. 

— Pažiūrėk į mane! — šūktelėjo. 

— Aha, žiūriu! 

Sušlapęs apatinukas buvo prilipęs prie kūno ir persišvietė. Ji 
stovėjo ant apvirtusio automobilio, kurio po vandeniu nesimatė. 
Atrodė, lyg stovėtų ant vandens. 

— Visą karalystę už fotoaparatą, — sušnabždėjo jis, bet jos 
neturėjo. 

— Tu ten atsargiau! — šūktelėjo jis. — Automobilio dugnas — 
tai ne minkštas patalas! 

Ji tebesimuilino plaukus, paskui metė muilą jam. Savo gėdai, jis 
nepagavo ir turėjo nusivyti gabalėlį per tiltą. Kai atsigręžė pažiūrėti, 
jos nesimatė ir akimirką jam širdis tartum apmirė. 

Laukė, kaip jam atrodė, jau kelias minutes, bet jos — nė ženklo. 
Timptelėjo virvę, bet atsakomojo jos trūktelėjimo nepajuto. Ji taip 
pat nebuvo ir atsirišusi. 

— Žinojau, kad tai nekoks sumanymas, — sumurmėjo sau. — 
Žinojau. Būčiau turėjęs jai neleisti. Būčiau turėjęs ją priversti... 

— Priversti ką? — paklausė ji. Buvo po juo, įsitvėrusi į tilto 
atramą. 

— Priversti tave to nedaryti. 

— Norėčiau pamatyti, kaip tu tai mėgintum, — dviprasmiškai 
atsakė ji. — Gali pasiekti mano ranką? 

Deividas atsigulė ant pilvo ir pasilenkęs pasiekė jos plašta- 
ką — ir ji padavė jam raktą. Jis tvirtai jį sugriebė, paskui persivertė 
ant nugaros ir mirksnį laikė prispaudęs prie krūtinės. Toks mažas 
daikčiukas, o toks be galo svarbus. 

— Turiu jį, — pasakė jis, — tad dabar gali išlipti. 

O kai pažiūrėjo, jos jau nebebuvo. Deividas žaibiškai atsisegė 
kelnes, jas nusismaukė ir paskutinį kartą metęs žvilgsnį į nekenčia- 
mąjį plieninį įtvarą ėmėsi laisvinti varžtus. Dėl patogumo visi varžtai 
buvo įleisti, kad išsikišančios jų galvutės netrintų nešiojančiojo odos, 
todėl tam narvui nuimti buvo būtinas specialus įrankis. 

Pusė varžtų sunkiai pasidavė, nes nuo vandens buvo užrūdiję, 
ir vieną sukdamas jis nulaužė. Bet su atkakliu ryžtu ir tiesiog grynu 
pykčiu — ką jau kalbėti apie geismą turėti panelę Ediliną Harkort — 
jis atkakliai darbavosi. 

Raudamasis tą prakeiktą daiktą nuo kojos praplėšė pūsles ir 
kelis kartus įsidrėskė, tačiau galiausiai pavyko jį nuimti. Nusviedė 
įtvarą į tilto galą. 

Kai išsilaisvino, sunkiai sekėsi atsistoti, paskui šiaip taip pavyko. 
Bent pustuzinį kartų turėjo sulenkti kelį, kol tas vėl pradėjo lanks- 
tytis. Koja atrodė bjauriai: pūslės, kruvini lopinėliai ir medžiagos 
skiautelės, prilipusios prie atvirų žaizdų, bet jam buvo puiku. 

— Atsikračiau jo! — sušuko jis ir atsigręžė pažiūrėti į upę, 
tačiau Edi neatsiliepė. 

Jis atsisagstė marškinius, numetė juos ant tilto, užlipo ant tu- 
rėklo ir nėrė į vandenį. 

— Kodėl taip ilgai? — paklausė ji, įplaukdama jam į rankas. 


As 


— Štai ir viskas, — pasakė Deividas Oldridžas. 

— Kaip suprasti — viskas? — paklausė Džoslina. 

— Tai viskas, ką parašė Edi, arba bent aš tiek turiu. Aleksas 
Makdauelas savo testamentu paliko popierius man, ir nežinau, ar 
tai viskas, ką jis turėjo. Galbūt Edi buvo parašiusi daugiau, bet tas 
pasimetė. Gyvenimo pabaigoje Alekso sveikata buvo gana nekokia. 

— Nekokia? — paklausė Džoslina. — Ką turite omenyje? 

— Alzheimerį. Jis nepajėgė prisiminti, kas toks yra, juolab ką 
nors apie istoriją, jam atsiųstą prieš daugelį metų. Tačiau... — dak- 
taras Deivas padarė pauzę, lyg tuojau turėtų sutratėti būgnai. — 
Prieš kelerius metus aptikau kai ką įdomaus. Juk žinote, kaip būna: 
nuobodi diena, iš neturėjimo ką veikti žaidi internete, ir aš surinkau 
daktaro Dželikou pavardę. Man išmetė ištrauką iš serijos knygų apie 
Antrąjį pasaulinį karą. Kiek Žinau, tai vienintelė vieta, kur paminėta 
daktaro Dželikou pavardė. Norėtumėte, kad jums perskaityčiau? 

— Taip, prašome, — kartu atsakė Lukas ir Džoslina. 


Daktaro Sebastiano Dželikou nuopelnai Antrajame pasau- 
liniame kare niekada nebuvo deramai įvertinti nei jam gyvam 
esant, nei po mirties. Kiekvienas, su juo susipažinęs, paskui 


tekalbėdavo apie nuostabų jo protą ar kaip jisai sugebėdavo vos 

užmetęs žvilgsnį į padriką žodžių kratinį pasakyti, kas ten rašo- 
ma. Labiausiai žmonės apie jį prisimindavo, koks buvo puikus 
pasakotojas. Jis galėdavo nueiti į maisto produktų parduotuvę ir 
sugrįžti su istorija, verta išspausdinti. 

O man pačiam, tuo metu jaunam ir uoliam studentui, trokš- 
tančiam mokytis prie didžio mokytojo kojų, labiausiai įsiminė jo 
papasakota istorija apie jauną porelę, kuri veikiausiai išgelbėjo 
jam gyvybę. Viskas dėjosi netrukus prieš dieną D* 1944-aisiais, 
ir daktaras Dželikou papasakojo, kaip šaltą lietingą naktį sėdėjo 
namie prie židinio, pusiau snausdamas fotelyje, ir lauke išgirdo 
arklio kanopų bildesį bei kažkokio vyro keiksmus. Jis pasakė, kad 
tuo momentu buvo toks apdujęs, jog pamanė ant jo namo stogo 
ką tik susidūrus Kalėdų seneliui su „storuliu“““. 

Pasirodo, tai buvo du aukšti, nuostabiai gražūs jauni ameri- 
kiečiai, vidur nakties atlėkę laukų keliukais senoviniu jo kaimyno, 
niurgzlio senio, pavarde Hemišas, lenktyniniu vežimaičiu. Anot 
daktaro Dželikou, žmogus dėl bjauraus savo būdo su niekuo ne- 
sutarė, todėl paliko gyventi vienas. Kaime pasakota, kad kadaise 
jis buvo lenktyninių vežimų vadeliotojas ir laimėdavo beveik viską, 
kol dėl nelaimingo atsitikimo turėjo pasitraukti. Tuomet apsigy- 
veno savo tėvo ūkyje ir visą gyvenimą skundėsi ilgai kentėjusiai 
žmonai ir vaikams. 

Bet tą šaltą darganotą naktį į kiemą įdarda viena iš Hemišo 
brikelių, traukiama arklio, beveik tokio pat seno kaip ir jo šeimi- 
ninkas, ir vadeliojama merginos, tokios aukštos ir gražios, kad 
daktaras Dželis sakė pamanęs, jog galbūt numirė ir pateko į dan- 
gų. Ji atrodė kaip keltų karalaitė Boudika, besinešanti į mūšį. 

Brikelės gale glaudėsi jaunas vyras, aukštesnis už ją, toks pat 
dailus, tik akivaizdžiai nemėgstantis važiuoti brikele tiek pat, kiek 


dievino jaunąją moterį. 


Kodinis suplanuoto sąjungininkų kariuomenės išsilaipinimo į Normandiją datos 
(1944 06 06) pavadinimas. 

— Tu tikrai man atsimokėjai, — pasakė jis, išsiropštęs iš 
brikelės ir po to, kai išvėmė savo pietus į krūmus. 

— Man nepatinka, kaip tu vairuoji, o tau — kaip aš vade- 
lioju. Taigi mudu atsiskaitę, — atrėžė ji ir nusišypsojo daktarui 
Dželiui, prisistatydama kaip Edi, o jį įvardydama Deividu. Per 
daugelį metų daktaras Dželis pamiršo jų pavardes, ir aš dažnai 
klausdavau savęs, kas tokie jie buvo ir kas abiem nutiko. 

Jis pakvietė juodu į savo namą pasivaišinti arbata. Jaunasis 
Deividas nusekė paskui jį vidun, bet Edi, kaip gera arklininkė, 
o tokia ir buvo, pirmiausia nuvedė arklį su brikele į tvartą. Kai 
pagaliau moteris atėjo į kambarį, jos tamsūs plaukai buvo šlapi, 
drabužiai prilipę prie kūno, ir abu vyrai kurį laiką be žado spok- 
sojo į ją. 

Tai ji nutraukė tylą: 

— Štai, čia jums, — ir padavė kelių savaičių senumo žurna- 
lo Time numerį. 

— Ir ką turiu su juo daryti? — paklausė daktaras Dželis. 

— Jame pranešimas nuo generolo Ostino, — atsakė ji. — 
Aš — jo sekretorė. 

— Nuo senojo buldogo Ostino. Dieve mano, jau visa amžiny- 
bė, kai jį mačiau. Norite pasakyti, kad niekas jo dar nenušovė? 

— Visi to trokšta, — nusijuokė Deividas, — bet kol kas 
niekas neįstengia. 

— Turėtumėte pasižiūrėti pranešimą, — mygo Edi. — Ma- 
nau, tai svarbu. Jūs turite su mumis grįžti į Londoną. 

— Nejaugi? 

— Atrodo, kažkam tapo žinoma, kuo jūs talkinate mūsų 
kariniams veiksmams. 

— A,visi tai žino. Ponia Petigriu su priešpiečiais pristato 
man vokus su žyma „Visiškai slaptai“. 

Deividas ir Edi išsižioję susižvalgė. 

— Bet, — pradėjo Deividas. 


—- Aš maniau... 

Daktaras Dželis pažvelgė į Time. 

— Jau mačiau šį numerį. Tai tas, kurį paėmė Egė? Jūs — tie 
du amerikiečiai, kurie jo ieško? 

—- Mes nė nenutuokėme, kad jūs taip arti, — pasakė Edi. — 
Bet vis tiek nebūtume galėję atvykti, nes neturėjome žurnalo, o jis 
buvo reikalingas. Iš tikrųjų primygtinai prašau jūsų pasižiūrėti į jį. 
Manau, tai, kas jo viduje, yra labai svarbu. 

— Ak, niekai! — numojo jis. — Jie niekada nepažymi nieko 
kas vertinga kaip svarbaus dalyko. Tie vokai su užrašu „Visiškai 
slaptai“? Juose sėklų katalogai. Ot laiškuose nuo mano dukters tai 
tikrai yra paslapčių. 

— Jūsų duktė dirba Londone? — paklausė Deividas. 

— O! — ištarė Edi. 

Kitą sekundę daktaras Dželis įmetė žumnalą į židinio ugnį, ir 
Edi su Deividu krūptelėjo. 

— Tik tam jis tinka, — paaiškino daktaras. — Neabejoju, 
visi kaime jį jau matė. Judu sukėlėte čia nemenką sensaciją, kai 
nepataikėte ant tilto ir nuskandinote upėje automobilį. 

— Mes ne... — pradėjo Deividas, bet nutilo ir įsispoksojo į 
židinyje degantį žurnalą. — Bijau, atvykome Čia perniek, — už- 
baigė jis ir metė į gražią jaunąją Edi tokį žvilgsnį, nuo kurio būtų 
galėjęs užsiliepsnoti visas namas. 

— Ar generolas Ostinas kuriam iš jūsų įdavė dar ką nors? — 
paklausė daktaras Dželis. 

— Man — nieko, — atsakė Edi. — Davė dar žemėlapį, 
kuris, regis, nebuvo tikslus, ir pakelį pinigų. Palikau viską Hemišo 
ūkyje. Ar sugrįžti paimti? 

Kaip tik tą akimirką už lango trenkė griaustinis ir daktaras 
Dželis pasakė: 

— Ne, mieloji, manau, tai gali palaukti. — Jis pažvelgė į Dei- 
vidą: — O kaip jūs? Gavote kokį nors dokumentą? 

— Ne. Generolas Ostinas tik įsakė uždėti man ant kojos plie- 
ninį įtvarą, labai panašų į viduramžių kankinimo įrankį, ir... 

— Bet jokių popierių? 

Deividas papurtė galvą. 

— Išskyrus kvietimą, daugiau nieko. 

— Parodykite jį man, — paprašė daktaras Dželis. 

— Kas per kvietimas? — Deivido paklausė Edi. 

— Į šokius, kur tu vilkėtum elektrinio mėlynumo suknele. 

— Ak, į karininkų pokylį, — numojo Edi. — Betgi su šiuo 
reikalu tai neturi nieko bendra. Tokius kvietimus gauna daugybė 
žmonių tiesiai iš spausdintuvo. 

Pamatė Deividą išsitraukiant iš užpakalinės kelnių kišenės 
piniginę ir išimant vokelį. Tas atrodė nė nesušlapęs, bet ji žinojo, 
kad turėjo būti po vandeniu. 


— Kaipgi tu sugebėjai išsaugoti jį sausą? — nusistebėjo Edi. 


— Juk visada pasirūpini daiktais, kurie tau svarbūs, — 
įsiterpė daktaras Dželis ir pažvelgęs į Deividą nusišypsojo. 

— Taip, sere, tikrai. 

— Vaškuotame audekle? Kurjerio pakete? 

— Taip, — patvirtino Deividas irgi nusišypsodamas. — 
Mudu išgriebėme savo lagaminus iš automobilio upėje ir šis buvo 
manajame, išlikęs toks pats sausas kaip ir tuomet, kai ten įdėjau. 

— Šaunuolis, — tarė daktaras Dželis, atsikeldamas iš fo- 
telio. Nusinešė kvietimą prie stalo ir atidarė dėžę, pilną stiklinių 
indelių su kažkuo panašiu į alkoholinius gėrimus. 

— Koks šlakelis man būtų visai ne pro šalį, — pasakė Deivi- 
das, ištiesdamas ranką. 

— Išgerkite vieną tų, ir jūsų liežuvis ištirps su labai nemalo- 
niu šnypštesiu. 

Deividas atitraukė ranką. 

— Ką gi, pažiūrėsime, — tarė daktaras Dželis. — Kažin, 
kurį iš jų turėčiau pabandyti? 

Deividas paėmė Edi už rankos ir pasivedėjo ją prie židinio, 
kad daktaras Dželis turėtų bent kokio privatumo. Iš tos pusės 
atsklido keletas bjaurių kvapų, bet pagaliau daktaras prašneko: 

— Ką gi, aišku. Turiu su jumis vykti į Londoną, ir Ostinas 
ketina mane išsiųsti į Jungtines Valstijas. 

Deividas pirmas atsipeikėjo: 

— Tik tiek? Bet mes tai jau žinojome. Pasakėme jums tai. 

— Šnipai turi įprotį gana dažnai dingti, todėl laikoma, kad 
popierius geriau. 

— Betgi tas popierius galėjo taip ir likti upės dugne. 

— Ak, bet net ir tokiu atveju buvo apsaugotas. Spėju, genero- 
las Ostinas žinojo — kvietimas bus jums toks brangus, kad juo 
pasirūpinsite. 

— Taip, — sutiko Deividas, pažvelgdamas į Edi, ir nusišyp- 
sojo. — Labai brangus. 

— Ką gi, kai tai atlikta, siūlau visiems gerai išsimiegoti ir 
rytoj pajudėti į Londoną. Jums reikia vieno kambario ar dviejų? 

— Vieno! — skubiai atsakė Edi ir iškėlė kairę ranką, parody- 
dama žiedą, kuriuo mūvėjo savo kelionėje po šalį. — Mudu vedę. 

— Vadinasi, taip, — nusišypsojo daktaras Dželis. 

Jis papasakojo, kad kitą rytą gražioji Boudika išvažiavo su 
brikele šią sugrąžinti Hemišui, o po valandos atbėgo pakalnėn. 
Anot jo, savo gyvenime nematęs gražesnio vaizdo nei ta aukšta 
mergina, bėganti pas savo mylimąjį. Daktaras Dželis pasakė, 
visada klausdavęs savęs, kaip būtų pasikeitęs jo gyvenimas, jeigu 
būtų buvusi moteris, kuri šitaip į jį žiūrėtų, bet, deja, tokios taip ir 
nepasitaikė. 

Dar daktaras papasakojo, kaip jie trise traukiniu sugrįžo į 
Londoną, ir pridūrė, kad niekada nebuvo matęs labiau įsimylė- 
jusios porelės. Jųdviejų akys buvo nukreiptos tik vienas į kitą, abu 
troško kalbėtis tik tarp savęs. Kai jie pasiekė Londoną, daktaro 
jau kai kas laukė. Gražioji Edi ir jos mylimasis Deividas gyvenimo 
buvo nunešti nuo jo tolyn. Daugiau niekada jis jų nebepamatė, 


nei ką nors apie juos girdėjo. 

Džosė tyliai sėdėjo daktaro Deivo darbo kambaryje ir mąstė apie 
panelę Edi ir jos mylimąjį Deividą. Žinojo, kas paskui atsitiko. Jis 
žuvo, 0 ji — apdegė. 

— Tai tik istorijos pradžia, — švelniai pasakė Lukas. 

— Pradžia? Juk tai pabaiga. 

— Ne, — paneigė daktaras Deivas. — Tuoj po to, kai jūs man 
papasakojote apie generolą Ostiną, aš panorau nuvykti į Naująjį 
Hampšyrą ir pažiūrėti, gal pavyktų gauti tuos laiškus. 

Džosė pažvelgė į Luką. 

— Štai apie ką judu kalbėjotės tą vakarą per pietus. 

— Taip, — patvirtino jis, — ir kaip tik todėl nenorėjau, kad tu 
važiuotum kartu su manimi, bet tu vis neatstojai, kol nebegalėjau 
daugiau kentėti, tad nusileidau, o paskui tu įsižeidei, nes... 

— Judu kalbatės lyg būtumėte jau seniai vedę, — įsiterpė dak- 
taras Deivas. — Palikite tai ateičiai. Parodyk jai laiškus. 

Lukas ištraukė iš savo senelio portfelio vienintelį popieriaus 
lapą ir padavė jai. Ji bijojo skaityti, nes buvo tikra, kad čia pilna 
smulkmenų apie tą nelaimingą atsitikimą ir apie tai, ką panelei Edi 
teko iškentėti per dvejus metus, kol pasveiko. 

1944 spalio 6 
Prisimeni Harkot, geriausią sekretorę, kokią kada nors turėjau? 
Kartu su savo vairuotoju pasiunčiau ją į užduotį, ir panašu, kad 
juodu nuveikė daugiau, nei iš jų prašiau. Ji keturi mėnesiai kaip 
nėščia. Aš taip užsiutau, kad būčiau privertęs juodu susituokti, 
bet jį perkėlė į kitą dalinį ir net aš nepajėgiu jo surasti. Harkort 
irgi prašėsi perkeliama, tačiau aš neleidau. 


1944 gruodžio 18 


Prisimeni Harkort? Tą berną, už kurio ji ištekėjo, užmušė. Jos kū- 
dikis turi gimti pavasarį, tad man teks po Kalėdų ją išsiųsti. Ačiū 
Dievui, neužsiaugino didelio pilvo, tad niekas dar nežino. Be jos 


mano biuras sugrius. 


1945 balandžio 21 


Prisimeni Harkort? Ką tik sužinojau, kad ji pateko į baisų įvykį, 
per kurį sunkiai apdegė. Nesitikima, kad ji išgyvens. Medicinos 
sesuo, su kuria kalbėjausi, pasakė, kad kūdikis gimė negyvas. Ma- 
nau, jokios kitos karo netektys manęs taip neįskaudino kaip šioji. 
Pasistengiau, kad ją pergabentų į Valstijas, bent galės numirti 
tėvynėje. 


Džoslina tris kartus perskaitė ištraukas, kol pagaliau pakėlė 
akis į Luką ir daktarą Deivą. 

— Kūdikis? — sukuždėjo ji, ir akis užplūdo ašaros. — Vargšė, 
vargšė moteris. Ji prarado dar daugiau nei aš maniau. 

— Ne, — pasakė daktaras Deivas, paimdamas ją už rankų. — 
Už visa tai turite dėkoti mano anūkui, nes tai jam kilo įtarimų. 

— Įtarimų dėl ko? — paklausė ji, paimdama iš Luko popierinę 
nosinaitę. 

— Visa tai nepanėšėjo į tiesą, — paaiškino Lukas. — Jeigu 
būtum pažinojusi dėdę Aleksą, būtum supratusi. Jis sakė esąs sko- 
lingas Edilinai Harkort visą savo gyvenimą ir troško jai atsilyginti. 

Suteikti darbą, leisti gyventi už dyką name, kuris jam nieko nereiškė. 
Jis panašiai rūpinosi ir keliais kitais žmonėmis, jam dirbusiais visą 
gyvenimą. 

— Lukai, ką mėgini man pasakyti? 

— Seneliuko padedamas Anglijoje nusamdžiau visą tyrėjų 
komandą ir mes peržiūrėjome daugybę dokumentų iš Antrojo pa- 
saulinio karo. 

— Ir sužinojote, kur kūdikis buvo... palaidotas? — tyliai pa- 
klausė Džosė. 

— Ir taip, ir ne. — Jis atsisėdo priešais ją ant otomanės. — 
Man užkliuvo vardas Klerė. Prisimeni tą dalį, kurioje panelė Edi 
rašė šaukusis Deivido, kai visi manė ją mirsiant? 

— Taip. 

— Deivido K/ero. 

Džosė pažvelgė į daktarą Deivą: 

— Nepagaunu esmės. Gal ką praleidau? 

— Ar pažįstate dar ką nors, kas vadintysi panašiai kaip Kleras? 

— Nieko nepažįstu, kas taip vadintųsi. 

Abu vyrai vis žiūrėjo į ją. 

— Oi, mano mamos vardas buvo Klerė. 

Deividas ir Lukas nusišypsojo vienas kitam. 

— Minutėlę! — sušuko Džosė. — Jūs nemėginate man pasa- 
„kad mano mama... 

— Buvo Edilinos Harkort ir Deivido Klero duktė. Taip, taip. 
Parodyk jai, — pasakė Lukas. 

Daktaras padavė Džosei schemas, kokias ji dažnai matydavo 
per televiziją. DNR schemos. Nieko nesuprasdama ji žvelgė į jas. 

— Atleiskite dėl viso to slaptumo, bet jeigu tai, ką įtarėme, 
nebūtų pasitvirtinę, nenorėjome, kad liktumėte įskaudinta, — pa- 
aiškino daktaras Deivas. — Buvo labai lengva gauti jūsų DNR ir 
ne taip sunku Edi. Ji labai mėgo rašyti laiškus ir užklijuodama lai- 
žydavo daug vokų. 

— Panelė Edi — mano senelė? — vos girdimai sušnabždėjo 
Džosė. 

— Ji to nežinojo, — atsakė daktaras Deivas. — Jeigu būtų ži- 
nojusi, neabejoju, būtų jums pasakiusi. Manau, tik Aleksas žinojo 
apie jos nėštumą, niekas daugiau. Ji liko Londone, kur niekas jos 
nepažinojo, tad nebūtų reikėję atsakinėti į klausimus. Ji apdegė vos 
pora savaičių prieš tai, kai turėjo gimdyti. 

— Betgi generolas rašė, kad kūdikis gimė negyvas. 

— Manome, jam taip buvo pasakyta. Neturime raštiškų įro- 
dymų, bet atrodo, kad Alfredas Skovilas tuo metu buvo Europoje ir 
sudarinėdamas kontraktus dėl šalmų, matyt, sužinojo apie mirštančią 
moterį, ką tik pagimdžiusią kūdikį. Kiek mums pavyko išsiaiškinti, 
gimimo liudijimas buvo išrašytas kaip tėvus nurodant Alfredą ir 
Frensę Skovilus — O tai, žinoma, netiesa, nes tuo metu jo žmona 
buvo likusi tėvynėje, Jungtinėse Valstijose. Bet vyko karas, buvo 
daugybė našlaičių ir daugybė tragedijų. Niekas daug neklausinėdavo. 
Manau, ponas Skovilas parsivežė kūdikį namo į Jungtines Valstijas 
pas žmoną, persikėlė gyventi į Boka Ratoną, kur niekas jų nepa- 
žinojo, ir niekam taip ir neatskleidė tiesos. Vienintelė jo padaryta 
nuolaida ta, kad pakrikštijo kūdikį Klere — pagal tai, ką vis kartojo 
mirštanti motina. 

Kai Džoslina pamėgino atsistoti, jos kojos buvo tokios silpnos, 
kad net susverdėjo. Lukas apkabino ją prilaikyti ir kelias minutes 
priglaudė prie savęs. Pagaliau ji atsipeikėjo, išsilaisvino iš glėbio ir 
pažvelgė į jį. 

— Štai kodėl pasakei, kad man čia gali prireikti daktaro. — 
Mėgino pajuokauti, bet nė vienas iš vyrų nenusišypsojo, tik įdėmiai 
žiūrėjo į ją. 

— Gerai jautiesi? — paklausė Lukas. 

— Tik sukrėsta, daugiau nieko. Kaip gaila, kad nežinojau. Kaip 
gaila, kad nežinojau, kol ji buvo gyva. Tuomet būtume galėjusios abi 
dalytis šiuo giminystės ryšiu! 

— Betgi judvi ir dalijotės, — pasakė daktaras Deivas paimda- 
mas ją už rankos. — Aleksas sužinojo apie jūsų motiną, apie žmones, 
ją įsivaikinusius, ir nupirko arti jų namą. Sutvarkė viską taip, kad Edi 
administruotų patikos fondą, bet paskui pradėjo silpnėti jo atmintis. 

— Alzheimerio liga, — linktelėjo Džoslina. 

— Taip. Jis viską sutvarkė per MOV kontorą ir prasimanė tą 
istoriją, kad pažinojo jus įsivaikinusius žmones. Mes įsivaizduojame, 
kad Aleksas ketino suteikti Edi šiek tiek laiko, kad galėtų geriau jus 
pažinti, paskui būtų pasakęs jai tiesą. Bet Aleksas... paprasčiausiai 
pamiršo. 

Lukas, nuėjęs prie šoninio stalelio, sutaisė jai gėrimo. 

— Manau, tau to reikia, — pasakė jis, pažvelgdamas į senelį. 

Džoslina paėmė taurelę ir šiek tiek nugėrė. 

— Jaučiu, judu turite dar kai ką daugiau man pasakyti. Verčiau 
klokite iškart, kol nenualpau nuo to, ką jau išgirdau. 

— Mes suradome Deivido Klero giminių. 

Ji pažvelgė į abu aukštus vyrus, stovinčius čia pat ir stebinčius, 
lyg lauktų, kad ji bet kurią akimirką susmuks. Bet nuo pastarųjų žo- 
džių, mažiau nei nuo bet kurių kitų, anksčiau jų pasakytų, ji anaiptol 
neketino susmukti. Prireiks daug laiko, ko! Džosė susitaikys su faktu, 
kad panelė Edi taip ir nesužinojo, kas jiedvi buvo viena kitai, bet 
mintis apie gimines apstulbino. 

— Norite pasakyti, kad galbūt turiu giminių, kurių IO aukščiau 
septyniasdešimties ir kurie neužsibrėžia savo gyvenimo tikslo mane 
menkinti ir versti jaustis bjauriai? 

— Tiesą sakant, turbūt šitaip elgiasi visi giminės, — nusprendė 
Lukas. — Mano pusbroliai... Oi! — šūktelėjo jis, kai senelis kumščiu 
stuktelėjo jam į žastą. 

— Turi telefono numerį? — Luko paklausė daktaras Deivas. 

— Žinoma, štai čia su savimi. Pamaniau, aš paskambinsiu, 
paskui Džosė galės... 


Ji pačiupo jam iš rankų popierėlį. 

— Jie — mano giminės. Aš pati skambinu. — Ir nuėjo prie 
didelio telefono ant daktaro Deivo rašomojo stalo. — Įjungti gar- 
siakalbį? 

Abu vyrai linktelėjo. 

Džosė porą kartų giliai atsikvėpė, paskui surinko numerį Niu- 
Jorko valstijos šiaurėje. Iškart atsiliepė vyriškio balsas. 

— Atleiskite, sere, kad jus trukdau, bet ieškau ko nors, susi- 
jusio su žmogumi, pavarde Deividas Kleras. Jis kovojo Antrajame 
pasauliniame kare. 

— Aš kalbu. 

Suglumusi Džoslina gūžtelėjo pečiais. 

— Jūs — jo giminietis? 

— Turbūt taip. 

— Jūs žinote apie seržantą Deividą Klerą, kuris tarnavo pas 
generolą Ostiną, apie /2 Deividą Klerą? 

— Panele, nežinau kaip kitaip jums pasakyti, kad tai aš esu 
Deividas Kleras ir kad tai aš tarnavau pas senąjį buldogą Ostiną. 

— Jūs, — pratarė Džoslina, bet jos balsas perėjo į kuždesį. — 
Betgi jūs buvote užmuštas. 

— Pranešė apie mane kaip žuvusį, bet iš tikrųjų buvau nelais- 
vėje, kol pasibaigė karas. Galiu jus patikinti, kad esu gyvas, ne itin 
sveikas, bet gyvas. 

— Ar pažinojote Ediliną Harkort? 

Kitame linijos gale — ilga pauzė. 

— Taip. Ji žuvo 1944-aisiais. 

— Ne. Panelė Edi mirė tik pernai. 

Iš pykčio žmogus pakėlė balsą: 

— Nemėgstu tokių juokų. Edilina Harkort žuvo per gaisrą, 
kai susprogo džipas. 

— Ji nežuvo, — pasakė Džoslina, jau beveik ašarodama. Ar ji iš 
tikrųjų kalbasi su panelės Edi Deividu — savo tikru seneliu? — Ji išliko 
gyva. Baisiai apdegė kojas, bet gyveno. Susipažinau su ja, kai buvau 

dešimties, ir ji buvo mano globėja, mano netikra motina — nežinau, 
kaip jūs pavadintumėte. Kai ji numirė, paliko man savo seną namą... 

— Edilino dvaro, — sušnabždėjo jis. 

— Taip. Panelė Edi taip ir nebeištekėjo. Didžiąją gyvenimo 
dalį keliavo po pasaulį su daktaru Breneriu, talkindama jam gydant 
žmones didelių nelaimių metu. Juodu... Džosė nutilo ir pažvelgė į 
Luką. — Regis, jis verkia. 

Bet tuomet ir Džosė nebepajėgė suturėti ašarų. 

Lukas paėmė iš jos telefono ragelį, ir tuo metu išgirdo kažkokį 
vyrą šaukiant: 

— Nežinau, kas jūs toks, kad pravirkdėte dėdę Deivą, bet... 

Kažkur fone Lukas girdėjo: 

— Ne, ne, ne. Tai apie Edi. Jie pažinojo Edi. 

Įpykęs jaunasis vyriškis liovėsi šaukęs: 

— Jūs ką nors žinote apie panelę Edi? 

— Girdėjote apie ją? — paklausė Lukas. 

— Juokaujate? Aš užaugau, nuolat girdėdamas tą vardą. Pra- 
rastosios Meilės, vienintelės moters, kurią dėdė Deivas kada nors 
mylėjo. Ar žinote ką nors apie ją? Tarkim, kur ji palaidota? Palaukit! 
Dėdė Deivas vėl nori kalbėti. 

Lukas vėl įjungė garsiakalbį, kad jie visi galėtų girdėti. 

— Kas jūs? — paklausė Deividas Kleras. 

— Manau, esu jūsų anūkė, — atsakė Džosė ir vėl pravirko, 
paskui ir Deividas nebesuvaldė ašarų. 

Ragelį iš jo vėl perėmė jaunasis vyriškis. 

— Velniai rautų! Kas jums, žmonės? 

Fone girdėjosi, kaip Deividas sako: 

— Atvykite čionai. Dabar. Šiandien. Noriu jus pamatyti žuojau 
Pal. 

Į ragelį prašneko jaunasis vyriškis: 

— Atrodo, jis nori, kad atvyktumėte čia. Jeigu taip padarysite, 
ar man turėti parengtą defibriliatorių? 

— Gali prireikti po vieną jiems abiem, — pasakė Lukas, paskui 
atjungė telefono garsiakalbį ir glaustai aniems papasakojo panelės 
Edi istoriją: kaip buvo nėščia ir pagimdė, bet niekas nemanė, kad 
ji išgyvens, tad vienas žmogus, pavarde Skovilas, kūdikį įsivaikino. 

— Norite pasakyti, dėdė Deivas turėjo vaiką? 

— Dukterį, vardu Klerė. 

— Klerė Kler, — pralinksmintas ištarė jaunasis vyriškis. 

— Aha, — patvirtino Lukas, žvelgdamas į raudančią Džosę. — 
Klerė Kler. Galėtume apsilankyti? Jūs ne prieš? 

— Mane tik stebina štai kas: kokio velnio jūs tebekalbate te- 
lefonu? Galite atskristi naktiniu reisu? 

— Nežinau, — atsakė Lukas, klausiamai pažvelgdamas į Džo- 
sę. — Ar galime rytoj ten atsidurti? 

Ji linktelėjo. 

— Klausykite, ee... Jis nežinojo, kuo žmogus vardu. 

— Edis, — pasakė vyriškis, paskui kiek patylėjo. Vadinuosi 
Edvardas Harkortas Kleras, buvau paskutinysis iš šutvės, tad tėvai 
leido dėdei Deivui išrinkti man vardą. Jeigu būčiau gimęs mergaite, 
būčiau pavadintas Edilina. 

Lukas metė Džoslinai: 

— Jo vardas Edvardas. Edvardas Harkortas Kleras. 

Džosė susijuokė ir pravirko vienu metu. 

— Gerai, — tarė Lukas, — pasitikrinsiu reisus ir už valandos 
jums vėl paskambinsiu. Pasakysiu, kada mes atvyksime. 

— Kai atsidursite čia, daugelis mūsiškių niekaip nepajėgs su- 
stabdyti raudų. Kiek luktelėjęs, jis pritildė balsą: — Tik noriu pasa- 
kyti, kad tai iš jūsų nuostabu. Dėdė Deivas mums visiems vaikams 
buvo kaip antras tėvas. Negaliu pradėti jums pasakoti visko, ką jis 
nuveikė mūsų mažučiame miestelyje. Jo sveikata ne per geriausia, 
nebeilgai likę gyventi, bet tai, kad gaus pamatyti savo anūkę... Ką 
gi, dėkui. Tegaliu pakartoti — daug daug sykių dėkui. 


27 


Po ilgų svarstymų galų gale Deividas nusprendė pats verčiau atvykti 
į Ediliną, o ne jie — pas jį. 

— Man nebeliko daug laiko, — pasakė, — ir noriu pagaliau 
pamatyti jos gimtinę. 

Jis papasakojo, kiek daug sykių anksčiau bandė prisiversti pats 
nuvykti, kartą net buvo nusipirkęs lėktuvo bilietus, bet nepajėgė to 
padaryti. Žinojo, kad atgis prisiminimai apie ją, ir kančia būtų buvusi 
didesnė, negu pajėgtų tverti. 

Lukas ir Džoslina dvi karštligiškas dienas ruošė namą. Edilino 
baptistų bažnyčios moterys paskolino lovas, patalynę ir kitus baldus, 
o Luko motina ėmėsi visų sudėtingų transportavimo rūpesčių. Di- 
džiumą gyvenimo priešokiais dirbo pas savo tėvą, tad išmanė apie 
medicininį transportą. Iš Riėmondo oro uosto į Ediliną Deividas 
Klera: atgabentas greitosios pagalbos mašina, ir du sanitarus jos gale 
jis visą kelią vertė juoktis. 

— Jūsų anūkė lygiai tokia pati kaip jūs, — jam pasakė Lukas. — 
Kiekviena pasitaikiusia proga skaldo prasčiausius pasaulyje juokelius. 

— Traukis šalin, — paliepė daktaras Deivas, — nes vėl juos 
pravirkdysi. 

Pirmas Džosės ir jos senelio susitikimas buvo toks kupinas 


emocijų, kad abu nepajėgė pratarti nė žodžio. Kai jis buvo iškeltas iš 

greitukės ir palydėtas į Edilino dvaro namą, juodu susiėmę už rankų 
tik stebeilijo vienas į kitą. 

Salonėlis apačioje, kuriame Džoslina dirbdavo, buvo perdary- 
tas į seržanto Klero miegamąjį. Parą pailsėjęs, jis pajėgė vaikštinėti 
pasiramsčiuodamas dviem lazdomis — visai kaip Edi gyvenimo 
pabaigoje. Ir pirmiausia panoro pamatyti vietą, kur ji ilsisi palaidota. 

— Bet iki tenai nuvyksime — ar atsiras ir man šalia jos vietelė? 

— Taip, — patvirtino Džosė, laikydama senuką už parankės. 

— Visi — tai yra beveik visas miestelis — stebėjosi, kokie 
Džosė ir Deividas panašūs. Kampuotas smakras su duobute, blyški 
abiejų oda, tamsiai mėlynos akys. Net ir jųdviejų kūno sudėjimas 
buvo panašus. 

— Panašesnė į mane negu į Edi, — konstatavo Deividas, su 
meile žvelgdamas į savo vaikaitę. — Labai gaila, kad neturi jos kojų. 

— Viskas gerai, — nuramino Lukas. — Šiaip ar taip, man 1a- 
biau patinka tos dalys, kurios išsikišusios. 

— Lukai! — subarė Džosė, o Deividas taip nusikvatojo, kad 
vos nepaspringo. 

— Ji sudėta kaip mano motina, o tėvukui ji irgi patiko, nes 
turėjau aštuonis brolius ir seseris. 

— Mes apie tai skaitėme. — Džoslinos akys praplatėjo. — Va- 
dinasi, aš turiu pusbrolių ir pusseserių. 

— Šimtus, — patvirtino Deividas. 

— Taigi jų turiu daugiau nei jis, — padarė išvadą, pažvelgdama 
į Luką. 

— Jau tikra santuoka, — pastebėjo Deividas. 

Panelės Edi kapo paminklinis akmuo buvo nedidelis. 

— Mes tai pataisysime, — pareiškė Deividas ir pažvelgė per ją 
į Luką. — Kertu lažybų, kad tu, koledžo vaikine, žinai, kur galėčiau 
nusamdyti skulptorių. 

— Surasiu. 


— Koledžo vaikine? — nusišypsojo Džosė. — Lukas dirba 

pas mane. Neišgaliu jam mokėti, bet yra mano sodininkas. Taip pat 
dirba ir kitiems Žmonėms. 

Deividas pažvelgė į Luką ir palingavo galvą. 

— Galbūt esu senas, bet mano protas tebeveikia. Vienos iš 
mano seserų anūkė stovėjo eilėje gauti knygą su tavo autografu, o 
grįžo namo geisdama labiau tavęs nei knygos. Internetu ji parsisiųs- 
dino tavo fotografiją ir pakabino virš savo rašomojo stalo. Vos tik 
pamatęs, tave atpažinau. 

Džoslina sustojo, piktai sužioravo akimis į Luką, paleido savo 
senelio ranką ir nužingsniavo atgalios į namą. 

— Uch, ak, — susijaudino Deividas. — Ar prasitariau ką nors 
nereikalinga? 

Jis pasisuko ant lazdų, kai Lukas nusivijo Džosę. 

— Tu šunsnukis! — bloškė ji, kai jisai susigretino su ja. 

— Aš neketinau tau meluoti, bet... 

— O kodėl ne? Visi kiti melavo. Nejau nebėra pasaulyje dorų 
žmonių? 

— Norėjau, kad matytum mane kaip mane patį, — teisinosi 
Lukas. — Atleisk, kad tau nepasakiau, jog rašau knygas, ir atleisk, 
kad nepasisakiau, jog esu vedęs, bet Ingridą labiausiai domino mano 
honorarai. 

— Visi šiame miestelyje žinojo apie tavo santuoką ir kuo už- 
siimi, bet niekas man nepasakė. 

— Aš prašiau, kad nesakytų. 

— Ak šitaip? Tik paprašei man neužsiminti, jog rašai knygas, 
ir jie tylėjo? 

— Taip, — paprastai atsakė Lukas. 

— Argi tiesiog ne miela, kad šitaip visiškai laikai savo rankose 
žmones, kurie tave myli? Asmeniškai man taip niekada nėra pasi- 
taikę. — Ji apsisuko ir vėl nudrožė namo link. 


— Taip, pasitaikė, — pasakė Lukas. — Turi mane. Aš taip 

tave myliu. Pamilau nuo to pirmo vakaro, kai visą tave apipyliau 
garstyčiomis. 

— Tai atsitiko netyčia, — metė ji per petį. 

Lukas pastojo jai kelią. 

— Aha, netyčia, ir man patiko, kad buvai atvira ir pasakei 
Ramziui tiesą. 

— Atvira? Ar žinai to žodžio prasmę? 

— Mokausi, — atsakė jis. — Bet, kita vertus, turėjau puikius 
mokytojus, kaip slėpti tiesą. Tave, Ingridą, savo šeimą, Ramzį, net 
panelę Edi. 

Džoslina mėgino pro jį prasiveržti, tačiau Lukas vis pastodavo 
kelią. Galiausiai ji susikryžiavo ant krūtinės rankas. 

— Gerai, tai apie ką gi tu rašai? 

— Apie Tomą Kenoną. 

Džosei atvipo smakras. Tomas Kenonas — pagrindinis perso- 
nažas iš labai populiarios knygų serijos. Veiksmas vyksta aštuonio- 
liktame šimtmetyje, prieš pat Amerikos revoliuciją. Tomas mylėjo 
gražią jauną merginą, vardu Batšeba, su kuria nuo pat vaikystės kartu 
augo, bet tėvai ją privertė ištekėti už nemylimo turtuolio. Palaužta 
širdimi Tomas ėjo iš knygos į knygą, keliaudamas po besiformuo- 
jančią šalį ir viena po kitos įsiveldamas į keblias situacijas. 

— Lukas Adamsas, — tarė Džosė, nes taip vadinosi autorius. 

— Tai aš. 

— Taigi sodininkystė... 

— Mano mokslinis laipsnis — iš botanikos, ir po to, kai aš ir 
Ingrida... — Jis gūžtelėjo pečiais. 

— Kas gi siekia mokslinio laipsnio iš 40/anikos? — nusistebėjo 
Džosė. — Kaip galima pragyventi su botanikos mokslo laipsniu. 
Būtum turėjęs... 

Jis neleido jai baigti — apkabino ir pabučiavo. 


— Džoslina, myliu tave. Atsiprašau, kad man truko taip ilgai 

tai pasakyti ir kad tiek daug ką nuo tavęs nuslėpiau, bet norėjau būti 
tikras. Kaip manai, ar galėsi man kada nors atleisti? 

— Žinoma, galės! — suskambo už jų Deivido Klero balsas — 
Jeigu Edi gebėjo man atleisti, kad buvau neišsilavinęs storžievis, ji 
galės atleisti, kad tokiu apsimetei. 

Lukas ir Džoslina nusišypsojo, nes juodu sužinojo, kad po karo 
jis išplėtojo savo garažą į franšizės automechaninių dirbtuvių tinklą, 
aprėpiantį visą šalies Šiurės rytų regioną. Buvo multimilijonierius. 
Ir visą savo verslą sukūrė žuvusio per karą savo numylėtojo brolio, 
Banermano, vardu. Dėl sukeistų pavardžių Edi taip ir nesužinojo, 
kad jos Deividas gyvas. 

— Gali man atleisti? — vėl paklausė Lukas. 

Kaipgi galėčiau neatleisti? pagalvojo ji. Bet neketino taip len- 
gvai pasiduoti. 

— Su viena sąlyga. Turi man pasakyti, ar Tomas Kenonas kada 
nors atgaus Batšebą. 

— Ne tu viena, — atsiduso Lukas. — Namie turiu didžiulę 
dėžę su laiškais nuo skaitytojų, kurie visi manęs klausia, po šimts, 
to paties. Aš nežinau. 

— Kaip nežinai? Juk tu sukūrei tuos personažus ir juos valdai. 

— Lyg. 

— Ką tai reiškia? — paklausė Džosė. 

Deividas juokėsi. 

— Verčiau dabar pasiduok, — patarė Lukui. — Gal ji ir panaši 
į mane, bet yra visai tokia kaip Edi. 

— Aš visai ne tokia, — išplėtusi akis gynėsi Džosė. 

— Identiška, — patvirtino Deividas. — Ar ji tau papasakojo 
apie tą laiką... 

— Palaukite čia. Atsinešiu magnetofoną. Skirtingai nei kai 
kurie žmonės, aš neišsigalvoju personažų. 


Kai Lukas ir Deividas liko vieni, senukas vis prunkštė. 

— Tu iki ausų įklimpęs, vaikine. 

— Taip, tikrai, — išsišiepė Lukas. 

Vėliau, po pietų, kai Deividas užmigo, Lukas ir Džosė vieni 
sėdėjo virtuvėje ir kalbėjosi. Dėl to, kad nuslėpė nuo jos savo profe- 
siją, Džoslina vis dar laikėsi nuo Luko šiek tiek atokiai, bet jis buvo 
bejveikiąs tą šaltuką. 

— Vakar vakare mama man papasakojo keisčiausią istori- 
ją, — pasakė jis, paskui stebėjo Džosliną nuo žodžio „istorija“ su- 
klūstant. — Šeši mėnesiai iki panelės Edi mirties nuėjo į jos namą. 

— Kodėl? — paklausė Džosė. 

— Nesu tikras, — prisipažino Lukas. — Mama niekada ne- 
mokėjo gerai meluoti, bet... 

— Ne taip kaip tu. 

— Aha, — nusišiepė Lukas. — Pasakė kažką tokio apie netei- 
sybę, kurią būtina atitaisyti, bet kol kas tai paslaptis. 

— Paslaptis apie ką? 

— Nežinau, ji nenorėjo man pasakyti, bet, spėju, mama žino, 
kodėl Aleksas Makdauelas visą gyvenimą jautėsi lyg skolingas 
panelei Edi. 

— 74 paslaptį? — paklausė Džosė. — Ir tavo mama ją žino? 

— Galimas daiktas. Kodėl tau jos nepaklausus? 

— Galbūt paklausiu. 

— Šiaip ar taip, — tęsė Lukas, — ji pasakė, kad jiedvi su panele 
Edi daug kalbėdavusios apie mane, apie tai, kad rašau knygas, apie 
mano žlugusią santuoką, apie tai, kiek daug laiko praleisdavau su jos 
niurgzliu uošviu. Žinai ką? Tąkart, kai seneliukas Džo slapčia mane 
pasiėmė iš namų žvejoti? Mama viską apie tai žinojo. Ji pasakė, kad 
aš visada geriau sutardavau su senais žmonėmis. 

— Aš irgi, — linktelėjo Džoslina. — Mano mamos... — ji nu- 
tilo. Neturėjo laiko pagalvoti apie žmones, kuriuos taip mylėjo, tačiau 
kurie taip ir nepapasakojo jai apie įvaikinimą. — Su tais seneliais, 
paskui su panele Edi. — Džosė pažvelgė į jį. — O kaip Ramzis? 


Levandų rytas 367 


— Visi žino, kad jis ir Tesė... 

— Ne! Kalbu apie jos testamentą. — Džosė paslėpė tarp ran- 
kų galvą. — Dabar suprantu. Panelė Edi žinojo, kad nemėgstu būti 
nurodinėjama, su kuo eiti į pasimatymus. Ji man suorganizuodavo 
pasimatymus su išties puikiais vyrukais, bet aš eidavau, mintyse jų 
neapkęsdama. Buvo siaubinga. Aš nesijuokdavau iš jų sąmojų. Viskas, 
į Luką. — Galbūt panelė Edi parašė, kad Ramzis esąs man tinkamas 
vyras, nes nenorėjo, jog jį turėčiau. 

Lukas su nuostaba pažvelgė į ją. 

— O mama man pasakė laikytis kuo toliau nuo tavęs. Mat ji 
žino, kad nepajėgiu atsispirti uždraustam vaisiui. 

— Manai, jos veikė išvien? Ar gali būti, kad tavimi ir manimi 
buvo manipuliuojama? 

Juodu pažvelgė vienas į kitą. 

— Ne, — pasakė jis. 

— Pernelyg šėtoniškas planas, — nusprendė Džosė. 

— Pernelyg būtų susimokyta. Pernelyg... 

— Taip, — pritarė Džosė. 

— Tikrai negalėjo taip būti, — sutiko jis. 

Po minutėlės Lukas vėl prašneko: 

— Gali turėti Ramgį, jeigu nori. 

— Ne, — nusišypsojo ji, siekė per stalą ir padėjo delną ant 
jo plaštakos. — Nusprendžiau sekti savo moteriškos lyties senolių 
tradicija ir renkuosi vyrą, gebantį darbuotis rankomis. 

Luko žvilgsnis atšilo. 

— Kodėl neateini čia ir neatsisėdi man ant kelių, kad galėčiau 
tau parodyti, kaip gerai gebu darbuotis rankomis? 

— Taip, prašom, — atsakė Džoslina ir atsistojusi nuėjo į iš- 


skėstą jo glėbį. 

